
A történelem fogaskerekei között 

Ez a könyv az én személyes történetem is. A Kádár-rendszerben én 
is alattvalóként, a hatalom alávetettjeként éltem. Lázongtam - de 
nem lázadtam - az alapvető szabadságjogok hiánya miatt, és 
szenvedtem amiatt, hogy nem teszek semmit, sőt el kell fogadnom 
a pártállam íratlan játékszabályait. Érthető, ha most, amikor már 
kellő időbeli distanciával tekinthetünk vissza a félmúltra, és főleg, 
amikor rendelkezésünkre állnak korábban szigorúan titkos 
dokumentumok, (újra) megpróbálom összerakni a rendszer 
mozaik-képét. Mi volt a ,kulisszák" mögött? Miben és hogyan 
éltünk? Hol húzódtak a falak? Hogyan és mennyire fortélyosan 
épült a rendszer a hatalomtól és retorzióktól való félelemre, az 
öncenzúrára, a megalkuvásra, a tabukra és tilalmakra? És 
mennyire a besúgásra, az árulásra? Ezekre a kérdésekre 
igyekeztem választ kapni. 

Azért is van nagy szükség a múlttal való szembenézésre, a 
mérlegkészítésre, mert az évek múlásával egyre többen 
hajlamosak arra, hogy - nosztalgiából, vakságból, ideológiai 
elfogultságból, a rendszerváltás be nem váltott ígéretei és 
lehetőségei miatti csalódottságukban - a szocializmus évtizedeiből 
csak a jóra és szépre emlékezzenek. Az idealizált kép elfedi a 
Kádár-rendszer másik arcát, azt a valóságot, amelyben természetes 
dolog volt a nyers erőszak, törvénytelenség, a renitensek 
elhallgattatása, megtörése. 

A politikai rendőrség - önigazolásból, saját fontosságát és a 
mindenkori veszélyt felnagyítva — nem csak kiszolgálta, de túl is 
teljesítette a politikai vezetés igényeit, elvárásait. Igazolta a 
hatalom paranoid gyanakvását, manipulatív eszközeivel és 


módszereivel maga is formálta, alakította a döntéseket. Célja a 
társadalom kézbentartása, manipulálása, megfélemlítése volt. Nem 
csak az ,osztályellenség? (a Horthy-rendszer közhivatalnokai, 
erőszakszervezeteinek, pártjainak a tagjai, gyárosok, 
földbirtokosok, kulákok), az ellenzékiek, a kritikusan gondolkodók, 
az egyházi személyek, művészek, alkotó értelmiségiek, 
popzenészek és  rajongóik magatartására,  kijelentéseire, 
lojalitására volt kíváncsi, de szinte mindenkiről mindent tudni 
akart. Drasztikus eszközökkel avatkozott bele a számára gyanús 
személyek életébe,  pályájába, és ugyanakkor különféle 
kedvezményekkel, kiváltságokkal jutalmazta a vele 
együttműködőket. A titkosszolgálatok tevékenységét a párt vezetői 
irányították, felügyelték. Nemcsak határozatok, PB-állásfoglalások 
segítségével, hanem gyakran konkrét utasításokkal egy-egy üggyel, 
személlyel kapcsolatban. 

A titkosszolgálatok  megfigyeléseinek, operatív akcióinak 
haszonélvezői, a titkos információk felhasználói a Politikai 
Bizottság tagjai, a Központi Bizottság illetékes titkárai, a megyei 
első titkárok, s a KB egyes osztályának vezetői voltak. Kádár alatt a 
II[/III. Csoportfőnökséget szinte a KB egyik osztályának lehetett 
tekinteni. 

A Cég működésének és a szervezet működtetőinek bemutatása, 
leleplezése mellett a mindennapok faggatása is komoly haszonnal 
jár. Az állambiztonsági szervek dokumentumai ezért is 
különlegesen izgalmasak, összetettek: az ügynökök és részben a 
tisztek is, akaratlanul is a krónikás és a naplóíró szerepét is 
betöltötték. Jelentéseikben a célszemély (illetve a megfigyelt 
társaság, munkahelyi közösség) környezetét, tárgyakat, dolgokat, 
az emberek szokásait, viselkedését, különböző eseményeket, 
történéseket, jelenségeket is leírtak, és a megfigyeltek 
megjegyzései, közlései, dialógusai is rengeteg fontos információt 
tartalmaznak. A hétköznapoknak ebből a gazdag szövedékéből 


képet kaphatunk a Kádár-korszak társadalmi viszonyairól, a 
kisemberek hétköznapjairól, kapcsolatrendszeréről, életmódjáról 
(vásárlás, öltözködés, szórakozás, utazás), politikai félelmeiről, 
hiedelmeiről, vágyairól is. A mikrotörténelmi megközelítés révén a 
történelem fogaskerekei közé került egyén életét ismerhetjük meg. 
Azt, hogy milyen egzisztenciális, hatalmi beszorítottságban élt, 
hogyan gondolkozott, milyen problémák foglalkoztatták, milyen 
kompromisszumokra kényszerült a beilleszkedése, érvényesülése 
érdekében, milyen trükköket, stratégiákat alkalmazott, vagy ezek 
hiányában milyen hátrányokat szenvedett el. Végső soron a 
történelem kulisszái mögé pillanthatunk: a kádárizmus, a 
diktatúra lényege, a kettős beszédre és kettős tudatra épülő amorf, 
ellentmondásos természete tárul fel. 


Mélyfúrás 

A Titkos Magyarország. A , célszemély": a társadalom című 
könyvem - tárgyát, témáját, problematikáját, a  megírás 
módszereit, célját tekintve - a Fedőneve: , szocializmus? 


folytatásának tekinthető. A struktúrákat, a szolgálatok változó- 
változatlan ellenségképét, a szervezet működését, a tartótisztek és 
főnökeik tevékenységét, módszereit, magatartását, a hálózati 
személyek pályafutását, a célszemélyek megfigyelését vizsgálom — 
de emellett hangsúlyosan a mindennapokat faggatom. Azt, hogy az 
állambiztonsági szervek mennyire voltak jelen a kisember 
mindennapjaiban, munkahelyén, magánéletében, 
kapcsolatrendszerében, és a róla szóló ügynöki, titkosszolgálati 
jelentések hogyan határozhatták meg érvényesülését, szakmai 
előmenetelét, továbbtanulási lehetőségeit. 

Míg a Fedőneve ,szocializmus?" esetében elsősorban a 
filmszakmára, és nagyrészt a kulturális területre fókuszáltam, 
most arra törekedtem, hogy minél több helyen , fúrjak le", többféle 
metszetet készítsek. A megfigyeltek és a hálózati személyek 


különböző társadalmi rétegből, szubkultúrából kerültek ki, sokféle 
foglalkozást, politikai attitűdöt reprezentálnak. 

Több esettanulmány szereplői Budapest külvárosaiban vagy 
vidéki kisvárosban, falun élő, többnyire alacsony iskolázottságú 
emberek. Akad közöttük nyugdíjas bányász, laboráns, éjjeliőr, 
írógépszerelő, műszerész, technikus, anyagbeszerző,  meós, 
bérelszámoló, ügyintéző, biztosítási ügynök, termelőszövetkezeti 
és kisipari termelőszövetkezeti (ktsz) dolgozó, szak- és betanított 
munkás, segédmunkás, rakodómunkás, de egykori földbirtokos és 
kulák, intéző, főiskolás, ügyvéd, főkönyvelő is. És olyanok is, akiket 
egy tiszt így minősít: , garázdaságra, meggondolatlan cselekedetekre 
hajlamos korosztályhoz tartozó személyek." 

Aki nem fogadta el a kurzus ki nem mondott jelszavát — hagyd a 
politikát, építkezz! -, s akár csak egy kicsit is kritikusan 
gondolkozott, az előbb-utóbb érzékelhette, esetleg a saját kárán is 
megtapasztalhatta, hogy diktatúrában él. Elég volt annyi, hogy 
mondjuk a Szabad Európa Rádiót vagy az Amerika Hangja adásait 
hallgatta (Szól a Rádió, A , Varázsló"). Néhány naiv, hősködő fiatal 
el sem követett cselekedetért, összeesküvés koholt vádjával került 
börtönbe, ráadásul a kádárizmus aranykorának tartott hatvanas 
évek második felében (Tűzáldozat a Múzeum kertben. A 
proletárdiktatúra ellenségei. Arról sem tudtunk eddig, hogy 
akadtak pszichiáter ügynökök, akik jelentettek kollégáikról, és a 
hatalom szemében gyanús pácienseik egészségi állapotáról, 
problémáiról (Pszichiáterek és az állambiztonság). 

Az is könnyen válhatott gyanússá, megfigyeltté, feltételezett 
elkövetővé, aki semmit sem csinált. A Vaj a fejen, a Lenin hüje volt, 
vagy A helyzet fokozódik című írások sok szereplőjére a 
gondolatrendőrség röplapok, graffitik vagy egy névtelen levél 
szerzői után indított hajtóvadászat során figyelt fel, szállt rá. 

A politikai rendőrség titkosszolgáival, hálózati személyeivel — az 
ügynökök, informátorok, titkos megbízottak, titkos munkatársak 


száma 1950 és 1990 között kb. 200 ezer fő volt -, társadalmi 
kapcsolataival, és a hivatalos kapcsolatnak számító (a dolgozók 
magatartásáról beszámolni köteles) munkahelyi vezetőkkel, 
alkalmi besúgóival átszőtte és ellenőrzése alatt tartotta a 
társadalom egészét, és szinte mindenkiről tudott információt 
gyűjteni. 

A társadalom ilyen jellegű szennyezettségére példaként 
említhetek két, kötetbeli történetet. Kodály Zoltánt ugyan nem 
figyelték meg - legalábbis jelenleg erre kevés bizonyítékunk van -, 
ugyanakkor akármit is csinált, akár valamilyen zenei-, kulturális-, 
művészeti eseményen vett részt, akár jeles művészekkel, közéleti 
szereplőkkel találkozott, mindenütt ügynökökbe botlott, akik 
rövidebben-hosszabban beszámoltak a megjelenéséről, 
kijelentéseiről, magatartásáról. Az Állambiztonsági Szolgálatok 
Történeti Levéltárában 160 (munka-, vizsgálati és objektív) 
dossziéban található ilyen jelentés, dokumentum. 

A figyelem arányosan ugyanolyan mértékű és erősségű volt 
még egy-egy faluban is. A Vaj a fejen című fejezetben szereplő 
jászsági település lakóinak lépéseit hat ügynök, illetve nyolc 
hivatalos és társadalmi kapcsolat kísérte féltő gonddal és 
enciklopédikus érdeklődéssel. A hat ügynök közül az egyik a helyi 
pap volt, aki 25 éven át jelentett. 


Kontinuitás és átfedés 

Kutatásom időbeli kereteit kicsit kitágítottam, és az (ÁVO) ÁVH 
ténykedésével, szerepével is foglalkozom. Egyrészt azért, mert 
egyes ügyek csak 1956 után zárultak le, vagy 1956 előtt kezdődtek 
el, illetve néhány kötetbeli ügynököt még a forradalom előtt 
szerveztek be, és így pályájuk csak a Kádár-korszakban teljesedett 
ki. A Kádár-éra titkosszolgálatai 9990-ában megörökölték az ÁVH 
személyi állományának nagy részét, és ezzel részben a módszert, 
stílust, szemléletet is tovább vitték, s a korábbi ellenségképet is 


megörökölték. (A 26-os számú holtest című tanulmány is ezt 
bizonyítja: az ártatlanul letartóztatott, és az ÁVH börtönében 
elpusztult — elpusztított? — tisztességes, művelt kommunista kádert 
1956 után sem rehabilitálták.) 

Könyvemben az elhárítás és hírszerzés is előtérbe került, mert 
ezek a szolgálatok is részt vettek az itthoni lakosság elleni 
,hadviselésben", vétlen egyéneket felhasználva különböző 
játszmáikban. Tisztjeik és ügynökeik együttműködtek a belső 
reakciót elhárító osztályokkal (a Rákosi-rendszerben), majd később 
a II[/III-mal. (Egy-egy ügyön párhuzamosan vagy egymás után 
alkalmanként két vagy mindhárom szolgálat dolgozott.) 

Teller Ede, Wigner Jenő, Szilárd Leó, Békésy György az ötvenes 
évek elejétől került az ÁVH  célkeresztjébe. Tervezett 
becserkészésük legfőbb célja az volt, hogy tudásukat, titkaikat, 
kutatási eredményeiket Magyarországon, illetve — a KGB révén - a 
Szovjetunióban hasznosíthassák. Az is felmerült, hogy rávegyék 
őket a hazatelepülésre, de legalább a hazalátogatásra. Létezett egy 
szerényebb forgatókönyv is: el kell érni, hogy — az ország kedvező 
megítélése, imidzsének javítása céljából -— az amerikai sajtóban 
kedvezően nyilatkozzanak rólunk. Ezekben az esetekben nemcsak 
a tudósok magatartása, a hírszerzés és elhárítás naiv elképzelései, 
dilettáns módszerei izgattak — persze azok is -, hanem talán még 
jobban az, ahogy a hírszerzés és az elhárítás céljai érdekében 
gondolkodás nélkül felhasználta, tönkretette a tudósok itthoni 
rokonait, barátait, ismerőseit. 

Ez a módszer, ez a zsarolási technika bevett gyakorlat volt. A 
hírszerzés a kinti magyar emigráns szervezetek vezetőit, tagjait, a 
katonai, gazdasági, technikai szempontból fontos munkahelyen 
dolgozókat, a befolyással, nagy ismeretséggel rendelkezőket 
igyekezett felkutatni, életkörülményeiket és kapcsolatrendszerüket 
feltérképezni. A magyar emigránsokat vagy itthoni rokonaikat 
azzal zsarolták, hogy csak akkor látogathatnak haza, illetve 


Nyugatra a szeretteikhez, ha együttműködnek a titkosszolgálattal. 


Titkosszolgák, besúgók és besúgottak 

A tartótiszteket, sőt az egyes ügyekben tevőleges szerepet játszott 
összes többi tisztet igyekszem reflektorfénybe állítani. Ezúttal nem 
a lábjegyzetekben szerepeltetem őket, hanem a könyv végén külön 
fejezetet szentelek pályájuk ismertetésének. Ezzel is hangsúlyosan 
kiemelem őket a számukra oly kedves anonimitásból és 
nyomatékosítani akarom, hogy a felelősség nem is annyira az 
ügynököket terheli - bár sokuk igazán eminens és lelkes 
kollaboránsnak, bedolgozónak bizonyult -, hanem sokkal inkább 
az elnyomó apparátus működtetőit, az események mozgatóit. 

A tisztek profiljához az ÁBTL-ben levő személyi dossziéik (ún. 
, Személyi fogyaték") anyagait: a különböző időben született 
önéletrajzokat, — adatlapokat, a munkájukra vonatkozó 
feljegyzéseket, jelentéseket, a főnökök minősítéseit, az esetleges 
fegyelmi ügyek jegyzőkönyveit, az ÁBTL Archontológia életrajzait, 
illetve különböző, a korszakkal foglalkozó könyvek szócikkeit, 
jegyzeteit használtam fel. A szövegben csillaggal jelölöm azokat a 
tiszteket, akikről találtam anyagot, és így ők szerepelnek az 
Állambiztonsági ki kicsoda című fejezetben. 

A néha mini-portrékká kerekedő szócikkekből kiderül, hogy sok 
tartótiszttel volt magatartásbeli, fegyelmezési probléma: nem 
tudtak uralkodni az idegeiken, hamar dühbe gurultak, ingerülten 
beszéltek a kollégáikkal, s alkalomadtán a feletteseikkel is. A 
gyakran korhatár előtt beadott nyugdíjkérelmeiknél többnyire 
túlterheltségükre, betegségeikre hivatkoztak. Az sem volt ritka, 
hogy egy-egy tiszttől fegyelmivel vált meg a testület, s az sem, hogy 
az illető maga kérte - esetleg viszonylag rövid szolgálati idő után — 
a leszerelését. (Minderre vonatkozóan sok mindent megtudhatunk 
a Szőtsné Fritz Ágnes grafológussal készült interjúból, aki négy 
társával együtt ügynökök és tartótisztek különböző időben 


keletkezett jelentéseit, kéziratait tanulmányozta és hasonlította 
össze.) 

Egyes tisztekről egyébként viszonylag sok dokumentum. áll 
rendelkezésre, míg másokról csak nagyon kevés, vagy semmi. 
Gyakran az ugyanabban az ügyben eljáró tisztek közül egyeseknek 
- és nem is feltétlenül a rendszerváltás után tovább szolgálóknak — 
nyoma veszett, mintha a föld nyelte volna el őket. Ez is 
látványosan bizonyítja a korábbi belügyi iratok átadása körüli 
anomáliákat. 

A tisztek rövid  pályarajzai mellett többféle forrás 
felhasználásával megrajzoltam egy közel három évtizeden át 
regnált, fontos posztokat betöltött állambiztonsági középvezető 
szakmai pályafutását, és közvetve a portréját is. Ebből a 
tanulmányból (A család) talán arra a kérdésre is választ kapunk, 
hogy a Rákosi-, majd a Kádárrendszerben mekkora hatalma volt 
egy titkosszolgának, mennyire határozta meg intézkedéseit, 
módszereit — a szervezet szigorú rendjén, szabályain kívül - az 
egyénisége, a mentalitása. Külön érdekesség, hogy hősünk 
édesapja, és két felesége is a Cégnél szolgált. 

A különböző rendű és rangú hálózati személyek fedőnevét 
feloldom. A jelentésekben szereplők, a besúgottak is többnyire 
nevesítve vannak, hacsak a rájuk vonatkozó információk nem 
túlságosan intimek, kényesek. Azokat a megfigyelteket, akik -— 


tudtuk nélkül - hosszabb ideig is a politikai rendőrség 
célkeresztjében — voltak, — amennyire lehetett, igyekeztem 
megkeresni. 


Arra törekedtem, hogy a dossziékban olvasható történések, 
tények, információk, leírások, beszámolók mozaikdarabjaiból, 
töredékeiből kirajzoljam az ügynök, esetleg a tartótiszt, illetve a 
besúgott portréját, és mindeközben megidézzem a kor, a 
rendőrállam légkörét, szellemét, közgondolkodását. 

A levéltári és egyéb dokumentumokat - a szakmai 


követelményeket maximálisan betartva - igyekeztem minél 
olvasmányosabban feldolgozni, dramaturgiailag megfelelően 
felépíteni, megformálni, hogy az olvasót minél jobban megérintsék 
a történetek, hogy jobban átélhesse, átérezhesse a szereplők sorsát, 
drámáját, az árulás, kisszerűség, szenvedés, helytállás pillanatait 
és példáit. 


Köszönetnyilvánítás 

Mindenekelőtt a feleségemnek, Csuvár Erzsébetnek mondok 
köszönetet, aki mindig írásaim első olvasója és szerkesztője, 
korrektora. Most - akár a Fedőneve: , szocializmus? című könyvem 
esetében - is nehéz feladata volt: először megírásuk után olvasta 
az egyes fejezeteket, végül a kész könyvet újra átnézte és gondozta 
a szöveget. 

Hálás vagyok két barátomnak - Dr. Czugler Péter ügyvéd, 
címzetes egyetemi tanár és Tótfalusi Éva tanár, műfordító -, illetve 
egykori kollégámnak, Markovics Ferenc fotóművésznek is azért, 
hogy elolvasták a könyvemet - véleményükkel, megjegyzéseikkel 
segítették a munkámat. 

Nagyon sokat köszönhetek az Állambiztonsági Szolgálatok 
Levéltára lelkiismeretes referenseinek, Pőcz Erzsébetnek és Zádor 
Ildikónak, és a kutatóterem két munkatársának: Lipp Sándornénak 
és Pető-Stomp Tündének. Simon István levéltáros (Magyar Nemzeti 
Levéltár) és Szakolczai Attila levéltáros (Budapest Főváros 
Levéltár) is segítette a munkámat. 

Köszönöm Hans Altendorf (Berlin), Angyal Ádám, Bólya István, 
Csathó Gábor, dr. Hargittai István, Heim György, Heim Pál, Kenedi 
János, Kéri Piroska, prof. dr. Helmut-Müller Enbergs (Berlin), 
Nyitrai Tamás, Perczel Anna, dr. Purebl György, Sós Sándor, dr. 
Süle Ferenc, Szirmay Tamás, Szőtsné Fritz Ágnes, Szőnyei Tamás, 
Varga László segítségét, információit, tanácsait. 


Sötétség déltől 


A 26-os számú holttest 


Egy elfelejtett áldozat 


Angyal Györgyöt, az Országos Találmányi Hivatal elnökét 1949 
július elején a Rajk-ügy kapcsán letartóztatta az ÁVH. Augusztus 7- 
én a börtöncellájában - állítólag -— öngyilkosságot követett eli. 38 
éves volt. A letartóztatása okaira, a fogva tartása és a haláleset 
körülményeire vonatkozó eredeti dokumentumokat, az ő és az ellene 
valló tanúk kihallgatási jegyzőkönyveit az ÁVH (vagy 
utódszervezete) megsemmisítette. Az Angyal-ügyről az ÁVH 1955. 
január 6-án nyitott újra dossziét.2 


Film-ügyek 

Angyal édesapja Engel Fülöp New Yorkban született, a hollywoodi 
filmstúdiókat létrehozó magyarok holdudvarához tartozott, és 
kitűnő kapcsolatokkal rendelkezett. Magyarországra visszatérve 
filmkereskedelmi céget alapított. Nyilván mindez közrejátszott 
Angyal György  pályaválasztásában, a  filmszakma iránti 
szeretetében. Édesapja 1930-ban kiküldte Berlinbe, ahol 1931-ig a 
Filmtechnikai Főiskolán tanult. 1934 és 1945 között franciaországi 
emigrációban élt, fordítóként a Pathé filmhíradónak dolgozott. 
Belépett a Francia Kommunista Pártba, később részt vett az 
ellenállásban. 1946-ban tért haza, ezután a Magyar Kommunista 
Párt filmvállalata, a Magyar Filmiroda Rt (MAFIRT) ügyvezető 
igazgatója, majd vezérigazgatója lett. A cég filmforgalmazással, 
moziüzemeltetéssel foglalkozott és gyártott is egy filmet (a Valahol 
Európában-t). A mozik négy nagy párt közötti (1945. júniusi) 
felosztásakor az MKP az országban 67, ebből Budapesten 14 mozit 
szerzett meg.3 Nyereségük húsz százaléka a Párt kasszájába került, 


ebből fedezték több száz alkalmazott fizetését. 

A szovjet filmeket exportáló cég, a Sojuzintorgkino (1946-tól 
Szovexportfilm) képviselői, a követség munkatársai, de még a 
megszálló Vörös Hadsereg sajtóirodájának vezetője (Ouin) is arra 
törekedtek, hogy erősítsék filmjeik magyarországi piaci pozícióit, 
végső soron biztosítsák monopol helyzetét. Ennek érdekében 
agresszívan és folyamatosan újabb és újabb kívánságokkal, 
panaszokkal, feljelentésekkel bombázták a MAFIRT és a KMP 
(MDP) vezetőit. 4 

Ouin 1947 októberében a MAFIRT vezetőit és munkatársait 
többek között azzal vádolta, hogy ,nem hiszik, hogy lehet 
biztosítani a szovjet filmek sikerét Magyarországon. [...] előnyben 
részesítik a nem szovjet filmeket, különösen az amerikaiakat és 
franciákat, és megkönnyítik előttük az utat [..] a MAFIRT 
visszautasít egész sor jó szovjet filmet. [...] a szovjet filmek reklámja 
és propagandája jelentéktelen, kisméretű, rendkívül rossz, 
tartalmilag nem megfelelő. [..] A MAFIRT az angol, francia, 
amerikai filmek átvételét politikailag képzetlen emberekre bízza és 
így bemutat saját mozijaiban ideológiailag és politikailag tudatosan 
káros filmeket."5 

Angyal szakszerű választ adott Ouin 11 pontjára. Leszögezte, 
hogy ,a MAFIRT kettős célt szolgál: haladó filmek forgalmazása 
révén a szocializmus irányába befolyásolni a tömegeket, és 
egyszersmind a párt javára gazdasági eredményeket elérni." 
Visszautasította a nyugati filmek favorizálásának vádját: , a 25 éves 
fasizmustól megmételyezett magyar közönség előnyben részesíti az 
amerikai filmeket, ez ellen az irányzat ellen azonban nem 
küzdhetünk mechanikus eszközökkel; tehát az idegen filmek merev 
kiküszöbölésével. hanem éppen dialektikusan: a szovjet és nem 
szovjet filmek helyes, politikus, szakszerű és megfontolt 
adagolásának módjával kell harcolnunk.?"6 

Egy, ugyanebben a hónapban film-ügyben összehívott 


értekezleten -— amelyen magas rangú szovjet katonatisztek is részt 
vettek - Angyal kijelentette: ,A MAFIRT a stabilizáció óta kb. 
600 000 forintot fizetett rá a szovjet filmekre [...] Ez maga rámutat 
arra, hogy a MAFIRT miért kénytelen más filmeket is játszani."7 

A MAFIRT és a Szovexportfilm közti konfliktusok miatt nem 
meglepő, hogy Angyalt 1948 március végén, az akkor létrehozott 
Országos Filmhivatal8 elnökévé nevezték ki, tehát tulajdonképpen 
felfelé bukott. Ebből a pozíciójából azonban 1948 végén vagy 1949 
elején - nem tudni, miért -— leváltották, és megbízták az Országos 
Találmányi Hivatal megszervezésével és vezetésével. 


Bűnlajstrom 
Angyal a háború utáni Magyarországon a kommunista káderek 
között a kevesek egyike volt, aki értett ahhoz, amit csinált. 
Letartóztatása után a kémkedés mellett — amit nem sikerült 
rábizonyítani - izgatással és szabotázzsal vádolták, mert olyan 
nyugati filmeket vásároltatott, amelyek nagy része aztán politikai 
okokból nem juthatott el a mozikba. A kommunista kézben levő 
Belügyminisztérium cenzorai az 1946 és 1948 tavasza között 
megvett 15 olasz film és a francia filmhíradók közül egyetlen egy 
bemutatását sem engedélyezték, a 22 angol filmből pedig 12 
maradt dobozban. Bihari Lászlóné tanúvallomásában azt állította, 
hogy Angyal a francia játékfilmekért kétszer-háromszor annyit 
fizetett, mint a magyarországi kis magáncégek.9 

1948 januárjában visszautasította több szovjet film átvételét. 
(Ezek nagy részét később egy bizottság felülvizsgálta, és megvette.) 
Az egyik tanú azt vallotta, hogy Angyal miatt a szovjet filmek csak 
harminc százalékos, míg a nyugatiak hatvan-hatvanöt százalékos 
látogatottsággal mentek. 

Akadt olyan tanú is, aki azt vallotta, hogy Angyal , A MAFIRT-nál 
munkatársai előtt több esetben tett a szovjet filmeket becsmérlő 
kijelentéseket."10 Az 1946. szeptember 24-i értekezlet gyorsírásos 


jegyzőkönyve szerint például kijelentette, hogy , A Szovexportfilm 
magyarországi filmpolitikája az orosz filmek bukásához vezet, mert 
nem hajlandók újításokba belemenni. Hiába rajzoltatunk mi jó 
magyar plakátot, ők ragaszkodnak a rossz orosz plakátokhoz."11 

Bűnlajstromán szerepelt az is, hogy tervei szerint a mozik egy 
hétig magyar, egy hétig szovjet filmeket, két hétig pedig nyugati 
filmeket játszottak volna. Be akarta vezetni - állítólag több 
szakember tiltakozása ellenére — az egységes helyárat is. E célból 
több százezer forint értékű jegyet nyomatott, a kipróbálásból 
azonban botrány lett, így nagy mennyiségű jegy felhasználatlan 
maradt. 

Révai Dezső, az államosított filmgyár, a Magyar Filmgyártó 
Nemzeti Vállalat igazgatója -— nem mellékesen a kulturális élet 
teljhatalmú urának, Révai Józsefnek a testvére — 1949. július 15-én 
hosszú feljelentésbeni2 , leplezte le"? a néhány nappal korábban 
letartóztatott Angyal trockista, , pártellenes tevékenységét". Kérte, 
hogy az általa megnevezett több mint 15 embert hallgassák ki, 
mert bizonyítani tudják Angyal bűnösségét. 

(A Népművelési Minisztérium Filmművészeti Főosztályának 
vezetője, Kende István 1950. szeptember 29-én a Párt Káder 
Osztályának vezetőjéhez, Csendes Károlyhoz13 írt, Révai Dezsőt 
értékelő jelentésében Angyal is megkapta a magáét: , A nehézségek 
akkor kezdtek kijönni, amikor Angyal lett a filmterület vezetője." 
Révai megérezte, hogy , Angyal körül sok gyanús körülmény van", 
de eredménytelenül harcolt , Angyalék ellen." Kende egyébként 
Révait nyers,  beosztottjait durván megalázó, alkalmatlan 
vezetőként jellemezte, és hozzátette, hogy a filmgyárban , általános 
szervezetlenség uralkodik. [...] az éberség körül is vannak súlyos 
hibák. [...] A művészeti és ügyviteli vonalon a vezetők túlnyomórészt 
jobboldali szocdemekből és hasonló elemekből állnak.") 14 


A levél 


Az 1955 január elején (újrajnyitott Angyal-dosszié első anyaga 
Angyal Györgyné 1954. november 4-i levele a legfőbb ügyészhez. 
Dr. Czakó Kálmán nem sokkal korábban , gyorstalpalón" végezte el 
a Bírói és Ügyészi Akadémiát.15 

,[...] 1953 nyarán, a Legfőbb Ügyészség létrehozatalakor levéllel 
fordultam Önhöz, amelyben kértem, hogy adjanak felvilágosítást 
férjem sorsát illetően, akit 1949 júliusában lakásunkról elvittek, és 
akiről soha semmi hírt nem kaptam. Ez év májusáig jártam, írtam, 
telefonáltam az ügyészségre [...] végül előbb szóban, majd írásban 
közölték velem, hogy férjem 1949 augusztusában meghalt. 

[...]] azt a választ kaptam, hogy a lefolytatott nyomozás szerint, 
habár férjem elítélve nem volt, nyilvánvaló, hogy súlyos bűnt 
követett el, hogy ez mi volt, arra vonatkozóan felvilágosítást nem 
adhatnak. 

[...] férjem becsületes ember, jó kommunista volt, semmi olyat 
nem követhetett el amiről ne lehetne nyíltan beszélni K[...] 
megmondtam azt is, hogy az ügyet részemről nem tartom ezzel 
elintézettnek. [...] 

Hogy miért mondták nekem, hogy férjem 1949 augusztusában 
meghalt, azt nem tudom. Azért-e, mert úgy gondolták, hogy jobb, ha 
így tudom, vagy, mert a nyomozás felületes volt, vagy éppen, mert az 
ügyészséget félrevezették - és ez is lehetséges. Tény azonban, hogy ez 
év elején felkerestek engem és én megkerestem olyan egyéneket, akik 
férjem látták, beszéltek, vagy közvetlenül érintkeztek vele és pedig 
nem 1949-ben, hanem 50-ben, 51-ben, és utoljára 1952. december 
végén, amikor is többedmagával előttem még ismeretlen helyre 
szállították. 

Nyilvánvaló, hogy férjem elítélve sem volt. De nem amiatt, mert 
erre nem volt idő, hanem [...] mert nem volt hajlandó magára 
vállalni és aláírni olyan dolgokat, amelyeket soha nem követett el. 
Így azután azok, akik ezeket a gaztetteket elkövették, olyan 
embernek tekinthették, akiről nem tartoznak számot adni, akit újból 


és újból kihallgathatnak, vallathatnak, az országban össze-vissza 
hurcolhatnak. Hogy végül mi történt férjemmel, nem tudom. Ezt az 
Önök feladata megállapítani. 

[...]] több ízben sürgettem férjem ügyének felülvizsgálatát és 
rehabilitálását a Központi Ellenőrző Bizottságnál. [...] Nyilvánvaló, 
hogy férjem a Rajk üggyel kapcsolatban került letartóztatásba. [...] 
Talán azért, mert Franciaországban éltünk, és ez lehetségessé tette 
aljasságokat elhitetni róla, vagy talán annak a személyi harcnak a 
következménye, melyet munkahelyén, a filmvállalatnál szervezett 
ellene egy-két személyi ambícióitól eszelőssé vált ember, saját 
törekvéseik szolgálatába állítva mindent és mindenkit, akit tudtak, 
és akik ezek alatt az évek alatt széltében kérkedtek "érdemeikkelV, 
amelyeket férjem "eleplezésével szereztek. [...T" 


Felülvizsgálati16 
Nyilván a fenti levél hatására, a legfőbb ügyész utasítására 
kezdődött meg Angyal ügyének felülvizsgálata. 

Bóné Gyula államvédelmi hadnagy 1955. január 6-án értékelte 
Angyal vizsgálati anyagát, gyakorlatilag az ÁVH korábbi 
dokumentumaiból sorolt fel néhány információt. 

Az Angyal-ügy tíz tanúja közül kilencen a  MAFIRT-nál 
dolgoztak. Az 1955. január 11-i adatok szerint közülük öten - így 
Bokor Péter dramaturg, Teknős Péter író is - szerepeltek 
valamilyen belügyi nyilvántartásban, Solt Jenő, operatőr, a 
MAFIRT, majd az Országos Filmhivatal külkereskedelmi referense 
pedig börtönbüntetését töltötte. 

Február 1-jén az ÁVH kihallgatta Bihari Lászlónét, az 
Élelmiszeripari Minisztérium osztályvezetőjét, aki 1946-tól a 
MAFIRT ügyvezető igazgatója volt, és 1950-ig a filmipar területén 
dolgozott. A néhány mondatos jegyzőkönyv szerint fenntartotta 
1949. július 14-i tanúvallomását. 

Másnap Gáspár György, a Belkereskedelmi Minisztérium 


Üdülőellátó Igazgatóság osztályvezetője — aki 1946-tól dolgozott a 
MAFIRT-nál - kijelentette, hogy 1949. július 15-i vallomása ,,[...] 
valótlanságot nem tartalmazott. Meg kell azonban jegyeznem, hogy 
a vallomásban felsorolt terhelő adatok elsősorban azt tükrözik, 
hogy tudomásom volt arról, hogy Angyal Györgyöt az Államvédelmi 
Hatóság letartóztatta. Tehát minden cselekedet, melyet addig emberi 
hibának, tévedésnek, stb. tartottam, egyszerre, mint ellenséges 
cselekedet tűnt fel. Vallomásom egyes részei különösen magatartása 
és az emberekkel való kapcsolatára vonatkozóak megítélése attól 
függ, hogy  bebizonyosodnak-e politikai illetőleg — gazdasági 
természetű bűnei. [...] Bizonyos mértékben az a körülmény is zavar, 
hogy több elvtárstól hallottam, köztük Sala elvtárstól, az Országos 
Filmhivatal volt főnökétől hogy ügyükben felmentést nyertek és 
pártvonalon is rehabilitálták őket. Tehát most már bizonyos 
mértékben kételkedem Angyal bűnösségében. [...T" 

1955. február 11-én az ÁVH Vizsgálati Főosztályának vezetője, 
Balázsi Béla" alezredes, Bóné Gyula hadnagy, Maleka István 
főhadnagy, illetve Avar Jenő ügyész így foglalt állást: , Angyal 
György bűnösségét 1949-es beismerő vallomásán kívül 10 tanú 
vallomása, a birtokunkban levő  értekezletekről felvett 
jegyzőkönyvek másolatai, valamint a külföldi filmek behozataláról 
készült összegszerű kimutatások bizonyítják. [...] A fentiek alapján 
megállapítottuk, hogy Angyal György előzetes letartóztatása 
indokolt volt, és ezért rehabilitálását nem javasoljuk." 

1956. május 28-i jelentésben Szalma József17 őrnagy, a Vizsgálati 
Főosztály vezetője jelentésében szintén elutasította a rehabilitációt. 
, Angyal György szabotálta a magyar filmipar fejlődését, tiltakozott 
a hazai filmgyártás megindítása ellen [...] bíróság elé állították 
volna, amennyiben ezt [...] halála nem akadályozta volna meg." 
Július 25-én a BM Vizsgálati Főosztályán az előzővel azonos 
szövegű határozat született. 

A dossziét 1956. szeptember 6-án 46 oldallal lezárták. 


A 26-os számú holttest 

Nem ismerjük az Angyalt kihallgató tisztek nevét, fogva tartása és 
vallatása körülményeiről azonban képet alkothatunk. Perczel 
Károlyt, az Építésügyi Minisztérium főosztályvezetőjét nagyjából 
vele egy időben, július 5-én tartóztatták le, nyilván azért, mert 1936 
és 1945 között Franciaországban élt. Az építészmérnök ügye 
felülvizsgálata során az 1954. június 14-i és 24-i kihallgatásán 
többek között ezt mondta: ,,(...] letartóztatásom után több előadó 
hallgatott ki, akik kezdetben fizikailag verés és egyéb kínzások útján, 
majd pedig szellemi kényszer alkalmazásával próbáltak a 
valóságnak meg nem felelő vallomásokra bírni, ezt azonban tíz 
hónapon keresztül megtagadtam." ,Bántalmazásom gumibottal és 
ököllel, majd pedig puskatussal, valamint másfél napig lábujjhegyen 
állás, nyújtott karokkal."18 

Az ÁVH állítása szerint Angyal öngyilkosságot követett el a 
cellájában, de könnyen elképzelhető, hogy agyonverték. 1939-es, 
tbc miatti baloldali mellkasi műtétje után egy erre mért ütés is 
halálos lehetett. Az 1955. január 5-én kiállított halotti anyakönyvi 
másolatba azt jegyezték be: ,a halál oka: ismeretlen". Az 1955. 
február 11-i jelentésből az derül ki, hogy Angyalt 1949 augusztus 
elején - nyilván az ÁVH Andrássy úti központjából - , betegsége 
miatt a Gyűjtőfogházba szállították". Ha rossz fizikai állapotban 
került ide, akkor képtelen lett volna az öngyilkosságra. 

Egy 1963. június 15-i dokumentum19 szerint , a koncepciós ügyek 
során meghalt összesen 67 személy. 45 személy eltemetési helyéről 
adatokkal nem rendelkezünk." Köztük szerepel Angyal György neve 
is. 

(A kimutatás a felkutatandó vagy esetleg megtalált sírhelyeket 
az elhunytak személye, politikai hovatartozása alapján többféle 
kategóriába sorolta. A III. kategóriában - , Hozzátartozók, akiknek 
temetése legálisan történt, eltemetési helyük feltehetően ismert" — 
négy személy szerepel. Deszkás Józsefné ,fia kivégzése után 


elkeseredésében öngyilkos lett." Giebeiszer Béláné , férje internálása 
után ideg-összeroppanást kapott, öngyilkos lett." Mód Péterné2o 
, Öngyilkos lett." J. L.-nét ,fia lőtte agyon." A IV. kategóriába 
soroltak: , A koncepciós ügy során haltak meg, azonban temetkezési 
helyük felkutatása nem indokolt." A hét fő között szerepelt — négy 
volt , horthysta? rendőrön és egy , horthysta?" katonatiszten kívül — 
Zsedényi Béla pártonkívüli miskolci jogászprofesszor, az 1944 
végén Debrecenben megalakult Ideiglenes Nemzetgyűlés elnöke 
is.) 

A temetési helyek felkutatására 1963-ban a politikai rendőrség 
a Párt utasítására nyomozást indított. Ács Ferenc ezredes, 
osztályvezető és Köteles István alezredes, osztályvezető október 11- 
i Tájékoztatójukban21 azt írták, hogy annak idején , A hullákat a 
legbarbárabb módon igyekeztek eltüntetni, megsemmisíteni, hogy 
ezzel semmiféle nyom ne maradjon." Ács ezredes október 19-én 
Németi József ezredeshez, a III. Főcsoportfőnökség helyettes 
vezetőjéhez felterjesztett összefoglaló Tájékoztatójában azt közölte, 
hogy , a temetés úgy volt konspirálva, hogy a börtön vezetői tudták, 
hogy ki halt meg, de nem tudták hová temették. Akik a szállítást, 
elföldelést végezték, nem tudták kit temetnek el. Az elföldelést 
végzők külön fizetést kaptak, hogy a látottakról ne beszéljenek. A 
halottakat igyekeztek úgy eltüntetni, hogy semmi nyom ne maradjon 
utána, előfordult, hogy egy-egy sírgödörbe 2-3 halottat temettek 
el."22 

Valójában Angyal temetési helyét az illetékesek ismerték, 
hiszen 1956 októberében a rákoskeresztúri temető 204-es parcella, 
16-os sorában, a 3-as számmal jelölt sírból kihantolták a tetemét, 
amelyet - koponyaalkata, illetve mellkasi műtétje alapján - az 
október 23-án, 12.15-kor a budapesti Igazságügyi Orvostani 
Intézetben lefolytatott agnoszkálás során az özvegy határozottan 
azonosított. A boncolás és a csontváz összeállításáról ,A 26-os 
számú holttest" címmel jegyzőkönyv készült.23 


A temetésére csak 1957 tavaszán került sor az állam (vagy az 
MSZMP) által biztosított sírhelyen a Kerepesi úti temetőben - 
titokban, a nyilvánosság kizárásával, Angyal Györgyné és két fia 
részvételével.24 

1956 nyarán a kivégzettek családtagjai, illetve az ártatlanul 
bebörtönzöttek - összesen 601-en - 26 millió forint kártérítés 
kaptak. A Rajk-ügyben 106, a Sólyom-ügyben 37, a SZDP-ügyben 
357, a Kádár-ügyben 16, a Szűcs Ernőfügyben 20, a Péter Gábor- 
ügyben" 18, egyedi ügyekben 47 főnek fizettek kártérítést. Aczél 
György például 132 ezer, Kádár János 163 ezer, Kállai Gyula 166 
ezer forintot kapott. Angyal Györgyné 60 ezer forintot.25 

(Angyal letartóztatása után családja a nyomor szélére került. 
Angyalnét a hatóságok megakadályozták abban, hogy elfogadható 
munkát kapjon, végül a Budapesti  Lenfonógyárban 
adminisztrátorként helyezkedett el, alacsony fizetésért. Angyal 
Balázst kirúgták az általános iskolából, Ádámot már fel sem vették 
oda. 1955-ben Angyal Györgyné jobb álláshoz jutott, amiből a 
család már meg tudott élni.)26 


Angyal kartonja 

Egy 1962. június 9-i — ismeretlen szerzőjű - BM Kimutatásban27 az 
olvasható, hogy ,a ,Rajk-ügyben elítélt személyek - néhány 
kivételével -— perújrafelvételt nyertek. A rehabilitált személyek vagy 
hozzátartozóik a Legfőbb Ügyésztől hivatalos okmányt kaptak, mely 
az ellenük lefolytatott eljárás alaptalanságát igazolta." És: Angyal 
szabotázs bűncselekménye az ,anyaga alapján nem tekinthető 
bizonyítottnak." Néhány nappal később hasonló következtetésre 
jutott a MÉH-jogtanácsosából legfőbb ügyésszé avanzsált, dr. 
Szénási Géza, aki 1962. július 31-én , bűncselekmény hiányában" 
megszüntette a nyomozást. Határozata indoklásában többek között 
megállapította, hogy az Angyal ,....] halálával félbeszakadt 
nyomozásnak nem sikerült olyan megnyugtató és közvetlen 


bizonyítékot beszerezni, amelyre támaszkodva megállapítható 
tényállás valóban büntetendő cselekmény elkövetésre utalna. Ilyen 
adat beszerzésére Angyal György halála után sem került sor."28 

A  beismerésnek azonban nem lett semmilyen jogi 
következménye. Az MSZMP KB pedig 1962. augusztus 16-i 
határozatával lezárta a koncepciós perek ügyét. Az elítélt, internált 
és  — rehabilitált — személyekről összeállított — háromkötetes 
dossziéban29 - amit a BM 1964. június 15-én adott át a 
pártvezetésnek - Angyal kartonján ez áll: , Szabotázs ügyében 
jogosan tartóztatták le, ezért rehabilitálását nem javasoljuk." 

Sohasem rehabilitálták.30 

Angyal Ádám és Balázs megőrizték az apjuk emlékét. Az 
útfelújítás során 1990-ben az Andrássy út 60. (az egykori ÁVH 
központ, a mai Terror Háza) előtti kandelábert az ő adományukból 
állították, hogy rajta felirat örökítse meg az Angyal család 
emlékét.31 


Írásom erősen rövidített változata megjelent az Élet és Irodalom 
2014. május 9-i számában. Ehhez fűzött megjegyzéseket Angyal 
Ádám a hetilap következő számában Apám emlékéhez címmel: 

,[...] Kint jártam apám első elföldelése helyén, a rákoskeresztúri 
temető 204. parcellájában. Ez egy kerítéshez közeli hátsó traktus 
(akár a 301-es nemzeti emlékhely parcella), ahová titokban hordták 
a névtelen elpusztítottakat. Áldatlan állapotok, elhanyagolt, 
borostyánnal benőtt, kidőlt fákkal szabdalt terület, ahol süppedő 
talaj ébreszt gondolatot, kik lehetnek itt még a föld alatt. Az a 
fecsegés, hogy a kommunizmus áldozatait is tiszteli a nemzet, 
jószerint csak az 56-os kivégzettekre vonatkozik. A többi ártatlan 
mártír emléke porlad, enyészik. A Nemzeti Emlékhely és Kegyeleti 
Bizottság a Fiumei úti sírkert megőrzésre méltónak tartott 


elhunytjairól és emlékükről 17 oldalnyi listát állított össze. Ebben a 
kommunista rendszer áldozatait alig találni, noha szép számmal ott 
nyugszanak a temetőben. Elfeledkeztek az 1989. október 6-i Rajk és 
kivégzett társai újratemetésén tett fogadalmakról, ígéretekről. E 
bizottságról is bebizonyosodni látszik, hogy az emlékművek nem 
azokról szólnak, akikért állítják, hanem azok örökítik meg magukat, 
akik avatják. Így kerülhet sor arra, hogy — miként Bücher Iván erre 
felhívta a figyelmet - a hősök sírját megillető koszorúk szalagjai 
Radnóti gyilkosai fölé is elérhetnek. 

Mostanában olyan időket élünk, amikor is a nemzet történetéből, 
emlékezetéből évtizedeket ki akarnak törölni. Szégyenteljes igyekezet 
ez, akárcsak apám és sorstársai emlékének elhallgatása, 
rehabilitációjának és megkövetésének elmulasztása. A felejtés, a 
sunyi érvelés nem jelent bocsánatot sem azoknak, akik elkövették a 
gyalázatot, sem azoknak, aki azóta sem tettek semmit, hogy a 
történelem igazságot szolgáljon. [...] 

Nincs se felejtés, se bocsánat, de nincs bosszú sem. Nincs 
visszavágás, ne jöjjön el a törlesztés. [...] Helyre kell hozni, amit 
elrontottak az előttünk járók és kortársaink. Arra kell figyelmezni, 
hogy ne folytassuk elődeink szégyenletes példáját, ne ismételjük meg 
alávaló tetteiket, a nemzeti emlékezet széttördelését. Ha a 
hivatalosságok a maguk állította emlékműveket tartják emlékezetre 
méltónak, akkor csak folytatják mindazt, ami apám történetével sem 
ért véget. Azt az időt várjuk, mikor a szegény hős pihen, a szegény 
nép megint remél." 

2014. május 8-án levelet írtam a Nemzeti Emlékhely és 
Kegyeleti Bizottság egyetlen olyan tagjának, akinek elérhetősége 
szerepel a Bizottság honlapján. Radnainé dr. Fogarasi Katalin 
2000-2013 között a Bizottság főtitkára volt, 2013-tól a Nemzeti 
Örökség Intézetének elnöke. 


, Tisztelt Elnök Asszony! 


Egy konkrét és egy elvi jellegű kérdést szeretnék feltenni Önnek. 

Készülő könyvemben (Titkos Magyarország. , Célszemély?: a 
társadalom) megírtam Angyal György történetét is. [... 0 Egyes 
adatok szerint a  dél-franciaországi magyarok antifasiszta 
csoportjának a vezetője volt. Itthon filmszakmai vezető lett. 
Kommunista volt, de nem funkcionárius. Vajon az ő sírja - 
tekintettel ellenálló — múltjára, szakmai tevékenységére és 
tragédiájára — nem lehetne-e védett? 

Angyal kapcsán kezdtem tanulmányozni a Nemzeti Emlékhely és 
Kegyeleti Bizottság honlapját. Megértettem a sírok védetté 
nyilvánításának . szempontjait, ugyanakkor egy kérdés is 
megfogalmazódott bennem. Meglepett, hogy a Rajk-perben és 
mellékpereiben elítéltek és kivégzettek sírjai közül — ha jól láttam — 
egyik sem védett. És a különböző koncepciós perekben letartóztatott, 
de a börtönben - ítélet nélkül -— meghalt, agyonvert áldozatok 
egyikének sincs védett sírja. Vajon mi ennek az oka? Megvizsgálták 
mindegyikük ügyét, pályáját alaposan, vagy a Rákosi korszak 
koncepciós pereinek áldozataival nem foglalkoztak?" 


A Nemzeti Emlékhely és Kegyeleti Bizottságtól se Angyal Ádám 
hozzászólására, se az én levelemre nem érkezett válasz. 


Titkosszolgák - és a Cég 


A család 


Hogyan indult, alakult, épült egy titkosszolga pályafutása a Rákosi 
és/vagy a Kádár-korszakban? Mekkora hatalma volt, mit tett, mit 
tehetett meg? Mennyire határozta meg intézkedéseit, módszereit — a 
szervezet szigorú rendjén, szabályain kívül - az egyénisége, a 
mentalitása? Ezek a kérdések régóta izgattak, s alaptörekvésem, 
hogy a megfigyelők és a megfigyeltek mellett reflektorfénybe állítsam 
az események igazi mozgatóit, a politikai rendőrség különböző 
rendű és rangú tisztjeit. Szalma Józsefre úgy figyeltem fel, hogy ő 
volt az, aki a Vizsgálati Főosztály vezetőjeként elutasította az előző 
fejezet főszereplője, az ÁVH börtönében meghalt (agyonvert?) 
Angyal György ügyének felülvizsgálatát. Szalma az ÁVH-nál, majd a 
kádári titkosszolgálatoknál évtizedeken át fontosabbnál fontosabb 
beosztásokat töltött be. Részt vett a koncepciós perek, ítéletek 
felülvizsgálatában, a kivégzett "56-os forradalmárok ügyének 
vizsgálatában, Rajnai Sándorral" együtt pedig irányította a Nagy 
Imre per előkészítését is. 

Szalma Józsefen kívül az édesapja, az első, majd a második 
felesége is a politikai rendőrségnél szolgált. És Szalma Józsefné 1981 
novemberi nyilatkozata szerint lánya is a Belügyminisztérium 
állományában dolgozott. A családtagok pályáját vázlatosan 
megrajzolva a szervezet működéséről is sok mindent megtudhatunk. 


id. Szalma József 


Lépcsőfokok 
1902-ben született Monoron földműves családból. Négy elemit 
végzett. "19-es vörös katona. 1921 és 1944 között fűtő egy bankban, 


majd két cégnél árukihordó, egy évtizedig pedig egy papír- 
nagykereskedőnél raktáros. (Munkahelyét 1944 végén ,azért 
hagyta el mert a tulajdonosát felszámolták, mint zsidó 
nemzetiségűt" — áll egy 1950-es jelentésében.) 

A háború után négy hold földet kapott gazdálkodásra, ennek 
jövedelméből azonban nem tudta eltartani a családját, ezért előbb 
egy vasúti hídépítkezésen, majd a Fővárosi Csatorna Fenntartónál, 
később  — segédmunkásként a Ganz Villamossági gyár 
,próbatermében" dolgozott. 

, Könnyű munkát végez, de életveszélyes. Elcsüggedve soha 
nincsen?" - így jellemzi  Ganz-beli tevékenységét 1950 
novemberében Német Jenő nyomozó őrmester, aki Monoron 
környezettanulmányt végzett nála, és kifaggatott három helyi 
lakost. Ennek oka, hogy idősebb Szalma - nyilván fia javaslatára — 
jelentkezett az ÁVH-ba. 

A jelentésből kiderül, hogy a férfi ,az utcájukban a 
felszabadulás előtt állandóan a szovjetek győzelméről beszélt," és 
arról, hogy majd ,a dolgozó nép veszi a hatalmat a kezébe." 
Agitációjával visszatartotta azokat, akik el akartak menekülni. 
, Szalma elvtárs [...] Osztályát szereti. Párthű.?" Rendszeresen 
látogatja a pártnapokat, szombatonként a családját is magával 
viszi. Szabad Népet olvas. ,Sokat beszél a politikáról és helyes 
irányba. Vonaton is már köréje tömörülnek, hogy hallják Szalma 
elvtárs politikai felvilágosításait." 

1951 májusában összefoglaló javaslat készült id. Szalma 
felvétele ügyében. Ebben új információ, hogy a húga 1935-ben egy 
színtársulattal Olaszországban lépett fel, és kint maradt. A Rákosi- 
rendszerben főbenjáró bűnnek számított, ha valaki nyugati 
rokonaival levelezett, ez is magyarázhatja id. Szalma állítását, hogy 
2-3 levélváltás volt közöttük, azóta a kapcsolat megszakadt 
közöttük." 

Szalma 1951 májusában bebocsátást nyert az ÁVH birodalmába, 


amely 1948 szeptemberétől egyre  hatalmasabbra nőtt. 
(Bekebelezte az útlevélosztályt, a BM határ-, folyam-, és légi 
rendészeti szerveit, a Honvéd Határőrséget, majd a katonai 
elhárítást is, miközben Pártőrséget, Állami Futárszolgálatot és 
Belső Karhatalmat is fenntartott. Létszáma 35 ezer főre nőtt. 1950 
januárjától a nagyhatalmú, rettegett szervezet a Minisztertanács 
közvetlen felügyelete alá került. Tulajdonképpen önálló 
államvédelmi minisztériummá vált. Az ÁVH szimbólumaként a 
köztudatban az Andrássy - 1949 végétől: Sztálin — út 60. alatt él, 
valójában azonban a Csengery-Aradi-Izabella utcák és a Sztálin út 
határolta területen egy egész állambiztonsági negyed jött létre, 
huszonhárom épülettel, bennük kaptak helyet az állomány 
kiszolgáló és szálláshelyei, étkezdéi, edzőterme, kultúrotthona, 
lőtere is.32 Az ÁVH központja egyébként nem sokkal önálló 
országos  főhatósággá válása után, 1950-1951 fordulóján 
átköltözött a BM Jászai Mari téri új épületébe és ott is maradt 1956- 
ig. Később az épület az MSZMP székháza lett.) 


A , Kastélyban" 
Szalmát fűtőnek, udvari munkásnak vették fel törzsőrmesteri 
rangban. 1952 májusi minősítésében (és később is) csak 
pozitívumokat írtak róla. , Példamutató, fegyelmezett, szívós, 
áldozatkész, pontos és szerény. [...1] Munkájában igényes. [...] jóval 
nagyobb szellemi képességekkel bír és megbízhatósága is 
kifogástalan, így bizalmas természetű területen is jól megállná a 
helyét. Javaslom nagyobb beosztásba, pl. műszaki anyag beszerzés, 
raktár kezelés vagy gondnoki teendők ellátására."33 

1953-ban alhadnaggyá léptették elő, 1955-ben Szolgálati 
Érdeméremmel tüntették ki. Ebben az évben az előléptetéshez 
előírt politikai oktatásban vett részt: a marxizmus-leninizmus 
alapjai tanfolyam I. évfolyamán tanult. Nagyjából ekkortól 
szakmailag is előrelépett: egyfajta anyagbeszerzői feladatot látott 


ely ezen kívül elvégezte a ,házon belüli" javításokat, az 
osztályfutárt szabadsága idején, a csoportvezetőt pedig távolléte 
alatt helyettesítette. Minősítése szerint ,,/(...] szervezőképes, kisebb 
egységnél a csoportvezetés ellátásra alkalmasnak látom." 1956-ban 
az alosztályon dolgozó szakmunkások és takarítónők irányításával 
bízták meg. , A munkák jobb elvégzése érdekében brigádokat hozott 
létre [...] állandó rend és tisztaság lett területünkön." 

1956 sorsdöntő napjaiban ,kommunista magatartást tanúsított, 
amikor letartóztatták feleségével együtt, az ellenforradalmárok meg 
is verték. November elején jelentkezett szolgálatra és az akkori 
nehéz közlekedési viszonyok ellenére, ha kellett gyalog is bejött 
Monorról. Az MSZMP megalakulása után azonnal jelentkezett a 
pártba." 

1957 elején -— a Monor és Budapest közötti napi utazgatás 
fáradalmaira hivatkozva -— kérte a nyugdíjazását, amit felettesei 
elfogadtak és egyúttal javasolták hadnaggyá történő előléptetését. 


Dr. Szalma József 


Monortól Moszkváig 

Édesanyja gyerekkora óta eltartotta magát, hosszú ideig 
zsákvarrónőként dolgozott. 1950-ben a monori tanácshoz került, 
lakás- és szociális ügyeket intézett, majd a Tanács napközijének 
gazdasági vezetője lett. Tanácstag, párttag. A házaspárnak Józsefen 
kívül még két fia volt (István és Sándor.) 

József 1925-ben született Monoron. Hat elemit és négy polgárit 
végzett el a helyi iskolá(k)ban. Még leventeként kezdett sportolni: a 
sportszakosztályban birkózott, később atlétikai és birkózó 
versenyeken indult. Elvégzett egy egyhónapos sport szakosztályi, 
ún. segédoktatói tanfolyamot is, de nem lett segédoktató. 

1941-1944 között autószerelést tanult. 1944-ben nem kellett 


bevonulnia, mert munkahelye a hadsereg gépkocsijait javította. 
Tényleges katonai szolgálatot 1945 előtt és után sem teljesített. 

1945-ben belépett a nem sokkal korábban újjáalakult Magyar 
Kommunista Pártba, vezetőségi tagja lett a Kommunista Ifjúsági 
Szövetségnek, és a MADISZ-nak, 34 1947-ig pedig tagja a Vasas 
Szakszervezetnek is. 

1945-ben egy hónapig kőművesek mellett dolgozott, majd a 
Kispesti -— későbbi nevén Vörös Csillag - Traktorgyár szereldéjében 
helyezkedett el, ahonnan az év végén létszámcsökkentés miatt 
elbocsájtották. Ezután egy volt segédje hívta újonnan nyitott 
autószerelő műhelyébe. Innen került 1947. október 10-én az ÁVO- 
hoz. Néhány hónapig a XIV. kerületi rendőrkapitányságon 
őrmesteri rangban nyomozó, majd 1949 őszéig nyomozó az ÁVO 
III. alosztályán (információk egyházi vonalról, egyházi kémkedés 
elleni elhárítás), illetve II. alosztályán (külföldi hírszerzés, 
ügynökök leleplezése, magyar fasiszta emigráció megfigyelése, 
imperialista államok Magyarországgal szembeni politikájának 
felderítése.)35 

Alacsony képzettsége nem jelentett akadályt, mivel a politikai 
rendőrségnél a kezdetektől a politikai megbízhatóság, a mozgalmi 
múlt fontosabbnak számított az iskolázottságnál. 1956-as adat 
szerint az állomány 72 százaléka hat elemit, vagy legfeljebb nyolc 
általánost végzett, és csak közel nyolc százaléka járt egyetemre, 
főiskolára, vagy végezte el azt.36 (A 186 vezető közül 146 eredeti 
foglalkozása ismert: közülük 114 szakmunkás volt, azon belül is 53- 
an a vasas szakmában kezdték a pályafutásukat. Mindössze hét 
főnek volt diplomája.) 37 

1945-től 1948-ig a politikai rendőrségen lényegében nem folyt 
szakmai képzés, tervszerű oktatás. Az ÁVH 1949-ben indította 
Dzerzsinszkij Tanosztály elnevezésű néhány hónapos 
tanfolyamait, a szovjet mintára létrehozott egyéves képzést nyújtó 
Dzerzsinszkij Operatív Iskola pedig 1951. október 1-jétől 1959-ig 


működött.38 

Szalma - és 19 társa - abban a kiváltságban részesült, hogy 1949 
őszétől 1950 őszéig Moszkvában a Dzerzsinszkij Állambiztonsági 
Akadémián tanulhatott. 


Hatalomban 

Moszkvából hazakerülve Szalma 1950 elején először az ÁVH I/2 
Osztályán (Belső Reakció Elleni Harc) tevékenykedett. 1951 
februárjáig az [/2-D alosztálynál operatív beosztott. Az alosztály 
feladata a tömegszervezetek, a városi és falusi lakosság különböző 
társadalmi szervezeteiben lévő reakciós elemek felderítése és 
ártalmatlanná tétele, a kulákok és a kulák-,szabotázs"? elleni 
küzdelem volt. 

1951 márciusa és 1952 áprilisa között Szalma az [/2-A 
alosztályvezető-helyettese, később alosztályvezetője. Az alosztály a 
, földalatti" trockista mozgalom tagjainak, a nyugatosoknak, a 
politikai  pártokba férkőzött ,reakciós elemeknek?" és a 
megszüntetett pártok aktívan tevékenykedő tagjainak a 
felderítését, , kiiktatását" végezte.39 

1952-ben Szalmát - nyilván jó munkája jutalmaképpen - áv. 
századossá léptették elő, majd a Borsod megyei ÁVH-hoz került, 
pontos beosztása nem ismert. 

1953 januárjától 1954 elejéig a Vizsgálati Főosztály vezető- 
helyettese volt. A Főosztály az ÁVH hatalmi központjának 
számított. Ide tartozott többek között a Börtönügyi Osztály, a 
Kémelhárító Osztály, a Belső-reakció elhárító Osztály, a Vidéki 
Vizsgálati Osztály (később: Felügyeleti Osztály) majd a Különleges 
Ügyeket Vizsgáló Osztály, a Módszertani Iroda, az Operációs 
Alosztály, és a Jogi ellenőrző csoport. 

A Vizsgálati Főosztály vezetőjeként Szalma tartóztatta le Péter 
Gábort" és letartóztatott saját munkatársai közül is többeket.40 


Fordulat 

Sztálin halálával (1953. március 8.) enyhült a terror, szelídült a 
diktatúra. Júliusban az új országgyűlés Nagy Imrét41 választotta 
miniszterelnöknek, Rákosi  Mátyászsz hatalma átmenetileg 
meggyengült, de azért elég erős ember maradt. Gerő Ernő43 lett az 
új belügyminiszter. Az ÁVH visszakerült a BM kötelékébe - és 
tulajdonképpen állambiztonsági minisztériummá vált. 

Az MDP KV 1933. júniusi határozata, és a Nagy Imre kormány a 
programjában , a szocialista törvényesség helyreállítását" tűzte ki 
célul. Az ötvenes évek elején az ÁVH - potenciális vagy tényleges 
megfigyeltként - 1 millió 200 ezer emberről vezetett úgynevezett 
, nyilvántartó kartont." 1948 és 1953 között majdnem 400 ezer 
parasztot ítéletek el , közellátási bűntett címén". 1950 tavasza és 
1953 augusztusa között az ÁVH több mint 1 millió büntetőeljárás 
megindítását kezdeményezte. Az Ügyészség végül 650 ezer 
vádiratot nyújtott be a bíróságoknak, és 390 ezer ítélet született. 44 

1953-ban —— közkegyelmet hirdettek, felszámolták az 
internálótáborokat. Megkezdték a koncepciós perek 
felülvizsgálatát, amely azonban keveseket érintett, elsősorban csak 
a kommunista és munkásmozgalmi kádereket. A törvénytelenül 
elítélt tízezrek nem is álmodhattak rehabilitációról. Az ÁVH által 
nyilvántartott 1 millió 200 ezer ember közül 1956 szeptemberében 
még mindig 550 ezerről vezettek kartont. A törvényesség 
helyreállítása tehát részben csak szándék maradt.45 

Szalma 1954 elejétől Dékán Istvánnak", a belügyminiszter első 
(államvédelmi) helyettesének operatív titkára. (Dékán - Rákosi 
unokatestvérének férje -, korábban az ÁVH kémelhárításának 
egyik vezetőjeként tevékenyen részt vett a politikai foglyok 
kihallgatásában, vizsgálatában. 1950 áprilisában leváltották. 
Rákosi azonban 1953 júliusában visszahívta.  Előléptették 
ezredessé, majd vezérőrnaggyá.) 

Szalmát 1955 augusztusában - nyilván Dékánnak köszönhetően 


- kinevezték a Vizsgálati Főosztály vezetőjévé. Szeptemberben a 
BM Kollégiumának, decemberben az Állambiztonsági 
Kollégiumnak is tagja lett. A Belügyminisztériumon belül ő lett a 
felülvizsgálatok egyik legfőbb felelőse. (A Vizsgálati Főosztályt az 
1955 novemberi átszervezés után Dékán irányította és ellenőrizte.) 


A Szakasits-ügy 

Az ÁVH vezetői - így Szalma is - meggyőződésük ellenére, 
kényszerűségből kezdték meg a koncepciós ügyek felülvizsgálatát. 
Védték a mundér, a szervezet becsületét. A felülvizsgálandó ügyek 
nagyobb részében utólag igazolni akarták a koncepciós perek 
jogosságát, a korábbi vádakat akarták újra bizonyítani, a kínzással, 
megfélemlítéssel és lelki terrorral kicsikart vallomásokat, a hamis 
dokumentumokat bizonyítéknak tekintették. Jó példa erre, ahogy 
Szalma a Szakasits-ügy felülvizsgálatát kezelte, irányította.46 

Szakasits Árpád 1938-tól a Szociáldemokrata Párt (SZDP) 
főtitkára. 1945 áprilisától az Ideiglenes Nemzetgyűlés tagja, 1950-ig 
képviselő. 1945. november 15-től államminiszter, 1947 májusától 
1948. augusztus 5-ig miniszterelnök-helyettes. 1948. augusztus 3-tól 
1949. augusztus 23-ig a Magyar Köztársaság elnöke, majd 1950. 
május 8-ig az Elnöki Tanács elnöke. 1950. május 9-én tartóztatták 
le, és háborús bűntett, kémkedés, a demokratikus államrend 
megdöntésére irányuló szervezkedés vezetésének vádjával 
életfogytiglani börtönre ítélték. 

1956. március 28-án Piros László" belügyminiszter elrendelte 
Szakasits Árpád és még 38 szociáldemokrata elítélt 
szabadságvesztésének felfüggesztését. Szabadon bocsátásukról 
Szalma tájékoztatta Pirost, aki pedig a jelentést (kézírásos 
megjegyzése szerint) tovább küldte Rákosinak. 

A foglyokat ,.[..] úgy alsó, mint felső ruhával, részben 
hozzátartozóiktól kapott, vagy vásárolt holmival elláttuk. [...] Kb. 10 
fő megemlítette, hogy értékük egy része nincs meg, de az már a 


letartóztatásukkor eltűnt." Szakasitsnak átadtak 5000 forintot, 
majd , gépkocsival fiának lakására szállították. [...] Az ismertebb 
személyeket gépkocsival másokat taxival lakásukra vittek. A 
szabadítás rendben folyt le." 

Április 9-én Szalma jelentésében azt írta: , Szakasits Árpád 1950- 
ben történt kihallgatása során beismerte, hogy 1922-től kezdve 
besúgó tevékenységet fejtett ki a horthysta rendőrség számára." Ezt 
ügye 1954-ben megkezdődött felülvizsgálatakor visszavonta. 
, Állítja, hogy félelmében [...] kihallgatója, Farkas Vladimir" akarata 
szerint egymás után tett vallomásokat, úgy saját maga, mint mások 
besúgó-kém és összeesküvő tevékenységéről." 

Április 13-án Szalma azt jelentette Pirosnak, hogy előző nap 
megkezdték Szakasits kihallgatását  , felszabadulás előtti 
tevékenységére vonatkozóan. [...] méltatlankodva fogadta, hogy régi 
okmányok, jegyzőkönyvek és jelentések alapján vizsgáljuk 
magatartását [...] Az az észrevétele, hogy a Belügyminisztérium 
mindenképpen nevének bemocskolására, népellenes tevékenységének 
bizonyítására törekszik. [...] Nyilatkozatát azzal utasították vissza, 
hogy a Belügyminisztérium az igazság megállapítására törekszik." 

Április 16-án ezt írta Szalma Pirosnak: Szakasits , esetenként 
fölényes és állandóan ártatlanságát hangoztatja." A jelentés további 
részéből kiderül, hogy a Vizsgálati Főosztály tovább nyomozott az 
ügyben, tulajdonképpen bizonyítékokat akart gyűjteni Szakasits 
ellen: , Több, felszabadulás előtt készült iratot, jelentést -— amit 
annak idején a horthysta rendőrség készített Szakasits ügyében — 
felkutattunk és azokat [...] előtte felmutattunk." 

1935. július 26. és augusztus 21. között az építőmunkások 
sztrájkoltak, augusztus 8-án Újlipótvárosban pedig kb. 400-500 fő 
tüntetett. A rendőrség a tüntetést szétverte, hárman súlyosan 
megsebesültek, 11 embert őrizetbe vettek. Szakasits — 1928 és 1938 
között a Magyar Építőmunkások Országos Szövetségének 
(MÉMOSZ) elnöke - állítólag előzetesen értesítette a 


demonstrációról Csató Ákos detektívet, aki erről jelentést készített, 
és azt tovább küldte dr. Hetényi Imre főkapitány-helyettesnek. 
Szakasits 1956. április 20-i kihallgatásának középpontjában - 
ahogy erről Szalma a Pirosnak írt jelentésében beszámolt - ez az 
ún. Csató-jelentés állt. Ennek a jelentésnek az alapján mondatták le 
Szakasitsot 1950-ben a posztjáról: , Több vezető elvtárs jelenlétében 
beszéltek vele, felmutattak "messziről! egy horthysta jelentést, mely 
szerint besúgó volt. Majd elébe tettek egy előre elkészített, leírt 
szöveget, amit neki kellett lemásolni." 

Szalma jelentését Piros továbbította Rákosinak, ezzel a 
megjegyzéssel: , Javaslom, mellékelt anyagot a Pol-Biz. tagjainak 
megküldeni." 

Szakasits azt állította a kihallgatójának, hogy 1935. augusztus 8- 
án tárgyalt egy rendőri vezetővel, és akkor őt is tájékoztathatta 
volna a tüntetésről, minek kellett volna neki ehhez az általa nem is 
ismert Csatót igénybe vennie. De hiába. Szalma - ha már a többi 
vádpont bizonyíthatatlannak látszott - tovább próbálkozott a 
Csató-féle papírral. Ennek a hátoldalán Csató három rendőrségi 
főnökének megjegyzése és aláírása szerepelt. Közülük ketten 
meghaltak, de a harmadikuk, Pintér György volt rendőrkapitány 
pomázi lakásán a kihallgatásakor — ahogy ezt Szalma május 4-én 
jelentette Pirosnak - ,első látásra felismerte saját írását és 
tanúvallomásával bizonyította az okmány hitelességét." Szalma még 
arról is beszámolt a miniszternek, hogy a Munkásmozgalmi 
Intézetben felkutatták azokat a horthysta rendőrségi iratokat, 
amelyeken ennek a három rendőrtisztnek az aláírása szerepel, és 
azokat írásszakértővel összehasonlíttatták a Csató jelentésen 
szereplő aláírásokkal. Egyeztek. 

Szalma és Főosztálya fáradozásai végül is meddőnek 
bizonyultak. Június 15-én a perújítási eljárás során a Magyar 
Népköztársaság Legfelsőbb Bíróság megállapította, hogy az 1950- 
ben lefolytatott büntető eljárás alaptalan volt, és Szakasitsot az 


összes vádpont alól jogerősen felmentette. 

Szalma a törvénysértésekért, a koncepciós perekért - a 
Belügyminisztérium és a pártvezetés intencióinak megfelelően -— 
Rákosi helyett az ÁVH korábbi vezetőjét, Péter Gábort, illetve 
Farkas Mihály honvédelmi minisztert és a fiát, Farkas Vladimirt 
tette meg bűnbaknak. A Rajk-perben hat év kényszermunkára ítélt 
Cseresznyés Sándor47 1955. október 19-i kihallgatásáról például azt 
jelentette, hogy Cseresznyés korábbi vizsgálati dossziéjában több 
jegyzőkönyv is tartalmaz , kompromittáló adatokat Rajk Lászlóra48 
és ezeket a jegyzőkönyveket mind Farkas Vladimir vette fel."49 (A 
Szalma vezette kihallgatáson egyébként későbbi, második felesége, 
Plézer Mária írta a jegyzőkönyvet.) 


, Ellenforradalom" 

Az ÁVH állománya számára - későbbi pályájuk szempontjából - 
sorsdöntő jelentőségűnek bizonyult, hogy elvhűen, bátran 
viselkedtek-e az , ellenforradalom" napjaiban, vagy ellenkezőleg, 
meginogtak, elárulták az eszmét és a szervezetet, lepaktáltak az 
, ellenforradalmárokkal!. A  titkosszolgáknak  adatlapjaikon, 
önéletrajzaikban, a róluk készült minősítésekben részletesen be 
(el) kellett számolniuk 756-os magatartásukkal, kijelentéseikkel, 
cselekedeteikkel. 

Szalma őrnagy 1956. október 23. és 30. között a BM Fő utcai 
objektumának parancsnoka volt. ,Ekkor utasítást kaptam az 
objektum elhagyására. Egységemmel átmentem az akkori Belügyi 
Központba. Ott közölték velünk, hogy mindenki menjen, ahova tud a 
szovjet egységhez - amelyek (sic!] a város szélén helyezkedtek el — 
vagy illegalitásba. Ezt követően lakásomra távoztam és hajnalban 
Balázsi Béla" volt alezr., Selmeczi György r. ezds. és még két B.M. 
beosztottal elindultunk, hogy valahol elrejtőzzünk. Tervünk volt 
eljutni a Pilisszántói üdülőnkbe [...] megállapítottuk, hogy ott 
ellenforradalmárok vannak és kórháznak rendezték be az üdülőt." 


Egy pajtában rejtőztek el, majd elindultak Budapest felé, útközben 
azonban elfogták és Dorogra vitték és előállították őket. , Mindvégig 
tagadtam, hogy államvédelmisek vagyunk -—, de az ORK-nál telefonon 
keresztül megállapították a kilétünket. Amikor megtudták a 
beosztásunkat, Budapestre szállítottak bennünket. Budára, a Maros 
utcai volt ÁV. laktanya pincéjébe helyeztek el bennünket [...] Itt 
voltam többedmagammal kb. 120-an."50 

,4-én . hajnalban, amikor az  őrzésünkre hátrahagyott 
ellenforradalmárok is elmenekültek [...] mi onnan kiszöktünk. [...] 
Odahaza tartózkodtam  7-én reggelig amikor — a  BM-be 
szolgálattételre jelentkeztem. Ez időtől kezdve ismét a Vizsgálati 
Osztály vezetőjeként dolgoztam."51 


Vitatott előléptetés 
A kádári politikai rendőrség megörökölte, átvette az ÁVH 
káderállományának 99 százalékát, és ezzel a módszert, stílust, 
szemléletet is megőrizte, átmentette. A Vizsgálati Osztály tíz 
alosztályvezetője közül nyolc 1951-től az ÁVH állományában 
szolgált, heten vezető beosztásban, közülük öten pedig azt a 
területet irányították 1956 után is, mint a forradalom előtt.52 

Utóbbiak közé tartozott Szalma is, akit 1956. december 1-jén 
Tömpe István" - őrnaggyá előléptetve —- kinevezett a 67 fős 
Vizsgálati Osztály vezetőjének. Az osztály feladata , a vizsgálatok 
lefolytatása a kémek, diverzánsok, terroristák,  szabotőrök, 
kártevők, tiltott határátlépést elkövetők és megkísérlők, valamint a 
Magyar Népköztársaság egyéb ellenségei ellen. Ezen felül a 
vizsgálati munka országos viszonylatban való ellenőrzése, a 
vizsgálati fogdák feletti felügyelet és a börtönelhárítás országos 
viszonylatban való megszervezése."53 

1957-1958-ban külön részleg foglalkozott a legjelentősebb 
polgári és katonai ügyekkel, illetve az 1051 fő közbiztonsági 
őrizetes ügyével. 


Szalma a forradalom utáni megtorlás időszakában a megfelelő 
ember volt a (neki) megfelelő helyen. Egy 1957-ben tartott 
alosztály-vezetői értekezleten a törvényesség kapcsán például azt 
mondta: , Meg lehet nyugodtan mondani azt, hogy a törvényesség 
kérdése elvi alapon nyugvó kérdés. Mi úgy csináltuk ezt, ahogy 
mondták, és ahogy kellett. Nem mondom, nekem is lett volna kedvem 
megverni néhány embert, de nem tettem." És: , Egyik-másik 
őrizetesnél meg lehet adni a kedvezményt, ami megilleti de van 
olyan őrizetes, aki a vizet sem érdemli."54 

Az ÁVH-s szellemiség megőrzését lehetővé tevő 1957-es 
szervezeti , átalakításról" pedig elégedetten állapította meg, hogy 
A belső átszervezés során a vezetésbe tapasztaltabb elvtársakat 
állítottunk és lényegében kialakítottuk a jelenlegi szervezeti 
formákat."55 

Az 1957-es kinevezéseknél egyébként szintén nem volt 
szempont az iskolai végzettség, szakmai képzettség. A 247 új vezető 
közül csupán háromnak volt diplomája, és 48-nak érettségije.56 

Az MSZMP Ideiglenes Intéző Bizottsága (a Politikai Bizottság 
elődje) 1957. április 30-i ülésén a 7. napirendi pontban 
megtárgyalta és elfogadta Biszku Béla" belügyminiszter szóbeli 
javaslatát, hogy , Szalma József őrnagy elvtársat, aki jelenleg a B.M. 
Vizsgálati Osztályát vezeti, ebben a tisztségében megerősíti."57 

Földes László" és Czinege Lajoss8 beadványban tiltakozott, mert 
Biszku annak ellenére tett javaslatot Szalma kinevezésére, hogy azt 
az MSZMP Káder Osztálya és az Adminisztratív Osztálya sem 
támogatta. Szerintük olyan embert kell a Vizsgálati Osztály élére 
állítani, akinek a személye garancia arra, hogy a ,párt és 
mozgalom számára rendkívül nagy kárt okozott régi hibák 
semmiféle formában ne ismétlődjenek meg." Az Intézőbizottság 
azonban május 14-i ülésén elutasította a beadványt, Szalma a 
helyén maradt.59 

1957. június közepéig a  Belügyminisztérium 46 fős 


pártbizottságának is tagja volt. 


Megtorlás 

Szalma több - részben később kivégzett - forradalmár (így Angyal 
István, Futó János, Kósa Pál, Nickelsburg László, Péch Géza, Renner 
Péter)so és társai ügyének vizsgálatát felügyelte. 

Rajnai Sándor alezredessel együtt a Nagy Imre és társai 
perének előkészítésére létrehozott K-részleg vezetője volt. Rajnai 
Sándorral feladatokra, határidőkre és felelősökre lebontott 
részletes forgatókönyvet készített Biszkunak , TERVEZET Nagy Imre 
és társai ügyében a vizsgálat befejezésével kapcsolatos 
intézkedésekről" címmel. Az anyag három fejezetből áll. Az I. , Az 
ügy lezárásával kapcsolatos feladatok", a II. , Az ügyben szereplő 
terheltekkel rendszeresen foglalkozni kell.", a III. fejezet az , Egyéb 
feladatok"? címet viseli. 

Az U[/7. szerint ,Amennyiben a terheltnek az ügyével 
kapcsolatosan van indítványa és azzal a vizsgálatot folytató szerv 
nem ért egyet, akkor ezt az indítványt határozottan el kell 
utasítani." , Felelős: Szalma Józsefr. őrnagy? 

1958. január 6-án Szalma a Nagy Imre és társai ügyének 
vizsgálatával kapcsolatos további teendőkről tájékoztatta Biszkut. 
Többek között azt javasolta, hogy ,az előzetes letartóztatásba 
helyezett személyek Romániában levő hozzátartozói szigorúan 
családi vonatkozású levelet írhassanak. Elképzelésünk az, hogy 
minden hozzátartozóval iratunk levelet, de azok közül csak 
néhányat továbbítunk meghatározott letartóztatottaknak." Január 
22-én arról jelentett Biszkunak, hogy kik vesznek részt , a terheltek 
őrzésében, valamint a bírósági tárgyalások levezetésében, a 
tárgyalás zavartalan lefolyásának biztosításában ([...T" Szalma 
megnevezi azt a néhány ügyvédet is, akik közül a vádlottak 
választhatnak. 

Február 5-én elkezdődött a tárgyalás, de az másnap - szovjet 


kérésre - félbemaradt. Kádár Jánossi úgy értelmezte, hogy a 
halasztásra vonatkozó kérés csak Nagy Imre szűkebb körére 
vonatkozik, ezért arra utasította a K-részleg vezetőit, hogy az 
elítélendők körét bővítsék ki. 

Szalma és Rajnai már február 10-én elküldött Biszkunak egy 
javaslatot a forradalomban vezető, vagy szervező tevékenységet 
játszott, 63 letartóztatott ügyére, katonai és polgári bíróság elé 
állítására vonatkozóan. Április 28-án Szalma jelentette Biszkunak, 
hogy a forradalmi eseményekben vezető, szervező szerepet játszott 
39 személy ügyében a vizsgálatot befejezték. , Valamennyien igen 
hosszú idő óta - többen egy évnél hosszabb ideje - vannak 
előzetesben. [...1] Nagy Imre és társai valamint a Romániából 
visszahozott személyek ügyét a bíróság további intézkedésig nem 
tárgyalja. [...] Nevezetteket a tárgyalás időpontjáig a Fő utcai házi 
fogda III. emeleti un. írószobákban helyeznénk el, ahol megfelelő 
módon izolálhatók és biztonságos őrzésük is megoldott." Szalma 
megnevezte a népbírósági tanács elnökét (dr. Vida Ferenc), az 
ülnököket, és az ügyészt is. 

Ugyanezen a napon Szalma egy másik jelentésben Biszkut arról 
tájékoztatja, hogy hat fogvatartottat -— , Mivel nem tudjuk őket 
bíróság elé állítani" - szabadon akartak bocsátani. Eredetileg a 
Nagy Imre-per befejezése után. Mivel azonban ,a tárgyalás az 
ismert okok miatt elhúzódik, ezért szükséges újólag döntetni ebben 
az ügyben. [...] feltételezhető, hogy ítélet nélkül történő szabadlábra 
helyezés után az terjedne el [...1] hogy a kiengedett személyek 
hónapokon keresztül ártatlanul voltak börtönben."62 

A Vizsgálati Osztály feletti politikai felügyeletet, különösen a 
kiemelt jelentőségű perekben, elsősorban 1958-ig az MSZMP által e 
célból létrehozott operatív bizottság látta elsz — Biszku Béla 
belügyminiszter, Nezvál Ferencs4 igazságügy-miniszter, a MÉH- 
jogtanácsosából legfőbb ügyésszé avanzsált Szénási Gézac65, illetve 
Domokos József,6e a Legfelsőbb Bíróság elnöke részvételével. (Ők 


mind jelentős szerepet játszottak a forradalom utáni 
megtorlásban.) Szalma vezetőtársainak adott tájékoztatása szerint 
a bizottság gyakran napi szinten intézkedett arról, hogyan 
történjenek a kihallgatások. , hetenként egyszer a legfőbb ügyész, 
igazságügyminiszter, belügyminiszter összeül és meghívják a 
vizsgálati osztály vezetőjét is és ott közvetlenül el lehet mondani [...] 
hogy mit tapasztaltunk és ők is elmondják a hibákat."67 

1958. július 23-án Szalma azt jelentette Biszkunak, hogy a 
pártközpont Pártgazdasági Osztályának munkatársaival 
megnézték a kivégzettek lakásait, hogy javaslatot tehessenek: 
kinek a lakását vegyék el, cseréljék rosszabbra, vagy hagyják meg. 
Augusztus 23-i feljegyzésében Szalma részletesen beszámolt az 
érintett családok vagyoni helyzetéről, lakásviszonyairól, a lakások 
eredetéről, tulajdoni megoszlásáról. 6g Szalmát egyébként még 
április elsején soronkívül alezredessé léptették elő. 


Debrecen 

Szalma karrierje  ,érdemei" ellenére törést szenvedett. 
Botrányokba keveredett. Biszku Béla 1958. november 24-én 
Előterjesztésében számolt be Szalma magatartásáról az MSZMP 
Politikai Bizottságának. 

, Szalma elvtárs több éven keresztül jó munkát végzett. Vezetése 
alatt komoly eredményeket ért el az osztály. Azonban már hosszabb 
ideje mértéktelenül fogyaszt szeszes italt. Beosztottaival együtt járt 
szórakozóhelyekre. Titkárnőjével erkölcsileg meg nem engedhető 
viszonyt tartott fenn. Szalma elvtárs — mivel maga is részese volt a 
különböző mulatozásoknak - nem lépett fel a fegyelemsértőkkel 
szemben, elnézte azt. Fenti magatartásának tudható be, hogy a 
Vizsgálat Osztály morális szempontból nagyon elromlott. 

Családi életét elhanyagolta, feleségétől válni készül. 

1958. november 3-án éjjel gépírónője és annak bátyja 
társaságában a "Harmat? étterembe mentek szórakozni. Az 


étterembe betért Muszka Lajos, a X. kerületi Munkásőrség 
parancsnoka is. Vele összeszólalkoztak és Szalma elvtárs és vele levő 
barátja súlyosan bántalmazta - bár tudták róla, hogy a 
Munkásőrség parancsnoka. Szalma elvtárs esetében ittas állapotban 
való verekedés az elmúlt egy év alatt harmadik alkalommal fordult 
elő. Helytelen viselkedésére már felhívtam a figyelmét, ugyanakkor a 
Politikai Nyomozó Főosztály Pártbizottsága és taggyűlése is 
foglalkozott vele. Magatartásán azonban nem változtatott." 

A november 25-i PB ülés jegyzőkönyve szerint a jelenlevők 
egyetértettek azzal a javaslattal, hogy Szalmát , beosztásából 
felmentsék és a B.M. területén alacsonyabb beosztásba helyezzék." 
Biszku megrovásban részesítette Szalmát, és kinevezte a Hajdú- 
Bihar megyei Rendőr-főkapitányság Politikai Nyomozó Osztály 
helyettes vezetőjének.69 Két operatív alosztály és egy kirendeltség 
tartozott hozzá. 

Szalmának tulajdonképpen szerencséje volt: egyrészt nem 
bukott olyan nagyot, másrészt, lehet, hogy vidékre kerülésével 
úszta meg az 1962-es tisztogatások során, hogy a személyi kultusz 
időszakában törvénysértéseket elkövetett volt vezető ÁVH tisztek 
sorsára jusson. A KB határozat következtében alosztályvezetőktől, 
osztályvezetőktől fölfelé a vezetésből 75 főt távolítottak el — többek 
között Szalma korábbi helyettesét, Rajnai Sándort és Hollós Ervint" 
a II/5 Osztály (Belső-reakció elhárítás) vezetőjét -, akik nem 
akarták tudomásul venni, hogy cezúra van a Rákosi rendszerhez 
képest. A pártvezetés azonban fokozatosan ellenőrzése alá vonta 
az —— állambiztonsági szerveket. —— Azokat  , tulajdonképpen 
párttestületként kezelte [...] a pártirányítás nemcsak elméleti, hanem 
konkrét gyakorlati ügyekre is kiterjedt.")70 

Szalma 1960. januári Önéletrajzában maga is elismerte a hibáit: 
, BBüntetésemet megérdemeltem. Hibáimat igyekszem kijavítani." 
Munkáját 1960 márciusában a közvetlen debreceni főnöke így 
értékelte: , problémaként merült fel [...] a rendezetlen családi élete, 


ami egyes esetekben kihat a munkájára is. [... lesetenként ideges, 
türelmetlen, ingerlékeny és ez nemcsak a magatartásán, hanem 
munkáján is meglátszik. [...] Az itteni családi problémája rendezett, 
a télen kapott [...] lakást, amibe beköltözött." 

1961 elején törvényesen elvált a feleségétől, és rá egy hétre újra 
megnősült: elvette Plézer Máriát, a Hajdú-Bihar megyei 
Pártbizottság titkárnőjét, aki korábban az ÁVH Vizsgálati 
Főosztályán, majd 1956 után a Vizsgálati Osztályon a beosztottja 
volt. 

Szalma 1962-ben , fegyelmezetlen magatartásért" 
főosztályvezetői feddésben részesült. 1964-ben Gyökös Mihály 
alezredes így jellemezte a munkáját: ,Az előző minősítésben 
felvetett ideges, türelmetlen, ingerlékenység továbbra sem szűnt 
meg, sőt szerintem fokozódott. A vélt kiváltó ok pedig megszűnt, 
mert családi problémája rendeződött, szakmai és pártfegyelmije el 
lett . törölve. ([...] Vigyázni kell a saját személyének és 
tevékenységének értékelésénél arra, hogy az reális legyen, ne 
becsülje túl magát, főleg szakmai vonatkozásban." 

1965. június 18-ától a megyei III[/III. alosztályvezetője lett és 
egyben az osztályvezető nem függetlenített helyettese. A BM 
Akadémia decentralizált tagozatán előadóként is közreműködött. 
1965-ben munka mellett a tanulmányait is befejezte a jogi 
egyetemen. 

Szalma 1966 november eleji Minősítése szerint elégedettebbek 
a munkájával: , Családi élete rendeződött, anyagi helyzete is 
kielégítő. Ismereteink alapján ma már az sem áll fenn, hogy nem 
szeret a megyében dolgozni. Ezt a kérdést rendezte magában, mely 
körülmény lényegesen javította a munka iránti felelősség érzetét." 

Nyolc éves debreceni tevékenységének alig találni írásos 
nyomát.71 Az egyik fellelt dokumentum jól tükrözi Szalma 
könyörtelen szigorát, ÁVH-s mentalitását. 1965. november 26-án - 
Gyökös Mihály alezredes, osztályvezetővel együtt — azt javasolta, 


hogy 20, nagyrészt 1956-os magatartása miatt megfigyelés alatt 
álló, — ellenségesnek, politikailag — megbízhatatlannak tartott 
emberrel szemben foganatosítsanak intézkedéseket. Többségüket 
le kell váltani, el kell távolítani a munkahelyéről; van közöttük 
főkönyvelő (kettő is), üzemvezető mérnök, üzemmérnök, 
művezető, meós, jogügyi előadó, fényképész, anyagbeszerző, 
anyagkönyvelő, laboráns, főelőadó a megyei tanácsnál. Egy 
egyetemi könyvtárost nyugdíjazni kell, az Egyetemi Életnél dolgozó 
újságírónak pedig nem érnék be a kirúgásával, még attól is 
eltiltanák, hogy pedagógiai pályán elhelyezkedhessen. Három 
iparostól (cipész, asztalos, egykori földbirtokosból lett fuvarozó) az 
iparengedélyét is elvetetnék.72 


Újra Budapesten 
Szalma valójában nem akart Debrecenben maradni. 1967. október 
1-től végre visszajöhetett Pestre. 

Októberi Minősítése szerint: , Nagymértékben csökkent az előző 
minősítésben felvetett olyan vezetési hiba, hogy statisztikai 
szemlélet, esetenként túladminisztrálás volt nála tapasztalható. [...] 
Sokat javult. [...] Az előző minősítéseiben is felvetett — Debrecennel 
kapcsolatos problémája — rendeződött, és ezzel az ő problémája, 
hogy felhelyezést nyert a BM-be." 

Ismét emelkedőben a csillaga. Először a  Kémelhárító 
Csoportfőnökség 1. osztály (elhárítás az USA és egyes latin- 
amerikai országok hírszerzésével szemben) A alosztályának 
vezetője, decembertől pedig egyúttal az osztály vezető-helyettese 
is. 1969 októberétől a 3. osztály (elhárítás az NSZK és Ausztria 
kivételével a többi NATO-országgal és a semleges államokkal 
szemben) B alosztályának vezetője, egyben osztályvezető-helyettes 
is. 1971 nyarától a 2. osztály (az NSZK és Ausztria hírszerzésével 
szembeni elhárítás) A alosztályának vezetője lett. 

1972 novemberében főnöke Ambrus Sándor alezredes értékelte 


a munkáját. , Az elmúlt években több olyan ügy feldolgozásában, 
továbbá számos aktív intézkedés előkészítésében vett részt, melyek — 
főleg nyugatnémet vonalon - eredménnyel jártak. Több hálózati 
személyt tart, ilyen irányú munkája szintén pozitívan értékelhető. 

Feltételezhetően az 1973. márciusi kedvező munkahelyi 
Javaslatnak köszönhetően - ,,...] szakmai felkészültségénél fogva 
komoly szerepe van a feldolgozó munkában, az osztály által 
megszervezett operatív akciók végrehajtásában." -— április 1-től 
kinevezték az NSZK és Ausztria hírszerzésével szembeni elhárítás 
(IIII/II-2) élére. 


Újabb fegyelmik 

Pályafutása során gyakran jutalmazták kitüntetéssel, pénzzel 
(egyidejűleg dicsérettel) és  tárgyjutalommal. Arra, hogy 
magatartásával és a munkájával problémák lehettek, abból is 
következtethetünk, hogy több évben nem részesült semmilyen 
elismerésben (1954, 1958, 1959, 1960, 1962, 1965, 1974)73 

1975-ben több fontos esemény történt az életében: ezredessé 
léptették elő, májusban az 50. születésnapjára pedig a 
belügyminisztertől aranyórát kapott. Hamarosan azonban végleg 
megpecsételődött a sorsa. 

, Fontos állambiztonsági operatív feladatok végrehajtása során a 
vonatkozó parancsokat, utasításokat, magatartási követelményeket 
súlyosan megsértette [a szövegben itt kb. két mondat anonimizálva 
van], ezáltal egy nem hálózati személy fontos operatív adatok 
birtokába jutott, s ezzel veszélyeztette a kötelező konspirációs és 
biztonsági követelményeket. Miután tudomására jutott, hogy az 
általa külföldre utaztatott nem hálózati személy jogellenesen 
Izraelbe , kíván — utazni  — ennek —  megakadályozására kellő 
intézkedéseket nem tett, azt vezetőinek nem jelentette; hatáskörét 
meghaladó mértékben és módon szabályellenes intézkedéseket tett, 
melynek következtében az általa tartott hálózati személy, de 


különösen annak volt felesége különböző jogtalan előnyökhöz jutott; 
azoktól engedély nélkül ajándékokat fogadott el. 

Szeptember 24-én alacsonyabb beosztásba helyezték: a BRFK 
III/II. A alosztályán (szovjet katonai objektumok külső védelme) 
lett főoperatív beosztott. 

Úgy tűnik, nem tanult a súlyos fenyítésből. November 10-én , a 
szolgálati idő után különböző szórakozó helyeken italozott, melynek 
következtében november 11-én a szolgálati helyről önkényesen távol 
maradt. Az italozást november 11-én tovább folytatta mindaddig, 
míg a kapott utasítás alapján vezetője, Papp r. alezredes és Peredi 
Béla r. alezredes 23 h. körül a presszóban meg nem találta. 

Dr. Szalma József r. ezredes igazoló jelentésében elismerte, hogy 
különböző szórakozóhelyeken italozott és súlyos fegyelemsértést 
követett el azzal, hogy szolgálati helyén nem jelent meg. 
Cselekményére magyarázatot adni nem tudott. Úgy nyilatkozott, 
hogy a fegyelemsértést az elfogyasztott ital hatása alatt követte el, 
melyért felelősnek érzi magát. Dr. Szalma József r. ezredes 
cselekményének elbírálásánál súlyosbító körülményként értékelhető, 
hogy 1975. szeptember 24-én történt alacsonyabb szolgálati 
beosztásba helyezés fenyítésből a kellő következtetéseket nem vonta 
le, annak ellenére, hogy felelősségre vonásával egy időben fel lett 
hívva a figyelme arra, hogy a vonatkozó parancsokat és utasításokat 
maradéktalanul tartsa meg, mert amennyiben munkájában [egy szó 
itt anonimizálva van] hasonló fegyelemsértés követ el, szigorúbb 
felelősségre vonás alkalmazására került sor." 

A BM III. Főcsoportfőnöke fegyelmi eljárást rendelt el Szalma 
ellen. 

Szalma 1975. december 11-én levélben kérte a 
belügyminisztertől, hogy korengedménnyel nyugdíjba mehessen: 
,1975. október 13-án a BM 4-es PB Végrehajtó Bizottsága tárgyalta a 
pártfegyelmi ügyemet és a legsúlyosabb pártbüntetésre, a Pártból 
való kizárásra hozott határozatot [...] Bármennyire önkritikusan 


vizsgálom az elkövetett cselekményemet, nem tudom felfogni, hogy 
az egyedüli helyes döntés a Pártból való kizárásom. 19 éves 
koromtól, több mint 30 éve voltam párttag. Az életem értelmét 
jelentette és jelenti a kommunista közösséghez, a párthoz való 
tartozás. [...] 

A jelenlegi helyzetemben nincs erőm a rám bízott feladatok 
eredményes megoldásához [...INem tudom kifejezni a bennem levő 
nyomasztó érzést, amit a Pártból való kizárásom eredményezett. 
Évtizedeken keresztül azt éreztem, hogy a szakmai és pártvezetőim 
szeretnek, bizalommal vannak irántam. Most mindezt elvesztettem. 
Tragikus helyzetbe kerültem, mert tudom, hogy mindenért csak 
magamat okolhatom."74 

December eleji adat szerint ekkoriban vált el a második 


feleségétől. 
A belügyminiszter 1975. december 15-i hatállyal lefokozta 
Szalmát, aki mivel nem mehetett nyugdíjba - a Fővárosi 


Vízműveknél vízvezeték-szerelő lett. Egykori kollégája, Bálint 
László szerint ,a lakásokat járta, és a csapokat ellenőrizte. Ha 
valahol csöpögő csapot talált [...] felajánlotta, hogy [...] olcsón 
megjavítja." Hamarosan jobban keresett, mint titkosszolgaként.75 


Szalma Józsefné (Majzik Erzsébet) 


Út az ÁVH-ba 
1926-ban született Monoron, munkáscsaládból. Négy testvére volt, 
közülük három mostoha. Hét általánost és később egy 
közgazdasági technikumi osztályt végzett. A Kőbányai Sörgyárban, 
majd két különböző mezőgazdasági gépgyárban, 1945 második 
felétől pedig betanított munkásként a Dorogi Gumigyárban 
dolgozott. 1945 januárjában belépett a KMP-be. 

1948 júniusában férjhez ment Szalma Józsefhez, és nyilván az ő 


hívására, ajánlására került beosztottként az év decemberében az 
ÁVH-hoz, az Operatív Nyilvántartó Osztályra. 

Szalmánét 1953 februárjában leszerelték, mert egy 
párthatározat értelmében a munkahelyeken (de lehet, hogy ez csak 
a kiemelt fontosságúakra vonatkozott) nem dolgozhatott együtt 
férj és feleség. Az ÁVH segítségével Szalmáné a Központi 
Statisztikai Hivatalnál helyezkedett el, de 1954 októberében 
racionalizálás miatt innen is elbocsátották. Ezután otthon maradt 
1958 elejéig, amikor visszahívták a BM-be, korábbi munkahelyére, 
először . szerződéses — dolgozóként.7e 1960. március 15-én 
véglegesítették az operatív nyilvántartással, az adatok 
feldolgozásával foglalkozó II/11 osztályon. Kinevezték operatív 
beosztottnak, előléptették alhadnaggyá. 


Totális ellenőrzés 
Az operatív nyilvántartás fő célja a külső és belső , reakció" elleni 
harc volt. A totális ellenőrzés. Amikor valakit nyilvántartásba 
vettek, megállapították az adatait, kiállították a megfelelő 
kartonokat, amelyből egyet elküldtek a központi operatív 
nyilvántartónak. 

1950-ben a különböző területeken működő állambiztonsági 
szervek összevonását követően jött létre az egységes 
, Antidemokratikus Elemek Központi Operatív Nyilvántartása". 

A forradalom leverését követő években az MSZMP KB PB 
többször is foglalkozott az operatív nyilvántartás helyzetével. 1957- 
ben 650 ezer embert tartottak nyilván. A P.B. 1957. október 29-i 
határozata értelmében az operatív nyilvántartás felülvizsgálatát 
1958. december 31-ig be kellett volna fejezni. Biszku Béla 1958. 
november 10-én a PB-nek írt levelében azt kérte, hogy 
hosszabbítsák meg a határidőt 1959. július 1-ig, mert a 
nyilvántartásban szereplő 553 072 személyből addig csak 316 481 
főt tudtak felülvizsgálni. És azért is, mert , terhelő adataink, 


dokumentációink jelentős része az ellenforradalom alatt 
megsemmisült. A felülvizsgálat során ezeket az anyagokat az 
ellenőrzéssel egy időben újból be kell szerezni."77 

A PB-határozat szerint 300 ezernél nem lehet több embert 
nyilvántartásba venni. Meghatározták ezek körét, kategóriáit is: az 
államellenes vagy politikai bűncselekmények miatt elítélt, 
internált, rendőri felügyelet alatt álló, vagy ügynökökkel 
megfigyelt személyek, ezek segítői, ismerői, a feljelentési 
kötelezettségüket elmulasztók. Volt arisztokraták, nagytőkések, 
gyárosok, nagybirtokosok, nagykereskedők, kulákok, a Horthy- 
rendszer politikai, állami vezetői, katonatisztjei. Azok, akik a 
felszabadulás előtt ellenségesen viselkedtek. Az egyházak és 1945 
utáni jobboldali pártok vezetői, az 1956-os események szereplői, 
különböző szervezetek tagjai. Az 1956 után engedéllyel hazatért 
disszidensek. 

Egy 1988-as állambiztonsági jegyzet szerint a fenti kategóriákba 
tartozók közül többen változatlanul gyanúsnak számítottak, és 
ezért alapnyilvántartásba kerülhettek. 

1956 után a II[/11 Osztály, 1962-től ennek jogutóda a II[/2 
(Állambiztonsági Operatív Nyilvántartó) Osztály gyűjtötte, tárolta 
és rendszerezte az operatív munka során keletkezett, szerzett 
adatokat, információkat. Az 1963. szeptember 10-i PB ülésre 
készült jelentés szerint az alapnyilvántartásában 140 049 (közülük 
5824 veszélyes elem), a kutató-nyilvántartásban pedig 106 610 fő 
adatait kezelte. (A kutató nyilvántartásban szereplés nem járt 
jogkövetkezményekkel, , csak" operatív célt szolgált.) 

1964-ben a III/2 Osztály létrehozta az operatív nyilvántartásban 
szereplő személyek adattárát, amely különböző csoportosítások 
szerint összeállított adatbázisokból, névjegyzékekből állt. 1967-től 
szabályzatba építették be, hogy mikor, milyen cselekmények, 
események esetén, milyen személyeket és csoportokat kell alap-, 
illetve kutató nyilvántartásba venni. Az 1970-es években kezdték 


meg az operatív és hálózati nyilvántartásban szereplők adatainak 
gépi feldolgozását, ennek során épült ki az Egységes Gépi Prioráló 
Rendszer (EGP). 1974-ben megkezdődött a gépi priorálás 15 
állambiztonsági-, illetve bűnügyi nyilvántartás és adattár 
bevonásával.78 


Akadémia 
Szalmáné 1960-as véglegesítését követően negyedszázadon át 
foglalkozott a politikai rendőrség számára meghatározó 
jelentőségű operatív nyilvántartással. 
1961 más változást is hozott az életébe. Elvált a férjétől, ekkortól 
egyedül nevelte két gyermekét. , Politikailag szilárd, párthű 
elvtársnő - jellemzi őt ekkor a főnöke. - Munkáját nagy 
szakértelemmel, lelkiismeretesen végzi. [...] Értelmes, határozott 
fellépésű elvtárs. Az operatív nyilvántartó munkával kapcsolatos 
összefüggéseket jól ismeri, mivel hosszú éveket töltött el ezen a 
terülten." 

1962-ben elvégezte az MSZMP öthónapos Budapesti Politikai 
Pártiskoláját. Az iskola  vezető-helyettese, Olt Károlyné a 
következőképpen jellemezte: , Közepes politikai-, és általános 
műveltséggel rendelkezett, amikor az iskolára jött. Ez megfelelő 
alapot adott neki a tananyag megértéséhez. Mégsem tanult könnyen, 
főleg a gyakorlati kérdések okoztak számára problémát. Egyike 
azoknak, akik a legjobban használták ki a tanulásra szánt időt. 
Nagyon szorgalmasan dolgozott. [...] Példamutató szorgalmával 
átlagos eredményt ért el. Megvan az a jó képessége, hogy 
környezetével hamar tud jó viszonyt kialakítani [...T7 

Az iskola elvégzése haszonnal járt. 1964-es Minősítési lapja 
szerint: , Munkatársaihoz való viszonya, különösen a korábbi 
időkben kifogásolható volt. Észrevételeit, bírálatát [...Jesetenként 
indulatosan, ingerülten vetette fel. [...] A pártiskola elvégzése után 
magatartásában alapvetően pozitív változást tapasztalatunk." 


1965-ben főhadnaggyá léptették elő. 

1967-ben elvégezte levelező tagozaton az egyéves Rendőrtiszti 
Akadémiát.79 ,A veszélyes elemek részvétele összeesküvési, 
izgatási ügyek területén" címmel írta 19 oldalas szakdolgozatát, 80 
amelyben többek között megállapította: ,,[..] vannak még belső 
ellenségei társadalmi rendszerünknek, akik gátolják a fejlődést, vagy 
megsemmisíteni igyekeznek az eddig elért eredményeket. [...] Az 
1959/60-ban megszervezett "társadalomra veszélyes elemek? külön 
nyilvántartási rendszere bevált, eredményesen szolgálja az operatív 
elhárító munkát. Veszélyes ellenséges elemek a belső reakció magját 
képezik. Adott esetben készek a rendszert megdönteni. [...] Aktív 
bázist jelentenek az imperialisták hazánk elleni támadására és 
ellenséges propagandájuk számára. ([...] Ellenőrzésük alapján 
mozgásukat, tevékenységüket állandóan figyelemmel tudjuk kísérni 
lakóhelyükön, munkahelyükön egyaránt." 

Négy eset alapján arra a következtetésre jutott, hogy 
selsősorban egyházi személyek, volt szerzetesek szerveznek 
összeesküvéseket népi demokratikus államrendünk megdöntése 
céljából." 

Szerinte ,az utóbbi években aktív izgató tevékenységet 
elsősorban a volt politikai elítéltek és ellenforradalmárok követték 
el." Ennek illusztrálására öt személy ügyét, bűnlajstromát, ítéletét 
ismertette röviden. Az egyikük 40 éves, hét gimnáziumi osztályt 
végzett, ,1963-ban lett veszélyessé kiválasztva." F.P. 24 éves, 
segédmunkás, gazdag borkereskedő család sarja, 1956-ban 
disszidált, 1958-ban hazatért; dr. S.J., 60 éves, gépszerelő 
szakmunkás, eredetileg középiskolai tanár; K.Gy., 45 éves 
agronómus, részt vett az ellenforradalmi eseményekben; M. J., 50 
éves sekrestyés, Ludovikát végzett. 

,AZz izgatásos bűntettet elkövető személyek közös jellemzője, 
hogy többségük többszörösen büntetett személy. A korábbi 
bűncselekményük zömmel szervezkedés jellegű volt. [...] 


Folyamatosan elkövetett izgatás mellett — összeesküvéseket 
szerveztek, illetve laza csoportosulásokban vettek részt." 


A prioráló 

1967 novemberében - nyilván a Rendőrtiszti Akadémia elvégzése 
miatt is - Szalmánét kinevezték a hálózati prioráló részleg 
vezetőjévé. Ez évi Minősítési lapja szerint , Szakmai munkájában, 
politikai és általános műveltség terén továbbfejlődött. Kiemelkedő 
mennyiségi és minőségi munkája, szorgalmas, munkafegyelme 
példamutató. [...] többségében pozitív tulajdonságokkal rendelkezik. 
E mellett vannak kisebb emberi hiányosságai is, melyek kijavítására 
szakmai, politikai képességeinél fogva képes." 

1969 márciusában előléptették századossá. 1971-ben befejezte 
tanulmányait a Marxizmus-Leninizmus esti egyetemen. 1974-es 
Minősítése főleg elismerést tartalmaz. ,A részleg munkáját jól 
szervezi. [...] Beosztottaitól pontos, fegyelmezett munkát követel. [...] 
Munkájukat rendszeresen ellenőrzi. [...1] Az elmúlt években a 
hálózati prioráló részlegre nagy feladat hárult a hálózati 
nyilvántartás gépi adatfeldolgozásával kapcsolatban. Ebben a 
munkában személyes példamutatásával élenjárt. [...] A hálózati 
nyilvántartás adatai pontosabbak, az adatok kiegészítését 
folyamatosan végzik. [...] Irányítása alatt fejlődés tapasztalható a 
hálózati prioráló részleg munkájában, az ott dolgozó elvtársak 
magatartásában. ([...]] Esetenként előfordul, hogy nem az 
összkörülményeket figyelembe véve alkot véleményt. Ügyeljen arra, 
hogy vélemény-nyilvánítása, bírálata ne legyen sértő." 

Úgy tűnik, egyre nélkülözhetetlenebb a munkája. 1981 
szeptemberében ,szolgálati érdekből" meghosszabbították a 
munkaviszonyát, mert ,A hálózati prioráló részleg feladatait ő 
ismeri a legjobban. [...] Szakmai munkájára, ismereteire a területen 
dolgozó elvtársak betanítása céljából szükség van." Októberben 
soron kívül rendőr őrnaggyá léptették elő. 


Tovább szolgált 1983. szeptember végéig, fizetése 5200 forint. 

Nyugdíjba ment, de nem sokkal később újra foglalkoztatták. 
1984 februárjától - kétéves szerződéssel - az Adatfeldolgozó 
Csoportfőnökség ÁB Operatív Nyilvántartó Osztályon havi 12 
alkalommal 8 órát, egyszer pedig 4 órát kellett eltöltenie, amiért 
1900 forintot kapott. (Ekkoriban - akár 1962-ben is - a XII. kerület 
egyik legelegánsabb részén lakott.) 

Belügyminisztériumi évtizedei alatt több elismerésben 
részesült: nyolcszor tüntették ki (köztük a Felszabadulási Jubileumi 
Érdeméremmel és kétszer a Haza Szolgálatért Érdemérem arany 
fokozatával), tizenötször kapott pénz- vagy tárgyjutalommal is járó 
munkahelyi dicséretet, főleg az osztályvezetőjétől, kétszer pedig a 
BM államtitkárától. Nem voltak súlyos fegyelmi ügyei, csupán 
egyszer kapott írásbeli figyelmeztetést , szolgálat hanyag ellátása 
miatt." 

Meglepő, de szakértelmére a rendszerváltás után is igényt 
tartottak: 65 éves korában, 1991. január 1-től 1991. június 30-ig 
szerződtették. Újraaktiválása előtt, 1990 decemberében - nyilván a 
megelőlegezett bizalom jeleként - a Belügyminisztertől (vagy a 
Belügyminisztériumtól - ez nem derül ki egyértelműen Szalmáné 
adatlapjából) dicséretet és 10 ezer forint jutalmat kapott. 


Szalma Erzsébet 


Az 1951-ben született Erzsébet - édesanyja 1978-as Önéletrajzi 
kiegészítése szerint - 1974-ben végzett az Orvostudományi 
Egyetem Gyógyszerész Karán. 1971-től az MSZMP tagja, a CHINOIN 
gyár dolgozója, alapszervi vezetőségi tagsgi Szalmáné az 1981. 
november 2-án kitöltött Személyi adatlapján arra a kérdésre, hogy 
- , Közeli hozzátartozói közül kik teljesítenek szolgálatot a BM 
állományában?" ezt válaszolta: , Szalma Erzsébet leányom."82 


Rá vonatkozóan nem találtam más adatot. 


Plézer Mária (1961-től Szalma Józsefné) 


Apja a  BSZKRT-nál dolgozott.  ,Kiemelt  munkáskáder, 
munkásmozgalmi múltja van." Édesanyja szegényparaszti családból 
származott, 1945 előtt nem dolgozott, mert öt gyerekét nevelte. 
Közülük kettőből honvédtiszt lett, az egyikük (1956-os adat szerint) 
hadnagyi rangban politikai helyettes volt, a másikuk 
főhadnagyként szolgált 1955-ig. 

Mária 1934-ben született Pestlőrincen. Nyolc általánost végzett, 
ezután gyors- és gépírást tanult. 1951-ben a Budapesti Villamosgép- 
és Kábelgyárban helyezkedett el gépírónőként. 

1952 őszén jelentkezett az ÁVH-ba.83 Felvételi javaslatából: , a 
Vasas Szakszervezet és a DISZ-tagja, műhelybizottsági és DISZ 
alapszervi vezetőségi tag. [...1] Az elvtársnő szüleitől baloldali 
nevelésben részesült. Jelenleg úgy a párt, mint szakmai munkáját jól 
végzi. [...1] A kollektíva munkájában aktívan részt vesz, értelmes, 
fejlődőképes elvtársnő. 

Írnokként nyert felvételt az [I/4 (Szabotázselhárító) Osztály G 
alosztályára, majd 1953-tól a Vizsgálati Főosztályon dolgozott. 
1954-ben őrmesterré nevezték ki. 1958 elejétől I. osztályú 
segédtiszt. 1959 elejétől adminisztrátor a BRFK Politikai nyomozó 
Osztály II. alosztályán. 

1959 augusztusában kérte leszerelését, mert ,a közeljövőben 
férjhez kíván menni. Leendő férje a BM. Hajdu-Bihar megyei RFK 
Politikai Nyomozó Osztály vezetőjének helyettese, ezért az ottani 
Osztályra történő áthelyezése nem lehetséges." 

1961 januárjában ment férjhez Szalma Józsefhez, 1975 
decemberében válófélben voltak. 


Tudósok 


és az Állambiztonság 


Bomba ügy 


A célszemélyek: Teller, Wigner, Bay - és a rokonaik 


Teller Edega4 már 1940-ben felismerte, hogy a maghasadás hője 
beindíthatja a még nagyobb teljesítményű termonukleáris reakciót. 
Meghatározó szerepe volt a hidrogénbomba megalkotásában. 1952- 
ben társalapítóként egy új nukleáris fegyverlaboratóriumot hozott 
létre.35 Egyik kifejlesztője a csillagháború néven ismert Stratégiai 
Védelmi Kezdeményezésnek (SDD, amellyel az USA fegyverkezési 
versenyre kényszerítette a Szovjetuniót; annak gazdasági 
összeomlása, és kimúlása Ronald Reagan mellett így tulajdonképpen 
Tellernek is köszönhető. 

Az  atomfizikus iránt Magyarországon a kommunista 
hatalomátvétel óta folyamatos volt a titkosszolgálatok figyelme. 
Teller és rokonsága , becserkészésének" ÁVH-s hadműveletében húsz 
tiszt vett részt, köztük a Hírszerző Osztály (majd főosztály) és 
alosztályainak tíz vezetője, illetve azok helyettesei.836 1956-ig kilenc 
(vagy tíz) dosszié telt meg jelentésekkel, dokumentumokkal, 
levelekkel.87 


A gépezet beindul 

A Katonapolitikai Osztály88 két ügynöke (1I/119 és IV/101) már 1948 
első felében három rövid, semmitmondó információt adott 
Tellerről.  Személyüket később az ÁVH-nak nem sikerült 
azonosítani.89 Egy 1950. május 16-i tartótiszti megjegyzéséből 
kiderül, hogy az ÁVH már ekkor foglalkozott Tellerrel. Nem tudni, 
hogy az elkövetkező másfél évben történt-e valami az ügyében, de 
dossziét csak 1951. szeptember 14-én nyitnak róla. A cél világosan 
megfogalmazódik a legelső jelentésekben: , Értesüléseink szerint az 


USA-ban atom-kutatásokkal foglalkozik, s ezen a téren lehetősége 
van bennünket érdeklő hírek szerzésére"; , Tudományos hírszerzésre 
fel tudnánk használni." Mindennek eléréséhez azt kell kideríteni — 
ahogy ez az 1952. január 3-i tanulmányozási tervből is kiderül -—, 
hogy , Fűzik-e olyan erős szálak családjához, hazájához, hogy ezen 
keresztül meg tudjuk szerezni?" 

Az ÁVH Teller Ede és felesége magyarországi rokonainak 
kiszolgáltatott túsz-helyzetére épít, közéjük akar befurakodni, 
közöttük akar informátort, árulót találni. Róluk, magánéletükről, 
magatartásukról, nézeteikről, ismeretségi körükről, 
környezetükről (és persze Teller Edéhez fűződő kapcsolatukról) 
tőlük, de főleg a barátaik, ismerőseik, kollégáik, lakók, 
házfelügyelők, hálózati személyek révén szereznek információkat. 
Kimenő és érkező leveleiket, csomagjaikat rövidebb vagy hosszabb 
időn át ellenőrzik, telefonjaikat lehallgatják, és bevetnek egyéb 
titkosszolgálati módszereket, eszközöket is. 


Kitelepítés 

Teller Edének Budapesten élnek közeli rokonai: édesanyja Özv. 
Teller Miksáné; Ede nővére: Teller Emma, és annak iskoláskorú fia, 
Kirz János. (Emma özvegy: férje, Kirz András 
munkaszolgálatosként halt meg.) 

A magyar titkosszolgálat nagy játszmájában elsősorban ők 
jelentik az adu ászt. Feltételezhetően ezért telepítik ki őket a Tokaj- 
hegyaljai borvidéken fekvő Tállyára 1951 júliusában. (Budapestről 
május 18. és július 18. között 5182 családot, 12 704 embert, a , régi 
rendszer elszánt híveit" száműzik kelet-magyarországi falvakba. 
Ahogy Rákosi Mátyás fogalmaz: ,A burzsoázia likvidálásához 
tartozik a kitelepítés.")90 

A határozat azzal indokolja Tellerék kitelepítését, hogy az 1950 
szeptemberében elhunyt családfő, dr. Teller Miksa a Hungária 
Gumigyár főrészvényese és igazgatósági tagja volt. A gyár azonban 


igazolja, hogy leváltásáig, az államosításig jogtanácsosaként 
dolgozott. Erre a tényre hivatkozva özv. Teller Miksáné többször 
kérvényezi - sikertelenül -, hogy visszajöhessenek Budapestre. 
Kéri, hogy akkor legalább azt engedélyezzék, hogy a nyíregyházi 
zsidó szeretetotthonba költözzön. A család útlevélkérelmet is bead 
Izraelbe. 1952 januárjában a tállyai rendőrsön az ÁVH tisztjei 
fedésben - mint a Kitelepítési Bizottság munkatársai - kihallgatják 
Teller Emmát, aki elmondja, hogy édesanyja meghal, ha nem 
kerülhet jobb körülmények közé. Az ÁVH kerekei lassan őrölnek: 
csak egy 1952. június 30-i jelentés említii hogy a család 
visszatelepítése nagyon sürgős, mert özv. Teller Miksáné súlyos 
beteg. , Jelenlegi lakhelyükön nincs biztosítva a megfelelő orvosi 
kezelés. [...] nem volna helyes, ha a kitelepített helyen halna meg." 

A 14 éves János (Teller Emma fia) az általános iskolát kitűnő 
eredménnyel végezte el, különösen matematikából átlagon felüliek 
a képességei. Hiába veszik fel a Vörösmarty gimnáziumba, és hiába 
ajánlja fel nagynénje és apai nagyanyja, özv. Kirz Oszkárné is, hogy 
náluk lakhat, nem maradhat Pesten. (Özv. Kirz Oszkárné 
egyébként súlyos beteg: , Összetört, beteges asszony, aki csaknem 
vak, és béna. Úgy, hogy a lakását évek óta nem hagyja el.") 

János magánúton tanul, és ezért többször kérvényezik, hogy 
levizsgázhasson, de erre sem kap engedélyt. A tállyai községházán 
arra hivatkoznak, hogy a , megfelelő rovat hiányában" nem tudják 
kitölteni az űrlapot. Az ÁVH utasítja a helyi kirendeltségét, hogy 
akadályozza meg, ha Teller Emma és anyja ,a gyerek további 
áthelyezése érdekében még lépéseket tesznek." 1952 novemberében 
volt nevelőnőjének ezt írja Emma Jánosról: , Nagyon szomorú a 
gyerekkora, amivel a sors sújtotta, de talán kap ő még jóvátételt." 

A család  mindennapjairól a lakóhelyül kijelölt ház 
tulajdonosának, a , Virág" fedőnévendsi beszervezett asszonynak 
kellene jelentenie, de nem nagyon tud mit. A tartótiszt elégedetlen 
a munkájával, és megszidja. Az idős nő az egyik jelentésében 


magyarázkodik, hogy alig van kapcsolata a lakóival, akik , most 
vettek egy kályhát 150 ft.-ért, melyet 60 ft.-ért javítottak ki és ennek 
következtében minden főzést ezen csinálnak bent a szobában." A 
házigazdától arról is értesülhetünk, hogy Telleréket is felkeresték 
Békekölcsön-jegyzés ügyben: özv. Teller Miksáné egyhavi nyugdíját 
ajánlotta fel. Néhány nap múlva azonban anyát és lányát 
behívatják a tanácsra, és közlik velük, hogy fizessenek többet. 


A pokol stációi 

Telleréket 1952 decemberében nyilvánvalóan taktikai okokból 
visszaengedik Budapestre, lakásukat azonban - az összes 
kitelepítetthnez hasonlóan - nem kapják vissza. Albérletről 
albérletre vándorolnak. Emmára újabb súlyos megpróbáltatások 
várnak. Ő nemcsak bátyja miatt fontos és gyanús, hanem azért is, 
mert 1945-től 1950-ig az USA követségén dolgozott tisztviselőként, 
és angolul, németül, franciául beszél. 

1953. május 11-én délelőtt beviszik az ÁVH börtönébe, három 
napig bent tartják. Második nap reggel , igen megtörve került újra a 
kihallgató szobába. Annak ellenére, hogy előző este felhívtuk az 
őrök figyelmét a vele való bánásmódra, másnap reggel mégis egy-két 
dologban helytelenül jártak el? - áll a  beszervezési 
jegyzőkönyvben. Egy 1955. februári feljegyzés világosabban 
fogalmaz: ,,[...Ibeszervezését pressziós alapon hajtották végre. 
Beszervezése közben durván bántak vele." 

A beszervezést hárman hajtották végre: Vértes János" az angol- 
amerikai osztály vezetője, őrnagy, Kolláth Ferenc" alosztályvezető 
helyettes, főhadnagy és Tihanyi János" főosztályvezető helyettes, 
alezredes. 

Fontos hangsúlyozni, hogy Emma (Zsoldos Mária") semmilyen 
használható információt nem ad a hatóságoknak. Eleinte a saját 
környezetéről és a cionistákról, majd a tanítványairól kellene 
jelentenie. A ,majdnem kétéves foglalkoztatás során még egyetlen 


alkalommal sem hozott értékes anyagot. [...] a találkozókra attól 
való félelmében járt el mindig pontosan, hogy meg nem jelenése 
esetén újból kitelepítjük őket. A találkozókon feltett kérdésekre [...] 
nem válaszolt megfelelő őszinteséggel." 

Emmát folyamatosan figyelik.  Feltérképezik munkahelyi 
kapcsolatait: a Külkereskedelmi Minisztériumban angol 
nyelvtanfolyamot vezet, különböző külkereskedelmi vállalatoknál 
vezető tisztséget betöltő kilenc tanítványáról  főnökeikkel 
jellemzést, velük pedig önéletrajzot iratnak. Javaslatként az is 
felmerül, hogy valamelyik operatív munkatársat elküldik 
Emmához nyelvet tanulni. Kapcsolatai feltérképezése céljából 
1954. október végétől néhány hétig az utcán követik. (Az őt 
követőknek adott leírás: , Őszes hajú, koránál idősebbnek látszó, 
hajlott hátú nő. Állandóan kalapot visel, leginkább szürke átmeneti 
kabátot hord, kezében legtöbbször kötött, vagy fonott szatyor van.") 

1954 végén Emma súlyos szívbeteg édesanyja néhány doboz 
Carditalin nevű, hiánycikknek számító gyógyszert kap Lóránd 
György" főhadnagy, alosztályvezetőtől és Móró István" őrnagy, 
osztályvezető helyettestől, akik feljegyzést írnak a belügyminiszter 
állambiztonsági helyettesének: ,A B.M. Egészségügyi raktárában 
nagyobb mennyiségű Carditalin van raktáron. Ezt a gyógyszert 
Észak-Csehszlovákiában gyártják, forint értéke 13.60 ft." 

(Óhatatlanul adódik a feltételezés, hogy a Carditalin és nyilván 
más, életfontosságú gyógyszer is azért marad a raktárakban, hogy 
ez is zsarolási alapot jelenthessen a politikai rendőrség számára.) 

1954 végén Emmáék a Deák Ferenc utcában laknak. 
Társbérlőjüket , Ibolya? fedőnévens2 beszervezik. Az ÁVH titkos 
terepszemlét akar a lakásban tartani, majd a későbbiekben 
lehallgató-készüléket beszerelni. 

Tellerék kivándorlási kérelmet adnak be az Egyesült 
Államokba. Emmát azzal hitegetik, hogy kiengedik őket, ha segít 
öccsét , elvonni" az atomkutatástól, és hazacsábítani, hogy tudását 


itthon békés célokra fordítsa. (Ugyanakkor két hírszerzési vezető 
arra utasítja az útlevélosztály vezetőjét, hogy a család kivándorlási 
kérelmét , semmiféle indoklásra ne engedélyezze.") 

Teller Ede bekerítésére olyan alternatív javaslat is készül, hogy 
Emmát férjhez kell adni egy zsidó ügynökhöz, (e célból , Robit"93 
tanulmányozzák), és ki kell őket telepíteni az USA-ba. Igénybe lehet 
venni - az állambiztonsági miniszterhelyettes segítségével — az 
elhárítás operatív osztályainak teljes ügynöki állományát. Egy két 
hónappal későbbi feljegyzés szerint az ,eddigi férjszerzési 
próbálkozások" nem jártak sikerrel. 

Jánost 1955 nyarán felveszik a Műegyetem villamosmérnöki 
karára. 1956. május 7-én Kőszegi Miklós hadnagy azt javasolja, 
hogy megfigyelése céljából — szervezzék be valamelyik 
évfolyamtársát. A megfelelő személy kiválasztásában számítanak 
Emmáék társbérlőjére - az , Ibolya?" fedőnevű ügynökre - hogy 
segítsen a lakásban megforduló diáktársak tanulmányozásában, 
lekáderezésében. 

A titkosszolgák Teller Emma első férjéről dr. Kőnig Endre 
ügyvédről is mindent tudni akarnak. Még azt is, hogy van-e a 
házasságon kívül szexuális kapcsolata, és azt is, hogy a felesége 
mikor megy el otthonról vásárolni. Erre vonatkozóan , Katalin" 
fedőnevűs4 ügynöktől kérnek információt. (Nyilván , körül akarnak 
nézni" ebben a lakásban is.) 


Mici és a rokonok 
Az ÁVH-t Teller Ede felesége, Schütz-Harkányi Auguszta és annak 
rokonsága is érdekli. Mici a húszas években a Pázmány Péter 
Egyetemen matematikát és fizikát tanult, majd kétéves amerikai 
ösztöndíjat kapott. Ifjúkori szerelme, Teller Ede 1934-ben vette 
feleségül Budapesten. 

Mici édesapja Harkányi Ede,95 ügyvéd, szociológus, fiatalon 
elhunyt; testvérét a nyilasok 1944-ben meggyilkolták. Édesanyja, 


Weissler Gabriella a tízes évek elején férjhez ment Schütz Aladár 
gyerekorvoshoz. A házasságból négy gyerek született: kettő 
fiatalon meghalt, a fiatalabb báty, István pedig 1939-ben 
kivándorolt Ausztráliába. Mici féltestvére Schütz Gábor, később a 
nevét Magosra magyarosítja. 

A kertészmérnök, több nyelven beszélő, baloldali 
elkötelezettségű Magos96 1951-ig a Földművelésügyi Minisztérium 
főosztályvezetője, majd lefelé bukik, és az Agráregyetem soroksári 
tangazdaságának vezetője lesz. Az ÁVH Mezőgazdasági osztálya 
,káros tevékenysége miatt" le akarja tartóztatni, de nem talál ellene 
elég bizonyítékot. A Magosra állított öt ügynök jelentéseinek alapos 
tanulmányozása után elvetik azt az elképzelést, hogy eszmei 
alapon beszervezzék, és kiküldjék Amerikába, hogy Tellerről 
szerezzen be információkat. 

1955 márciusában a Belügyminisztériumban Miciről, Tellerről 
és a rokonságról faggatják. Úgy emlékezik a húgára, mint nagyon 
határozott, dacos, kissé különc, szeleburdi lányra, Tellerre pedig, 
mint erélyes, határozott, nehezen befolyásolható, becsületes 
emberre. Szerinte Teller Ede azért nem vitette ki a szüleit, mert dr. 
Teller Miksa ,nagy magyar hazafi? volt, , befolyása és hatalma 
miatt" 1950-es haláláig fel sem merült, hogy közvetlen 
hozzátartozói kimenjenek. 

Az év második felében még néhányszor kihallgatják Magost, aki 
ígéretének megfelelően szüleitől kicsempészi Mici két, nagyon 
régen írt levelét és néhány családi fotóját. Az ÁVH azt tervezi, hogy 
Magos lakásában titkos házkutatást tartanak és lehallgató- 
készüléket szerelnek be. Kihallgatják Magos sógorát, Gimes 

Nevelőnő, házvezetőnő, házmester 
Az ÁVH megpróbálkozik a Teller család egykori alkalmazottaival is. 
Hesz Magda 1914 és 1920 között Ede és Emma nevelőnője és angol 


tanárnője volt. Magda később férjhez ment a temesvári 
származású, Amerikában élő Jacob Schutzhoz, és a Chicagóhoz 
közeli River Forestben telepedtek le, ahol éttermet nyitottak. 

Teller Ede biztonsági okokból nyilván nem levelezhet 
szocialista országbeli rokonaival, ezért a közvetítő szerepét Magda 
vállalja magára: beszámol a tudós és családja mindennapi életéről. 
Információi onnan származnak, hogy időnként találkozik (vagy 
telefonon beszél) a tudóssal. Részben Teller Ede megbízásából, 
részben a saját ajándékaként gyakran küld hiánycikknek számító 
élelmiszereket (kávét, kakaót, rizst) és néha ruhaneműt 
Budapestre, de még Tállyára is. Magda leveleiből aggodalom, és 
szeretet sugárzik. Özv. Teller Miksáné hálás a figyelemért: , Sokszor 
köszönöm Nektek és sohasem tudom eléggé megköszönni, hogy Ti 
oly hűségesen gondoskodtatok rólunk, hogy minden nehézség 
ellenére se veszítsük el a bizakodást és ne adjuk fel a reményt, hogy 
még minden jóra fordulhat." (1955. január 3.) , Kedves dr. Teller 
asszony - írja Magda 1956. június 20-i levelében — mindig olyan jól 
megértett engem, mindjárt kezdetben, amikor félve és idegenül a 
házába jöttem." 

Az ÁVH 1954-ben segítséget kér a román titkosszolgálattól, 
derítsék ki, hogy vannak-e szülőhelyén, Jacob Schutznak 
Temesváron, illetve Hesz Magdának Szenthubertuszon rokonai, és 
él-e még ott ilyen nevű család. 

1956. április 7-én Tellerz-ügyben sor kerül az első külföldi 
akcióra. Két titkosszolga Chicagóba utazik azzal a fedősztorival, 
hogy a szerszámgépipari kiállítást tanulmányozzák. Valójában 
azonban a Schutz házaspár lakását, vendéglőjét és ezek környékét 
akarják feltérképezni, Magdát pedig beszervezés céljából kellene 
tanulmányozniuk. A feladatot azonban nem tudják végrehajtani. A 
, Kékesi" fedőnevű hírszerző tiszt arra panaszkodik, hogy a kiállítás 
nagysága miatt a magyar népgazdaság számára fontos katalógusok 
összegyűjtése rengeteg időt vett igénybe. Ennél nyomosabb ok 


azonban, hogy nem tudták ,leszakítani" az őket ,erősen és 
agresszívan" figyelő amerikai ügynököket. 

A paraszti sorból származó, elemi iskolát végzett Franczia 
Erzsébet a két világháború között és aztán 1946-tól 1951 nyaráig 
dolgozott házvezetőnőként Teller Miksáéknál, akik családtagként 
bántak vele. Kihallgatása idején segédmunkás, Pesten albérlőként 
él. Az ÁVH nem jut vele semmire. 

Víg Józsefet azonban informátorként ( Pásztói" fedőnéven) 
1952 novemberében ,eszmei alapon?" beszervezik , mozgalmi 
múltjára hivatkozva? (1928 óta párttag.) 1935 és 1949 között 
házfelügyelő volt abban a házban, ahol Teller Miksáék laktak, 
felesége pedig még leánykorában háztartási alkalmazott 
Telleréknél. Vígék többször is meglátogatják Tállyán a kitelepített 
csonka családot, és felajánlják nekik, hogy visszatelepítésük esetén 
náluk lakhatnak, addig is őrzik értékes ingóságaikat. A lakatos 
végzettségű férfi a MÁV-nál kocsivizsgálóként dolgozik. Miután 
1953 júniusában találkozik vele kapcsolattartó tisztje és annak 
főnöke, megállapítják, hogy nem szívesen tartja velük a 
kapcsolatot. Ezért és mert másfél év alatt egyetlen jelentést sem 
adott, néhány hét múlva kizárják a hálózatból. (Ezekkel a 
kocsivizsgálókkal nagyon nehéz dolgozni, mert nem állnak velünk 
közös elvi alapon." - így a magyarázat) Az ÁVH-nál felmerül annak 
a lehetősége is, hogy esetleg Víg feleségét szervezzék be. 


Tudósok és ügynökök 

Az ÁVH igyekszik felkutatni azokat a magyarországi és külföldi 
tudósokat is, illetve tudományos területen (is) tevékenykedő 
ügynököket (akad köztük tudós is), akik kapcsolatban álltak, vagy 
állnak vele. E célból kikérdeznek négy - ma már nem azonosítható 
- ügynököt ( Téglás Lászlót", , Éliást, , Esztergomit", és , Balázst", 
Békésy György egykori tanítványát), egy ötödik személyt (, Eötvös") 
pedig be akarnak szervezni. 


Nagyító alá veszik Teller múltját. 1928-tól 1930-ig Lipcsében 
tanult, majd itt szerzett filozófiai doktorátust. 1956 május közepén 
ezért , Légrádi" fedőnevű hírszerző Lipcsébe utazik, hogy 
felkutassa Teller egykori német iskolatársait. Közülük ki akarnak 
választani valakit, akit aztán megfelelő előkészítés után Nyugat- 
Németországon keresztül az USA-ba küldenek. Az elképzelésbe 
azonban hiba csúszik, az egykori hallgatók névsorát ugyanis csak a 
dékáni hivatalban őrzött anyakönyvi kivonatok alapján lehetne 
összeállítani. Az ÁVH ezért a német társszervezettől, a Stasitól kér 
segítséget. , Légrádi" június végén azt jelenti Budapestre, hogy , A 
német elvtársak megígérték a támogatást, azonban kérésünkre még 
nem kaptunk választ." 

Jánossy Lajosos8g fizika-, és matematika professzor 1936-tól 
Németországban, majd Angliában, Írországban kutatott. Gombás 
Pál99 fizika professzor 1947-től 1948-ig az USA-ban élt. Kihallgatják 
őket. Kőrösy Ferencioo - Tellerhez hasonlóan - Karslruhéban 
tanult (1923-27 között), 1939-ben pedig féléves ösztöndíjjal az USA- 
ban járt. Az ÁVH-n felidézi azt a jelenetet, amikor egy New York-i 
szállodai szobában Teller, Szilárd  Leó,101 Wigner Jenő102 
társaságában egy ideig jelen lehetett egy megbeszélésen, , az 
atombomba felfedezésének egyik fázisánál." (Kőrösyt mostantól 
figyelik, levelezését ellenőrzik.) 


Wigner és Bagy 
Az ÁVH nemcsak Tellerre, hanem más, világhírű, magyar 
származású fizikusokra (és környezetükre) is kiveti a hálóját. 
Wigner Jenővel, az első atomreaktor mérnökkel - aki a 
Manhattan-projektben a kémiai feladatokat oldotta meg - az ÁVH 
1952 júliusától foglalkozik, 1955. február 28-án pedig dossziét nyit 
róla. Lóránd György alosztályvezető első jelentésében úgy értékeli, 
hogy Wignernek (fedőneve: , Tábori Pál") Tellerrel, Szilárd Leóval 
, és más nagy tudósokkal együtt igen jelentős szerepe volt és van az 


amerikai  atomkutatások terén, nevezetesen az  atom-, és 
hidrogénfegyverek kidolgozásában ([..] Tagja az Amerikai 
Atomenergia Bizottságnak. "Táborit? alosztályunk legfontosabb 
tippjei közé kell sorolni." Hárs István" ezredes, osztályvezető 
megerősítette a verdiktet: , Ezt fő feldolgozandó ügyeink közé kell 
sorolni." 

Az ÁVH megszerzi az 1920-ban a Fasori Evangélikus 
Gimnáziumban  Wignerrel együtt érettségizettek közül a 
Magyarországon élők adatait. Közülük, de egykori barátai, 
ismerősei közül sem levelezik senkivel sem Wigner Jenő. Szülei 
még 1938-ban kivándoroltak az Egyesült Államokba, két nővére a 
családjával Angliában, illetve Dél-Amerikában telepedett le. 1955- 
ben Magyarországon már csak Wigner Tóbiásné, feltehetőleg 
Wigner Jenő nagynénje él. Őt korábban kitelepítették, de 
sorstársaihoz hasonlóan, ő sem térhetett vissza Budapestre. 79 
éves, a politikai rendőrség nyilván már nem tud vele mit kezdeni. 

Ebben a helyzetben felértékelődik az ÁVH számára Wigner 
Londonban élő unokaöccsének, Gabriel Andrew Diracnaki103 a 
személye. Wigner húga, Margit eredetileg Balázs Richárddal kötött 
rosszul sikerült házasságot. Nem sokkal a válása után, 1935-ben 
meglátogatta bátyját Amerikában, aki akkor már öt éve a 
kaliforniai Princeton egyetemen tanított és kutatott. Ebben az 
időben Paul Diraci04 angol fizikus, a kvantummechanika egyik 
megalapozója - aki 31 éves korában (1933-ban) kapott megosztott 
Nobel-díjat Erwin Schrödingerrel együtt - amerikai egyetemeken 
tartott előadásokat. Így találkozott Dirac és Wigner Margit a 
Princetonon. 

A két fiatal 1937. január 2-án Cambridge-ben összeházasodott. 
Két gyerekük született (Mary és Monica), az első házasságból 
származó két gyereket, Juditot és Gábort pedig Dirac adoptálta. Így 
lett Balázs Gáborból Gabriel Andrew Dirac. 1952-ben Ph. D.-t 
szerzett a London Universityn. 


Gabriel Andrew Dirac először 1947-ben, 22 éves korában kér 
beutazási engedélyt Magyarországra, de válaszra sem méltatják. 
1948-ban újra megjelenik a londoni magyar követségen és kijelenti, 
hogy kommunista érzelmű, a Szovjetunióba szeretne menni. Nem 
akar brit állampolgár lenni, mert akkor behívhatják katonának, és 
a Szovjetunió elleni ,hadimunkára" kényszeríthetik. 1949-ben 
egyébként felveszi a brit állampolgárságot. 

1950-ben, és 1952-ben is sikertelenül kér vízumot. Ezután 
megint felkeresi a londoni követséget. Arról beszél, hogy szégyelli 
kapitalista származását, de reméli, hogy ezt ellensúlyozza 
beállítottsága és a béke érdekében kifejtett tevékenysége. Szerinte 
ezért nem kapott vízumot az Egyesült Államokba. Ekkortól figyel 
fel rá az ÁVH hírszerzése, amelynek két okból fontos. Elárulja, 
hogy cambridge-i egyetemi tanulmányait megszakítva, 1942 —44 
között a légierő számára katonai repülőgépek tervezéséhez végzett 
matematikai számításokat, másrészt, mert , nagybátyjával igen jó, 
közeli és bensőséges viszonyban van, európai tartózkodása alatt sok 
időt tölthetnek együtt." 

1953 szeptemberében - újabb kérésére — megkapja az annyira 
áhított vízumot, betegségére hivatkozva azonban mégsem utazik 
hazánkba. Egy részben anonimizált titkosszolgálati jelentés szerint 
néhány hónapos olaszországi tartózkodása után a bécsi magyar 
követségen azt ígéri, hogy ha meggyógyul, úgy rendelkezhetnek 
vele, , mint akármelyik fegyelmezett és meggyőződéses párttaggal." 

1955. május 29-én Bécsben , Gödrösi" (máshol , Gödrösy") 
fedőnéven beszervezi őt ,Botond Sándor"?". A június 14-i jelentés 
úgy értékeli, hogy ,Gödrösi": , Velünk szimpatizáló, haladó 
gondolkodású egyetemi tanár. [...] ragaszkodik hozzánk. Szereti 
Magyarországot. Gyűlöli a háborús uszítókat és azokat, akik a 
háború érdekében tesznek valamit." 

, GÖdrösi" - tényleges vagy kitalált egészségügyi problémáira 
hivatkozva - sohasem végez ügynöki munkát. 


Néhány hónappal Dirac beszervezése után a , Balázs" fedőnevű 
ügynöki105 és Pál Lénárd106 fizikus, matematikus (ekkor a Központi 
Fizikai — Kutatóintézet tudományos osztályvezetője) 1955 
augusztusában Genfben, az ENSZ székházban tartott konferencián 
találkozik Wignerrel. Beszélgetnek, s Pál megkérdezi Wignert, 
hogy nem látogatna-e Magyarországra. Wigner azt válaszolja, hogy 
nem, mert fél. Akkor jönne szívesen, , ha a helyzet javulna. "107 

Bay Zoltáni08 (1900-1992) fizikus személye, tudományos 
tevékenysége iránt is régóta, már 1948. májusi emigrálását 
követően elkezdett érdeklődni a Katonapolitikai Osztály. 1952. 
november 15-én nyitnak róla dossziét , Antal László" fedőnéven. A 
washingtoni rezidentúra vezetője, Török Pál" 1954. augusztus 16- 
án ezt jelenti Budapestre: , A Bay Zoltánnal kapcsolatos anyag úgy 
került a kezembe, hogy megkezdtem a legfontosabb egyetemek 
megvizsgálását abból a szempontból, hogy magyar származásúak 
kik dolgoznak ezeken, különösen atomkutatás vonalon. Így 
szereztem meg a George Washington egyetem 1953-54-es bulletinjét 
és átnézve találtam meg benne Bay Zoltán nevét [...] Igen jelentős a 
401-es oldalon leírt szerepe, a speciális atomkutatás részlegnek, 
amelynek vezetője Bay Zoltán, és a tengerészeti minisztériummal 
kötött szerződés alapján lényegében katonai kutatásokat végez. [...] 
A fentiek azt bizonyítják, hogy Bay fontos szerepet játszik az 
atomkutatás vonalán." (Ez persze nem felelt meg a valóságnak.) 

Augusztus 30-án Farkas Vladimír" és Szamosi Tibor áv. őrnagy 
Szolgálati jegyen annak engedélyezését kérik egy felettesüktől, 
hogy , Fürcht Ernő áv. alhgy. et. a IV.0-on a "tudóscsábításról elfekvő 
anyagokban Bay Zoltánra [...] vonatkozó részeket tanulmányozza." 

Fürcht alhadnagy néhány hét múlva azt jegyzi fel, hogy Bay 
,még az Atomenergia Biztosságnak is dolgozik. [...] Az, hogy őt 
magát beszervezzük jelenleg nem reális feladat, célunk az, hogy 
melléépüljünk." 

Bay Magyarországon élő két testvéréről, azok négy gyerekéről 


és házastársaikról részletes és alapos környezettanulmány készül 
,jellemző és kompromittáló adatokkal" korábbi és jelenlegi politikai 
állásfoglalásukról,  kapcsolataikról,  magatartásukról, különös 
szokásaikról, és persze nem utolsósorban arról, hogy tartanak-e — 
és hogyan, milyen módon - kapcsolatot a tudóssal. Ezeknek az 
anyagoknak az alapján az ÁVH-nál úgy vélik, hogy a családtagok 
közül Bay Zoltán unokaöccse, ifj. Bay Zoltán lenne a 
legalkalmasabb arra, hogy beszervezzék, és kiküldjék Amerikába. 
Ő egyetemi évei alatt együtt dolgozott Bay Zoltánnal a kísérletein, 
1954-ben az Egyesült Izzó Elektronikai Kísérleti Laboratóriumát 
vezeti. Az agglegényről - aki állítólag nagy nőcsábász - hamar 
kiderítik, hogy éjszakánként egy elvált, kisgyerekes nő jár hozzá. A 
szeretőt azonosítják, lekáderezik, de nem tartják alkalmasnak arra, 
hogy ifj. Bayról árulkodjon nekik. 

Munkahelyén ifj. Bay különösen két kollégájával barátkozik. 
Róluk környezettanulmányt készítenek, főnökeikkel jellemzést 
íratnak róluk. Az egyikük , nyers, szókimondó, politikai kérdésektől 
iszonyodik, a párt vezető szerepét nem ismeri el", ezért alkalmatlan 
a beszervezésre. A másik kollégát nem tudják beszervezni. (Még 
felesége korábbi főiskolai évfolyamtársnőjéből is próbálnak 
kompromittáló adatokat kiszedni.) Az ifj. Bay Zoltánnal jóban levő 
néhány szomszédról is környezettanulmányt készíttetnek. 

Az ÁVH játszmájában fontos szerep jut Bay Zoltán professzor 
első feleségének is: Lázár Ilona 19 éves korában, 1932-ben ment 
férjhez, 1945-ben elváltak. Ügynökök azt jelentik a nagypolgári 
családból származó nőről, hogy a Közért vállalatnál gyors- és 
gépírónő. 

Bay Zoltán első házasságából származó lánya, Márta 1934-ben 
született. 1948-ban apjával (és a mostohaanyjával együtt) ő is 
emigrált. Hírszerzési információk szerint nem tart kapcsolatot az 
apjával: egy New York-i bárban pincérnő, és egy tömegszálláson 
lakik. ,Anyjával anyai nagyanyján keresztül levelezett. Egyik 


levelében azt kérte, hogy a kapcsolatot szakítsák meg, mert ez nem 
tesz neki jót." 

Az ÁVH egyik tisztje — magát a Magyarok Világszövetsége 
munkatársának kiadva - felkeresi az ex-Baynét, azzal, hogy híreket 
hozott Mártáról. A lánya címét akarja elkérni. 1956. augusztus 20- 
án a diplomáciai fedésben dolgozó , Lévai" hírszerző azt jelenti 
Amerikából, hogy New York egy lepusztult negyedében két bérház 
kapucsengőjén sikerült két címet is felkutatni, amelyek közül az 
egyik , feltétezhetően?" Bay lányáé. , Megbizonyosodni róla eddig 
azért nem sikerült, mert nem tudjuk a leány nevét." 

Próbálnak Bay Zoltán egykori itthoni kapcsolatai és tanítványai 
között is az USA-ba telepíthető jelöltet találni. Papp György 
atomfizikusról - Bay közeli barátja - a Katonai Elhárító 
Csoportfőnökség 103-as fedőnevű tisztje még 1949. február 10-én 
azt jelentette, hogy ő az Izzó ,egyik legkiválóbb kutatója. ([...] 
Jelenleg disszidált. [...] átállt az imperialisták mellé." Egykori 
lakásában , anyósa tartózkodik egyedül. [...] a könyvtárszobában 
[...] az egyik sarokba [...] egy rádióadó, vagy egy magas frekvenciás 
atomromboló készülék van, hozzávaló alkatrészekkel." Pappról 
1951-ben dossziét nyitnak  ,Kárpáti Zoltán" fedőnéven. 
Magyarországra akarják ,hozatni", hogy itt beszervezzék. 
Tanulmányozzák , melléépülés" céljából itthoni rokonait is. 

Nehezen képzelhető el, hogy az alacsony színvonalú és 
hatékonyságú magyar hírszerzés magától vállalkozott volna a 
tudósok és rokonaik, barátaik megkörnyékezésére, 
megzsarolására, ügynök beépítésére környezetükbe. Mindez 
nyilván egy nagyobb terv része, nagyobb erő műve. 

Erre utal egy Bay Zoltán dossziéjában található, dátum és 
aláírás nélküli orosz nyelvű lista is, amely néhány mondatos 
kommentárokkal negyven fontos amerikai intézményt sorol fel: 
neves egyetemek fizika tanszékét, nukleáris laboratóriumokat, 
különböző intézeteket, nagyvállalatokat, ahol nukleáris, hadipari, 


bakteriológiai kutatásokat végeznek, katonai berendezéseket, 
rakéta-, és repülőalkatrészeket gyártanak. Néhány helyen ilyen 
megjegyzések szerepelnek. , Ez érdekel minket" vagy: , Ez nagyon 
érdekel minket." 


Megrendelő: a KGB 
1956 előtt a magyar hírszerzés nem önálló titkosszolgálat, hanem 
az ÁVH osztálya, majd főosztálya. Vezetői gyakran változnak, a 
döntési mechanizmus nagyon lassú és nehézkes. Ennél is 
alapvetőbb probléma a tisztek alacsony iskolai végzettsége és 
gyatra szakmai felkészültsége. Piros László" belügyminiszter 
(iskolai végzettsége hat elemi, eredeti foglalkozása hentes) így 
értékeli a Magyar Dolgozók Pártja Politikai Bizottsága 1955. 
március 24-i ülésén az államvédelmi szervek - és azon belül a 
hírszerzés — tevékenységét: , A tudományos és technikai hírszerző 
munkánk, valamint az illegális rezidentúrák szervezésére irányuló 
munkánk kezdetleges állapotban van. Külföldi rezidentúráink 
jórészt még mindig feltöltetlenek, munkájuk színvonala alacsony, 
ütőképessége gyenge. [..] A hírszerző munkát 1955-ben K[...] 
erőteljesen meg kell javítani és elsősorban a fő ellenség, az amerikai 
imperializmus ellen kell irányítani."109 

1950-től ugyanakkor a szovjet hírszerzésnek operatív 
munkatársakkal és technikával rendelkező hatfős képviselete — 
mintegy saját ,kancelláriája" - van Budapesten. 1952-ben a 
magyar állambiztonsági szerveknél dolgozó összes szovjet 
tanácsadó létszáma 33, 1953 őszén 42.110 Farkas Vladimir 1990-ben 
publikált Nincs mentség című memoárjában a következőket írja: 
,Az én időszakomban a szovjet hírszerzéssel való együttműködés 
teljesen egyoldalú volt. ([...] a szovjet tanácsadók minden 
megszerzett információnkat megkapták. [...] minden tőlünk telhető 
módon segítenünk kellett a Szovjetúnió politikai hírszerző 
tevékenységét."111 


Fontos tudnunk, hogy az amerikaiak 1952 májusában 
robbantottak hidrogénbombát, a szovjetek 1953. augusztus 12-én 
(RDS-6). Kérdéses azonban, hogy ez valójában hidrogénbomba 
volt-e, vagy csak - ami valószínűbb - egy , felerősített" ataombomba. 
(A szovjet bomba kb. 400 kilotonna TNT erejének felelt meg, az 
amerikai 10400 kilotonnának.) A szovjet hidrogénbomba 
elkészítésén az Arzamasz 16 nevű telepen (a Nyizsnij Novgorod-i 
területen fekvő város, Szarov közelében) párhuzamosan két 
tudóscsoport dolgozott. Az egyiket Igor Tamm vezette, a másik - a 
, megbízhatóbb" szakemberekből álló csoportot - Jakov Zeldovics. 
A két csoport munkáját Julij Haritonov fizikus koordinálta. 
Zeldovics és Haritonov rendszeresen kapott információt a szovjet 
hírszerzéstől az amerikai  atom-, illetve hidrogénbomba 
kifejlesztésének folyamatáról, eredményeiről. Nem zárható ki az a 
feltételezés, hogy végül annak köszönhetően sikerült 1955. 
november 22-én felrobbantani az ekkor már tényleg 
termonukleáris fúzión (sugárzásos berobbantáson) alapuló, 
tökéletesített , igazi" hidrogénbombát, hogy a szovjet hírszerzés 
hozzájutott a hiányzó kutatási információkhoz.112 

Több tény, dokumentum is bizonyítja, hogy a Teller-ügyben 
folyamatos és igen szoros lehetett a kapcsolat a magyar és az itteni 
szovjet titkosszolgák között. Egy ÁVH-s feljegyzésben Tellernek a 
Bulletin of the Atomic Scientist nevű folyóirat 1951. januári 
számában megjelent , A költő-tudós válaszol egy kritikusnak" című 
verse olvasható magyar fordításban. A lap alján kézírással a vers 
rövid összefoglalása található oroszul. Érdemes egyébként idézni 
néhány sort a 19 soros költeményből: 


, [/. J] Úgy látszik, hogy a moszkovitáknak 

[...] növekvő étvágyuk van. 

Nem lehetünk biztonságban, legalább igazunk lehet 
Néhány bomba segíthet [...] 


Az atom most nagy; a világ kicsi. 
Szerencsétlenségünkre meghódítottuk a teret." 


Az 1954. október 4-i , Újabb adatok Kárász"? személyéről" tárgyú 
feljegyzésre kézírással ezt írták: ,Le kell adni az Elvtársnak 
fordításra." A Teller-családfán a tudós neve, fedőneve, és a 
rokonsági fokot jelölő szavak - nővér, apa, anya, sógor stb. -— 
oroszul is fel vannak tüntetve. A Magos Gábor (fFeller sógora, 
felesége féltestvére) első kihallgatásán elhangzottakat összefoglaló 
jelentésre Lóránd György alosztályvezető ráírta: , Nagyon 
sürgőssen [sic!] kérem lefordítani!" Nyilván a szovjet elvtársaktól 
került ÁVH-s kezekbe a szupertitkos Los Alamos-i laboratórium 
fényképe is: itt készült az amerikai atom-, majd hidrogénbomba. 


Menekülés 

Teller-ügyben érdemben az utolsó bejegyzés 1956. július 23-i. Az 
eredmény az apparátus erőfeszítése, a befektetett rengeteg munka, 
energia ellenére a nullával egyenlő. A forradalom bukása után 
egyébként a nyomozásban részt vett 20 tiszt közül 14 tovább 
szolgált a kádári titkosszolgálatoknál. (Hat tisztnek - nagyobb 
részük vezető - nincsenek meg a személyi anyagai.) 

Az 1958. június 17-i Szolgálati jegy szerint összesen kilenc 
dossziét irattárba helyeztek, ebből öt kötet a levelezést, egy pedig a 
segédanyagokat (folyóiratok, újságkivágások) tartalmazza. (Az is 
lehet, hogy eredetileg tíz dosszié volt, ugyanis a Szolgálati jegyen 
az egyik tételnél a géppel írt 4-es tollal ki van javítva 3-ra.) A 
levéltárban csak hat kötet található, levelezési dossziéból kettő. Az 
ügy anyagait valamikor , leporolhatták", és tanulmányozták, mert 
a 2. számú dossziét 1965. július 5-én újra lezárták. 

Teller Ede a szovjet hidrogénbomba felrobbantása után nyilván 
már nem annyira érdekes. Személyére igazán a nyolcvanas 
években, a csillagháborús tervek kapcsán irányult újra az 


állambiztonság figyelme: a vele kapcsolatos hírek gyakran 
bukkannak fel a Napi Operatív Jelentésekben.113 

Teller egyébként többször is próbálta szeretteit Amerikába 
vitetni. 1956 tavaszán a család kihozataláról a CIA igazgatója, Allen 
Dulles és Robert D. Murphy külügyminiszter-helyettes is 
tárgyalt.114 

János, Teller unokaöccse a forradalom napjaiban disszidált 
Amerikába. Emma, János édesanyja nem mert nekivágni a 
bizonytalan útnak, nyilván az akkor már 73 éves nagymama miatt. 

Szilárd Leó az 1958 augusztusában az ausztriai Kitzbühelben 
tartott Pugwash115 konferencián megkérdezte a szovjet küldöttség 
vezetőjétől - a Teller Edétől hallottak ismeretében -—, hogy miért 
nem engedik ki Magyarországról Teller Emmát és az édesanyját. A 
két nő ezután hamarosan megkapta az útlevelet a konferencia 
magyar résztvevője, Jánossy Lajos fizikus - ekkor a Központi 
Fizikai Kutató Intézet igazgatója, az MTA alelnöke - 
közbenjárásának köszönhetően. 1959. január 18-án a San 
Franciscó-i repülőtéren a családtagok viszontláthatták egymást. 

Huszonöt év után. 


A delfinek hangja 


Szilárd Leó és Smolka János életei 


Szilárd Leói16 korszakos zseni volt. Több tudományterületen 
alkotott maradandót. Az 1940. február 20-án indult amerikai 
atomprogram egyik kezdeményezője.117 A Manhattan-projektben a 
reaktortervezés az ő - és Enrico Fermi1i18 — feladata volt. 1942. 
december 2-án munkatársaival létrehozták az első nukleáris 
láncreakciót a Chicagói Egyetem Metallurgiai Laboratóriumában. A 
fegyvert Új-Mexikóban, Los Alamosban egy katonai területen 
állították elő. Ide azonban Szilárdot már nem hívták meg, a 
Manhattan-tervben mindinkább háttérbe szorult. Ebben nem kis 
szerepe volt a tervet felügyelő Leslie Groves dandártábornoknak, 
akinek alkalmasságát Szilárd többször is megkérdőjelezte. Groves 
Szilárdot  orosz-szimpátiával vádolta és súlyos biztonsági 
kockázatnak tartotta. Figyeltették. 

Németország  kapitulációja után Szilárd az atombomba 
felhasználásának korlátozását kérte Roosevelt elnöktől, aki azonban 
a levél kézhezvétele előtt meghalt. 1945 júliusában Szilárd 
tiltakozott az ellen, hogy atombombát dobjanak Hirosimára. 
Petíciója azonban nem jutott el Truman elnökhöz. Szilárd igyekezett 
megakadályozni annak a törvénytervezetnek az elfogadását, amely 
az atomenergiát a hadsereg kezébe adta volna. 

Csalódottságában egyre inkább elfordult az atomkutatástól, a 
fizikától és molekuláris biológiával kezdett foglalkozni. A fizikusok 
közül ő tette az első gyakorlati lépéseket a fegyverkezési verseny 
ellen. 


Kapcsolatfelvétel 


Az ÁVH iratanyagának jelentős része a forradalom napjaiban 
megsemmisült. Ezért nem lehet pontosan tudni, hogy Szilárd 
mikor került az ÁVH látókörébe. Egy 1959-es feljegyzés szerint119 
már 1953-tól foglalkozott vele, de a levéltárban csak az 1956. 
január 9-én nyitott dosszié található.120 Török Pál" alezredes, 
osztályvezető részletes tervet dolgoz ki a Szilárddal (fedőneve: 
, Törő") való személyes kapcsolatfelvételre, és így ,értékes 
felvilágosítást szerezhetünk egyes tudományos kérdésekben." Az 
akció fokozott óvatosságot követel. , Törő vezetője volt annak a 
tudóscsoportnak, amelyik az atombombát feltalálta, elkészítette. [...] 
Törő olyan exponált személy, aki feltétlenül az ellenséges elhárítás 
ellenőrzése alatt kell, hogy álljon." A tiszt - nyilván az 
Oppenheimer-ügyrei121 gondolva, azt feltételezi, hogy ,,[...] az 
amerikai kormány igyekszik Törőre is kompromittálásra alkalmas 
adatokat szerezni. Ezzel szeretné lehetetlenné tenni Törőt." 

A feljegyzések szerint azért ébredt fel újra az ÁVH érdeklődése 
Szilárd Leó iránt, mert 1955-ben , egy tv-adásban kijelentette, hogy 
az atomenergia a század legsötétebb felfedezése volt. Nem sokkal 
nyilatkozata után az USA vezető körei mellőzni kezdték. [...] Az 
elvtársak felfigyeltek a nyilatkozatra [...] és elhatározták, hogy 
felveszik a kapcsolatot Szilárd Leóval." 

Kilenc hónap telik el, mire az első lépés megtörténik. Miután az 
USA külügyminisztériuma 1956 szeptemberében feloldja a magyar 
követség munkatársainak mozgáskorlátozását (nem hagyhatták el 
New Yorkot illetve Washingtont), a diplomáciai fedésben dolgozó — 
és a később fényes belügyi- és külügyi karriert befutó — Rácz Pál" 
százados kollégájával, Molnár Ferenccel október 15. körül Szilárd 
Leó nyomába ered. New Yorkból Denverbe utaznak vonattal, mert 
úgy tudják, hogy Szilárd az ottani egyetemen dolgozik. Ez azonban 
tévedés, úgyhogy Denverből vissza kell menniük Chicagóba. Az 
egyetem professzori vendégházában Rácz végre átadhatja a kissé 
meglepődött tudósnak Alexits Györgyi122 - az ÁVH kérésére írt -— 


levelét. Ebben a matematikus, akadémikus felajánlja régi 
ismerősének, hogy működjenek együtt a békeharcban. Vagy 
negyven percig beszélgetnek, majd megállapodnak abban, hogy 
legközelebb október 25-én találkoznak New Yorkban. A randevú 
azonban , az ellenforradalmi események miatt" meghiúsul, Ráczot 
pedig 1957 májusában kiutasítják az USA-ból. 


Osztálytársak 

Történetünk folytatásában fontos szerepet játszik Szilárd négy 
egykori gimnáziumi osztálytársa123 Smolka János, dr. Varga István 
és a , Vári7"124 fedőnevű ügynök és Székely István125 filmrendező 
(többek között a Lila akác alkotója). 

Az 1898-ban született Smolka Jánosnak mozgalmas élete volt. A 
Királyi József Műegyetem Keleti Akadémiáján végzett Germanus 
Gyula professzor tanítványaként, 1948-ban pedig 
közgazdaságtudományból doktorált. Pályáját bankokban kezdte, 
később több tucat cég sajtóügyeit intézte, újságíró volt, a Színházi 
Élet filmrovatát szerkesztette. Az osztrák Sascha filmgyárat 
képviselte, ezután a Budapest Film Rt.-t vezette. Filmtárgyú 
könyveket írt. Többször behívták munkaszolgálatra, 1944 
novemberében a nyilasok elhurcolták, de megszökött. Szalontai 
Kiss Miklós - a hírhedten antiszemita Őrségváltás című film 
gyártásvezetője - a lakásában bújtatta. 

A háború után a Haladás Film Rt. vezetője, ezután egy 
biztosítási cégnél propagandista, a Filharmóniánál szervező, 
dolgozott a  Divatcsarnokban, majd a  Reklámdekor KTSZ 
igazgatójaként ment nyugdíjba. Történetünk idején a Hungarofilm 
Vállalat szerződéses munkatársaként filmötleteket, szüzséket ad el 
külföldre. 

1959 elején Smolka levelet ír Amerikába Székely Istvánnak és 
Szilárdról érdeklődik. Székely a levelet elküldi a tudósnak, aki 
válaszol Smolkának, és ezután levelezni kezdenek. 


Júliusban , Vári" jelenti ezt a tényt, és azt is, hogy Smolka szerint 
Szilárdot honvágy kínozza, és , foglalkozik a gondolattal, hogy 
hazajön [...] állítólag őrzik és figyelik." A magyar hírszerzés ezekre 
az ,információkra" alapozva újra elkezd foglalkozni a két év óta 
csipkerózsika álmát alvó Szilárd-üggyel. Dénes Miklós őrnagy, 
alosztályvezető helyettes már arról ír a jelentésében, hogy a tudós 
hazatérne, , amennyiben erre megfelelő bíztatást kapna." 

Smolkát - mivel a nyugat-német Central Cinema Compagnie 
GmbH vezetője meghívta Nyugat-Berlinbe, hogy filmsztorik 
megvételéről tárgyaljon vele - útlevélkérelme ürügyén 1959 
augusztusában beidézik a BM Útlevél Osztályára. 

, Mozgékony, életerős, friss gondolkodású, intelligens ember. [...] 
nagyon kitartó. [...1 Annak ellenére, hogy aktívan részt vett a 
munkásmozgalomban, nem kommunista." - így jellemzi az őt 
kihallgató egyik titkosszolga. 

Smolka bevallja , Várinak", hogy akarata ellenére sok fontos 
információt kiszedtek belőle. Például azt, hogy Szilárdnak 
Budapesten él az unokatestvére, annak lánya és a sógornője. 
Priorálják őket, levelezésüket cenzúrázni kezdik. 

Smolkát a tisztek utasítják, hogy keresse fel a sógornőt kérdezze 
meg, hogy ír-e neki Szilárd, és, ha igen, milyen a viszonya 
Magyarországhoz. Smolkának néhány nap múlva be kell vinnie az 
Útlevél Osztályra a Szilárdtól kapott leveleket. Hamar rájön, hogy 
mire megy ki a játék, mert közli , Várival", ha a belügyi szervek 
megbíznának benne és kiutazhatna, legjobb barátjaként rá tudná 
beszélni Szilárdot, hogy jöjjön haza. A hírszerzés új főnöke - a Dél- 
Amerikában tizenkét évig a szovjet felderítés ezredeseként 
tevékenykedett -— Tömpe András" azonban úgy ítéli meg, hogy nem 
tudnák Smolkát felhasználni, és visszatérését sem látja 
biztosítottnak. A tisztek azért ellenőrzik a kapcsolatait, és néhány 
héten át lehallgatják a telefonját. 

, Vári" szorgalmasan jelenti, hogy Smolka milyen lépéseket tesz 


nyugat-berlini utazása érdekében. Állítólag Fock Jenőtől126 az 
MSZMP KB titkárától, illetve a Művelődésügyi Minisztérium 
Filmosztálya vezetőjétől is kért segítséget. Mivel a fia hallássérült, 
fel akarja keresni az Útlevél Osztály vezetőjét, a siketnémák 
(állítólagos) patrónusát. Azt is tervezi, hogy szükség esetén 
megkeresi ismerősét, Hárs István" rendőr ezredest, akinek szerinte 
szintén van egy eladó filmszüzséje. 

A hírszerzés be akarja szervezni Szilárd harmadik gimnáziumi 
osztálytársát, dr. Varga Istvánt, a híres közgazdászt is. A tudós 
Budapesten jogi és közgazdasági tanulmányokat végzett, később 
Berlinben, Londonban és Pittsburghban tanult, utóbbi helyen 
tanított is. 1927-ben ő szervezte meg és 1949-ig vezette a Magyar 
Gazdaságkutató Intézetet, 1933-tól egyetemi tanár. 1944-ben a 
Gestapo letartóztatta és Németországba hurcolta összeesküvés 
vádjával. (Az ok: Varga vezetésével — Bethlen István felkérésére — 
1943-ban az Intézetben kidolgozták a magyar gazdaság háború 
utáni újjászervezésének koncepcióját, amelyben a szövetségesek 
győzelmét feltételezték.) 1946-ban az Anyag- és Árhivatal elnöke, 
emellett az Iparügyi, illetve az Építésügyi Minisztérium 
államtitkára is. 1950 elején az ÁVH dossziét nyitott róla, mert 
hírszerzéssel gyanúsították. 1957-ig mellőzték, félszáznál több 
tudományos, gazdasági, fordítói álláspályázatát utasították el.127 

Beszervezését munkahelyén, az MTA Közgazdaságtudományi 
Intézetében Tömpe András" vezérőrnagy hajtaná végre. Az intézet 
igazgatója, Friss Istváni128 közgazdász akadémikus -— az MSZMP KB 
tagja - is jelen lenne, , mert így olyan színezetet nyerne dr. Varga 
felhasználása, hogy "Törő" hazatelepítési szándékának táplálásával 
hazafias cselekedetet hajt végre." Hivatalos külföldi útján - ha 
találkoznak - rá kellene beszélnie Szilárdot a hazatérésre. 

A titkosszolgálat, illetve , felügyeleti szerve? a pártvezetés azért 
szeretné Szilárd Leót és más világhírű magyar származású 
tudósokat és művészeket rávenni a hazatérésre, vagy legalább a 


hazalátogatásra, hogy ezzel is legitimálja a Kádár-rendszert. 

Az ENSZ főtitkára, Dag Hammarskjöld 1957 januárjában a 
magyarországi események kivizsgálására öttagú különbizottságot 
állított fel. Az ENSZ Közgyűlése 1957. szeptember 14-én nagy 
többséggel elfogadta az Ötös Bizottság jelentését, amely az 1956-os 
eseményeket népforradalomnak nevezte, és törvénytelennek 
nyilvánította a szovjet intervenciót - az ország ENSZ-tagságát 
felfüggesztették. A testület 1958. december 14-én elfogadott 
határozata ismét elítélte Magyarországot és a Szovjetuniót. 


Meghívások 

Szilárd valamikor július-augusztusban Ausztriában üdül. Előtte 
néhány héttel meghívja Bécsbe Smolkát, aki azonban nem kap 
útlevelet. Helyette a hírszerzés , Vári"-t küldené (vagy küldi, 
főnöki értékelés szerint , eddig végzett munkájának jutalmaként" a 
Szilárd-, ügytől" függetlenül is kiutazhatna. 1959. október végén két 
titkosszolga újra kihallgatja Smolkát az Útlevél Osztályon. Állítása 
szerint az előző évben kilencezer dollár értékű filmszüzsét sikerült 
eladnia, és tervezett nyugat-berlini útja akár 70-80 ezer dollárt is 
hozhat a magyar államnak. Nem utolsósorban pedig találkozhatna 
Szilárddal, aki nyilván azért ajánlotta fel a levelében a filmvállalat 
igazgatójának - rajta keresztül pedig neki is megüzente —, hogy 
hajlandó megelőlegezni az utazási költségeit, mert szeretné őt 
viszontlátni. 

A tisztek a kiküldését tervezgetik. Feladatául adnák, hogy 
ismerje meg Szilárd politikai nézeteit, hazafias érzéseit, távolabbi 
terveit, tudja meg, jelenleg min dolgozik, folytat-e aktív 
kutatómunkát. Ha lehet, hozza át Kelet-Berlinbe, hogy ott 
találkozhasson a magyar hírszerzés tisztjével.  Felvethetné 
Szilárdnak, hogy , kapcsolatain keresztül?" neki és a feleségének 
, egzisztenciát biztosítanak Magyarországon." 

Smolka egyre türelmetlenebb, mert a tisztek ígérete ellenére 


még mindig nem utazhat. December 3-án Tömpe végre intézkedik, 
hogy , operatív érdekből" adjanak neki útlevelet. A titkosszolgák 
kérésére ír a német filmvállalat igazgatójának, aki azonban nem 
tudja, hogy hol tartózkodik Szilárd. A Stasinak sincs információja 
arról, hogy Nyugat-Berlinben lenne. A BM ezért lefújja Smolka 
kiutaztatását. 

Smolka nyilván az átélt izgalmak miatt 1960. február 14-én 
agyvérzést kap. Néhány héttel később Dósai Istvánnak,129 a 
Hungarofilm vezérigazgatójának ezt írja: , Gondolhatod, hogy az 
agyvérzést nem adják ingyen. Valami kiváltja." 

Smolka nem tudhatja, hogy a barátja, Szilárd Leó is nagyon 
beteg. Smolka felesége március 18-i keltezéssel levelet kap Székely 
Istvántól, aki közli: néhány hete arról értesült, hogy Leó súlyos 
betegen kórházban fekszik. Az amerikai újságok hamarosan 
megírják, hogy  húgyhólyagrákot diagnosztizáltak nála. A 
washingtoni rezidentúra 1960 áprilisában jelenti Budapestre, hogy 
Szilárd gyógyíthatatlan beteg. Augusztus végén ezért az ügyet 
lezárják, Szilárd dossziéját irattárba helyezik. 


Harmadik nekifutás 
1962 elején vezető amerikai napilapok arról adnak hírt, hogy 
Szilárd Leó meggyógyult, annak köszönhetően, hogy orvosai 
tanácsa ellenére ragaszkodott a maga által kiszámított és 
szükségesnek tartott nagyobb dózisú besugárzáshoz. A magyar 
elvtársak újra nyitják - immár harmadszor - , Törő" — dossziéját. 
Február 27-én a New York-i ENSZ-misszió diplomáciai fedésben 
dolgozó hírszerző tisztje — ,Róna?" - az alábbi táviratot küldi a 
budapesti központnak , Szilárd békemozgalmi tevékenységével 
kapcsolatban felkeresett a szovjet összekötő elvtárs és érdeklődött 
lehetőségeink felől. Olyan értelmű javaslatot tett, hogy esetleg 
próbáljunk meg beépülni Szilárd köréhez tartozó személyhez." 
Márciusban a magyar hírszerzés vezetője levélben kér 


információt a KGB megfelelő főcsoportfőnökségétől: ,, Tekintettel 
arra, hogy nevezett ügyében elgondolásaink vannak, nagy segítséget 
jelentene, ha a szovjet elvtársak információt tudnának adni [...T", 
hogy Szilárd mit mondott, mit csinált, hogyan viselkedett 1960 
őszén a moszkvai Pugwash konferencián.130 A levéltervezetre a 
tiszt főnöke ráírja: , Jármer et. Vigye be az elvtárshoz és adja át!" 
(Vagyis a KGB tisztjének.) 

Az 1962. április 26-i jelentés szerint már nincs szó Szilárd 
beszervezéséről, a cél ,személyének Magyarországra való 
meghívása és politikai befolyásolása az atomháború ellenes 
harcának érdekében. [...] Az eredmények és tények segítségével 
hozzá kell segíteni őt a magyar viszonyok helyes értékeléséhez." 
Néhány héttel későbbi javaslat, hogy a szeptemberi londoni 
Pugwash konferencián hívják meg Budapestre. , Amennyiben 
Magyarországra látogat [...] egy olyan program kidolgozása válik 
szükségessé, amely alkalmas még meglévő  téveszméinek 
eloszlatására. [...] bármikor számíthat hazájára, üldöztetés esetén 
itthon tudásának és nemzetközi tekintélyének megfelelő 
fogadtatásban és bánásmódban részesül." 

1962. március végén , Fekete?" -— a magyar követség diplomáciai 
fedésben dolgozó hírszerző tisztje - egy neves újságíróval a 
washingtoni Dupont Plaza Hotel éttermében ebédel, amikor 
megjelenik a szállodában lakó Szilárd. Amióta elhagyta 
Magyarországot, mindig albérletben, bérlakásokban, szállodákban 
élt. A tudós még John F. Kennedy 1961. január 20-i beiktatását 
követően költözött Washingtonba, ahogy fogalmaz, azért, hogy , a 
helyszínről kövesse nyomon az adminisztráció működését". 

Az újságíró ismeri Szilárdot és , Feketét" - a kérésére - 
bemutatja neki. A hírszerző azt állítja magáról, hogy a követségen 
részben konzuli, részben tudományos feladatokat lát el. Szilárd a 
körülbelül húszperces, angol nyelvű beszélgetés során kijelenti, 
hogy elszakadt Magyarországtól, nincs sok köze az ottani 


dolgokhoz, és csak a politikai foglyok szabadon bocsátása esetén 
látogatna haza. Szerényen megjegyzi, hogy ő , a tudományos élettől 
és a kutatómunkától visszavonult, teljesen független ember. Ha 
szabad ideje engedi, írással foglalkozik." 


A delfinek hangja 

A tudós a háború befejezése óta ír sci-fi novellákat, közülük öt 
megjelenik 1961 elején Stanfordban The Voice of the Dolphins And 
Other Stories (A delfinek hangja és egyéb történetek) című 
kötetben, amelyet aztán újabb amerikai és idegen nyelvű (többek 
között francia, német, olasz) kiadások követnek. Az írások központi 
témája az emberiség nukleáris fenyegetettsége, a nagyhatalmak és 
a tudósok felelőssége. 

Címadó - magyarul önálló kötetben is megjelent131 — allegorikus 
novelláját állítólag egyetlen nap alatt vetette papírra. A politikusok 
tehetségtelenségét és tehetetlenségét swifti iróniával leleplező 
Szilárd számtalan világpolitikai eseményt, folyamatot jósol meg. 
(Az iráni forradalom kitörését például egy évvel korábbra, 1977-re, 
a két Németország egyesülését 1980-ra teszi.) A novella főhősei az 
embernél intelligensebb, gazdag szimbolikájú delfinek. Ők az 1963- 
ban Bécsben létrehozott Biológiai Kutató Központban a velük 
kommunikálni megtanuló amerikai és orosz tudósoknak 
tanácsokat adnak, hogyan lehet megoldani az emberiség 
legsúlyosabb problémáit, és elvezetik a világot a majdnem teljes 
leszerelésig is. Az emberek tudatának formálásában nagy szerepet 
játszanak az Intézet által, a világ különböző részein indított tv- 
csatornák is. 

A delfinekkel a nyolcvanas évek végén valamilyen titokzatos 
vírus végez, nem sokkal később pedig a tudományos központ 
tűzvész áldozatául esik, a kutatások dokumentumai pedig 
megsemmisülnek. Szilárd azt sejteti, hogy valójában nem is a 
delfinek súgtak az emberiségnek, hanem a tudósok fogtak össze 


egymással és találták meg az optimális válaszokat, megoldásokat. 

Szilárd leszerelést sürgető cikkeit a Bulletin of the Atomic 
Scientists nevű szakmai folyóirat közli. Itt jelenik meg 1961 
decemberében The Mined Cities (Aláaknázott városok) című 
novellája is. A dialógus formájában előadott történetben - a 
kölcsönös elrettentés jegyében - az amerikaiak tíz szovjet, a 
szovjetek tíz amerikai várost aknáznak alá, és azokat, ha majd a 
helyzet úgy hozza, a levegőbe röpítik. Az írást magyar , lektora", 
Jármer Ferenc őrnagy úgy kommentálja: ,,/...] itt mérhető le 
legjobban [Szilárd -  G.A.] ideológiai korlátainak szűk 
keresztmetszete." 

Szilárd Leót egyébként novelláiért 1961-ben a Boston közelében 
levő Brandeis egyetemen a Humán  Irodalomtudományok 
tiszteletbeli doktorává avatják. 


Operatív libamáj 
A washingtoni követség diplomatái igyekeznek Szilárd kedvében 
járni. 1962. június 7-én Szilárd bemutatja , Feketének" Harrison 
Brownt, az Amerikai Tudományos Akadémia új külügyi titkárát, 
aki az amerikai-magyar tudományos kapcsolatok erősítését 
szorgalmazza. A Magyar Tudományos Akadémia - a követség, és a 
belügy kérésére -— hamarosan meghívja őt Magyarországra. 

Komornik Vilmos" alezredes, osztályvezető helyettes: , Fontos 
operatív érdek fűződik ahhoz, hogy jó benyomásokat szerezzen itt 
tartózkodásakor." Brown nem sokkal Budapestre érkezése után — 
Szilárd kérésére - libamájat akar szerezni, azt azonban nem lehet 
bolti forgalomban kapni. Komornik intézkedik: , Kérem, operatív 
célból 1 db libamájat lesüttetni és azt üvegben úgy elhelyezni, hogy 
az szállítható legyen." 

Augusztus elején , Fekete? utódja, ,Mátrai" a szállodában 
felkeresi Szilárdot, hogy közölje vele, az új ügyvivő, Radványi 
Jánosi32 eleget tett levélbeli kérésének, közbenjárt a magyar 


hatóságoknál, hogy unokatestvére megkapja az útlevelet, és így tud 
vele találkozni Londonban. , Mátrai" felveti Szilárd 
hazalátogatásának lehetőségét, mire a tudós megismétli: erre csak 
akkor kerülhet sor, ha a magyar kormány kiad egy átfogó 
amnesztiarendeletet. Megjegyzi, Nagy Imre kivégzése nem volt 
jogszerű. 


Megint Smolka 
1962. július 25-én , Vári" jelenti, hogy Smolka - akivel hét hónapja 
nem beszélt - ,siralmas testi kondícióban", idegbénulással és 


egyensúlyzavarral fekszik a Zsidó Szeretetkórházban. A szobában 
még négy beteg volt, ezért csak nagyon nehezen tudtak 
kommunikálni. Mindenesetre , Vári" azt vette ki Smolka szavaiból, 
hogy változatlanul kapcsolatban áll Szilárddal, de ,a levelezését 
küldöncök intézik." A szomorú esemény újabb alkalom arra, hogy 
, Vári" önmagát fényezze: , Bátor vagyok felhívni a figyelmet, hogy 
annak idején Smolka postája ellenőrizve volt és az általam 
bemutatott Szilárd és más levelei elkerülték a cenzúrát." 

Smolka egészségi állapotáról sokkal többet megtudhatunk egy 
néhány héttel korábbi, április 22-i keltezésű levélből. Feladója 
Müller Gyula, aki Szilárd Leó címét nyilván magától a betegtől 
tudta meg, mint, ahogy nyilván azt is, hogy a tudós két évvel 
korábban 350 dolláros IKKA-csekkel támogatta őt. Müller 
érzékletesen festi le Smolka teljes testi és lelki leromlását. 

Az elmúlt két évben két agyvérzése is volt. , Azóta egyik 
kórházból és klinikáról a másikra szállítják, sajnos minden 
eredmény nélkül." Süket-néma fia, Lóránd , leírhatatlan szeretettel 
ragaszkodik élete egyetlen vigasztalójához és támogatójához", aki 
elhalmozta mindennel, gyógypedagógust is fizetett a számára. 
Lóránd most látja apját , súlyos szenvedések és nélkülözések között 
sínylődni [...!T" Miután ez számára , elviselhetetlen gondolatokat és 
bánatot támaszt, öngyilkosságot kísérelt meg", de a szomszéd 


megmentette őt. Smolka feleségét , tehetetlen állapotban", súlyos 
idegösszeroppanással szállították kórházba. ,Dr. Smolka János 
fizetett ápolóra kénytelen szorulni süket-néma fiával együtt." A 
levélíró Szilárd segítségét kéri. És ő igyekszik is segíteni. 

Május 24-én a Dupont Plaza Hotel éttermében kijelenti 
, Feketének", hogy anyagilag akarja támogatni egy idős, súlyos 
beteg, kórházban fekvő, budapesti tanár ismerősét, aki a kommün 
utolsó heteiben segített neki útlevelet szerezni. Nyilván azért nem 
mondja meg, hogy egykori osztálytársáról, barátjáról van szó, mert 
azt gondolja, hogy ezzel esetleg ártana neki. Megjegyzi azt is, hogy 
az országot nem politikai okokból hagyta el, hanem azért, hogy a 
tanulmányait Bécsben folytathassa. , Fekete? - ,a jövőbeli 
kapcsolatok erősítése érdekében"? - felajánlja Szilárdnak, hogy 
amikor a közeljövőben végleg hazatér Budapestre, megpróbál az 
illetőnek állami vagy társadalmi vonalon segítséget szerezni. 

Szilárd július elején ír Radványi János ügyvivőnek. Nagyra 
értékelné, ha nyári szabadsága idején Budapesten , megvizsgálná 
annak a lehetőségét, hogy mit lehetne tenni Smolka János érdekében, 
akiről már beszéltem Önnek." Mellékeli Müller Gyula levelét. (A 
levéltárban az eredeti — nyilván Radványi által a BM-nek átadott — 
levél olvasható.) 

Smolka 1966-ban meghalt, felesége és fia sorsáról nincs 
információnk. 


A Szilárd-kisbolygó 

1962 októberében Radványi János, az ügyről folyamatosan 
tájékoztatást kapó Nemes Dezsői33 - a KB külügyi titkára - 
utasítására találkozik Szilárd Leóval, amiről jelentésben számol be 
Péter János,134 külügyminiszternek. A tudós elmondja, hogy a 
londoni Pugwash konferencián Straub F. Brúnói135 biokémikus, 
akadémikus a Magyar Tudományos Akadémia nevében meghívta 
őt Magyarországra. ,A meghívást az ismert okok miatt most nem 


tudná elfogadni, de, ha az 1956-os ügyek végleg lezáródnak, nagy 
örömmel fog annak eleget tenni [...] Jelenleg egy magyarországi út 
itteni visszhangja sem lenne hasznos? - idézi Radványi Szilárd 
szavait és azokat úgy kommentálja, hogy nyilván az amerikai 
külügyminisztérium nyomására nem akar Magyarországra 
látogatni. 

1962. október 20-án a magyar-amerikai titkos tárgyalásokon 
megszületik az alku: a magyar kormány általános amnesztiát 
hirdet, az amerikai kormány pedig ennek fejében aztán december 
20-án leveteti az ENSZ Közgyűlés napirendjéről a , magyar 
kérdést". 

Mindennek következtében már nem olyan fontos Szilárd 
meghívása Magyarországra. Az október végi javaslat szerint csak 
politikai befolyásolását kell erősíteni ,békeharcának erősítése 
érdekében.", ugyanakkor: , Ez az ügy kizárólag politikai kérdés, 
ebben a Budapesti PB a közeljövőben közvetlenül és hatásosan 
intézkedhet. [...] Fenti javaslattal Kuznyecov szovjet tanácsadó 
elvtárs is egyetértett. 

November 14-én Éder Mihály százados lezárja és irattárba 
helyezi Szilárd kétkötetes dossziéját: , operatív érdektelensége miatt 
személyével a jövőben nem foglalkozunk, csak, mint társadalmi 
kapcsolatot kezeljük." 

Szilárd végül soha nem látogat Magyarországra. 

1964. május 30-án, 66 éves korában szívinfarktusban meghal. 

Nevét egy kisbolygó és egy Holdkráter is ŐrZi.136 


A Nobel-díj bajjal jár 
Békésy György 


Békésy György,137 magyar származású biofizikus 1961. december 10- 
én, 62 éves korában vette át az orvosi Nobel-díjat , a belső fül, a csiga 
ingerlésének fizikai mechanizmusával kapcsolatos fölfedezéseiért". 
1924-től 1944-ig (az épület lebombázásáig) az Állami Postakísérleti 
Állomáson távközlési kutatásokat végzett, eközben ébredt fel az 
érdeklődése a fül belső szerkezete iránt. 1947-től 1965-ig, 
laboratóriuma leégéséig a Harvardon, majd haláláig a Hawaii 
Egyetemen kutatott, tanított. Nem alapított családot, életét a 
tudomány töltötte ki. 


, Ocskay" 

Az ÁVH már 1949-től 1956-ig foglalkozott vele , Ocskay" fedőnéven. 
A dossziét 1958-ban irattárba helyezték. Ennek anyagából csak 
néhány, 1952-ben íródott oldal maradt meg (ez az 1961-ben nyitott 
új dossziéban megtalálható.)i138 Eszerint Békésyt - honvágyát, 
édesanyja iránti szeretetét és a magyar állampolgárságához való 
ragaszkodását kihasználva - haza akarták hozni, illetve, 
sikertelenség esetén, be akarták szervezni. 

Czibók Béla ÁVH főhadnagy 1952-es jelentéséből, amelyet 
Békésy ismerőseitől származó információ-morzsákból . állított 
össze, kiderül, hogy az ekkor 75 éves Békésynétól elvették az 
özvegyi nyugdíját, és a megélhetését biztosító trafikját. Két gyereke 
(Lola és Miklós) tartja el. György fiát kevésbeszédű, szerény 
emberként jellemzik, akit az ostrom erősen megviselt. Igénytelen, 
jó modorú, munkatársai szerették. Többször kifejtette, hogy haza 
kíván jönni. 


A Békésyről szóló tanulmányokbóli39 egy puritán, magának 
való személyiség képe rajzolódik ki. A természettudományok 
mellett fiatal korától érdeklődik az esztétika és a művészetek iránt, 
fest, rajzol, zongorázik. Retteg a betegségektől. Gyanakvó, 
zárkózott, kerüli az embereket, társaságban nagyon félénk. 
Bogaras, különc. Munkamániás. Pesszimista, hajlik a depresszióra. 
Egy kis üldözési mánia sem idegen tőle. Úgy érzi, mindenki ártani 
akar neki. Ez az attitűd magyarázza, hogy a Nobel-díjjal járó 
felhajtást, ünneplést szinte sorscsapásként éli meg. 


Levelek a mamának 

1961. október 23: ,A laboratóriumban rendkívül nagy az izgalom. 
Több mint száz táviratot kaptam, köztük az Egyesült Államok 
elnökétől [...] Nagyon örültem néhány magyarországi táviratnak, 
különösen a Postakísérleti Állomásénak, amely megint felidézte az 
emlékeimet." 


október 28: , A díj miatt már egy hete fenekestül felfordult az életem. 
Az izgalom fantasztikusan nagy. Remélem, hogy meg vagy velem 
elégedve. Nem volt egyszerű megkapni a díjat, de ha ezzel örömet 
okoztam Neked, akkor minden fáradságot megért. 


november 16: , December 6-án Stockholmban kell lennem. Sajnos, az 
egész nagyon kevéssé érdekel, mert túl öreg vagyok [...] Még néhány 
mérést be kell fejeznem, és aztán már semmi sem érdekel ezen a 
világon." 


1962. január 4: ,A díj összegét félre kell tennem, mert könnyen 
meglehet, hogy három éven belül semmiféle fizetést vagy jövedelmet 
nem kapok. [...] Meg kell szenvednem azért, amiért a tudományon 
kívül soha semmi mással nem foglalkoztam. A legtöbb embernek van 
— a díjamnál nagyobb értékű - háza. Nekem nincs. Az anyagiak miatt 


mégsem aggódom, mert az élet napról napra kevésbé érdekel. Éppen 
a svédországi út mutatta meg nekem, hogy nincs értelme elérni 
valamit, vagy küzdeni valamilyen célért, mert minden csak 
szerencse dolga." 


február 1: , Sajnos, az egész díj nagyon kellemetlen üggyé vált: 
Zavarja a nyugalmamat, nehezíti a munkámat." 


március 7: , Végrendeletet csináltattam [...] Rendkívül fáradt vagyok, 
és csak azt remélem, hogy rövidesen minden feloldódik a múltban. 
[...] Mindenki meg akar látogatni [...] nincs nyugalmam. [...] ezen a 
világon minden értelmetlenné válik." 


május 29: , Több hetes útról tértem vissza. Vacsoráztam Kennedy 
elnökkel is. Sok előadást tartottam, már nincs lámpalázam, de igen 
fáradt vagyok [...1] Nagyon sok ellenségem van, akik nagyon 
barátságosnak mutatják magukat, s azt bizonygatják, hogy sokat 
segítettek nekem.[...] A repülőgépből való kiszálláskor megsérült a 
lábam, és csak egy hónap múlva jött rendbe. [...] A Harvard nem a 
legjobb munkahely: az emberek állandóan veszekszenek egymással, 
csekélységek miatt összevesznek, és nem állnak szóba egymással. 
Olyanok, mint a gyerekek." 


július 15: , Sok előadásra kell készülnöm. Meg kell mutatnom, hogy 
még tudok valami mást is. [...] Dolgozni kell, nincs nyugalmam. Több 
meghívást már nem fogadok el. [...] Nobel-díjat kaptam - és ennek 
köszönhetően megbecsülést szereztem -— de ez anyagilag ([...] 
mindent csak nehezebbé tesz. [...] Most az illetékesek azt mondják, 
hogy nincs lehetőségük egy Nobel-díjast anyagilag támogatni. [...] 
Még mindig úgy élek a szobámban, mint egy kutya, vagy, mint egy 
menekült" 


Légvár 

Békésy nem sejti hogy a Nobel-díj a magyar hatóságok 
érdeklődése miatt tényleges veszélyeket jelent a számára. 
Simonovits István,140 az egészségügyi miniszter első helyettese 
1961. november 2-án feljegyzésben javasolja Óvári Miklósnak, 141 
az MSZMP KB Tudományos és Kulturális Osztálya vezetőjének, 
hogy Békésyt hívják haza. Előzőleg konzultált Halm Tibor142 
alezredessel - a Gyáli úti kórház Repülő Egészségügyi Osztály 
Magassági Állomásának vezető főorvosával -, aki a negyvenes évek 
elején repülőorvosként került kapcsolatba Békésyvel. , Igen jó 
baráti (tegező) viszonyban voltam vele. Édesanyja szerint is kevés 
barátja közül engem kedvelt a legjobban" - állítja Halm. Békésy 
mamájával kapcsolatban van, időnként meglátogatja és elolvassa a 
fiától érkező leveleket. Ezekből azt a következtetést vonta le, hogy 
a tudós szeretne valahol végleg letelepedni, legszívesebben 
Magyarországon. Halm feltevésére koncepció, légvár épül. 

Az Óvárinak küldött jelentés hamarosan Galambos József" 
főcsoportfőnök, állambiztonsági miniszterhelyetteshez, tőle pedig 
a hírszerzés vezetőjéhez, Vértes Jánoshoz" kerül. (1953-ban ő volt a 
Teller Emmát beszervező egyik tiszt.) 

Biszku Béla," és Kállai Gyulai143 a Minisztertanács elnök- 
helyettesei is támogatják Békésy hazahozatalát. , Egy Nóbel (sic!] 
díjas fizikust nyilván tudnánk foglalkoztatni -— írja 1962 május végi 
feljegyzésében Nemes Dezső,144 a KB külügyi titkára, a Párt egyik 
ideológusa. - Tudni kellene persze a munkaterületét is. Tekintettel 
arra, hogy Békési fizikus, nem értem, miért tartozna az Egészségügyi 
Minisztérium területére az ő foglalkoztatása. Vagy talán elírás 
történt? Fiziológus helyett írtak fizikust?" 


Halm 
A pártközponttól kapott utasítás alapján a hírszerzés 1962 elejétől 
foglalkozik az üggyel. Halmtól -— aki maga is meghívott - értesülnek 


először arról, hogy szeptember 5-8. között a hollandiai Leidenben 
rendezik meg a VI. Nemzetközi Audiológiai Kongresszust, Békésy 
elnökletével. Februárban Antal Sándor őrnagy a , Balázs?" fedőnevű 
ügynöktől - tudós, Békésy egykori tanítványa — megtudja, hogy az 
MTA esetleg őt küldené a leideni kongresszusra. A tiszt javasolja, 
hogy intézzék el az Akadémiánál a kiutaztatását. 

A hírszerzés végül , Balázs" helyett Halmra tesz: az ő feladata, 
hogy Leidenben megpróbálja rávenni a tudóst a hazatérésre. 
Fedőnevet kap ( Hadvári Zoltán"), február és szeptember eleje 
között Kardos Ernő őrnagy gyakran találkozik vele. Az egyik 
feladata, hogy férkőzzön jobban Békésy édesanyja bizalmába, és 
hozza el fia leveleit. Május végén kölcsönkér néhányat, amelyeket 
- Halm vonakodása ellenére - a tiszt elvisz lefotóztatni. 

A politikai rendőrség is tesz szívességet Halmnak, aki szeretne 
részt venni a kölni fogászati kongresszuson.  , Kiutazási 
engedélyének megszerzését - írja Kardos június 18-i feljegyzésében 
- nekünk köszönheti, ezért hálás is." (Komornik Vilmos" 
csoportfőnök november 20-án majd azt kéri felettesétől, hogy 
Halmot léptessék elő ezredessé.) 

Augusztusban Halm monori házában vendégül látja az idős 
asszonyt, szinte családtagként kezelik ,Paula nénit". Halm ezúttal 
újabb levelekhez jut hozzá, és azokat is átadja az őrnagynak, akivel 
ebben a hónapban hatszor találkozik. Halm megbízólevelet kap a 
belügytől a Békésyvel való tárgyalásra. A hírszerzés úgy ítéli meg, 
hogy a kongresszust a holland és az amerikai titkosszolgálat is 
szemmel tartja, ezért különös alapossággal dolgozzák ki a 
forgatókönyvet Halm teendőiről. Arra az esetre például, ha Békésy 
a kongresszus befejezése után néhány napot Svájcban kíván 
eltölteni, Halm elkísérheti, és ott találkozhat vele. , Ott étkezésre 
történő  — meghívással — nyugodt, — zavartalan — körülmények 
biztosításával megbízásának eleget tesz." E célból plusz pénzt, 
illetve vonatjegyet biztosítanak a számára. 


A hírszerzés rendkívüli jelentőséget tulajdonít az ügynek: 
, Hadvári részéről tett helytelen intézkedés — esetleg — nemzetközi 
botrányt, országunk és a szocialista tábort illetően káros politikai 
vihart kavarna fel." (Kardos Halmot önállótlan, félénk, pozícióját 
féltő embernek tartja.) 


A nagy találkozás 

Mire Halm Leidenbe érkezik, a magyar delegáció tagjai már három 
napja ott tartózkodnak. Köztük Révész György,145 a Honvéd Kórház 
orvos alezredese is, Simonovits miniszterhelyettes barátja, 
megbízottja, aki szintén Békésyt akarja hazahívni. Korábban a 
hírszerzés is értesült erről a magánakcióról, amelyet azonban — 
hiába tájékoztatta róla a hírszerzés vezetője Óvárit - nem sikerült 
leállítani. Az ülést vezető Békésy kilép a kongresszusi teremből, 
üdvözli Halmot, aki közli vele, hogy a delegáció egyik tagja 
beszélni kíván vele. Bemutatja neki Révészt, aki minden bevezető 
nélkül a tárgyra tér: felhatalmazása van arra, hogy hazahívja, ahol 
vezető audiológiai állást biztosítanának neki, és másfél milliót egy 
laboratórium felállítására. 

Békésy köszöni, hogy gondoltak rá, de Leidenbe is csak nagy 
presszióra jött el, mert audiológiával nem akar többet foglalkozni, 
őt a szem és a bőr izgatja fizikai szempontból. Egyébként 
hároméves szerződés köti a haditengerészethez, amely a kutatásait 
részben finanszírozza. Becstelenség lenne őket otthagyni. 

Révész ekkor azt javasolja neki, hogy legalább látogasson haza. 
Most nem tud, válaszolja, esetleg a Szovjetunióbeli útja után. 
Könnyebb neki Moszkvába engedélyt kapni, mint Budapestre, mert 
, az amerikaiak könnyebben elengedik egy velük egynívójú országba, 
mint a számukra nem fontos Magyarországra", amelyre szerinte 
haragszanak. , Ígérem, ha az oroszok meghívnak, akkor 10 napra 
elmennék hozzájuk, és utána [...] eljövök Magyarországra, de csak 
egy hétre." 


Kardos őrnagy néhány héttel később úgy értékeli, hogy Révész 
erőszakosan lépett fel, kész tények elé állította Békésyt. Akárhogy 
is: a gondosan megtervezett akció dugába dőlt. A hírszerzés most 
kezdhet újabb légvárakat építeni. 


Békésy és a titkosszolgálatok 

Békésy az őt szállodai szobájában felkereső Halmnak elárulja, 
hogy nagyon fél az amerikaiaktól, ezért olyan tartózkodó, óvatos. 
Ha ő valahova megy, az elnök tanácsadói , mindig azt latolgatják, 
hogy nem jelent-e veszélyt az USÁ-nak, ha valakivel szóba állok." 
Egy alkalommal például valamely északi államban az oroszokkal 
beszélgetett, amit az amerikaiak nem vettek jó néven. 

A tudós félelmeit, szorongásait nyilván felfokozzák a CIA-től 
kapott figyelmeztetések és információk a rá leselkedő veszélyekről. 

Közli Halmmal, hogy az anyja által küldött leveleket elolvasta és 
elégette, azokat nem tarthatja magánál, mert nevek szerepelnek 
benne. Kéri, hogy az anyja soha ne említsen neveket a leveleiben, 
és röviden írjon. Legfeljebb egy jó fényképet küldjön magáról, de 
csoportos fényképeket ne - ezeket is megsemmisítette. Arról is meg 
van győződve, hogy leveleit felbontják. 

Azt üzeni a mamájának, hogy , idegen magyarokat ne küldjön a 
nyakamra. Sokan keresnek engem és azzal igyekeznek jó pontot 
szerezni, hogy kijelentik, hogy ők nem kommunisták." 

Talán ezért is tagadja meg anyja kérését, hogy találkozzon 
Hollandiában tartózkodó sógorával — Lola húga férjével — Passuth 
László íróval. , AZ nagy politikus, akit bizonyára szemmel kísérnek." 
Megérzései megint jók: Passuth a kémelhárítás ügynöke.146 

A mamája egyébként hosszú listát küldött neki az általa kért 
ajándékokról. Békésy csodálkozik, hogy milyen drága esőköpenyt 
kellene vennie, míg ő háromdolláros ballonnal járja a világot. 

Békésy, feltehetőleg udvariasságból tett ígérete komoly 
következménnyel jár. A magyar hírszerzés kideríti, hogy a 


tudósnak nincs szovjetunióbeli meghívása. 

1962. október 7.: , Dr. Békési György ügyét a közelmúltban itt járt 
Kuznyecov tanácsadó et-al is megbeszéltük." Ezután Pap János" 
belügyminiszter a KGB segítségét kéri. Az I. Főcsoport vezetője, A. 
Szaharovszkij altábornagy 1963 márciusi levelében arról 
tájékoztatja Pap Jánost, hogy intézkedtek: a Szovjet Tudományos 
Akadémiával meghívatják Békésyt. 


Moszkva 

Leidenből Békésy megüzeni Halmmal, hogy hazája iránti hálája 
jeléül ,a Nobel díjat, amely színarany és az oklevelet a Nemzeti 
Múzeumnak akarja eljuttatni, de csak akkor, ha a Nemzeti úgy fogja 
őrizni, mint a régi magyar kódexeket." A magyar pártvezetők és 
hírszerzők lázba jönnek ettől a gesztustól, még inkább szeretnék 
Békésyt Magyarországon vendégül látni. 

1963. április 19-én a Békésyvel való , operatív foglalkozásra" 
javaslat készül, amelyet a belügyminiszteren kívül Biszku Béla", 
Kállai Gyula és Nemes Dezső hagy jóvá. Nemes ugyanakkor (április 
23-i feljegyzése szerint) aggályosnak tartja, hogy ha Békésy, félve 
az amerikaiaktól, nem mer Magyarországra látogatni, , akkor a 
Tudományos Akadémia meghívását aligha fogadja el. [...] erőltetése 
nem lenne célszerű. Egyetértek azzal hogy Békésit Moszkvában 
Szipka147 elvtárs látogassa meg [...1] ha Békési kívánja, részére 
konzuli útlevelet adjon, amellyel ide és visszautazhat. Azt is járható 
útnak tartom, hogy hontalan útlevéllel jöjjön, de kieszközölnénk, 
hogy magyarországi látogatását ne jegyezzék be a papírjába." 

Békésy júniusban tíz napot tölt el Moszkvában és más szovjet 
városokban. A nagykövet, Szipka József meghívja őt, hogy 
tárgyaljon vele, de Békésy nem megy. (Halm úgy véli, Békésy fél a 
magyar követségtől, egyáltalán, a magyarokkal való találkozást 
terhesnek tartja.) 

Hazaérkezése után, július 14-én Békésy ezt írja az anyjának. , Az 


út igen érdekes és tanúságos volt [...] az utolsó pillanatig nem volt 
biztos, hogy mehetek-e. [...] Az eredeti tervem az volt, hogy 
Moszkvából Magyarországra utazom, de [...] ezzel túlfeszítettem 
volna a húrt. Ezeket az utakat csak egymást követően, és nem 
egyszerre lehet megtenni. [...1 Már 64 éves vagyok, nem vagyok 
olyan friss, mint Te. Már nem működik jól az agyam." 


Békésy - ékezetekkel 

A hírszerzés feladja a játszmát. Azért is, mert Békésy már nem 
fontos. A magyar- amerikai titkos alkunak köszönhetően ugyanis 
az előző év végén levették az ENSZ közgyűlés napirendjéről a 
, magyar kérdést." Megszűnt hazánk nemzetközi elszigeteltsége, az 
országimázs javításához már nincs szükség a világhírű magyar 
származású tudósok segítségére. Békésy 188 oldalas dossziéját 
1965. április 9-én lezárják, irattárba helyezik, 2045. április 9-ig 
titkosítják. 

A Nobel plakett és oklevél végül - hosszú levelezgetés, 
konspirálás után, elsősorban Békésy hezitálása miatt -— nem kerül 
Magyarországra. A tudóst 1969. november 12-én a Semmelweis 
Orvostudományi Egyetem díszdoktori címmel tünteti ki, amit 
azonban már súlyos betegsége miatt nem tud Budapesten átvenni. 
Végrendeletében a kb. 300 darabból álló (részben az ősi és keleti 
civilizációk, — primitív — törzsek művészetét reprezentáló) 
felbecsülhetetlen értékű gyűjteményét148 a Nobel Alapítványra és a 
stockholmi Kelet-ázsiai Múzeumra hagyja. Az éhenhalástól való 
félelmei ezek szerint alaptalanok voltak. 

Egy 1952-es ÁVH-s feljegyzés szerint, Békésy ezt írta az 
édesanyjának: ,, Felszólítottak, hogy a nevemről hagyjam el az 
ékezeteteket, mivel az angolban ilyen nincs. Az ékezetek 
megmaradtak. És meg is fognak maradni." 


Művészek 


és az Állambiztonság 


Kodály Zoltán és a hatalom 
Pályakép az állambiztonsági dokumentumok 


tükrében 


Kodály Zoltán sohasem igazodott egyetlen politikai kurzushoz sem — 
ezért, és művészi, morális autonómiája miatt gyanús volt a hatalom 
szemében, az tartott tőle. Nincs közvetlen bizonyítékunk arra, hogy 
ügynököt állítottak volna rá, a feltételezést azonban mégsem lehet 
kizárni. Az Állambiztonsági Szolgálatok Történeti Levéltárában 160 
(munka-, vizsgálati és objektív) dossziéban található egy-egy olyan 
jelentés, dokumentum, amelyben rövidebben-hosszabban 
foglalkoznak Kodály személyével. Többnyire nem őt figyelték meg, ő 
,Csak?" a zenei, szellemi élet különböző ,gyanús"? szereplői és 
különböző ügyek, események kapcsán került az állambiztonság 
látókörébe. Az utalásokból dokumentum-töredékekből így is sok 
mindent megtudhatunk késői pályájáról, de egyúttal a kultúrpolitika 
és az állambiztonság kapcsolatáról, és a művészeti közállapotokról. 


Viharfelhők 

A legkorábbi dokumentum 1945. szeptember 19-i keltezésű, és 
azért is érdemel figyelmet, mert jól mutatja, hogy egyes pártok már 
az újjáépítés szinte első pillanatától irányítani akarták a kulturális, 
művészeti életet. 

Dr. Szalai Sándori49 - aki 1945 és 1948 között a 
Szociáldemokrata Párt külügyi osztályát vezette — a párt nyolc 
prominens vezetőjének küldte el feljegyzését: azt a hírt 
kommentálta, hogy Kodály Zoltán és Baranyai Lipót150 elnökletével 
előkészítő bizottság alakult magyar-angol, illetve magyar-amerikai 
kulturális társaság megalakítására. 


Szalai szerint az ilyen társaságok megalapításához meg szokták 
hívni az előkészítő bizottságba a pártokat, azok ,prominensen 
exponált tagjait", a közgyűlés már ,csak formalitás." Ezért is írt 
levelet Kodálynak és Baranyainak, kérve őket, hogy közöljék vele, 
hogy hol működik az előkészítő bizottság, kik a tagjai. 

A Pártot természetesen nagyon érdeklik az angol és amerikai 
relációk és részt kívánnak venni a társulatuk munkájában úgy, hogy 
megfelelő személyiségeink megfelelő helyet foglaljanak el, súlyt és 
tekintélyt adva a társaságoknak." De azért is, hogy ezeket a 
társaságokat ,ne sajátítsák ki a tőzsdések és a jobboldaliak [...], 
amire - sajnos — sem Kodály, sem Baranyai nem garancia. 

[... ] Kodály Zoltán felhívott és furcsán titkolózott: nem mondta 
meg, kik vesznek részt az előkészítő bizottságban, mi folyik, nem 
adott ígéretet arra, hogy érintkezésbe lépnek a Párttal. Elvégre 
beléphet, aki akar. El is jöhet majd a közgyűlésre, amit 
meghirdetnek, stb" Közöltem erre, hogy a legnagyobb mértékben 
csodáljuk azt a szokatlan titkolózást és éppen a kényes külpolitikai 
vonatkozások miatt csak olyasmiben veszünk részt a vezető és 
legsúlyosabb tagjainkkal, amiről tudjuk, ki csinálja, miért csinálja. 
Erre hímezett-hámozott - eredményre nem jutottunk. 

Még furcsább volt, hogy [...] cégjelzés és feladó nélküli papíron 
egy olvashatatlan nevű úr válaszolt levelünkre és itt közölte, hogy az 
előkészítő bizottság olyanokból alakult, akiknek régi, megbízható 
kapcsolataik vannak a Nyugattal, kultúráról van szó, a pártoknak 
ehhez semmi köze stb. 

Az ügy a legnagyobb mértékben gyanús. [...] Amíg a Kodály-, 
illetve Baranyai társulat ügyében nem látunk tisztán és nem kapunk 
betekintést valamint garanciákat, addig a legnagyobb tartózkodást 
fogja az osztály tanúsítani [..] Tudomásunk szerint hasonló 
álláspontra helyezkedett a Kommunista Párt is. [...T" 

(Szalait 1950-ben a  Szakasits-ügyben letartóztatták és 
életfogytiglani börtönbüntetésre ítélték. A fenti feljegyzés az ÁVH-s 


vizsgálati anyagában található.151) 

A kommunisták már az 1945-1948 közötti koalíciós időszakban 
ízelítőt adtak kultúrpolitikájukból, és gőzerővel folytatták a 
hatalmi-, és kultúrharcot. 

Kodály nyilván pontosan látta, hogy merre tart az ország, s 
könnyen elképzelte, hogy mi várhat a művészekre, miután a 
szovjet pártlap, a Pravda 1948. február 11-i száma, majd 
hamarosan a külföldi sajtó is közölte a Szovjetunió Kommunista 
(Bolsevik) Pártja Központi Bizottsága február 10-i határozatát a 
zeneművészetről. Dmitrij Sosztakovicsot, Szergej Prokofjevet, 
Aram Hacsaturjánt és Dmitrij Kabalevszkijt formalizmusuk, 
naturalista, kozmopolita - a nyugat-európai és amerikai zene 
,lelkiségét tükröző" -  muzsikájuk miatt élesen megbírálta, 
népellenességgel, antidemokratikus tendenciákkal, vádolta. 

A lista első helyére Sztálin sugalmazására Sosztakovics neve 
került (1947-ben Moszkvában egyébként találkozott vele Kodály.) 
Elsősorban Sosztakovicsot tették felelőssé azért, hogy ,a szovjet 
zenekultúra művelői között elterjedtek a tőle idegen tendenciák, 
amelyek zsákutcába juttatják a zene fejlődését, likvidálják a 
Zeneművészetet. 

(Sztálin már a Kisvárosi Lady Macbeth című operája miatt meg 
akarta büntetni Sosztakovicsot. Az 1934 januári leningrádi, majd 
moszkvai bemutatót a közönség eksztatikus lelkesedéssel fogadta, 
és az operát - akár a fiatal zeneszerző több szerzeményét is -— nagy 
sikerrel játszották Angliában, Svédországban, Svájcban és 
Amerikában is. A magát minden művészeti kérdésben 
kompetensnek érző, a művészekkel macska-egér harcot játszó 
Vezér 1936. január 26-án tekintette meg a Bolsojban a Lady 
Macbethet, ami felbőszítette, és a negyedik felvonásról el is jött. 
Január 28-án a Pravda Zene helyett hangzavar című, aláírás nélküli 
cikkében - amelyet minden valószínűség szerint maga Sztálin írt — 
durva, fenyegető hangú támadást intézett a zeneszerző ellen. 


Sosztakovics csak azért élhette túl az életveszélyes kalandot, mert 
többen kiálltak mellette: Gorkij levelet írt Sztálinnak, a besúgói 
jelentések szerint pedig vezető értelmiségiek, művészek elítélően, 
gúnyosan fogadták a Pravda cikkét. Sosztakovicsnak Nyugaton is 
tekintélyes csodálói voltak, pl. a Pravdában a Szovjetunió nagy 
barátjaként aposztrofált Romain Rolland. Sztálinnak ezért 1936- 
ban még meg kellett hátrálnia.)152 


Kodály Párizsban 

Kodály 1948. május 8-tól az UNESCO meghívására Párizsban részt 
vett egy szakbizottság munkájában, amely a művészek 
közművelődésben betöltött szerepét vizsgálta. Eősze László a 
Kodály Zoltán életének krónikája című, 1977-ben megjelent 
könyvében153 azt írja -— nyilvánvalóan egykori források alapján -, 
hogy , az értekezlet öt napig tart csupán, de az UNESCO szeretné, ha 
Kodály zenei tanácsadóként további hat hónapra Párizsban 
maradna. Ő azonban elhárítja a meghívást, kötelességei 
hazaszólítják." 

Valójában azonban nem egészen így történhetett. 


4. számú vizsgálati dosszié gr. Károlyi Mihály ügyében 
Jelentés 

Budapest, 1948. május 25. 

Tárgy: Diplomáciai vonal (Paris) 

Kodály Zoltán 


,Egy párisi fogadás alkalmával az ott tartózkodó Kodály Zoltán 
felesége odament Károlyi Mihályisa magyar követhez és 
megkérdezte tőle a legnagyobb komolysággal hogy mikor fog 
disszidálni. Károlyi természetesen élénken szabadkozott. Ez a 
történet azonban Kodály Zoltán szempontjából rendkívül érdekes. 
Kodály az UNESCO-nál megkísérelt állást szerezni, amit a szervezet 


elnöke, Huxleyi55 meg is ígért neki és állítólag Ferenczy ([Ssic!] 
Edmond,156 a magyar UNESCO-megbízott csak az utolsó pillanatban 
akadályozta meg, hogy Kodály az állást valóban el is nyerje. 

Kodály a Huxley-el (sic! folytatott tárgyalások alkalmával 
többször is kijelentette, hogy a jelenlegi viszonyok között képtelen 
Magyarországon élni és dolgozni. Különös felháborodással beszélt a 
szovjet bolsevik párt Sosztakovics és társai ellen hozott 
határozatáról. Jelenleg Kodály egy, a párisi magyarok által 
kieszközölt lakásban lakik, egy Paris környéki kolostorban. Állítólag 
új kompozíción dolgozik."157 

A jelentés szerzőjét nem ismerjük, de mivel tud a magyar 
UNESCO-képviselő titkos ellenakciójáról, lehet, hogy a diplomata- 
informátor maga Ferenczi Edmond. Ő az ÁVO Katonapolitikai 
Osztályának az ügynöke, aki később szerepet játszott a Rajk- 
perben, s őt is elítélték egy koncepciós per során.158 Bár 
Magyarország csak 1948-ban lett az UNESCO tagja, már 1947. 
október 21-én - Vámbéry Rusztemmel együtt - ő képviselte 
hazánkat az UNESCO mexikói konferenciáján.159 Illyés Gyula 1948. 
július 14-i naplóbejegyzésében arról számolt be, hogy Julien 
Huxley Parlamentben tartott előadásán a magyar szellemi élet 
negyven-ötven kiválósága vett részt, többek között Bibó István, 
Kodály Zoltán, Lukács György - és Ferenczi Edmond.160 

Bár nincs rá adatunk, de könnyen elképzelhető, hogy ha Kodály 
UNESCO-megbízatását nem torpedózzák meg 1948-ban, és 
Párizsban marad, mandátumának lejárta után az események (a 
Rajk-per, a letartóztatások, a terror eszkalálódása) következtében 
rákényszerül az emigrációra. 

Az 1948-as párizsi titkosszolgálati jelentés a hatalom számára 
mindenesetre Kodály ,rendszerellenességnek" bizonyítékául 
szolgálhatott. Személyével, magatartásával -— korábbi embermentő 
tevékenysége, deklarált vallásossága, kiterjedt külföldi kapcsolatai 
miatt - nyilván amúgy is felhívta magára az ÁVO (majd az ÁVH) 


figyelmét. 


, Nem kényszer a zubbony" 

A hatalom - legalábbis az 1948-tól Nagy Imre 1953 júliusi 
miniszterelnöki kinevezéséig tartó legsötétebb időszakban - szinte 
kizárólag csak az értékrendjének, ideológiai elképzeléseinek 
megfelelő műveknek és alkotóknak biztosított teret. 

Ha Kodály nem is került olyan helyzetbe, mint Sosztakovics — 
akinek legtöbb művét egy ideig nem játszhatták -, de Rákosiék 
szívesen kiiktatták volna őt a szellemi közéletből, ha nem tartottak 
volna a nemzetközi reakcióktól. Révai József,i6i a párt 
főideológusa, népművelési miniszter eleinte klerikális, polgári 
elemként, ellenségként kezelte őt, ezért Kodály a Rákosi-diktatúra 
első éveiben meglehetősen elszigetelődött. A Magyar Tudományos 
Akadémia éléről 1949. november 29-én eltávolították, mert nem 
értett egyet annak átszervezésével. Ekkorra már elvesztette összes 
korábbi tisztségét (az Országos Köznevelési Tanács Elnöki 
Tanácsának tagja, a Magyar Művészeti Tanács, a Magyar 
Zeneművészek Szabad Szervezete, a Zeneakadémia 
igazgatótanácsának elnöke, 1945 után pedig az alakuló 
Nemzetgyűlés pártonkívüli képviselője volt.) 

1946 és 1949 eleje között még sok külföldi meghívásnak tett 
eleget. 1946 szeptemberétől 1947 májusáig több hónapos turnén 
vett részt az Egyesült Államokban, Angliában, Franciaországban, 
Svájcban, . majd — Moszkvába is ellátogatott. — 1948-ban 
Svédországban, Dániában járt, s kétszer vendégeskedett 
Londonban. 1949-es londoni vizitjét követően azonban hosszú 
évekig nem utazott, nem utazhatott. 

Megcsappant hat nyelven - magyarul, angolul, németül, 
franciául, olaszul, latinul - folytatott nemzetközi levelezése is.162 
Míg 1946-ban tizenhat levelet postázott külföldre, 1949-ben már 
csak négyet, 1952-ben hatot, 1954-ben négyet, 1955-ben hármat. A 


szakemberek által körülbelül 1100 darabra becsült levélből 
egyébként közel nyolcszázat sikerült kötetbe gyűjteni. 

Levelezését biztosan ellenőrizték. Nem kis fogás lehetett a 
cenzoroknak, amikor kezükbe került Kodály 1950. november 30-i, 
Dwight David Eisenhower tábornoknak címzett levele.163 (A 
világháborús hős akkor még a New York-i Columbia Egyetem 
elnöke volt, de néhány nap múlva kinevezték a NATO európai 
csapatainak főparancsnokává, 1953 és 1961 között pedig az 
Amerikai Egyesült Államok elnöke volt. Nem tudni, hogy Kodály 
milyen ügyben, kinek az érdekében fordult hozzá, mert a levél 
elveszett.) 

Kodály párizsi UNESCO-megbízatásának megfúrása mellett van 
még egy dokumentum, amely arra utal, hogy a Rákosi 
rendszerben, legalábbis egy ideig az ÁVH figyeltethette. 1951. 
április 17-i jelentésében a Vaszy Viktorról, a szegedi színház 
zeneigazgatójáról — egykori Kodály növendékről - rendszeresen 
jelentő , Plátó"164 fedőnevű ügynök arról számol be, hogy a 
karmester gyakran jár  Kodályékhoz és  Palló  Imre165 
operaénekeshez. A tartótiszt — Horváth Árpádné áv. hadnagy - azt 
az utasítást adja , Plátónak", hogy tudja meg , Vaszyék Pallóék és 
Kodály felé való kapcsolatát." Nyilván azért, hogy róluk - 
megrendelés szerint - különböző információkkal szolgáljon. 

A kultúrpolitika ugyanakkor, legalábbis a zenetudomány 
területén —- miután sikertelenül próbálkozott az osztályharcos 
politikával — 1951-ben irányt, taktikát váltott. A tudományág új 
funkciót, a többi művészeti- és tudományos területhez képest 
relatív autonómiát kapott. A Magyar Zeneművészek Szövetsége 
1951 tavaszán megtartott pártaktíváját követően Révai József az 
addig ellenségként kezelt Kodály (és tanítványa, Szabolcsi 
Bence166) megnyerését tűzte ki célul - tekintettel hazai és 
nemzetközi kapcsolatrendszerükre, megkérdőjelezhetetlen 
tekintélyükre, addigi életművükre. Kodály ugyan nem vállalta el a 


Zeneművészek Szövetsége felkínált ügyvezető elnöki tisztét, csak 
díszelnökségét. Ugyanakkor a létrejövő új intézményekben - a 
Zeneakadémián, a Zenetudományi Tanszakon, az MTA-n a 
Zenetudományi Bizottságban, majd a Népzenekutató Csoportban -— 
vezető szerephez, döntési, cselekvési lehetőséghez jutott. 

Révai kereste Kodály kegyét, ezt mutatja egy 1952-ben 
Szabolcsihoz intézett levele: , Hadd kérdezzem meg [...] szigorúan 
bizalmasan - mi a véleménye, mivel kedveskedhetne a kormány 
Kodály Zoltán születésnapjára? Az ötvenezer forintos Kossuth-díj 
lényegében már bizonyos előleg volt a születésnapra, miután 53 
márciusában már elkéstünk volna ezzel — az ajándékkal. 
Fölajánlottunk neki ez év tavaszán egy leányfalui villát örökös 
használatra, autóval együtt, de ezt nem fogadta el és kérte ehelyett, 
hogy Galyatetőn167 biztosítsunk neki állandó két szobát. Ez persze 
bagatell, amit biztosítani tudunk, de úgy érzem kevés. Mit tanácsol? 
Persze nem szeretném, ha az öregtől újra kosarat kapnánk. Szívélyes 
üdvözlettel: Révai József."168 

Kodálynak a Rákosi-rendszerről alkotott véleményét jól tükrözi 
az, amit 1954. február 23-án mondott Ortutay Gyulának: , Nálunk a 
zubbony nem kényszer, hanem becsület és dicsőség dolga."169 (Ez a 
korszak ismert jelszavának —, Nálunk a munka becsület és dicsőség 
dolga" — a parafrázisa.) 


1956 - és utána 
Az 1956-os év, különösen a forradalom kapcsán több jelentésben is 
szerepel Kodály neve. 

Két jelentés — , Dávid"170 1957. május 24-én, ill. B.M. II./8. 1957. 
május 25-én - tudósít arról, hogy 1956. június 6-án, Nagy Imre 60. 
születésnapján, a házában rendezett ünnepségen a körülbelül 140 
vendég nevében Kodály Zoltán és Veres Péter üdvözölte a 
politikust. Beszédük lényege, hogy ,a magyar nép üdvére 
tevékenykedjen, és kerüljön megfelelő helyre". 


Úgy tűnik, nemcsak a politikában, de a kulturális életben is 
valamifajta pezsgés indult meg. Június 8-án azt jelentette , Kató",171 
hogy Yehudi Menuhin június 13 -14-én koncertet ad Budapesten. 
Tiszteletére az amerikai követ — amint erről , Katónak" beszámol — 
június 12-én este a rezidenciáján fogadást ad, a 
Külügyminisztérium kérésére. Ezért a vendégek listáját sem ő, 
hanem a minisztérium állítja össze. Az biztos, hogy Weiner Leót, a 
Fischer Annie - Tóth Aladár házaspárt és Kodály Zoltánt 
mindenképpen meg kell hívnia, mert Menuhin szeretne velük 
találkozni. 

Kodály 1956. október közepétől 1957. január 8-ig Galyatetőn 
tartózkodott a feleségével. Ennek ellenére, távollétében több 
megbízatást kapott: a Petőfi Párt az ideiglenes államfői testület 
élére javasolta, és megválasztották a Magyar Tudományos 
Akadémia Nemzeti Bizottságának elnökévé. (Az 1956. november 3- 
án megtartott gyűlésen 44 akadémikus, 35 levelező-, és 11 
tanácskozó tag vett részt.) Kodályt 1956-ban a Magyar Értelmiség 
Forradalmi Tanácsának elnökévé is megválasztották. , Tóbiás"172 
jelentette 1958. június 21-én, hogy Kodály csak névleges elnök volt, 
mert , be sem jött a hegyről". 

1956. november 4-én - az MII és a Népszabadság híre szerint — 
Kodály táviratban kérte a szovjet Zeneművész-szövetség 
közbenjárását a szovjet katonák kivonása érdekében. A Magyar 
Tudományos Akadémia 1957. január 26-i ülésén azt javasolja: az 
MTA kérje a kormánytól a romániai Snagovban - Nagy Imrével és 
több társával együtt -— fogva tartott Lukács György akadémikus 
hazaengedését. , Nagy taps, egyhangúlag elfogadjuk." — jegyzi fel 
naplójába173 Ortutay Gyula. 

, Cyrano"174 1957. november 15-én hangulatjelentést ad írókról. 
Többek között megemlíti, hogy Örkény István szerint Tamási Áron 
beszélte le Kodályt és Tóth Aladárt,175 hogy a börtönben levő, 
ítéletére váró Déry Tibor ügyében Kádárhoz176 menjenek. Tamási 


mentegetőzött: , azt hitte [...], már [...] jó vágányon van az ügy".177 

Egy 1958. január 8-án számunkra ismeretlen belügyi szerzők 
által összeállított , Jelentés a II./5. f alosztályhoz tartozó kategóriák 
közötti ellenséges tevékenységről? című, nyilván csak néhány 
példányban legépelt és  beköttetett anyagban a Magyar 
Tudományos Akadémia tevékenységével foglalkozó fejezetben 
többek között a következők szerepelnek: ,Kodály Zoltán és 
Szabolcsi Bence akadémikusok a Zenei élet területén rendelkeznek 
hegemón szereppel s annak az elvnek a kizárólagos 
alkalmazásával, hogy a zene műveléséhez tehetség kell, kizárják a 
lehetőségét annak, hogy munkás és szegényparaszt fiatalok 
kerüljenek kellő súllyal a zeneművészet területére."178 

(A Jelentések tárgya még: a , magyar ifjúság között tapasztalható 
ellenséges tevékenység", a , középiskolai ifjúság és oktatás általános 
politikai helyzetének? és , az egyetemisták és a főiskolások politikai 
helyzetének" vizsgálata, feljegyzés a Központi Fizikai Kutató 
Intézetről.) 


Kodály, Kádár és a kádárizmus 

Kodályt a hatalom 1963-ig, a konszolidáció kezdetéigi79 — 
fenntartással kezelte, lojalitását megkérdőjelezte. Több pártvezető 
is gyanakvással, bizalmatlanul viszonyult hozzá. 

, Diós" vagy , Diós Péter?" a híres belga Bartók-kutató180 — Kovács 
Zoltán százados 1957. július 27-i jelentése szerint — úgy hallotta, 
hogy Kodály egy Zenei szervezet létrehozása ügyében felkereste az 
értelmiség-ellenességéről ismert Marosán Györgyöt181 Kádár János 
helyettese, az MSZMP KB titkára, államminiszter -, aki a vita 
hevében állítólag vén huligánnak nevezte őt. 

Kodálynak sem lehetett túl jó véleménye a politikusokról és a 
kultúrpolitikai intézkedésekről, és ha tehette, fellépett az 
igazságtalan, irracionális döntések ellen, megpróbált segíteni. 

, Mária",182 majd újabb fedőnevén , Székely Klára" operaházi 


revizor, 1950-től árulkodott az Operaház életéről, külföldi 
turnéiról, jelesebb művészeiről. 1958. augusztus 20-án arról 
referált, hogy az igazgatói posztjáról lemondó Palló Imre 
beszélgetett Aczél György miniszterhelyettessel, aki őt becsületes, 
korrekt, igaz embernek nevezte. Mikor ezt az exdirektor elmesélte 
Kodálynak, az közbevágott: ,Na persze, az ilyenekre nincs 
szükségük -— ezt Aczél nem mondotta?" 

Kodály mindig is kiállt az adott rendszer üldözöttjeiért. 1919 
őszén azért indult ellene fegyelmi eljárás, s aztán nem taníthatott 
évekig, mert a Tanácsköztársaság idején - Bartók Bélával és 
Dohnányi Ernővel együtt — tagja volt a zenei kuratóriumnak. 
Később támogatta a népi írókat s a Márciusi Front tevékenységét. 
1938-ban tiltakozott az első zsidótörvény ellen. A Horthy- 
rendszerben a baloldaliakért és zsidókért,183 a koalíciós időkben az 
alaptalanul fasisztának kikiáltott művészekért, értelmiségiekért, 184 
a kommunista diktatúrában pedig elsősorban az üldözött papokért, 
zenészekért állt ki.185 

1959. szeptember 1-jén egy meglepően kemény hangú levélben 
Kádárhoz fordult Gulyás György békéstarhosi zeneiskolájának 
szétverése, illetve Bors Irma186 zenetanárnőnek (volt apácának) az 
ország első ének-zenei általános iskolájából, a Péterfyből történt 
eltávolítása miatt. Szót emelt Járdányi Páli87 zeneszerzőnek a 
Zeneművészeti Főiskoláról történt eltávolítása miatt is: ,,(...] a 
szellemi erő is nemzeti vagyon, ezzel így bánni éppoly bűn, mint az 
anyagi javak felelőtlen elherdálása. Micsoda országépítés, ha 
azokat, akik akarnak és tudnak építeni, támogatás helyett 
elgáncsolják. [...] Ajánlom szíves figyelmébe a csekélynek látszó, de 
kihatásaiban mind a tanítás, mind a közvélemény szempontjából 
nagy horderejű ügyeket."188 

Október 15-i válaszlevelében az első titkár tisztelettel szól 
Kodálynak ,a magyar nép zenekultúrája gazdagításáért végzett 
nagy munkájáról", s meglepetéssel és köszönettel veszi, hogy a 


Kisalföldnek adott interjúja szerint , volt egynéhány jó és elismerő 
szava küzdelmeinkről és kormányzatunk egyik-másik törekvéséről". 
Ezután felidézi, hogy Kodály először belügyminiszter korában 
fordult hozzá egy szerzetesnő ügyében, s akkor megismerte 
konzervatív és , esetenként és egyes kérdésekben reakciós politikai 
nézeteit". Azóta sem tudta Kodályt egyértelműen tisztelni, mert, 
,[...] akikért szót emel, kilenctized részben szemben állnak a népi 
demokratikus renddel és nem sokkal kisebb százalékban volt 
szerzetesek, apácák ([...]" Néhány mondattal később pedig 
megállapítja  Kodályról, hogy ,világnézete konzervatív K[...], 
szembetűnő, hogy Ön nyilvánvalóan nem rokonszenvezik a 
szocialista úttal". Kodály október 21-i levélben válaszol Kádárnak. 
Udvariasan, de a tényeket sorolva cáfolja Kádár egyes, Borssal és 
Járdányival kapcsolatos állításait. Helyteleníti ,a most pár hónapja 
erősödő üldözését vallásos hírű embereknek". Hangsúlyozza: az ő 
,főkönyve" kizárólag a lelkiismeretében van, és egyszer sem szólalt 
fel , a rendszer ellensége érdekében".189 

Bár Kodály helyzete idővel változott, közéleti szerepe megnőtt, 
a kultúrpolitika elismerte, díjakkal, megbízásokkal, társadalmi 
tisztségekkel halmozta el, de ennek ellenére hivatalos helyeken 
szemmel tartották, gyakran magas rangú minisztériumi, 
pártközponti vezetők referáltak megnyilvánulásairól. 

Jó példa erre, hogy amikor 1963-ban, többévi huzavona után 
végre sor került moszkvai útjára, ottani  kijelentéseiről, 
szerepléséről a Magyar Zeneművész Szövetség főtitkára, Sárai 
Tibor írásban részletesen beszámolt Aczél Györgynek,i90 aki 
néhány hét múlva moszkvai útján maga ellenőrizte a kulturális 
miniszternél és a szovjet hivatalosságoknál, mit mondott, hogyan 
viselkedett Kodály.191 Ennek alapján írta meg 1964. március 2-án a 
jelentését, amit Kádár később elolvastatott Nemes Dezsővel192 és 
Cseterki Lajossal,193 a KB titkáraival, illetve Orbán Lászlóval,194 a 
KB Agitációs és Propaganda Osztályának vezetőjével. 


Aczél többek között azt írta, hogy ,,[...] a Szövetség jelentése — 
bár mindazokat a pozitívumokat, amik világosak voltak Kodály 
megnyilatkozásaival kapcsolatban, megállapította — egy sor olyan 
megjegyzést is tett, melyeknek ellenőrzését szükségesnek tartottuk. 
Most a Szovjetunióban beszélgetve azokkal az elvtársakkal, akik 
Kodályt fogadták [...] és elolvasva az írásos anyagot is, világos képet 
kaphatunk Kodály kinti megnyilatkozásairól."195 


Ortutay és a Naplója 

Ortutay Gyula196 izgalmas, ellentmondásos, regényíró tollára méltó 
figura. Kodály tökéletes ellentéte, ő — a magyar értelmiségi elit egy 
részéhez hasonlóan - kiszolgálta a hatalmat. Személyiségében a 
tudósi ambíciók, a tenni akarás, a felelős gondolkodás mellett a 
kezdetektől jelen volt az érvényesülési-, bizonyítási-, szereplési 
vágy, hiúság, amely tulajdonságok aztán csak egyre jobban 
erősödtek, s döntő módon meghatározták választásait, pályája 
alakulását, értelmiségi  kirakatemberré válását. A közéleti 
szereplésért, címekért, rangokért, kiváltságokért egyre-inkább (f 
Jeladta egykori önmagát, tudósi ambícióit. Bár naplójában 
időnként  megpendíti, hogy talán nem sáfárkodott jól a 
tehetségével, elaprózta magát, azért az is kiderül, hogy a 
kételyeknél erősebb a hedonizmusa és nárcizmusa, nagyon is 
élvezi a keveseknek kijutó, kiváltságos életét, az utazásokat, 
szerepléseket, a reflektorfényt, fontosságát és befolyásosságát, a 
kamarilla-politizálgatást. 

Ezért is érdekes, amit az 1938 és 1977 között - kis kihagyással — 
vezetett közel 1500 oldalas naplójában Kodály személyéről, 
tevékenységéről írt. Bár nem szerette őt - és ezt több 
bejegyzésében is megfogalmazta - elismerte , emberi, tudósi, és 
művészi nagyságát" (1967. március 10.) és irigyelte is őt. Pontosan 
azért, amire ő nem volt képes. , Nem engedett annak, amit 
tisztátalannak tartott, ami meggyőződésével ellenkezett." (1967. 


március 19.) , Kodály okosabb, bátrabb volt nálam. Utálom magam, 
utálom az életem." (1969. augusztus 2.)197 

Ortutay 31 alkalommal foglalkozott Naplójában Kodállyal. A 
korszak krónikásaként értékes munkát végzett. Feljegyezte többek 
között azt is, amikor 1966. február 6-án Dobi Istvánnál, az Elnöki 
Tanács elnökénél járt, ahol szóba került az ő és Kodály 
közelmúltbeli - a Ford Alapítvány meghívására — Amerikában tett 
látogatása. Dobi kifejtette: , milyen hiba volt, hogy az ?öreg 
Zenemester7, Kodály elfogadott egy ilyen ösztöndíjat, általában, ha ő 
közéleti emberként ilyen ösztöndíjat kapna amerikaiaktól, akárkitől, 
mélyen megsértődnék."198 

A kérdés nem sokkal később, március 6-án Kádár egy kb. ötórás 
pártaktíváján is téma volt. ,A belpolitikai részben többek közt 
elmondta, hogy a fellazítási taktikának sok eleme van, így a többi 
közt a Ford F. is meghív olyan neves közéleti személyiségeket, mint 
Kodályt, meg Ortutayt. [...] A mi közéleti embereink ne a FF pénzén, 
hanem a mi kiküldetésünkben menjenek el ilyen útra, s még az is 
elképzelhető, hogy a saját pénzükön, ha nagyon kíváncsiak. "199 


Temetés 
Kodály 1967. március 10-i temetése kapcsán Ortutay ezt jegyezte 
fel: , Akarja, nem akarja a kormány, nagy, nemzeti temetés lesz ez. 
[..] hiba, hogy a kormány és a párt maximálisan nem igyekezett 
kihasználni a temetés lehetőségét, s a mi halottunkká emelni 
Kodályt."200 

A gyászmisét Kodály végakaratának megfelelően barátja és 
gyóntatója, dr. Nádasi Alfonz Tibor, bencés tanár végezte. Dr. 
Nádasi eredetileg201 latin-görög tanári diplomát szerzett, s később 
a Zeneakadémián hegedű, zongora és egyházzenei szakon tanult. 
1949-ben - mert diákjaiból Schola Benedictina néven kórust 
szervezett - többször is kihallgatta az ÁVH. , Rieger József?" ügynök, 
később , Marosi Zoltán"202 fedőnéven titkos megbízott -— , civilben" 


bencés szerzetes, tanár — többször is jelentett Nádasiról, akivel a 
kémelhárítás foglalkozott. 1958. június 30-án azt jelentette, hogy 
Nádasi vasárnaponként Győrből feljár Kodályhoz, hogy segítsen 
neki a görög fordításokban. A zeneszerző ezért , útiköltség térítés 
címén [...] jól megfizeti". Nádasi neki egyébként úgy nyilatkozott 
1955 körül, hogy Kodály , reakciós, örült, ha szovjetellenes munkát 
készített". ,Rieger?" 1958. július 7-i jelentésében a rendszer 
ellenségeként festi le Nádasit, aki állítólag elárulta neki, hogy 
Kodályt az , ellenforradalom" idején miniszterelnöknek akarták 
megtenni, s Kodály őt szánta titkárának. A Kodály-temetésről 
tudósító , Lesage"203 jelentéséből az derül ki, hogy Nádasit még 
ekkor is figyeltette a III/III. 

Az eseményről - súlyának és , veszélyességének" megfelelően — 
, Lesage"-on kívül még egy ügynök is tudósított. (Lehet, hogy több 
is.) 

, Tömör János?204 — feltehetőleg pap vagy szerzetes - arról 
számolt be jelentésében, hogy a papok (Láng Alán, Perjés Béla, 
Németh Antal), Pálos Antal szerzetes és a hívők is - többek között a 
budakeszi énekkar tagjai -— zúgolódtak, nehezteltek a temetés 
megrendezésének módja miatt. A szertartás tíz órakor kezdődött a 
halottasházban, utána az állami ünnepségen a papok nem lehettek 
jelen, a sírnál kellett várakozniuk másfél órát. Ezután kezdődhetett 
az egyházi szertartás, erről és az itt elhangzott búcsúztatóból az 
MTV Híradójában egyetlen kockát sem lehetett látni.205 

Kodály még holtában is veszélyes volt. 


Pszichiáterek 


és az Állambiztonság 


A Kaméleon 


A szocializmus évtizedeiben a pszichológia és pszichiátria — amelyek 
végső célja az egyén integritásának, autonómiájának biztosítása, 
visszaszerzése - a béketábor többi országához hasonlóan 
Magyarországon is gyanús, polgári tudománynak számított. A 
szakmát a hatalom rendkívüli mértékben ellenőrizte, átpolitizálta. A 
pszichiátriai intézményeket csak megbízható káderek vezethették, a 
SOTE Pszichiátriai klinikájának élén például mindig katonaorvos 
állt.206 

Nálunk ugyan nem volt gyakorlat -— mint a Szovjetunióban -, 
hogy a másként gondolkozókat elmegyógyintézetbe zárják és 
kényszer-gyógykezeljék, a kutatók ,csak?" egy tucat esetről 
számolnak be.207 Arról azonban eddig nem tudtunk, hogy a 
pszichológus és pszichiáter ügynökök jelentettek kollégáikról, és a 
hatalom szemében gyanús pácienseik egészségi állapotáról, 
problémáiról. 


Aranyketrecben 

Történetünk főszereplője 1922-ben született Baján. Eredetileg 
idegsebész volt, a pályáját azonban viszonylag hamar abba kellett 
hagynia, mert Heine-Medine kórt (gyerekparalízis) kapott a 
lábaira. Ekkortól bottal járt, és egyik lábán jó ideig ortopéd cipőt 
viselt, de a legrosszabb lehetőség, szerencsére, nem következett be, 
és folytathatta a gyógyító tevékenységet, egy másik területen. 

1956 augusztusában segédorvosként került le a Batthyány- 
Strattmann László herceg egykori kastélyában berendezett 
Intapusztai Betegfoglalkoztató Intézetbe (későbbi nevén: Intaházai 
Terápiás Intézet.) Az eredetileg 100 ágyas intézetet idővel még 15 
alkoholbeteg gyógyításra szolgáló ággyal bővítette. 


Az intézmény betegeinek nagy része korábban már több 
kezelésen átesett, de állapotukban csak azután következett be 
valamelyes javulás, változás, hogy 1952 szeptemberében dr. 
Benedek István2os8 pszichiáter lett az igazgató-főorvos, aki a 
szocioterápia gondolatát próbálta a gyakorlatban megvalósítani. 

Történetünk hőse 1957-től követte Benedek Istvánt az igazgató- 
főorvosi székben, s annak munkáját, szellemiségét vitte tovább. Itt 
töltött évei alatt sokat tett a korszerű pszichiátriai rehabilitációért, 
a terápiás — közösség koncepciójának és struktúrájának 
továbbfejlesztéséért. Az 1960-as években fokozatosan megszületett 
hazai pszichiátriai kezdeményezésekből néhány év alatt műhelyek 
fejlődtek: ilyen volt Intapuszta is. (A hatvanas évek elején itt 
dolgozott segédápolóként Petri György, aki eredetileg pszichiáter 
szeretett volna lenni.) 


, Hegyi 

Az igazgató-főorvost - aki mellesleg párttag is - ,Hegyi 
fedőnéven209 1965. június 7-én szervezi be informátorként a Vas 
megyei REK III/II (Kémelhárító) alosztály századosa, Rákos Tibor. A 
6-os karton szerint , Hegyi" szociális származása: , iparos", 
, értelmiségi" kategóriához tartozik. A  beszervezése alapja: 
, hazafias", a foglalkoztatás vonala , kémelhárítás"; ami valamikor 
zárójelbe kerül, és tollal azt írják mellé, hogy , tudományos, 
kulturális". 

Beszervezési dossziéja nem található az ÁBTL-ben, a 6-os 
kartonon szereplőminősítésből ( hazafias" alapon) pedig nem 
következtethetünk arra, hogy mi lehetett beszervezésének, 
esetleges megzsarolásának az oka. Vallomása szerint 1944-től részt 
vett a kommunista ifjúsági mozgalomban, az ötvenhatos 
eseményekről pedig csak hallomásból tudott, mert ekkor Benedek 
Istvánt helyettesítette. Könnyen elképzelhető, hogy Rákos százados 
azzal az ígérettel vette rá őt az együttműködésre, hogy a szervezet 


segít neki felkerülni és elhelyezkedni a fővárosban. 

Nincs írásos nyoma, hogy , Hegyi" szabadulni akarna ügynöki 
megbízatásától, hogy az terhes lenne a számára. Csupán egyetlen 
alkalommal, az állambiztonsággal való együttműködése kezdetén 
fordul elő, hogy a munkájával kapcsolatban - nem lényegét, 
hanem módszereit illetően - fenntartásait hangoztatja. 1966. 
február 16-án arról beszél új tartótisztjének, Polgár István 
őrnagynak, hogy szeretné, ha sok elfoglaltságát figyelembe 
vennék, és ritkábban találkoznának. Ő azt tartaná 
praktikusabbnak, ha kijelölnék számára az állambiztonságot 
érdeklő személyeket, akiket ő aztán , feldolgozna", és jelentkezne, 
amikor végzett a feladataival. Sérelmezi, hogy az állambiztonság 
által meghatározott feladatok ,nem kézzel foghatók, az ő 
képességeihez képest szinte tapogatódzás az egész. Szerinte az ilyen 
ügyeket ő nem szereti, csak komoly ügyek érdeklik. Nem tanúsít 
jelentőséget annak, hogy olyan dolgokról tájékoztasson bennünk 
(sic!] amelyről ([sic!] ő sincs teljesen meggyőződve, esetleg másoktól 
hallotta. 

Polgár őrnagy megmagyarázza neki, hogy a rendszeres 
kapcsolatra szükség van. , Hegyi" beletörődik ebbe, bár gyakran 
különböző indokkal - sok a munkája, rossz az időjárás, rossz a 
gépkocsija — nem tud (vagy nem akar?) a találkozón megjelenni. 
Ilyenkor cédulákon üzen. , Kedves Pista". , Kedves Pistám!" — szólítja 
meg az őrnagyot, 1969. március 23-án például ezt írja neki , Hegyi" 
(mintha csak ő lenne Polgár tartója): ,,[..] nem tudtam Veled 
találkozni, mert a kocsink megint rossz és rengeteg dolgom volt. [...] 
Így azt ajánlom, hogy vagy az ünnepek utáni első pénteken 11-re 
gyere be hozzám, vagy húsvét után bármelyik hétköznap bármikor 
gyere ki az intézetbe, úgyis régen voltál itt. [...] Szívélyes üdvözlettel: 
Hegyi." Akad olyan üzenőcédula - 1971. február 7-én - amelyet 
,Baráti üdvözlettel" formulával zár, és olyan is, amelyet a 
keresztnevén ír alá, és olyan is, amelyen több sor anonimizálva 


van.210 

Mulasztásait , ,Hegyi" — mindig pótolja, — a találkozók 
alkalmankénti elmaradását azzal ellensúlyozza, hogy komolyan 
veszi feladatát, gyakran ír hosszú anyagokat, esetenként alapos 
elemzéseket. Elégedettek a munkájával. Erre bizonyíték az 1970 
végi eset is. 

Tartótisztjének panaszkodik, hogy anyagi nehézségekkel küzd, 
mert volt feleségének a válás alkalmával nagyobb összegeket 
kellett kifizetnie ,és egyéb nem várt kiadásai is - nősülés, 
karácsonyi ünnepek - vannak. Ígéretet tettem arra, hogy 
megpróbálunk enyhíteni anyagi gondjain, ezért újabb találkozót 
beszélünk meg."211 

Néhány nappal később Polgár őrnagy a találkozón pénzjutalmat 
ad át ,Hegyi"-nek. , A jutalmazást nagyon pozitívan fogadta és 
ígéretet tett arra, hogy a jövőben is tőle telhetően támogatja az 
állambiztonsági szervezetet. "212 


Polgár 
, Hegyit" öt éven át, 1966 elejétől 1971-ig , tartja" Polgár István. Az 
1929-ben született (tehát megismerkedésükkor 37 éves) férfi nyolc 
általánost végzett, 1944 és 1949 között a szombathelyi cipőgyárban 
dolgozott. Belügyi pályafutását Vas megyében futotta be. 1949 
végén került az ÁVH Szombathelyi Osztályára, ott, majd a 
szentgotthárdi kirendeltségen volt operatív beosztott. 1953 
októberétől 1956 októberéig a BM Vas megyei Főosztály I. Osztály 
(kémelhárítás) alosztályvezetője. 1953-tól áv. főhadnagy. A Rákosi- 
rendszerben az MDP 2 hónapos pártiskoláját, és az ÁVH egyéves 
Dzerzsinszkij Tiszti Iskoláját végezte el. 

Szolgálati adatlapján (1979-ben) azt írta, hogy 1956-ban 
, Épületvédelmi és operaív feladatokat láttam el, amikor az általam 
tartott hálózatot tovább foglalkoztattam, és adatokat gyűjtöttem 
hangulatra és  ellenforradalmárok tevékenységéről."  Főnökei 


azonban másképpen ítélték meg akkori magatartását: 1960-as 
Minősítése szerint , Polgár elvtárs az ellenforradalom után bizonyos 
fokig ingadozott, ami megmutatkozott abban, hogy nem vett részt 
aktívan az ellenforradalmárok összeszedésében s későbben kezdte 
meg a munkát az ellenforradalom után, mint az állomány zöme." 

1957 szeptemberéig a megyei Rendőr-főkapitányság Politikai 
Nyomozó Osztály Körmendi kirendeltség-vezetője, majd 1958 
októberéig a megyei RFK Politikai Nyomozó Osztály II. Alosztály 
mb. alosztályvezetője. Ezután azonban - feltételezhetően 1956-os 
magatartása megítélése miatt - jó időre távol kerül az 
állambiztonsági munkától. 1957-től rendőrnyomozó főhadnagy, 
1958-tól százados. 1958 októberétől 1962 augusztusáig a Körmendi 
Járási Rendőrkapitányság vezetője. 

1960-as Minősítése szerint , elöljáróival szemben sok esetben 
fellengős (sic!] esetenként tiszteletlen, akkor is megakarja [sic!] őket 
győzni saját igazáról, ha az szabályokkal ellenkezik." 

1962 augusztusától egy éven át a megyei Rendőr-főkapitányság 
Közlekedést Ellenőrző Csoportjának csoportvezetője 
(parancsnoka.) 1963 szeptemberétől -— már őrnagyként - 1966 
októberéig azonban már a I[I[/II. alosztály (elhárítás) főoperatív 
tisztje, , a nyugat-német vonal vezetője." 

1964-es Minősítése szerint , Annak ellenére, hogy [...] hosszabb 
kiesése volt az operatív munkából, viszonylag rövid idő alatt 
megismerte a munkaterületéhez tartozó ügynöki operatív helyzetet. 
[...] alig fél év alatt megyei vonatkozásban felkutatta, feltérképezte a 
nyugat-német hírszerzés bázisait képző kontingenseket, személyeket. 
[...] Polgár elvtárs fegyelmezett és tisztelettudó elvtárs." 

, Beosztását szereti — áll 1969-es Minősítésében - azt nem 
foglalkozásának, hanem hivatásának tekinti."213 

1979 szeptemberében, 50 évesen - ekkor már alezredes - 
nyugdíjazzák, indokát a levéltárban anonimizálták. 


Regiszter-, ária" 

,Hegyi" kiterjedt  kapcsolatrendszeréről képet alkothatunk 
magunknak 1965. június 12-i első, majd még két alkalommal 
folytatódott ügynöki kihallgatása alapján. Vallomását magnó 
rögzíti, a látványos állambiztonsági belépő leírt szövege 25 oldalt 
tesz ki. , Hegyi" a telefonregiszterében szereplő neveket sorra véve 
rövidebben-hosszabban jellemzi az ismerőseit, barátait, barátnőit, 
földijeit, harcostársait a mozgalomból, egyetemi évfolyamtársait, 
korábbi munkahelyi kollégáit, főnökeit, rokonait. Repertoárján 
összesen 133 ember szerepel. Vannak olyanok, akiknek csak a 
nevét, címét, telefonszámát, foglalkozását említi. Így nagybátyjáról, 
nagynénjéről, Párizsban élő unokaöccséről csak néhány szót ejt, 
hosszabban beszél viszont második feleségéről, Mérei egykori 
titkárnőjéről. 

A 133 emberből 12 pszichológus és pszichiáter, bár az is lehet — 
ez nem derül ki egyértelműen -, hogy a 25 orvos között is vannak 
pszichiáterek. Az ismerősök között kilenc újságíró található, és 
néhány művész is: Bálint Endre214 festőművész, Bohó Róbert215 tv- 
rendező, Kertész Pál216 filmrendező, Királyhegyi Pál217 humorista, 
Mezei Éva218 színházrendező, Nádasi László kabarészerző, Simon 
Zoltán219 karmester. , Hegyi" ismerte Magos Gábort, Teller Ede 
1956-ban disszidált sógorát is. Barátjaként említi — a nagyjából vele 
egyidős, és a szülővárosához, Bajához közeli Mohácson született — 
Timár , Matyi" pénzügyminisztert. 

Sok a nőismerőse is. Jó a kapcsolata két egykori ÁVH-s tiszttel is. 
Reisz Lajos: , ávós srác. El van kenődve, mert leszerelték." Győrffy 
Tibor: , valamikor ÁVH-s hadnagy volt és együtt laktunk a Széchenyi 
hegyen, és haverok voltunk."220 

Többeket jellemez , Hegyi" kritikusan, sommásan, egy-egy 
odavetett megjegyzéssel, epés jelzőkkel. Például: , az egy kurva. [...] 
egy nagyon csinos, fiatal lány, csak rettentő link."; egy 
orvostanhallgató — nőről: , Rettentő nő, — zűrös, szakmailag 


használhatatlan."; Egy kórházi orvosról: , Alkoholista szélhámos. 
[...] Pillanatnyilag valamelyik fiúnevelő intézetben van." Egy 
szociális gondozóról: ,az ÁVH-nak volt a besúgója." Egy bajai 
születésű, munkásőr parancsnokról: , Rendkívül zavaros fejű tag." 
Egy 756-os elítéltről, aki estin elvégezte a tanítóképzőt és 
cigánygyerekeket oktat egy iskolában: , Bolond ember."221 

A politikai rendőrséget , Hegyi" ismerősei közül leginkább az 
1956-ban megperzselődöttek, és az előéletük, tevékenységük, 
kijelentéseik miatt a hatalommal szemben illojálisnak tartott 
személyek érdeklik. Így például a Nagy Imre-per mellékperében 
tizenöt évre ítélt Tánczos Gábor.222 


Mérei 
,Hegyi" talán legfontosabb feladata az, hogy jelentsen Mérei 
Ferencről223 (,Psychológus"), a modern magyar pszichológia 
történetének egyik meghatározó alakjáról, a magyar szellemi élet 
fontos szereplőjéről, akit az államrend megdöntésére irányuló 
szervezkedés miatt 1958 októberében letartóztattak, és tíz évre 
ítéltek. 1963 márciusában amnesztiával szabadult, de élete végéig 
figyelték.224 1965. június 22-én a belügyminiszter hétoldalas 
jelentést készít az MSZMP Politikai Bizottsága számára a , belső 
ellenséges erők" helyzetéről. Az ehhez mellékelt, 50 nevet 
tartalmazó listán,225 az , ismert főbb revizionista és jobboldali 
személyek" között szerepel Mérei is. 

,Hegyi" és Mérei 1950 óta ismerik egymást, jóban vannak. 
, Hegyinek" állítólag úgy nyilatkozik (1970. március 24-én), hogy ő 
és Kun Miklós226 a , közvetlen támaszai a szakmában." Mérei 
gyakori találkozásaikkor őszintén beszél a problémáiról, 
kételyeiről , Hegyinek", aki minderről részletesen jelent. Mesél, 
pletykál Mérei múltjáról, életéről, kapcsolatairól, és elemzi, 
értékeli kijelentéseit, magatartását. , Hegyi" Méreire vonatkozó 
titkos dokumentációjáról teljes egészében nem tudunk képet 


alkotni, mivel a rengeteg jelentésben rövidebb vagy hosszabb 
részek anonimizálva vannak, vagyis: ,Hegyi" Mérei egészségi 
állapotára, magánéletére, ,női kapcsolataira?" stb. vonatkozó 
érzékeny, szenzitív információkat közölhetett. 

,Hegyi" gyakran negatívan nyilatkozik róla. Kiderül ez 
indirekten abból is, ahogy első jelentései egyikében például Bálint 
Endre festőről beszél (akivel az ötvenes évek elején kilenc hónapig 
feküdt együtt egy tüdőszanatóriumban): ,Ő is Mérei köréhez 
tartozott [...], de ő teljesen periferiálisan, úgy, hogy még csak rá se 
fröccsent még víz sem, nemhogy sár." 1965 szeptemberében, 
miután Mérei két napra lelátogat Intapusztára , Hegyi" azt jelenti 
róla: ,,[...] az a benyomásom alakult ki közvetett jelek alapján, hogy 
nem folytat semmiféle szervezkedést, legfeljebb destruál? Ez év 
végén azonban kritikusan fogalmaz: ,,[...] jelenleg is ellenséges 
beállítottságú, a felettes vezetőkről lekicsinylően nyilatkozik." Még 
súlyosabb, veszélyesebb állítás, hogy , egy konkrét vád merülhet fel 
vele kapcsolatban munkája tekintetében: az eszmei fellazítás vádja. 

Sohasem mulasztja el felhívni a figyelmet Mérei hibáira, 
negatív személyiségjegyeire. — Például:  hősködik.  Megosztó 
személyiség, mert saját híveiből tábort szervez, és az általa 
mellőzötteket ezzel közös frontba tömöríti. Módszere , erőszakos, 
sok emberben ellenérzést keltő." , Hegyi" jelentései között 
ugyanakkor találunk néhány olyat -— és ez korábbi véleménye 
árnyalódását mutatja -, amelyben nagyra értékeli a pszichológus 
iskolateremtő szakmai tevékenységét (, Mindent, amit csinál jól 
csinál"), és arra hivatkozva védi őt a politikai szervezkedés 
gyanújától, hogy magas hőfokon, maximalista igényességgel 
végzett munkája miatt erre nem is jutna ideje, de helye, szerepe, 
szakmai elfogadottsága miatt nincs is rá igénye. 

, Hegyi" úgy véli, hogy Mérei üldözi szerzőtársát Binét Ágnes227 
pszichológust - legismertebb közös művük a 2013-ban már 37. 
kiadásnál tartó képes gyermeklexikon, az Ablak-zsiráf -, és ha 


szakmai összejöveteleken összetalálkozik vele, és szól hozzá, akkor 
veszekszik vele. Binét már azzal a gondolattal foglalkozik, hogy 
, otthagyja a psychológusi szakmát, és valami más elfoglaltságot 
keres magának". ,Hegyi" egyébként utal rá, hogy Mérei és Binét 
között , Ez valami szerelemnek indult valamikor." 

Méreihez méltatlannak tartja, hogy újabban úgy akar 
szövetségest szerezni, hogy barátkozik a , közepesen tehetséges, de 
nagyon törtető" Füredi Jánossal,228 az Országos Ideg- és 
Elmegyógyászati — Intézet női osztályának  segédorvosával. 
Rábeszélte disszertációja elkészítésére is, amelyben , részletekig 
menően segíti." Családi, társasági kapcsolatot is ápol vele. , Számos 
munkát Füredi helyett végez el. [...] mindez mögött átlátszóan az 
van, hogy szüksége van Füredire a miniszterhelyettes apósa 
miatt."229 


Beosztottak, kollégák 
,Hegyi" több kollégáját jellemzi  rövidebben-hosszabban, 
különböző információkat közöl róluk. Ezekben az anyagokban is 
sok rész van anonimizálva. Az általa egyébként tehetségesnek 
tartott Szakács Ferenc230 pszichológussal foglalkozó szövegrészben 
például kb. fél oldal. 

, Hegyi" ecseteli elődje, Benedek István (a hatóság előtt jól 
ismert) 1956-os rovott múltja részleteit: , ellenforradalmi" beszédet 
tartott, Simaság-Intapusztán nemzetőrséget szervezett, és , soproni 
fegyveres diákokat küldött fenyegetésként a helyi kommunistákhoz." 
Fontosnak tartja azt is közölni, hogy lakásán fiatalok járnak össze. 
Aranyketrec című könyve kéziratát pedig egy disszidens ismerőse 
segítségével kijuttatta Svájcba. 

, Hegyi" közvetlen kollégáiról is jelent. Mérei mellett a másik 
legfontosabb megfigyeltje a III/III által , veszélyes személyként" 
nyilvántartott dr. Heim Miklós, (nemesi előneve: báró vitéz san 
martinói del carsói) az Intézet főkönyvelője. A férfi több okból is 


gyanús a politikai rendőrség szemében: arisztokrata származású, a 
Horthy hadseregben főhadnagy volt, a háború végén rövid időre 
angol hadifogságba esett, mindennek tetejében pedig az apja, Heim 
Géza vezérőrnagyként szolgált a Horthy hadseregben, 1940-1941 
között - így a Jugoszlávia elleni hadművelet idején is — a II. 
gyalogsági hadtest parancsnoka. , Hegyi" még dicsérőleg megjegyzi, 
hogy Szokoly Endrének az ... és Gömbös Gyula, a kapitány című 
regényében (alcíme szerint korrajz és krónika) röviden szó esik 
Heim Gézáról, aki nem érti, hogy a Tanácsköztársaság bukása után 
Szegeden szerveződő ellenforradalmi hadseregbe miért nem lehet 
zsidókat felvenni. A Heim családnak van még egy híres tagja: Heim 
Pál gyermekgyógyász - Heim Miklós nagybátyja -, akiről 
Budapesten kórházat neveztek el. 

, Bűnei" miatt az ötgyerekes Heim Miklós hosszú ideig nem 
kaphatott megfelelő állást. Egy ideig — fényképész volt 
Bakonyszentlászlón, majd az Erdőkémia nevű vállalat isten háta 
mögötti telephelyén segédmunkásként, később annak vezetőjeként 
dolgozott. Egyfajta rehabilitációval ért fel, amikor 1963-ban 
pályázati úton Intapusztára kerülhetett főkönyvelőnek. (Meg is 
maradt állásában 1980-as nyugdíjazásáig.) 

A hatvanas évek elején még változatlanul gyanús a hatalom 
szemében, a III[/III mindent tudni akar róla, a mozgásáról, a 
kijelentéseiről, a látogatóiról. ,Hegyit" utasítják: figyelje, hogy 
, Heim mikor, milyen célból hagyja el az intézetet stb." (Heim lakását 
is le kellene rajzolnia - nyilván egy titkos házkutatáshoz.) 

,Hegyi" —— lelkiismeretesen végrehajtja — a feladatokat, 
szorgalmasan szállítja információit, pletykáit. Például: Heim a 
rádióján állandóan Bécset hallgatja. ,,[...] kétségtelen, szereti a 
Zenét, de lehet, hogy a rádióhallgatásnak van más célja is." 
Külföldön sok a rokona, kapcsolata. Ő és a felesége is mélyen 
vallásos. Heimné jóban van a pannonhalmi apátság paptanáraival, 
mert gyerekeik ide jártak. Az Intézet gondnoka Kozári , szombat 


délutánonként saját és Heim fiát gépkocsival viszi Celldömölkre egy 
paphoz magán hittan órára." 

, Hegyi" enciklopédikus érdeklődése kiterjed Heim gyerekeire 
is, akiknek magatartása, tevékenysége gyakran hívja elő 
gyanakvását. Miklós akkor a miskolci Nehézipari Egyetem III. éves 
hallgatója volt. Pannonhalmán érettségizett, , klerikális, vallásos." 
A frissen érettségizett, , szintén klerikális?" László pedig — állítólag a 
bérmakeresztapja kapcsolatai révén — a budapesti Honvéd Híradó 
Központ telepén kapott állást: , döntő jelentőségű telex-gépek 
karbantartó műszerésze." , Hegyi" aggódik és figyelmeztet: , Meg 
kellene nézni, hogy nem több ilyen hátterű dolgozó került-e oda, 
esetleg ugyanennek a protektornak a révén." Egy másik Heim-fiúról 
,Hegyi" elárulja, hogy a celldömölki kesztyűgyárban dolgozott, 
ahonnan nemrég kirúgták. 

, Hegyi" szemmel tartja Heim ismerőseit, egykori bajtársait is. 
Dr. Pozsgai Jenő, zalaszentgróti körzeti orvos - akit Heim még 
abból az időből ismer, amikor Bakonyszentlászlón éltek - több 
paciensét is beutalja Intára, , Hegyi" pedig szorgalmasan jelenti, 
hogy kit, milyen betegséggel.231 

,Hegyi" egy másik intaházi kollégájára magánszorgalomból 
árulkodik. Amikor Süle Ferenc lekerült ide, azt kérte tőle, hogy 
minden hónapban ugyanazon a napon felutazhasson Budapestre 
állandó elfoglaltsága miatt. Éveken át fel is ment a fővárosba, 
ahonnan , Hegyi" szerint , átlátszóan link értesüléseket hozott 
időnként." Süle egy alkalommal azt közli főnökével, hogy idézést 
kapott Budapestre, a Fő utcába, feltételezi, hogy azért, mert Pesten 
egy 10-14 fős biblia-körbe járt. Többek között olvasták és 
terjesztették egy német jezsuita atya antimarxista könyvét, amit a 
társaság egyik központi figurája, egy teológus fordított le. Néhány 
hét múlva Süle megkönnyebbülten újságolja , Hegyinek", hogy a Fő 
utcai kihallgatáson nem történt semmi, a fiatal nyomozó elég 
tájékozatlannak bizonyult, és ezért ő ezt az ügyet , el tudta [...] úgy 


mismásolni, elbagatellizálni." 

, Hegyi" beszámol arról is, hogy Süle Ferenc meghívást kapott 
egy Oxfordban rendezendő kongresszusra a svájci székhelyű 
Keresztény Ifjak Világszövetsége révén. A szervezet azt a 
gyakorlatot követi, hogy a magyarországi résztvevőknek 
magánszemélyektől szerez meghívólevelet, hogy itthon útlevelet 
kaphassanak. ,Hegyi", a  Sülétől származó információhoz 
hozzáteszi: ,A kongresszusi meghívás azért tűnik ürügynek, mert 
nincs kapcsolatban Süle doktor szakmájával." , Hegyinek" Süléből 
újabb információkat kell kiszednie és azokról újabb jelentésben 
beszámolnia: , ettől tesszük függővé a szükséges intézkedések 
megtételét?" A személyével kapcsolatos eddigi anyagokat 
megküldik a BM illetékes központi alosztályának. Süle doktor végül 
nem kap útlevelet. 

Süle ugyan 1966 őszén távozik Intaházáról a fővárosba, de 
, Hegyinek" -— amikor Budapesten jár - továbbra is nyomoznia kell 
utána, — hogy jelenthessen tevékenységéről és külföldi 
kapcsolatairól. Polgár őrnagy feljegyzése szerint , Korábbi jelzés 
szerint Dr. Süle a hozzá hasonló kétes, polgári beállítottságú 
személyekkel együtt rendszeresen össze szoknak [Ssic!] jönni. Az 
informátor feladata megállapítani az összejövetel helyét, célját, és 
azt, hogy azon kik vesznek részt. "232 


, Komoly ügyek" 
,Hegyit" korábbi állításával ellentétben a csip-csup ügyek is 
nagyon izgatják. Jelentéseiből kitűnik, hogy jártában-keltében 
figyel minden apróságra, elejtett megjegyzésre. Ért ahhoz, hogy 
információival gyanúba keverjen másokat, hogy felhívja rájuk a 
hatóság figyelmét. 

Egy rokonától hallja, hogy annak egy ismerőse, a 
Székesfehérváron lakó Lovagi István, a Magyar Néphadsereg 
polgári — alkalmazottja — (műszerész) 1966 májusában a 


székesfehérvári IBUSZ kirendeltség buszos társasutazásáról nem 
akar hazatérni. ,Hegyi" jelenti az információt. A jelentésre 
kézírással azt írta valamilyen hivatali főnök, hogy értesítették a 
Katonai Kiegészítő Parancsokság elhárító tisztjét, aki a szükséges 
intézkedést megteszi. 

Molnár István, a celldömölki járási PB munkatársa felajánlja 
, Hegyinek", hogy egy nyugat-német ismerősétől tud neki márkát 
szerezni. Forintkiajánláson alapuló gépkocsi-ügyletet leplez le 
, Hegyi", amikor beárulja Halász Zoltánnét is, aki az apjától kapott 
forintot férjével illegálisan dollárra váltotta. Ebből vásárolták 
aztán a kocsijukat az NSZK-ban müncheni ismerőseik segítségével, 
akik még ajándékozásról szóló okiratot is adtak nekik. A tartótiszt 
a jelentést továbbítja a Budapesti Rendőr-főkapitányság helyettes 
vezetőjének. (1969. február 12.) 

Árulkodik egy régi ismerőséről, a megyei tanács egészségügyi 
osztályára került dr. F.L.-ről is, akit 1953-ban összeesküvés 
vádjával tartóztattak le. , Abban az időben rendszeresen névtelen 
leveleket írogatott, amelyben különböző személyeket igyekezett 
befeketíteni." Emiatt az is börtönbe került, akinek a gépét F. 
használta. A szövegben egy sor anonimizálva van, a végén , Hegyi" 
nyomatékosítja közlendőjét: , szükségesnek tartottam figyelmüket 
felhívni a személyére." 

Lehet, hogy annak a (feljelentésének is lesz következménye, 
hogy dr. B. F., egy környékbeli elmegyógyintézet igazgató főorvosa 
a hétvégeken hazajár győri otthonába, és ilyenkor vagy tizenöten 
egy magánlakásban pénzben kártyáznak, hazardíroznak több ezer 
forintos tételekben. Alkalmanként 10-15 ezer forint is gazdát 
cserél. 

,Hegyi" mindenhol ügynökök után szimatol. Budapesten 
megismerkedett egy Gizi nevű ,nőszeméllyeV, egy csepeli 
papírgyár tisztviselőnőjével, akinek a munkahelyén nemrég angol 
szakemberek a szigetországból vett gépeket szereltek be. Az egyik 


angol néhány napja Csehszlovákiából írt Gizinek - most ott 
dolgozik -, és kihívta magához. , Hegyi" szerint , előfordulhat, hogy 
be akarják vonni ellenséges tevékenységbe." M. R.-ről azt állítja, 
hogy ,olyan adatok jutottak korábban a tudomására, hogy a 
C.I.C.233 ügynöke." Vagyis, az amerikai katonai elhárításnak 
dolgozik.234 


Külföldön 

,Hegyi" már nem sokkal beszervezése után, 1965 októberében 
külföldre, Belgrádba utazik egy háromnapos alkoholellenes 
kongresszusra. Rákos százados - akibe a jelek szerint nem sok 
empátia szorulhatott — azt javasolja neki, hogy ha ,be akarják 
vonni ellenséges tevékenységbe", azzal hárítsa el, hogy ő rokkant. 

,Hegyi" " gyakran megy Nyugatra  tanulmányutakra, 
kongresszusokra, turistautakra. Fontos feladata, hogy nyugati 
kollégákkal ismerkedjen. Jelentéseiben részletesen beszámol 
tapasztalatairól, jellemzi új és régi ismerőseit. Az S. nevű német 
professzorral kapcsolatban például kijelenti, hogy , különböző 
gyanús körülményeket észlelt." 

Jó megfigyelő, és előzetes feladatkijelölés alapján, de 
magánszorgalomból is rengeteg (később részben hasznosítható) 
információt közöl. Egy hivatalos útja után például hosszú 
tanulmányban elemzi az NSZK társadalmi, gazdasági, kulturális 
viszonyait, a németek mentalitását, a magyar emigránsok 
beilleszkedésének problémáját. 

A rendszer iránti (tényleges vagy színlelt) lojalitását, vagy csak 
túlbuzgóságát bizonyítja, amikor azon háborodik fel, hogy az 1968 
szeptemberében Bécsben rendezendő kongresszus 
programfüzetében egy szerinte  ,politikai szempontból 
kifogásolható" fakultatív kirándulás is szerepel. Az ismertető 
szerint a Fertő-tavi csónakkirándulás után ,továbbutazás az 
osztrák-magyar határhoz. [...] Ebből is mindenki tudja, hogy miről 


van szó, a többi szervezés kérdése. Igen könnyű minden kommentár 
nélkül megmutatni a magyar őrtornyokat és drótsövényt, vagy csak 
egyáltalán szó nélkül kiszállítani a kirándulás résztvevőit néhány 
percre, aztán továbbutazni." , Hegyi" úgy véli, hogy a provokáció 
miatt a magyar kormánynak esetleg tiltakoznia kellene az osztrák 
kormánynál. 

Ideológiai éberségére újabb példa, hogy miután 1968 
áprilisában hazaérkezik Bécsből egy alkoholellenes 
kongresszusról, rendkívüli találkozót kér a tartótisztjétől. A 
Nemzetközi  —— Alkoholellenes Iroda magyar származású 
képviselőnője, dr. Tóásó Éva ugyanis arra kérte őt, hogy hozzon el 
egy néhány gyógyszert tartalmazó kis csomagot Budapestre az 
édesanyjának. A tiszt a kis csomagban nem talál semmi gyanúsat, 
csak tablettákat és egy sárgás reuma-kenőcsöt. 

, Hegyi" saját rokonairól is jelent, mikor 1967. augusztus 16. és 
30. között a feleségével az NSZK-ban élő apósánál és mostoha- 
anyósánál vendégeskedik. Dr. Szabó Pál orvos 1956-ban disszidált. 
Nem érzi jól magát az NSZK-ban, ez az , ötödik tartózkodási helye." 
Nem megy túl jól a praxisa, a lakásában szerény körülmények 
között végez állatkísérleteket. , Cikkei után többek között (a 
levelezését mutatta) a német atomkutató intézet is érdeklődött és 
meghívták oda munkatársnak". Ezt azonban nem fogadta el, mert 
az átvilágításához különböző adatokat kellett volna szolgáltatnia 
otthon élő rokonairól. Egyébként , Gyűlöli az oroszokat és politikai 
illúziókat kerget". Szabó 1951-ben vagy 1952-ben vette el második 
feleségét, Apponyi Évát, gróf Apponyi György és herceg Odescalchi 
Margit lányát. , Hegyi" mostoha-anyósa édesanyját is jellemzi: 
, Össze-vissza szidta Kádárt, a mai magyar politikai viszonyokat [...] 
amit elmondott talán kicsit zavaros volt elmegyógyászati 
szempontból is."235 


Megfigyelt betegek - és hozzátartozók 


,Hegyi" többször is jelent egy-egy páciense egészségi (fizikai, 
mentális, lelki) állapotáról problémáiról, és/vagy hozzátartozójuk 
bizalmas úton tudomására jutott titkairól, gondjairól. 

Egyik betege bátyja N.J. 1970-ben Angliából tér haza. Első 
alkalommal, amikor Intaházára látogat új Mercedes Combijával, a 
betegeknek képeslapokat, folyóiratokat osztogat, , Hegyinek" pedig 
, valami ruhaanyagot" ad ajándékba. Azzal dicsekszik, hogy annyi 
mindent hozott haza, hogy azzal élete végéig elélhet. Elmondása 
szerint a folyamatban levő válása miatt jött vissza, és azért is, mert 
öccsét , pártfogolni akarja, el akarja vinni, el akarja tartani." Már 
évekkel korábban is írt , Hegyinek", megköszönve, hogy foglalkozik 
az öccsével. ,Hegyi" minderről beszámol a tartótisztjének, aki 
utasítja őt, hogy ,amennyiben N.J. ([...] felkeresi testvérét, 
lehetőségeihez mérten folytasson vele beszélgetést. Főként az 
irányban, hogy mik voltak az indítékai, hogy hazatért, hogy van 
megelégedve itthoni körülményeivel, általában mit mond angliai 
tartózkodásáról. 

, Hegyi" lelkiismeretesen eleget tesz feladatának, hogy N.J. 
intaházai látogatásaikor , gyűjtsön rávonatkozó adatokat." Az 
anonim részekkel tarkított jelentésekből kiderül, hogy N. J.-nek 
exportvállalata volt Angliában. Hazatérése egyik, ha nem legfőbb 
oka az, hogy akadályozza, lassítsa a válása kimondását. 
Középiskolai tanárnő felesége ugyanis beadta ellene a válópert, és 
ő eltűnt a család szeme elől, hogy a bírósági végzést ne lehessen 
neki kikézbesíteni. Egyébként csalódottnak érzi magát, mert a 
londoni követségen, majd a hazajövetele után is mindenfélét 
ígértek neki, amiből semmi nem lett. Itthon a sok ellenségének, 
irigyének ,köszönhetően" , feljelentgették", és ,ezért a rendőrség 
állandóan érdeklődött utána, és nem hagyta nyugton, nem kapott 
állást." Már bánja, hogy hazajött. 

Az N.J.ről szóló jelentéseket egy belügyi főnök számára 
kivonatolják. , Hegyinek" írásmintát kell szereznie N.J.-től. Az 


ügyben további intézkedések várhatók.236 

Akad , Hegyinek" olyan betege is, akinek anyagából több kézzel 
írott levelet ,kölcsönöz ki 7". A Farkas nevű tokorcsi lakos 
, anyagában több kézzel írott levelet talált -— ezek feltehetően 
feleségétől származnak - amelyet [Ssic!] részünkre átadott." A 
tartótiszti megjegyzés szerint az ,írásmintát a helyi III[/III 
alosztálynak adom át, a kézírás azonosításának elvégzése céljából. 
(A következő találkozó során az anyagot vissza kell adni az 
informátornak [...T)237 

, Hegyi" a legtöbbet egy Budapesten dolgozó jugoszláv betegéről 
jelent, akit pszichés problémákkal és alkoholizmusával kezel. B. T. 
korábban egy budapesti székhelyű regionális nemzetközi szervezet 
, valami góréja"? volt, történetünk idején a jugoszláv követség 
kereskedelmi kirendeltségén dolgozik. Nem mellékesen bátyja a 
nagykövet. 

Korábban, amikor - szintén Budapesten - ,komoly, nagy 
volumenű külker megbízást kapott, akkor az valahogyan képességeit 
meghaladta." Hegyi" úgy véli, hogy B. T. krakélerkedik, karaktere 
, elfajult". Pszichés problémái és italozása is szerepet játszhatott 
lecsúszásában. Most állítólag azon gondolkozik, hogy esetleg végleg 
hazatér, és állást, munkát változtat. Felesége otthagyta. 
Összeveszett a bátyjával is, aki azt mondta róla , Hegyinek" hogy 
,[..-.] nem egy olyan nagyon kitűnő képességű fiú és szegény most 
megjárta és bajba került." 

, Hegyi" jelenti, mikor kapcsolatba került B. T.-vel, hosszan 
jellemzi őt; a betegségére vonatkozó kb. 3/4 oldalas rész 
anonimizálva van. Folyamatosan tájékoztatja tartótisztjét B. T.-ről, 
állapotáról, problémáiról, mindarról, amit megtud tőle és - 
másoktól - róla. B. T.-t kétszer is kezelik Intaházán. 

Néhány héttel azután, hogy a jelentések elkerülnek a 
kémelhárításra (11-B alosztály), 1970 októberében Budapestről 
Szombathelyre érkezik a jelentésben csak V. alezredesként 


megnevezett elhárító tiszt, hogy találkozzon Polgár István 
őrnaggyal. Az időzítés nem véletlen: B. T. ekkoriban hosszabb időt 
tölt Intaházán gyógykezelés céljából. V. elvtárs kéri a tartótisztet, 
hogy ,igazítsa el" ,Hegyit": figyelje B.T. , tevékenységét, 
magatartását, nem-e keresik fel kívülálló személyek stb." , Hegyi" 
később még azt is jelenti, hogy B.T. kétszer vagy háromszor 
telefonált szülővárosába. 

, Hegyi" a titkosszolgálatnak tippet, mintegy szakvéleményt ad 
róla: ,,(...] lehet esetleg használható ember, vagy pedig [...] lehet 
valamire felhasználni, saját célra, tehát nem adatszerzési célra, 
hanem megbízási célra."238 


Játszmák 

K.A. korábban évekig portás volt Intaházán, most pedig a 
földműves szövetkezet alkalmazottjaként egy kis élelmiszerboltot, 
büfét üzemeltet itt. 1949-ban diplomataként a bécsi jugoszláv 
követségen szolgált, és — a  szovjet-jugoszláv — konfliktus 
kiéleződésekor menedékjogot kért Magyarországon. Már Intaházra 
kerülésének körülményei is sokat sejtetőek. A részben aninomizált 
szövegből annyi rekonstruálható, hogy a belügy kocsival hozta le 
ide. ,Hegyi" akkor azt az instrukciót kapta, hogy ha valami 
probléma van vele, akkor a szombathelyi kapitányságon Simon 
elvtárshoz forduljon. 

K. A. el is mondja , Hegyinek",, hogy a belügyminisztériummal 
átjövetele után szoros kapcsolatba került, és maradt is, 
rendszeresen információkat adott, főleg a jugoszláv követség 
munkatársairól és Magyarországon megforduló jugoszlávokról." Ő 
— állítja magáról - , olyan bűnt követett el, ami miatt neki lehetetlen 
a hazatérése." (Feltehetőleg fontos iratokat hozott el 
Jugoszláviából.) 

Az 1970 októberében Budapestről érkező elhárító tiszt utasítása 
szerint ,Hegyinek" azonnal jelentenie kell, ha tudomására jut, 


hogy K. A. , személye körül olyan eseményeket tapasztalna, amely az 
ÁB. szerveket érdekli.", főleg, ha B.T. rá akarná őt beszélni a 
jugoszláviai hazatérésre.239 

Ugyanebben a hónapban , Hegyit" a budapesti központból egy 
másik titkosszolga, Nagy István hadnagy, a III[/III-4-B alosztály 
munkatársa is meglátogatja Mérei Ferenchez fűződő kapcsolata és 
a róla adott jelentései okán. A szombathelyi találkozó után , Hegyi" 
panaszkodik a tartótisztjének, hogy , neki nem tetszik az a módszer, 
ahogyan foglalkoztak vele. Ugyanis kifogásolta, hogy általános 
kérdésekről beszélgettek, és ő ebből feltételezte, hogy nem bíznak 
meg benne teljesen." Holott, a pesti vendég értékelése nagyon is 
kedvező. Lehet, hogy , Hegyi" Pestre helyezésében szerepet játszik, 
hogy a politikai rendőrség megbízik benne, és azt akarja, hogy a 
fővárosban éljen, hogy minél gyakrabban találkozhasson Méreivel 
és jelenthessen róla.240 


Pesthidegkút 

,Hegyi" 1971 áprilisától Budapestre kerül, Pesthidegkútra, a Pest 
megyei Semmelweis Kórház (Rókus) Egyesített Intézményei 
kihelyezett Pszichoterápiás Osztály élére. Ekkor munka- és 
lakóhely változása miatt kizárják a hálózatból (anyagát 1972. 
május végén irattározzák.) 

Klebelsberg Kunó egykori kastélyában - amely volt 
csendőrlaktanya, SZOT-üdülő, majd végül tbc-szanatórium is — 
eredetileg egy 65 ágyas női pszichiátriai utókezelő működött, ahol 
azonban 1976-tól férfiakat is gyógyítottak itt, és létesült egy 15 
ágyas nappali szanatórium is.241 

Dr. Goldschmidt Dénes - akár Intaházán - Pesthidegkúton is az 
új gyógyítási módszerek iránti nyitottsággal lát munkához. Így jön 
létre - munkatársai kezdeményezőkészségére építve - a 
biblioterápia, színházterápia, árny-játék, és több műhely - mint pl. 
a táncterápiás vagy a családterápiás olvasó és gyakorló-műhely. A 


Pesthidegkúton folyó gyógyító munkát a kívülállók is nagyra 
értékelik. Konrád György az osztályról 1974-ben azt írta:242 — 
, akkoriban a legmegértőbb és a legemberbarátibb intézmény 
hírében állt." Solt Ottíla úgy vélte,243 hogy a pesthidegkúti osztály 
,rendhagyó függetlenségét" vezetőjének köszönhette,  ,aki 
személyiségének hitele és kapcsolatai révén védőernyőt tartott 
föléje." 

Géczi János író, költő244 Móricz Zsigmond ösztöndíjjal néhány 
hónapot töltött Pesthidegkúton: a betegekkel kb. harminc 
életinterjút vett fel, amelyek közül négyet publikált 1982-ben 
Vadnarancsok I. című könyvében. Egy interjúban245 így emlékezett 
Pesthidegkútra: ,,(...] azon az aziliumi helyen sokan fordultak meg 
tudósok, művészek, vezető értelmiségiek, s nyilván politikusok és 
politika-közeliek is, olyasféle szabadelvű, az önmegvalósítást 
támogató menedék, mint manapság egy-két értelmiségi szalon [...] 
annak ellenére, hogy a betegek többsége szabályos beutalással 
érkezett. Humánus, s mélyen megértő intézmény, bölcs és nyitott 
vezetővel [...T" 


Szolgálat mindhalálig 
Bár ,Hegyit" Budapestre kerülése után kizárják a hálózatból, 
titkos, kettős élete csak rövid időre szűnik meg: 1972 júniusától 
társadalmi kapcsolatként számítanak rá. 1976 februárjában pedig 
újra aktiválják, és előrelép a hálózati személyek univerzumában: 
ekkortól (nyilván új fedőnéven) titkos megbízottként jelent a 
haláláig, 1988 októberéig a II[/III-4 Osztály (kulturális elhárítás) A, 
majd B alosztályának. Ebből az időszakból nincs meg a 
munkadossziéja, a levéltárban csak ügynöki munkássága I. kötete 
található meg. 

Goldschmidt és a politikai rendőrség jó kapcsolatát bizonyítja 
az ekkortájt beadott útlevélkérelmeinek előzékeny kezelése is. 
Amikor 1985-ben Svájcba kér útlevelet, Dr. Horváth József" 


ezredes, a III/III csoportfőnöke arra utasítja az Útlevél osztály 
vezetőjét, hogy Goldschmidtnak és vele utazó családtagjainak — 
, Operatív célból [...] Látogatás célból" - az útleveleket soron kívül 
és illetékmentesen állítsák ki. 1987-ben az NSZK-ba utazásakor 
turista útlevelét szintén ingyen és soron kívül kapja meg, ezúttal is 
, ODeratív érdekből." 

A kórház igazgató-főorvosa a következőket írja Goldschmidt 
útlevélkérő lapjára, 1985-ben: , Gyógyító tevékenysége, emberi 
etikai, politikai magatartása kiemelkedő." 1987-ben: , Gyógyító 
tevékenysége kiemelkedő. Emberi, etikai, politikai magatartása 
kifogástalan."246 

Goldschmidtot 1987-ben nyugdíjazzák, 1988 októberében hal 
meg. Dossziéját ekkor irattárba helyezik. 

Goldschmidt Dénesről 1992-ben díjat neveztek el, amellyel a 
Magyar Pszichiátriai Társaság247 kétévente jutalmazza a hazai 
szaklapokban megjelent legjobb esettanulmány szerzőjét.248 


Egy különleges ember 
Dr. Süle Ferenc diplomája megszerzése után 1962-ben ideg-elme 
segédorvosként került (pszichológus feleségével együtt) Intára, 
ahol négy évet töltött el. Szerinte Goldschmidt szakmailag nyitott 
volt, bár a munkájában sok kifogásolnivaló akadt. Nem volt rossz 
főnök, őt és a többi beosztottját is hagyta dolgozni. 
Kommunistának vallotta magát, de ideológiája és értékrendje nem 
tűnt szilárdnak. Hangzatos frázisaival sok fiatalt meg tudott 
téveszteni. Rendkívüli karriervágy hajtotta. Úgy helyezkedett, 
nyilatkozott, viselkedett, hogy azzal megfeleljen a mindenkori 
széljárásnak. Kaméleon természete volt, több személyiséggel 
rendelkezett.249 

Goldschmidt személyiségéről, módszeréről, tevékenységéről 
néhány egykori pesthidegkúti munkatársa egyértelmű elismeréssel 
nyilatkozott.250 


Dr. Barát Katalin: , Rendkívül szerencsésnek tartom magam, 
hogy életem első munkahelye a Pesthidegkúti pszichiátriai osztály251 
volt. Goldschmidt Dénes személyisége meghatározó volt egyéni és 
szakmai fejlődésemre is. [...] kíváncsi volt a nővérek, betegek 
véleményére is, és egyenlő partnernek tartott mindenkit az 
osztályon. Nagyon eltért ez a viszonyulás az egészségügyben 
megszokottól." 

Hanisch Erzsébet - aki 15 évig volt nővér Pesthidegkúton - 
szintén kivételes szerencsének tartja, hogy Goldschmidt mellett 
dolgozhatott. , Mit tanultam tőle? Alaptétel volt, hogy mindenre és 
mindenkinek a problémájára oda kell figyelni. [...1] Anekdotázó 
ember volt, tanítása nem elméleti jellegű. [...] Később, amikor 
egyetemre jártam, mégis megéltem abból, amit tőle tanultam. AZ ő 
értékrendje elfogadható volt számomra, sokkal inkább, mint akár az 
akkori felnőtt társadalomé, akár a szüleimé.  Hidegkúton 
tapasztaltam meg, hogy mi a demokrácia [...J7 

Forián Szabó István az 1970-es évek második felében, utolsó 
éves orvostanhallgatóként , csodálatos véletlenséggel? keveredett 
Hidegkútra: ,Amit majd" negyven év során tanultam és 
megvalósítani igyekeztem, csak kiegészítése, praktikus feldolgozása 
lett azoknak az "alapoknak", melyeket Tőle, és később az osztályán 
eltöltött évek során munkatársai között elsajátíthattam." 

Sükösd Enikő szerint mindenkivel emberi hangnemben beszélt, 
és közvetlen viszonyt teremtett. , A bizalom segítségével tudott egy 
olyan virágzó és tápláló létformát segíteni, amelyben hatékonyan és 
kreatívan működtünk, gyógyító erőink megsokszorozódtak. 

Milyen ember volt dr. Goldschmidt Dénes teszi fel a kérdést 
Blága Gabriella.  , Különleges — volt —— megjelenésében — és 
gondolkodásában, mindenben, amit és ahogy csinált. [...] 
Kimeríthetetlenül kíváncsi volt a világ történéseire, beleértve 
embert, jelenségeket, kommunikációt, patológiát. Kíváncsisága 
folyamatosan élcelődő, játékos humorba, öniróniába ágyazódott. 


Gondolatai ki-bejártak, ingáztak a látható, megélt, konkrét és az 
absztrakt, abszurd, szimbolikus világ között. [...] Az ő iskolája? tette 
lehetővé számomra, hogy megértsem, a dolgok, emberek, igazságok 
sokfélék és ezek értése/értelmezése állandó mozgásban, változásban 
van." 


Élni és élni hagyni 


, Szentendreit", a Pomázi Munkaterápiás  Intézet252 párttag 
főorvosát 1967 áprilisában, 35 éves korában szervezi be , hazafias 
alapon" informátornak Földeák Tamás alhadnagy. A beszervezési 
dossziéja nincs meg. A 6-os karton253 szerint , a beszervezés vonala: 
, revizionista".  , Szentendrei"254 ügynöki tevékenysége nagyobb 
részét az tölti ki, hogy a hatalom szemében veszélyesnek tartott 
Mérei Ferencről255 és főleg Krassó Györgyről - illetve a 
kapcsolataikról jelent. 


Mérei 

Bár , Szentendrei" csak jóval ügynöki működése megkezdése után 
ismerkedik össze Méreivel, először személyes tapasztalatok híján 
pletykák, kósza hírek alapján értékeli Mérei tevékenységét. 
, Tudomásom szerint munkáiban nem hivatkozik ma sem haladó 
irányzatokra." (1967. január 14.) , AZ orvosok körében Mérei-ellenes 
hangulat van, de ez főleg szakmai okokra vezethető vissza." (1967. 
december 15.) , Módszere etikailag nem mindig magas értékű. Kb. 
vulgárisan "Ti toljatok, és én majd húzlak Benneteket" -— módszerben 
fejezhető ki. Ennek ellenére nem népszerű a saját munkatársai 
körében sem [...] Politikai veszélyessége a betegsége valamint a kora 
miatt lényegesen csökkent." (1968. július) 

1969. május végén arról tájékoztatja tartótisztjét, Földeák 
Tamás — főhadnagyot, hogy az Országos  Ideg-, és 
Elmegyógyintézetben megürült egy állás, dr. Tóth László egyetemi 
magántanár öngyilkossága miatt. , A hírek szerint depressziójának 
egyik oka, hogy az intézeten belül a Mérei-Kun "klikk" a múlt év 
végén hajszát folytatott ellen."25 

, Szentendrei" jóval eredményesebb a Mérei tanítványok (vagy, 


ahogy ő fogalmaz: a , Mérei-hívők") feltérképezésében, szakmai 
jellemzésükben. Nemcsak tartótiszti utasításra, de önszorgalomból 
is jelent pszichológus, pszichiáter kollégáiról. Mindenekelőtt 
politikai megbízhatóságukról, a rendszer iránti lojalitásukról, 
kapcsolataikról. 

Egy-egy odavetett megjegyzése gyakran veszélyes 
következményekkel járhat az érintettre nézve. A börtönviselt 
Lichenstein Sándorról például - akit a III/III-3-B alosztálya (írásos 
elkövetők felderítése) tart szemmel - közli, hogy kapcsolatot tart 
rabtársaival: ,Ezek közül egyesek politikai veszélyessége nem 
elhanyagolható (Pl: Babics László)" 

Vagy: a csehszlovákiai inváziót követően ezt jelenti: , az egyik 
munkatársam (Schenker) mint politikai pletykát említette, hogy 
Csehszlovákia után Románia, Jugoszlávia és Albánia is következik, 
mert annak idején Hruscsov és Kennedy megvonták az érdekszférák 
határait."257 A tartótiszt ezek után intézkedik, hogy a jelentést , a 
korábbi jelzésekkel együtt szignalizációs célból" megküldjék a II[/ 
III-4-A alosztályának (radikális ellenzékiekkel szembeni elhárítás.) 
Vagyis , sikerült" felhívni a figyelmet Schenkerre. 

Nemcsak közvetlen kollégái lojalitása foglalkoztatja, de 
aggodalmát fejezi ki Nyugatra távozott , egyének" itthoni szakmai 
utóéletével kapcsolatban is. Dr. Adorján Csaba, az MTA 
Pszichológiai Kutató Intézetének munkatársa nemrég disszidált, a 
könyvét mégis megjelenteti a Medicina kiadó, a szintén disszidens 
dr. Varga Ervin - a Pszichiátriai Klinika korábbi párttitkára — 
tanulmányát pedig közölte a Gyógyszereink című folyóirat. 


Krassó 
, Szentendrei" ügynöki munkásságának középpontjában Krassó 
György áll, róla, tevékenységéről, kapcsolatairól adja a legtöbb 
jelentést. 

Krassó258 (, Lidi"), a kalandos sorsú ellenzéki, a hatalom egyik 


elsőszámú ellensége. 1956-ban részt vett a Rádió ostromában, majd 
a fegyveres és az illegális ellenállásban. 1956 végén az elsők között 
tartóztatták le. 1958 szeptemberében tíz év börtönbüntetésre 
ítélték, de 1963 márciusában amnesztiával szabadult. Ezután 
rendőri felügyelet alá helyezték. 1963 végén izgatás vádjával újra 
letartóztatták, . de —— 1964-ben bűncselekmény hiányában 
felmentették. 

Az állambiztonság a rendszerváltásig szinte folyamatosan 
foglalkozott a személyével. Ügynökök - köztük több börtöntársa és 
szeretője, alkalmi partnere -, illetve operatív technika segítségével 
ellenőrizték őt. Megfigyelése dokumentumait az ÁBTL-ben 13 
vaskos dosszié Őrzi.259 

Anarchisztikus politikai nézetei, meg nem alkuvó magatartása, 
előélete miatt a hatalom veszélyesnek tartotta, szabados szerelmi 
élete, a megfigyelését és ellenőrzését végzők iránti nyílt 
ellenszenve pedig csak még jobban irritálta a politikai rendőrséget, 
amely mindent megtett annak érdekében, hogy bizonyítékokat 
szerezzen ellene, és újra börtönbe juttassák. Minden Krassóra 
vonatkozó bizalmas, kényes természetű információ közelebb 
vihetett egzisztenciális ellehetetlenítéséhez. 

, Szentendreit" a politikai rendőrségnél - egy 1966 áprilisi 
tartótiszti értékelés szerint -— Krassó György barátjának tartják.260 
, Szentendrei" beszervezője és tartótisztje a II[/III-4-B alosztály 
(szektásokkal, trockistákkal, ál-baloldaliakkal szembeni elhárítás) 
tisztje. . Mindezek alapján elképzelhető, hogy , Szentendrei" 
beszervezésének az volt a fő oka, magyarázata, hogy a vele baráti, 
vagy jó kapcsolatban levő Krassót ,tanulmányozza", figyelje, 
jelentsen róla. 

És , Szentendrei" figyel Krassóra és gyakran jelent róla. 1967 
októberében például ,gyanús"? elfoglaltságáról informál: ,,[...] 
tolmács tevékenységének befejezése óta aktívan részt vesz a vállalati 
fotószakkör munkájában, gyakran éjszaka is a fotólaboratóriumban 


tevékenykedik, ez szabad idejének jelentős részét leköti." 

1968. szeptember 26-i jelentésében így jellemzi őt: , Erkölcsi és 
etikai színvonala minden vonatkozásban alacsonynak mondható. Fő 
érdeklődése ösztön szinten nyilvánul meg. ([..] Nagyon sok 
nőismerőse van. Ezek is általában vele egy erkölcsi szinten állnak. 
Politikai veszélyessége a kiszámíthatatlan, labilis egyéniségében, 
kiterjedt baráti körében, ezek milyenségében, valamint külföldi 
kapcsolataiban rejlik. [...] Nehezen elviselhető, rossz modorú, [...] 
rámenős, még a baráti körben sem szimpatikus egyéniség."261 

Krassó György - jó kapcsolatuk okán - orvosi, pszichiáteri 
segítségre szoruló barátnőit, nőismerőseit ,Szentendreihez? viszi 
(küldi), aki ezzel a helyzettel és lehetőséggel visszaélve 
folyamatosan tájékoztatja tartótisztjét a páciensek problémáiról, 
kezelésük tényéről, időpontjáról, részleteiről. Sőt: esetenként 
utasítást kap és fogad el egy-egy páciense kezelésére vonatkozóan 
is. 

Krassó kapcsán kerül a képbe , Szentendrei" egyik kolléganője. 
Egy 1967 április végi jelentés szerint dr. K. I. — akivel a II[/III-1 
osztály már saját jogán is foglalkozott -— Krassó ismerőse. A 
tartótiszt utasítja ,Szentendreit", hogy kolléganőjével , lehetőség 
szerint tisztázza a  Krassóval alkotott ismeretsége jellegét, 
jellemeztesse vele Krassót." 

A találkozón felmerül a Krassó és E. Anna közötti viszony 
kérdése is. Július 14-én , Szentendrei" azt az utasítás kapja, hogy 
beszéljen meg találkozót Krassóval, és kérdezze ki , E. [...] Annához 
való viszonyáról [...I, új kapcsolatairól munkahely változtatási 
körülményeiről." Szeptember végén , Szentendrei" a Puskin mozi 
előcsarnokában találkozik E. Annával, aki kéri, hogy vizsgálja meg 
egyik barátnőjét. A tartótiszt arra utasítja őt, hogy a barátnőt 
konspiráltan kérdezze ki Krassóról.262 

A besúgott betegek között van Krassó egy barátja, munkahelyi 
kollégája is. A. Sz. apja a Horthy hadseregben vezérkari tiszt volt, 


állítólag szerepet játszott a ,kiugrási kísérletben", és 1944-ben 
Faragho Gábor altábornaggyal, az előzetes fegyverszüneti bizottság 
tagjaként részt vett a moszkvai tárgyalásokon. Egyes hírek szerint 
1945-ben Romániában kivégezték, de K. I. úgy tudja, hogy a család 
hírt kapott róla a Szovjetunióból. A. Sz. édesanyja -— Földeák Tamás 
alhadnagy jelentése szerint -— gróf Bethlen lány. 

1967. május 9-én , Szentendrei" jelenti, hogy A. Sz. május 2-án 
felhívta, és személyes találkozót kért. ,Ma megjelent a hivatali 
helyiségemben és a B. osztályra kérte felvételét. Bizonytalan ígéretet 
tettem neki." A tartótiszt elégedett: , Utasításomhoz tartotta magát, 
azonnal közölte AL[...] Sz[...1] kezeltetési szándékát és tanácsot kért 
erre vonatkozólag." Kap is: , Közölje AL[...] Sz[...I-al, hogy felveszi az 
Intézetbe, és érintse neki Krassó személyét."263 


A Krassó-páciensek 
1967. július 18-án Krassó a lakásán hívja fel ,Szentendreit", 
azonnal el akar hozzá menni egy nőismerősével. , Szentendrei" 
másnapra ad időpontot, de egyikük sem jelentkezik. Néhány nap 
múlva újra telefonál Krassó: , Ígéretet tett arra, hogy 1967. július 26- 
án szerdán ügyeleti szobámban akár egyedül, akár a nőismerőse 
társaságában feltétlenül meglátogat, mert több közölnivalója is 
van." Krassó azonban ,eltűnik", októberben viszont egy 
telefonhívás után még aznap felmegy , Szentendrei" lakására egy 
barátnőjével. A vizsgálattal kapcsolatos szövegrész, 4-5 sor 
anonimizálva van.264 

Jó fél évig - legalábbis , Szentendrei" jelentéseiben — nincs hír 
Krassóról és nőismerőseiről. 1968. május 4-én Krassó egy Éva nevű 
ismerősével keresi fel a pszichiátert. A jelentés következő fél oldala 
anonimizálva van. A tartótiszt utasítása: , Krassó nőismerősének 
rendszeres kezelése alapján adatait vegye fel, a pszichiátriai kezelés 
ürügyén tisztázza személyi körülményeit, Krassóhoz fűződő 
viszonyát." 


Június 12-én Krassó B.M. nevű ismerősét hozza el. 
, Szentendrei", közli vele, hogy ,a hozzám injekcióért elhozott 
nőismerősének kezelése lehetséges." Ezután több sor anonimizálva 
van. , Megállapodtunk, hogy a következő héten előzetes vizsgálat 
céljából intézetemben meglátogatnak." 

A tartótiszt értékel és utasít: ,Az informátor Krassó új 
kapcsolatát derítette fel és megteremtette a sűrűbb érintkezés 
lehetőségét." És: , A vizsgálat keretein nem túlmenően ismerje meg 
[...1] kapcsolatuk eredetét. Igyekezzen baráti szituációt teremteni. 
Krassó baráti körét, tevékenységét és politikai nézeteit illetően 
tegyen fel kérdéseket."265 

Június 24-én Krassó többszöri hívás után éri el , Szentendreit", 
és arra kéri, hogy ,a már említett nőismerősének (nem derül ki, 
hogy kiről van szó - G. A.J] a szokott havi injekciókat adjam be. Este 
7 óra körül megjelentek. Ezzel kapcsolatosan az észrevételeim a 
következők." 

Ezután a lap kb. egyharmada anonimizálva van.266 

Az értékelés szerint ,A jelentés Krassó magatartásában 
változást nem mutat. [...] politikai vitát társaságban nem 
kezdeményez. Egyénisége kiegyensúlyozatlan, magánélete 
rendezetlen, anyagi problémákkal küzd." 

A július 30-i jelentés elején több sor anonimizálva van. A szöveg 
folytatásából az derül ki, hogy Krassó interurbán kereste 
, Szentendreit" ,a már említett nő kezelése?" ügyében. Néhány sor 
anonimizálás után így folytatódik a jelentés: ,A Krassóval való 
kapcsolatom a fenti ok miatt a jövőben is folyamatosan biztosított." 

(A jelentés végén az utasítás már egy újabb ügyre és személyre 
vonatkozik: , A Szakadárok? fn. ügyre vonatkozólag azonnal jelezze 
telefonon, ha orvosi vizsgálatra jelentkezik nála FI...]P. [...]. A 
vizsgálatot olyan időpontban beszélje meg, hogy előtte rendkívüli 
találkozón a kérdést megbeszélhessük.")267 

Krassó 1968. szeptember 14-én a lakásán felhívja Szentendreit", 


majd az egyik nőismerősével felmegy hozzá. , A nőismerős a már 
általam jelzett angol állampolgár." Korábban ösztöndíjjal 
tartózkodott Magyarországon, egy könyvkiadónak dolgozott, és — 
ahogy elmondja ,Szentendreinek" -, ha ezt továbbra is 
megtehetné, akkor visszatérne. 

Értékelés: ,A jelentésben említett angol állampolgár L[...] 
(Fényképét a következő találkozón felismertetés céljából a hálózati 
személynek felmutatjuk.) [...]-ről korábbi itt tartózkodása idejéről 
erkölcsileg kompromittáló felvételek jutottak birtokunkba." 
(Könnyen elképzelhető, hogy a felvételeket maga a Cég készíttette.) 

Október 18-án Krassó ismét felkeresi ,Szentendreit" az angol 
lány ügyében.268 


A francia beteg 

, Szentendrei" 1968. január 26-án arról számol be, hogy az előző 
nap - ,jóváhagyott javaslat alapján?" - lakásán fogadott egy 
Magyarországon tartózkodó francia nőt, X.C.-t, aki ,a 
dolgozószobában mintegy másfél órás vizsgálatnak vetette alá 
magát." 

Ezután az oldal fele és a következő oldal egészében 
anonimizálva van. A jelentés harmadik oldala így folytatódik: 
, Kémtevékenységre vonatkozó közlésen kívül minden kérdésben 
bizalommal nyilatkozott. Elmondotta azt is, hogy nagyon 
szimpatikusnak találja orvosát, és a továbbiakban még több 
bizalommal lesz hozzá." 

Sürgős ügyről lehet szó, mert a tartótiszti megjegyzés szerint 
, AZ informátornak az éjszaka folyamán nem állt módjában jelentést 
írni." 

Feltehető, hogy , Szentendrei" a páciense által elmondottakat, és 
a saját - a vizsgálat alapján levont - következtetéseit osztja meg a 
tartótisztjével. Ráadásul -— mint az értékelésből kiderül - , Az 
informátor a vizsgálatot az eligazításban meghatározottak szerint 


végezte." 

A dokumentumra valamilyen főnök többek között az alábbiakat 
írta: ,A jelentés egyes részeit a 3/a anyagai megerősítik. (Párizs- 
kémtevékenység.") 

A tartótiszt meglehetősen cinikusan értelmezi az orvosi 
titoktartás fogalmát, mert arra utasítja ,Szentendreit", hogy ha 
felkeresi őt a francia nő magyar barátja, akkor , betegségére 
vonatkozóan tájékoztassa, de legyen tekintettel az orvosi 
titoktartásra." 

Az 1968. február 2-i jelentés tárgya ismét a francia hölgy 
januári, első vizsgálata. , F. hó 25-én 17 órakor megjelent lakásomon 
a jelzett személy vizsgálatra." A következő fél oldal anonimizálva 
van, majd úgy folytatódik, hogy  nőbetege visszatérne 
Magyarországra kb. két évre. 

, Itthon magánóvodát szeretne szervezni, vagy nyelvtanítással 
foglalkozni. [...] tervét kizárólag a gyermeke apja miatt tervezi. Nem 
kizárólag a házasságban lát perspektívát. Nevezett "rossz káder"? és 
kiutazását megakadályozták az itteni hatóságok. Ezekkel több 
összeütközése is volt. Ki akart hozzá jutni külföldre, Bulgárián 
keresztül disszidálási terve volt, de felfedezte, hogy négy személy 
rendszeresen követi. Nem magyarok voltak, de nyilván "innen adták 
le a drótot [...] Megegyeztünk, hogy hazajövetele után az analisist 
folytatjuk. [...] Minden vonatkozásban az analisis alkalmával a teljes 
őszinteséget mutatta, de ezen a téren zárkózott maradt. ([...] 
Végezetül a honorárium kérdésénél felajánlotta, hogy meghívólevelet 
küld, melyet köszönettel fogadtam, és megígértem, hogy nagy 
valószínűséggel igénybe veszem." 

A tartótiszt, Földeák Tamás alhadnagy utasítása: ,,(...] pontosan 
írja le X/..// kémkedésre való rábírásra vonatkozó elhangzottakat!" 
(sic!] 

Február 24-én , Szentendrei" kétoldalas jelentésben leírja, 
hogyan jellemezte neki X. C. a barátját, gyermeke mérnök apját. A 


szövegből kb. 5-6 sor anonimizálva van.269 


, Munkáját lelkiismeretesen végezte?" 

, Szentendrei" nemcsak tesz, de kér is szívességet. Például felesége 
munkahelyi konfliktusának elrendezéséhez. Megjegyzi, hogy az 
asszony főnöke, a rendelőintézet igazgatója , illegálisan tölti be ezt 
a tisztséget." A tartótiszt intézkedik, hogy a problémával a 
területileg illetékes  II[/III-4-A alosztály foglalkozzon. 1968. 
december 16-án ,Szentendrei" a  ,személyes problémája 
megoldásában" fordul tartótisztjéhez.270 

(Korábban , Szentendrei" azzal kedveskedett tartótisztjének — 
amint ez az 1967. május 9-i jelentésből kiderül -, hogy odaadott 
neki , idegbetegek által készített néhány - részben pornográf — 
festményt.")271 

, Szentendreit" munkahely- és lakás változása miatt 1970. július 
8-án kizárják a hálózatból, 107 oldalas anyagát irattárba helyezik 
(H-48651 számon). Nagy István hadnagy ekkor így értékeli 
munkáját: 

, Elsődlegesen a revizionista platformról támadó "F" dossziés 
személyek és azok kapcsolati ellenőrzési területén foglalkoztattuk. 
Munkáját lelkiismeretesen, mindig a kapott utasításnak megfelelően 
végezte. Több operatív jelentést adott "Pszichológus? és "Lidv 
fedőnevű  "F  dossziés személyekről — azok kapcsolatairól. 
Eredményesen használtuk fel a "Mérnök" fedőnevű ügy 
kombinációjában. Feladatát nagy körültekintéssel és jó érzékkel 
hajtotta — végre. — ([..] Társadalmi kapcsolatként tovább 
foglalkoztatjuk"272 

, Szentendrei" 1970. július 30-tól lesz társadalmi kapcsolat. 1971- 
től - , Hegyi" utódjaként — igazgató-főorvos az Intaházai Terápiás 
Intézetben (újabb nevén: Vas megyei Pszichiátriai Rehabilitációs 
Osztály), , amely nyitott szellemiségével,  művészetterápiás 
csoportjaival vívott ki szakmai tekintélyt. 


A Magyar Pszichiátriai Társaság dr. Kiss-Vámosi Józsefet 1992- 
ben Oláh Gusztáv273 emlékéremmel (életműdíjjal) tüntette ki, 
amely annak adható , aki a Társaság feladatainak megfelelő magas 
színvonalú munkát végzett. "274 

Az Új Kemenesalja című lap 2012. szeptember 28-i számában 
beszélgetést közölt dr. Kiss-Vámosi Józseffel és a feleségével a 
elmélkedik: ,,[...] még sokáig foglalkoztat a gondolat: hogyan fér 
meg egymás mellett egy emberben ennyi tisztelet a másik iránt, 
ennyi önállóság és kreativitás? Azt hiszem, ők már ismerik a titkot, 
mit jelent: élni és élni hagyni..." 


Fiatalok és az 


Állambiztonság 


Tűzáldozat a Múzeum Kertben 


A (proletár)diktatúra ellenségei 


1963-ban lezárult a forradalom utáni megtorlás időszaka, 
kiengedték a börtönből az elítélteket (igaz, nem kis részük hosszú 
időre megbélyegzett marad). A konszolidáció és az 1968 elején 
bevezetendő új gazdasági mechanizmus előkészületei társadalmi, 
gazdasági, kulturális, szellemi erjedést hoztak. Az emberek felejteni, 
élni és építeni akartak. A hazai fejlemények, a nemzetközi enyhülés 
kedvező körülményeket, feltételeket teremtett a fejlődéshez, a lassú 
változáshoz. 

1968 augusztusában azonban a ,baráti?" országok tankjai 
eltiporták a prágai tavaszt, s ezzel végképpen szertefoszlott az 
emberarcú szocializmus megvalósításának lehetősége, illúziója. 
Nincs tovább miben hinni. A konzervatív erők Keleten és Nyugaton 
egyaránt megerősödtek. 

A Kádár-rendszer aranykorának számító, 1963-mal kezdődő és a 
hetvenes évtized elejéig tartó időszakban az állambiztonsági szervek 
változatlan intenzitással kutattak a közellenség után. (A PB 1963. 
szeptember 10-i ülésére készült jegyzőkönyv szerint 246659 
állampolgár adatait kezelték. Közülük 5824 fő veszélyes elemnek 
számított, s több mint 106 ezren szerepeltek a kutató 
nyilvántartásban.) 

Egy 1969-es belügyminiszteri jelentésből kiderült, hogy 
növekedett az ifjúsági bűnözés, köztük a politikai típusú. Míg 1964- 
ben csak 11 fiatalt vontak felelősségre összeesküvésben való 
részvételért, 1968-ban 46-ot, 1969-ben pedig 64-et. 1969-ben 
ellenséges politikai tevékenység miatt csaknem félezer ember ellen 
indítottak eljárást: kétharmaduk ellen ,burzsoá és jobboldali 


revizionista platform alapján"? egyharmaduk ellen , baloldali 
revizionista" beállítottságú cselekedeteik miatt.275 


Találkozás a Háryban 
1969. március 15-én a Múzeum kerti hivatalos állami ünnepség 
befejezése után 60-80 fiatal elindul a Parlament előtti Kossuth- 
szoborhoz, leteszik a virágaikat, majd átmennek a budai Bem- 
szoborhoz. Közülük harminc-negyvenen délután öt körül az 
Erzsébet-híd pesti hídfőjénél, az autóparkolóban gyülekeznek, 
sokuk virágot szorongat a kezében. Először a Március 15. téri 
Petőfi-szobornál eléneklik a Himnuszt, majd a Múzeum kertbe 
vezet az útjuk. Hét órára jár, tizenöt-húszan maradnak, amikor 
egyikük azt javasolja, hogy üljenek be a közeli Háry-borozóba. A 
véletlen sodorja őket össze, nem ismerték egymást. Pontosabban: 
történetünk két főszereplője, még délután a Petőfi-szobornál 
összebarátkozott.276 

Szirmay Tamás 21 éves, műszaki főiskolára jár. Édesapja 
középiskolai tanár, édesanyja nyugdíjas. KISZ-titkára jellemzése 
szerint csendes, szolid, segítőkész, , politikailag tájékozott és reális 
ítéletű" osztálytárs, jó vitapartner, szereti az irodalmat és a zenét. 

A másik főszereplő Babay László. Ő az, aki délután a Nemzeti 
Múzeum kertjében felmászott a zászlórúdra, és kisimította az 
összegyűrődött nemzeti lobogót. 21 éves, figuráns egy 
tervezőintézetben, bár érettségi után kitanulta a villamos- 
műszerész szakmát. Munkahelyi igazgatója a következőt írta róla: 
, a szakszervezeti és politikai munkában nem nagyon tudott részt 
venni. Munkaviszonyát a munkahelyéről való távolmaradások miatt 
szüntettük meg." Helikopter-pilóta szeretne lenni, 1967-ben részt 
vett az MHSZ  repülőklubjának munkájában, háromszor 
jelentkezett tartalékos tiszti iskolára. 

Kettejükkel érkezik Kovács Ferenc is: 19 éves, művészeti 
gimnáziumban érettségizett, rajzoló, munkáscsalád sarja. Főnöke 


jellemzése szerint a vállalat politikai jellegű rendezvényein nem 
szokott részt venni. 

A Háry-borozó zsúfolt, Babay az egyik teremben megkérdezi 
egy kisebb társaságtól, hogy leülhetnének-e melléjük. A padokon 
17-21 éves fiatalok ülnek. Ismerik egymást, hónapok óta 
találkozgatnak a Háryban. A hat fiú munkáscsaládból származó, 
alacsony képzettségű, fizikai munkás, a három lány pedig 
adminisztrátor. A hangadó Joó István 19 éves, nyolc általánost 
végzett, cserépkályhás szakmunkás vizsgát tett, de segédként 
dolgozik. A kilenctagú társaság egyik tagja ellen betöréses lopás 
gyanúja miatt eljárás folyik, egy másikuk pedig büntetett előéletű 
(vagyon elleni bűncselekmény miatt 9 hónapra, tiltott határátlépés 
előkészülete miatt három hónapra csukták le, lopás kísérlete miatt 
6 hó felfüggesztett börtönbüntetésre, jogtalan használat miatt 
pedig 6 havi javítónevelő munkára ítélték.) 

A két társaság többek között arról beszélget, hogy 1848-at nem 
lehet méltó keretek között megünnepelni, míg március 21, a 
Tanácsköztársaság évfordulója, április 4, a felszabadulás ünnepe, 
és november 7, a Nagy Októberi Szocialista Forradalom 
évfordulója piros betűs ünnep. 

Az este végén Szirmay javasolja, hogy ne hagyják abba a 
szabadságharc emlékének ápolását, és néhány nap múlva 
ünnepeljék meg Kossuth halálának 75. évfordulóját. A társaság 
tagjai egyetértenek vele, felírják a telefonszámát és abban is 
megegyeznek, hogy minden hónap utolsó szombatján ugyanitt 
találkoznak. 

Ezután gyakran jönnek össze valamelyikük lakásán, vagy a 
Háryban. A létszám alkalmanként változik, de hamar 10-15 főre 
apad. A hangadó egyre inkább Szirmay lesz: a társaság tagjai közül 
talán neki vannak egyedül valamennyire kiforrott nézetei a 
rendszerről. A többiek felnéznek rá, általában elfogadják a 
véleményét. 


, Szirmay volt a higgadt ideológus, a megfontolt" Babay pedig , a 
forrófejű, anarchiára hajlamos? - így jellemezte később kettejüket 
egy társuk, Kovács Ferenc. Rajtuk kívül a társaság többi tagja csak 
epizodista, vagy statiszta, nem játszik kezdeményező szerepet. A 
résztvevőket a rendszerrel szembeni ködös elégedetlenség, 
valamifajta értelmes, vagy annak vélt cselekvés lehetősége, de 
leginkább az együttlét élménye köti össze. Kovács szerint:, Csupa 
fiatalok voltunk [...] jó volt együtt." Szirmay gyerekkori barátnője, 
Herczeg Erzsébet pedig örült, hogy Szirmay , végre talált egy neki 
megfelelő baráti társaságot, [...] mindig szeretett volna barátokat és 
nem volt társasága." 


Robbantás 

A társaság nyolc tagja már március 20-án gyertyát tesz a Kossuth- 
szobor talapzatára, március 22-én pedig ugyanitt 18-20-an gyűlnek 
össze. Egyikük elszavalja Ady Endre: Kossuth halálának 
évfordulóján című versét, Szirmay rövid méltatást tart, ezután a 
közös pénzből vásárolt koszorút leteszik a szobor talapzatára. 

Március 29.: a társaság első hó végi találkozója a Háryban. 
Babay meglepő javaslattal áll elő: robbantsák fel a Gellért-hegyi 
Szabadság-szobrot, vagy a szocialista rendszer valamelyik más 
jelképét: a Dózsa György úti  Lenin-szobrot, vagy a 
Tanácsköztársaság emlékművet. Úgy véli, hogy ezzel forradalmi 
hullámot lehetne elindítani. Szirmay szerint viszont a törvény 
súlyosan büntet minden erőszakos cselekményt, az elkövetők 
bajba sodorhatják magukat, a csoport tagjait, és a hozzátartozóikat 
is. 

Április 4-én Babay a lakásán a társaság három tagjával 
találkozik. Kijelenti, hogy rendelkezik robbanóanyaggal, amit 
azonban kérésre sem mutat meg, mondván, hogy az anyag a 
fürdőkád alá van befalazva. 

Április 12-én a Háry borozóban nyolcan-tízen lehetnek jelen. 


Szirmay kifejti, hogy harcolniuk kell az alapvető emberi jogok 
érvényesüléséért, mert Magyarországon nincs szólásszabadság, 
megbüntetik, aki bírálni meri a rendszert. Felveti, hogy hasonlóan 
gondolkodó fiatalok részvételével hozzanak létre ötfős 
csoportokat, amelyek sejtszerűen épülnének fel: a tagok nem 
ismerik egymást, csak őket a vezetőjük. A lappangó, a rendszerrel 
politikailag szembenálló csoportok akkor lépnek majd akcióba, ha 
forradalmi helyzet alakul ki (ha kivonják az országból a megszálló 
szovjet csapatokat.) 

Április 16-án Szirmay és három társa (Joó István, Kovács 
Ferenc, és a 20 éves, segéd-gépkocsivezető Tóth Zoltán, aki 
asztalosnak tanult, de nem szerzett szakmunkás bizonyítványt) a 
lakásán keresi fel Babayt, és végleg lebeszélik a robbantásról. 
Szirmay Jan Palachról és Bauer Sándorról beszél. 


Palach és Bauer 
Jan Palach egyetemista 1969. január 16-án a prágai Vencel téren a 
szovjet megszállás ellen tiltakozva felgyújtotta magát, és három 
nap múlva meghalt. Temetésén óriási tömeg vett részt. Példáját — 
és nemcsak hazájában - többen is követték, csak januárban és 
februárban, Csehszlovákiában nyolcan gyújtották fel magukat.277 
Január 20-án, néhány perccel egy óra után, Budapesten, a 
Nemzeti Múzeum kertjében, Bauer Sándor 17 éves autószerelő- 
tanuló benzines palackkal lelocsolta, majd felgyújtotta magát. 
Miközben teste égett, kezében két kis nemzeti színű zászlót 
szorongatott. Az időközben összegyűlt két-háromszáz embernek 
azt kiáltotta, hogy Jan Palach példáját követve a szovjet megszállás 
ellen akar tiltakozni. Súlyos égési sérülésekkel szállították a 
Honvéd Kórházba. Kórtermében - amelyet rendőrök őriztek - 
többször kihallgatták, majd január 22-én este hét órakor Dr. 
Tihanyi Sándor" - a budapesti rendőrfőkapitány állambiztonsági 
helyettese -— utasítására előzetes letartóztatásba helyezték. 


,[...] nevezett barátai és ismerősei körében a Magyarországon 
állomásozó szovjet csapatokra, továbbá a Magyar Szocialista 
Munkás Pártra és a Magyar Forradalmi Munkás-Paraszt 
Kormányra gyalázó kijelentéseket tett. Ezt a felfogását széles körben 
terjesztette. [...] szabadon hagyása esetén tartani lehetne attól, hogy 
az általa megkísérelt bűntettet végrehajtaná, vagy egészségi 
állapotában kárt tehetne, illetve szabadlábon hagyása a 
köznyugalmat zavarná." 

Január 23-án Bauer belehalt égési sérüléseibe. Búcsúlevelét a 
rendőrség elkobozta. "Szeretnék élni -— írta szüleinek -— de most 
szénné égett holt testemre van szüksége a  nemzetnek.", 
osztálytársainak szóló üzenete: ,,(...] eszme nélkül nem él, csak 
létezik az ember." Január 28-án a Rákoskeresztúri új köztemetőben 
temették el, szűk családi körben, állambiztonsági felügyelet 
mellett. A szülőknek titoktartási nyilatkozatot kellett aláírniuk, 
senkit nem értesíthettek. 

Az elkövetkező hónapokban kihallgatták Bauer szüleit, tanárait, 
barátait, iskolatársait, az autószerelő tanműhely vezetőit és 
szerelőit, mindenkit, aki kapcsolatba került vele. A hatóság 
verzióját, amely szerint Bauer nem volt teljesen beszámítható 
(Népszabadság, január 22.), több tanúvallomás is cáfolta. Szécsányi 
Oszkár történelemtanár szerint: , Az órákon rendszeresen aktív volt 
[...] sokat olvasott. Nem emlékszem arra, hogy az iskolán belüli 
megnyilvánulásaiban bármilyen zavaros, vagy helyesbítésre szoruló 
megnyilvánulása lett volna". Kóris Erika ápolónő:  ,,...] 
kiegyensúlyozott, vidám fiúnak ismertem, édesanyjával nagyon 
szépen éltek együtt".278 

Bauer barátai, Berger István és Sabján Miklós ellen bejelentési 
kötelezettség elmulasztása miatt indult eljárás, amelyet 1969. 
március 19-én zártak le figyelmeztetéssel. A sírt több éven át 
figyelték. 


Végjáték 

1969. április 26-án kerül sor a második hó végi szombati 
összejövetelre , a Háryban. Szirmay közli hogy a 
szoborrobbantásról végleg letettek, ehelyett önégetést terveznek. 
Az nehezen deríthető ki, hogy kinek a javaslatára, mert a fiatalok 
későbbi, rendőrségi vallomásai annyira ellentmondásosak. Kovács 
Ferenc arra hivatkozva, hogy Bauert a hatóságok idegbetegnek 
állították be, úgy vélekedik, hogy legalább 18-20 fiatal kövessen el 
önégetést. Megállapodnak abban, hogy még toboroznak fiatalokat. 
Az elképzelések szerint minden résztvevő hozna magával egy 
magyar zászlót és kannában 20-25 liter benzint, és miközben 
leöntik, majd meggyújtják magukat a Nemzeti Múzeum lépcsőjén, 
bekapcsolják a magnetofont, amelyről a Himnusz szól. A többség 
megdöbbenéssel fogadja a tervet, de egy lány és három fiú 
támogatja azt. 

A társaság később átsétál a Múzeum kertbe, ahol Szirmay 
felveti: jól látható helyre írják fel Bauer Sándor nevét. A feladatra a 
közülük legmagasabb, Babay vállalkozik: egy tégladarabbal a 
lépcsőfeljáró oldalbárkányának homlokzati részére nagy keresztet 
karcol, fölé írja az 1969-es évszámot, alá pedig Bauer Sándor nevét. 

Az összejövetel késő este Kovács Ferenc lakásán folytatódik: 
megállapodnak abban, hogy május 1-jén találkoznak a Múzeum 
kertben. 


Ugyanaz - másképpen 
A titkosszolgálat az első pillanattól résen van, a borozó egyik 
vezetőjének - aki társadalmi kapcsolat - azonnal gyanús a 
társaság, és a március 15-i estéről néhány nap múlva beszámol a 
körzeti megbízottnak. Felidézi két fiú beszélgetését. ,És mi van 
akkor, ha én a rendőrség embere vagyok?" - kérdezte az egyik 
fiatal, mire a másik kijelentette: , Akkor lebuktunk." 

Április — 1-jén megérkezik az első feljelentés a 


Belügymisztériumba. A levél úgy született, hogy a társaság egyik 
lánytagja elmesélte a tapasztalatait munkahelyi kollégájának: 
, Azért mondta mindezt el nekem, mert nem volt egy bizalmas 
barátja. [...] Tudta, hogy én bejelentést teszek, és lediktálta nekem 
azt, amit leírtam." A bejelentésben szó esik arról is, hogy a társaság 
március 22-én a mátyásföldi Ikarus Művelődési otthonban 
szórakozott. Amikor a szovjet laktanya mellett haladtak el, Babay 
arról beszélt, hogy valahogy be kellene jutni, és lőszert, 
robbanóanyagot szerezni. ,A Szabadság, vagy a Lenin szobrot 
muskátlis cserépbe tett robbanóanyaggal akarják felrobbantani". A 
lányt hamarosan megkeresik a Cég emberei, és ezután társadalmi 
megbízottként referál a csoport összejöveteleiről, az ott 
elhangzottakról. 

Április 16-án egy újabb társadalmi kapcsolat azt jelenti, hogy 
kilencen is ajánlkoztak az önégetésre. (Valójában csak négyen.) Az 
informátor arról is beszámol, hogy Babay a budapesti Pártházat 
akarja levegőbe röpíteni, amihez állítása szerint fél kiló dinamittal 
és gránátokkal is rendelkezik. Ezen kívül van egy forgópisztolya és 
egy géppuskája is. 

Április 19-én a Háry-borozóbeli társadalmi kapcsolat Szebeni 
Sándor" őrnagynak referál a csoportosulásról. Szerinte a 18-25 
évesekből álló társaság — rendkívül vegyes összetételű, 
öltözködésükön, magatartásukon is látszik, hogy társadalmilag 
különböznek egymástól. Különösebben nem hangoskodnak, 
összedugott fejjel beszélgetnek, vitatkoznak. Keveset fogyasztanak, 
legutóbb is harmincan mindössze nyolc liter bort ittak. (A pincér 
ügybuzgalmából ítélhetően azonos lehet az üzletvezető-helyettes/ 
társadalmi kapcsolattal aki korábban azzal dicsekedett 
összekötőjének, hogy az üzletben gumicipőben jár, és így sikerül 
észrevétlenül megközelítenie és kihallgatnia a társaság tagjainak a 
beszélgetését.) 

Ugyanezen a napon a BM más forrásból is információhoz jut a 


,Szervezkedésről". Egy hároméves börtönbüntetését néhány 
hónappal korábban letöltött köztörvényes bűnözőt - akit ekkor 
több betöréses lopással is gyanúsítanak -, a rendőri felügyelet 
szabályainak megsértése miatt 15 nap elzárással sújtják. A 
rendőrségi fogdában köp, mert úgy érzi, hogy ügyét majd 
kedvezőbben bírálják el. A  Szirmay-féle társaságról az 
összejöveteleken résztvevő kollégájától hallott, ennek alapján azt 
állítja, hogy: ,Az egész balhé arra irányul hogy egy második 
forradalom" törjön ki." , A fenti szervezkedést azért "köpte be, illetve 
jelentette fel mert ő tudja, hogy a betöréses lopásokért esetleg 
előzetes letartóztatásba kerülhet, majd börtönbe és társai nélküle is 
elkövetik a robbantásokat [...1] és azok lebukása esetén őt is 
beköpnék. [...] kijelentette, amennyiben a hatóság a segítségét 
igényli . kész mindent megtenni hogy az  elkövetéseket 
megakadályozza, a bűncselekmény elkövetésre szövetkezett 
társaságot leleplezze." , Huszti" fedőnéven beszervezik.279 

Egy újabb társadalmi kapcsolat április 22-én azt árulja be, hogy 
Joó István a nyáron szeretne Jugoszláviába utazni a rokonaihoz, de 
nem akar hazatérni. Kitért a jelentés arra is, hogy mi hangzott el 
legutóbbi összejövetelükön a Háry-borozóban. ,A Kossuth dalok 
kapcsán valaki felvetette, hogy a borozó pincére nagyon gyanús, 
sokat járkált közöttük, és amikor a magyar szabadságról énekeltek, 
mindig kinyitotta a szellőzőt. 

Április 26-án a Háry borozóban konspirál Szebeni őrnagy. A 
belső teremben 20-22 fő gyűlik össze, élénken vitatkoznak, de 
Szebeni nem hallja, hogy miről. Később egy zenész bemegy a 
társasághoz és különböző dalokat játszik: a Kossuth nótát, a Fel-fel 
vitézek a csatára című dalt, a Marseillaise-t, és , több olyan dalt is 
[...I, amit nem ismerek, de ezek is ilyen magyarkodó, hazafias jellegű 
dalok voltak. [...] ezeknek a daloknak az éneklése összeválogatott, 
tendenciózus. [...] a mondanivalója, a refrének — "Éljen a magyar 
szabadság, éljen a haza? - kihangsúlyozása, többszöri megismétlése 


feltétlen gondolatokat ébreszt a résztvevők és a hallgatóság között." 
Szebeni ugyanakkor örömmel nyugtázta, hogy , Huszti" ügynök 
bevezetése eredménnyel járt: , ott tartózkodásomkor már bizalmas 
körülmények között a társaságban ült." 


Csend és kiáltás 

Április 30-én hajnalban a BM lecsap az ellenségre, az akciót - 
amelyben 18 rendőrtiszt, köztük egy alezredes és két őrnagy is 
részt vesz - dr. Tihanyi Sándor, főkapitány-helyettes irányítja. 
Házkutatást tartanak és börtönbe kerül Szirmay, Babay, és a 
társaság legaktívabb négy tagja: Joó István, Kovács Ferenc, Székely 
Kornél és Tóth Zoltán.280 A félárva Kovács Ferenc - akinek az 
édesanyja nem tartózkodott otthon, mert dolgozott - azt kéri, hogy 
értesítsék őt telefonon. A gyanúsítottak ezután kb. fél évig nem 
írhatnak és nem kaphatnak levelet. 

A fogdában öt ügynököt (, Weisz",281 , Tatár",282 , Eretneky",283 
, Tarr Géza"?",284 , Gyáros"285 ) és két fogdaügynököt (Kovács? és 
, Sólyom Ferenc"286 ) állítanak rájuk. Szirmayra két ügynök is jut. 
, Tatár" csak néhány napot tölt vele a zárkában, és csak annyit tud 
kiszedni belőle, hogy nem akar disszidálni, mert itt van rá szükség. 
, Weisz?" többször is jelent, megállapítja, hogy zárkatársát , szinte 
átlagon felüli fiatalos lelkesedés fűti az általa vélt igaznak a 
véghezvitelében." Június elején azonban megakad a , figyelésben", 
mert: , AZ első kezdeti beszélgetések után, különösen a cselekményre 
vonatkozóan hallgatás állott be." 

Babay viszont annál beszédesebb, arról mesél , Kovács?" 
fogdaügynöknek, hogy milyen középületeket és szobrokat akart 
felrobbantani, és ehhez miféle muníció állt rendelkezésére. Aztán 
néhány nappal később beismeri, valótlanságokat állított, azért, 
hogy zárkatársa hősnek, mártírnak tartsa. A Babayt kihallgató tiszt 
jelentésében arra a következtetésre jut, hogy a fiatalember , bár 
korához képest elég sokat tanult [...] ideológiailag teljesen 


képzetlennek mondható, még az alapfogalmakkal sincs tisztában, 
történelmi ismeretei is nagyon hiányosak." 

A kihallgatásokon, de az iratismertetésen sem vehet részt 
ügyvéd, őket a hatóság jelöli ki. A tárgyalás 1969. szeptember 15-én 
kezdődik a Fővárosi Bíróságon. A bíró Dr. Bimbó István287 már 
több koncepciós pert vezényelt le, és kiküldött bíróként ő hirdette 
ki — felakasztásuk előtt -— Nagy Imre, Gimes Miklós és Maléter Pál 
halálos ítéletet. 

Az izgatásként indult, majd összeesküvés előkészületére 
módosult ügyet a vádirat nagy ívű világpolitikai összefüggésekbe 
helyezi, s hosszasan ecseteli az imperialisták aknamunkáját, majd 
megállapítja, hogy Szirmay és társai ,,[...] további szervezkedésre 
hívták fel a társaikat. A terheltek politikailag ellenséges, 
ellenforradalmi célzatú cselekmények elkövetésére vállalkoztak, és a 
közös elkövetésben megállapodtak." Szirmay számlájára írják az 
önégetés tervét, és hogy társainak azt állította: ,,[...] a népi 
demokratikus rendszer ellenségeinek csoportba gyűjtése, a belső 
reakció tömörítése nem bűncselekmény." (Ebben a vádiratban már 
az is provokatív cselekedetnek számít, hogy a fiatalok virágot 
tettek a szobrokhoz, mert ezzel , felkorbácsolták" a nacionalista 
szenvedélyeket.) 

Tizenegy tárgyalási nap után október 3-án ítéletet hirdetnek.288 
Az elsőrendű vádlottat, Szirmay Tamást 3 év 6 hónapi, Babay 
Lászlót 1 év, 2 hónapi, Joó Istvánt 1 év 8 hónapi, Tóth Zoltánt 1 év 6 
hónapi, Kovács Ferencet pedig 10 hónapi szigorított 
börtönbüntetésre ítélik. 

A Legfelsőbb Bíróság Dr. Vágó Tibor289 vezette tanácsa (előadó 
bíró: Király Gyula) az 1969. december 2-i ítéletével helybenhagyja 
az első fokú bíróság döntését, egy kivétellel: Babay büntetését két 
évre súlyosbítja. 


Aztán 


Hat fiatal rendőrhatósági figyelmeztetést kap, később pedig (1970 
májusában) kutató nyilvántartásba kerül. Egyikük azonban nem 
ússza meg ennyivel: a 21 éves Volenszki Erzsébet adminisztrátort 
1969 októberében  beszervezi  Pollacsek Kálmán őrnagy. 
, Mosolygó" fedőnéven 1974 végéig jelent, többek között szabaduló 
társairól, az ünnep előtti gyanús szervezkedésekről, és ráállítják 
Nagy Gáspár költőre is.290 

Szirmay és Babay büntetését az 1970. évi 7. tvr. 1§. (2) bekezdés 
alapján a felére csökkentik, Szirmayét 1 év 9 hónapra, Babayét 
pedig egy évre. 1970. május 2-án Szirmayt és társait az 
állambiztonsági szolgálatok alapnyilvántartásba veszik. 

Babay 1970 júniusában szabadul. 1981 júniusában 
Svédországba disszidál.291 

Szirmay szintén 1970 júniusában, hat hónappal korábban kerül 
feltételesen szabadlábra, s egyúttal rendőri felügyelet alá helyezik. 
1972. március 15-én újra feltűnik a korábbi évekénél népesebb 
sillegális"  ünneplők között. A pesti tüntetések mellett a 
Szentháromság téren tömegoszlatásra is sor kerül. Szirmayt itt 
igazoltatják. Az V. kerületi Rendőrkapitányság izgatás bűntett 
gyanúja miatt eljárást indít ellene, amelyet ugyan bizonyítékok 
hiányában megszüntetnek, de ennek ellenére 1500 forint 
pénzbírsággal sújtják.292 

(A tüntetők közül 15-en kapnak börtönbüntetést, 17-en 
pénzbüntetést, két tüntetőt rendőri felügyelet alá helyeznek, 29 
résztvevőt rendőrhatósági figyelmeztetésben részesítenek, 18 
személlyel pedig , nevelő jellegű beszélgetést" folytatnak.293) 

Szirmaynak mostantól nyolc éven keresztül minden március 
15-ét - reggel hattól este tízig — a rendőrségen kell töltenie. 

A főiskolán nem tanulhat tovább. A szabadulása utáni bő két 
esztendőben nyolc — munkahelyen dolgozik  — (betanított 
villanyszerelőként, segédmunkásként, betanított műszerészként), 
majd három évig a Postánál adminisztrátor. Kollégái közül többen 


jelentenek róla, a Könyvértékesítő Vállalattól, a Műcsarnokból és a 
Postától a BM nyomására elküldik. Végül az ELTE TTK-ra kerül 
technikusnak, gépésznek; főnöke kiáll érte és ezért maradhat, 
végül 35 évi munkaviszony után innen megy nyugdíjba.294 Ítéletét 
a Fővárosi Bíróság 1994. február 2-án megsemmisíti.295 


Hol (proletár) diktatúra van... 
1973. március 15-én - az ünnep alkalmából - került sor az 1956 
utáni első, komolyabb rendszerellenes megmozdulásra, tüntetésre. 

Az MSZMP mácrcius 17-22. között megtartott XI. kongresszusa a 
fejlett szocialista társadalom felépítését tűzte ki célul, amely a 
kommunizmusra való átmenetet készíti elő. Az ideológiai harcot is 
fokozták a (kispolgári és , tudománytalan?" világnézetek, s az 
s ellenséges? eszmék ellen. A gazdasági bajokért Fock Jenő296 
miniszterelnököt tették bűnbakká, és lemondatták. Május 8-án 
megszületett az  MSZMP KB ,Néhány társadalomkutató 
antimarxista nézeteiről? című határozata, amely , antimarxista 
jobboldali, revizionista?" nézetei miatt elítélte Bence Györgyöt, 
Hegedűs Andrást, Heller Ágnest, Kis Jánost, Márkus Györgyöt, 
Márkus Máriát, Vajda Mihályt, akiket kizártak a pártból, illetve 
elbocsátottak az állásukból. Május 9-én Darabbér című könyve 
terjesztéséért letartóztatták Haraszti Miklóst, majd 14 napos 
éhségsztrájkja után szabadon engedték (a kézirat birtoklásáért 
Konrád Györgyöt is őrizetbe vették.) 

Október 11-én Kádár János297 részt vett a Budapesti Műszaki 
Egyetem nagyaktíva gyűlésén. Felszólalt és kérdésekre is válaszolt. 
Kitért a március 15-i — ahogy ő fogalmaz - ,ramazurira?" és az 
ellenzékiek tevékenységére. Többek között kijelentette: , Nálunk 
proletárdiktatúra van [... - népünk sorsa drágább, mint egyes 
emberek személye, divathóbortja, felelőtlensége vagy 
gazembersége." 


Szól a rádió 


Szabad Európa 


A hatvanas évtized nagy része - a Csehszlovákia 1968-as 
lerohanásával kezdődő kelet-európai visszarendeződésig — a Kádár- 
korszak aranykoraként él a kortársak emlékezetében. Az optimista 
közhangulatot, a derűs képet azonban árnyalja, hogy a hatalom 
változatlanul gyanakvással figyelte az állampolgárokat. Az 
amnesztiával . szabadultak közül sokakat évtizedeken át 
megfigyeltek, akadályozták társadalmi beilleszkedésüket, 
érvényesülésüket, másokat pedig kényszerrel, megfélemlítéssel 
ügynöknek szerveztek be. 


, Keszthelyi" életre kel 

, Keszthelyi" 1966. február 11-én születik meg, amikor 
főhősünket298 beszervezi Molnár Ferenc százados (a Budapesti 
Rendőr-főkapitányság Politikai Osztálya III/C alosztályáról). 

, Keszthelyiről? keveset tudunk, mivel beszervezési dossziéja 
nincs meg a levéltárban. Életrajzi adatait a 6-os kartonból 
ismerjük, a jelentéseiben elejtett megjegyzéseiből pedig töredezett 
képet kaphatunk előéletéről. 1925-ben született, 
munkásszármazású, iskolai végzettsége gimnáziumi érettségi. 1945 
után tagja a Magyar Kommunista Pártnak, beszervezése idején 
pártonkívüli. 1956-os tevékenysége miatt elítélték, 1960. április 2- 
án szabadult Vácról. (Azt nem tudjuk, hogy kitöltötte-e a 
büntetését, vagy abból elengedtek valamennyit.) 

Először öltözőőrként dolgozik, majd 1964 októberétől a VI. 
kerületi, Szív utcai Házkezelőségi Igazgatóságon helyezkedik el, 
1965 nyarán az Elektromos Mérőműszer Ktsz-hez (Bp. VI. Szondi 
utca 77.) kerül norma technikusnak. Két gyereke van, fizetése 2600 
forint. 


, Precíz munka" 

Beszervezésének nyilván az lehet az oka, hogy a politikai 
rendőrséghez , Hallgatók" fedőnéven , jelzés? érkezett, miszerint 
munkahelyén többen hallgatják a Szabad Európa Rádiót. Kik és 
milyen körülmények között? - , Keszthelyi" első ügynöki feladata 
ezt kideríteni. 

Már egy hét múlva eredményt produkál. Jelentése szerint 1965 
decembere óta a laboratóriumi szerelde helyiségeiben a Selmeczi 
Attila által behozott , Velence? típusú rádióhoz csatlakoztatott fej-, 
vagy fülhallgatón Baráth Ferenc, Becker Mihály, Németh László, 
Selmeczi Attila, Tornyi László és Vida Pál kollektívan és 
rendszeresen hallgatja az adásokat (főleg a híreket, 
kommentárokat és a Mai nap című adást.) A rádióhallgatásról 
, Keszthelyi" szerint tud a teremben dolgozó többi 21 ember is, tud 
a részlegvezető és az elnök is. Az említett hat fő egyébként szerinte 
politikailag a legveszélyesebb, mert például az áremelésekkel 
kapcsolatban kijelentették, hogy ennek vagy 1919, vagy 1956 lesz a 
vége. 

Mácrcius elejére , Keszthelyi" már jóval több részletet derít fel a 
rádióhallgatókról. A rádiót behozó Selmeczi Attila 1956-ban 
Jugoszlávián keresztül disszidált, majd Svédországba került, 
ahonnan 1960-ban, vagy 1961-ben tért haza. Az egyes műsorokat 
nemcsak egymás között vitatják meg sokszor, hanem olyanokkal is, 
akik nem hallották az adást. Február 18-án például a lezuhant TU- 
114-essel299 kapcsolatos hírekről vitatkoznak. 

, Keszthelyi" megadja a hat , törzshallgató? címét, és azok nevét 
is — Kopasz Kálmán, Zsivánovits Benedek és a görög származású 
Petrovszki Lazó -, akik szívesen értesülnek a legújabb hírekről. 
, Keszthelyi" csatolja a helyiség helyszínrajzát is, , úgy, ahogy ülnek 
a dolgozók egymás mellett és egymással szemközt. A piros vonal 
jelzi, hogy kik hallgatják közvetlenül, valamint a rádió helyét." 
Valamelyik főnök elégedetten rá is firkálja a jelentésre: , Igen precíz 


munka egy új hálózattól." 

, Keszthelyi" - bár munkaideje nagyobb részét egy másik 
részlegben tölti -— márciusi, áprilisi, majd májusi jelentéseiben 
újabb és újabb információkkal szolgál: Baráth, Tornyi, Németh és 
Vida gyakran felhívják egymás figyelmét az érdekesnek tartott 
műsorokra. Tornyi nemrég kijelentette, hogy egészen libabőrős 
lett, amikor az adást hallgatta. A híreken a társaság sokszor 
viccelődik. , Keszthelyi" azt is kiderítii hogy a mechanikai 
részlegben, Körmendi Aladár táskarádióján is rendszeresen 
hallgatják a Szabad Európa adásait, majd azokat megbeszélik, 
értékelik. 


Fülesek 

Akárhol is jár a ktsz-ben , Keszthelyi", nagyon fülel, hogy a kollégái 
mit beszélnek. Egy párttag ktsz-ből való kilépésekor például valaki 
kijelenti, hogy - az 1956-os követelésnek megfelelően — üzemben 
nincs helye a pártnak. , Ennél a megállapításnál jelen volt Tornyi, 
Németh László, Körmendi, Nagy László, Zsivánovits, Kopasz és még 
többen is." 

Május 16-án a délelőtti órákban Tornyi László cukrász apjára 
hivatkozva azt állítja, hogy a cukrászsütemények, tésztafélék 40 
fillér és 2 forint közti összeggel drágulnak. , Bezzeg, erről nem ír a 
sajtó és nem beszélnek az agitátorok sem." 

Május 18-án Vida, Baráth, Tornyi, Németh azt latolgatják, hogy 
ha Románia kilép a KGST-ből, akkor a magyaroknak még rosszabb 
lesz. Akkor mi leszünk a bástya a Nyugattal szemben, ha csak , nem 
akad egypár rendes magyar vezető, aki meg tudja állítani a 
szekerünket, mielőtt a lejtőn lezuhanna [...] szerintük ez a rendszer 
már eljátszotta becsületét a dolgozók előtt, már nem lehet hinni 
neki, mert sokszor becsapták a népet." (A tartótiszt: , A célszemélyek 
rémhíreket mesélnek, és izgató kijelentéseket tesznek a hírek 
értékelésekor.") 


Május 26-án délelőtt 8 órától fél 12-ig ,állandóan be volt 
kapcsolva a SZER. Baráth csak ritkán, Vida, Németh állandóan 
hallgatta." 

Május 30-tól , Keszthelyi" gyártás-előkészítői (anyagbeszerzői) 
beosztást kap, ezért az üzemben csak perceket tud tölteni. Ennek 
ellenére, ,ha időm volt, csak pár percre is felmentem a laborba, 
főleg 13. h körül. Olyankor mindig be volt kapcsolva a rádió és 
hallgatták." 


,Likvidálás" 

Molnár Ferenc százados már február 18-án, Keszthelyi első 
jelentése után intézkedik, hogy , feldolgozást kell folytatni és 
előkészíteni realizálásra a jelzést." (Egyúttal a II. alosztályon 
ellenőrizteti a rádiót behozó Selmeczi Attilát, , bűntársai" adatait 
beszerzi, és prioráltatja őket.) , Keszthelyi" jelentéseiből nyomon 
követhetjük, hogy a , realizálás", vagyis a rendőrségi akció időben 
egyre közelebb kerül. Molnár március 2-án arra utasítja 
, Keszthelyit", hogy nevezze meg a bírósági tárgyalásra tanúként 
megidézhető kollégáit. Április 16-i jelentésében , Keszthelyi? 
hangsúlyozza: , A likvidálás előtt egy részletes megbeszélés feltétlen 
szükséges." A tartótiszt megjegyzi, hogy ki kell dolgozni a 
realizálási tervet. Május 13.: ,A jelzés realizálására javaslatot 
készítünk." Május 26.: konkrét intézkedés születik, miszerint a 
jelzést ,az engedélyezés után realizáljuk a VI. ker. bűnügyi 
alosztályon keresztül." 

Június 8-án, szerdán végül lecsap a rendőrség. Katona Béla 
elnökhelyettes, a műszaki vezető, , Keszthelyi" és még néhányan 
éppen az irodában tárgyalnak, mikor az egyik dolgozó berohan 
hozzájuk, és közli Katonával, hogy a mechanikai laborban a 
rendőrség razziázik: viszik el Baráthot, Beckert, Némethet, 
Selmeczit, Tornyit és Vidát. 

Időközben megérkezik a ktsz-be az elnök, Schmidt Andor, akit — 


a helyettesével és a főkönyvelővel együtt - tájékoztat a nyomozó a 
történtekről. Az is kiderül, hogy Vida még magnóra is fölvett 
adásokat. Később a vezetőség szűk körben tárgyal. Az elnök kéri a 
helyettesét, hogy értesítse a jogászt: indítson fegyelmit a vétkesek 
ellen. Megjegyzi: ő már a télen kijelentette, hogy nem lehet a 
Szabad Európát hallgatni. , Keszthelyi" úgy véli: az elnököt kivéve 
, Mindenki más csak sajnálja őket, és azt ítélik el, aki feljelentette 
őket." 


, Semmi közöm az egészhez?" 

, Keszthelyi" úgy érzi, hogy azért tartózkodóak vele a ktsz-nél, mert 
a lazaságokkal szembeszállt. ,,/...] az elődeim párttagok voltak. 
Különben is -— szerintük - ilyen beosztásban csak olyan személyek 
lehetnek, akik [...] kiszolgálják, képviselik a rendszert." Tartótisztje 
szerint munkájából adódóan több személlyel volt nézeteltérése. 

Nyilván azonban nemcsak a munkája miatt utálják. A razzia 
reggelén, amikor megjelenik a laborban, a kollégái hangosan azt 
tárgyalják előtte, hogy vissza kell adniuk az összegyűjtött pénzt, 
mert , Keszthelyi?" ezek szerint nem halt meg. Ő erre , jópofán" azt 
javasolja, hogy inkább igyák el közösen a pénzt. 

A ktsz-ben mindenki azt találgatja, hogy ki lehet közöttük a 
spicli. Többek neve felmerül: kié azért, mert párttag, vagy azért, 
mert a férje rendőrtiszt, illetve ügyész, vagy pedig azért, mert 
Selmeczi miatt lépett ki. A legtöbben persze , Keszthelyire? 
gyanakszanak, , előtte nem értékelik olyan nyíltan a dolgot." 

A tartótiszt intézkedik: ,Az ügynököt is megprovokálták a 
gyanúsítással. ... Kombinációt dolgozunk ki arra, hogy az ügynökről 
másra tereljük a gyanút." 

Jakabné , Keszthelyire? támad: , Mondd meg nekem őszintén, te 
jelentetted fel a srácokat? Tudod, én őszintén megmondom, azt, amit 
mások csak suttognak." Az ügynök védekezik: , Miért jelentettem 
volna fel őket? Nem voltak nekem utamban." 


Másnap Jakabné megint faggatja: , Párttag vagy?" , Nem." — 
válaszolja a férfi. , Akkor miért vitetted el a srácokat?" , Keszthelyi": 
állítja, ő nem haragudott egyikükre sem. , Nekem semmi közöm az 
egészhez." 

Nem sokkal később ,a "Hallgatók" fedőnevű jelzés eredményes 
realizálásáért" 600 Ft jutalmat kap, miután tartótisztje és annak 
főnöke értékelte a munkáját. 


Újabb fejlemények 

Másnap, június 9-én, csütörtökön a ktsz megbolydult méhkashoz 
hasonlít. A dolgozók az előző nap előállított és aztán szabadon 
engedett kollégáiktól arról érdeklődnek, hogy bent miket 
kérdeztek, mit csináltak velük, bántották-e őket. A bérelszámoló, 
SZTK-s ügyintéző Somlainé azt meséli, hogy Németh látta odabent 
Selmeczit megbilincselve. Az asszony nagyon együtt érez vele és a 
többiekkel is. , Keszthelyi" is sajnálkozik. 

A ktsz-ben terjed a híre, hogy többeknél házkutatást tartottak. 
Tornyinál állítólag rövid pisztolyok és egy rotációs nyomda, 
Baráthnál pedig műszerek kerültek elő. Vidát — aki egyes adásokat 
felvett magnóra - azért vitték haza, mert a magnószalagot nem 
tudták a benti gépen lehallgatni. Otthon külföldi leveleket, 
filmfelvevőt találtak, és lefoglalták azokat a holmikat is, amiket a 
menyasszonya éppen összepakolt. 

A hatóság a ktsz-ben felejti , Keszthelyi" labor-rajzát, amit az 
egyik dolgozó, Káposztásné talál meg. Úgy véli, hogy a kézírás 
alapján be tudják majd azonosítani a feljelentőt. 

Június 10-én, péntek reggel háromnegyed hétkor Sziklai 
műszaki vezető röpgyűlést tart, amelyen elítéli az ellenséges 
magatartást  tanúsítókat, akik uszító adásokat hallgatnak. 
Köszönetét fejezi ki annak, vagy azoknak, akik ezt a tényt felfedték. 
Kéri a jelenlevőket, hogy szóljanak hozzá. Senki nem jelentkezik. 

Fél tizenkettőkor beállít két nyomozó és elviszi Körmendi 


Aladárt. Többen felháborodnak, hogy még át sem öltözhetett 
szegény. Schmidt elnök nem csodálkozik, mert, ahogy , ő szokott a 
rendszer ellen beszélni, az már több a soknál" mindamellett a 
táskarádióján ő is mindig a Szabad Európát hallgatta. 

A tartótiszti értékelés szerint utólag ők tettek javaslatot 
Körmendi behozatalára is, , mivel az ügynök jelentette, hogy 
várható, hogy nála is több lopott holmi van." Molnár Ferenc 
századosnak (és , Keszthelyinek") azonban csalódnia kell, mert , A 
vizsgáló et tájékoztatása szerint Körmendinél kb. 500 Ft. értékű 
szerszámot találtak, ami a KTSZ tulajdona, de ez a nevére van írva 
és így nem képez bűncselekményt. A szerszámokat visszavitette, 
eljárást TT.300 lopásért nem indítanak ellene." (Új beosztást kap, 
meós lesz.) 

Néhány nappal később Kaloczkay Tibort és ,Keszthelyit" 
behívatják a VI. kerületi rendőrkapitányságra, hogy állapítsák meg 
a ktsz-től eltulajdonított — eszközök értékét.  , Kaloczkay 
mindenképpen azt akarta, hogy az összes műszerekre azt kell 
mondani, hogy selejt, de a [...] műszereket nem tudta elrontani, így 
azokra csak azt akarta kisütni, hogy alkatrészenként vitték ki és 
otthon szerelték össze." 

Június 29-én a ktsz-be látogat Selmeczi testvére, és elmondja, 
hogy Selmeczi és a felesége is teljesen összeroppant. Anyagi 
gondjaik is vannak. Az ügyvéd - aki egyelőre 500 forint előleget 
kért — közölte, hogy Selmeczi nyolc hónaptól három évig terjedhető 
börtönbüntetésre számíthat. A tartótiszt értékelése szerint: 
, Selmeczi öccse [...] olyan beszélgetést folytatott, hogy megsajnálták 
Selmeczit." 


A ktsz végnapjai 

Június 11-én reggel nyolcra az elnök összehívja a vezetőséget, hogy 
megtárgyalják a sürgős tennivalókat. , Keszthelyi": , Vida csak 8.20- 
ra érkezett, mert elaludt." 


A vezetőségi tagok azt vitatják meg, hogy életképes-e a 
szövetkezet, vagy pedig fuzionálniuk kell a Radelkissel. Az elnök 
szerint a ktsz-t előbb-utóbb úgyis meg kellett volna tisztítani a nem 
idevaló elemektől, így ez az intézkedés ezt a folyamatot csak 
felgyorsítja. 

, Keszthelyi" szerint a dolgozók kétharmada ellenzi az 
egyesülést, neveket is sorol, hogy kik. Van, aki azt állítja, hogy 
nemmel kell szavazni az egyesülésre, mert akkor azt nem lehet 
végrehajtani. A június 28-i közgyűlésen azonban mindenki 
jóváhagyja az egyesülést. Azt pletykálják, hogy nagy leépítésre 
kerül sor. Június 30-án a Radelkisnél is közgyűlést tartanak. 
Bodonyi elnök szerint majd meglátják, hogy kire van szükség, és 
kire nem. 

Július 1-jén délután a ktsz-nél értékelik az ügyet és a 
tanulságait. A megbeszélésre a rendőrségtől négyen - egy 
alezredes, egy alhadnagy, , Dobi elvtárs?" és egy civil —, a Kisipari 
Szövetkezetek Szövetségétől (KISZÖV) pedig ketten jönnek ki. A 
szövetkezetet az elnök, a műszaki vezető és két részlegvezető 
képviseli. 

Egyesek szerint, ha Kaloczkay Tibor részlegvezető erélyesen 
fellép, és nem engedi meg, hogy öten a Szabad Európát hallgassák, 
akkor nem lett volna rendőrségi ügy, és még a fúziót is el lehetett 
volna kerülni. A tartótiszt elégedett: ,A szövetkezetet egyesítették 
egy rendesebb, erősebb ktsz-szel." 

Az ilyen megjegyzésekből és főleg abból a tényből, hogy éppen 
most kerül sor az összevonásra, arra következtethetünk, hogy 
esetleg így akarták megbüntetni a ktsz dolgozóit, akik nagy része a 
tartótiszt szerint , ellenséges beállítottságú személy." 


, Ki volt az az aljas?" 
, Keszthelyi" július végén új beosztást kap, és ezért — ahogy állítja — 
nem, vagy csak perceket tud beszélgetni a kollégáival. Augusztus 


elején ismét arról panaszkodik, hogy az átszervezés miatt nagyon 
megszaporodott a munkája. De azért jut ideje arra, hogy kollégáit 
bemártsa, mint pl. Sziklait, aki szerint ,az a hibája ennek a 
rendszernek, hogy a párt és a rendőrség mindenhova beépít spicliket 
és ezért riad vissza a dolgozók nagy tömege a rendszertől." Sziklai 
szerint aljas volt a feljelentő, akit hamarosan megtalálnak, és 
megszabadulnak tőle. ,Senki sem dolgozik ilyen személy 
társaságában szívesen, még a komonisták (Ssic!] sem." 

Nagyjából hasonló szellemben nyilatkozik Schmidt Andor is, 
amikor bent jár a ktsz-ben. Érdeklődik, hogyan kezeli a Radelkis az 
átvett dolgozókat, mi van a két előzetesben levővel, és kiderült-e 
már, hogy ,ki volt az az aljas, akinek útjában volt az a hét 
szerencsétlen családos ember, aki az egész vezetőséget le akarta 
buktatni?" 

Szeptember 1-jétől , Keszthelyi"-t áthelyezik. A mechanikai 
műhelyből kb. 15 fő átkerül a központba, és különböző 
műhelyekbe. A volt elnökhelyettes Katona Béla részlegvezető, az 
elnök pedig telepvezető lesz. 


Tárgyalás - és ítélet 

, Keszthelyi" kollégáitól úgy értesül, hogy Schmidt is kapott idézést. 
Hallotta, amikor Schmidt, Vida, Németh azt tárgyalta, hogy 
vigyázni kell, hogy mit hogyan mondanak, mert egy rossz 
elszólással sokat árthatnak a vádlottaknak. ,Nekik a rosszat 
csökkenteni, a jót pedig kiemelni" kell. 

Schmidt szerint, nagy meglepetést fog okozni, ha bedobják a 
nagyágyút. Vajon mi, ki lehet az? Somlainé azt tervezi, hogy 
elmegy a tárgyalásra, és Selmecziné kérésére - ha lesz rá 
lehetősége — ,a Selmeczi mellett fog beszélni és megmondja, hogy 
milyen sokszor mondta, hogy Nyugaton milyen nagy a 
kizsákmányolás és hogy milyen rossz ott kint." 

A tartótiszt intézkedik. , A jelentés szerint továbbra is folyik a 


mentőakció az őrizetbevett személyek érdekében. [...] a bíróság 
elnökét tájékoztattuk, aki felhívja a figyelmét a bírónak a hamis 
tanúkkal kapcsolatosan." 

A Pesti Központi Kerületi Bíróság szeptember 5-i tárgyalására 
az érintettek családtagjain, barátain kívül a ktsz-ből jó néhányan 
eljönnek, így -— Schmidt és Somlainé hívására -— , Keszthelyi" is. A 
tárgyalás előtt a folyosón egy volt kolléganő, Vörös Ilona arról 
beszél a többieknek, hogy a Főkapitányságon van két nyomozó 
ismerőse, akiktől — , kerül, amibe kerül?" — valahogy megtudja, hogy 
ki volt a feljelentő. , A többit csak bízzák rá, mert ez az ember nem 
érdemel kíméletet." 

A második tárgyalási napon, szeptember 10-én a dr. Deák 
László vezette tanács (ülnökök: Benkő György és Gergely Károly) 
ítéletet hirdet,301 amelyben részletesen ismerteti a , cselekményt". 
Selmeczi Attila 1965 végén vitte be a rádióját a munkahelyi 
laboratóriumba, ahol 25-en dolgoznak. , A hangos rádiózás miatt a 
nagyobb szobaszerű munkateremben meg volt a reális lehetősége, 
hogy a rádiót nagyobb számú személy is hallhassa. A rádió 
bekapcsolását az adás időpontjában rendszerint Selmeczi Attila I. 
rendű vádlott eszközölte." 

A hangos rádiózás ellen a labor dolgozói és részlegvezetője is 
szót emelt, ezért, miután 1966 februárjától Selmeczi műszaki 
ellenőr lett, ,több dolgozó fülhallgatót vezetett a saját 
munkaasztalához." A II. rendű vádlott Baráth Ferenc a 
munkaasztalára szerelt kapcsolóval kapcsolta át , a rendes magyar 
rádióadást" a SZER , műsorszámaira." Baráthon kívül Németh 
László, Tornyi László, Vida Pál és esetenként Selmeczi Attila 
hallgathatta így a Szabad Európát. 

A bíróság leszögezi: , Népköztársaságunk területén ma már nem 
tilos semmiféle külföldi rádióadónak a meghallgatása", azonban 
, tilos és a szocialista társadalomra káros az afféle magatartás [...] 
mint, ahogy azt I. rendű Selmeczi vádlott tette, amikor hangszórón 


át válogatás nélkül és rendszeresen bekapcsolta a SZER adásokat, és 
ezzel lehetővé tette az ellenséges és gyűlöletkeltő kijelentések 
hallgatását olyanok részére is, akik azt nem hallották volna." Baráth 
vonatkozásában ugyanakkor , nincs megnyugtatóan igazolva, hogy 
közreműködésével (bekapcsolásáva) nagyobb nyilvánosság előtt 
tette volna lehetővé a SZER adások hallgatását." 

A Selmeczi, illetve a III. rendű vádlott Tornyi László otthonában 
lefoglalt alkatrészek, műszerek összértékét 800, illetve 2205 
forintra értékelték - ezt mindkét vádlott soknak tartotta -, a 
Baráthnál talált műszer anyagárát 145 forintban állapították meg. 

A bíróság mindezek alapján Selmeczi Attila (1934), precíziós 
mérlegkészítőt - aki 1964-től dolgozott a ktsz-nél, legutoljára 
meósként -, illetve Baráth Ferenc (1930) elektromos műszerészt, 
csoportvezetőt - aki 1954-től dolgozott a ktsz-nél -— bűnösnek találta 
,nagyobb nyilvánosság előtt elkövetett izgatás kísérletében302 és 
társadalmi tulajdont károsító kisebb súlyú lopásban". Ezért 
halmazati büntetésül Selmeczit hét hónapi, Baráthot hathónapi 
szabadságvesztésre ítéli, és meg kell fizetniük 120 forint bűnügyi 
költséget. A III. rendű vádlott Tornyi Lászlót (1940) a , társadalmi 
tulajdont károsító lopásban?" marasztalják el, és három hónapi 
szabadságvesztésre ítélik. — Mindhármuk börtönbüntetését 
háromévi próbaidőre felfüggesztik, és ha annak a végrehajtására 
mégis sor kerülne, akkor Selmeczi és Baráth esetében beszámítják 
az 1966. június 8. és szeptember 10. között előzetesben leült több 
mint három hónapot. 

,A bíróság az ez ügyben bűnjelként lefoglalt [...] 1 db "Velence? 
típusú telepes világvevő rádiót, 1 db használt anód telepet, 1 db 
használt fűtőtelepet, vezetékeket és fülhallgatókat elkobozni 
rendeli." 

Az 1967. január 4-i másodfokú tárgyaláson, a Budapesti 
Fővárosi Bíróság dr. Neményi Béla vezette tanácsa — tagjai: dr. 
Herpai Ernő előadó bíró és dr. Wiener Imre szavazó bíró - 


ítéletében303 megállapítja, hogy , A kiszabott büntetés nem eltúlzott, 
annak enyhítésére ([...1 indokot nem talált." (A vádlottak 
tulajdonképpen szerencsésnek mondhatják magukat, mert egy 
hasonló , bűncselekményért" néhány évvel korábban sokkal 
súlyosabb büntetést kaphattak volna.) 304 


Ugyanaz -— ugyanúgy 

Szeptember közepén a szövetkezet irodájában , Keszthelyi" 
összetalálkozik Selmeczinével, aki beteg férje fizetéséért jött. 
Schmidt bemutatja őket egymásnak. Selmecziné megjegyzi: , Már 
hallottam magáról." Mire Schmidt hozzáteszi: , Igen, ő az." 

Selmeczi felmond és 1967. január 31- én kilép a ktsz-ből. 

, Keszthelyi" — feltehetőleg - 1967 elejétől a VBKM.2. sz. Anód 
Áramirányító gyárba kerül. A munkahelyi hangulatról, kollégái 
magatartásáról, megjegyzéseiről ezután is jelent - ekkor már 
Kapus János századosnak. 

Körmendi Aladár - akinek a lakásán annak idején az ő 
tanácsára tartottak házkutatást — például azt fejtegeti az 1967-es 
közel-keleti háborút követően, hogy az algériai elnök azért utazott 
a Szovjetunióba, mert egy összarab támadáshoz akar segítséget 
kérni. Magyarországnak nagyon rossz lesz, ha gazdaságilag kell 
segíteni az arabokat, mert ,akkor pedig meg fogják húzni a 
nadrágszíjunkat." , Keszthelyi?" szerint Körmendi , szélsőjobboldali 
személy, nem híve a rendszernek." 

1969 február elején - amikortól megint új tartótisztet kap Dudás 
Lukács" hadnagy személyében - egyetlen jelentésben többeket is 
beárul. Németh Ernő: , Nem hisz a rendszernek." Martin Andrásnak 
, Semmi sem jó", kevesli a fizetését, és az árdrágulásra panaszkodik. 
Barán Tibor megjegyezte, hogy , a tisztulási folyamat megindult a 
Szovjetunióban is, mert nem az űrhajósokra, hanem Koszigin és 
Brezsnyev et.-ra lőttek."305 A műhelyekben ,Farkas Miklós 
forgácsoló diszpécser, valamint Tóth Ferencz lakatos diszpécser a 


legelégedetlenebbek, a legnagyobb hangadók. Tóth Ferencz 
mindenkin túltesz. Neki csak akkor volt jó, amikor maszek volt. 
Jelenleg is még ingatlanok közvetítésével és különböző tárgyak [...] 
eladásával foglalkozik." 

A tartótiszt elégedett: ,A jelentést értékesnek tartom, mert 
feltárja a fizikai dolgozók közül azokat, akik elégedetlenek a 
rendszerrel." Intézkedés: ,A jelentésben szereplő személyeket, 
ellenőrzés céljából minden vondlon lepriorálom." 

, Keszthelyi" még a gyár termelésirányítását is kritizálja, és 
ecseteli, hogy milyen nagy a káosz, a pazarlás, és hogy a 
felhasznált arany és ezüst mennyiségét sem pontosan számolják el. 
Hivatkozik a belső ellenőrre, Aczélnéra, aki attól fél, hogy ha 
feltárja a sok hiányosságot, akkor vagy kinyírják, vagy 
összeroppan. Az asszony kéri őt, hogy minderről ,még álmomban 
sem beszéljek senkinek sem. Én persze megígértem." 


Ismerősök a múltból 

, Keszthelyi" munkahelyi , tudósításai" mellett a másik fő feladata, 
hogy kapcsolatot létesítsen néhány 756-os elítélttel — főleg azokkal, 
akikkel együtt ült a váci börtönben -, jelentsen magatartásukról, 
politikai nézeteikről, más ,gyanús" elemekkel való kapcsolataikról. 
, Keszthelyi" éveken át, folyamatosan, kiapadhatatlan energiával 
igyekszik is a számára kijelölt célszemélyek közelébe kerülni, 
információkat kiszedni belőlük. Ha kell, napokon át telefonálgat, 
ha kell, a munkahelyük vagy a lakásuk előtt, környékén ácsorog 
egy , véletlen" találkozás érdekében. 

, Keszthelyi" talán legfontosabb ,ügyfele? dr.  Zajgóvári 
Károly306 (Jogász? fedőnevű célszemély), aki a forradalom 
napjaiban megalakított Keresztény Magyar Párt ideiglenes elnöke, 
pártigazgatója — volt. 1958-ban, másodfokon életfogytiglani 
börtönbüntetésre ítélték. 

Zajgóvári tisztában van azzal, hogy az állambiztonság figyelteti 


minden lépését. Elmondása szerint szabadulása után éjjeliőri állást 
kínáltak neki, de nem fogadta el, mert attól tart, hogy 
meggyilkolják. A mérgezéstől is fél, ezért enni-innivalót csak 
ismerősök vagy rokonok lakásán fogad el. Fordításból és a felesége 
szőlőjéből, az ott termelt bor eladásából él. , Keszthelyi?" borvétel 
ürügyén keresi fel. Zajgóvári nagyon elővigyázatos: mielőtt például 
beszélgetni kezdenének, leveszi a telefonkészüléket, és egy pléddel 
letakarja. Máskor meg , mondta, hogy nyissam csak ki a kabátomat, 
hogy nincs-e nálam magnetofon. Én kinyitottam, megnézte. Egy 
kicsit megsértődtem." 

A tartótiszt látva, hogy Zajgóvári bizalmatlan , KeszthelyivelP, 
intézkedik, hogy helyette (vagy mellette még) a , Tarcsai"307 
fedőnevű ügynököt állítsák rá. , Keszthelyi"? azért tud hasznos 
információval szolgálni Zajgóváriról. Jelenti: nagyon tart attól, 
hogy esetleg refes308 lesz. Több se kell a tartótisztnek, intézkedik: 
Zajgóvárit ref-re helyezteti, és még a telefonját is leszerelteti. 

, Keszthelyi" nem tud a szénszállítóként dolgozó, megfigyelés 
alatt álló Katona József bizalmába férkőzni, és nem jár több 
szerencsével Töttösi Zsolttal309 sem, akit , fel kellene szednie." Egy 
megrendezett véletlen során egy presszóban összeismerkedik vele, 
beszélgetést kezdeményez, de a férfi mereven elzárkózik minden 
kapcsolatfelvétel elől. 

, Keszthelyinek?" be kellene cserkésznie egykori cellatársát, a 
Széna téri felkelő Pokorny Gyula, ex-hajóskapitányt is. , Keszthelyi" 
többször lesben áll a férfi munkahelye, a Glóbus nyomda előtt, de 
amikor felbukkan Pokorny, az nem akarja őt észrevenni. 
, Keszthelyi"? ezt azzal magyarázza, hogy azért, mert egy évvel 
korábban száz forintot adott neki kölcsön, amit végül csak 
fenyegetéssel sikerült visszaszereznie. Annyit mindenesetre 
megjegyez róla a jelentésében, hogy , szívvel-lélekkel a fennálló 
rendszer ellen van." 


Hörcsög kölcsön 

Földvári Attila310 -—- szintén 756-os elítélt -— viszont nyílt és 
barátságos a lakására gyakran telefonáló, őt néha felkereső 
, Keszthelyivel.?" Sokat dolgozik, és mellette újra tanul: a 
gimnáziumi után most technikumi érettségit akar szerezni, a 
harmadik osztályba jár. Nagyon fáradt, egyszer , Keszthelyi" azért 
nem találja otthon, mert - mint utóbb kiderül - , a 68-as villamoson 
elaludt, kiment a végállomásra, onnan visszafelé megint elaludt és a 
Keletinél ébredt fel akkor megint átszállt a zuglói villamosra és 
nyolckor ért haza." 

1967 februárjában, amikor , Keszthelyi" ellátogat Földvárihoz — 
akiről ekkortól a ,Román"311 fedőnevű ügynök is jelent — az neki 
ajándékozza az egyik núbiai aranyhörcsögét. A tartótiszt örül a 
fejleménynek. , Földvári Attilával továbbra is tartsa a kapcsolatot, 
számoljon be a tőle kapott hörcsögről." Egy-két héttel később 
, Keszthelyi" újra felmegy Földváriékhoz, de csak a feleségét találja 
otthon. Megkérdezi, hogy ,a hörcsöghöz egy fiút kérhetne-e pár 
napra, mert nagyon helyes." 

Földvári budaörsi telkét is megmutatja , Keszthelyinek. A 
tartótiszt utasítja őt, hogy a kapcsolat erősítése céljából menjen ki 
a telekre , ,segítsen a kert gondozásában." Az ügynök 1967 
augusztusában háromszor is kilátogat Budaörsre. Földvári többek 
között arról beszél neki, hogy milyen nagy a felelőssége a Gyár- és 
Gépszerelő Vállalat főraktárosaként. (Havi fizetése 1180 forint 
plusz prémium.) ,Keszthelyi? megjegyzi neki, hogy ilyen 
munkakörhöz erkölcsi bizonyítvány is kell, Földvári kijelenti, hogy 
azt meg is kapta. , Nem akartam forszírozni, hogy hogyan, mert 
hátha feltűnő lett volna." A tartótiszt figyelmét mindenesetre 
sikerül felhívnia: , Földvári, annak ellenére, hogy ellenforradalmi 
bűncselekmény miatt el volt ítélve, tiszta erkölcsi bizonyítványt 
kapott. Feltehető, hogy kapcsolatán keresztül szerezte meg." 


Pályamérleg 

1970 augusztusában megbízói összefoglaló jelentésben értékelik 
, Keszthelyi" addigi munkáját (a 158 oldalas dosszié anyagát). 
Eszerint az együttműködés során ellenőrizték és megbízhatónak 
bizonyult. Segítségével 1966-ban eredményesen , realizálták" a 
, Hallgatók" fedőnevű ügyet. 1970. szeptember 1-jén a BRFK 
Politikai Osztály III/A , Keszthelyit" továbbfoglalkoztatásra, , társ 
szervnek? átadja a TTO-nak.312 

További tevékenységének írásos nyomát nem ismerjük. 


A , Varázsló"? 


1972. szeptember végén Sz. Sz. Lajos (a továbbiakban: Sz.),313 63 
éves pécsi nyugdíjas -— a Bányászati Aknamélyítő Vállalat komlói 
üzemegységének egykori szállítógépésze — gépírásos levelet ír az 
USÁ-ba az Amerika Hangja szerkesztőségének. Feladása után 
néhány nappal - a postai ellenőrzés során - a levelet kiemelik, a III/ 
I-7-C alosztály314 utasítására visszatartják, és a III/III megfelelő 
osztályára továbbítják. 


A levél 

,Nem vagyok orvos, sőt még gyógyszerész sem, és mégis van egy 
gyomorfekély elleni gyógyszerem, amit kettő, de legkésőbb három 
héten belül meggyógyítok, sőt egy másik gyógyszerem is van, amivel 
a lábgombásodást, valamint az ekcémát is meggyógyítom. 

Megjártam az egészségügyi minisztériumot [...], illetve van két 
összefüggő — levelem különböző  gyógyszerkutató intézettől, 
szabadalmi hivataltól stb. Kérem, higgyenek nekem, egy rettenetes 
őszinte magyar vagyok. Sajnos pénzem nincsen, hogy kijuthassak 
Amerikába, sőt még ismerősöm sincsen ([...], pedig annyira 
szeretném a beteg emberiség közkincsévé tenni a 14-16 év óta 
vajúdó gyógyszeremet. 

Kérem, ne engedjék, hogy magammal vigyem ezt a két nagy 
értékű gyógyszert a sírba. [..] Mondhatom, hogy ragyogó 
egészségnek örvendek, de sajnos nincs senki homlokára írva a 
végzet. [...] csak most, hogy az angol nyelvleckéhez az Amerika 
Hangjától lehet könyvet kérni, ekkor született meg bennem az 
elhatározás, hogy levelet írok önöknek [...] 

[.] ha én a rosszindulatú fekélyt még fekély korában 
meggyógyítom, ki az, aki azt meri állítani, hogy nem találtuk meg a 


rákbetegség, de legalábbis a gyomorráknak egyik gyógyszerét. 
Ezeket a gyógyszereket legalább 40-45 fekélyesen alkalmaztam és 
mondhatom sikerrel. Először magamon és én 13-14 év után másfél 
hét alatt gyógyultam meg. 

Az egészségügyi minisztériumban könyörögtek, hogy adjam oda 
a receptet, de csak úgy [...] Azért húzódik a probléma most már 
majd csak nem két évtized óta. [...] előállítása bagatell összegbe 
kerül, a hordereje azonban annál jobb. 

Nyugdíjas vagyok, 1434 forint a nyugdíjam ([...] A lehető 
legsürgősebben vitessenek ki, annál jobb. [...] Kérem, ha a levelem 
megkapják, kérem az Amerika Hangján bemondani, de többször is 
kérem, mert hátha nem hallom meg véletlenül. [...] Kérem, ha 
szükségesnek tartja, úgy Nixon elnök úrnak is megmutatni 
szíveskedjenek. Isten engem úgy segítsen. [...T" 

Az ügy első dokumentuma egy október 8-i keltezésű cédula, 
amelyre egy olvashatatlan nevű főnök ezt írja: , Én azt hiszem, 
hogy ez az ember nem normális." Ennek ellenére javaslatot tesz a 
levélíró priorálására és , gyógyító" tevékenysége megvizsgálására. 

A hatóság úgy ítéli meg, hogy mivel Sz. ,,/...] az Amerika Hangja 
bemondói közül többet név szerint felsorol - kétségtelen, hogy 
rendszeres hallgatója a fenti adónak. Nyugdíjasról lévén szó, 
feltételezhető, hogy nemcsak az Amerika Hangja, hanem a Szabad 
Európa Rádió által sugárzott műsorokat is hallgatja, vagy ismerősei 
körében az innen szerzett információkat terjeszti, esetleg közösen 
kiértékelik." 

Sz.-ről . , Varázsló" fedőnéven dossziét nyitnak.315 1972. 
november elején intézkedési terv készül Nyírfalvi Károly 
alezredes, osztályvezető és Szabó László" alhadnagy aláírásával. A 
gyanúsított előéletének, magatartásának felderítésére rendőri és 
operatív intézkedéseket hoznak, és még egy ügynököt is bevetnek. 
Ellenőrzik, hogy jelenlegi és - 15 éven belül - korábbi lakóhelyein 
milyen politikai, erkölcsi magatartást tanúsított, és azt is, hogy 


folytatott vagy folytat-e ezeken a helyeken gyógyító tevékenységet, 
illetve beszélt-e arról, hogy tud bizonyos betegségeket gyógyítani. A 
Nyugdíj Intézettől bekérik az anyagát, és információkat arról, hogy 
mikor milyen orvosi kezelés alatt állt. Az Útlevél Osztályon 
ellenőrzik, hogy kért-e valaha útlevelet, járt-e külföldön. 


Priusz 

Az eredetileg különböző helyeken cselédeskedő Sz. katonaideje 
letöltése után 1931-től a komlói kőbányában volt bányász. 1949- 
ben kuláknak nyilvánították, egyúttal a  kőbányából is 
elbocsátották, mert munka után a felesége kocsmájában kiszolgált. 
A komlói Mélyfúró Vállalathoz került, ahonnan azonban kulák- 
mivolta miatt kirúgták. Később megszüntették a kulák-minősítését, 
ekkor visszakerülhetett a kőbányába. 

1955 elején többször is felkereste dr. Horváth Gábor komlói 
orvost - aki korábban börtönbüntetését töltötte a kőbányában - és 
kérte, hogy szerezzen neki röplapokat, amelyekkel le akar buktatni 
, egy piszkos kommunistát." Az orvos jelentette az esetet az ÁVH- 
nak, mint ahogy azt is, amikor Sz. egy hét múlva átadott neki egy 
cédulát, azzal a felszólítással, hogy a szöveget gépelje le neki 
többször. 

, Magyar testvérek! Formoza316 szigete ég, le a kommunistákkal, 
segítsünk  — jóakaróinknak,  — szabadítsuk — meg országunkat 
rabszolgaságától, igazi szabadságot akarunk, vissza a földet, a 
szabad kereskedelmet és keressétek a titkos szövetséget, adott esetbe 
[sic!] tudjátok, mit kell tennünk." 

Az ügy317 előzményéhez tartozik, hogy Sz. hónapokkal 
korábban egy fűrészgépbe való motorhoz jutott, amit azonban 
végül nem tudott kifizetni. Kieser István fafűrészelő megvásárolta 
azt, és felajánlotta Sz.-nek, hogy dolgozhat a géppel, esetleg vissza 
is vásárolhatja a keresményéből. Sz. ehelyett azt tervezte, hogy a 
röplapokat Kieser lakásán és a szomszédos házak postaládájában 


elrejti. majd névtelen feljelentést tesz. Azt gondolta, hogy ha 
lecsukják Kiesert, a gép az övé lesz. Horváthnak terve sikere 
esetére négyezer forintot ígért. 

A bíróság bűnösnek mondta ki Sz.-t a ,népi demokratikus 
államrend elleni gyűlöletre izgatás bűntettében", és ezért 1955. 
május 9-én, első fokon öt év börtönbüntetésre ítélte. , Komló 
városában az osztályellenség éveken keresztül mozdulatlanul 
maradt, észrevétlenül dolgozott. Az utóbbi háromnegyedévben [sic!] 
az osztályellenség nyíltan kilépett a porondra: egyik izgatási 
cselekmény a másikat éri  [..]  Személyének társadalmi 
veszélyességének —— foka élesen megmutatkozik egyrészt 
osztályellenség mivoltában. [...T"318 

, Kuláki minőségéről - az ítélet indoklása szerint - maga 
nyilatkozott." A védő indítványát - Sz. elmeorvosi vizsgálatát — a 
bíróság elutasította. 

Az 1955. augusztus 9-én megtartott másodfokú tárgyaláson a 
Megyei Bíróság 3 év 6 hónap szabadságvesztésre mérsékelte a 
büntetését, de két büntetési tételt — eltiltás 5 évre a politikai jogok 
gyakorlásától, és 500 forint vagyonelkobzás - változatlanul 
hagyott.319 

Sz. 1956. szeptember 2-án feltételesen szabadult, később az 
Elnöki Tanács kegyelemből elengedte börtönbüntetése hátralévő 
részét. 


Aktákba írják 
Sz. dossziéjában szaporodnak a dokumentumok, jelentések. 1964. 
április 30-án harminc százalékos szilikózissal ment rokkantsági 
nyugdíjba, havi 1370 forinttal. 1971-ben beadványban kérte a 
Nyugdíj Intézettől nyugdíja emelését. 

1965-ös  felülvizsgálatán magas vérnyomást, 1968-ban 
érelmeszesedést, szívizom elfajulást, túlzott elhízást, elégtelen 
vérkeringést, 1970-ben mindezek mellett gyakori fulladást 


állapítottak meg. Ideggyógyászati kezelésen nem esett át, 1964-ig 
visszamenőleg gyomorbántalmakkal nem kezelték. 1972 telén -— 
tehát néhány hónappal azelőtt, hogy levelében azt írta volna az 
Amerika Hangjának, hogy ragyogó egészségnek örvend - 
gyomorbántalmakkal a pécsi Honvéd Kórházban feküdt. Külföldön 
nem járt. 

Dobszai Jánosné, a Lakcím Hivatal vezetőjének tájékoztatása 
szerint Sz. első felesége az 1940-es években halt meg, feltehetőleg 
szívbetegségben. Második házasságát Komlón kötötte, amit 
azonban ismeretlen ok miatt felbontott. , Miután szeretett 
nagyvonalúan élni, válása után általában nőismerőseinél lakott, de 
hosszabb ideig egyik helyen sem tudott megmaradni." 

Egyik régi komlói lakóhelyén 1959 szeptemberétől 1963 
októberéig tartózkodott. Egy házbeli informátor szerint , Rendes, 
szorgalmas ember volt." Jól keresett, rendezett anyagi körülmények 
között élt. A szívével és a lábával voltak problémái. A következő 
komlói lakhelye szállásadója így emlékszik rá: , Szeretett inni, de 
nem részegedett le. Szerette a társaságot, ha barátaival volt 
gavallérosan viselkedett, nem engedett senkinek fizetni. Nyugdíjas 
létére jó anyagi körülmények között élt." Több esetben előfordult, 
hogy , az éjszakát előtte ismeretlen helyen töltötte." A nyilatkozók 
nem tudtak arról, hogy Sz. gyógyítással foglalkozott volna. 

A jelentésre egy főnök kézírással november 24-én azt írja Szabó 
alhadnagynak, hogy ebben az ügyben nem kell tovább dolgozni. 
, Nincs is értelme, hiszen a "K" anyag320 is olyan zűrös, mint maga ez 
a személy." 

De azért a vizsgálat tovább folytatódik. Néhány nap múlva 
megérkeznek a pécsi rendőrkapitányságról - Borka Vince őrnagy, 
őrsparancsnok, és Kern Ferenc törzsőrmester aláírásával — az SZz.- 
ről kért információk. 

1972 augusztusától szeptemberéig havi 500 forintért bérelt 
szobát egy nyugdíjas rendőr őrnagy feleségénél, Timár 


Elemérnénél, aki , Rendszerellenesnek ismerte meg [...] amit ugyan 
nevezett személy szóban nem nyilvánított ki, azonban több esetben 
hallotta, hogy rádión a Szabad Európa Rádió hangját hallgatta, mely 
lakásából kihallatszott. Ezen magatartása miatt több esetben 
figyelmeztette is, ezen cselekménye miatt mondott is fel neki." 

Torma Péter elmondja, hogy Sz. nála lakik albérlőként, de 
hivatalosan nem engedi bejelentkezni magához, mivel , nézeteik 
politikai vonatkozásban merően ellentétesek. [...] rendszerünk 
ellenségének ismerte meg. [...] Több esetben figyelmeztette, mert a 
Szabad Európa Rádiót hallgatta a rádióba, mely hozzá is 
áthallatszott. [...] naponta hallgatja a Szabad Európa Rádiót és az 
Amerika Hangját. Egy alkalommal SZ [...] kijelentette, hogy "Neki ez 
a rendszer nem tetszik. [...] Bánja, hogy 1956-ban nem ment ki." 

Torma nem tud Sz. gyógyító tevékenységéről, , azonban [...] van 
egy szekrény a lakásában, amit állandóan zárva tart. Véleménye 
szerint abban tartja a [...] gyógyításhoz szükséges felszereléseket." 
Torma szerint Sz. megkérte volt feleségét, Tormánét, hogy , a saját 
nevében írjon külföldre találmányának szabadalmaztatása végett." 

Tormát január elején - konspiráltan - a munkahelyén, a 
Kenderfonó Üzemben kihallgatják a titkosrendőrök. Sz. kijelentette 
neki, hogy , tud olyan rendelkezésről, ami lehetővé teszi a Szabad 
Európa hallgatását úgy, hogyha más nem hallja." Torma egyébként 
az Sz. által hallgatott adásokat a gyenge hangerő miatt nem értette 
meg. Az ott elhangzott hírekről Sz. előtte soha nem beszélt, és arról 
sincs tudomása, hogy másokkal beszélt volna ezekről. 

Torma szerint Sz. rendszerellenességét bizonyítja az is, hogy 
kijelentette: ,az általa kikísérletezett gyomorfekély és rák elleni 
gyógyszert ennek a rendszernek nem hajlandó kiadni." 


Megelőző csapás 
Január 22-én megszületik az Sz. megleckéztetésére vonatkozó 
javaslat, amelyet Nyírfalvi Károly alezredes, osztályvezető és Szabó 


László alhadnagy ír alá, Orbán István ezredes, a megyei 
rendőrfőkapitány állambiztonsági helyettese hagy jóvá. Az 
illetékesek az összes begyűjtött információ, tanúvallomás alapján 
arra a következtetésre jutnak, hogy Sz. ,,[...] olyan magatartást 
tanúsít, mely bűncselekmény elkövetéséhez vezethet", ezért 
rendőrhatósági figyelmeztetésben részesítik. 

Február 5-én kihallgatják a megyei rendőr-főkapitányságon. Sz. 
elmondja, hogy a körülbelül hét-nyolc éve vett Strand típusú 
táskarádióján eleinte a Szabad Európát hallgatta, de a gyakran 
rossz vételi viszonyok miatt átszokott az Amerika Hangjára. ,,[...] a 
rádióba [sic!] hallott hírekről másoknak soha nem beszéltem, 
egyébként is olyan rossz a memóriám, hogy pár nap alatt elfelejtem 
a hallottakat. Társaságba nem járok, így lehetőségem sincs 
politizálni. Jelenlegi szállásadóm a ház alagsorában, én pedig a felső 
szinten lakom, így nincs semmi mód és lehetőség arra, hogy 
meghallhatnák, ha rádiót hallgatok." 

Kihallgatása után felolvassák neki a határozatot: 

,A rendőrhatóság tudomására jutott, hogy ön az elmúlt időben 
rendszeresen oly módon hallgatja az Amerika Hangja és a Szabad 
Európa híreit, hogy azt mások is hallhatják. Közlöm, hogy 
magatartásának folytatása a Btk. 127§-ban meghatározott izgatás 
bűntettének elkövetéséhez vezethet, ezért Önt rendőrhatósági 
FIGYELMEZTETÉSBEN részesítem, és felhívom a figyelmét, hogy a 
jövőben tartózkodjon a hasonló vagy bármely más törvénysértő 
cselekedetek elkövetésétől, mert ellenkező esetben büntetőeljárás 
megindítását kezdeményezzük. Közlöm, hogy a figyelmeztetés ellen 
panasszal lehet fordulni a Belügyminisztérium Baranya megyei 
Rendőr-főkapitánysága Vezetőjéhez, azonban a panasznak halasztó 
hatálya nincs." 


A Nagy Testvér nem ereszt 
Sz. büntetésének kiszabásánál figyelembe vették ,idős korát, 


egészségi állapotát, valamint magatartásának kisfokú társadalmi 
veszélyességét." Ennek ellenére a politikai rendőrség továbbra is 
rajta tartja a szemét. 

1977. május elején környezettanulmány és jelentés készül róla. 
Ellenőrzése során megállapítják, hogy lakótársai - főleg az 
idősebbek - szeretik. Szimpatikus embernek tartják, mindenkihez 
van egy pár kedves szava. , Szabadidejét általában egyedül és otthon 
tölti, de lakó szomszédai szerint van egy nőismerőse - kb. 60 éves, jó 
megjelenésű, művelt és intelligensnek látszó — akivel heti egy-két 
alkalommal eljárnak szórakozni, moziba, színházba, és a Susogó 
étterembe. 

Otthon tartózkodása idején állandóan szól nála a rádió. 
Szomszédai, és az utcán járó emberek [...] úgy nyilatkoztak, hogy a 
bemondó hangjából és a zenéből a Petőfi, vagy a Kossuth Rádió 
adására lehet következtetni. [...] Lakótársai szerint kicsit szenilis, 
ami bizonyos kérdésekre adott válaszában nyilvánul meg, de ez 
összefüggésbe hozható azzal is, hogy erősen nagyot hall ([...] 
Gyakran panaszkodik szívfájdalmakra és fulladásra. [...] Jelenlegi 
lakhelyén 1975. július óta lakik. Magába zárkózott embernek 
ismerik, barátai [...1] nem látogatják. Betegségére, valamint idős 
korára való tekintettel nem indokolt Sz[...] további ellenőrzése." 

De azért továbbra is figyelik. 1980. szeptember 1-jén 
határozatot hoznak arról, hogy törlik a kutató, operatív 
nyilvántartásból: , Súlyos szívbeteg, önmaga ellátásra képtelen. Egy 
hasonló korú idős nővel él, részleges életközösségben. Többször állt 
kórházi kezelés alatt. Mozgásában korlátozott, nem jár ki, 
betegségein kívül más téma nem foglalkoztatja. Érdeklődési köre 
teljesen beszűkült, politikával, napi eseményekkel nem foglalkozik." 

Most már veszélytelen. 


Egy falu , bekerítése" 


Vaj a fejen 


1980-ban a Magyar Televíziónak (MTV) 2 756 000 előfizetője és két 
tévécsatornája volt. A heti műsoridő 83, az éves 4300 óra.321 A 
legtöbb ember számára a legfőbb szórakozást ekkoriban a 
televíziózás jelentette. Az MTV nagyhatalom volt: sokan ettől az 
intézménytől kértek, reméltek segítséget ügyeik elintézésére, 
sérelmeik orvoslására, találmányaik hasznosításra. És az MTV - 
bizonyos szűk keretek között -  ,intézkedett"? is. A 
Műsorszerkesztőségnek is sokan írtak: dicsértek, javasoltak vagy 
kritizáltak. 


Két levél 
1. 
Horváth Jenő (Eger, Széchenyi utca 10. szám alatti lakos) 1979. 
február 28-án - az általa silánynak tartott filmek és műsorok miatti 
felháborodásában - ötoldalas, sűrűn telegépelt levelet ír a Magyar 
Televízió Műsorszerkesztőségének. Elege van a sok semmitmondó, 
hazug és egyoldalú szovjet háborús filmből, fakad ki. Ő, aki 
végigélt mindent, egész könyvet írhatna a , felszabadító hősök" 
barbárságáról. Emlékszik például arra, hogy a falujukban, a 
szomszédban, az egyik házban két katona erőszakoskodott egy 
szemrevaló, fiatal teremtéssel. Idős szüleit bezárták egy szobába, a 
foggal-körömmel védekező lányt pedig végül -— mivel nem bírtak 
vele - agyonlőtték. Egy másik, magányos fiatalasszonyt pedig a 
katonák elhurcolták, és csak hetek múlva félholtan engedték 
szabadon, addig néhány hetes csecsemőjéről a szomszédok 
gondoskodtak. 

A szovjet , felszabadítók" mindent elvittek, , amit csak 
megfoghattak." A , zabráló csoportok" lehúzták az édesanyja és az 


édesapja lábáról a csizmát, összeszedték a padláson száradó 
ruhákat, és , vitték a bárisnyáknak." Volt úgy, hogy az udvarukon 
egyszerre harminc orosz katona, három teherautóval szedte össze 
az értékeiket. Vitték két lovukat kocsival együtt, az egyéves 
csikókra ráültek, két ökrüket az eke elől fogták ki még 
összegyűjtött szénájukra is igényt tartottak. 

A levélíróban az emlékek felidézése valóságos gátat szakít át, ő 
és családja a későbbi években is sok igazságtalanságot szenvedett 
el, megpróbáltatást élt át. A szüleitől — akik korábban két saját és 
32 bérelt holdon gazdálkodtak - az összes gabonájukat 
elrekvirálták, még a vetőmagnak valót is. A kuláküldözés idején a 
levélíró nagybátyját - aki harminc hold homokos földön 
gazdálkodott - két évre bebörtönözték, és ez idő alatt annyira és 
annyiszor összeverték, hogy szabadulása után fél évvel meghalt. A 
feleségét és két gyerekét időközben kirakták a házukból. 

A pártba a ,nép munkakerülő salakja?" lépett be, ,az új urak 
mindenkire ráerőszakolták a saját hatalmukat", aki ellenvéleményt 
nyilvánított, megnézhette magát. Azokban az időkben ,egy 
kiszólásért, egy politikai viccért, egy külföldi rádióadó-hallgatásért 
börtön járt." Később , terrorral, erőszakkal, barbár módszerekkel 
nyomorították be az embereket? az újonnan szervezett téeszekbe. A 
nagy , agitációban" sok embert félholtra-, vagy agyonvertek. Az ő 
68 éves apját is megkínozták : , fal felé fordulva, fél lábon kellett 
órákon át állnia, és, ha a másik lábára akart támaszkodni, 
cipősarokkal a lábaira tapostak." 

, A Jászszentandrásiak tudnának cifra dolgokat mesélni: többeket 
cementpadlós helyiségben mezítláb állítottak, és lúgkövet öntöttek a 
lábuk alá." 

Bizonyos szempontból ma sem jobb a helyzet, mint az ötvenes, 
hatvanas években. Sokszor ma is megfosztják az állásától azt, aki 
templomba jár, az iskolai hittanon részt vevőket pedig megalázzák 
a többi gyerek előtt. 


A múltbeli emlékek és sérelmek hosszas sorolása és a kitérők 
után (amelyekben még a magyar beatzenészek ízléstelen 
öltözködéséről,  ,vonaglásáról is szó esik), a levélíró 
visszakanyarodik az  alaptémához, a Magyar Televízió 
műsorpolitikájához. Nagyon elégedetlen a műsorokkal: a tv- 
filmekben, filmekben, színházi közvetítésekben hemzsegnek a 
trágár kifejezések. A fiataloknak szánt műsorok meghamisítják a 
történelmet. A magyar filmek legtöbbje , üres, semmitmondó, tele 
erotikával, ízléstelenséggel, a külföldi filmek szennyesek, a 
sorozatok semmitmondóak. Komoly, tartalmas, szép filmeket - a 
,felemelően szép" Bergman alkotások kivételével -— nem adnak. A 
szerkesztőknek súlyos a felelősségük. 

Végül, mintegy összegzésképpen kijelenti: ,Mi mindennel 
tisztában vagyunk, nem lehet minket hazug propagandával 
félrevezetni. [...] örülnénk, ha a Televízió, amelynek óriási 
ízlésformáló, alakító szerepe van, nemcsak politikai propaganda 
célokat szolgálna, hanem végre szórakoztatna is. [...] Tévedés azt 
hinni, hogy a vidékieket csak a mezőgazdaságról készült riportok 
érdeklik, nekik is vannak kulturális igényeik." 

A levélíró azt kéri, hogy közvetítsenek klasszikus operetteket, 
dolgozzák fel a műfaj történetét, adjanak több régi magyar filmet 
és más népek életét, szokásait, tájait bemutató színvonalas külföldi 
ismeretterjesztő filmeket. 

, Lehet, hogy talán el sem olvassák ezt a hosszú levelet [...] Abban 
a reményben búcsúzom, hogy talán mégsem hiába írtam meg 
mindezeket [...T" 


2. 
Magyar Televízió 


Elnöki Főosztály Vezetője 


Belügyminisztérium 


Mellékelten megküldöm a Magyar Televízió 
Műsorszerkesztőségének címzett, Horváth Jenő által írt, ,, Tisztelt 
Szerkesztőség" kezdetű, és ,néhány elfogult ember elképzeléseit és 
összeállításait" végű levelet. 


Budapest, 1979. március 30. Dr. Tihanyi Viktor 


A gépezet beindul 

1979. április 5-én a BM III/III/ 3 osztály vezetője Szigetvári Árpád" 
ezredes, illetve Zima Péter" alezredes, alosztályvezető intézkedés 
céljából megküldi az inkriminált levelet az illetékes Heves megyei 
Rendőr-főkapitányság III/III. osztály vezetőjének, Jancsó István 
alezredesnek. Hamar kiderül, hogy Horváth Jenő nevű egri levélíró 
nem létezik. Május végén Szepesi Miklós őrnagy, főoperatív 
beosztott, és Pető Kristóf százados, vonalvezető intézkedési tervet 
készít a levélíró kézre kerítésére, akire szerintük , szovjet, 
szocialista társadalmi rendszer és kommunista ellenesség a fő 
jellemző. 

Néhány nap múlva megérkezik a nyelvészszakértő, Varga 
Jánosné, rendőrhadnagy elemzése. A levélírót szóhasználata és 
régies helyesírása, stílusa alapján kb. 60-70 éves nyugdíjas férfinak 
gondolja, aki valószínűleg valamilyen tisztviselői munkakörben 
dolgozott, iskolai végzettsége középszintű. , A fogalmazó nagyon 
beszűkült gondolkodású, erősen vallásos személy lehet." 

Dr. Móré Imre rendőr őrnagy írásszakértő kijelenti, hogy , az 
írógép típusára vonatkozóan határozottan nyilatkozni nem 
lehetséges." Különböző jellegzetességek alapján régi típusú, 20-30 
éves Royal, Underwood vagy Continental, esetleg Erika gépek 
jöhetnek számításba. 

Az elkövetkező hetekben a Heves megyei III/III társadalmi- és 
hivatalos kapcsolatok segítségével , kutató-felderítő munkát" folytat 
több községben (Átány, Erdőtelek, Heves, Kisköre, Kál, Tiszanána.) 


Úgy találják, hogy ezeken a helyeken - nem tudni egyébként, hogy 
miért pont itt vizsgálódtak - a háború idején és az ötvenes években 
nem fordultak elő a levélíró által említett esetek, illetve a levélbeli 
utalások, adatok nem illenek senkire. Heves községben azonban 
többeknek van írógépük: egy többszörösen büntetett előéletű 
kőfaragó kisiparosnak, egy amerikai rokoni kapcsolatokkal 
rendelkező , hortysta?" rendőr százados, büntető bírónak, egy idős 
református papnak, egy állatorvosnak és egy nyugdíjazott 
földhivatali dolgozónak. Őket, pontosabban írógépüket ellenőrizni 
kell. 

Erre azonban már nem kerül sor: Zima Péter szóbeli utasítására 
a Heves megyei III/III , területi illetékességből? augusztus 13-án 
átteszi az ügyet a Szolnok megyei Rendőr-főkapitányság III/III 
osztályára. 


Dosszié nyílik 

1979. szeptember 19-én , Az ellenséges tartalmú levél írójának és 
cselekményének nagyfokú társadalomra való veszélyessége? miatt 
Szolnokon rendkívüli esemény dossziét nyitnak,322 és elrendelik a 
bizalmas nyomozást. A határozat megállapítja, hogy ,a minden 
valószínűség szerint a Jászság területén lakó, Jászszentandráson 
kapcsolatokkal rendelkező" személy , minősíthetetlen hangnemet 
használ a felszabadító szovjet csapatok tevékenységéről, az általuk 
elkövetett állítólagos atrocitásokról." 

Jászszentandrás a , Horváth Jenő" levelében szereplő mondat 
miatt — , A Jászszentandrásiak tudnának cifra dolgokat mesélni" — 
válhat az ügy földrajzi értelemben vett főszereplőjévé, a nyomozás 
elsődleges helyszínévé. Ráadásul az adatgyűjtés során kiderül, 
hogy a községben (hozzátehetnénk, hogy mint számos magyar 
településen is) a múltban több, a levélbelihez hasonló tragédia, 
atrocitás történt. 

1944-ben szovjet katonák agyonlőtték Tőzsér D. Annát. Az erre 


vonatkozó információk meglehetősen ellentmondásosak. Az egyik 
informátor szerint sírkövén az alábbi felirat áll: , Átkozott kéz által 
kioltott élet." Egy másik jelentés szerzője viszont úgy hallotta, hogy 
a fegyver véletlenül sült el. Az operatív tiszt azt jegyzi fel az első 
jelentésre, hogy a sírkőfelirat nem is Tőzsér D. Anna sírkövén, 
hanem egy férfién található. Kóczián Mária (Sikur Mihályné, 38 
éves) lakásában kapott tüdőlövéstől halt meg. Márkus Ferenc 
nagygazdát a tsz-szervezés ellen kifejtett ellenpropagandája miatt 
agyonverték, a pincéjében találtak rá holtan. Az egyik ügynök 
viszont úgy emlékszik (vagy úgy hallotta), hogy Márkus halálának 
oka az orvosi szakvélemény szerint szén-monoxid-mérgezés volt. 
Ugyancsak a tsz-szervezés időszakában Szlávik Sándort 
Jászapátiba vitték, ahol lavórba lúgot öntöttek, és mezítláb 
beleállították. Miután - a helyi szóhasználattal — , megtalpalták", 
valahol kitették a gépkocsiból, és csak négykézláb tudott 
hazamenni. 

A dossziényitással egy napon, szeptember 19-én Czapkó Antal 
ezredes, a megyei rendőrfőkapitány állambiztonsági helyettese 
jóváhagyásával intézkedési terv készül, amelyet majd féléves 
időközökben (a nyomozási határidők lejártakor és 
meghosszabbításakor) két újabb intézkedési terv követ, a feladatok 
részletes megjelölésével. 


Jelentők és jelentések 
A nyomozás két fő irányban folyik. Egyrészt igyekeznek felkutatni 
azokat a személyeket, akiknek Jászszentandrás és a környező 
községek területén a felszabadulás előtt jelentősebb földterületük 
volt, illetőleg akiket a tsz-szervezések idején megvertek, vagy 
s ellenséges tevékenység miatt" elítéltek, vagy részt vettek az 1956-os 
eseményekben. 

Másrészt: össze kell állítani azok névsorát, akik rendelkeznek a 
szakértő által megjelölt írógéptípusokkal, a gépekről írásmintát 


kell szerezni. Az inkriminált írógép - és , Horváth Jenő" -— nyomára 
úgy is igyekeznek rábukkanni, hogy a Szolnok megyei Néplaptól, és 
a szolnoki rádiótól elkérik a hozzájuk érkezett ellenséges tartalmú 
leveleket, illetve Jászszentandrás községi tanács irattárában 
átnézik a helyi lakosok írógéppel írt beadványait. 

A kb. 3500 fős Jászszentandráson lakó gyanúsítottak 
magatartásáról, kétségesnek tartott politikai  lojalitásáról, 
kijelentéseiről több titkosszolga és hat ügynök jelent. Rajtuk kívül 
még nyolc, Jászszentandráson és a környező falvakban élő és/ vagy 
dolgozó hivatalos, illetve társadalmi kapcsolat ad információkat, 
tippeket. 

A lehetséges elkövetők listájára könnyű felkerülni. Elég egy kis 
,pötty" a káderlapon, elég, ha valaki kilóg a sorból. De a gyanúhoz 
elég az informátor tájékozatlansága, rosszindulata is. 

Harsányi Gyula kisbirtokos családból származik. , Hortysta" 
katonatiszt, majd Visontán segédmunkás. , Indulatos, értelmes 
ember, rokonai élnek az USA-ban." Papp Ferenc, nyugdíjas tsz- 
pénztáros. Családja 1945 előtt , az átlagnál jobb körülmények között 
élt."323 ,,[...] Elégedetlen, zárkózott, vallásos, értelmes ember ([...] 
Amerikai katonai kapcsolatokkal rendelkezik [...] Feltehetőleg van 
írógépe." Faragó István nagygazdát internálták. Ő és a fia , jelenleg 
is ellenséges érzelműek."324 Gonda Imre étteremvezető az egri 
piaristáknál érettségizett, az átlagosnál műveltebb. Családjának a 
háború előtt mozija, kocsmája, szőlője volt. , Elvett tulajdonaik 
miatt neheztel a társadalomra. [...] mindenki szerint ellenzéki 
beállítottságú ember [...] valószínűleg írógépük és televíziójuk is 
van." Testvére, Elemér részt vett az  ,ellenforradalmi?" 
eseményekben, de , megúszta a felelősségre vonást." A meggyilkolt 
Márkus Ferenc unokaöccse ifj. Márkus István Tibor, a hevesi 
állami gazdaság párttitkára volt, de leváltották, ezért , sértődött 
ember." Szabó József nyugdíjas: pedagógusi állásából az 756-os 
események miatt elbocsátották, ezután az Állami Biztosítónál 


dolgozott. 

A múltjuk, esetleg családjuk miatt legkevesebb 35 ember 
érdemli ki rövidebb-hosszabb időre a politikai rendőrség 
megkülönböztetett figyelmét. Közülük hét főt priorálnak, 11 
levelezését pedig ellenőrizni kezdik. A nyomozás során persze 35- 
nél nyilván többen kerülnek időlegesen a III[/III látókörébe, erre a 
jelentésekben található utalásokból, az ügy kezeléséből, a 
felhasznált, mozgatott hivatali és civil apparátus létszámából is 
következtethetünk. 

Van olyan gyanúsított, aki az adatgyűjtés fázisában kiesik az 
állambiztonsági szűrőn, mert őt az informátor - az eredeti levél 
megismerése után - már nem tartja lehetséges elkövetőnek. A 
legtöbben azonban alaposan , kiélvezhetik" a politikai rendőrség 
figyelmét, bánásmódját és intézkedései következményeit. 


A plébános jelenti 

A , Vereczkei Árpád?"325 fedőnevű titkos megbízott — , civilben" a 
falu plébánosa - 1979 októbere és 1980 októbere között 9 
jelentésben foglalkozik az üggyel: tippeket ad, hogy ki lehet a 
lehetséges elkövető, korábbi információit pontosítja, illetőleg a 
tartótiszt kérésére a szerzőséggel gyanúsíthatóakat jellemzi. 

Tartótisztje először úgy tájékoztatja, hogy , idősebb értelmiségi, 
vallásos személyt keresünk, aki régi típusú írógéppel rendelkezik." 

, Vereczkei" szerint a Jurán testvérek ,,/...] egyházhoz közel álló 
emberek, kissé bigottak." A nyugdíjas pedagógus Jánosnak , kedvenc 
témája a régi idők ifjúsági erkölcse", de Mária is , elégedetlen a mai 
fiatalok [...] erkölcsével."A Pesten élő, gyakran hazalátogató 
Ferencnek pedig ,kinyilatkoztatásai vannak a valláserkölcs 
hegemón szerepéről." A szintén Pesten élő, legfiatalabb testvér, 
Antal nemrég ment nyugdíjba. , Csendőr volt." 

, Vereczkei" , több régebbi típusú írógép feltételezett 
tulajdonosára felhívja a figyelmet. B. A.-né nyugdíjas az írógépén 


falubelieknek , névtelen leveleket szokott írni [...] asszonyok, illetve 
férjeik erkölcstelenségéről, általában szexuális kérdésekről, erkölcsi 
témákról." Márkus Józsefnek ,van valami ócska írógépe, amit a 
fiával felváltva gyilkolnak." Róla (is) többször jelent. , Nagyhantájú, 
elég intelligens ember? , Öntelt, nagyokos. Tudtommal elég okos 
ember." , Túl okos embernek tartják." M. S. nyugdíjas gazdálkodót a 
községben ellenzékieskedő magatartásúnak, , mindenbe 
beleavatkozó, "nagy okos" nyakas parasztnak ismerik [...] Bármi 
legyen a téma, neki ellenvetése van". 

, Vereczkei" egyik jelentésében arra hívja fel a figyelmet, hogy a 
,községben nagyon sok másutt lakó személynek van nyaralója, 
illetve itt tölti a szabadságát." Megemlít névvel egy Budapestről 
gyakran a faluba - a rokonához - látogató férfit is, akit , buzgó, 
vallásos", önző, rossz embernek, skrupulózus személynek tart. 
, Okosabb mindenkinél." 

Dr. Serfőző Béla ügyvéd Jászapátin lakik és ott irodát tart fenn, 
a tsz-nél jogtanácsosi feladatokat is ellát. Jászszentandráson is 
rendelkezik házzal (vagy nyaralóval) , a község múltját, az emberek 
körülményeit" ismeri. Gyanús. ,Sok helyre bejáratos, elég ortodox 
felfogású vallásos kérdésekben. Az a típus, aki pápább a pápánál." 

, Vereczkei" " valamiért utálja az ügyvédet.  , Egyszer 
megmondtam neki, hogy menjen oda tanácsokat adni, ahol lakik." 
Azt állítja -— nyilvánvalóan minden alap, személyes tapasztalat 
nélkül -, hogy Serfőző , ügyvédi munkája is kifogásolható. Szédíti az 
embereket, húzza az ügyek intézését [...T" , Vereczkei"-nek az első 
jelzésétől kezdve folyamatosan árulkodnia kell róla, figyelnie 
mozgását, magatartását, tevékenységét. 


Az ügyvéd 

Egészen biztos, hogy dr. Serfőző , Vereczkei" , ajánlása" nélkül is 
hamarosan a BM látókörébe került volna, mivel , ellenséges 
tevékenysége?" miatt hosszú ideje Figyelődossziés személyként 


ellenőrzik, és az alapnyilvántartásban is szerepel. 1958-tól vannak 
róla anyagok. 1979-ig - néhány éves kihagyásokkal -— öt hálózati 
személy legalább tízszer jelent róla. , Gondos?"326 1959. márciusi 
jelentésében idézi szavait: A tsz-szervezés során 
Jászszentandráson [..1] hatan meghaltak ([...] Az elkeseredés 
rendkívül nagy, s olyan bosszú van ellenük, ami ha egyszer 
felszabadul, borzalmas dolgokhoz fog vezetni. Zagyvarékason is 
erőszakkal szervezték az embereket, de az egész Jászságban azt 
hallani, hogy ezért egyszer fizetni kell, mert így embereket kiforgatni 
vagyonukból nem lehet." 

, Stromfeld", 327 , Duba?328 folyamatosan semmitmondó 
információkkal elégítik ki a BM enciklopédikus érdeklődését. 
Többek között arról, hogy Serfőző kijelentette: a Szovjetunió 
gazdasági és mezőgazdasági bajokkal küzd, az állami és egyházi 
vezetőknek nálunk csak látszólag jó a viszonyuk, a tervezett tsz- 
egyesítéseket , a tagsággal a közgyűléseken nyomással 
megszavaztatják. 

Serfőző 1979-ben is tesz rossz fát a tűzre: baráti körben 
terjesztette Mindszenty József329 hercegprímás Nyugaton kiadott, 
magyar nyelvű emlékiratait, és ezért — , izgatásra alkalmas külföldi 
kiadványok terjesztésének gyanúja miatt" - rendőrhatósági 
figyelmeztetésben részesítették, és ellenőrzés alá vonták. 

A róla - titkosszolgálati szempontból - tudni érdemes 
információkat 1980-ban három értékelő jelentés foglalja össze. 
Hivatalnok családból származik, apja jómódú ember volt, nagy 
szerepet játszott a község életében. Az ügyvéd , Bigottan vallásos, 
ellenséges beállítottságú egyén. A felszabadulást követően a reakciós 
Független Kisgazda Párt tagja, majd tisztségviselője lett, annak 
jobbszárnyán aktív politikai tevékenységet fejtett ki. [...] a volt FKP 
funkcionáriusokkal továbbra is kapcsolatot tart, rendszerváltozásra 
számít, szocialista vívmányainkról elítélőleg nyilatkozik. [...] a TV 
adásokat figyelemmel kíséri. [...] a TV műsorairól alkotott véleménye 


az ellenséges anyag tartalmával nagy hasonlóságot mutat." 

Veszélyes, mert simulékony természetű. ,A helyi vezetés 
irányába szolgálatkészen viselkedik, kijelentéseit megválogatja, [...] 
a politikai állásfoglalástól tartózkodik." Lakására - ahol régi típusú, 
nagybetűs írógépe van - , senkit, még munkahelyi vezetőjét sem 
engedi be, — mindenkivel szemben bizalmatlan, tartózkodó, 
zárkózott." A hálózati személyek és a társadalmi kapcsolatok ezért 
nem tudtak még írásmintát beszerezni a gépéről, amit egyébként 
nem használ hivatalos ügyei intézésére. 

Az 1980 augusztusi értékelő jelentés szerint , Jászszentandrás 
[...] felszabadításával kapcsolatos körülményekről tudomással bír. 
[..] A részünkre adatot szolgáltató személyek Serfőzőt - szinte 
kivétel nélkül - mint feltételezett elkövetőt nevezték meg. Az 
ellenséges anyag megírására mentalitásánál, iskolai végzettségénél, 
általános műveltségénél fogva alkalmasnak tartották." 

Szeptember 8-án Nádas József hadnagy a vonaltartó operatív 
tiszttel, SŰrű László századossal azzal az ürüggyel keresi fel 
munkahelyén Dr. Serfőzőt, hogy tudomásuk szerint a Mindszenty 
emlékirat egyes részleteit gépírásos formában terjeszti. Az ügyvéd 
, idegesen, zavartan viselkedett, azonban  — folyamatosan 
megnyugodott — és  áthívott — bennünket — lakására versei 
áttanulmányozása céljából. A lakásán írógép szemmel látható 
helyen nem volt. A vele folytatott beszélgetés során elmondta, hogy 
verseit szabadidejében munkahelyén gépeli. A lakás aprólékos 
átvizsgálására módunk nem volt, azonban a látogatás váratlansága 
miatt Serfőző az írógépet nem tudta volna elrejteni." 

Serfőzőt, mint elkövetőt a tisztek ezért kizárhatónak tartják, de 
operatív ellenőrzését azért tovább folytatják. 


A bíró 
Az ötvenes évek végéig Jászszentandráson élt Dr. K.T. bíróra 
Balajti Jánosné, a községi tanács vb-titkára hívja fel az őt felkereső 


Nádas József hadnagy figyelmét. Úgy véli, hogy a kérdéses 
ellenséges anyag stílusa, hangvétele nagyfokú hasonlóságot mutat 
a bíró beadványaival, szóbeli megnyilvánulásaival. 

A hadnagy 1980 január eleji jelentéséből kiderül, hogy dr. K. T. a 
faluban lakó idős édesanyja érdekeinek védelmében a községi 
tanács ellen pert indított. A nem éppen elfogulatlan Balajtiné 
vádaskodik: K.T. , Jászszentandráson kirívóan és elítélendően 
viselkedik. A közösség érdekeinek figyelembe vétele nélkül [...] 
édesanyja vélt igazát [...] a végsőkig védelmezi"? Pervesztesége miatt 
pedig , a helybeli tanácsi és párt vezetéséről rendszeresen elítélőleg 
nyilatkozik." 

K. T.-ről az elkövetkező hetekben két ügynöktől is kérnek 
jellemzést. Egyikük - jelentéséből kikövetkeztethetően K. T. egykori 
bíró kollégája - elismerően nyilatkozik: , Mindenki alapos és 
megfontolt bírónak tartja, aki fáradhatatlanul igyekszik egyezséget 
elérni a vitáknál." 

, Gondos? feltehetőleg nyugdíjas ügyvéd, aki közeli viszonyban 
lehet K. T.-vel, mert részt vett annak népnapi buliján, amely , a [...] 
változatlan baráti körben [...] este 7 órától éjfélig tartott [...] a 
társaság korához és társadalmi állásához illő módon és mértékben." 
A társalgás , objektivitást mutató pozitív jellegű volt." 

, Gondos?" árulkodik is: dr. K. T. elmaradása és a sok munka 
miatt aktákat visz haza, , Otthon a saját írógépén írja le, hogy 
idejében kimenjen a végzés." 

Nádas hadnagy a községi tanácsnál áttanulmányozza K. T. 
polgári peres anyagát, a bíróságon pedig több ítéletét, és elrendelik 
az ő és édesanyja levelezésének az ellenőrzését. 


A tsz-tag 

A titkosszolgák információ szerint M.S.-tt és két testvérét 
nagybátyjuk, a háromgyerekes M.I. nevelte fel. A család a 
felszabadulás előtt jó anyagi körülmények között élt.330 Házuk, 


lovuk, tíz hold földjük volt, és még ezen kívül is béreltek földet. 
Őket is érintették a rekvirálások. M. S.-né anyai nagynénje és férje 
a háború előtt kb. harminc hold földön gazdálkodott 
Jászszentandrás területén. A kollektivizálások alkalmával fiukat a 
helyi tanácsházán - mivel , ellenszegült? a tsz szervezésnek - ,más 
módosabb gazdákhoz hasonlóan tettleg is bántalmazták, és 
hamarosan meghalt tüdőgyulladásban." 

A Kádár-rendszer szemében - múltja miatt — nemcsak M. S., de 
a két testvére is , pöttyös": rövid ideig a , horthysta" rendőrségben 
szolgáltak, az egyikük pedig 1956-ban részt vett a forradalmi 
eseményekben. (Valójában csak annyit tett, hogy a kocsmában 
részegen azt énekelte, hogy , Maléter a vezérünk, senkitől sem 
félünk." Ezért később, ellenforradalmi tevékenység vádjával kétévi 
börtönbüntetésre ítélték.331) 

M.S. eredetileg  férfiszabó volt, de  iparengedélyét az 
elviselhetetlen adóterhek miatt az ötvenes évek elején visszaadta. 
Egy ideig a szőlőjében gazdálkodott, majd 1959-től a tsz-ben 
dolgozott. A megyei III/III jelentése szerint ,A felszabadulást 
követően szocialista társadalmi  rendszerünkbe nem tudott 
beilleszkedni, bár leérettségizett, és megfelelő egzisztenciát 
teremtett, a bekövetkezett realitásokat nem tudta elfogadni." 1961 
októberében izgatás bűntette miatt a Szolnok megyei bíróság 
1152/61/15. . számú ítéletével tíz — hónapi felfüggesztett 
börtönbüntetésre ítélte Három hónapot ült előzetes 
letartóztatásban. , Ellenséges, kommunista-, és szovjetellenes 
beállítottságán ezt követően sem változtatott, ezért közösség 
megsértése miatt 1977 novemberében rendőrhatósági 
figyelmeztetésben részesítették." 

A tisztek úgy ítélik meg, hogy M. S. múltja, világlátása, , családi 
körülményei" miatt (felesége módos parasztcsaládból származik332) 
hasonlóságot mutat a levélíró személyével. Szinte mindegyik 
adatszolgáltató lehetséges elkövetőként jelöli meg. Sipos István, a 


jászszentandrási művelődési ház igazgatója M. S.-t — akivel együtt 
járt gimnáziumba - elégedetlen valakinek tartja. Medveczki László, 
a Haladás tsz-elnöke: M. S. , ellenséges, szovjetellenes beállítottságú 
[...] ember." Nádas József hadnagy 1980. szeptember 5.-i jelentése 
szerint M.S.: ,jól tájékozott, a politikával az átlagosnál többet 
foglalkozó személy. Szinte mindenről önálló véleményt alkot, bár 
ezeken érződik ellenséges életszemlélete." 

M.S. levelezésére 1979 végétől ellenőrzést rendelnek el. Az 
adatgyűjtés során bebizonyosodik, hogy van írógépe. , Látogatóit 
csak a konyhába engedi be." Se a munkahelyén, se a helyi tanácsnál 
nem találnak e gépen írt dokumentumot, beadványt. Ezért a III/III 
akcióba lép. 

1980. szeptember 8-án Sárkány László" százados és Balanyi 
Sándor pénzügyőr hadnagy vámőrségi fedéssel -— azzal az ürüggyel, 
hogy pálinkafőzőt keresnek - leplezett házkutatást tartanak. A 
padláson találnak egy táskát, benne írógép, amelynek a léptető 
villás része vagy fél éve szét van szedve. Sárkány százados így a 
, megfelelő legendával" nem tud gépírásmintát felvenni. Kiderül 
viszont, hogy M.S. lánya korábban ezen a gépen írta főiskolai 
szakdolgozatát. A titkosszolgák egyébként őt is feltételezett 
elkövetőnek tartják, befelé forduló magatartása miatt. A pedagógus 
, Apjával ellentétben véleményét másokról nem mondja meg, azokat 
magába folytja. [sic!] A tv-t rendszeresen nézi." 

M.S. , A házkutatás során több olyan kijelentést tett, melyekből 
társadalomellenes beállítottságára lehet következtetni - állapítja 
meg jelentésében Sárkány - Például a tsz-ben szakképzett 
agrármérnökök vannak, de vagy nem értenek a munkájukhoz, vagy 
lusták." 

A százados más, fontos felfedezéseket is tesz: , Megfigyeltem 
továbbá, hogy az alsó épületben 2 db. 10 és 1 db. 5 literes fehér színű 
műanyagkannában folyékony mosószer - Ultra Daisy vagy hasonló — 
volt található. Ilyen mennyiség magánházaknál feltűnően sok. 


Láttam továbbá 2 használatban levő és 2 használaton kívüli 
elektromos vízszivattyút is. Ezen anyagok, tárgyak származhatnak 
bűncselekményből is." 

Októberben úgy döntenek a Cégnél, hogy a hibás gépről is 
felvesznek írásmintát. Időközben azonban sikerül beszerezni a 
tanárképző főiskoláról M.S. lányának szakdolgozatát. Ennek 
alapján kizárható, hogy a levelet M. S. (vagy a lánya) írta volna 


A tanító és az igazgató 

Kunráth Sándor, a jászszentandrási iskola pedagógusának nevét az 
iskola igazgatója veti fel lehetséges elkövetőként Török Sándor" 
századosnak. A magyar-ének szakos tanárt örökké elégedetlen, 
magát mellőzöttnek érző emberként jellemzi, és azt is elárulja róla, 
hogy 1956-ban egy gyűlésen elénekelte a Nemzeti dalt.333 Szegény 
munkáscsaládból származik, de pedagógus felesége szüleinek a 
felszabadulás előtt öt hold földje és korcsmája is volt. 

Az igazgató megszerez egy Kunráth által gépelt szöveget, és azt 
átadja Nádas hadnagynak. Mivel azonban nem lehet tudni, hogy 
ezt otthon írta-e, az iskolai gépről, vagy gépekről is mintát kell 
venni. Áttanulmányozzák Kunráth és felesége útlevél anyagát is. 

Kunráthról kiderül, hogy sógora Nagy M. Andor, a helyi ÁFÉSZ 
főkönyvelője - a Heves megyei Rendőr-főkapitányság III/III osztály 
adatai szerint - valamikor udvarolt a szovjet katonák által állítólag 
agyonlőtt Tőzsér D. Annának. Nosza, írásmintát szereznek be a 
gépéről. , Vereczkei" ügynöktől jelentést, jellemzést kérnek róla: 
Nagy M. és neje , Nem rebellis, nem vallásos emberek, de nem is 
politizálnak." 

Időközben az iskolaigazgató maga is gyanúsított lesz. , Balogh 
Imre"334 titkos megbízott január 22-i jelentésében ugyanis őt — az 
eredeti levél szövege, fogalmazása, , több apróbb részlete alapján" — 
lehetséges elkövetőként nevezi meg, és reakciósnak minősíti. 
Ráadásul a szomszédságukban található Szlávikék tanyája, ahol a 


tagosítások idején atrocitások történtek. (Az igazgató egyébként 
távoli rokona a szintén jászszentandrási, és szintén gyanúsított 
G. A.-nak. Róla a titkosszolgák azt feltételezik, hogy hasonlóan 
gondolkozik, mint apja, aki malommal és nagy földtulajdonnal 
rendelkezett, és a helyi Nyilaskeresztes Párt elnöke volt. A II. 
világháború idején állítólag elvbarátaival szökött katonákra 
vadászott.) 

A megyei III/III-nál ezek után ellenőrzik az igazgató kitöltött 
valutaigénylő-, és útlevélkérő lapját, az ő és felesége levelezésére 
ellenőrzést rendelnek el. De ezzel nem érik be, meg akarják tudni a 
leánya új munkahelyi címét, hogy az ottani írógépekről is mintát 
szerezzenek. Január végén Török Sándor, százados, osztályvezető, 
és Kabai Mihály" őrnagy ezért látogatnak el az iskolába, ahol -— 
jelentésük szerint - az igazgató és a neje is zavartan viselkedett, ,,a 
szokásosnál idegesebbnek látszottak". Az igazgató , Szokatlan 
örömmel fogadott, és rövidesen bizalmas beszélgetést 
kezdeményezett. "Fontos közlendőm van részetekre? - mondta. 
Kunráth Sándor 1981. január első napjaiban több kollégája 
jelenlétében a szilveszteri televíziós műsort erősen kritizálta, 
becsmérelte. Kunráth kijelentette, hogy "megírta véleményét a 
televízióhoz?" 

Az iratra néhány nap múlva a megyei I[II[/III egyik vezetője 
kézírással ezt írja: , Az MTV Objektum tartója felé intézkedtem, 
megkéreti a kérdéses levél soron kívüli beszerzését." 

A tisztek március 12-i iskolai látogatáskor aztán az igazgató 
közli, hogy tévedett: Kunráth a rádiót kritizálta. 


Írógépek és egy írógépszerelő 

Nádas hadnagy Sipos művelődési ház igazgatótól tudja meg, hogy a 
községben Sós Sándor alkalmanként írógépek javításával 
foglalkozik. Október végén lopott írógépek  felkutatásának 
meséjével fel is keresi otthonában a műszerészt, aki elmondja, 


hogy már öt éve nem javít írógépeket, az ügyfeleire sem emlékszik. 
Megjegyzi, az elmúlt időben két helyi kisiparos akart tőle írógépet 
venni, az egyiküket Tőzsér D. Sándornak hívják (feltehetőleg 
rokona Tőzsér D. Annának.) 

Néhány hét múlva a tiszt újra meglátogatja. Sós arról mesél, 
hogy élete során sok problémát okozott neki a származása, ezért 
nem vették fel például felsőfokú iskolába. Édesapja a felszabadulás 
előtt Jászszentandráson csendőr tiszthelyettes volt, anyai nagyapja 
testvére pedig a Horthy-hadseregben vezérőrnagyként szolgált. Az 
egykori katonatisztet 1956-ban ugyan beválasztották a forradalmi 
tanácsba,335 de ott is annak a meggyőződésének adott hangot, hogy 
a megmozdulások az európai erőviszonyok miatt értelmetlenek. 
Ezért 1956 utáni zaklatása nem volt jogos. Sós szerint a szülei, 
nagyszülei a felszabadulás óta bekövetkezett pozitív irányú 
változásokat elismerik. Mindezt azért mondta el magáról - állítja —, 
hogy a tiszt ne mástól tudja meg. Nádas hadnagynak azonban más 
a véleménye. Úgy véli Sós a különböző tényeket , gyanakvásunk 
esetleges elaltatása céljából vagy rokonai megvédése érdekében 
közölte. 

Sós még azt is közli, hogy 1978-ban vált el az első feleségétől, és 
a hosszú ideig tartó pereskedés során sok beadványt kellett 
elkészítenie, ezért jól megtanult írni a szüleitől örökölt régi típusú 
írógépén. Így még gyanúsabb. Írásmintája megszerzéséhez, az 
inkriminált levéllel való összehasonlítás céljából a titkosszolgák a 
jászberényi bíróságon átnézik válóperes ügye aktáit, emellett 
figyelni kezdik levelezését. 

A hálózati személyek, és a társadalmi kapcsolatok , jóvoltából" 
gyűlnek a nevek, adatok a feltételezett írógép-tulajdonosokról. 
, Balogh Imre"336 például kilenc, főleg jászapáti és jászszentandrási 
illetőt jelent fel, egy kivételével férfiakat. Mindannyian hatvannál 
idősebbek, és a régi rendszer , kiszolgálói", hívei. Akad közöttük 
egykori intéző, földbirtokos, három jegyző. Két személyt politikai 


okok miatt ítéltek el, öt neve mellett szerepel a reakciós jelző. Két 
embert azt tesz gyanúsabbá, hogy rokonaik élnek Nyugaton. 

Megvizsgálják a jászszentandrási iskola, a járás-tanyasi iskola, a 
községi tanács, kiskörei, békési intézmények gépeit, a Jászapáti és 
vidéke ÁFÉSZ 28 gépét. Az Állami Biztosító hevesi kirendeltségének 
gépeihez azzal az ürüggyel fér hozzá az operatív tiszt — a vezető- 
helyettest titoktartásra figyelmeztetve —, hogy az országban postai 
úton terjedő Szent Antal-lánc ügyében nyomoz. ( Másold le tíz 
példányban, és küldd tovább tíz embernek! Szerencse fog érni.") A 
budapesti Bajcsy- Zsilinszky kórházban fellelhető összes írógépet 
kipróbálják, mert az egyik gyanúba keveredett férfi 
Jászszentandrásról származott el, s ott 1956-ban , ellenforradalmi 
tevékenységet" fejtett ki: a helyi forradalmi tanácsban 
tevékenykedett. 

A gépekről , leplezett kutatások, operatív kombinációk útján" 
vett írásmintákat Fehér István őrnagy és Szilák Jolán alezredes 
írásszakértők vetik egybe az eredeti levéllel. 


Itt a vége, fuss el véle! 

A két évig tartó nyomozás során a tisztek a látókörükbe került, 
,minden lehetséges  elkövetőként számításba vett egyént, 
megnyugtató ellenőrzésük elvégzése után" kizárták. Végül nem 
maradt senki. 

1981. . március 26-án - a megyei rendőrfőkapitány 
állambiztonsági helyettese jóváhagyásával - Török Sándor 
százados, osztályvezető és Nádas hadnagy aláírásával határozat 
születik a nyomozás végleges megszüntetéséről, a keletkezett 
dokumentumok. irattárba helyezéséről. , Értékelésünk szerint a 
bizalmas nyomozás további folytatása nem eredményezné az 
ellenséges levélíró felderítését elősegítő lényegi információk 
beszerzését, kilétének megállapítását. [...] A bizalmas nyomozás [...] 
tárgyát képező ellenséges névtelen levél írója újból nem jelentkezett, 


így a cselekménye társadalomra való veszélyessége csökkent. Arra 
vonatkozó információkat sem tudtunk beszerezni, hogy az elkövető 
valóban megyénk területén él-e." 

A belügyi nyelvészszakértő a nyomozás elején, 1979 áprilisában 
elkészített szakvéleményében kijelentette, hogy ,a fogalmazó 
onnan származhat, ahova írásában utal (Jászszentandrás vagy 
közvetlen környéke.)" Ugyanakkor leszögezte: , Nem állapítható meg 
egyértelműen az, hogy most vidéken él-e." 

A levélíró nem véletlenül nem írta alá a nevét, és nem 
véletlenül adta fel a levelet Füzesabonyban. Az is lehet, hogy 
sohasem élt, sohasem járt Jászszentandráson, és az ott 
történetekről csak rokonaitól, barátaitól vagy ismerőseitől hallott. 

Vagyis a nyomozás irányítói téves előfeltevésből indultak ki. 
Meg is lett az eredménye. 


Egy pap , emlékiratai" 


A Kádár-rendszer ideológiai ellenfelének, ellenségének tekintette az 
egyházakat, így azok ellenőrzése, megtörése, az ellenszegülő 
egyháziak üldözése a hatalom egyik elsőszámú prioritása volt. Az 
MSZMP Politikai Bizottsága 58 alkalommal tárgyalt egyházi 
kérdésekről. 1958 közepén két határozatban is rögzítette a vallás-, 
illetve egyházpolitika (de nevezhetnénk vallás-, és egyházüldözés) 
nagyrészt a rendszerváltásig változatlan elvi alapjait. Az Állami 
Egyházügyi Hivatal élén SZT-tiszt állt. A különböző területek között 
— arányaiban - az egyházi vonalon tevékenykedett a legtöbb hálózati 
személy, 1977-ben például 421 fő. 

A III/IHI a papság soraiból - kompromittáló információk 
birtokában, fenyegetéssel, vagy egzisztenciális előnyök ígéretével — 
sokakat zsarolt be ügynöknek. Az egyházak - mindenekelőtt is a 
katolikus — vezetői közül is sokakat beszerveztek. A püspökök 64 
százaléka, míg 1969 után az érsekek minimum 80 százaléka a 
hálózati személyek közül került ki.337 

A Vatikán - keleti politikája jegyében — 1964. szeptember 15-i 
konkordátumában hazánkkal elvtelen kompromisszumot kötött: 
elfogadta a magyar állam előzetes jelölési — , kegyúri? — jogát. A 
,részleges megállapodás? értelmében a Pápai Magyar (Egyház) 
Intézet vezetését a Magyar Püspöki Kar vette át, és az hamarosan a 
magyar hírszerzés előretolt bástyájává vált: az Intézet legalább hat 
rektora ügynök volt, akárcsak sok, felsőfokú teológiai tanulmányait 
végző hallgatója.338 

A vallás visszaszorításán a Párt KB különböző osztályai 
bizottságai, állami és társadalmi szervek fáradoztak, az ateista, 
antiklerikális propagandát az iskola, az újságok, könyvek, rádió-és 
televízióadások terjesztették. A diktatúra a kultúra, a magánélet, az 


életmód területein (is) új normákat, értékeket és 
magatartásmintákat kívánt elterjeszteni. Ideológiai monopóliumra, 
az agyak átmosására, manipulálásra törekedett. 


Pályakezdések 

Vezér Béla katolikus papról hiányosak az információink. Élete, 
pályája néhány fontosabb eseményét, tényét a jelentéseiben 
mellékesen elejtett megjegyzéseiből, tartótisztjei jellemzéséből, és 
néhány jászszentandrási lakos véleményéből próbáljuk összerakni. 
Jelentései is nagyon sok mindent elárulnak a személyiségéről, 
jelleméről. 

1923-ban született, 1943-ban érettségizett az egri ciszterci 
gimnáziumban. 1948-ban szentelték pappá. Plébánosi vizsgáját 
1957-ben tette le, ekkor került Tiszagyendára. 

1960. április 22-én szervezi be Varga László főhadnagy 
, Vereczkei Árpád" fedőnéven. (Ennek ellenére az ügynök és 
tartótisztje is y-nal írja a fedőnevet.) A 6-os karton szerint a 
beszervezés , kompromittáló"? alapon történt.339 Ez lehetett erkölcsi, 
gazdasági vagy politikai természetű. Elképzelhető, hogy Vezér 
Bélát az alkoholizmusa miatt zsarolták meg. 

Az 1957-es plébánosi vizsgája , előzményeiről" sok évvel később 
mesél akkori tartótisztjének, Fodor Miklós" őrnagynak, akit 
leveleiben többször is , Kedves Miklós Barátom!"-nak szólít. A 
tartótiszt a következőket jegyzi le róla: ,A nappali időben fizikai 
munkát végzett, éjjel pedig tanult. Amikorra ki volt tűzve a vizsga 
ideje, elindult Egerbe. Útközben elfogyasztott egy deci pálinkát, majd 
beérve Egerbe öt korsó sört. Az italtól annyira beteg lett, hogy 
kórházba szállították. Az esetről az egyházmegye vezetője is 
tudomást szerzett, amelyért rosszallását fejezte ki. [...] Később még 
egy esetben ittasodott le, melyről mi szereztünk tudomást. Erről 
azonban a püspöknek nincs tudomása." 

Néha a tartótiszt maga is tanúja , Vereczkei" italozásának, aki 


egyszer azzal az ürüggyel távozik a konspirált lakásból, hogy a 
plébániára kell sietnie. A tartótiszt követi, ,,/...] megállapítottam, 
hogy nem a jelzett helyre ment, hanem az italboltba." 

, Vereczkei" Tiszagyendán - ahol egy évtizedet tölt el -— nem érzi 
jól magát. 1967 nyarán a falubeli református papnak panaszkodik: 
.[...] én már nagyon sok helyen voltam, de ilyen néppel még nem 
találkoztam." 

Fodor őrnagy 1967. november végi jelentése szerint az ügynök 
kéri az egyházmegye vezetőjétől, hogy helyezzék át Jászberénybe a 
megüresedett helyre. , Mivel már áthelyezése más plébániára rég 
meg van ígérve, feltehető, hogy kérésének eleget fognak tenni." 

Mégsem így történik, noha az áthelyezés ügyében a tartótiszt és 
a III/III is segít. , Intézkedést tettünk és amennyiben Jászberénybe 
való áthelyezését nem tudjuk elintézni, annak a helyére megy, aki a 
Jászberény II-es plébániát — megkapja. —— Valószínű,  — hogy 
jászszentandrási rk. plébániára kerül  ([..] Az ügynök 
Jászszentandrásra való áthelyezését nem valami szívesen fogadta, 
mivel elmondása szerint korábban [1949-ben néhány hónapig — 
G. A.] mint káplán volt ott és olyan dolgokkal gyanúsították, amely 
nem felelt meg a valóságnak. [...] az áthelyezés december utolján 
meglesz." 

1968. január elején foglalja el az új helyét.340 Néhány héttel 
később, ,,[...] az áthelyezés kapcsán már megnyugodott. Úgy érzi, 
hogy anyagilag meg fogja találni a számítását." 

Fél évvel később sok elfoglaltságára panaszkodik , Legutolsó 
találkozás óta, sajnos nagyon le voltam foglalva, mivel harangozóm 
is meghalt és sok volt a halott is. Nagyon szűkre van szabva mozgási 
lehetőségem, mert nagyon sok a munka. Itt mindig két pap volt, 
kivéve az utolsó két esztendőt. Ez ugyan sok erőfeszítést kíván és 
nagyon sok piszok maradt rám, amit helyre kell hozni. [...] nagyon 
sok a beteg és a halott. [...] a sokévi átlag halottakból kb. 40 szokott 
lenni, ami a lélekszámnak is megfelel, és ma már a 41. volt soron. 


Persze a beteglátogatások száma is nagyon magas, kb. 80 [...] ehhez 
járul még bizonyos adminisztrációs munka és egyébb [sic!] még 
örökségből fakadó munka, ami néha testi, néha szellemi." 

, Vereczkei" 1960-től 1967 elejéig tartó ügynöki munkásságának 
nincsenek meg a dokumentumai, vagy legalábbis ezeket nem 
adták át a levéltárnak. 1967 januárjában nyitják a II. kötetet, 
amelyben 170 jelentés található, 14 kivételével — mind 
jászszentandrási működése alatt születtek. 


A mesterség nehézségei és szépségei 

, Vereczkei"-t 1968 októberéig Fodor őrnagy tartja, őt váltja fel 
Sollich Endre" főhadnagy. Jászapátiban találkoznak, egy ideig a 
, Tölgyesi" fedőnevű konspirált lakásban, amely a jelekből ítélve a 
helyi tanács valamilyen helyisége. Tartótiszt és ügynöke gyakran 
nem tudja használni a lakást, hol azért, mert ott , nagytakarítás, a 
választási berendezések lebontása, valamint a megtörtént 
választással kapcsolatos értékelés volt", máskor a tanács tart itt 
kibővített ülést. Akad olyan alkalom is, amikor tataroznak, esetleg 
takarítanak, vagy pedig ,illetéktelen személyek tartózkodnak" a 
lakásban. 1972 áprilisától az új helyszín a , Napsugár? fedőnevű 
lakás. 

Egy 1972. februári tartótiszti értékelés szerint , Vereczkei" 
jelentéseiből, szóbeli közléseiből , látható az igyekezete, törekvése a 
kapott feladatok megoldására, annak ellenére nem sikerül 
jelentősebb adatokhoz jutni? A tartótiszt még mentegeti őt: , A 
célszemélyekkel való alkalmi találkozások nem teszik lehetővé 
elmélyültebb beszélgetés lefolytatását, bizalmas légkör kialakítását." 

Érdekes módon - feltehetőleg azért, mert hoz operatív 
szempontból fontos információkat, jelzéseket is - a hálózati 
személyek ranglétráján előrelép: 1973 júniusától ügynökből titkos 
megbízott lesz. Az , előléptetés? ellenére munkáját a későbbiekben 
is sok kritika éri. 1974-1975-ben hasonló megjegyzéseket fűz 


jelentéseihez a tartótisztje. Áprilisban: ,,(...] az utóbbi alkalmakkor 
sokszor fáradtságot, kedvetlenséget észleltem nála." Júliusban: , A 
hálózat kissé fásultan, fáradtan végzi az op. munkát, sikertelenség 
esetén nem próbálkozik a személyek újbóli felkeresésével, 
adatszerzéssel." Szeptemberben: , Problémái miatt nem tud 
folyamatos kapcsolatot tartani paptársaival, így a célszemélyekkel 
sem, csak akkor keresi meg őket, ha valami fontos elintéznivalója, 
feladatával kapcsolatos tennivalója van." 

1975 januárjában: , A hálózat törekszik a feladatok megoldására, 
általában a kapcsolatok kiépítésére. Ennek ellenére paptársai közül 
kevesen és csak felszínesen tartanak vele kapcsolatot. Ennek okát a 
hálózat — közepes, vagy esetenként alacsonyabb teológiai 
felkészültségében kell keresni." 

Néhány hónappal később a helyzet változatlan: , A hálózat a 
konkrét eligazítás ellenére sem tudja végrehajtani a kapott feladatot, 
részben az objektív körülmények, másrészt bátortalansága, 
ötlettelensége — miatt. — Segítőkészségéről — tesz bizonyosságot, 
ugyanakkor törekszik papi körökben információszerzésre, felfigyel 
olyan dolgokra, amik korábban feladatként szerepeltek." 

, Vereczkei" " nyilván belefárad abba, hogy  tartótisztje 
folyamatosan . bombázza feladatokkal:  három-négyhetente 
legalább két-három személyről is kelllene) adatokat, információkat 
gyűjtenie. Ehhez - a fő feladat, a paptársak leinformálása, 
becserkészése érdekében - sokat kell utaznia, találkozókat 
szervezni, vendégségbe járni, vendégeket hívni, különböző egyházi 
eseményeken részt venni. Ő pedig, amikor jellemeznie kell jászsági 
papokat, hárommondatos önjellemzésében azt tartja fontosnak 
elmondani magáról, hogy , Otthonülő [...T" (Az önjellemzés egyik 
mondata anonimizálva van.) 

, Vereczkei" számára a besúgói munka a főállásánál gyakran 
több elfoglaltsággal jár. A feladatok elvégzése, az előkészületek, a 
szervezés, a szerencsés esetben sikeres végrehajtás sok időt, 


energiát, figyelmet felemészt. Állandóan konspirálni, figyelni, 
fülelni, kérdezősködni kell, résen lenni, meg kell felelni a 
tartótisztjének, a politikai rendőrség elvárásainak, 
követelményeinek. Mindez folyamatos stresszt válthat ki belőle. 
(, Bocsánatot kérek, hogy a sorok kissé elmozdultak, de már kétszer 
zavartak meg, és ki kellett vennem a papírt a gépből" - 1979. május) 

, Vereczkei" nemcsak figyel, de őt is figyelik, ellenőrzik. A 
tartótisztje lekáderezteti más pap-ügynökökkel, mint, ahogy neki is 
kell jelentenie beszervezett egyházi személyekről is. Tartótisztje 
megjegyzéseiből arra is rá kell jönnie, hogy ugyanarról a 
személyről, eseményről gyakran más is jelent, tehát nem állíthat, 
írhat akármit. Azt is tapasztalhatja, hogy paptársai is tudnak a 
soraikban jelenlevő besúgókról. Egy beszélgetés során Bogyó 
György volt jezsuita szerzetes, egercsehi plébános például 
megjegyzi neki, hogy , közöttünk vannak rendőrségi emberek, és 
mindent átadnak a nyomozóknak", mire Vizi István volt egri 
hittantanár azt mondja: , régen voltak a békepapok, most pedig 
vannak BM papok." 

, Vereczkei" . jelentéseinek szembetűnő sajátossága, hogy 
állításai, információi gyakran másodlagos forrásokon, adott 
esetben nem elfogulatlan és főleg nem is jól értesült személyek 
vélelmein, feltevésein, pletykán, szóbeszéden alapulnak. (Ez 
, Vereczkei" hivatkozásaiból - állítólag, azt beszélik, azt hallottam, 
többek véleménye szerint, úgy tudom stb. — is kiderül.) 

Erre a problémára (1977 augusztusában) tartótisztje fel is hívja 
, Vereczkei" figyelmét: ,A hálózattal közöltem, hogy a feladatban 
megjelölt célszemélytől információt közvetlen beszélgetés során 
szerezzen, közbeiktatott személy útján szerzett adatnak kisebb a 
jelentősége." 

, Vereczkei" általában elég  előítéletesen közelít a 
célszemélyekhez, — sarkosan fogalmaz.  Értékel,  Ítélkezik. 
Jellemzéseit gyakran irigység, indulat fűti, színezi. Időnkénti 


rosszindulatára jó példa egy jászszentandrási pünkösdista 
fiatalasszonyról adott, részben anonimizált jelentése: ,, Vallási téren 
szélsőséges ([...] teljesen komolytalan, gerinctelen valaki. [...] 
Munkáját olyan könnyelműen végzi, mint az egész egyénisége. [...] 
Egy senki szélhámos, akit szégyell az apja is." 

Még kollégáival sem elnéző. Nem sokkal Tiszagyendáról 
távozva például epésen jellemzi az általa állítólag tisztelt 
református kollégáját. A pap szerinte korához képest öregnek néz 
ki, mostani, második felesége pedig , sokkal intelligensebb, mint ő, 
bár kevesebb az iskolája." A lakásban nagy a rendetlenség, 
szanaszét akták, kávéscsészék, sörösüvegek hevernek. A kolléga 
édes italt iszogat — őt is kínálgatja —, és pénzt kér tőle kölcsön. A 
jelentésben két helyen is több sor anonimizálva van. , Vereczkei" 
tiszagyendai plébános utódjáról sincs jó véleménnyel. , Nagyon 
pénzéhes. [...] Nem törődik semmivel, csak összecsapja a dolgokat. 
[...1 Már botrány, amit csinál." 

A fejezetben idézett, számtalan értékelés között összesen csak 
három személyről - két falubeliről, illetve egy papról — nyilatkozik 
pozitívan. 

, Vereczkei" sok ügynöktársával ellentétben szinte sohasem 
próbálja mentegetni, magyarázni besúgottjai (a hatalom szemében 
veszélyesnek tűnő) tetteit, kijelentéseit. Mások be- (és eDárulásától 
nem tartják vissza erkölcsi aggályok, kételyek, gátlások. Bevallása 
szerint is szeret beszélni, most pedig egy más közegben, terepen is 
,hallathatja a hangját". Élvezi a pletykálkodást, árulkodást, a 
jelentésírást és nem utolsósorban a jelentésírással járó titkos 
hatalmat. 


Magánbűnök, közerkölcsök 

Jászszentandrás és lakói megfigyelésére, ellenőrzésére a politikai 
rendőrségnek ugyan megvannak a saját emberei — öt ügynök, 
illetve a hivatalos és társadalmi kapcsolatok -, de azért 


, Vereczkei"-t is igénybe veszik e célból. 

Már nem sokkal Jászszentandrásra kerülése után azt az 
utasítást kapja a tartótisztjétől, hogy , számoljon be, hogy kik azok a 
személyek, akik operatív szempontból érdekesek." 

És ő be is számol. 

Jól tudja, hogy a hatalom szemében különösen a Horthy- 
rendszer ,kiszolgálói" és az 756-osok gyanúsak. ,B[...] régi 
jászszentandrási lakos. A háború előtt csendőr volt és csak a háború 
után lett bányász, ahonnan aztán később nyugdíjba is ment. Nagyon 
iszákos ember, aki kisebb munkákat vállal a faluban, mert az 
asszony elszedi tőle utolsó fillérig a pénzt (nyugdíjaD." A 
jelentésrészletet a tartótiszt továbbítja a megyei  Rendőr- 
főkapitányság III. Osztályára. 

Az , ellenforradalmi időkben" , Vereczkei" szerint a vezető Pintér 
Aladár egykori , horthysta" tábornok volt. , Nála rögtön jelentkeztek 
a volt csendőrök szolgálattételre", így többek között Virág Ferenc is, 
aki olyan szárnysegéd-féle szerepet szeretett volna betölteni." A 
leghangosabbnak a társaságban Z. L. számított, az egyik falubelit 
akasztással fenyegette. , Vereczkei" alaposan leszedi róla a 
keresztvizet. , Dolgozni nem szeret. Most sincs állandó munkahelye. 
Legtöbbször csavarog. Télen Pesten, nyáron itthon. Állítólag Pesten 
valami bérházban fűtő vagy szénlapátoló, hiszen vizsgája a fűtésre 
nincs. Most is itthon lézeng. 1-2 napot dolgozik, és aztán lóg is egyet. 
[..] Nagy kártyás. Állítólag hamisan játszik. [...] A családjával 
sehogy se van, mert arra hivatkozva, hogy az asszony bolond, nem 
hagy otthon egy fillért sem. [...] így az asszony a szomszédoktól kér 
kölcsön [...] Mindenki csavargónak tartja. Állítólag most már iszik 
is. [...] Nagyhangú, mindenkivel bizalmaskodni szerető ember, aki 
mindenkit kihasznál." 

, Vereczkei" még egy eminens ex-, ellenforradalmárt" talál. L. J.- 
nek "56-ban , nagy melle" (mellénye) volt. ,sőt valami névsort is 
összeállított a barátaival, hogy kiket kell kivégezni. [...] Nem vagyok 


ellensége a családnak, és nem akarok senkinek sem ártani, csak azt 
írtam le, amit beszélnek." A nem-ártás jegyében még azt is közli, 
hogy L.J. gyereke néhány éve súlyos, vagy halálos végű balesetet 
okozott. Az ügy következmények nélkül lezárult, L.J. pedig azt 
hangoztatta, hogy ,sok pénzébe került, de sikerült a dolgot 
elsimítani, néhány személyt Zsebrevágni." , Vereczkei" ennyivel 
nem éri be, még azt is elárulja L. J.-ről, hogy a házában titkos 
, vágóhídat" (húsvágót) üzemeltet. , Mesteri építési munka", amit 
csak hárman-négyen ismernek - köztük ő is. 

Udvarhelyi Lajos figyelő-dossziés volt csendőrről hősünknek 
kivételesen nincs egy rossz szava sem. , Az ellenforradalom alatt 
épp le volt valamiért zárva.341 [...] Nagyon csendes és rendes ember. 
Nem igen jár sehova. Szorgalmas, munkájában nem igen barátkozik 
senkivel." 

1968 májusában arra utasítja a tartótisztje, hogy készítsen 
részletes jelentést ,a községben élő pedagógusok magatartásáról, 
tevékenységükről és visszaéléseikről." , Vereczkei" az év folyamán 
négyszer is visszatér a témára. Első jelentésében bevallja, hogy a 
tantestülettel nem nagyon akar kapcsolatot kiépíteni, mert amikor 
Jászszentandrásra került, az egyik nyugdíjas pedagógusnő óvta 
ettől, mondván, , ha a tantestület a kezébe vesz, végem. Ezek csak 
lezüllesztik az embereket." , Vereczkei" úgy véli, hogy a faluban 
általában ,a tanítók nagyon szeretnek mulatni és főleg inni." (A 
jelentésben ezután 3-4 anonimizált sor következik.) 

, Vereczkei" szerint neki több szülő is arra panaszkodott, hogy a 
tanítók egy része nagyon kihasználja őket. , Többek között voltak 
ilyen hírek, hogy mindent el lehet intézni egy-két pár csirkével. Akár 
gimnáziumi felvétel, akár jó bizonyítvány legyen az. Ezt nem 
akartam hinni, de sajnos igazolódik lassan, mert azok a szülők, 
akiknek gyermekei jó bizonyítvánnyal mennek akár Apátira, akár 
másfelé iskolára, sokat panaszkodnak, hogy nem megy a gyereknek 
az iskola." Jellemző az iskolai szellemre, hogy ,,[... az idei 


osztályfőnök kijelentette, hogy neki perzsaszőnyeg kell." Egyébként 
a járási iskola igazgatója , szintén szereti a potyát." 

, Vereczkei"-t állítólag arra is figyelmeztették a jóakarói, hogy 
vigyázzon az iskolaigazgatóval is. Két - részben anonimizált — 
jelentésben is beszámol anyagiasságáról, ,aminek nem lenne 
szabad előfordulnia egy Marxista egyetemet végzett igazgatónál." 
Azt beszélik róla - állítja -—, hogy a feleségével nagylábon élnek, és 
, azt nem lehet csak a fizetésből fedezni." Apósa révén egyébként 
,kulák befolyás alatt áll". A jelentések eredményeképpen a 
tartótiszt az igazgató , ügyében felmerült problémákat" hivatalos és 
társadalmi kapcsolatokon keresztül ellenőrizteti. 

Még egyet üt a tantestületen, amikor a , pedagógusvonal 
kérésére? " László — Sándor pedagógus-szakfelügyelőt kell 
lekádereznie. Az illető , komoly férfi [...] tanítási módja tetszik a 
gyerekeknek is és a felnőtteknek is. [...] Általában zárkózottnak 
tartják", nem jár társaságba. ,Akkor sem menne az itteni 
társaságba, ha ráérne." 

Kötelező feladat lehet - és tartalmában inkább az elvárásoknak, 
mintsem a valóságnak felel meg - néhány hangulatjelentése. 
Brezsnyev halála - jelenti 1982 novemberében - ,,[...] nagyobb 
visszhangot kellett a falusiak körében. Általános volt a hangulat, 
hogy kár érte, mert ki tudja mi lesz utána. Utódja fogja-e vinni az ő 
vonalát, vagy beugrik valami politikai bonyodalomba. Itt emlegették 
azt is, hogy nekünk is addig jó, míg Kádár van az élen, mert utána 
biztos nem lesz ilyen a helyzetünk." Az 1984-es áremelések szinte 
örömmel töltik el: ,,[...] szinte azt mondhatnám, hogy az emberek 
kedvezően lepődtek meg, mert sokkal nagyobb arányú áremelésre 
számítottak, sőt szélesebb körűre." 

A megbízások mellett , Vereczkei" öntevékenyen is sok 
jelentésben foglalkozik kisebb-nagyobb terjedelemben 
Jászszentandrás életével és lakóival. 

A  pedagógusokhoz hasonlóan a helyi rendőröket is 


iszákosságuk miatt marasztalja el. (Saját alkoholizmusáról 
elfeledkezik.) 1983 elején amiatt fakad ki, hogy amikor a rendőrök 
a faluba kerülnek , nagyon rendes és komoly emberek, azután egy- 
két év után mind inni kezd. [...] itt bizony mindenkit úgy fognak meg, 
hogy itatják, és ha elfogadja, akkor el is veszett." 

, Vereczkei"-t különösen érdeklik a vélt vagy tényleges 
botrányok, gazdasági visszaélések. 1970. augusztusában arról ír, 
hogy , A tsz-ben folyik a tisztogatás és számonkérés. Az új elnök 
nagyon sok szabálytalanságra jött rá. Pl. felfedezte, hogy a 
párttitkárnak úgy építettek egy melléképületet, ami egy kisebb 
családnak is megfelelne, hogy sem az anyagot, sem a munkadíjat 
nem fizette ki. Úgy látszik, ez volt a hallgatás díja. Egyébként most 
volt a [...] főkönyvelő fegyelmije és amint még hallottam 62 ember 
kerül a fegyelmi bizottság elé." 

1973 júliusában , Helyi hírek" alcím alatt többek között arról 
számol be, hogy a helyi ÁFÉSZ-nél , az ügyvezető, részlegvezető és 
az ABC áruház vezető, sőt a többi üzemág vezetői is összejátszanak. 
Az egyik közülük éppen most építi a második házát azon a címen, 
hogy eladott egy viskót." A , lényege a dolognak" azonban az, hogy a 
vezetők közül valaki öngyilkos lett ,és állítólag hagyott 
búcsúlevelet, melyben a hírek szerint fel volt sorolva minden hamis 
nyugta. , Vereczkei" amiatt is fel van háborodva, hogy míg a 
jászapáti és a helyi rendőr a legkisebb hibáért is büntet, addig a két 
nagy helyi lopásnak még mindig nincsenek mgg a tettesei. 

, Vereczkei"-t a mindent átható korrupció is foglalkoztatja. ,,[...] 
a megyei népi ellenőrzési bizottság nézzen már egyszer körül erre is, 
mert mindenfelé visszaélést hallok. Szenet borravalóért, fűrészport 
szintén, ruhát szintén, élelmet is csak a rangosok. [...] Tehát, ha 
valamit akarsz, fizesd meg - ez a rend." 

,[...] a postás néha három napot is késik. Van levél amit bontva 
kapok." Jászszentandráson ,minden drágább, mint Hevesen: még 
akkor is megéri Hevesről hozatni, ha fuvart fizetnek." 


, Vereczkei" jelentéseinek ilyen és hasonló, Jászszentandrásra 
vonatkozó részeit a tartótiszt gyakran egész egyszerűen áthúzza: 
ezek számára érdektelenek, ezekkel nem kell foglalkoznia, nem 
igényelnek intézkedést.  (,Vereczkei"-nek egyébként már 
tiszagyendai működése idején ,meg lett mondva", hogy ne ártsa 
magát helyi ügyekbe. ,A helyi rendőri megbízottra sokan 
panaszkodnak, hogy kötekedő, durva ember. Többek között egy 
alkalommal állítólag a kocsmában be is rúgott és kötekedni kezdett." 
— írta 1967 novemberében. Mire a tartótisztje: , figyelmét felhívtam, 
hogy jövőben ilyenről nem kell jelentést tenni.") 

A magánszorgalomból adott, nem politikai tartalmú jelentések 
következmények nélkül maradnak. Egy kivétellel. , Vereczkei" egy 
orvosról két jelentést is ír, az egyikben kb. fél oldal, a másikban 4-5 
sor van anonimizálva. Azt állítja, hogy az orvos ügyes, de 
rettenetesen anyagias. Azzal is vádolja, hogy pénzért ír ki 
betegállományba. 

A harangozónő szerint , tiltott műtéteket is végez, a hírek szerint 
500 ft-ért." Egy alkalommal látott egy barna kabátos asszonyt az 
orvos és asszisztensnője társaságában: ,a lábán ment be 
beszélgetve, nevetgélve?" a rendelőbe. Egy idő múlva ugyanezt az 
asszonyt látta, amint az orvos és asszisztensnője kifelé támogatják 
a kocsijukba. A harangozónő úgy gondolja, hogy , biztos abortus 
volt." A tartótiszt azt a következtetést vonja le, hogy , Vereczkei" a 
harangozónővel mondatja ki, amit maga tudott meg. , Konkrétan is 
tud valamit a körülményekről. [...1] Az adatot gyónás során 
közölhették vele." A jelentést a tartótiszt az , ideológiai vonalnak" 
továbbítja. 


Zárójelben: a gyónási titokról 

, Vereckeyről" csak feltételezhetjük tartótisztje értékelése alapján, 
hogy elárulta a gyónási titkot. Van olyan pap, akiről azonban 
egészen biztosan tudjuk ezt. Csak két példát említenék. 


A ,Nagy György"342 fedőnevű káplán 1961. április 19-i 
jelentésében arról számol be, hogy rendszeresen gyóntatja Horvát 
Józsefnét, aki ,elmondotta, hogy [...1] egyházi szempontból 
foglalkozik leányokkal és fiatal asszonyokkal." Tartótisztje azt az 
utasítást adja neki, hogy , Továbbra is gyóntassa Horváthnét és 
igyekezzen megállapítani, hogy milyen jellegű leánycsoportokkal 
foglalkozik és milyen céllal. Rendszeresen gyóntassa ortodox 
magatartás szerint és ezen keresztül fokozatosan szedje ki 
Horváthné minden titkát. [...] A látszatra helyezkedő, de jobboldali 
érzelmű pap szerepét alakítsa. Intse óvatosságra Horváthnét."343 
,Nagy Györgynek"7-nek azért kell pestlőrinci és Wekerle-telepi 
papokról jelentenie, mert a tartótiszt szerint a , hívek ellátása?" 
mindkét helyen , reakciós irányban történik [... 0 az egyházi 
tevékenység ellenséges irányú". Lőrincen , egy politikai társaság", 
Wekerle telepen pedig , két szalézi szerzetes működött és működik 
még ma is" 

1962. augusztus elején a ,Szirmai Béla"344 fedőnevű pap 
jelentésének tartótiszti kiegészítésében ez áll: , Az ügynök szóban 
elmondta a következőket. [Ezután 5-6 anonimizált sor következik.] 
gyónás során megtudott kompromittáló adatai az operatív munka 
szempontjából is érdekesek."345 ,Szirmai" egyébként fontos 
szerepet játszott az , államellenes szervezkedés?" vádjával 12 évre 
ítélt Tabódy István, 346 és társai leleplezésében is. 


Papokról 

, Vereczkei" , foglalkoztatási vonala?" - 6-os kartonja szerint — az 
, egri egyházmegye". Az a feladata, hogy az egri főegyházmegyében 
szolgálatot teljesítő plébánosok, káplánok, egyházi feljebbvalók 
magatartásáról, volt szerzetesek megjegyzéseiről, a rendszer iránti 
lojalitásukról, vagy ellenséges beállítottságukról, egyházi ügyekről, 
kerületi esperesi gyűlésekről információt adjon. Arról, hogy ki 
kinek mit mondott, milyen az egyházi hierarchián belül a helye, 


szerepe, hogy elfogadja-e a kormány egyházpolitikáját, vagy lázad 
ellene. Hogy gondolatban, magatartásában, vagy esetleg 
cselekedetben nem lépte-e át a hatalom által számára kijelölt szűk 
mozgásteret. 

A megrendelők és megbízottaik rendkívül kisszerű, undorító 
munkát végeznek, akár egy bulvárlap újságírói. Van azonban egy 
igen lényeges különbség: esetükben bizonyos információk egyesek 
számára súlyos egzisztenciális vagy jogi következményekkel 
járhatnak. 

, Vereczkei" néhány kivételt leszámítva mindegyik jelentésében 
foglalkozik egyházi személyekkel - összesen mintegy nyolcvannal 
-, legtöbbjükkel sokszor. A rengeteg adat, információ között sok 
igazi gyúanyag lehet, ezt jelzi, hogy , Vereczkei" jelentéseiben 
nagyon sok a néhány sorostól az egész oldalig terjedő anonimizált 
rész. 

Jelentései között az ártalmatlanabbak közé tartoznak az 
úgynevezett hangulatjelentései, amelyekben paptársai véleményét 
szondázza egy-egy fontos politikai, vagy egyházügyi kérdéssel 
kapcsolatban. 1975 áprilisában az MSZMP kongresszusa után 
például azt tudakolja Földes Menyhért helyettes esperestől -— aki 
plébános elődje volt Jászszentandráson -, hogy olvasta, vagy 
hallotta-e Kádár kongresszusi beszédét, és mi a véleménye a 
kongresszus irányelveiről. Kiss Lajos plébánostól is ugyanezt 
kérdezi. , Erre azt válaszolta, hogy sajnos, itt már ez nem okoz 
gondot, mert nincs gyerek a templomban és hittanra sem járnak." A 
tartótiszti értékelés szerint Kisst , szélsőséges nézetei miatt" 
ellenőrizték. , Vereczkei" feladata, hogy folyamatosan tartson vele 
kapcsolatot. , Hívja meg egyházi szereplésre, ismerje meg Kiss más 
területen élő kapcsolatait, adjon körülményeiről jelentést." 

Az egyházi személyek közül egyesek különösen érdeklik a 
politikai rendőrséget, róluk , Vereczkei"-nek alaposan és gyakran, 
éveken át kell jelentenie. Ezeket a személyeket igyekszik 


, bekeríteni", rendszeresen felkeresi őket, barátkozik velük, 
igyekszik a bizalmukba férkőzni. A célszemélyek között akad 
néhány, figyelődossziés, , ellenséges személy" is. Ilyen például az 
egy ideig rendőri felügyelet alatt is álló Kovács Sándor Kamill, 
jászberényi volt szerzetes. Ő , Vereczkei" jelentéseinek egyik 
főszereplője. Még olyan apróságokat is meg kell tőle tudnia, hogy a 
tőle kapott üdvözlőlapot miért úgy írta alá, hogy , remete". 

1973 decemberében  ,Vereczkei"? meghívja  — magához 
vendégségbe, hogy hosszan és alaposan kifaggathassa. ,A 
találkozást úgy sikerült létre hozni, hogy egy pár csirkét ígértem 
neki. Ezt azért is tettem, hogy ismerem jó étvágyát és azt is, hogy az 
ő nyugdíja nem olyan nagy. [...] amit egy reggelire és egész délelőtt 
majd [...] ebédkor megevett, az legalább két személynek kétnapi 
ennivalója." , Vereczkei" kimerítően jellemzi Kovácsot, akit 
életművésznek tart, , villámhárító a házigazda fején, mert 
kellemessé teszi az ebéd és utána következő emésztés idejét." 
Megérte, hogy , Vereczkei" annyi pénzt és időt fordított a 
kihallgatással felérő találkozóra, mert tartótisztje elégedett az 
eredménnyel. A ,hosszú, és nyugodt légkörű beszélgetést" a 
, hálózat irányította, érintették mindazokat a kérdéseket, amelyeken 
keresztül megismerhető a célszemély emberi és politikai arculata, 
cselekedeteinek indítéka. [...] A hálózat jelentése értékes, mutatja 
Kovács Kamill beállítottságát, mozgását. Rámutat arra is, hogy 
Kovács nagyarányú tömegkapcsolatokkal rendelkezik, főként az 
egyszerű emberek között, a kapcsolatok kialakításához felhasználja 
simulékonyságát, nem egyszer arcátlanságig menő követelőzését. 
Mindezek ismeretében indokolt Kovács további ellenőrzése, mozgási 
területének, kapcsolatainak ismerete." 

A szintén figyelő-dossziés Domán Ferenc347 jászapáti káplánról 
1976 februárjában , Vereczkei" nem is személyes találkozás alapján 
jelent. Tartótisztje értékelése szerint , közvetett úton szerzett 
adatokat. [...] Főként Domán jelleméről, szervezési, fiatalokkal 


foglalkozási elvéről keletkezett információ, ami hozzásegít 
bennünket Domán alaposabb megismeréséhez, ellenőrzéséhez. ([...] 
Figyelmet érdemel Domán hitvallásának az a része, amikor a 
hivatalos irányvonallal szembeni fellépésről beszél. Feltehetően 
másoknak - fiatal pap társai, tanulók — is hasonlóan nyilatkozik a 
témáról, ez a magatartás veszélyes a társadalom belső rendje 
szempontjából." 

Van olyan ember - például V. L. káplán - akire , Vereczkei" hívja 
fel a titkosszolgák figyelmét. Eredményesen, mert ezután gyakran 
kell róla jelentenie. Az információkat pedig — a tartótiszt szerint — 
operatív úton fel akarják használni a káplán ,személye iránti 
bizalom megingatására." —— , Vereczkei"-t utasítják, — hogy 
információszerzés céljából használja fel Bánki Vilmos esperes V. L. 
iránti , ellenszenvét, indulatát." 1969 októberében , Vereczkei" azt 
írja, egy nyilván V. L. szexuális orientációját tudakoló kérdésre, 
hogy , A gyerekekhez kedves, de nem vettem észre nála szexuális 
vonzódást." A III/III azonban nem adja fel, és 1972 májusában egy 
tragikus eset kapcsán - egy hittanra járó fiú öngyilkosságot követ 
el - újra próbálkozik. Utasítják , Vereczkei"-t, hogy derítse ki, volt-e 
V. L.-nek a fiúval , közelebbi kapcsolata." 

Ebből a példából is nyilvánvaló, hogy a III[/III gyűjteti a hálózati 
személyekkel a mások megzsarolására, beszervezésére alkalmas 
vagy legalábbis azt elősegítő információkat. Sollich Endre - ekkor 
már százados - 1971 májusában amiatt sajnálkozik, hogy Árki 
Kornél jászapáti kántor ,intimebb dolgait [...1 ügynöknek nem 
sikerült megtudni, többszöri próbálkozás ellenére sem." 

Juhász Mihály plébánost , Vereczkei" azzal árulja be, hogy 1966- 
ban csak azért ment ki Csehszlovákiába, hogy ott találkozzon az 
öccsével, aki Bécs mellett egy kis faluban pap. Kint tartózkodása 
idején Juhász több helyen is tartott előadást. (, Operatív 
szempontból értékes jelzés. [...] intézkedést teszünk Juhásznak 
ügynöki úton és társadalmi kapcsolaton keresztül történő 


ellenőrzésére.") S. F. kanonok a Jugoszláviában kiadott Képes Biblia 
példányaival üzletel. T.L. plébános állítólag a temetőből olyan 
sírköveket is eladott, , amelyeknek az ideje még nem járt le, és ezért 
a nép rettenetesen ellene fordult." ,,Vereczkei? , tartalmas 
jelentésben" ad számot arról, hogy B. J. plébános együtt él egy volt 
szerzetesnővel, akinek a testvére pap. (A politikai rendőrség az 
utóbbi két személlyel, , mint elhárítási kategóriákkal" foglalkozik.) 

A politikai rendőrséget hatványozottan érdeklik a pályakezdő 
papok, nyilván azért, mert róluk még kevés információjuk van. 

Fontos, szinte központi téma a hittan oktatás, általában a papok 
fiatalokkal való kapcsolata. 1975 júliusában , Vereczkei" a kerületi 
esperesi gyűlésről azt jelenti, hogy , a fő téma a hitoktatás volt. [...] 
Tóth József jászkiséri apát [...] azt fejtegette, hogy egyre kevesebb 
gyerek jár hittanra. Mit lehetne tenni? Először úgy gondolta, hogy 
majd levelekben elhívja őket, vagy pedig egy-egy óra anyagát elküldi. 
Sebestyén Berci (Jánoshida) felhívta figyelmét, hogy nem ajánlja, 
mert, ha öt példánynál többet ír, akkor már sajtótörvénybe ütközik." 

, Vereczkei" hasonló témájú, néhány hónappal későbbi 
tudósítását így értékeli a tartótiszt: , Hitoktatással kapcsolatos 
általános kifogása az a papoknak, hogy tanácsi dolgozó ellenőrizteti 
a templomi hitoktatást. Ezt az információt tájékoztatásra 
felhasználjuk a BM. III/III-1 Oszt. felé." 

Az egyházak az ifjúsággal - egy minisztertanácsi határozat 
előírásainak megfelelően - ,kizárólag az iskolai hitoktatás 
keretében [...] valamint elsőáldozás, bérmálás és konfirmáció 
keretben foglalkozhatnak. Az ifjúsággal való minden más (sport, 
vetítés, énekkar, iskolán kívüli hittan, stb.) foglalkozás 
megengedhetetlen."348 

Nagy fogás lehet ezért a politikai rendőrségnek, amikor 
, Vereczkei"-től és nyilván más hálózati személyektől, társadalmi és 
hivatalos kapcsolatoktól azt a tájékoztatást kapják, hogy Faragó 
Sándor jászberényi káplán 1983. augusztus 12-14 között - 


, Jézusnak szüksége van rád" mottóval — gazdag programot kínáló, 
Szentévi — Ifjúsági — Zarándoklatot rendez a jászberényi 
főtemplomban. Kéri a fiatalokat, hogy hozzanak magukkal 
hálózsákot, gumimatracot, élelmet, sátrat. A jelzésről , Vereczkei" 
tartótisztje tájékoztatja a BM III/III-1-a alosztályt, az Állami 
Egyházügyi Hivatal megyei titkárát és a jászberényi párt-és állami 
vezetőket. , A program megvalósítását operatív  — úton 
megakadályozzák. 

Kádár László,349 egri érsek (1978-1986) - miután tájékoztatják 
őt az Ifjúsági Zarándoklat tervéről — ,azt az utasítást adta, hogy 
Faragó vonja vissza azonnal a levelének tartalmát, vagyis a 
fiatalság gyülekezését mondja le." 

Kádár 1961-től jelent a III/III-nak , Németh László? és , Noggel" 
fedőnéven. (Eleinte semleges jelentéseket ad, 1964-től azonban 
már tartói megelégedésére dolgozik. 1965-ös nyugati útjáról 
például 85 oldalas jelentésben számol be. 1966-tól Egerben érseki 
jegyző és másodtitkár. 1968 és 1970 között Párizsban tanul az 
Institut Catholigue-on, miközben beépül Roger Echegaray - Párizs 
segédpüspöke - mellé. 1972 márciusától veszprémi segédpüspök, 
1974 februárjától veszprémi apostoli kormányzó, 1975-től 
veszprémi megyés püspök.)350 


A 25. év 

1983 végén , Vereczkei"-t arra utasítják, hogy elemezze, értékelje 
,pbapi szemmel" Cserháti József püspöknek a Kritika című 
folyóiratban megjelent interjúját. Néhány oldalas házi feladata — 
amelyben reális helyzetképet rajzol egyháza helyzetéről, 
problémáiról - indirekten csalódottságát, keserűségét is tükrözi 
papi hivatásával, az adott politikai viszonyok között megtehető 
erőfeszítései hasznával, hatásával kapcsolatban. , Vereczkei" úgy 
véli, hogy , jóformán a nyugdíjasok vallása lettünk." A fiatal és 
középkorú generáció , kiesett a kezünkből." Az embereket , elkapta 


a nagyzási mánia és az ehhez kapcsolódó szerzési vágy. [...] A 
jövedelem utáni hajszában nincs idejük egymással sem törődni." A 
gyerekek nem látnak példaképet a szüleikben, akik kiirtják belőlük 
a szívükben lakó jót. Ezért nincs felelősségtudatuk, életcéljuk. 
Fontos lenne, ha megerősödne a családok kapcsolata, a környezet 
összetartozása és a fiatalok is éreznék, hogy ide tartoznak. 
Mindezek a problémák - summázza gondolatait , Vereczkei" — a 
, mi problémáink. Keressük is a kapcsolatteremtés módját." 

1984-ben , Vereczkei" már negyedszázada működik együtt a 
politikai rendőrséggel. 60. születésnapja alkalmából címzetes 
esperesi rangot kap. Lehet, hogy feletteseinek köszönhetően, de az 
is lehet, hogy a III[/III jutalmazza ezzel a hálózati munkáját -— az 
egyházak tevékenységét felügyelő, irányító, szinte belügyi 
leányvállalatnak — tekinthető Állami Egyházügyi Hivatal 
segítségével. Sollich százados szerint , Vereczkei" nem örül a 
titulusnak, , mert szerinte fűnek-fának osztogatják, sőt ilyet pénzért 
is lehet venni. Szívesen visszaadná, ha lehetne, mert ő plébánosként 
akart nyugdíjba menni." 

1983 júliusában a tartótiszt beszámol , Vereczkei" gyakori 
panaszairól, miszerint egészségügyi problémái miatt egyre 
nehezebben tudja elvégezni a kapott ügynöki feladatokat. 
,Nehezen tud kimozdulni otthonról, ezért információszerző 
lehetősége korlátozott." Októberben újra terítékre kerül a téma: 
, Mivel a tmb többször jelentette szervünktől való nyugdíjaztatását, 
megbeszéltük, hogy kölcsönösen keressük az utódot az információ 
folyamatos biztosítása érdekében." 

Több mint egy év is eltelik, mire végre történik valami. 1984 
októberében , Vereczkei"-nek — valamilyen — (a — szövegben 
anonimizált) betegséggel be kell feküdnie a kórházba. Sollich 
százados azonban találékonyan, a helyzethez alkalmazkodva ad 
feladatot neki. ,[..7] a kórházban levő paptársakról szerezzen 
információt a papokat foglalkoztató problémáikról? a kormány 


, vallás-, illetve egyházpolitikájával kapcsolatban." 

A következő találkozó időpontját nyitva hagyja a tartótiszt. 
, Mivel [..] nem tudta pontosan meghatározni hazatérésnek 
időpontját, abban maradtunk, hogy [...] levélben értesít a következő 
találkozó időpontjáról." 

Erre azonban már nem kerül sor. , Vereczkei"-t kérésének 
megfelelően kizárják a hálózatból. 

Így az 1984. októberi jelentése III/III-as pályafutása hattyúdala. 
Ebben az esperesi gyűlésről közöl információt, amely a tartótiszt 
szerint ,operatív értékű, mivel burkolt formában az M.N.K.351 
egyházpolitikáját bírálták." 

, Vereczkei?" egy ,közérdekű" bejelentést is tesz a jászberényi 
temetkezési vállalat munkájával kapcsolatban. , Állítólag, ha valaki 
azt akarja, hogy boncolás után minél hamarabb hazahozzák az 
elhunytat, akkor már kétezer ft-nál is többet kell nyújtania, mert 
különben csak egy hét múlva hozzák." 

, Vereczkei" dossziéját (a 170 jelentést tartalmazó II. kötetet) 
1985 január elején lezárják, és irattárba helyezik. Papként még 
tovább szolgál a nyolcvanas évek végéig. 1992-ben halt meg. 
Nevüket nem vállaló jászszentandrásiak úgy emlékeznek rá, mint, 
aki nagyon ivott. Többször már délután részeg volt. Állítólag a 
mája vitte el. 

Sekrestyése 1968 elejétől vagy 22 évig dolgozott mellette. 
Szerinte Jászszentandráson egy rossz szót sem lehetett Vezér 
Bélára mondani. Szívesen barátkozott. A faluban népszerű volt. 
Szerették. 


Graffiti és röplap 


Lenin hüje volt 


1981 utolsó hónapjaiban itthon és külföldön is sok fontos esemény 
történik. Szeptemberben Válság és megújulás címmel tudományos 
ülésszak kezdődik Budapesten. Októberben megjelenik a Beszélő első 
száma, novemberben hazánk kéri felvételét az IMF-be és a 
Világbankba. December 16-21 között Kádár János részt vesz 
Moszkvában a Leonyid Brezsnyev születésnapjára rendezett 
ünnepségeken, és átadja neki a Magyar Népköztársaság 
Gyémántokkal  — Ékesített — Zászlórendjét. — December 13-án 
Lengyelországban kihirdetik a hadiállapotot. 


Három a magyar igazság 

1981. augusztus 26., délelőtt 11. A mátészalkai (városi és járási) 
rendőrkapitányság ügyeletén csöng a telefon: a Lenin téren álló 
pártbizottság épületéből Bancsi Árpád bejelenti, hogy a park 
közepén, a Lenin-szobor fehér márványtáblájára - (LENIN 1870- 
1924)352 - a pártvezér neve mellé valaki nyomtatott betűkkel azt 
írta: , HÜJE VOLT" 

Urr István főhadnagy kiszáll a helyszínre és megállapítja, hogy 
az íráshoz , a szobor talapzata melletti virágtartóban levő petúnia 
lila színű festékanyagot tartalmazó szirmát használták fel, mert 
ilyen kissé megszáradt szirom darabok voltak a márványtáblára 
felszáradva, ugyanígy sziromdarabok voltak láthatók a szobor 
talapzatára lehullva is." 

A főhadnagy a parkot is ellenőrzi, ahol azonban ,olyan 
személyek nem tartózkodtak, akik számításba vehetők lettek volna a 
cselekmény elkövetésével." A nyári szünet miatt a közeli 
gimnáziumban és iskolában csak néhány embert talál, akik nem 
tudnak érdemleges információval szolgálni. A megyei rendőr- 


főkapitányság állambiztonsági osztályvezetőjének felterjesztett 
jelentésében azt javasolja, hogy szervezzenek a parkban nyomozó 
portyákat és rejtett figyelő szolgálatokat, az adatgyűjtésbe pedig 
vonják be az önkéntes rendőröket és az Ifjú Gárda353 tagjait is. 
Vizsgálják azt is, hogy ,kik azok a cigány, illetve csavargó 
személyek, akik gyakran megjelennek a parkban, akik már 
összeütközésbe kerültek a törvénnyel hajlamosak hasonló jellegű 
cselekmény elkövetésére." Urr úgy véli, hogy a lehetséges elkövetők 
fiatalok lehettek, akik esetleg viccnek szánták az egészet. , Semmi 
adat nem utal arra, hogy ellenséges politikai megnyilvánulással 
állnánk szemben." 

Szeptember 9-én éjszaka újabb firkálás történik. Nagy László a 
helyi gimnázium igazgatója fedezi fel reggel a márványtáblán a 
5, HÜJE VOLT" feliratot, ezután a közeli Pártszékházból 8.05-kor 
telefonál a rendőrségre. Az elkövetés eszközéül ismét a petúnia 
szirma szolgált. ,A szirmot a szobor közelében levő virágtartóban 
levő virágok közül tépték le, ennek a helye frissen látható volt." 

Urr István a parkban két fiatalt igazoltat, a kezükön azonban 
nem látni festékanyag maradványt. A főhadnagy jelentésében azt 
javasolja, hogy az ismeretlen firkálót a Pártbizottság épületéből 
tartsák szemmel, mert onnan , jó kilátás nyílik a Lenin szoborra." 

Szeptember 16-án 9.45 órakor Tinai Gyula telefonon riasztja a 
rendőrséget: a Pártbizottság falára ismeretlen személy az éjszaka 
azt írta: , LENIN HÜJE" 

Urr István a helyszínre siet. A fal-irat az épület főbejárati 
oldalán, az 50 cm magasságban lévő, világosszürke színű műkő 
lábazaton, a munkásőr parancsnok irodájának ablaka alatt látható. 
A leleményes elkövető ezúttal a helyszín közelében levő díszcserje 
zöld színű levelével dolgozott. 


És a ráadás 
Szeptember 26-án reggel 6.35-kor Fülöp Tibor munkásőr értesíti a 


rendőrséget: a Lenin-szobor márványtáblájára az ismeretlen grafit 
ironnal , A PARK MADÁRIJESZTŐJE" feliratot firkálta. 

Urr István a szobor környékén, a parki sétányon, a keményre 
taposott talajon , tornacipőhöz hasonló, a felszínből kiemelkedő, 
kockázott mintázatú, nagy valószínűséggel gumi talpú lábbelitől 
származó" lábnyomot fedez fel, amely szerinte ,nagy 
valószínűséggel az ismeretlen elkövetőtől származhatott". A nyomot 
fényképfelvételen, majd 3 db gipszkiöntéssel rögzítik. 

Urr István a parkban igazoltatja Kópis Ferenc helyi lakost, 
lábbelije , azonban nem hasonlít a  ,helyszínen látott 
lábnyomcsapást okozó lábbeli talapmintázatára." 

Urr István mind a négy alkalommal meghallgatja a 
Pártbizottság —— épületében éjszaka szolgálatot teljesített 
munkásőröket. Állítják, hogy többször is kinéztek az épület elé, és 
a parkot is figyelték -— mivel korábban , már volt probléma a szobor 
körül" -, de nem tapasztaltak semmi gyanúsat. 

A graffitikről a bűnügyi technikus mind a négyszer több irányú, 
méretarányos fényképfelvételt készít, majd a márványtáblát 
sósavval megtisztítják. A szeptember 10-i és 26-i fotózás valamiért 
nem sikerül jól. Így az egyik , HÜJE VOLT" feliratnak nem marad 
dokumentált nyoma, a , PARK MADÁRIJESZTŐJE" graffiti azonban 
meg van örökítve egy fényképen. 

Ujlaki Lajos igazságügyi kéz-és gépírásszakértő szerint a 
feliratok minden kétséget kizáróan egy kéztől származnak. Az 
illető valószínűleg férfi, és 30 év körüli. , Nehézkezű, keveset író 
személy, valószínű fizikai dolgozó lehet." 


A határozat és a hadművelet 

1981. okt. 6-án a Szabolcs-Szatmár megyei Rendőr-főkapitányság 
III/III osztálya — Somosi Sándor?" rendőr százados, dr. Koncz 
András" őrnagy, osztályvezető aláírásával, Horányi László ezredes, 
a főkapitány állambiztonság helyettese jóváhagyásával - 


határozatot hoz a ,Grafikus" fedőnevű bizalmas nyomozás 
elrendeléséről és (35-R-1188 számon) rendkívüli esemény dosszié 
nyitásáról.354 

Az indoklás szerint ,A cselekmény körülményeinek értékelése 
alapján feltételezhető, hogy az ismeretlen elkövető(k) magatartását, 
tevékenységét ". tudatos  — ellenforradalmi szándék motiválja. 
Cselekményének politikai kihatását súlyosbítja a közelgő 1956-os 
ellenforradalom negyedszázados, és a szocialista forradalom 
győzelmének évfordulója. A cselekmény nagyfokú társadalmi 
veszélyességét figyelembe véve az elkövető(k) kilétének felderítése, a 
cselekmény ismételt előfordulásának megakadályozása operatív 
úton szükségszerű." 

A megyei rendőr-főkapitányság megküldi a BM Adatfeldolgozó 
Csoportfőnökség ÁB Operatív Nyilvántartó Osztályának a 
határozatot, amelyet október 15-én maga a III[/III csoportfőnök első 
helyettese, Harangozó Szilveszter" ír alá. 

A megyei III/III október 10-én operatív tervet készít, majd 
megkezdi annak végrehajtását. Az operatív tisztek tanúk és 
potenciális elkövetők után kutatnak: adatokat gyűjtenek. (B. I. 
szerint például a szomszédjánál több férfi jön össze kártyázni, és 
közben ,politizálnak, a társadalommal nem szimpatizáló 
beszélgetést folytatnak." I.P. szövetkezeti igazgató , tippje": 
szomszédja, egy idősebb, , szertelen gondolkodású 
magángazdálkodó, akiről feltételezhető ilyen cselekmény 
elkövetése.") 

Hivatalos kapcsolatok segítségével ellenőrzik és kiszűrik azokat 
a fiatalokat, akik ,a középfokú intézményekből a rendkívüli 
esemény napján, az esti órákban indokolatlanul eltávoztak, és 
huzamosabb ideig távol voltak." Kovács János, a mezőgazdasági 
szakközépiskola kollégiumi igazgatója megnevez két 16 éves 
diákot, akik a kollégium rendtartását sorozatosan megsértették, 
több esetben kimaradtak, vagy önkényesen eltávoztak a 


kollégiumból. ,készükről feltételezhető társadalomellenes 
magatartás elkövetése." (Az igazgató megígéri, hogy összegyűjti az 
iskolájukba járó, albérletben lakó fiatalok adatait is.) 

Több ügynököt és társadalmi kapcsolatot — az ifjúságvédelmi 
vonalon dolgozókat is - utasítják a gyanúsítható személyek 
felkutatására, de nincs nyoma, hogy használható, értékelhető 
információkat szállítottak volna. A titkosszolgák újabb társadalmi 
és operatív kapcsolatokat is létesítenek, többek között néhány 
Lenin téri lakóval. 

A téren és környékén, amely , kedvelt gyülekező és tartózkodási 
helye a garázdaságra, meggondolatlan cselekedetekre hajlamos 
korosztályhoz tartozó személyeknek? a közbiztonsági állomány 
, szűrő munkát végez? Dr. Koncz András őrnagy október 19-i 
jelentésében helyteleníti, hogy ,az igazoltatást végző rendőrök 
megkérdezik az igazoltatott személytől, hogy tud-e a firkálásról, 
illetve nem ő írta-e. Az intézkedésnek visszatartó hatása van, a 
tettenérést meghiúsítja." 

A téren ,a korlátozott látási viszonyok? idejére rendszeres 
figyelőszolgálatot állítanak fel, amely kapcsolatban áll az URH-s 
járőrszolgálattal. Az akcióban résztvevőknek különösen az október 
23-át, november 7-ét megelőző napokban kell ébernek lenniük, 
mert a feltételezések szerint akkor várható az ismeretlen tettes 
megjelenése. 

A Lenin téri igazoltatásokon heten , vizsgáznak? rosszul: 
Pásztor László géplakatos, illetve Kovács Gyöngyi és Varga Ildikó 
laboránsok - mindannyian 18 évesek. (Az egyiküket még 
gyanúsabbá teszi, hogy barátja az egyik helyi presszó zenésze.) 
T. E. és a Faszi gúnynevű V. Z. azzal hívják fel magukra a figyelmet, 
hogy október 11-én éjjel fél egykor részegen megveregetik a 
pártház ajtaját. Igazoltatásuk közben a hatósági közegek távolabb 
egy ismeretlen személyre figyelnek fel, aki azonban sietve távozik 
a térről. Már este 10-kor is látták errefelé. Hamarosan kiderül, 


hogy ő Hiripi Zoltán 23 éves rakodómunkás. Még gyanúsabb Kádár 
István, aki egy este 11-től a szobor előtt álldogál, és amikor 
járókelők tűnnek fel - hat alkalommal is - elsiet. 

A különböző módszerrel és forrásból beszerzett információk, 
adatok alapján az üzemi dolgozók, iskolai tanulók, és a Lenin téren 
, visszatérően tartózkodó személyek közül?" 27-en kerülnek az 
állambiztonság látókörébe. , Részben munkakerülő, csavargó 
életmódot folytattak, a törvénnyel többször kerültek összeütközésbe, 
laza politikai erkölcsűek, illetve az oktatási intézmény kollégiumából 
esténként engedély nélkül távoztak el. A verdikt: , politikai 
szemléletük" alapján feltételezhető róluk a rendszerellenes irkálás. 

Az operatív nyilvántartás segítségével még újabb négy főt 
szűrnek ki a ,korábban hasonló magatartásért gyanúba került és 
eljárás alá vont, illetve politikailag kompromittálódott személyek" 
közül. A 31 gyanúsított között van egy 14 éves fiú és egy 78 éves 
férfi (ex :-munkásőr) is. 


Hüje madárilyesztő 

A dossziéban csak 24 próbaírás található, közülük 16-ot az 
érintettekkel írattak. Egy 14, illetve egy 15 éves gyerekkel ezt 
íratják le nagybetűvel: , A kollégium házirendjét mindig betartom." 
Egy harmadik 15 éves fiúnak ez a penzuma: , Tudomásom van 
arról hogy az iskola rendtartását súlyosan megsértettem. 
Bűnösségem súlyától függően felelősségre fognak vonni." Hat - 
többnyire 16 éves - fiúnak a következő szöveget diktálják le: 
, Tudom, hogy az alkohol ártalmas!" 

Hét embert a megyei rendőr-főkapitányságra rendelnek, ahol 
diktálnak nekik. Kovács Gyöngyinek ez a szöveg jut: , Mátészalkát, 
mint új várost megszerettem. [...] Leninvárosba nem jártam még, de 
feltételezem, hogy szebb város, mint Mátészalka. Ott több park, 
illetve parkosított terület van. Hiányolom, hogy a parkokba nem 
tudom miért, kevés a madár. Igaz, hogy oda madárijesztőt nem 


szoktak elhelyezni." 

Varga Ildikónál nem Leninváros, hanem Leningrád a pozitív 
példa. ,,[...] el tudom képzelni, hogy ott több a park és a parkosított 
terület. És például azt is, hogy itt Mátészalkán kevesebb madár él, 
mint Fehérgyarmaton, annak ellenére, hogy madárijesztő ott se volt, 
és itt se láttam." Kiss Viola: , Tavaly Leningrádban voltam túrista 
csoporttal. Megnéztük a nemzeti parkot is. A park madárjjesztője 
tetszett a legjobban. Több filmet is megnéztünk Leninről." 

A többi szövegváltozat is a titkosszolgák fantáziáját dicséri. A 
mátészalkai Lenin téren ,,(...] a nyugodt környezet még a madarakat 
is odacsalja. Az a baj, hogy esetenkint hülye gyerekek ijesztgetik 
őket." (Kádár István); ,[..] az a baj, hogy egyes fiatalok 
viselkedésükkel a park madárilyesztőévé válnak? (N.N.; ,8 
általános iskolát végeztem el, ahol Leninről sokat tanultam. Egy 
hónapja ismerkedtem meg Oláh Erzsébettel. Soha nem mondtam 
neki, hogy hülye foltál. [...] A parkba madárilyesztőt tettünk a fára a 
barátommal. A barátomnak folt madárilyesztője. [...1" (JJáni József ) 

Telepó János szakoktatót — mint , ellenséges magatartásáról 
ismert" személyt - alaposan megdolgoztatják: két oldalt iratnak 
vele tele, kis- és nagybetűs, nehéz szöveggel, amelyben egy MSZMP 
KB határozatról, különböző minisztériumi rendeletekről és a 
kormány szociális politikájáról esik szó. 


Még gyanúsabb elemek 

A gyanúsítottak közül nyolctól tudtuk nélkül szereztek valamilyen 
kézírásos dokumentumot. Egy névtelen feljelentés szerzője (talán 
azonosították őt) azt követeli valamilyen vezetőtől, hogy távolítsák 
el a nyircsaholyi tanács éléről P. L.-nét, mert , közeli kapcsolatot 
tart a nyugaton élő sógoraival és alaposan gyanúsítható?" 
hírszerzéssel, valamint a községben ,rendkívüli állapotot" 
teremtett. Egy pártonkívüli, nyugdíjas gépkocsivezető (neve 
olvashatatlan) 69 éves korában, 1972-ben kérte felvételét a 


Munkásőrségbe; nyilatkozata és önéletrajza fénymásolatban 
olvasható. 

Hat önéletrajzot — egy kivételével - a hatvanas évek második 
felében fogalmaztak. A kitépett füzetlapokra, helyesírási hibákkal 
írt szövegek szerzői mélyről jött, egyszerű emberek. Most mind 
gyanús elemek. 

Balogh Miklós (1927-?) — 1955-ös önéletrajza szerint — egy ktsz- 
ben rakodómunkás. Hatan voltak testvérek. Az apja 12 holdon 
gazdálkodott. Varga Károlyné (1918-?) szülei földműves 
napszámosok voltak. Ő 1961 óta dolgozik egy szövetkezetnél, ahol 
boltvezető. Férje korábban földműves volt, most felvásárló. 
Korábban fűszer vegyeskereskedéssel foglalkoztak. A 67 éves szabó 
szakképzettségű, — fűrésztelepen  áruosztályozóként dolgozó 
Hermann Ferenc édesanyja háztartásbeli volt, apja , paraszti 
származású cseléd ember volt, és napszámos munkával kereste meg 
a 6 tagból álló csalágyának a kenyerét." 

Stern Béla (1910-?) hat elemit végzett. Szülei - akik 
szatócsüzletükből éltek - és kilenc testvére Auschwitzban 
pusztultak el. Ő 1940-ben, majd 1941-től munkaszolgálatos, 1943 
elejétől 1948 nyaráig szovjet hadifogoly. Az ötvenes évek elején 
hosszú ideig betegeskedett. Az önéletrajz írásakor, 1965-ben már 
tíz éve ugyanannál a szövetkezetnél dolgozik. Jó munkájáért és , a 
Terv Teljesítéséért" többször kitüntették. 

Váradi Jenőné (1928-?) eladónő. Hat elemit és a dolgozók 
iskolájában két osztályt végzett. Falusi kiskereskedő apjával és 
varrónő anyjával, négy testvérével együtt 1944-ben deportálták 
Auschwitzba. Csak ő és az egyik testvére maradt életben. Néhány 
évig egy textilüzemben dolgozott, majd három gyereke 
megszületése után - mivel azok elhelyezésére a falujukban nem 
nyílt lehetőség -— másfél évtizedig otthon maradt. Az 1923-ban 
született férj a hat elemi elvégzése után 17 éves koráig talmud 
iskolában tanult. Pékinasként kezdte a pályáját, az önéletrajz 


írásakor, 1969-ben egy sütőipari vállalatnál dolgozott. Időközben 
elvégezte az általános iskola 7. és 8. osztályát, a gimnázium 1. 
osztályát és az üzemvezetői iskolát. Szülei 12 holdon gazdálkodtak. 
Tízen voltak testvérek. Őt 1944 áprilisában behívták 
munkaszolgálatra, júniusban átszökött a fronton, 1947-ben 
engedték haza a szovjet hadifogságból. , Szüleimet, nagyszüleimet, 
testvéremet deportálták, mint az úri Magyarország megbízhatatlan, 
megkülönböztetett állampolgárait.". 


Sikertörténet 

1982. május elején a nyíregyházi titkosszolgák összefoglaló 
jelentésben értékelik a végzett munkát. A gyanúsítottaktól 
beszerzett írásminták és , a fotókópián rögzített ellenséges tartalmú 
anyagok" között az írásszakértő nem talál egyezést. Somosi Sándor 
százados és Szép Imre alezredes, osztályvezető preventív 
szempontból eredményesnek ítéli a rendőri intézkedéseket, mert 
ezeknek köszönhetően az elmúlt hónapokban az állami és nemzeti 
ünnepeken nem került sor újabb, hasonló jellegű cselekmény 
elkövetésére. Július 1-jén határozat születik a bizalmas nyomozás 
megszüntetéséről, , mivel eredményesség a jövőben sem várható." 
Az , R" dossziét lezárják és irattárba helyezik. 

A jelentésből kiderül, hogy a titkosszolgák 1981. október 21-én 
délután 6-kor egy trükkösnek szánt akciót hajtottak végre: ,az 
ismeretlen tettes cselekvési készségének kiváltása érdekében? a 
Pártház műkőlábazatára, fehér krétával ,pozitív tartalmú?" 
üzenetként ezt írták: , ÉLJEN LENIN" 

A proletárhatalom ellentámadásba lendült. 


A helyzet fokozódik 


Állambiztonsági bohózat több részben 


A nyolcvanas évek, különösen annak második fele úgy él a legtöbb 
kortárs emlékezetében, a kollektív legendáriumban, mint amikor 
már egyre puhábbá, egyre élhetőbbé vált a diktatúra. Az 
alábbiakban azonban egy olyan ügyet mutatok be - a Kádár- 
rendszer történetének legnagyobb szabású röplapterjesztéséről —, 
amely rácáfol erre a vélekedésre. Az egyre gigantikusabb méretűvé 
váló nyomozás során megismerhetjük az állambiztonsági szervek 
működését, és a lakosság egy része ellen folytatott titkos , háborúja" 
módszereit, eszközeit. Történetünk 1985-ben kezdődik. Egy évvel 
1984 után. 


I. A gépezet beindul 


, Bomba" robban 

Az időzítés tökéletes. 1985. október 15-én - a helsinki folyamat 
részeként - Budapesten megnyílik (és november 25-ig tart) az 
Európai Kulturális Fórum, az európai országok kulturális 
politikájáról —— folytatott  tanácskozássorozat, 872  — küldött 
részvételével. Az esemény megrendezése -— mivel annak első ízben 
ad helyet egy szocialista ország -— komoly diplomáciai, politika 
sikert jelent a Kádár-rendszer számára. Az örömbe azonban némi 
üröm is vegyül, mert a hazai ellenzék és a Nemzetközi Emberi Jogi 
Szövetség ellenfórumot szervez október 15-17. között. A hazai 
titkosszolgálatok ezért már hónapokkal korábban megkezdik a 
felkészülést, információszerzést, a beutazó küldöttek szándékainak 


kipuhatolását, de főleg a hazai ellenzék fokozott ellenőrzését, az 
ellenfórum elszigetelését, hatásának minimalizálását.355 

Nem sokkal a Fórum megkezdése után -— amikor nemzetközi 
figyelem irányul Magyarországra - a hatalom számára váratlan és 
ijesztő dolog történik. 

Október 26-én kora este a Jászai Mari téren (az MSZMP székház 
közelében), a 2-es villamos végállomásánál, a homokosláda tetején 
röplapokat találnak. Reggelre kiderül, hogy éjszaka ismeretlen 
terjesztők a II., V., VI., és a XII. kerület több forgalmas pontján - így 
a Nagykörúton, az Egyetem téren, a Kecskeméti utcában, a 
Mechwart lépcsőn, az Izabella utcában, a Frankel Leó utcában, a 
Kékgolyó utcában - a járdán szétszórtak, de főleg telefonfülkékben 
a készülék tetejére helyeztek vagy telefonkönyvekbe rejtettek 
röplapokat. A lelkiismeretes és lelkes állampolgárok és a 
szolgálatot teljesítő rendőrök jóvoltából a hatóságnak 350 db 
bűnjelet sikerül begyűjtenie. A 10.5x15 centiméteres írógéplapokra 
guminyomdával, bélyegzőpárna felhasználásával a következő, 
nagybetűs szöveget nyomták: , ÚT REND KELL ÚJ HATALOM KELL 
HA MEG AKARJUK ÁLLÍTANI TÁRSADALMUNK HANYATLÁSÁT! 
ELLENZÉK" 

A röpcédulaírás, terjesztés a Kádár-rendszerben a főbenjáró 
bűnök közé tartozik: míg egy falfirkát azonnal el lehet távolítani, 
egy névtelen levélnek pedig a címzettjén kívül nincsen más 
olvasója, azt nem tudja ellenőrizni a hatalom, hogy a röplapok 
kikhez jutottak el. A totális ellenőrzés rendszerében repedés 
keletkezett, az ismeretlen számú és erejű elkövető üzenete 
alkalmas az ideológiai nyugalom megzavarására, ráadásul nem 
lehet tudni, hogy mikor és hol folytatja (folytatja-e) akcióit, vagy 
más felforgató tevékenységgel ad majd hírt magáról. A rend ellen 
lázadókat tehát mindenáron el kell fogni, és ártalmatlanná kell 
tenni. 


RED és , Lila? 

A terjesztések helyszíneihez közeli házakban, szórakozóhelyeken, 
üzletekben és azok környékén már október 30-án elkezdenek 
adatokat gyűjteni, tanúkat felkutatni. Rendőrök arról faggatnak 
házfelügyelőket, hogy laknak-e náluk egyetemisták, főiskolások és 
elmebetegek, illetve kutyatulajdonosok (előbbiek elkövetőként, 
utóbbi kategóriába tartozók pedig szemtanúként jöhetnek 
számításba.) A házfelügyelők kedvükre árulkodhatnak a szerintük 
a szocialista együttélés szabályait sértő és gyanúsan viselkedő 
lakókról. 

A röplapterjesztők tetten érésére, , az ellenforradalom leverése 
29. évfordulója", a Nagy Októberi Szocialista Forradalom közelgő 
68. évfordulója alkalmából, és mert az , Európai Kulturális Fórum 
tárgyalásai is folyamatban vannak", november 3. és 7. között, a 
késő esti, éjszakai órákban nyolc főoperatív tiszt és tíz, saját 
gépkocsiját használó önkéntes rendőr részvételével 
figyelőszolgálatot szerveznek a korábbi röplapszórás helyszínei 
közelében és a főváros fontos pontjain. 

November 6-án Zima Péter" alezredes, a III/III-3-A alosztály 
(Figyelő-dossziés személyekkel és politikai elítéltekkel szembeni 
elhárítás) vezetője, Gaál Dezső" alezredes, alosztályvezető, Papp 
Gábor és Fekete László százados aláírásával Intézkedési terv 
készül: Rendkívüli Esemény Dossziét (RED) nyitnak, és elrendelik a 
- nyilván a röplap betűinek színére utalva - , Lila" fedőnevű 
nyomozást. 

Úgy ítélik meg, hogy , az elkövető nem a belső-ellenzék" aktív 
csoportjához tartozik, de minden bizonnyal velük és programjukkal 
szimpatizáló, azt többnyire ismerő, hozzájuk  periférikusan 
kapcsolódó személy lehet. [...] A röpcédula tömör, kifejező szövegét 
figyelembe véve az elkövető radikális, anarchista beállítottságú, 
nagy valószínűséggel egyetemista vagy főiskolás, vagy felső 
évfolyamú középiskolás lehet." 


A titkosszolgák a röplapokat a számításba vehető elkövetők 
felkutatása, tippadás céljából eljuttatják a III/III többi osztályára. A 
350 röplap közül kilencet csak az elkövető fogott meg, ezeket 
daktiloszkópiai vizsgálatra küldik. Ellenőrzik az 1984 tavaszán a 
Baross utcában és környékén guminyomdával röplapot készített 
kilenc személyt. Az 1985 szeptemberében a Majakovszkij utcában, 
novemberben pedig a József körúton talált gépírásos, illetve 
kézírásos  röpcédulákat pedig daktiloszkópiai szempontból 
összehasonlítják a , Lila?" ügy röplapjaival. 

A történtekről tájékoztatják és fokozott éberségre hívják fel a 
BREK központi és kerületi szerveit, személyi állományát, önkéntes 
segítőit, hivatalos és társadalmi kapcsolatait, a hálózati 
személyeket. A frekventált helyeket, forgalmasabb útvonalakat 
gyakrabban ellenőrzik. 


Guminyomda - és környéke 

A legelső feladatok között szerepel a nyomda és a festékanyag 
típusának, gyártmányának, a  papíranyag minőségének, a 
beszerzés forrásának kiderítése. A titkosszolgák már 1985. 
november elején tudják, hogy a röplapok a Politoys Ipari 
Szövetkezet  - kétfajta betűtípussal gyártott -  gyerek- 
guminyomdáján készültek. A terméket 1978-ban kezdték gyártani, 
93 forintba kerül, az országban bárhol kapható. Eddig körülbelül 
80 ezer darabot adtak el belőle. Vagyis a lehetséges elkövetők köre 
igen tág. Ennek ellenére az állambiztonsági szerv ellenőrzi a 
Politoys dolgozóit. 

A szövetkezet elég sok embert foglalkoztat, mert budapesti 
mintaboltján és telephelyén kívül Galgahévízen, Pusztavacson és 
Ecseren is van telephelye. A szövetkezet műszaki osztályvezetője 
úgy véli, hogy náluk , ellenséges politikai beállítottságú személy 
nincs." Meglepődne, ha ismerné a belügy központi adatbázisát. 
Eszerint a szövetkezet 14 dolgozóját tartják nyilván az 


, Antidemokratikus elemek" között. Egy személy a Horthy 
hadseregben szolgált tiszthelyettesként, egy másik illegális ifjúsági 
szervezkedésben vett részt, lakásán többször tartottak 
összejöveteleket. Három személyt tiltott határátlépési kísérletért 
elítéltek, egy valaki pedig 1985 elején az NSZK-ba disszidált. Heten 
1987 végéig nem kaphatnak nyugati magánutazásra útlevelet, egy 
személy pedig teljesen ki van zárva a külföldi utazásból. 

A hálózati nyilvántartásban 11 fő szerepel. Közülük hármat 
hírszerző lehetőségei megszűnése miatt korábban kizártak a 
hálózatból. (Egyiküket , hazafias alapon, preventív védelem, 
játszmás ügyek kezdeményezése céljából?" szervezték be, mert 
hadiipari területen dolgozott.) Három személyt katonai szolgálatuk 
alatt hazafias felderítő, ill. preventív céllal szerveztek be, de 
leszerelésük után megtagadták az együttműködést az ÁB 
szerveivel. Akár az a férfi, akit , ügyfeldolgozás közben történt 
látókörbe kerülése miatt, kompromittáló adatok alapján" szerveztek 
be. 

Két személy beszervezése - az ellenállásuk miatt — meghiúsult. 
Egyiküknek , Aktív kapcsolatai vannak a belső ellenzék soraiban. 
Anyagából és az általunk feldolgozott anyagokból kitűnik, hogy 
zavaros, kialakulatlan világnézettel rendelkezik, 
társadalompolitikája túlzott." Beszervezési dossziéját további 
tanulmányozás céljából kikérik az irattárból, feltételezhetően 
azért, hogy megzsarolják és beszervezzék. 

A röplappapír beszerzési forrásának felkutatására is rengeteg 
időt és energiát fordít az állambiztonság. 1986 júliusában 
azonosítják a röplapokhoz használt papírt (90 gr-os, granulált, 
állítólag Ausztriából származik), azt három külkereskedelmi 
vállalat hozhatja be. Hamarosan kiderül, hogy ez nem felel meg a 
tényeknek. A tisztek megvizsgálják a budapesti nyomdákat, 
nyomdaipari vállalatokat és telephelyeiket, és a nagy vidéki 
nyomdákat is, de egyikük sem raktározza vagy használja az 


inkriminált anyagot. Egy operatív tiszt - nyomdai szakértők 
véleményét összegző jelentésében - pedig megállapítja, hogy a 
papír típusát nem lehet megállapítani, csak annyi biztos, hogy az 
külföldi eredetű. (1987 nyarára aztán kiderül, hogy a keresett 
papírt - kétféle mintázattal és minőségben - a Szolnoki 
Papírgyárban készítik, és az országban bárhol lehet kapni.) 


Az , újságárus" 

1985. november 6-án a zalaegerszegi kapitányságon dolgozó Döme 
Zsolt főtörzsőrmester jelenti a főnökeinek, hogy néhány nappal 
korábban szolgálat közben ,egy magát meg nem nevező személy" 
fontos információt közölt vele. Amikor egy vagy másfél hete 
Budapesten járt, a Rákóczi úton vagy utcában egy kb. 20-22 éves 
újságárustól vett egy Esti Hírlapot, amelyet csak jóval később 
nyitott ki, és akkor vette észre, hogy egy röplap van benne. A 
főtörzs mellékeli is a bűnjelet. 

A jelentés valahol kallódhatott a belügyi apparátusban, mert 
intézkedésre - kikövetkeztethetően - csak valamikor 1986 
márciusában kerül sor. Ekkor adhat utasítást valamelyik - az 
üggyel foglalkozó - illetékes ,a személyleírásnak megfelelő korú?" 
újságos felkutatására. A Postaigazgatóság összeírja azoknak a 
személyeknek az adatait, akik Budapest valamelyik Rákóczi 
utcájában és útján az adott időben Esti Hírlapot árultak. Két 
személy neve merül fel, mindketten büntetlen előéletűek, 
pártonkívüliek. Április elején megérkezik a jellemzésük a 70-es 
Postahivatal Hírlaposztályának vezetőjétől. Holló Aladár hadnagy 
július eleji jelentésében úgy értékeli, hogy az egyik személy 
kizárható a lehetséges elkövetők közül, Csathó Gáborra azonban 
ráillik a zalaegerszegi bejelentő személyleírása. 

Megkezdik ellenőrzését. A BM. Állambiztonsági és Bűnügyi 
nyilvántartásában nem szerepel. A Fővárosi Tanács XIII. Róbert 
Károly körúti Nevelőotthonában dolgozik gyerekfelügyelőként. 


Vidéki lévén az intézetben lakik. Nyári szabadsága után augusztus 
25-én áll újra munkába. Ezért szobáját addig át akarják kutatni. Az 
intézet igazgatója, H. elvtárs — , aki korábban is sokat segített a 
rendőri szerveknek" - tájékoztatása szerint Csathónak a főépület 
földszintjén, egy kb. hat négyzetméteres szobája van, amelynek 
egyetlen bútorzata egy ágy és egy szekrény. Ebben az 
épületrészben, két külön szobában még két nevelő lakik, az 
egyikük még szabadságon lesz, a másikuk , kivonásáról az igazgató 
elvtárs tud gondoskodni." Ő azt is tisztázni fogja ,az akció 
időpontjáig [...], hogy Csathó az épület másik részében levő ún. 
közös nevelő szobában ([...] rendelkezik-e szekrénnyel illetve 
íróasztallal." Ha igen, ennek az átkutatásához is segítséget nyújt. 

Somlai Ferenc" százados, mb. alosztályvezető, és Agócs István" 
ezredes, osztályvezető augusztus 14-i jelentésükben nemcsak a 
biztosítást kérik a szobakutatáshoz a társosztálytól (BREK I[I/I[-5), de 
Csathó ,szoros hálózati ellenőrzését [...1] a magánélete, politikai 
gondolkodása, — kapcsolatai felderítése céljából, és a 
nevelőotthonban foglalkoztatott hálózati személyek bekapcsolását 
és az információszerzésbe. 

A , bekapcsolás?" meg is történik. Augusztus 15-én Balogh Anikó 
százados találkozik a nevelőintézet ,Aton"356 fedőnevű 
rezidensével (ügynökével), aki kiderítette, hogy Csathónak nincs 
szekrénye, íróasztala a nevelői szobában. A lakószobájába 
azonban nem tudott bejutni, és így az ajtó - illetve a szobában 
esetleg található szekrény - zárjának típusát nem tudja 
megmondani. 

Augusztus 28-án Szabó Mihály őrnagy, Füredi József alhadnagy 
és egy zártechnikus végrehajtja a , behatolást". A , tűzoltósági 
ellenőrzés — fedéssel? végrehajtott akció célja röpcédulák, 
papíranyag, guminyomda, noteszek írásos feljegyzések felkutatása, 
szagnyom rögzítése. A jelentés szerint ,,/...] az akció során bizonyító 
dokumentumokat beszerezni nem volt lehetséges", ezért a javaslat 


szerint a kutatást később meg kell ismételni.357 

Balogh Anikó százados egy rendkívüli találkozón arra utasítja a 
másik rezidenst, , Robi"-t,358 hogy informálódjon a KISZ-titkárnál 
Csathó jelleméről, aktivitásáról, világlátásáról, magánéletéről. 
Következő találkozójukon , Robi" közli, hogy Csathó megnősült, és a 
felesége vele együtt lakhat a kis szolgálati szobában. Néhány 
nappal később ,Aton" arról tájékoztatja tartótisztjét, hogy a 
házaspár - egy kolléganő jóvoltából - egy nagyobbra cserélte a 
szobáját. 

Közben Füredi alhadnagy és Holló hadnagy sem tétlenkedik. 
Beszerzik a Dunaújvárosban élő Csathóék, a szülők és a három 
gyerek adatait, és az egyik emeleti szomszédtól informálódnak 
róluk. Az egyik szomszédnőnek az az egyetlen kifogása, hogy 
amikor Csathó Gábor hazajön, akkor , hangosmagnózik? [sic!]. 

A tisztek pontos leírást adnak a ház környékéről, 
megközelíthetőségéről, bejárati ajtóiról, és arról, hogy Csathóék 
lakása melyik lépcsőházban, melyik emeleten található, hova 
néznek a lakás ablakai, és azt is közlik, hogy a bejárati ajtón Elzett 
hengerzár van. , A szemközti házakból nincs rálátás a lakásra." A 
tisztek mellékelnek egy rajzot is a lakás pontos alaprajzával. ,.A 
lakóhelyi ellenőrzéssel egy esetleges titkos kutatás lehetőségét 
mértük fel." Megjelölik azt is, hogy az akció bázisaként a 
szomszédos Gábor Áron utcában melyik lakás szolgálhat. 

A tisztek a Csathóékkal egy emeleten lakó hét fő adatait is 
ellenőrzik a központi adatbázisban: ebben csak egyikük szerepel — 
, hazatérés megtagadása miatt." 

Eltelik egy év, amire az illetékesek rájönnek, hogy Csathó 
meggyanúsításakor elemi logikai hibát követtek el. Somlai Ferenc 
százados és Holló Aladár hadnagy az 1987. február 23-i Intézkedési 
tervben többek között ezt írják: , Elképzelhető, hogy [...] Csathó a 
röpcédulákról mit sem tudva árulta az újságokat, hiszen a 
röpcédulákat az újságelosztóban tudomása nélkül is elhelyezhette 


az elkövető. Korábbi negatív tapasztalatunk ezen VIII. Kisfaludy 
utcai újságelosztó vonatkozásában, hogy ide többé-kevésbé 
rendszeresen és alkalmanként kétes egzisztenciájú és kifogásolható 
politikai nézetű személyek jelentkeznek alkalmi újságárusnak. [...] 
az ügyet újból értékelve szükségesnek tartjuk az összes korábbi 
munkavállaló személyének megállapítását, elsődleges ellenőrzését, 
ujjlenyomataik beszerzését. (Előzetes becslés szerint mintegy 30-50 
alkalmi munkavállalóra fog kiterjedni)" A feladat elvégzése 
érdekében igénybe veszik a postán dolgozó hivatalos és társadalmi 
kapcsolataikat. 

Néhány hónappal később a VIII. Kisstáció utcai hírlapelosztónál 
is ellenőrzik az alkalmi munkavállalókat és a postai dolgozókat, és 
konspiráltan beszerzik ujjlenyomataikat. 11 főt  priorálnak, 
közülük egy személy - ,Székely Éva? fedőnevűss9 -— titkos 
megbízott, akit azonban most nem tudnak foglalkoztatni, mert 
terhes. Tervbe veszik, hogy megszerzik azoknak a fiatal férfiaknak 
az adatait is, akik 1985. október 27-28-án Budapesten akárhol - 
engedéllyel vagy anélkül - Esti Hírlapot árultak. 

Csathót ugyan végül ,az ujjlenyomata, továbbá a pozitív 
tartalmú családi miliője alapján" kizárják az elkövetők köréből, a 
Cég azonban szükségesnek véli személyének és , valós politikai 
gondolkodásának" mélyebb megismerését. Ezért elrendelik levelei 
ellenőrzését, a hálózati személyek segítségével munkahelyi 
megfigyelését és felesége ujjlenyomatának megszerzését. 

Az elkövetkező bő egy hónapban , Robi" háromszor is jelent a 
Csathó házaspárról. Beszámol az asszony külsejéről, hajviseletéről, 
ruházatáról, arról, hogy melyiküket hova, melyik főiskolára vették 
fel, és megadja Csathó havi fizetésének, felesége ösztöndíjának 
összegét. , Rendszeresen az Országos Műszaki Könyvtárba járnak, 
szórakozni nem járnak." , Robi" panaszkodik, hogy Csathóék még 
nem hívták meg. Szerinte azért, mert nem volt rá idejük. 


Két mellékszál 

1985. november 24-én késő este a Keleti pályaudvarról 
Békéscsabára induló vonathoz, 6. szerelvényként hozzácsatolnak 
egy sérült, javításra váró első osztályú kocsit, lezárt ajtókkal, 
elsötétítve. . November 26-án,  0.20-kor Békéscsabán a 
meghibásodott kocsit átállítják az átrakó vágányra, Kocsis Endre a 
kocsivizsgálók csoportvezetője az utastérben az egyik ülés felett 
graffitit fedez fel: , ZOVJET REZSIM ALATT ÚJ REND ÚJ HATALOM 
KELL, HA MEG AKARJUK ÁLLÍTANI ORSZÁGUNK HANYATLÁSÁT: 
HUNGARISTA MOZGALOM. KITARTÁS." 

Egy óra múlva titkosszolgák és két vasúti tiszt már helyszíni 
szemlét is tartanak, a bűnügyi technikus rögzíti az 
ujjlenyomatokat, a feliratot  lefényképezik, majd később 
eltávolítják. 

1986. január 10-én, a , belső ellenséges ellenzék számításba 
vehető periférikus kapcsolatai" közül kilenc személy kézírását -— egy 
részüket az állambiztonság ,bűnügyi nyomozás alatt tartja? — 
összehasonlítják a vasúti firkálóéval. A szakvélemény alapján 
kizárják őket a lehetséges elkövetők köréből. 

A nyomozás vezetői megállapítják, hogy a firkáló csak a Keleti 
pályaudvari MÁV dolgozók közül kerülhetett ki, csak az juthatott 
be a lezárt vagonba. Utasítják az objektumtartó tisztet, hogy 
szerezze meg az adott időpontban a Keletiben dolgozott 
munkatársak adatait, kézírását. 266 főről van szó. Az írásszakértő 
szűrőjén csak két vasutas akad fenn - mindketten büntetett 
előéletűek -, de róluk is kiderül, hogy ebben az ügyben nem 
gyanúsíthatók. Végül nem sikerül bizonyítani, hogy a vasúti 
firkálás és a röplapozás között összefüggés lenne. 

December 30-án újabb , incidens? történik: a Szikra mozi hátsó 
kijáratánál 45 darab, guminyomdával készített, kék tintával 
nyomott 10x7 cm-es cédulát találnak: ,,B[..]] Tündének Budára 
Megkereslek Olga." 


A Cég felkutatja, azonosítja a huszonéves címzettet, az ő és 
családja, valamint a lakásba bejelentett többi személy adatait 
ellenőrzik a belügyi nyilvántartásban, de abban egyikük sem 
szerepel. B. Tündét lekádereztetik a szomszédokkal. Nincs 
munkahelye, ugyanakkor , kiterjedt vendéglátóipari kapcsolatokkal 
rendelkezik. [...] Többnyire különböző belvárosi szórakozóhelyeket, 
vendéglátóipari egységeket látogat." Az írásszakértő megállapítja, 
hogy a röpcédulák nem kapcsolódnak az ügyhöz. 


II. Szövegváltozatok és a szerző(k) 


(FeDforgatókönyv - 1986 

A röplapterjesztés 1986. március 15-én folytatódik, és az év során 
még nyolcszor megismétlődik. Mindig a hétvégi napokon, a késő 
esti, éjszakai, hajnali órákban, általában 10-15 helyszínen. A 20-40 
darabos adagokat főleg telefonfülkékben a készülék tetejére, vagy 
a telefonkönyvbe helyezik. Gyakran a járdán szórják szét, néha 
pedig egy-egy darabot különleges helyekre (pl.: kerítésre, gépkocsi 
ablaktörlője alá, vagy például a Lukács uszoda ivócsarnokban egy 
asztali üveglap alá) teszik. A ,bűnjelekből" a járókelők és a 
rendőrök 1550 db röplapot szolgáltatnak, illetve gyűjtenek be. 

A röplapokon - nyilván, mert hiányoznak a gyereknyomda 
betűkészletből -— nincs se vessző, se pont, így a mindig nagybetűs 
szövegek középpontozás nélküliek. Az íráskép rendezetlen, 
gyakran akadnak olyan sorok, ahol csak egy-két szó van, esetleg a 
sor közepén, vagy végén. (A szöveget az eredeti helyesírással 
közlöm. ) 

A terjesztések során minden alkalommal megjelenik a 
régebbiek mellett egy új röplap-változat is. Rajtuk — a 3. számú 
röplaptól kezdve - számozás is látható. 

Március 15-én (és néhány helyszínen még március 16-án) 


bukkan fel a 2. számú röplap: 

, AZ ÁLLAM NEM HAL EL SOHA IGY KOMMUNIZMUS SE LESSZ 
SOHA — A SZOCIALIZMUS AZ ÁLLAMKAPITALIZMUS 
LEGDIKTATÓRIKUSABB FORMÁJA AHOL A PROFITOT A PÁRT ÉS A 
TÚLMÉRETEZETT BÜROKRÁCIA FÖLÖZI LE 
TÖBBPÁRTRENDSZERŰ MUNKÁSDEMOKRÁCIA KELL NEKÜNK 
ELLENZÉK." 

A hátoldalon ez olvasható: ,A PÁRT A  BÜROKRÁCIA 
ERKÖLCSILEG NULLÁNAK TEKINTHETŐ ÍGY A PÁRTON KÍVÜLI 
MUNKÁSSÁGNAK KÖTELESSÉGE HOGY ÁTVEGYE A DOLGOK 
IRÁNYÍTÁSÁT" 

Április 26-án (és egy-egy helyszínen 27-én és 28-án) olvasható 
először a 3. számú röplap: 

, FELHÍVÁS MINDEN  " BECSÜLETES GONDOLKODÁSÚ 
MUNKÁSHOZ AKI TENNI AKAR VALAMIT A JÖVŐÉRT EGYETLEN 
LEHETŐSÉG VAN ELLENZÉKI FRONT ALAKÍTÁSA A DIKTATÚRA 
ELLEN ILLEGÁLISAN CSOPORTOKBA SZERVEZŐDNI TERJESZTENI 
AZ ELLENZÉKI ESZMÉKET CÉLOKAT  LELEPLEZNI A 
KOLLABORÁNS RÉTEGEK ALJASSÁGAIT MEGMUTATNI ERŐNKET 
ELLENZÉK 3" 

Július 18-án csak a régebbi szövegváltozatú röplapokat 
terjesztik. 

Szeptember 14-én (és egy helyszínen 15-én) viszont két új 
röplap is megjelenik: a 4. és 5. számú: 

5 EURÓPA HANYATLIK A MARXIZMUS IS EURÓPAI A MODERN 
EMBERTÍPUSOK IS AZOK ÉS SENKIK ÍGY IS EL KELL 
FORDULNUNK EURÓPÁTÓL ÉS A MARXIZMUSTÓL ÚJ ESZME KELL 
A MARXIZMUS BÜROKRÁCIA ESZMÉJE NEM A MUNKÁSOKÉ A 
MARXISTÁK ÉS A  FEMINISTÁK ZÜLLESZTETTÉK LE A 
TÁRSADALMAKAT ÉS CSALÁDOKAT  BŰNHŐDNI FOGNAK 
MINDENÉRT ELLENZÉK 4" 

, DEMOKRÁCIÁT NE KOMMUNIZMUST NACIONALISTÁK IS 


VAGYUNK MERT NEM TŰRHETJÜK HOGY ELNYOMJANAK 
KIZSÁKMÁNYOLJANAK IDEGEN HATAMAK POITIKAI ELVÜNK A 
RADIKÁL DEMOKRATIZMUS VILÁGNÉZETÜNK A 
METADIALEKTIZMUS FORRADALMÁR LEGYÉL MUNKÁS NE 
ALKOHOLISTA VAGY MINDENKI BALEK ELLENZÉK 5" 

A 6. és 7. számút november 1-jén , forgalmazzák" először, és a 
szerző(k), terjesztők a 7.-en tüntetik fel először a nyilván nem 
létező , szervezetük" (rdp - Radikális Demokratikus Párt) nevét. 

, A HATALOM A PÁRT A BÜROKRÁCIA VÉGÜLIS HAZAÁRULÓK 
EMELLETT TÖNKRETTÉK AZ OSZÁGOT DE FELNŐIT AZ 
ELLENZÉK ÚJ NEMZEDÉKE AKIK UJRAKEZDIK A HARCOT 
ELÁRULTAK MAGALÁZTAK MÉGIS TUDJUK A 
KÖTELESSÉGESÜNKET ÉS HA VESZTÜNK MAJD SIKERÜL MÁSNAK 
A PÁRT ÉS A BÜRO ELLENÜNK VAN SZERVEZKEDNÜNK KELL RDE 

, MEGALAKULT AZ ILLEGÁLIS RADIKÁLIS DEMOKRATA PÁRT A 
MUNKÁSMOZGALOM MÁSODIK  ESZMEI  IRÁNYZATÁNAK 
TEKINTJÜK MAGUNKAT A MARXIZMUS MELLETT PROGRAMUNK 
HARC A MUNKÁSDEMOKRÁCIÁÉRT HARC A FÜGGETLENSÉGÉRT 
HARC AZ URALMON LEVŐ BETEGES ERKÖLCS ÉS KULTÚRA ELLEN 
rdp 7" 


Értelmezések 
A Cég három ügynökétől - közülük kettő pszichológus - azt kéri, 
hogy a röplapok szövege alapján próbálják meghatározni az 
elkövető nemét, hozzávetőleges korát, és jellemző tulajdonságait. 
1986. november 26-án a közel 25 éven át jelentő , Vitéz"360 
elemzi a röplapot és lehetséges szerzőjét. A röpcédulák szövege 
szerinte kimeríti ,A társadalompolitikai rendszer elleni nyílt 
támadás, a szocialista államrend megdöntésére irányuló lázítás és 
szervezkedésben való részvételt", amely egy , súlyosan terhelt 
elmeállapotban élő személy bűnös cselekményének tekinthető." 


A lehetséges elkövető érett férfikorban van. Tulajdonságai: 
kiváló szellemi teljesítmény, éleseszűség, szellemi éberség, éles 
figyelem, ,túl szorgalmas, lelkiismeretes a munkába (sic). 
Jellemzői még: hideg  arisztokratizmus,  valóság-idegenség, 
egoizmus, uralkodni vágyás, merev emberi kapcsolatok, 
túlingerelhetőség, túl gyors reakciók, az érzelmek elrejtése, 
kiszámíthatatlan magatartás, — fojtott  hanghordozás, fürge 
viselkedés, fiatalos külső. 

A röplapíró indítékait a pszichológus így összegzi: ,A szellem 
szabadsága és az erkölcs a hatalom mámorában sugallt indítékokat 
a cselekvésre, de a tudat fölényes biztonsága lassan elveszik és a 
tudatalatti támadása mind szélsőségesebb irányba ragadják, 
ragadtatják el őt." 

, Vitéz" személyleírást is mellékel szakvéleményéhez. Az illető 
, Nem pocakos, alacsony, [...] széles vállú, atlétikus típus. [...] Mellkas 
keskeny, hosszú és elég lapos. A testsúly ennek megfelelően kicsiny. 
Az arc szemből rövid, tojásforma, oldalról nézve szögletes profilt 
mutat. AZ orr kissé hosszú, fejlett (de nem vastag és széles). Az áll 
rövid, fejletlen, a bajusz két oldalon nem dús, kb. szájszélességű. A 
homlok: lapos, kis hátracsapott. Szemek színe rendszerint 
sötétbarna, szúrós nézéssel, vékony arcbőrrel. [...] Lábfejméret 
közepes (40-42), a fej tetején ritkás haj, ami az oldal és hátsó rész 
felé sűrűsödik, pajesz a fül közepe alatt egy kicsivel végződik." 

, Vitéz" egyébként úgy írja alá öt oldalas, géppel írt jelentését, 
hogy a fedőneve mellé odabiggyeszti az , s.k." (saját kezűleg) 
rövidítést. Lehet, hogy ennyire azonosul a másik, a titkos énjével, 
az új personájával, de az is lehet, hogy a gesztus ösztönös 
védekezés a személyiség megkettőződése ellen, groteszk kísérlet az 
elveszett identitás, a személyiség egységének, épségének 
visszaszerzésére. (Bár nagyon is elképzelhető, hogy -— az ügynökök 
többségével szemben - , Vitéz"-nek nincsenek ilyen jellegű 
problémái, lelki bajai.) 


, Vitéz" személyleírása alapján egyébként 1987 februárjában 
fantomképet készítenek több variációban a feltételezett röplap- 
íróról. 

1987. április közepén , Kovács Jenő?"361 értékeli, elemzi a 
röplapokat. (Ő az 1-7. számú röplapokat ismerheti.) Kitér a papír 
elszabdalására is, amely , igen durva megoldásra utal, ugyanis vagy 
ollóval, vagy fotóvágóval igyekezett nagyobb mennyiséget elvágni. 
[..] Valószínű nem lehetett mérnök vagy esztergályos, de talán 
nyomdász sem, mert ilyen munka nem kerülhet ki a kezük közül. 
Persze trehányok itt is előfordulhatnak." 

, Kovács Jenő" megállapítja, hogy , az ilyen jellegű szövegek [...] 
írásában és szerkesztésében igen járatlan személy készítette a 
szöveget. Nem valószínű, hogy valamilyen komoly ellenzék az, amely 
így szerkeszti mondatait, röplapjait. [...] Valószínű, hogy a szerző 
vagy szerzők valamilyen meg nem alkuvó demokráciát kíván, vagyis 
egy szélsőséges balos felfogású népuralmat, ami minden esetben a 
Robespierre-i anarchiához, vagy esetleg a kulturális forradalom 
kínai változatához vezethet. [...] Végső soron a szövegek egyszerű, 
értelmetlen zagyvaságok. Mozgósító erejük gondolkodó emberek 
között nem lehet." 

A szöveg készítője fiatalember, aki — a mondatok szerkezete, a 
szöveg helyesírási hibái alapján - legfeljebb középiskolát 
végezhetett. , Ultrabalos szövegek alapján elképzelhető, hogy a 
fogalmazásban részt vett Magyarországon tanuló ázsiai vagy 
esetleg arab diák, akinek a szemét nem bánthatták a hibák." 

,Kovács Jenő" hangsúlyozza: , Egészen biztos, hogy a szerzők 
valami okból nagyon megbántottak. Lehetséges, hogy már 
börtönben is ültek, nem feltétlenül politikai okból." 

, Vitéz? és , Kovács Jenő" elemzésén kívül -— ezt Somlai százados 
egyik jelentéséből tudjuk - egy , Fogarasi"362 fedőnevű ügynök is írt 
elemzést. Ez lehet az a , bizalmas úton szerzett?" információ, 
amelyet 1986. november 26-án Agócs ezredes megküld a 


főkapitány állambiztonsági helyettesének ,, Tájékoztatásul, további 
felhasználásra." 

, Milyen ember a röpiratok szerzője? Feltéve, hogy mindegyiket (a 
4. röpiratot is) ő szerezte, olyan, aki sok mindent összeolvasott, 
marxista képzést is kapott (szocializmus, mint az államkapitalizmus 
legdiktatórikusabb formája kitétel, pl. a következő dimitrovi 
meghatározás parafrázisa: a fasizmus a finánctőke a 
legsovinisztább stb.) Ugyanakkor tájékozódási pontjait tekintve a 
magyar 56, a lengyel Szolidaritás állnak hozzá eszmeileg közel (több 
pártrendszerű  — munkásdemokrácia, az alkoholista munkás 
elítélendő.) Nem kívánja a nyugati minta másolását (Európa 
hanyatlik). A röpirat szerzője nem zsidó származású ember 
(nacionalisták is vagyunk), viszont Bibó363 hatása is tükröződik 
ebben a megfogalmazásban, és nem Illyés Gyuláé [...] De tovább 
megyek: ebből hogy "nacionalisták vagyunk" némi vitát érzek 
kiolvasni a munkás és radikális ellenzékkel. Nem lepődnék meg, ha a 
szerző Szilágyi Saci 364 vagy hozzá hasonló ember lenne." (Az utolsó 
mondat ceruzával alá van húzva és mellé egy kérdőjelet 
biggyesztett valamilyen főnök.) 

,A röpiratok szerzőjének nyilvánvaló célja: kirántania az 
ellenzéket impotenciájából, a munkásokhoz fordulni. Ha itt sikerül 
valamit elérni, a röpiratszerző nagy ember lehet. Külön érdekesség a 
feministák elleni küzdelem. Ezt burkolt antiszemitizmusként érzem, 
a "családvédelem" mögött pedig népies (Fekete  Gyula)365 
nemzetféltést érzek. Végül a szerző nem egy igazi filozófus [...] Az 
illető nem adja tanújelét annak, hogy vallásos lenne, ateista éppúgy 
lehet, mint hívő. A megfogalmazás fiatalos, de, lehet, hogy az illető 
már 40 éves is van." 

Egy kriminálpszichológus 1987. júliusi jelentése szerint a 
röpcédula írója 40-50 közötti, középfokú végzettségű és közepes 
műveltségű férfi. , Magányos, zárkózott típus, feltehető, hogy 
büntetett előéletű." 


Augusztus 11-én Vágó Jánosné főhadnagy, igazságügyi nyelvész 
szakértő azt állapítja meg, hogy , az újonnan keletkezett röpcédulák 
tartalma ([..] éppen olyan zavaros, kusza gondolkodásról 
tanúskodik, mint a korábbiak. A röpcédulákban fellelhető idegen 
szavak használata, a szöveg tartalma, a  filozofálgató" 
eszmefuttatás, a "naiv" érvelés nevetséges "bizonyíték" sorozata 
sajátos öntudatot, magabiztosságot sugároz. Összességében tehát 
egy kimondottan félművelt (esetleg szellemi képességének teljesen 
birtokában nem lévő?) ember képe rajzolódik ki előttünk, ki az 
innen- onnan összeszedett nézeteit, ismereteit meglehetősen zavaros 
fogalomalkotásba ötvözi." 


Megjegyzések 

Érdekes, hogy a röplapszerző személyiségével, életkorával, 
műveltségével, — elmeállapotával — kapcsolatban egymásnak 
mennyire ellentmondó vélemények, állítások fogalmazódnak meg. 
Ennél még érdekesebb az a módszertani, koncepcionális probléma, 
hogy az operatív tiszteknek, a főnökeiknek, és - , Fogarasit" kivéve 
- a szakértőknek az a prekoncepciója, hogy a röplapokat egyetlen 
ember fogalmazta. Erre pedig semmilyen bizonyíték nincs. A 
szövegek eklektikus tartalma, az egy adott röplap (vagy egyes 
röplapok) gondolatai közti gyakori kohézió hiánya is utalhat több 
szerzőre. 

Meglepő, hogy az üggyel valamilyen formában foglalkozók 
mindig minden gondolatot, kijelentést komolyan vesznek, azokból 
messzemenő következtetéseket vonnak le. Fel sem merül bennük 
annak a lehetősége, hogy az elkövetők egy-egy zavarba ejtő, vagy 
zavarosnak tűnő gondolatot, és a helyesírási hibákat is 
szándékosan, a belügyi szervek megtévesztése miatt írták le, azért, 
hogy ne lehessen pontos pszichológiai profiljukat megrajzolni. 

Érdemes megvizsgálni -— amit a nyomozás során senki nem tett 
meg -, hogy van-e valamilyen szimbolikus üzenete a 


röplapterjesztések időpontjának. Elképzelhető, hogy a röplapozók 
nagyon is tudatosan választották meg a terjesztések időpontjait. 
Tehát, hogy azok vagy valamilyen korábbi fontos, magyar, esetleg 
külföldi történelmi esemény évfordulójára estek, vagy az időpont 
előtti néhány napban itthon valamilyen fontos belpolitikai 
esemény történt. 

Mácrcius 15. jelentése egyértelmű. 1986-ban e napon egyébként 
egy mintegy háromezer fős tömeg illegális megemlékezést tartott a 
Március 15-e téri Petőfi-szobornál. 

A következő időpont: április 26. (majd 27, 28.) Április 26-án 
felrobbant a csernobili atomerőmű egyik reaktora, amelyről a 
Szabad Európa adott hírt, a magyar hírközlő szervek csak nagyon 
nagy késéssel. 

A július 18-i újabb röplapterjesztés előtti időszak fontos bel- és 
kultúrpolitikai eseménye, hogy július 3-án Nagy Gáspár egy verse 
miatt fél évre betiltották a talán legjelentősebb vidéki folyóirat, a 
Tiszatáj megjelenését. 

Szeptember 14.: 1957-ben ezen a napon ítélte el a Biztonsági 
Tanács a Szovjetunió 1956-os magyarországi beavatkozását. 

November 1.: 1956-ban Nagy Imre magyar miniszterelnök 
kormánya ezen a napon nyilvánította ki Magyarország 
semlegességét, és kilépési szándékát a Varsói Szerződésből. 


III. Teljes gőzzel 


Éjjeli őrjárat 
1986. május 6-án a , folyamatos röplapozás, csoportos terjesztés?" 
miatt a nyomozás vezetői , a megnövekedett feladatokra? tekintettel 
az operatív feldolgozó munka irányítására feldolgozó csoportot 
hoznak létre. 

Augusztus elején elkezdődnek az este 20-21 órától éjjel kettőig, 


vagy néha két váltásban, hosszabb ideig tartó őrjáratok. 2-5 
operatív tiszt és a 10-15 önkéntes rendőr (CB rádióval felszerelt 
saját gépkocsiján) a röplapterjesztés korábbi helyszínei közelében 
vagy konspirált irodákban (például a körúti Bánki Donát Főiskola 
MSZMP irodája) rejtőzik, illetve az egyes pontok között ingázik. 
Ezután havonta általában minimum 4-10 alkalommal kerül sor a 
,figyelő — portyaszolgálatokra." (Az önkéntesek —— benzin- 
hozzájárulásként 200 forintot, kávéra, üdítőre pedig 25 forintot 
kapnak.) 

Fokozottan figyelik a , telefonfülkék forgalmát figyelemmel kísérő 
személyeket" és a fülkéket , csomagokkal felkereső, onnan gyorsan, 
idegesen távozó személyeket". Ellenőrzik a terjesztés időpontjához 
közeli órákban induló vagy érkező HÉV-szerelvényeket, távolsági 
autóbuszokat, és a terjesztés két végpontjához közeli Nyugati, 
illetve Déli pályaudvarról induló, oda érkező vonatokat. 
Összegyűjtik a terjesztések időpontjához , kapcsolható illetve 
összefüggésbe hozható? kulturális eseményeket is. 

A tisztek szerint a terjesztés helyszínei főleg a 12-es autóbusz 
útvonalába esnek. Az ettől távolabbi három (X., XI., és XVI. 
kerületi) helyszínen a korábbi években  röplapterjesztéses 
ügyekben felmerült személyek adatait most újra megállapítják, 
ellenőrzik, és tőlük konspiratív módon ujjlenyomatot szereznek be. 

Felveszik a kapcsolatot a Fővárosi Tanács Egészségügyi 
Osztályával, és rajta keresztül a huszonkét kerületben található 
Idegbeteg-gondozó Intézet vezetőivel, hogy küldjék meg az 
intézményeikben nyilvántartott ,íráskényszer alatt levő és 
telefonhoz kötődő, vagy vonzódó elme-, és idegbeteg személyek" 
adatait. 

Szűrő-elemző munkát végeznek a nevelőintézeti fiatalok 
körében, hogy közülük kik voltak a röplapozás idején kimaradáson 
vagy szökésben. A tettes felderítése, a , felmerülő frekventált 
helyszínek ellenőrzése?" céljából elrendelik a rejtett fotó, optika, 


televíziós berendezés beszerelését egyes gyakori terjesztési 
helyszínek megfigyelésére. 

1986 augusztusától 1987 áprilisáig 75 éjszaka 212 operatív tiszt 
és 488 önkéntes rendőr járőrözik. 1987. márciusban és áprilisban 
már 15-15 éjszaka inspekcióznak. Május 15-től növelik az operatív 
erők és önkéntes rendőri állomány létszámát. 

A , legfertőzöttebb? területen, a Lenin körúton bevezetik az 
operatív figyelést. A péntek, szombat, vasárnap este sötétedéstől 
éjjel 12-ig tartó akciókban 19-en vesznek részt. A 12 operatív tiszt 
közül négy tiszt videón rögzíti két helyszínen, a Lenin krt. 106 és a 
József Körút 45 előtti telefonfülke környékén zajló történéseket, a 
járókelők mozgását. Öt önkéntes rendőr CB-rádióval felszerelt 
gépkocsijával négy különböző , felállási helyen" vár készenlétben, 
feladatuk: a rejtett külső védő, illetve jelző szolgálat, illetve az 
operatív tisztek segítése. Három tiszt otthoni készenléti szolgálatot 
teljesít. A csapatot egy bűnügyi technikus és nyomozókutya 
egészíti ki. 


Görkorcsolyások 
1987. . március 28-án kilenc helyszínen folytatódik a 
röplapterjesztés. Ezen az éjszakán jelenik meg a 8. számú röplap: 

, FEILŐDÉSÜNK LEGFŐBB GÁTJA A KOLLABORÁNS BÜRO DE A 
SZAKSZERVEZETI VEZETÉS IS ELÁRULTA A MUNKÁSSÁGOT EZÉRT 
ÚJJÁ KELL SZERVEZNI MOZGALMUNKAT ALKOTÓ ERŐNK CSAK A 
MUNKÁSDEMOKRÁCIÁBAN BONTAKOZHAT KI A REZSIM 
REFORMJAI SEMMIK EZ A KORRUPT RENDSZER A JÖVŐNKET IS 
ELADTA rdp 8" 

Éjjel 00.05 perckor M. I., 21 éves, kutyakiképző, önkéntes rendőr 
bejelentést tesz a Rendőrség központi ügyeletén, hogy amikor este 
10 körül a barátjával a Corvin moziból a Blaha Lujza tér felé sétált, 
a József körút 14. előtti telefonfülke mellett elsuhant két 18 év 
körüli görkorcsolyás fiatalember. Később a lányt személyesen is 


kikérdezik, és akkor elmondja, hogy a telefonfülkénél feltűnt 
három elhanyagolt külsejű fiatalember is, az egyikük egy 
pillanatra bement a telefonfülkébe, miközben a másik kettő 
leintett egy arra haladó taxit. Végül mindhárman beszálltak a 
kocsiba, és elindultak a Blaha Lujza tér felé. , Röviddel ezután látta, 
hogy egy URH gépkocsi a taxit leszorította az úttestről, a három 
fiatalembert elvitték." 

Mivel M.I. ,megérzése szerint" a két görkorcsolyás fiú 
számításba vehető , az elkövetésben, ezért az általa adott részletes 
személyleírás alapján nevezett segítségével mindkét fiatal férfiról 
mozaikképet" készítenek. Néhány tiszt és a bejelentő - , személyes 
felismerés céljából" - ezután eljár a Roller Skate Görkori Klub Petőfi 
Csarnokban tartott rendezvényeire. , Figyelést végeznek" a Deák 
téren is. 


Majdnem 

Június 19-én a főváros tizenegy pontján (egy-egy helyszínen még 
20-án, 22-én és 23-án is) terjesztenek röplapot, köztük először a 9. 
számút: ,A KORRUPCIÓT ÉS A BÜROKRÁCIÁT CSAK EGY TÖBB 
PÁRTALAPÚ DEMOKRÁCIA SZORÍTHATJA VISSZA AZ 
EURÓSZOCIALIZMUS KÜLÖNÖSSEN ERKÖRCS ÉS EMBERELLENES 
E MELLETT A SZOCIALIZMUSBAN NEM JÖHET LÉTRE SE 
TUDOMÁNYOS . SE TECHNIKAI " FORRADALOM  " EZÉRT 
FORRADALOM LESZ rdp 9" 

Június 19-én 22.20-kor a Zrínyi mozi irodájának ablakából 
(Lenin körút 26.) Láng Lóránd Tamás őrmester azt veszi észre, 
hogy a mozi előtti iker-telefonfülkét egy 8-10 fős, 18-20 éves 
fiatalokból álló csoport körbe állja, hangoskodik, még a 
szeméttárolót is eltolják az egyik fülke elől. Az őrmester kimegy az 
utcára, de addigra a fiatalok eltűnnek, ő pedig a telefonfülkében, 
majd a Lenin körút 81. számú ház előtti fülkében egy-egy csomag 
röplapot talál. 


Két őrnagy később így számol be az eseményekről: , A fiatalok 
2-3 fős csoportokban eltávoztak a környékről, két fiú és egy lány a 
helyszínen maradt a fülke mellett. AZ egyik fiú bement a fülkébe és 
telefonálás színlelése közben elhelyezett egy kisméretű csomagot a 
készülék tetején. A másik fiú és a lány kb 3-4 m-re ment és figyelték a 
környezetet. Kb. 5-6 perc múlva sietős léptekkel eltávoztak a Nyugati 
pu. irányába. [...] Mindez a pillanat műve volt, a figyelő a jelzést 
megadta, zárta a mozit, utánuk eredt, de már nem látta meg őket." 

Az önkéntes rendőrök és a bűnügyi figyelő tisztek megkezdik az 
üldözést, a körúti forgalomban azonban nyomát vesztik a 
terjesztőknek. Láng őrmester csak annyit tud elmondani, hogy a 
röplapozók között egy fehér dzsekis fiút is látott. Ezért azok, akiket 
a ,bűncselekmény"? észlelése után a feltételezett terjesztés 
útvonalára irányítottak — a BRFK Akció Alosztály és a központi 
ügyelet készenléti csoportjának a tagjai, a kerületi kapitányságok 
járőrei - a fehér dzsekiseket igazoltatják. A Nagymező utcai 
Broadway sörözőben és a Körúton egy-egy férfit, a József körút és 
az Üllői út sarkán a villamosmegállóban pedig egy lányt, illetve a 
társaságukban levő tizenegy főt.366 Rajtuk kívül az éjszaka még 
tizenkét személyt igazoltatnak. (Ezután - ellenőrzés címén - igazi 
tortúra vár rájuk.) 

Egy főnöki értékelés szerint a figyelő , erők csekély volta? és , a 
késő esti jelentős gyalogos forgalom" miatt nem járt eredménnyel 
, az elkövetők nyomon üldözése." 

22.28-kor a Szent István körút 18. számú ház földszinti Gelka 
irodájából figyelő Hakláj Attila hadnagy egy kb. 20-22 éves, 175-180 
cm magas, barna, rövid hajú, vékony testalkatú fiatalember 
, telefonfülkében való röplapelhelyező tevékenységét észlelte" a 17. 
számú ház előtt. Mire kiér az utcára, már bottal ütheti az elkövető 
nyomát, az sietve távozott a Nyugati pályaudvar irányába. A BRFK 
illetékes operatív szervének képviselői kb. 25 perc múlva jelennek 
meg a helyszínen. 


A Szent István körút 20-ba éjszaka bemegy három fiatal -— 
személyleírásuk hasonlít a terjesztőkéhez - és onnan nem jön ki. 
Operatív szűrőmunka során megállapítják a 
személyazonosságukat, egyúttal a ház összes lakójának adatait is, 
és a nyilvántartásokban ellenőrzik őket - így derül ki, hogy az 
egyik lakó , kapcsolódik" a belső ellenzékhez, és őt a III/III egyik 
osztálya jelenleg is , felderítés alatt tartja." 


A helyzet fokozódik 
1987. július 4-én és 5-én a terjesztők tizenhárom helyszínen 
szórnak röplapokat. Megjelenik a 10. számú röplap is: , HAZUGSÁG 
A MARXIZMUS SŐT A RELATIVITÁS ÉS A KVANTUMELMÉLET IS 
NAGY ESZMEI VÁLTOZÁSOK ELŐTT ÁLLUNK MI SEM HISSZÜK 
MÁR EL A KOMCSIK A BÁBREZSIM HAZUGSÁGAIT DE MÉGIS 
ÉRTHETETLEN HOGY KÉPESEK NÉMELYEK ÍGY KIÁRUSÍTANI 
NÉPÜNKET rdp 10" 

(Július 4.: az amerikai függetlenség ünnepe, 1848. július 5-én 
elkezdődött Pesten az első magyar népképviseleti országgyűlés.) 

Július 4. után néhány nappal Agócs István ezredes úgy 
rendelkezik, hogy mostantól Fekete László százados, vonalvezető 
mellett öt fő csak az ügy felderítésével foglalkozik. A hétvégi, 
éjszakai figyelőszolgálat létszámát, az eddigi 18 főről 42-re növelik. 
A jelzéssel hét operatív tiszt, az elfogással öt operatív tiszt, tíz 
önkéntes rendőr és a Rendőrtiszti Főiskola öt hallgatója 
foglalkozik. A területet négy önkéntes rendőr és négy főiskolai 
hallgató biztosítja. Mindeközben a központban egy ötfős, 
nyomüldözésre bevethető biztosító csoport várakozik, rajtuk kívül 
szükség esetén még újabb jelzőket és elfogókat lehet bevetni. Az 
akcióban részt vesz egy technikus is nyomozókutyával. Az eddigi 
titkos, ún. bázishelyek kibővülnek a Művész mozi irodájával és egy 
szövetkezet Bajcsy Zsilinszky útjai irodájával. 

Július 18-án este már hét jelzőhelyen 30 fő kezdi meg az éjjeli 


őrjáratot (a központban pedig egy öttagú biztosító csoport 
várakozik.) Az akciócsoport tagjai az első röpcédula-csomagot 
21.30-kor találják meg, ezután a helyszín közelében levő négy 
étteremben megkezdik az igazoltatásokat. A Központi Ügyeletet, a 
Közlekedésrendészetet és a kerületi kapitányságokat is arra kérik, 
hogy fokozattan figyeljenek a táskás, szatyros fiatalokra, 
igazoltassák őket. Ugyancsak igazoltatják a Nyugati pályaudvarról 
23.25-kor Békéscsabára, 0.20-kor pedig Szeged felé induló 
vonatokon a fiatal férfiakat. 

Ezen az estén még egy figyelemre méltó esemény történik. A 
Múzeum körút 37. előtti iker-telefonfülkénél (a 6-os számú 
figyelőhelyen) , szolgálatot teljesítő elvtársak jelentése szerint 22.25 
órakor a röpcédula még nem volt [...] az általuk ellenőrzött, de 
látókörükben nem lévő ikerfülkében, majd öt percre rá - az ellenőrző 
út során felfedeztük." 

A terjesztők közül senkit sem sikerül elkapni. A hivatalos 
magyarázat szerint azért, mert az ismertté vált helyszínek , egy 
jelzőhely kivételével a jelzők látókörben nem voltak." 

A július 17-i és 18-i újdonság a 11-es sorszámú röplap: , TÉNY 
HOGY EZ A RENDSZER NEM VIRÁGOZTATJA FEL ORSZÁGUNKAT 
ÉS NEM IS FOGJA EGY CSOMÓ NAPLOPÓNAK KÖNNYŰ ÉLETE VAN 
A NÉPET MEG AGYONHAJSZOLJA IPARUNKAT 
VISSZAFEJLESZTETTÉK HÁTTÉRIPARRÁ  REZSIMEK BEVÁLT 
MÓDSZERE A HATALMUK MEGTARTÁSÁÉRT LEZÜLLESZTIK A 
NÉPET ERRE LEGJOBB ESZKÖZ A MŰVÉSZET rdp 11" 

Az eset után megállapítják, hogy , szükséges és indokolt az erők 
növelése, a figyelt helyszínek további kiterjesztése [...T" 


A nyomozás eszkalálódik 

1987. október 15-én - két évvel a nyomozás megkezdése után -— 
Somlai László százados, megbízott alosztályvezető és Fekete László 
százados, vonalvezető minden korábbinál gigantikusabb szűrő- 

hivatkoznak, hogy , Tekintettel a várhatóan élesedő belpolitikai 
helyzetre [... ] a Lila? elkövetői az ideológiai diverzió és röplap 
terjesztés veszélyesebb módszereit is elkövethetik (pl. az iskolák, 
gyárak közelében)." 

Abból a tényből kiindulva, hogy a tömeges terjesztés 
útvonalából kieső 18 helyen (tizenegy kerületben) is szórtak 
röplapokat, arra a következtetésre jutnak, hogy ezek a , feltalálási 
pontok?" ,az egyes elkövetők lakhelye, munkahelye, iskolája, 
kollégiuma címét, illetve közvetlen környékét képezik." Azt is állítják, 
hogy , Az elkövetők egyike a röplap szellemi atyja." 

Hajtóvadászat indul a ,terjesztési pontok" közelében lakó, 
tanuló, szórakozó 16-25 év közötti fiatalok felkutatására, adataik, 
címük megszerzésére. A különböző nyilvántartások segítségével 
végül 419 fiatalt sikerül , begyűjteni" (közülük 9-et az 1986. 
március 15-i ,rendzavarás?" miatt igazoltattak). A fiatalok 
jellemzéséhez az állambiztonság az ezekben a körzetekben élő idős 
kommunisták, pártmunkások, lakóbizottsági felelősök, megbízható 
társadalmi aktivisták segítségét kéri. 

A tisztek megszerzik az adott körzetekben található tíz oktatási 
intézmény (gimnáziumok,  zeneiskolák, műszaki főiskola), 
hallgatóinak, illetve hat kollégium lakóinak a névsorát az 1985- 
1987-es évekre vonatkozólag. Tisztázzák azt is, hogy ezeken a 
helyeken működött, működik-e olyan szakkör, amelynek 
programjában szerepeltek/szerepelnek a röplapokon leírtakhoz 
hasonló témák, kérdések. 

A kollégiumi nyilvántartásokból kigyűjtetik azok nevét, adatait, 
akik a terjesztések időpontjában késő este vagy éjszaka érkeztek 
haza. A , terjesztési pontok" közelében található, fiatalok által 
látogatott huszonkét szórakozóhelyet (köztük a Petőfi Csarnokot, a 
Hotel Ifjúság bárját) feltérképezik. Ugyancsak beszerzik a 
területeken lévő kilenc ifjúsági klub látogatóinak névsorát. 


A ,találási pontok?" közelében a 69 kizárt hálózati személy 
mellett hat aktív ügynök él, utóbbiaknak jelenteniük kell majd az 
adott szórakozóhelyekről és közönségükről. 


IV. , Látókörbe kerülés? 


Egy névtelen levél 

Esetünkben valaki azzal hívta fel magára a legkönnyebben és 
leggyorsabban a politikai rendőrség figyelmét, ha feltételezik róla 
akármilyen guminyomdával készült röplap, iromány szerzőségét. 

1987. április 17-én Budapesten, a Főpostán egy guminyomdával 
címzett, feladó nélküli levelet emelnek ki a forgalomból. (A 
Postaigazgatóságon egyébként több SZT-tiszt is tevékenykedik.) A 
Szegedi Juhász Gyula Tanárképző Főiskola főigazgatójának címzett 
levélben arról ír a névtelen feladó, hogy szegedi lakásukon 
előkészítő tanfolyamokat tart egy főiskolán tanító házaspár. Ők 
javítják a felvételi dolgozatokat, benne vannak a felvételi 
bizottságban, és a 25-30 ezer forintos tandíj fejében garantálják 
tanítványaiknak a főiskolára való bejutást. , Nekem nincs pénzem, 
és így esélyem se, már kétszer elutasítottak." — árulja el magáról az 
,5EGY FIATALEMBER AKI NEM TUDJA MEGVÁSÁROLNI A 
FELVÉTELIT". 

Az írásszakértő szerint a névtelen levél és a röplapok 
készülhettek ugyanazon a nyomdán. (Kb. 80 ezer játék 
guminyomda van forgalomban, így kicsi annak a valószínűsége, 
hogy a főiskolai levélíró egyúttal röplapokat is készítene és 
terjesztene.) 

A Cég megszerzi az 1983 és 1986 között a főiskola nappali, esti 
és levelező tagozatára két alkalommal is sikertelenül 
felvételizettek listáját, A 33 főt ellenőrzik a belügyi 
nyilvántartásokban, újabb adatokat szereznek róluk, majd 


dolgozatukat (kézírásukat) összehasonlítják a vasúti kocsiban talált 
firkálóéval. 

Végül három gyanúsított marad. Egyikükről a munkahelyéről 
beszerzett írásminta alapján úgy véli a szakértő, hogy azonos lehet 
a vasúti firkálóval. 

Másikuk eredeti szakmája nyomdász, dolgozott a Politoys 
szövetkezetnél is. Neve néhány évvel korábban röplapterjesztés 
kapcsán már felmerült, de akkor az írásszakértő kizárta a 
lehetséges elkövetők közül. Kapcsolatban áll , nacionalista 
körökkel", aktív erdélyi kapcsolatai vannak. Sikertelenül próbálták 
beszervezni. Információkat szereznek korábbi és jelenlegi 
lakhelyéről és munkahelyéről is. Levelezését ellenőrzik. Egy 
hónapon át tartó telefonlehallgatása alapján megállapítják, hogy 
,további megerősítő adatok keletkeztek ellenséges, ellenzéki 
beállítottságára, . hasonló — gondolkodású személyekkel való 
kapcsolattartására." Augusztus 11-én a munkahelyén átvizsgálják 
az öltözőszekrényét, szagmintáját konzerválják, néhány hét múlva 
pedig tűzoltósági ellenőrzés meséjével leplezett házkutatást 
tartanak a lakásán, ujjlenyomatát rögzítik. 

Harmadikuk. állítólag kapcsolatban áll a brit nagykövetség 
katonai és légügyi attaséjával, egyik korábbi munkahelyén, egy 
általános iskolában pedig az alsó tagozatosok használhattak 
guminyomdát. Az ő leveleit is felbontatják, lakásán leplezett 
kutatást tartanak. 

Végül mindhármukat kizárják az ügyből. A másodikként, illetve 
harmadikként említett személyt azonban nem ereszti az 
állambiztonság: Figyelő-dossziét nyitnak róluk, mert , ellenséges 
tevékenység várható részükről." 


Az éjszakai futó 
Van még valaki, aki tulajdonképpen annak ,köszönheti?" a 
meggyanúsítását, hogy ő is felvételizett a szegedi főiskolára. 1987. 


július 4-én, egy újabb röplapozás alkalmával a BRFK kapuőre éjjel 
egy órakor felfigyel, ,egy gyanúsan viselkedő" futó férfira. Ezután 
nem sokkal, több állampolgár is jelenti, hogy az Engels tér és a 
Bécsi út sarkán röplapokat találtak. Az operatív tisztek néhány nap 
múlva megmutatják a kapuőrnek a szegedi főiskolára felvételizett 
40 személy fotóját, amely közül az egyikben felismerni véli az 
éjszakai futó férfit. Itt és így kezdődik G.R.367 hosszú, titkos 
megfigyelés-sorozata. 

G. R. egyházi gimnáziumban végzett — már ez is gyanús -—, ezért 
az állambiztonság beszerzi az egykori osztálytársak adatait és 
ellenőrzi őket. G. R. budapesti lakásán július elejétől egy hónapon 
át lehallgatják a telefont, ellenőrzést rendelnek el a budapesti és 
ideiglenes vidéki lakóhelyére érkező leveleire. Budapesti 
tartózkodása idején egy ideig követik. Vidéki munkahelyén, ahol 
raktári alkalmazott, augusztus 6-án gondos előkészítés után 
kutatást tartanak. A megyei REK III/III Osztály két tisztje és a 
Pestről érkezett Fekete László százados, Varga Pál hadnagy, Majer 
Gyula őrnagy, műszaki operatív tiszt, bűnügyi technikus vesz részt 
az akcióban, amelyre az igazgatóhelyettes jelenlétében kerül sor. 
Őt korábban úgy tájékoztatták, hogy a kutatásra azért kerül sor, 
mert az egyik alkalmazott feltehetőleg az öltözőszekrényében 
tárolja az általa forgalmazott kábítószert. 

A fedősztori miatt az adott emeleten mindegyik dolgozó 
öltőzőszekrényét, íróasztalát átkutatják, nemcsak G. R.-ét. Az ő 
öltőzőszekrényében és íróasztalán talált tárgyakat lefényképezik, 
azokról — ujjlenyomatot vesznek. Az igazgatóhelyettest 
, Segítségnyújtása elismeréseképpen tárgyjutalomban" részesítik. 

G. R.-ről egy ügynök azt jelenti, hogy a nyár elején sikertelenül 
felvételizett az egyetemre, és ezért fellebbezést nyújtott be a 
Művelődési Minisztériumba. A titkosszolgák a minisztérium 
operatív tisztje segítségével meg akarják szerezni a G.R. által 
beadott kérvényt és dokumentumokat, és azt is ki kívánják 


deríteni, hogy vannak-e a minisztériumban kapcsolatai. 

Az állambiztonsági szerv megszerzi a lakók listáját is abban a 
házban, ahol G.R. és a szülei laknak. Egyiküknek - az ,Ági? 
fedőnevű ügynöknek368 -— megmutatják G.R. fényképét, de nem 
ismeri őt. Kiderül: , Ági? nem is ebben a házban él, csak ide van 
bejelentve a szüleihez. Október 16-án G.R.-ék lakásában 
házkutatást tartanak a Vám- és Pénzügyőrség segítségével, 
fedésével. Egy pénzügyőr százados két beosztottjával és egy 
operatív tiszt, Fekete László százados valuta után kutat, nyilván 
azzal a mesével, hogy , állampolgári bejelentés érkezett...". Az akciót 
a lakáson kívül még két operatív tiszt (az egyikük százados) 
biztosítja. A házkutatók megfogadják informátoruk tanácsát, és 
,különös alapossággal" vizsgálják át az általa , megjelölt személyzeti 
szobát, mely helyiségből kiszűrődve többször hallotta "Mester" — 
G. R. - , rendszerellenes kifakadásait. A kutatás során mindvégig 
ügyeltünk az esetleges rejtekhelyek feltárására, azonban ilyet nem 
találtunk." 

A két és negyedórás akció eredményképpen G. R.-t kizárják a 
gyanúsítottak köréből. Az is a házkutatás következménye, hogy 
édesapját , sikerült" két emeleti szomszédja, az általa feltételezett 
feljelentők ellen hangolni, mert a jegyzőkönyv aláírása után 
kijelenti, hogy többé nem köszön nekik. 


Papírozás 

A , Lila"-ügybe úgy is bele lehetett keveredni, ha azt gondolták 
valakiről, hogy a röplap-papír beszerzői közé tartozik, vagy 
információval tud szolgálni a papír eredetéről. 

A papír állítólagos importőrei közé tartozó Papíripari Vállalat 
ellenőrzése során kerül az állambiztonság célkeresztjébe Túri- 
Kovács Tamás. A mérnök végzettségű import-ügyintéző (üzletkötő), 
azért válik gyanússá, mert 1986. március 15-én a Batthyány téri 
,Sspontán felvonulás" résztvevőjeként igazoltatták. Az 


állambiztonság ezután rászáll. Ellenőrzik a belügyi adatbázisban, 
kézírását összehasonlítják a vasúti firkálás betűivel, ujjlenyomatát 
pedig a röplapokon találtakkal. A munkahelyi SZT-tiszt -— ,ÁB - 
Egyes főhadnagy" jellemzi őt, és referál elmúlt kétévi 
üzletkötéseiről, külföldi úti beszámolóiról is, amelyeket konspiratív 
úton szerzett meg. Túri-Kovácsról szeptember elején megállapítják, 
hogy nincs köze a röplapozáshoz, de ha már , látókörbe? került, 
akkor tovább vizsgálgatják. Elbeszélgetnek vele a munkájáról, és 
nem utolsó sorban arról, hogy mit keresett a tüntetők között. 
Feleségére is gyanakszanak, ezért tőle hónapokkal később 
konspiratív úton ujjlenyomatot és szagmintát szereznek, és őt is 
kifaggatják. 

Újabb mellékszál a ,papírügyben?", amikor 1986 augusztus 
közepén egy ügynök jelenti, hogy Ausztriában élő magyar 
disszidens ismerőse Budapestre jött meglátogatni a barátnőjét. 
Egyúttal Solt Ottiliának,369 az ellenzék egyik ismert alakjának 
másolópapírt hozott. Az ügynök mintát szerez a papírból, amiről 
kiderül, hogy az nem azonos a röplapok anyagával. A nyomozók 
először elképzelhetőnek tartják, hogy a röplapterjesztők azonosak 
Solt fiával és baráti körével - akik közül többen , bizalmas 
nyomozás alatt állnak?" -, de végül úgy ítélik meg, hogy nem 
hozhatók kapcsolatba a , bűnüggyel". 


, Ellenséges? ellenzékiek 

A nyomozás során néhányan egyszerűen azért kerülnek az 
állambiztonság látókörébe, mert a hatalom számára valamilyen 
okból gyanúsak, és ellenzékiként, másként gondolkodóként 
nyilvántartják őket. 

Bólya István szakközépiskolai tanár , lakásában rendszeresen 
nagyobb társaság jön össze? Az összejöveteleket látogatja 
Kunszabó Ferenc370 író, szociográfus is, aki "56-os tevékenységért 
1957 és 1962 között börtönben ült. 


Bólya és több vendége is , buddhista tanokat vall." Egyik volt 
tanítványa, a Hare Krisna hívő Nemeskéri Péter a Pest megyei RFK 
III/III Osztályának , látókörében van", és Bólya lakásán szitanyomó 
gépet működtet, azon készíti a buddhista propaganda 
anyagokat.371 Az operatív tisztek úgy értékelik, hogy , Bólya István 
és kapcsolatainak vallási szemléletében fellehetők olyan tételek, 
amelyek a röplapokon is megfogalmazást nyertek" - ezért hat 
hónapra elrendelik Bólya szoros operatív ellenőrzését, levelei 
felbontását.372 

Személye, kapcsolatrendszere, tevékenysége, mozgása mélyebb 
megismerése érdekében környezettanulmányt készítenek róla, 
amelynek során a ház lakóit is kikérdezik, egyikük pedig újonnan 
létesített társadalmi kapcsolatként jelent róla, a feleségéről és a 
vendégekről. 

Az objektumtartó tiszt segítségével Bólyáról munkahelyi 
főnökétől véleményt, jellemzést kérnek. Eszerint a , gyerekek 
körében népszerűségnek örvend. [...] Diákjai több alkalommal 
tanulmányi versenyt nyertek, ezért szakemberként elismert." 
Ugyanakkor , A kollektívában "reakciós?" nézeteinek ad hangot." 

Bólya bel- és külföldi levelező partnerei közül a szerv csak egyet 
tart figyelemreméltónak. Az illető a Szolnok megyei Bíróságon 
hivatásos pártfogó, októberben, amikor — bevonul, az 
állambiztonság átiratban kéri az illetékes alosztálytól, hogy 
intézzék el szoros operatív ellenőrzését a seregnél. (Még két, a 
szegedi főiskolára sikertelenül felvételizett, most katonaidejét töltő 
fiatalra vár ugyanez a megpróbáltatás.) 

Július 20-án és aztán szeptember 7-én Bólya munkahelyén 
leplezett kutatást tartanak. Szekrényét átvizsgálják, az asztalán 
levő naptárát, feljegyzéseit lefényképezik, rögzítik ujjlenyomatát, 
és a tanárok által használt írógépekről és papírról is mintát 
vesznek. 

A különböző forrásból származó információk birtokában végül 


Bólyát kizárják az ügyből. Az állambiztonság azonban - az 
összejövetelek miatt, és mert fiatalokat gyűjt maga köré - továbbra 
is szükségesnek tartja a megfigyelését. 

Az is sokat elárul a titkosszolgák gondolkodásáról, hogy 
indirekten azt feltételezik, hogy aki képes rendszerellenes röplap 
megfogalmazására, terjesztésére, az képes bűntény elkövetésére is. 
Vagy: fordítva. Ez a prekoncepció magyarázhatja, hogy az egyik 
legismertebb ellenzéki édesanyjának meggyilkolásával évekkel 
korábban meggyanúsítottak közül 27 ellenzékit, illetve az ellenzék 
holdudvarához tartozó személyt most újra  elővesznek. 
Ujjlenyomatukat  — összehasonlítják a  röplapokon talált 
ujjlenyomatokkal, kézírásukat a vasúti firkálóéval hasonlítják 
össze - eredmény nélkül. 


V. 1988-1989 


Megáll az idő 
1987 júniusában megjelenik a Társadalmi szerződés, Kis János, 
Kőszeg Ferenc, Solt Ottilia tanulmánya, októberben Lakitelken 
megalakul az MDF. Az 1988. májusi MSZMP kongresszuson Kádár 
helyére Grósz Károly kerül, egymást érik a tüntetések (a 
demokráciáért, a  szabadságjogokért, Erdély mellett, a 
falurombolás, illetve a vízlépcső ellen), megalakul a FIDESZ, a 
Szabad Kezdeményezések Hálózata (majd az SZDSZ), a Történelmi 
Igazságtétel Bizottsága. 1989 februárjában az MSZMP állást foglal a 
többpártrendszer mellett, az első félévében újabb pártok 
alakulnak (Független Kisgazdapárt, Kereszténydemokrata Párt, 
Magyar  Néppáro9. A változás, a társadalmi átalakulás 
elkerülhetetlennek látszik. 

Az állambiztonságnál azonban mintha megállt volna az idő. A 
, Lila"? ügy nyomozói rendületlenül, változatlan intenzitással és 


hittel dolgoznak az elkövetők felkutatásán. 19883. január 18-i 
jelentésükben ugyan megállapítják, hogy (leszámítva az előző év 
decemberében, egyetlen helyszínen talált egyetlen röplapot) féléve 
nem történt röplapterjesztés, vagyis ,a cselekmény társadalmi 
veszélyessége nincs olyan jelentős, mint ahogy azt korábbiakban 
véltük." A ,folyamatban levő, illetve tervezett feladatok 
végrehajtása" céljából azonban a felderítő munkát fél évvel 
meghosszabbítják. 

Újabb - ezúttal 13 - gyanúsított operatív ellenőrzését végzik el. 
Akad közöttük olyan, akit névtelen telefonáló jelentett fel, mert 
otthon állítólag röplapokat tart. A másikról egy ügynök árulkodik, 
mondván, hogy játék-guminyomda vételére készül. Egy harmadik, 
17 éves fiú, még két évvel korábban, 1986. október 23-án két 
társával együtt , ellenforradalmi röpcédulákat" terjesztett. Most 
ügynököt állítanak rá, telefonját lehallgatják. 

Finta József373 tervezőgrafikus, reklámfényképész azért válik 
gyanússá, mert egy bejelentés szerint a Népköztársaság útjai 
Lukács cukrászda teraszán üldögélve egy trodat bélyegzővel 
papírszeletekre , lenyomatokat készített", ráadásul a 
röplapterjesztés útvonala közelében lakik. Az állambiztonság 
ellenőrzi a ház lakóit, ennek során derül ki, hogy egyikük jóban 
van Fintával és ügynökként jelent a III/II-4 Osztálynak (elhárítás a 
közel- és távol-keleti államokkal szemben a magyarországi 
ösztöndíjasok között). Az ügynök, a tartótisztje és Füredi József 
hadnagy - Finta távollététében - átkutatja a lakását, egyúttal 
ujjlenyomatot is szerez. 

1988. július 27-én két darab röplapot talál egy rendőrségi 
gépkocsivezető a Rudas László utcában. Ennek az egyetlen esetnek 
az alapján a tisztek újabb terjesztésre számítanak, noha azt is 
megállapítják, hogy a terjesztés azért maradt abba lényegében 13 
hónapja, mert ,a nem ellenzéki körökhöz tartozó elkövető(k) a 
belpolitikai — életünkben  — folyamatban levő változásokkal 


kapcsolatban jelenleg — "várakozó" álláspontra helyezkedett 
(helyezkedtek.)" 

Az állambiztonság azonban nem helyezkedik várakozó 
álláspontra, hanem nagyon is aktív. Mindenki gyanús a szemében. 
December 29-én kora délután a Barcsay utcában, a Madách 
Gimnázium előtti telefonfülkében 78 db röplapot helyeznek el.374 A 
csomagot megtalálja valaki és átadja a VI. kerületi 
rendőrkapitányságon egy titkárnőnek, aki nem jegyzi fel az illető 
adatait. A hölgy később - a kollégái kérésére - részletes 
személyírást ad róla. Elmondja többek között, hogy a 180 cm 
magas, sportos testalkatú férfi , intelligens stílusban adta elő a 
mondanivalóját, nem valószínű, hogy munkás." A férfiról 
mozaikkép készül, amelyet megmutatnak a Barcsay utcában 
tanácstagoknak, megbízható elvtársaknak, valamint a VI. és VII. 
kerületi Ideggondozó Intézet orvosainak is (hátha valamelyikük 
páciense.) Utóbbiak véleménye szerint , az arckép 40 körüli debilis, 
feltehetően alkoholista személyt ábrázol." 

A titkosszolgák kiderítik, hogy a Madách Gimnáziumban van-e 
gyerek-guminyomda, és azt is, hogy itt, illetve a közeli Almássy téri 
Szabadidő Központban tartottak-e a terjesztés időpontját 
megelőzően valamilyen foglalkozást. 

December 29-én egyébként még egy helyen - a BKV székház 
közelében levő telefonfülkében is - találnak öt darab röplapot. A 
két eset után a titkosszolgák úgy vélik, hogy , az ismeretlen tettes 17 
hónapi szüneteltetés után tovább fogja folytatni röpcédula 
terjesztését." 

Ezért 1989. január végén újabb fél évvel, 1989. július végéig (!) 
meghosszabbítják a nyomozás határidejét. (1989-ben egyébként 
még hallat magáról az rdp: március 11-én a Szt. István körút 24. 
számú ház kapujában, a reklámkirakatban három darab röplapot, 
másnap a VIII. a Lőrinc pap téri telefonfülkében pedig hét darab 
röplapot helyeznek el.) 


Az illetékesek a felderítő munka ,további kiaknázatlan 
lehetőségeit", a nyomozás egy újabb irányát a tüntetések, politikai 
mozgalmak tagjainak, szimpatizánsainak személyében, 
tevékenységük vizsgálatában találják meg. A társszervek sok 
embert igazoltatnak, mert a főváros forgalmas pontjain 
tüntetésekre invitáló plakátokat ragasztanak ki, szórólapokat 
terjesztenek, illetve , ellenséges politikai magatartást tanúsítottak." 
Közülük a mi operatív tisztjeinket főleg a fiatal plakátragasztók és 
röplapozók érdeklik, mert azt feltételezik róluk, hogy bizonyos 
sajátosságok, , tartalmi jegyek" alapján összefüggésbe hozhatók a 
, Lila"-ügy lehetséges elkövetőivel. 

Ilyen okból 19883 végéig 40 embert - nagyrészt 30 évesnél 
fiatalabbakat - ellenőriznek teljes mélységében. Van, akire azért 
figyelnek fel, mert a Belvárosi Művelődési Házban Nagy 
Magyarországot ábrázoló pólót viselt, van, akikre azért, mert a 
Batthyány-örökmécsesnél , feltűnő magatartást tanúsítottak", egy 
42 éves férfi május 1-jén a Postahivatalban , szóbeli izgatást 
követett el", megint másnak az a , bűne", hogy november 15-én ott 
volt a Román Nagykövetség előtti tüntetésen. 

Újabb potenciális elkövetők után vadászva a , Lila" nyomozói a 
főváros kerületi kapitányságaitól megszerzik az izgatás miatt 
eljárás alá vontak ujjlenyomatait is, és azokat összehasonlítják a 
, Lila"-ügy röplapjain levőkkel. 

1989. június 16-án a Hősök terén negyedmillió ember 
búcsúztatja újratemetése előtt Nagy Imrét és társait. Július 6-án 
meghal Kádár,375 és vele jelképesen sírba száll a kádárizmus. 

Július 25-én aztán végre az állambiztonságnál is kapcsolnak, és 
megszületik az elbocsátó szép üzenet: elengedik az ügyet, 
megszüntetik a nyomozást. , Tekintettel arra, hogy az ügyben 
folyatott feldolgozó munka az elkövetők felderítését nem 
eredményezte és ez a további operatív munkától sem várható, 
valamint figyelembe véve, hogy a hazánkban zajló társadalmi, 


politikai változások következtében a cselekmény társadalmi 
veszélyessége csekély fokú, javasoljuk a feldolgozó munka 
megszüntetését." 

A jelentés szerzőitől - Somlai Ferenc őrnagy, alosztályvezetőtől, 
Fekete László őrnagy, vonalvezetőtől és Cirkos Tibor alezredes, 
osztályvezető helyettestől - távol áll az önostorozás, vagy 
önkritika, sőt még kicsit elégedettek is. , Noha a fő cél [...] nem járt 
eredménnyel, az ellenőrző-feldolgyozó munka menetében számos 
esetben jutottunk különböző személyekkel kapcsolatban operatív 
vagy nyílt felhasználhatóságú információk birtokába. [...] 19 
személy adatait a Helyi Kémelhárító Adattárban elhelyeztük, akik 
részéről a továbbiakban állam-, illetve alkotmányellenes cselekmény 
elkövetése várható." 


Mérleg 

1985. október 15-től összesen 12 alkalommal történt terjesztés 13 
kerületben, 83 helyszínen. A röplapokból négyezer darab jutott a 
politikai rendőrség birtokába. A nyomozás során nyolc intézkedési 
terv született. 127 személyt vontak szoros operatív ellenőrzés alá, 
közülük 120-tól vettek - nagyrészt konspiratív módon - 
ujjlenyomatot. 16 ember lakásán és/vagy a munkahelyén titkos 
kutatást tartottak, 15 leveleit felbontatták, öt telefonját 
lehallgatták. 46 esetben a gyanúsítottakat konspiratív módon 
meghallgatták. 11 esetben  postahivatalokban, különböző 
intézményekben külön  levélellenőrzést " vezettek be a 
guminyomdával írt levelek, küldemények kiszűrésére. 

A 127 személy megfigyelésére, lekáderezésére — a meglevő 
hálózati személyeken kívül - 14 alkalmi kapcsolatot létesítettek. Az 
állampolgároktól - főleg a röplapok megtalálásával kapcsolatban — 
31 bejelentés, a belügyi társszervektől 20 információ érkezett. 

1987-1988-ban 13 rejtett figyelőhelyet létesítettek. 53 
alkalommal tartottak  figyelő-portyaszolgálatot, amelyekben 


esetenként 30-60 fő vett részt. Öt alkalommal nyomkövető kutyát 
is bevetettek. A tisztek szolgálati időn túli, közel ötezer órás 
túlórájukért egyedül 1987-ben 600 szabadnapot kaptak. Az 
önkéntes rendőröknek benzin-, illetve élelmezési költség címén 
közel 220 ezer forintot fizettek ki. 

A nyomozásban részt vett a , rendkívüli esemény vonal" teljes 
személyi állománya, egyes időszakokban pedig segítette a munkát 
a Kémelhárító Csoportfőnökség, (III/ID és a II[/III valamennyi 
osztálya, a Katonai Elhárító Csoportfőnökség (III/IV), az Operatív 
Technikai  Csoportfőnökség  C(III/V), hét megyei  rendőr- 
főkapitányság III/III Osztálya, a BRFK társ rendőri szervei, és a 
kerületi rendőrkapitányságok is. 

Az ügyben négy dossziényi irat keletkezett: az I. 297 oldalas, 
amibe be van téve - külön irattári számozás nélkül - egy 62 oldalas 
kötet. A II. dosszié 303 oldalas, a III. 146 oldalas. Az I. dossziéban 
még három vastag boríték található, bennük 352 dokumentummal 
(jegyzőkönyvek, adatlapok, szakértői vélemények, lekérők a 
belügyi  nyilvántartóbólh, a II. dosszié  borítékjában 193 
dokumentum van.376 

A III. dossziét 1989. szeptember 11-én zárták le, és helyezték 
irattárba. Az utolsó dokumentum377 egy augusztusban összeállított 
lista, amely azoknak a tiszteknek a nevét tartalmazza, akik 
betekinthettek a III. dossziéba, tehát fontos szerepet játszottak a 
nyomozás menetében. 

A listán szereplő 24 tiszt közül egyetlen dossziéját sem adták át 
az ÁBTL-nek. A levéltár honlapján (az Archontológia, Életrajzok 
menüpont alatt)378 öt tisztre vonatkozóan találhatunk adatokat: ők 
legkésőbb 1990 végén nyugdíjba mentek (vagy nyugdíjba küldték 
őket.)379 Ezek szerint a 24 tiszt közül akár 19-en is tovább 
szolgáltak 1990 után. 


A történet - és a III/III -— vége 


Az állambiztonsági szolgálatok 1989-es munkáját egyfajta 
tudathasadás jellemezte: alkalmazkodási igény az új, megváltozott 
körülményekhez, a realitásokhoz, feladat- és szerepkör-keresés, 
ugyanakkor a működés keretei, formái, módszerei a régiek 
maradtak. Változatlanul folyt a levélbontogatás, szemmel tartották 
s figyelték az alakuló, erősödő pártokat. Valamennyi jelentős 
pártba beépítették a maguk titkos megbízottait , mélységi" 
információszerzés és befolyásolás, , a politikai image kialakítása?" 
céljából. 1989 végén 2012 hálózati személy tevékenykedett. 

Az egyes csoportfőnökségek vezetői, illetve a megyei rendőr- 
főkapitányságok állambiztonsági parancsnokhelyettesei 1989-es 
évértékelései közül a legellenségesebb, leggyanakvóbb szelleműt — 
amely valamifajta társadalmi kataklizma árnyát is előrevetíti — Dr. 
Horváth József" vezérőrnagy, a Belső Biztonsági Szolgálatra 
átkeresztelt III[/III csoportfőnöke írta. Konklúziója az, hogy a 
kialakult helyzetben a fő feladat ,már nem a békés átmenet 
elősegítése, hanem csak a társadalmi robbanás, az összeomlás 
elkerülésének támogatása lehet." Szerinte a jövőben az a célszerű, 
ha az SZT-tisztek , nem foglalkozáshoz, munkahelyhez, beosztáshoz 
kötött személyek [...1], hanem szellemi  szabadfoglalkozású 
szabadúszók [...]I, akiknek a kötöttségek nélküli mozgás lehetővé 
teszi az éppen szükséges politikai image kialakítását."330 

Az ellenzéki-kerekasztal tárgyalásokon a politikai rendőrség 
nem volt téma. A magyarázat az MSZMP-politikusok és a pártokba 
beépített ügynökök manipulációiban keresendő, s abban is, hogy 
az ellenzék nem mérte fel igazán, nem ismerte az állambiztonsági 
szolgálatok  — módszereinek, információinak, túlélésének a 
veszélyességét. Az állambiztonsági vezetők okkal reménykedhettek 
abban, hogy az intézményt tovább lehet működtetni az új 
rendszerben is, ehhez nem kell mást tenni csak a pártideológia 
helyett szakmai frazeológiát használni, s az új szerepkört nem 
ideológiai , hanem szakmai alapokra helyezni.  Célként 


leggyakrabban az ország politikai és gazdasági stabilitásának a 
támogatása fogalmazódott meg. 

Az állambiztonsági szolgálat egyes vezetői végül nyugdíjba 
kerültek, mások azonban maradtak, hátrább vagy előrébb 
léptek.381 A III/III-at, mint főbűnöst feláldozták és megszüntették — 
Nemzetbiztonsági Hivatallá történő átalakításának koncepcióját 
Dr. Horváth József dolgozta ki —, az állomány jelentős része pedig 
tovább szolgált. 

Visszatérve a történetünkre: a , Lila"-ügy sokat elárul a Kádár- 
kori politikai rendőrség működéséről, hatékonyságáról. Míg a 
titkosszolgák általában sikerrel törtek mmeg, zsaroltak be 
ügynöknek sarokba szorított, a külvilágtól elzárt, magányos 
egyéneket, addig a Cég a nagyobb szabású feladatok 
végrehajtásában, erői koordinálásban, a megfelelő stratégia 
kidolgozásában rosszul vizsgázott. 

A röplapok szerzője-szerzői, készítői, terjesztői viszont komoly 
logisztikai teljesítményt nyújtottak, és kitűnően konspiráltak, mert 
az állambiztonság óriási gépezete az élet minden területén, az 
ország minden szegletében jelen levő hálózati személyei ellenére 
sem buktak le. 

Túljártak a Nagy Testvér eszén. 


A szerző kéri az olvasót, hogy ha tud valamit a röplapok szerzőiről, 
illetve terjesztőiről, akkor azt írja meg neki! (www.gervaiandras.hu, 
, Kapcsolat" menüpont.) 


A besúgásról 


és a besúgókról 


Éreztek-e bűntudatot a besúgók? 


Beszélgetés Szőtsné Fritz Ágnes grafológussal 


W. Barna Erika, Demeter Anikó, Sütő-Nagy Krisztina, Szőtsné Fritz 
Ágnes, Vincze Edit grafológusok 2004-ben - a XXI. Századi Intézet 
pályázati támogatásával — az Állambiztonsági Szolgálatok Történeti 
Levéltárában 56 ügynök kézírásait dolgozták fel. A vizsgált 
időszakok hossza átlagosan több mint négy év, a legrövidebb négy 
hónap, a leghosszabb viszont kis híján húsz év volt. A dossziékat a 
levéltár munkatársai választották ki véletlenszerűen, az ügynökök 
személye így rejtve maradt a kutatók előtt. A besúgók egy kivételével 
férfiak, elsősorban humán értelmiségiek, műszaki csak két-három 
akadt közöttük. Az egyszerű, kevéssé iskolázott személyek legtöbbje 
fiatal férfi volt, aki különféle klubokban fellépő együttesek 
holdudvarába tartozott. 51 ügynöktől három, öt ügynöktől pedig két 
különböző időszakból származó írásmintát elemeztek. 


— Mire voltak kíváncsiak? 

- Elsősorban arra, hogy az ügynökök hogyan élték meg 
tevékenységüket, s az hogyan hatott a személyiségfejlődésükre. 

- A kézírásokból választ lehetett kapni arra, hogy ki miért 
vállalta az együttműködést? 

- Az egyéni motivációk lenyomatai a kézírásokban jól 
felismerhetők. A kényszerítést és a megfélemlítést általában a 
legtöbbjüknél feltételeztük. — Harmincegy személynél az 
elismerésigény, a bizonyítási vágy volt a legfontosabb motiváció, s 
a biztonságra törekvés meglepő módon csak tizenötnél. 

— Hogyan dolgozták fel, értékelték a kézírásokat? 

- A kézíráselemző egy személyiségkép elkészítéséhez legalább 


kétszáz grafológiai jegyet térképez fel. Mi a tizennégy 
legfontosabbat vizsgáltuk: az írómozgás jellegét, sebességét, 
ritmusát, kontrolláltságát, esetleges gátoltságát, az írófelület 
használatának, s a betűformák alakításának egyedi sajátosságait. 
Néztük az írás feszültségét, az írás strukturáltságát, a betűk 
méretét, az írás egységességét, az íróvonalak minőségét is. 

— Mi derül ki a személyiségképből? 

- A , Sziklai Barna"382 fedőnevű ügynök - később informátor, 
majd titkos megbízott - például 1957 és 1987 között jelentett. 
Besúgottjai között volt többek között B. Nagy László, Bóka László, 
Czine Mihály, Eörsi István, Heller Ágnes, Illyés Gyula, Kenedi János, 
Képes Géza, Keresztury Dezső, Klaniczay Tibor, Komlós Aladár, 
Kormos István, Orbán Ottó, Pomogáts Béla, Sántha Ferenc, 
Szabolcsi Bence, Vas István, Vezér Erzsébet, Weöres Sándor. Gyors, 
lendületes írása, a nagy betűméret, az eredeti betűformák alapján 
megállapítottuk, hogy dinamikus, találékony, változatosságra 
törekvő, intelligens férfi. A papírlapot lapszéltől lapszélig kitöltő 
sorok, a nyomasztóan sűrű, sortávolságot alig tartó írás azt 
mutatja, hogy meghatározó tulajdonságai az erős közlésvágy, a 
kapcsolatok hajszolása, a törekvés, hogy mindenütt ott legyen, 
mindenkit ismerjen. A másik ember inkább csak eszköz a céljai 
eléréséhez. A részvét, a szeretet, az empátia nem jellemző rá. A 
nagy kilengésű, határozottnak tűnő, harsány vonalvezetés mellett 
a szárak nélküli betűk - elsősorban az o és az a - formáinak 
gyakori torzulásai azt sejtetik, hogy önértékelése csak kifelé 
mutatva nagy, az ambíciók, a rendkívüli hiúság mögött szorongás, 
kisebbrendűségi érzés munkál. 

— Mi indíthatta a jelentgetésre? 

- Hiányzott a komoly, elmélyült munkához szükséges kitartása 
és a belső ereje, ezért akarta így elősegíteni karrierjét, kielégíteni 
fontosságtudatát, elismerésvágyát. Ezt látszanak megerősíteni 
írásainak egyenetlen hosszúságú szárai, lendületes, ám mégis 


erőtlen függőleges vonalai, a gyors, de szinte kaotikusnak 
érzékelhető aritmikus írómozgás. Manipulációs képességeit többek 
között beszédesen jelzik a balra csapódó kötővonalak, az 
írómozgás irányával ellentétes módon formált egyes betűi is. 
Ügynöki tevékenységének húsz évéből az utolsó hat évet 
vizsgáltuk. Jelentései végül már olyan extrém betűformákkal 
vannak teli, hogy emiatt a szöveg alig olvasható. Az ún. énkép- 
betűk - a, á - gerince gyakran eltűnik, sok a felfújt, másutt pedig a 
pontszerűvé zsugorodott ovális betű. Az írásban csüggedten lelógó 
hatalmas alsó szárakat, támadóan hegyes szóvégi vonalakat, le- 
felhullámzó sorvezetést láttunk, amelyek egyértelműen a káosz, a 
belső leépülés, a csalódottság, a kiúttalanság jelzései. 

— Hogyan, miben változtak leginkább az ügynökök az évek során? 

- A folytonos szerepjátszás, a megfelelési kényszer 
mindegyiküktől erős, áthatolhatatlan maszk felvételét, egy 
erőteljesebb látszatviselkedés kiépítését követelte meg. A vizsgált 
időszakok elején gyakoriak voltak az ún. mesterkélt írások: az 
ügynök gondosan ügyelt arra, hogy - viselkedéséhez hasonlóan — 
írását is elváltoztassa, álcázza. Gyerekes írást éppúgy láttunk, mint 
iskolásat, vagy elmerevedett, ütemes, nagyon megformált írást. 
Ezek az álarcra utaló ún. persona írások idővel csökkentek, az 
illetők belejöttek, beletörődtek szerepükbe, s egyre kevésbé 
figyeltek arra, hogy más, esetleg jobb képet mutassanak 
magukról.383 Így lazábban készíthették el jelentésüket. Másoknál a 
gátlások feloldódtak, a kimódolt, mesterkélt írás helyett a 
spontaneitás nőtt: az írás lazább lett, az önellenőrzés, önkontroll 
grafikus jegyei - az írómozgás visszafogottsága, a megállás 
szavakon belül, stb. - lecsökkentek. Az ötvenhat vizsgált 
személyből harminchárom mindenképpen negatív irányban 
változott: személyiségük szétzilálódott. A vonalak feszültebbé 
váltak, az íráskép töredezett lett, az írómozgás hektikus, torzultak 
a formák. Csalódottság, céltalanság, rezignáltság és az életvezetés 


szervezetlensége látszik. Tizenegy ügynök kézírása a vizsgált 
időszak alatt nem változott lényegesen. Személyiségük nem 
fejlődött, egyensúlyuk - ami sok esetben bizonyos merevségen 
alapult — nem borult fel. Ez az adott helyzetben jó önvédelmi 
stratégia lehetett, segíthette a túlélést. 

— Olyan hálózati személyekkel is , találkoztak", akiknek , jót tett" 
az állambiztonsági munka? 

- Tizenkét személy határozottan fejlődött, kézírásuk javult. 
Lelki egyensúlyuk erősödött, az életvezetésük hatékonyabbá vált, 
az önbizalmuk megnőtt. Élvezték a szerepüket, a hatalmukat. A 
kezdetben laza, erőtlen vonalak határozottabbá váltak, az 
írómozgás lendületesebb lett, a sorvezetés határozottabb, a betűk 
formái karakteresebbekké váltak. Az erősödő önbizalom jegyei 
mellett azonban mindenütt sűrűsödtek a szorongás apró, felületes 
szemlélő számára alig észrevehető jelei: egy-egy torz ovális, 
reszketeg vonal. Öt-tíz év után pedig még náluk is megjelent a 
bizonytalanság, a csüggedés, az enerváltság. Egyeseknél a 
vonaltorzulások mutatták ezt, másoknál a nyomás elgyengülése 
vagy a vonalak feszültsége erősödött fel. Az írómozgás 
indokolatlan megtorpanása is sok írásban jelezte a meghasonlást. 

- Az ügynökök lelkiismeret-furdalására, bűntudatára utalnak-e 
jelek? 

- A bűntudat grafológiai jegyei akarva-akaratlanul belopóztak 
az írásokba. Megjelentek például a kereszt formájú t betűk, az 
elmaszatolt, befeketített szár nélküli betűk, vagy a ponttá 
zsugorodó oválisok. 

- Annak vannak-e az írásban, írásképben jelei, hogy valaki 
szabadulni akart a feladatától? 

— Egy fiatal férfi színvonalas írása jelentésről jelentésre romlott, 
s aztán egyszer csak újra elkezdett javulni. A tartótiszt 
megjegyzéséből derült ki, hogy a fiatalember disszidált. Az írásán 
rögtön meglátszott, amikor megtalálta a kiutat. Egy frissen végzett 


katolikus pap a jelentésében leírta, hogy egy papi összejövetel után 
az idős püspök bizalmasan megkérdezte tőle: , Mondd, fiam, te 
ezeknek jelentesz?" Mire ő azt felelte, igen. A tartótiszt jelentéséből 
kiderül, hogy a papot dekonspiráció miatt kizárták a hálózatból. 
Egy festőművész első jelentését a feleségével íratta meg, amit 
közölt is. Második jelentését kellő dorgálás és kioktatás után már ő 
írta: hetven oldalon elmélkedett művészeti kérdésekről. A 
legrövidebb írásműve is közel ötven oldalasra sikerült. Nagyon 
hamar kitették a szűrét. Egy vidéki nehézipari gyárban dolgozó 
műszaki férfi mindent leírt, ami körülötte történt, de mindegyik 
,történetében?" loptak, normát csaltak, gépet rongáltak, s a 
történetek , hősei" kivétel nélkül pártbizalmik, párttitkárok, felelős 
pártaktivisták voltak. Rövidesen tőle is megszabadult a Cég. 
Mindegyikük írásai -— a határozott sorvezetéssel, az erőteljes 
függőlegesekkel, s más grafológiai jelekkel — azt mutatták, hogy 
nagy erkölcsi erővel, belső tartással rendelkeztek. 

— A tartótisztek írásából milyen következtetéseket lehet levonni? 

- Rideg, kíméletlen, de közben erősen szorongó, s a szorongást 
hazugsággal, keménységgel leplező személyiségeknek látszanak. 
Kézírásaik szinte mindenütt merev, néhol a görcsösségig feszült 
vonalvezetése, a szorongás torz betűformái arról árulkodnak, hogy 
félelem, erőteljes önkontroll, fegyelmezettség jellemezte őket. 
Sehol egy ívelt vonal, szépen formált ovális, szemnek kellemes 
gördülékeny mozgás - az érzelmek, a felszabadult őszinte 
megnyilvánulások jelei - csak szúrós, hegyes vonalak, 
szögességnek nevezett kötésmód. A jelentésírók kézírásai sokkal 
árnyaltabbak, változatosabbak, valahogy több bennük a lendület, a 
mozgás, még akkor is, ha az évek folyamán a személyiségük szinte 
kivétel nélkül deformálódott valamennyire. 

— Nem gondoltak arra, hogy folytassák a munkát? 

- Nem sokkal vizsgálatunk befejezése után még vagy negyven 
ügynökdossziét tanulmányoztunk, de a munkát nem fejeztük be 


teljesen. Elemezni akartuk olyanok kézírásait is, akik megtagadták 
az együttműködést a politikai rendőrséggel. A tervből azonban 
nem lett semmi: a felkutatottak közül - az ismerőseimet kivéve — 
mindenki nemet mondott a kérésünkre. 

— Mi lett a sorsa az első vizsgálatról készült tanulmányuknak? 

- Nem találtunk rá kiadót. Az elutasítás mélyebb oka a 
bizalmatlanság lehet: Magyarországon a grafológia - amely 
tulajdonképpen a pszichológia egyik segédtudománya - a Kádár- 
korszak nagy részében nem deklaráltan a nyilvánosság számára 
tiltott terület volt, szinte kizárólag az állambiztonsági szervek 
művelték és használták. A nyolcvanas években ugyan lazult a 
tiltás, s majdnem mindent elölről kellett kezdeni: nem voltak 
szakmai anyagok, oktatási lehetőségek, alig — maradtak 
grafológusok. Az intézmények, szervezetek, szakmai műhelyek 
lassan teremtődtek meg, s a folyamat máig sem fejeződött be. A 
szakmának sokat ártott Rákosné Ács Klára Vallanak a betűk című, 
1985-ben megjelent kötete: a neves történeti alakok kézírását 
dilettáns módon elemző munkát Kosáry Domokostól Antall 
Józsefen át Varga Lászlóig történészek, neves értelmiségiek 
utasították el, s tulajdonképpen az egész hazai grafológiát 
elmarasztalták. Ezek után nem csoda, hogy a történészek nagy 
része máig óvakodik a velünk való együttműködéstől. 

- Akkor elég nagy bátorságra vall, hogy ön történelmi szereplők 
(Nagy Imre és Kádár János) írásképét elemezte. A Kádár János s.k. — 
Betűkbe zárt személyiség című könyvben384 - amelyet Banainé 
Balogh Katalinnal közösen jegyzett — Kádárról közel kéttucatnyi 
kézírása alapján rajzolnak személyiségképet. Milyennek látták őt a 
Nagy Imre-per idején, és milyennek élete végén? 

- Egy keltezés nélküli, 1957 végéről, 1958 elejéről származó 
kézírás tanúskodik egyedül az akkori Kádárról. Ebben az ötoldalas 
írásban a legmarkánsabbak, legfeltűnőbbek a szüntelen, éber, 
mindenre kiterjedő figyelem, és az ezzel nyilvánvalóan összefüggő 


állandó mozgás, intézkedés, nyüzsgés grafológiai jegyei. De ott van 
mellettük a félelem is attól, hogy megbízói elégedetlenek lesznek 
vele. A sorok közötti nagyméretű távolság, az eddigi írásaihoz 
képest összetöpörödött betűk, a széthúzott szavak, s ugyanakkor a 
mozgásvezérlés, a felerősödő írónyomás az akaratot is mutatják. A 
szavak mögé rejtett valódi szándék eltakarására, elfedésére 
sajátos, felül zárt hurkot formázó k betűi utalnak. 1988-as 
kézírásaiban gyengülő strukturáltságot lehet látni, de az írás nem 
esik szét, inkább a formák torzulnak. Erőteljesen rajzolódik ki a 
félelem, de egyik levelében annyi a tehetetlen düh, agresszivitás, 
hogy a kézírást elképesztően eltorzítja. A lelkiismeret-furdalás, a 
bűntudat jelei egyik kézírásában sem lelhetők fel. 

— Mennyire érintette meg az ügynök-dossziék vizsgálata? 

- Rendkívüli megterhelést jelentett végigkövetni jobb sorsra 
érdemes emberek lelki szétesését. Azt viszont örömmel 
tapasztaltam, hogy egyesek a legváltozatosabb módon próbáltak 
kibújni a többnyire fenyegetéssel rájuk kényszerített szerep alól. 


Ügynökök emlékeznek 


Takács Tibor: Besúgók a  besúgásról.  Ügynök- 
visszaemlékezések a Kádár-korszakból 


A rendszerváltás óta nem igen állt egyetlen hálózati személy sem a 
nyilvánosság elé, hogy beszámoljon a tevékenységéről és 
önkritikusan szembenézzen azzal. Takács Tibor ezért komoly 
hiányt pótolt, amikor felkutatta és közreadta öt ügynök 
visszaemlékezését, amelyek a Cég felkérésére születtek, 
segédanyagként a tisztek oktatásához. 

Mindegyik szerzőt az ÁVH szervezte be, hármat 1948 és 1951 
között, a negyediket 1955-ben, az ötödik beszervezésének dátuma 
nem szerepel a szövegben. Négy emlékezés 1958 és 1960 között 
született, az ötödik 1970-ben. Így az ÁVH és a korai, majd 
konszolidálódó Kádár-korszak politikai rendőrségének 
működéséről, módszereiről sok mindent megtudhatunk, a 
hetvenes, nyolcvanas évekről viszont egyetlen hálózati személy 
sem tudósít - bár a politikai rendőrség természete lényegét 
tekintve nyilván mindvégig változatlan maradt. 

A dolgozatok szerzői mindannyian foglalkoznak beszervezésük 
körülményeivel, tapasztalataival, a tartótisztek magatartásával, 
képzettségével, a besúgók (kezdeti lelkiismeret-furdalásával, 
munkájuk nehézségeivel, a feladataikra való szakszerű felkészülés 
kérdéseivel. 

Az első dolgozat ismeretlen szerzője 1958-ban összegezte 
tízéves állambiztonsági együttműködése tapasztalatait, , szerencsés 
és kedvező" fejlődése tanulságait: az állambiztonsági munka 
átformálta a szemléletét, közel hozta a szocializmus 
ideológiájához. Bár már 1948 végétől önként (!) az ÁVH ügynöke 


volt, mégis úgy érzi, hogy először csak 1954-ben ért el jó 
eredményt, mert tartótisztje a , szolgálati szigor mellett az emberi 
hangot is mindig fenntartotta." 

Szerinte sok módja (dicséret, jutalom, pénz, jobb állás) van 
annak, hogy a külső munkatársat , szemléletében legalább belső 
munkatárssá tegyék." Rá az gyakorolta a legnagyobb hatást, akkor 
érezte, hogy erősen kezd kötődni a szervezethez, amikor 
tartótisztje egy óra alatt szerzett hiánycikknek számító 
antibiotikumot beteg fia számára. Az elmúlt évtizedben sokszor 
látta és megtapasztalhatta, hogy a , BM-nek szinte korlátlanok az 
eszközei." 1951-ben, illetve édesanyja halálakor súlyos anyagi 
zavarából segítették ki, egy operatív feladat ellátásához kéthetes 
beutalót kapott a feleségével együtt, a tartótisztje pedig jegyet 
szerzett neki az angol-magyar meccsre. , Jóleső érzés egy erős 
szervezethez tartozni" — szögezi le. 

Azt viszont kritikaként említi, hogy soha sem kérték 
megbízható besúgójelöltek felkutatásra, kiválasztására. Azt is 
kifogásolja, hogy nem kapott megfelelő szakmai oktatást, és 
sohasem tudhatta meg, hogy jelentései, a részvételével is folyó 
akciók milyen eredményre vezettek. ,, A fejlődését az szolgálná, ha a 
jelentős ügyekben vagy az ügyészi vádiratot vagy a tárgyalási 
anyagot átolvashatná az, aki már megbízható külső munkatárs, aki 
jól dolgozott. [...] Tisztábban látná saját szerepét is."385 

A Kedves Barátom! Egy ügynök visszaemlékezései, 1960 körül az 
egyik legalaposabb, legösszetettebb dolgozat. Szerzője, M. T. 1951 
novemberében írta alá a beszervezési nyilatkozatát, de csak azért, 
hogy véget érjen megalázó kihallgatása, és kiengedjék az ÁVH 
épületéből, mert másnap reggel kórházba kellett vinnie két beteg 
gyerekét. Hitt a rendszerben, bár osztályidegennek tartották, 
terhes feleségét pedig , 1948-ban [...] tanúnak hívták fél órára, s két 
hónap múlva jött ki a rabkórházból, és utána szült egy szellemi 
nyomorék gyermeket." 


M.T. azt is elárulja, hogy az első időkben erkölcsi hullának 
érezte magát. Ráadásul egy ideig , udvariasan" felelősségre vonták, 
hogy , még egyetlen összeesküvést sem fedeztem fel, egyetlen titkos 
merénylőt sem lepleztem le." Gyakran nem látta a kapott feladat 
értelmét. , Rengeteg időt pocsékoltam, mert sohase tudtam, mit 
miért csinálok, sohase mondták, hogy mi eredményes, mi fölösleges. 
Nekem kellett kitalálgatnom újabb és újabb ötleteket a céltudatos, 
tervszerű munka helyett." 

A feladataira való felkészülés komoly feladatot jelentett. ,, Úgy 
készültem egy-egy látogatásra, mint egy jó pap a prédikációra. 
Rengeteg időt fecséreltem el ezzel. Meg kellett ismernem sok ember 
érdeklődési körét és beleélnem magam olykor rögeszmeszerű 
gondolataikba. ([..] Hülye kabarékat, színdarabokat kellett 
végignéznem, s meginnom sok-sok kávét, bort, s egyebet, mert ez a 
társasági — élet rituáléjához tartozik." " A beszélgetés, 
véleményalkotás, és a megfelelő kérdés feltétele , alapos 
felkészülést, az ügy, és az ember(ek) beható tanulmányozását teszik 
szükségessé. Különösen a tudományos meg az irodalmi életben. 
Ahhoz, hogy egy tudóstól, írótól valóban a kellő választ kapjuk [...] 
ismernünk kell az embert és szellemi problematikáját. [...] Ehhez 
rengeteget kellett olvasni, a számunkra többnyire érdektelen, sőt 
halálosan unalmas írásokat, s tanulni, tanulni mindig olyan 
ismereteket is, amelyekre tán soha az életben nem lesz szükségünk." 

Tíz éves ügynöki tevékenysége alatt nagyon hiányolta, hogy 
tartótisztjei nem voltak a partnerei. , Volt dolgom antipatikus, 
közömbös és rokonszenves kollégákkal, a barát azonban mindig 
hiányzott [...] mekkora hiányérzet, hogy épp az ilyen munkakörben 
az ember sohasem tudja kibeszélni magát [.../" Tanácsolja, hogy 
emeljék a tisztek pszichológiai ismereteit, mert képzettségük 
, átlagon aluli."386 

A harmadik - jogtanácsos foglalkozású — ügynök 1958 májusi 
keltezésű dolgozatában felidézi: a  beszervezése után azon 


tanakodott, hogyan szabadulhatna meg megbízatásától, a rá 
nehezedő lelki tehertől. Kételyei eloszlatásában, önbecsülése 
visszanyerésében nagy szerepet játszott a tartótisztje segítsége, sok 
okos tanácsa. Azt bizonygatta neki, hogy mindig éreznie kell, hogy 
megbecsülés övezi a munkáját, és azt is, hogy nem mindenki 
részére osztogatott lehetőséghez jutott. ,,[...] alapos mérlegelés és 
kiválasztási vizsgálat előzte meg azt az aktust, hogy velem olyan 
komoly és nyílt tárgyalás kezdődjék, mint amiben részesültem." A 
tartótiszt azzal is kecsegtette, hogy több eredményesen 
tevékenykedő elődjéhez hasonlóan magas kormánykitüntetésben 
részesülhet. Ő azért viszonyult pozitívan a  besúgói 
tevékenységéhez, mert feléledt a kalandvágya, ,,[...] felébredt 
bennem egy bizonyos fokú szenvedély, a tennivalók nagyszerűsége, 
komolysága és romantikája;" iránt." 

Ebben a visszaemlékezésben is sok szó esik a tartótisztek eltérő 
habitusáról, emberi, szakmai, pszichológiai, szakmai gyengéiről, 
felkészületlenségéről. A megfelelő hely és biztonságos 
körülmények híján a jelentések megírása is nem kis nehézségbe 
ütközött, komoly konspirációt igényelt. Mindez hatványozottan 
igaz a jelentések otthoni elkészítésére. , Nehéz dolog több éven át 
állni a sarat lebukás nélkül a világban, de még nehezebb szűk 
körben gyanútlan helyzetet teremteni."387 

A , Koroknai" fedőnevű debreceni újságíró — aki dolgozott az 
MTI-nél is -— Így láttam. Névtelen jegyzetek egy elhagyott lakásból, 
1970 címmel készített 295 oldalas dolgozatából csak két fejezet 
olvasható. A nagyrészt dialógus formájában megírt szövegben a 
tartótiszt képzeletbeli kérdéseire a szerző válaszol: nagyjából a 
könyv korábbi részeiből már ismert tényeket ismétel meg, illetve a 
beszervezés különböző formáiról, a tartótisztek 
felkészületlenségéről, gyakran majdnem az ügynökök lebukását 
eredményező ügyetlenségéről sztorizik. 

Leszögezi, hogy nem hisz a kényszerrel, zsarolással való 


beszervezésben ,,/...] hosszú távon a legjobb ügyet sem lehet rossz 
eszközökkel szolgálni." Úgy véli, hogy az ügynöktartás jellegében, 
tendenciájában, normáiban háromféle eltérő korszak különíthető 
el (1953-ig, 1954-1956 között), az , ellenforradalom után egészen 
más alapokon dolgoztunk." ,Az ellenforradalom óta a párt 
politikája nyilvános is, őszinte is. Ha pedig a pártnak nincsen 
szüksége hazugságokra, akkor az állambiztonságnak sincsen." 

, Koroknai"-nak alapvetően nem voltak sohasem kételyei, hitt az 
eszmében - a Rajk-ügyben még gyújtó hangú cikket is írt - és 
állambiztonsági munkáját is fontosnak tartja.  Húszéves 
állambiztonsági együttműködése során azt a tapasztalatot szűrte 
le, hogy újságírói munkája, ,jellege annyira hasonlított titkos 
feladataim jellegéhez, annyi ponton metszették egymást, hogy az 
egészet egyetlen egységes folyamatnak foghattam fel."388 

Az 1957 elején bebörtönzött P.J. kivételével — akit 1955-ben 
azért zsaroltak be ügynöknek, hogy külföldre szökött rokonát 
hazacsalja - a többiek az állambiztonság lelkes ,külső 
munkatársai", legalábbis a bevallásuk szerint. Nincs lelkiismeret- 
furdalásuk jelentéseik következményei miatt. Az , ügy" és az eszme 
megszállottjai. . Vagy mindez részben látszat, önbecsapás, 
szerepjátszás lenne? ,,[..] nem feltétlenül tudatos "hazugságról! 
beszélhetünk, hanem az emberi erőfeszítésről annak érdekében, 
hogy életünket koherens egészként tudjuk felfogni."389 — írja Takács 
félszáz oldalas — az ügynökszövegeket pszichológiai, szociológiai és 
nyelvfilozófiai szempontból elemző - tanulmányában. A lényeg, 
hogy hőseink azt mesélik el, amit helyzetükből, szerepükből 
következőleg csak ők tudhatnak elmesélni. Visszaemlékezéseikből 
nem csak róluk tudunk meg sok mindent, de a kollaboráció 
különböző fokozatairól, formáiról is. 


A besúgás pszichológiája és szociológiája 


Beszélgetés prof. dr. Helmut Müller-Enbergs német 
történésszel390 


A Ministerium für Staatssicherheit, röviden Stasi (Állambiztonsági 
Minisztérium) az NDK  állambiztonságért felelős központi 
államigazgatási szerve volt. Felépítése és működése modelljéül a 
szovjet Állambiztonsági Minisztérium (MGB) szolgált. A Stasi a KGB 
után a szocialista táborban a maga , műfajában"? a legszervezettebb, 
legrettegettebb volt, s a leghatalmasabb elnyomó gépezetet 
működtette. Még túl is tett a KGB-n: a Szovjetunióban egy tisztre 595 
lakos jutott, a kelet-német államban 180. Az Állambiztonsági 
Minisztérium 1949 és 1989 között foglalkoztatott kb. 250 ezer 
alkalmazottjából 100 ezer volt a hivatásos tiszt; ez idő alatt 
minimum 600 ezer besúgó jelentett. A nyolcvanas évek végén 174 
ezer volt a számuk. 

A Stasi iratait őrző, feldolgozó szövetségi főhatóság, a BStU 
(Bundesbeauftragte für die Unterlagen des Staatssicherheitsdienstes 
der ehemaligen Deutschen Demokratischen Republik) 1990. október 
3-án jött létre.391 

Dr. Helmut Müller-Enbergs a BStU tudományos munkatársa. 
Számos tanulmányt írt, s társszerzőkkel több könyvet publikált a 
Stasi működéséről, ügynökeiről, 1950-1953 közötti első vezetőjéről, 
Wilhelm Zaisserről a kelet-német titkosszolgálatok NSZK-beli 
tevékenységéről, a kelet-német civil kurázsiról, a modern 
titkosszolgálatok demokratikus kontrolljáról. Müller-Enbergs három 
kötetben392 fontos Stasi-dokumentumokat is közzétett: a nem 
hivatalos munkatársakra (ügynökökre) vonatkozó irányelveket és 
végrehajtási határozatokat, s útmutatót a Német Szövetségi 


Köztársaságbeli ügynökökkel végzett munkához. 
Az interjú elektronikus levelezés útján készült. 


- Először egy magántermészetű kérdés: miért választotta 
munkahelyéül a Stasi iratait őrző és feldolgozó szövetségi hivatalt? 

- A nyolcvanas évek közepén politológia, szociológia és filozófia 
szakra jártam, de hallgattam pszichológiai szemináriumokat is. Az 
NDK iránti érdeklődésem egyetemi tanulmányaim befejezése után 
ébredt fel, amikor a berlini Szabad Egyetem demonstrátora lettem. 
Később az egyetem egyik kutatóintézetének NDK-részlegében 
dolgoztam tudományos munkatársként, s megtapasztalhattam, 
hogy milyen nehéz hozzáférni a forrásokhoz. Ezért, amikor 1992- 
ben nagyon sok akta elérhetővé vált, nem tudtam ellenállni a 
kísértésnek, s beléptem a  BStU-hoz. A nem hivatalos 
munkatársakkal kapcsolatos kutatás lett a feladatom. 

- A berlini Polizeiwissenschaft Kiadónál nemrég megjelent 
Intelligence-Service Psychology (Titkosszolgálati pszichológia) című 
kötet - a Stasi rendkívül széles körű  dokumentációjára 
támaszkodva - a kortörténet, a szociológia és a pszichológia 
segítségével vizsgál elméleti és empirikus kérdéseket, a 
titkosszolgálati munka néhány fontos aspektusát, részterületét 
kívánja megvilágítani. Az izgalmas kötetben ön két tanulmányt is 
jegyez. Miről szólnak ezek? 

— Két kérdést járok körül a motivációpszichológia és az operatív 
pszichológia szempontjából. Az első tanulmányomban bemutatom, 
hogyan hozták létre 1951-ben a Stasi fiatal tisztjeinek oktatása 
céljából a kiképzőközpontot, s az hogyan, milyen körülmények 
között működött. Arra is választ keresek, hogyan sikerülhetett 
fiatal felnőtteket teljesen megnyerni a szocialista állam 
eszméjének. A nemzetiszocialista időktől eltérően az NDK-ban az 
első időkben csak egy nagyon kezdetleges besúgói hálózat létezett, 
az információszerzést meg kellett szervezni. A Stasit szovjet 


mintára, szovjet tanácsadók irányításával 1950-ben hozták létre; 
rendkívüli hatalmát bizonyítja, hogy a szocialista országok közül 
egyedül az NDK-ban volt a titkosszolgálatoknak önálló 
minisztériuma, aminek fennmaradásához a keletnémet és a 
szovjet vezetés is ragaszkodott. A szovjet állambiztonság emberei 
tanácsadóként vagy összekötő tisztként a kezdetektől az NDK 
fennállása alatt mindvégig mindenütt jelen voltak, és feltehetőleg 
meghatározó szerepet játszottak. 1950 táján egyébként - éppen 
azért, mert a szervezetnek még nem készült el a saját szabályzata — 
rövid ideig néhány főtiszt a Gestapo módszereit is felhasználta. 
Hozzátenném: a két szervezet operatív munkája közötti lényeges 
különbség, hogy a Stasinál elvileg tilos volt fizikai erőszakot 
alkalmazni. Előfordulhatott, de nem volt meghatározó; a fizikai 
megsemmisítés, a gyilkosságok pedig egyedi esetek voltak. 

— Milyen volt a tisztek képzettsége, intellektusa? 

-— A lojalitásuk fontosabb volt, mint a tehetségük. Intellektusuk 
vitatható. Nyelvhasználatuk alapján valószínűleg fenntartásokkal 
kell élnünk. A vezető tisztek rendelkeztek bizonyos pszichológiai 
ismeretekkel, hogy az ügynököket megfelelően tudják irányítani. A 
Stasi-tiszteket , egyébként megpróbálták intellektuálisan és 
érzelmileg izolálni a külvilág hatásaitól.  Munkájuknak, 
életmódjuknak ezért voltak bizonyos gettószerű vonásai. A 
szervezet — saját  betegbiztosítóval, — üzletekkel, de még 
futballcsapattal is rendelkezett. A tisztek általában külön 
lakótelepen laktak, szabadidejüket is együtt töltötték, sőt - a 
minisztérium szervezésében - akár együtt is nyaraltak. Mégsem 
voltak teljesen elzárva a külvilágtól, sok szervezetnek és 
testületnek voltak tagjai, a kívülállók persze nem sejthették, hogy 
mivel foglalkoznak. 

— Miért ment az NDK-ban valaki Stasi-tisztnek? 

-— Ez fordítva történt: választották őket. A jól fizetett munka, a 
szervezet híre és hatalma sokak számára csábító lehetett. 


Általában fiatalokat szerveztek be, akiket a társadalom még nem 
tudott igazán a maga képére formálni. A másik tanulmányomban 
annak motívumait kutattam, hogyan lett valaki besúgó az NDK- 
ban, hogyan sikerülhetett a Stasinak, ennek a rettegett 
szervezetnek ügynöki és állambiztonsági munkára értelmiségieket 
megnyerni. A problematika általában is nehezen kutatható, a 
besúgók  felkutatásának, beszervezésének kérdéséről a 
titkosszolgálatok a világon sehol nem tettek-tesznek közzé 
empirikus kutatási anyagokat, s vonakodnának attól, hogy ez 
vizsgálat tárgya legyen. 

- Milyen írásos és egyéb forrásokat használt? Beszélgetett 
egykori besúgókkal és tisztekkel is? 

- Kutatásom fő forrását a levéltári anyagok jelentették, de 
éveken át folytattam beszélgetéseket a Stasi korábbi főállású 
munkatársaival - többek között Markus Wolffal, a külföldi 
hírszerzés főnökével - és ügynökökkel. 

-— Mi volt a benyomása: hogyan viszonyulnak ezek az emberek a 
múltjukhoz? Büszkék rá, szégyellik, ideológiát gyártanak 
maguknak? Esetleg olyan is akadt közöttük, aki meghasonlott 
önmagával? 

— Azok, akikkel az elmúlt közel két évtized során beszélgettem, 
túlnyomórészt vállalták a tetteiket, védték a múltjukat. Igaz 
azonban, hogy mindig a múltbeli tevékenységükről kérdeztem 
őket, s nem arról, hogy ma mit gondolnak róla. A tényekre voltam 
kíváncsi, és választ is kaptam a kérdéseimre. Csak nagyon ritkán 
találkoztam olyan emberekkel, akik azt mondták, hogy soha többé 
nem tennék meg, amit tettek, hogy nem helyesen cselekedtek, hogy 
rosszul érzik magukat, ha életüknek erre a szakaszára 
visszagondolnak. Csak egyetlen olyan nem hivatalos munkatársat 
ismerek személyesen, aki önszántából felkeresett mindenkit, akiről 
annak idején jelentett. Ez nem kis teljesítmény, hiszen jelentései 
következtében az érintetteket általában letartóztatták. A nem 


hivatalos munkatársakat inkább az izgatta, hogy vajon miért pont 
őket találtam meg, hogy kérdéseket tegyek fel nekik. Tehát inkább 
attól féltek, hogy most minden nyilvánosságra kerülhet, hogy 
társaik, barátaik, kollégáik, sőt számukra teljesen idegen emberek 
felelősségre vonhatják őket. Nem az érintettekkel szemben volt 
szégyenérzetük, azért érezték magukat kínosan, mert nyíltan 
kellett vállalniuk azt, amit korábban eredményesen elfojtottak és 
elrejtettek. Az elfojtás azonban csak részben működik, hiszen a 
nem hivatalos munkatársak lelepleződéséről szóló hírek nem 
hagyják a többiek lelkiismeretét nyugodni, és magukban már azt 
gyakorolják, hogyan fognak reagálni, ha ők is lelepleződnek. 

- 1949 és 1989 között a Stasi hatszázezer nem hivatalos 
munkatársat tartott nyilván, belső statisztikája szerint pedig 1988 
decemberében 174 ezer besúgóval dolgozott. Milyen volt az arány a 
meggyőződésből, pénzért, illetve kényszerből jelentők között? 

- A nem hivatalos munkatársak nagyobb része ideológiai 
indíttatásból dolgozott a Stasinak. Jóval kisebb volt azoknak az 
aránya, akik anyagi okokból jelentettek, illetve akiket 
megzsaroltak. A vizsgálatokból azonban kiderül, hogy - a 
motívumtól függetlenül - beszervezésekor majdnem minden 
második nem hivatásos munkatárs úgy érezte, hogy nyomás 
nehezedik rá. Nem feltétlenül attól féltek, hogy az esetleges 
visszautasítás szakmai vagy személyes következményekkel jár. Az 
állambiztonság tisztjei - ha jónak látták - felhasználták 
kompromittáló adataikat, vagy legalábbis célozgattak ilyen 
információkra. Ez meggyorsíthatta a beszervezést, de ehhez - a 
Stasi belső irányelvei szerint — megfelelő bizalmi szintet is ki kellett 
alakítani. Mindenképpen egyfajta , nevelési" folyamat eredménye 
volt, ha a beszervezettek félelme elmúlt az Állambiztonsági 
Minisztériumtól. 

— Meg lehetett tagadni az együttműködést? 

- Igen, s aki nemet mondott, azt általában semmiféle retorzió 


nem érte. Persze, ezt az érintettek közül kevesen tudták. 

— Hogyan találtak rá a meggyőződésből jelentőkre? 

- Az NDK polgárait a Stasi könnyen tudta ellenőrizni: a meglévő 
és naprakész információk és káderanyagok alapján eldönthették, 
hogy kivel kívánnak közelebbről is foglalkozni. A nem hivatalos 
munkatársaknak legalább a fele pedig azok közül került ki, akiket 
egy közeli ismerősük, egy megbízhatónak tartott nem hivatalos 
munkatárs ajánlott. Az illetőről az Állambiztonsági Minisztérium 
titokban vagy nyíltan további információkat gyűjtött, amíg pontos 
képet nem kapott róla. A kapcsolat létesítésekor a szilárd bizalmi 
viszony kialakításán s az ügynök jó terhelhetőségén volt a 
hangsúly. Az együttműködésben rendkívül jelentős szerephez 
jutott a nevelés, ami azonban észrevétlenül történt. A 
beszervezettek csak operatív képzésben részesültek, a szakmát 
tanulták, politikailag nem képezték őket. Erre azért nem volt 
szükség, mert a besúgók több mint a fele tagja volt az 
állampártnak, a Német Szocialista  Egységpártnak, vagyis 
valamilyen formában már eleve szimpatizáltak az NDK-val, illetve 
a párttal. 

- Családtagok egymást is ajánlották? 

— Igen, így például szülők a gyerekeiket, mintegy továbbadták a 
besúgói stafétabotot 

-— Tudtak, tudhattak egymás tevékenységéről? 

- Bizonyos esetekben igen. Például, ha egy nem hivatalos 
munkatársat - főleg férfit — egy időre külföldre küldtek, akkor az 
utazás igazi okáról gyakran a párjuk is tudott, úgyszintén, ha 
valaki felajánlotta a lakását konspiratív célokra, vagy főállású 
munkatárs lett, a döntésbe — a Stasi egyetértésével — bevonta a 
partnerét, házastársát is 

- Hogyan választotta ki a Stasi az NSZK-ban tevékenykedő 
ügynökeit? 

- Leginkább a nem hivatalos munkatársak  tippjeit 


hasznosították. . Pontosan — következtethetünk az NSZK-beli 
ügynökök összetételére, kiválasztódására a Stasi HV A (külföldi 
hírszerzési) osztályának 1988 decemberi szúrópróbaszerű, 
százötven főre kiterjedő vizsgálatából. Eszerint a tippek 
ötvennyolc százalékát a nem hivatalos munkatársak adták, 
ezenkívül a Lipcsei Vásárról hat, a beutazásokat ellenőrző VI. 
főosztálytól öt, a hivatalos kapcsolatokból öt, a levelezés 
ellenőrzéséből két százalék származott. Az NSZK-ba áttelepült 
NDK-s nem hivatalos munkatársak aránya hét százalék, s az 
ügynökök között meglepően sok, öt százaléknyi önként jelentkező 
volt. 

— Megváltoztatták-e az aktákból és a Stasi ügynökeitől, tisztjeitől 
szerzett ismeretei a gondolkodásmódját? 

- Munkám során két alapvető tapasztalatot szereztem, amit 
szívesen nélkülöztem volna. Korábban biztos képem volt arról, 
hogy mi a normális és nem normális emberi viselkedés. Ezt ma 
már nem tudom pontosan megítélni. Számomra az abnormális lett 
a normális. Ennek a mindennapokban elég komoly 
következményei lettek: nem tudtam senkivel anélkül beszélgetni, 
hogy közben ne kutattam volna a hátsó szándékait. A másik 
alapvető tapasztalatom: korábban azt hittem, minden ember 
olyan, amilyen, és nagyjából olyan is marad élete végégig, ám rá 
kellett döbbennem, hogy megfelelő módszerekkel szinte bárki 
bárminek eszközévé válhat, manipulálható. A nagykorú polgárról 
alkotott demokratikus képem szertefoszlott. Aki ebben a 
hivatalban, ezek között az akták között dolgozik, folyamatosan 
változáson megy keresztül, anélkül, hogy észrevenné. A folyamat 
akkor válik fájdalmassá, amikor az ember ennek tudatára ébred. 
Kutatásaink arról is szólnak, hogyan lehet tovább élni azzal a 
tudással, amit az akták tanulmányozása során szereztünk. A 
legtöbben azzal a meggyőződéssel dolgoznak tovább, hogy a mienk 
a  világtörténelemben példátlan lehetőség arra, hogy egy 


társadalom saját magáról reális képet alakíthasson ki. 


Az állambiztonság szervezete 


(Intézménytörténeti vázlat - részletek) 


Az ÁVH szervezeti felépítése (1950-1953) 


Titkárság 

Hálózati Főosztály 

Katonai Elhárítás Főosztálya 

Operatív Főosztály 

Belső Karhatalom és Határőrség Főparancsnoksága, illetve 
Karhatalmi Őrség 

Káder (később Személyzeti) Főosztály 

Jogi és Börtönügyi (később Vizsgálati) Főosztály 

Anyagi Főosztály (később Gazdasági) Főosztály 

Hírszerzési Főosztály (1951. szeptember 28-ától) 


A BM állambiztonsági szervei (1953-—1956) 


Az — 1953. júniusi  KV-ülés nyomán összevonták a 
Belügyminisztériumot és az addig önálló ÁVH-t. Ezután a 
Belügyminisztérium látta el az államvédelmi, határőrizeti, 
karhatalmi, rendőri,  büntetés-végrehajtási, — légoltalmi és 
tűzoltósági feladatokat, a régi Belügyminisztérium közigazgatási 
feladatait pedig a Minisztertanács vette át. 


I. osztály - kémelhárítás 
II. osztály - hírszerzés 
III. osztály - katonai elhárítás 


IV. osztály - belső reakció elhárítása 

V. osztály - ipari szabotázs elhárítása 

VI. osztály -— mezőgazdasági elhárítás 

VII. osztály - közlekedési és híradás-elhárítás 
VIII. osztály - környezettanulmány, figyelés 
IX. osztály - operatív technika, rádió-elhárítás 
X. osztály - operatív nyilvántartás 

XI. osztály -— államtitok védelme 

XII. osztály - levélellenőrzés 

XIII. osztály -— kormányőrség 

XV. osztály - rejtjelközpont (1955-től önálló osztály) 


A központi nyomozó szervek (1956-1962) 


Az 1956. december 30-án életbe lépett 1956. évi 35. sz. tvr. 
értelmében megszűntek a Belügyminisztérium államvédelmi 
szervei; az állam belső és külső biztonsága elleni bűncselekmények 
nyomozását a rendőrség hatáskörébe utalták. 


II/1. — katonai elhárítás 

II/2. -— kémelhárítás 

II/3. — hírszerzés 

II/4. — közlekedési elhárítás 

II/5. — belső reakció elhárítása 

II/6. — szabotázs-elhárítás 

II/7. - mezőgazdasági elhárítás 

II/8. — vizsgálati feladatok 

II/9. - környezettanulmány-készítés, figyelés 
II/10. — operatív technika alkalmazása 
II/11. — operatív nyilvántartás 

II/12. — rejtjelközpont 


II/13. - levélellenőrzés 
II/16. -— rádiófelderítés 
KEOKH és Útlevél Osztály 


A III. Főcsoportfőnökség (1963—-1972) 


A Belügyminisztérium 1962-es átszervezése során megszűnt a 
korábbi főosztályi tagolódás, öt csoportfőnökség és hat önálló 
osztály jött létre. 


III/I. Hírszerző Csoportfőnökség 

III/II. Kémelhárító Csoportfőnökség 

II[/III. Belső Reakció és Szabotázselhárító Csoportfőnökség 

III/IV. Katonai Elhárító Csoportfőnökség 

III/V. . Operatív Technikai  Csoportfőnökség (1: figyelő, 2: 
hírtechnika, 3: rádiótechnika, 4: levélellenőrzés) 


III/1. Vizsgálati Osztály 

III/2. Operatív Nyilvántartó Osztály 

III/3. Útlevél Osztály 

III/4. Tájékoztató, Értékelő, Nemzetközi Kapcsolatok Osztály 
III/5. Felügyeleti Osztály 

III/6. Személyzeti Osztály 


A III[/III. Csoportfőnökség (1963—-1972) 


1962 augusztusa-decembere között a III/III még csak két osztályból 
állt, de a teljes átalakítása után 1962 decemberére a I[I[/III 
Csoportfőnökség osztályainak száma növekedett, az alosztályok 
száma viszont csökkent, feladatkörük is megváltozott. Megalakult 


az , A" és ,B" önálló osztály. 1964-ben megszűnt az ismeretlen 
hatáskörű III/III-5 osztály, a II[/III-4 osztály feladatait pedig a II[/ 
III-1 osztály tevékenységébe olvasztották. 


Csoportfőnök és helyettese 

Titkárság 

A?" osztály 

5B" osztály 

III/III-1. Osztály: egyházi elhárítás 

III/III-2. Osztály: ifjúságvédelem 

III/III-3. Osztály: ellenséges elemek (F-dossziés személyek) 
III/III-4. Osztály: kulturális elhárítás 


A III. Főcsoportfőnökség (1972-—1989) 


A csoportfőnökségeken belül a kezdetektől különböző osztályok 
működtek, de ezek elnevezéséről és feladatairól először a 
főcsoportfőnökség 1972-ben kiadott új ügyrendjéből kaphatunk 
képet. Ekkor különböző szervezeti egységek kiválásával az önálló 
osztályok rendszere is átalakult. 


III/I. Hírszerző Csoportfőnökség 

II[/II. Kémelhárító Csoportfőnökség 

II[/III. Belső Reakció Elhárító Csoportfőnökség 
III/IV. Katonai Elhárító Csoportfőnökség II[/V. 


Operatív Technikai Csoportfőnökség 

III/V-1. —. Osztály: lehallgató eszközök beépítése, kiemelése, 
üzemeltetése; zártechnikai munkálatok; fényképészet, fotótechnika; 
III/V-2. Osztály: vegyészet, nyomdatechnika; okmánykészítés; 


fotóeszközök fejlesztése, kutatása; 

III/V-3. Osztály: operatív-technikai eszközök javítása, 
karbantartása, üzemeltetése; Értékelő, Elemző, Ellenőrző alosztály: 
a főcsoportfőnökség munkájának tervezése, ellenőrzése; 

Önálló — Írásszakértői csoport: írásszakértői vizsgálatok 
végrehajtása, igazságügyi szakértői vélemények készítése; 
Gazdasági alosztály: a csoportfőnökség pénzügyi költségvetési 
kérdéseinek intézése; 


III/1. Vizsgálati Osztály 

III/1-A alosztály: vizsgálatok folytatása kémelhárítási ügyekben; 
III/1-B alosztály: vizsgálatok folytatása belső reakció elhárítási 
ügyekben; 

III/1-C alosztály: vizsgálatok folytatása katonai ügyekben; 

III/1-D alosztály: értékelés, elemzés, nyilvántartás; 

III/1-E alosztály: jogi véleményadás és állásfoglalás; 

III/1-F —— alosztály:  börtönelhárítás,  — fogdaügynöki hálózat 
működtetése; 

III/1-G alosztály: őrszolgálat; 

Anyagi, Pénzügyi csoport: költségvetés, pénzügyek; a fogvatartottak 
értékeinek és a bűnjeleknek a kezelése; 


III/2. Operatív Figyelő és  Környezettanulmányozó 


Osztály 

III/2-A alosztály: ellenséges tevékenységgel gyanúsított személyek 
figyelése elsősorban az USA elhárítás vonalán; 

III/2-B alosztály: ellenséges tevékenységgel gyanúsított személyek 
figyelése elsősorban az NSZK elhárítás vonalán; 

III/2-C alosztály: ellenséges tevékenységgel gyanúsított személyek 
figyelése a belső reakció elhárításának vonalán; 


III/2-D alosztály: ellenséges tevékenységgel gyanúsított személyek 
figyelése a NATO tagállamok és más kapitalista államok diplomatái 
között; 

III/2-E alosztály: konspirált környezettanulmányok készítése; III/2-F 
alosztály: külképviseletek épületeinek védelme ill. operatív figyelése; 
III/2-G alosztály: a figyelést és környezettanulmányozást elősegítő 
technikai és álcázó eszközök biztosítása; 

III/2-H alosztály: elemzés, értékelés, nyilvántartás; 

III/2. Gépjármű csoport és garázs: a figyeléshez használt gépkocsik 
szerelése, álcázása; 

III/2. Gazdasági csoport: pénzügyi, költségvetési kérdések 


III./3. ,K" Ellenőrzési Osztály 
III./4. ,X" Ellenőrzési Osztály 
III./5. Rádióelhárítási Osztály (A, B, C, D, E alosztály) 


III./6. Személyzeti Osztály (ezen belül a Kutató csoport az 
állambiztonsági szervek személyi állományának utánpótlásával 
foglalkozik.) 


A III. Főcsoportfőnökség a megyékben - és Budapesten 
Az állambiztonsági szerv megyei felépítése általában tükrözte az 
országos (belügyminisztériumi) központi szerv felépítését. 1962-től 
minden megyében megalakult a III/II., III/III. osztály, valamint az 
önálló III/1. osztály és a III[/2., III/3, III/V. csoport. 1969-től hat 
megyében II[/I. alosztályok is alakultak. 


A BREK állambiztonsági szervezete 


A Budapesti Rendőr Főkapitányság felépítése eltért a többitől: 
III/I. önálló alosztály (1969-től) 
II[/II. Osztály 
A alosztály (szovjet katonai objektumok külső védelme) 
B alosztály (idegenforgalom) 
C alosztály (kiemelt népgazdasági objektumok) 
III/III Osztály 
III/A alosztály, titkárság 
A alosztály (ifjúságvédelem,  felső- és középiskolák, 
sportlétesítmények) 
B alosztály (kulturális terület) 
C alosztály (egyházi reakció) 
D alosztály (F-dossziésok és egyéb) 
II[/V. osztály 
II[/1., 2., 3. önálló osztály 


A III[/III. Csoportfőnökség (1972—-1979) 


III/III-1 Osztály: elhárítás az egyházakban, szektákban, volt 
szerzetesek között; elhárítás nemzetközi szerveknél és emigráns 
szervezetekben (a III/I. Csoportfőnökséggel együtt); 

III/III-2. Osztály: elhárítás az ifjúság körében (egyetemek, 
főiskolák, ifjúsági klubok, galerik stb.); 

III/III-3. Osztály: a társadalomra veszélyes ún.  F-dossziés 
személyek, volt politikai foglyok, röpcédulázók, falfirkálók stb. 
tevékenységének ellenőrzése, nyilvántartása, elhárítása; 

III/III—4. Osztály: elhárítás a kulturális területen; 

III/III-A Önálló alosztály: a párt és a kormány vezetőinek operatív 
védelme; 

III/III-B Önálló alosztály: elemzés, értékelés, tájékoztatás; 


Az 1979-es átszervezéstől 1990-ig 


1. Osztály (Egyházi Reakció Elhárító) 

A?" alosztály: római katolikus egyházzal szembeni elhárítás; 

,B" alosztály: római katolikus egyházi vezetéssel és 
intézményekkel szembeni elhárítás; 

,C" alosztály: protestáns és más egyházakkal ill. szektákkal 
szembeni elhárítás; 

2. Osztály (Ifjúságvédelmi) 

,A? alosztály: felsőfokú oktatási intézményekkel szembeni 
elhárítás; 

B" alosztály: ifjúságellenes reakciós erők elhárítása; 

3. Osztály (Ellenséges személyeket elhárító, rendkívüli 
eseményeket felderítő) 

A? alosztály: F-dossziés személyekkel és politikai elítéltekkel 
szembeni elhárítás; 

,B" alosztály: írásos elkövetők felderítése; 

4. Osztály (Ellenséges ellenzék fő erőit elhárító) 

A?" alosztály: radikális ellenzékiekkel szembeni elhárítás; 

,B" alosztály: a ,szektásnak?" minősített egykori és aktív 
párttagokkal, a trockistákkal, ál-baloldaliakkal szembeni elhárítás; 
, C" alosztály: nemzeti ellenzékkel szembeni elhárítás; 

5. Osztály (Kulturális terület védelmével foglalkozó) 

,A?" alosztály: kiemelt objektumok védelme; 

,B" alosztály: kulturális vonalak védelme; 

6. Osztály (Ellenséges propagandaanyag készítését és terjesztését 
elhárító) 

,A?" alosztály: akciók végrehajtása; 

,B" alosztály: akciók végrehajtása; 

7. Osztály (jJelentőszolgálat, belső elhárítási adattár): jelentés, 
nyilvántartás; 


Boreviczky Beatrix: Az Államvédelmi Hatóság szervezete, 1950- 
1953, in: Trezor 1. A Történeti Hivatal Évkönyve, 93. o.; 

Cseh Gergő Bendegúz: A magyarországi állambiztonsági szervek 
intézménytörténeti vázlata, 1945—1990, in: Trezor 1, 78-89. o.; 
Révész Béla: Források a titkosszolgálatok tanulmányozásához, JATE 
Press, Szeged, 2010, 60. o. 


Állambiztonsági mi micsoda 
(fogalmak és rövidítések) 


3/a rendszabály 
Telefonlehallgatás. 


3/e rendszabály 
Helyiség, lakószoba, iroda lehallgatása. 


3/r 
Rejtett fotó-, optika, televíziós berendezés beszerelése. 


6-os karton 
Az állambiztonsági hálózati nyilvántartásban a hálózati személy 
beszervezésével kapcsolatos adatokat tartalmazza. 

A 6-os karton-családhoz még további, betűjeles kartonfajták 
tartoztak: 

6/A karton: ezen a hálózati személy Magyarországon és 
külföldön található, operatív szempontból jelentős kapcsolatait 
tüntették fel. 

6/B karton: a ,K" és , T" lakások cím szerinti nyilvántartásához 
és a kutatáshoz. 

6/C karton: a hálózati személyek speciális statisztikai 
nyilvántartásához és a kutatáshoz kellett kitölteni. 

6/D karton: a hálózati személyek lakcím szerinti 
nyilvántartására szolgált. 


Alapnyilvántartás 
Azok kerültek alapnyilvántartásba, akik bármilyen tevékenységet 


kifejtettek a rendszerrel szemben, vagy akikről feltételezték a 
hatalommal szembeni ellenséges viszonyt. Ilyeneknek számítottak 
többek között az államellenes bűncselekmények elkövetői, az 
ellenzéki csoportosulások szervezői, hangadói, a 
rendszerellenesnek tartott vallási mozgalmak vezetői, az 
ellenséges — emigráns szervezetek tagjai, az 1956-os 
tevékenységükért elítéltek, a Horthy-rendszer államigazgatásának 
vezető tisztségviselői. 


ÁBTL 
Állambiztonsági Szolgálatok Történeti Levéltára 


anonimizálás 

Az ügynökjelentésekben található, egészségi állapotra, kóros 
szenvedélyre, szexuális életre, faji eredetre, nemzeti, nemzetiségi 
vagy etnikai hovatartozásra, vallásos vagy más világnézeti 
meggyőződésre vonatkozó úgynevezett szenzitív információkat — 
amelyek annak idején alkalmasak lehettek a  besúgottak 
megzsarolására, lejáratására — a levéltári törvény értelmében 
anonimizálják, kitakarják a szövegből, ezek csak az érintett halálát 
követő 30 év után ismerhetők meg. 


B-dosszié 
beszervezési dosszié 


BM 
Belügyminisztérium 


BRFK 
Budapesti Rendőr-főkapitányság 


EGPR 
Az állambiztonsági szervek egységes számítógépes 
nyilvántartásának rövidítése. 


e/e vagy E. E. 
előzetes ellenőrzés 


F-dosszié 

Figyelődosszié. Az állambiztonsági szervek olyan személyekről 
vezették, akikről feltételezték az ország állami, társadalmi, 
gazdasági rendje elleni fellépést, vagy magatartásukkal veszélyt 
jelentettek a rendszerre. 


Figyelő karton 
A hálózati nyilvántartásban, fokozatos beszervezése esetén a 
kiválasztott személy adatait tartalmazta. 


fn. 
fedőnév 


hivatalos kapcsolat 

Olyan intézményi vezetők közül választják ki őket, akik - egy 
belügyminiszteri parancs szerint — , beosztásuknál, hatáskörüknél 
fogva áttekintéssel rendelkeznek az adott terület helyzetéről és 
készséget tanúsítanak az állambiztonsággal összefüggő adatok 
szolgáltatására az operatív munkát elősegítő egyes személyi és 
tárgyi feltételek biztosítására." A hivatalos kapcsolatot szóban kell 
meghallgatni, jutalomban részesíthető. Anyagait a kapcsolat 
megszakítása után meg kell semmisíteni. 


inf. 


informátor 


Katpol 

1945 márciusában Debrecenben katonai nyomozó szervként 
alakult meg a Honvédelmi Minisztérium Katonapolitikai Osztálya. 
Vezetőjévé Pálffy György" vezérkari századost nevezték ki. A 
Katpol a Magyar Kommunista Párt ellenfeleivel való leszámolás 
elsődleges eszköze lett. Foglyaikkal embertelenül, brutálisan 
bántak, rendszeresen kínozták őket. 1950 februárjában az 
állambiztonsági szervek összevonásakor beolvasztották az ÁVH-ba. 
A , Katpol emlőin nevelkedtünk? - fogalmazott egy alkalommal félig 
komolyan, félig tréfásan az ÁVH vezetője, Péter Gábor"; 


KB 
Központi Bizottság 


K-dosszié 

Körözési dosszié: az államellenes bűncselekmények miatt körözött 
személyek felkutatására és elfogására indított bizalmas nyomozás 
iratait tartalmazza. 


K-ellenőrzés 
A bizalmas nyomozás alatt álló személy postai küldeményeinek 
operatív ellenőrzése: felbontása, esetleg elkobzása. 


KGB 

Állambiztonsági Bizottság, rövidítve KGB (KOMHTEeT 
TOCYJJApPCTBEHHO  ŐegorIaCHOCTH, magyar átírásban Komityet 
goszudarsztvennoj bezopasznosztyi) a Szovjetunió állambiztonsági 
feladatokat ellátó szerve 1954 és 1991 között. A Szovjetunió 
Minisztertanácsa alárendeltségébe tartozott, vezetője (a Bizottság 
elnöke) miniszteri rangban volt, a munkát azonban ténylegesen a 


Szovjetunió Kommunista Pártja felügyelte és irányította. 

Elődszervezetei: 

1917-től: Cseka (CSK, Összoroszországi Különleges Bizottság); 
1922-től: GPU (Állami Politikai Igazgatóság); 1923-tól OGPU 
(Egyesített . Állami Politikai Igazgatóság);  1934-től  GUGB 
(Állambiztonsági Főigazgatóság), az NKVD (Belügyi Népbiztosság) 
része; 1941 február-július, majd 1943: NKGB (Állambiztonsági 
Népbiztosság), kivált az NKVD-ből; 1946-tól: MGB (Állambiztonsági 
Minisztérium), az összes népbiztosságot minisztériumra nevezték 
át; 1953: MVD (Belügyminisztérium), újraegyesült az MGB és az 
MVD; 1954-től KGB, kivált az MVD-ből. 

A külföldi hírszerzést és a katonai hírszerzést 1947-ben külön 
szervezetben, a Minisztertanács Információs Bizottsága néven 
összevonták, majd 1949-ben átszervezték és a Külügyminisztérium 
Információs Bizottsága néven működött 1952-ig, ekkor visszakerült 
az állambiztonság szervezetébe, az MGB-be. 


K-lakás 

Az ügynök és az operatív tiszt(ek) konspirált találkozói céljára 
szolgáló lakás, amelyet az állambiztonsági szerv illetve fedőszerve 
tartott fenn. 


Kutató nyilvántartás 

Ebbe a nyilvántartásba az alapnyilvántartásban szereplőknél 
kevésbé veszélyesnek ítélt személyek kerültek: az állami és 
társadalmi rend elleni bűncselekmény miatt elítélt, de 
amnesztiában részesült személyek, a nem kellően bizonyított 
politikai jellegű , bűncselekmények" elkövetői, az 1945 előtti 
erőszakszervezetek vezetői és tagjai, az 1945 előtt és után 
működött jobboldali pártok vezetőségi tagjai, a feloszlatott 
szerzetesrendnek tagjai stb. 


M-dosszié 
Munkadosszié. Ebbe gyűjtötték a hálózati személy által adott 
jelentéseket. 


NOIJ 
1979-től: a Napi Operatív Jelentések a III/I, III/II, II[/III, III[/IV 
csoportfőnökségek, megyei rendőr-főkapitányságok 


állambiztonsági szervei stb. által készített napi tájékoztató 
jelentések, amelyekből a III. Főcsoportfőnökségen készítettek 
összefoglaló tájékoztatókat. 


Objektum (vonal) dosszié 

Bizonyos objektumokra: minisztériumokra, hivatalokra, oktatási, 
művészeti, kulturális intézményekre (pl. színházakra, MIV-re, 
MTI-re stb.), gazdasági, stratégiai szempontból fontos gyárakra, 
illetve bizonyos témákra (vonalakra) vonatkozó dokumentumokat 
gyűjtötték össze ezekben a dossziékban. Az objektumokat a 
kémelhárítás, a belső reakció elhárítása, a katonai elhárítás, a 
határőr-felderítés, a büntetés-végrehajtás szervei jelölték meg, 
határozták meg parancsokban, utasításokban. 


0-dosszié 

Operatív dosszié. A személyi, csoport, figyelő, körözési, objektum, 
rendkívüli esemény, illetve az ellenőrző dossziék összefoglaló 
neve. 


PNyF 
Politikai Nyomozó Főosztály 


PRO 
Politikai Rendészeti Osztály 


RED 

Rendkívüli Esemény Dosszié: ebben gyűjtötték a rombolás, 
kártevés, röpcédulázás, falfirkálás, névtelen levél küldése, zászló 
letépése esetén - az ismeretlen elkövető(k) felkutatására — indított 
bizalmas nyomozás anyagait. 


ref. 
rendőri felügyelet 


rezidens 
Titkos munkatárs (tmt.), aki alkalmas több hálózati személy 
vezetésére. 


Rendőrtiszti Akadémia 

A Dzerzsinszkij Tiszti Iskolát 1959-ben átnevezték Rendőrtiszti 
Akadémiára (RAK): itt a BM tisztjei szerezhettek általános 
képzettséget, középiskolai végzettséget nappali és levelező 
tagozaton. 


RTE 
Rendőrtiszti Főiskola 


SZT 
Szigorúan titkos 


SZT-tiszt 

A szigorúan titkos állambiztonsági operatív tiszti állomány a 
hatvanas évek elejétől épült ki. Először hírszerzési területen: a 
hivatásos BM-hírszerzők a külképviseleteken vagy nemzetközi 
szervezetekhez - pl: ENSZ, UNESCO - akkreditált magyar 
képviseleteken diplomáciai fedésben dolgoztak. Idővel - az 1969. 


évi 002. számú BM parancs értelmében -— a minisztériumokban, 
külkereskedelmi vállalatoknál, kutatóhelyeken, nagyobb 
üzemekben, gyárakban, fontosabb állami hivatalokban, 
szállodákban, a MÁV  üzemigazgatóságoknál, a Központi 
Statisztikai Hivatalban, a Magyar Nemzeti Bankban, a Magyar 
Rádió és Televíziónál, az országos és megyei napilapoknál stb. is 
létrehoztak fedőállásokat SZT-tisztek számára. Feladatuk nemcsak 
az objektumvédelem, az ipari kémkedés megakadályozása, 
kémelhárítás volt, hanem a belső ellenség, a fellazítás elleni harc 
is. Munkájukat szigorú konspirációs szabályok szerint végezték. Az 
SZT-tisztek aktív vagy leszerelt operatív állambiztonsági tisztek 
közül kerültek ki illetve a  fedőmunkahely megbízható 
munkatársai közül választották ki őket, és aztán megfelelő 
kiképzésben részesültek. Boér Zoltán, Fráter Olivér és Ungváry 
Krisztián a kutatásaik alapján — a hódmezővásárhelyi EmlékPont 
támogatásával - egy több száz SZT-tiszt adatait tartalmazó listát 
tett közzé: [Külső hivatkozás] 


társadalmi kapcsolat 

Olyan személyek, akik az állambiztonsági szempontból fontos 
területeken , elhelyezkedésük, lehetőségük, és  alkalmasságuk 
alapján képesek az állambiztonságot érintő kérdésekben rész-, vagy 
kiegészítő információkat szolgáltatni az adott területen jelentkező 
egyes jelenségekről, eseményekről személyekről? Szóban kell 
meghallgatni őket, jutalomban részesíthetők. Anyagaikat a 
kapcsolat megszakítása után meg kell semmisíteni. 


T-dosszié 
Titkos dosszié. Az egyébként is titkosított iratokon belül egyes 


fontos ügyek külön, szigorúbb előírások szerinti kezelése. 


T-lakás 


Az ügynök és az operatív tiszt(ek) találkozására szolgáló lakás, 
amelyet azonban nem az állambiztonsági szervek tartottak fenn, 
hanem megbízható - vagy nyolcvan százalékban MSZMP-tag - 
magánszemélyek. A lakások , beszervezése? hazafias alapon, az 
önkéntesség elve alapján történt. A folyamatos átszervezések 
ellenére Budapesten a lakások többsége az V., XI, és a XIII. 
kerületben koncentrálódott, különösen az Újlipótvárosban a 
Pannónia (Rajk László) utca és a Pozsonyi út környékén. 


tmb. 
Titkos megbízott, aki elvi meggyőződésből működött együtt az 
állambiztonsági szervekkel. 


tmt. 

Titkos munkatárs, az állambiztonsági szervek hálózatának 
legmegbízhatóbb tagja: elvi meggyőződéséből, áldozatkészen, 
kezdeményezőleg vett részt a titkos együttműködésben, és a 
legbonyolultabb feladatok elvégzésére is alkalmas volt. 


V-dosszié 

Vizsgálati dosszié: ebben találhatók az állambiztonsági szervek 
hatáskörébe tartozó ügyekben, általuk lefolytatott büntetőeljárás 
iratai. 


Felhasznált irodalom: 

ÁBTL, , Tájékoztató a leggyakrabban előforduló állambiztonsági 
szakkifejezésekről, rövidítésekről és kódokról" — összeállította: Cseh 
Gergő Bendegúz; 

A 0012/1972. számú (július 31.) BM parancsból (ÁBTL); 

Tabajdi Gábor: Titkos belügyi lakások Budapesten, HVG online, 
2010. november 18. [Külső hivatkozás]; 


Tabajdi, i. m. 244. o. 
Wikipédia 


Állambiztonsági Ki kicsoda 


A szócikkek megírásához elsősorban a tisztek ÁBTL-ben levő 
személyi dossziéi (ún. , személyi fogyaték") anyagait: a különböző 
időben született önéletrajzokat, adatlapokat, a munkájukra 
vonatkozó feljegyzéseket, jelentéseket, a főnökök minősítéseit, az 
esetleges fegyelmi ügyek jegyzőkönyveit használtam fel. Segítséget 
jelentettek az ÁBTL Archontológia életrajzai, illetve különböző, a 
korszakkal foglalkozó könyvek szócikkei, jegyzetei is. Egyes 
tisztekről viszonylag sok dokumentum áll rendelkezésre, míg 
másokról csak nagyon kevés, vagy semmi. A szövegben (minden 
fejezetben az első előfordulásnáb csillaggal jelölöm azokat a 
tiszteket, akikről találtam anyagot, és így ők szerepelnek ebben a 
fejezetben. 

A szócikkekben szerepelnek a politikai rendőrség legfőbb 
irányítói, a belügyminiszterek, és az ő állambiztonsági helyetteseik 
is. 


Agócs István (1929-?) 

Belügyi pályáját 1946-ban kezdte Szegeden közrendőrként. 1948 
szeptemberétől az ÁVH helyi osztályán, majd Budapesten, a 
központban dolgozott. 1953-ban a Tanulmányi Osztályról a belső 
reakció-elhárításhoz került: csoportvezető, majd alosztályvezető. A 
forradalom után az Országos Rendőr-főkapitányság Politikai 
Nyomozó Főosztályán alosztályvezető, 1958 és 1962 között a I[/5 
Osztályon (belső elhárítás) az A alosztály vezetője. 1966-tól 1971-ig 
osztályvezető a III[/III-3 élén (horthysta erőszakszervek, volt 
fasiszta és polgári pártok, politikai elítéltek, ellenforradalmárok, 
aktív ellenséges személyek elhárítása). Ezután a  BREK 


Állambiztonsági Szervénél alosztályvezető, mb. osztályvezető, 
osztályvezető, 1985-től pedig osztályvezetői beosztása megtartása 
mellett a rendőrfőkapitány állambiztonsági és ügyrendi helyettese. 
1988-ban nyugdíjazták, de 1989-ben tanácsadóként foglalkoztatták, 
napi 6 órában havi 12 ezer forintért. 

1963-ban A bomlasztás, leválasztás, elszigetelés, mint a 
realizálás módszerei címmel írt tanulmányt. A hatvanas-hetvenes 
években ő vezette a volt politikai elit elleni bizalmas 
nyomozásokat, bomlasztó eljárásokat. Része volt a népi írók elleni 
eljárások kitalálásában és engedélyezésében. 

Lengyel születésű felesége szovjet hírszerző, és egyidejűleg a 
magyar állambiztonság D-27 kódszámú SZT-tiszje volt. 

Rangjai: r. tizedes (1948), r. főhadnagy (1949), áv. főhadnagy 
(1949), százados (1956), őrnagy (1958), alezredes (1964), ezredes 
(1986). 

Iskolai végzettsége: Dzerzsinszkij Tiszti Tanosztály; MSZMP KB 

Pártfőiskola (kétéves); Rendőrtiszti Főiskola ÁB szak, kéthónapos 
vezető-továbbképző tanfolyam. 
(ÁBTL, Archontológia; A megtorlás szervezete, A politikai rendőrség 
újjászervezése és működése 1956-1962, Állambiztonsági Szolgálatok 
Történeti Levéltára - L/Harmattan, Budapest, 2013, 138. o.; Tabajdi— 
Ungváry, i. m. 128. o.) 


Balázsi Béla (1921-1975) 

Szülei korán elváltak, anyja nevelte, vasöntő mester apját nem 
ismerte. 1941 év végén szerszámkészítő tanoncként szabadult. 
1944-ben megszökött a katonai alakulatától és részt vett a 
fegyveres ellenállásban, ezért letartóztatták. A vizsgálati fogságban 
-— hogy ne kelljen vallomást tennie - felvágta a torkát, ettől rekedt, 
halk lett a hangja. (Ez egy későbbi jellemzése szerint akadályozta a 
munkájában.) 


1945-ben került a politikai rendőrséghez,  1950-ig  - 
nyomozóként, majd kémelhárítóként - hálózati operatív munkát 
végzett; csoportvezető, alosztályvezető, osztályvezető-helyettes 
volt. 1950-1955 között a Vizsgálati Főosztályt vezette, majd a 
kémelhárításnál szolgált. 

1952-es minősítése szerint ,a kapott kritikát néha csak 
formálisan fogadja el [..] Munkája néha felületes, beéri 
látszateredményekkel." A dokumentumra kézírással Juhász ezredes 
ezt írta: ,Ez a jellemzés egy árnyalattal jobbnak tünteti fel a 
helyzetet a valóságnál. [...] súlyosabbnak ítélendő a hibák állandó 
takargatása is." 1953 decemberében Gerő Ernő belügyminiszter 
értékelte a tevékenységét: , Több bizalmas munkában részt vett, 
ahol jól megállta a helyét. Mint a Vizsgálati Főosztály vezetőjének 
komoly érdemei vannak a helyes vizsgálati módszerek 
meghonosításában és a törvényesség megszilárdításában. Számos 
jelentős államellenes bűnügy kivizsgálásában eredményes munkát 
végzett." 

1956. . november  1-jén négy társával — együtt az 
, ellenforradalmárok" letartóztatták  Kesztölcön és Dorogra 
szállították őket: , kihallgatása alkalmával több államtitkot képező 
adatot mondott el, szembesítések során felfedte az ugyancsak 
őrizetben tartott Babics rny. szds.-sal kapcsolatban, hogy ő is 
államvédelmi tiszt, aminek következtében Babics szds-t súlyos 
bántalmazásoknak és vallatásoknak vetették alá." Ezért Balázsi 
ellen 1957. január 15-én Tömpe István, a belügyminiszter első 
helyettese vizsgálatot indított, és ennek idejére - teljes illetménye 
meghagyásával - felfüggesztette beosztásából. 1957. október 1-jén 
saját kérésére leszerelték. 

1958 szeptemberében Debrei József őrnagy a Kohó- és Gépipari 
Minisztérium Központi Személyzeti Osztályának megkeresésére 
azt válaszolta, hogy Balázsi a BM-ben ,munkáját jól végezte, 
magatartása ellen kifogás nem volt." Balázsi ekkor főosztályvezetői 


beosztásban a minisztériumban dolgozott, majd a tárcához tartozó 
Műszaki Tájékoztató és Propaganda Intézetet vezette. (Később 
zöldséget árult egy vásárcsarnokban.) 

Rangjai: alhadnagy (1945), áv. hadnagy (1948), áv. százados 
(1949), áv. őrnagy (1952), áv. alezredes (1954). 

Iskolai végzettsége: 3 polgári, 6 hónapos nyomozói tanfolyam, 
1952-es adat szerint az ELTE JTK levelező tagozatán tanult (nem 
tudni, hogy befejezte-e a tanulmányait). 

Államvédelmi munkájáért több kitüntetésben részesült. 

(ÁBTL, BM Központi Fogyaték 0211) 


Biszku Béla (1921) 
1937-1945: — lakatosinas majd  szerszámlakatos. 1938-ban 
bekapcsolódott az ifjúmunkás-mozgalomba, 1943-ban belépett a 
Vasas Szakszervezetbe, 1944-ben a Magyar Kommunista Pártba. 
1944-1945-ben az angyalföldi fegyveres ellenállás egyik szervezője. 
1946-tól az MKP Budapesti Pártbizottságán munkatárs, majd 
osztályvezető. 1949 júniusától a Budapesti  Pártbizottság 
Káderosztályának vezetője. 1951-es leváltásától 1953-ig a X. 
kerületi, 1955 szeptemberétől 1956 október végéig pedig a XIII. 
kerületi pártbizottság titkára. 

1956-1957: az MSZMP Budapesti Bizottságának első titkára. A 
forradalom első napjaiban a XIII. kerületi Pártbizottság tagjaiból, 
párttagokból és munkásokból fegyveres csapatokat szervezett a 
felkelők ellen. A forradalom utáni megtorlás egyik irányítója. 1957. 
február 28-tól a Forradalmi Munkás-Paraszt Kormány tagja, ekkor 
bízták meg a belügyek vezetésével. Augusztus 26-án Moszkvában 
tárgyalt a Nagy Imre-per előkészítéséről. 1961 szeptemberétől 1962 
novemberéig — a Minisztertanács elnökhelyettese. 1962 
novemberétől 1978-ig az MSZMP KB adminisztratív ügyekért 
felelős titkára. 1965-től Kádár János állandó helyettese. 1958-1971 


és 1975-1985 között országgyűlési képviselő. 1956 novemberétől 
tagja az MSZMP IKB-nak, 1985-ig az MSZMP KB-nak, 1980-ig a PB- 
nek is. 

(Tabajdi-Ungváry, i. m. 99. o.) 

Skrabski Fruzsina és Novák Tamás Bűn és büntetlenség című 
2010-ben készült dokumentumfilmjében Biszku többek között a 
következőket mondta 1956-ról: ,..7/ én  ellenforradalomnak 
tartom."; A megtorlásról, ítéletekről: , Mi ezekben az ügyekben 
konkrétan semmiféle beavatkozással nem éltünk. Ez legenda. [...] Mi 
nem avatkoztunk személyesen egyetlen ügybe se."; Nagy Imréről: 
,[...] megérdemelte a sorsát."; Saját felelősségéről: , Senkitől nem 
kérnék bocsánatot. [...] Nincs miért bocsánatot kérnem! 


Dékán István (1919-1975) 

Rákosi Mátyás unokahúgának, Kardos Évának a férje. 1943-tól a 
KMP tagja. Négy polgárit végzett. Pincérnek tanult, néhány évig 
(1936-1937-ben, ill. 1939-1940-ben) a szakmájában, 1937 őszétől 
1939 végéig pedig a Hamburg melletti autópálya építkezésén 
dolgozott. 1940 őszén bevonult, és árkász lett. 1942-ben szovjet 
hadifogságba esett, 1943 májusától elvégezte az antifasiszta iskolát, 
ezután 1944 tavaszáig egy partizánegységben a német vonalak 
mögött harcolt, majd ejtőernyős kiképzést kapott. 

Állambiztonsági pályafutása 1945 januárjában kezdődött: 
politikai nyomozóként az elsők között tette le az esküt. A Budapesti 
Főkapitányság Politikai Rendészeti Osztályára, majd az ÁVO-hoz 
került: itt a Külföldi hírszerzés és elhárítás alosztály vezetője, 
őrnagyi rangban. 1948 októberétől a BM ÁVH B ügyosztályán a 
Külföldi elhárítás alosztály vezetője alezredesként. 1950 első 
félévében a Kémelhárító Osztály vezetője. Tevékenyen részt vett a 
koholt vádakkal letartóztatott politikai foglyok kihallgatásában. 
1950 második felében leváltották, ,a párthoz, feletteseihez, 


munkatársaihoz való rossz viszonya, szakmai és politikai 
önképzésének elhanyagolása?" miatt. Ezután a Belkereskedelmi 
Minisztériumban osztályvezető, majd a hadiiparért felelős — Rákosi 
testvére, Bíró Ferenc irányította — Középgépipari Minisztériumban 
személyzeti — előadó. 1953 májusában visszahívták a 
Belügyminisztériumba, de már előtte januártól részt vett a Péter 
Gábor és társai ügyében indult vizsgálatban. Júliustól 
belügyminiszter-helyettessé, , 1954 januárjától államvédelmi 
miniszterhelyettessé nevezték ki vezérőrnagyi rangban, 1955 
decemberétől 1956. október 22-ig a belügyminiszter első, 
államvédelmi helyettese. Ő felügyelte többek között a hírszerzést, a 
kémelhárítást, katonai elhárítást. 

A forradalom napjaiban a Szovjetunióba menekült, és 1957 

nyarán tért haza. Az Európa Kiadónál dolgozott fordítóként 1960- 
ig, amikor kinevezték a Nemzeti Szálló igazgató-helyettesévé, 
később egyidejűleg a Vendéglátó-ipari Technikumot és a visegrádi 
Hotel Silvanust igazgatta. 1962 augusztusában kizárták az MSZMP- 
ből. 
(Trójai faló a Belügyminisztériumban. Az ÁVH szervezete és 
vezérkara 1953-1956, LHarmattan, Budapest, 2014, 180-181. o.; 
Müller Rolf: Politikai rendőrség a Rákosi-korszakban, Jaffa, 
Budapest, 2012, 111. o.) 


Dudás Lukács (1930-?) 

Személyi anyaga nem található az ÁBTL-ben. Csak annyi deríthető 
ki róla, hogy 1953-ban már az ÁVH-nál dolgozott tizedesként. 
(ÁBTL, 2.8.1- BM állományparancsok - 1-53/1953/49. kötet) 


Dzerzsinszkij, Feliksz Edmundovics (1887-—1926) 
Egy nyolcgyermekes lengyel földbirtokos fia. 1917. december 7-én 


az ő javaslatára és vezetésével jött létre az , ellenforradalom és 
szabotázs elleni harcra?" a Cseka. 1919 végére a szervezet az egész 
országot behálózta. A gyerekként jezsuita papnak készült, 
aszkétikus, puritán, kötelességtudó Dzerzsinszkij teremtette meg a 
Cseka minden törvény felett álló hatalmát. Előbb Lenin , hű ebe", 
majd tekintélyével és támogatásával Sztálint segítette a hatalomba. 
, Tökélyig jutott a csekista művészetben, az ellenség ízekre 
szedésében" - ahogy utódja, a szintén lengyel származású 
Vjacseszlav Menzsinszkij jellemezte. 

(Donald Rayfield: Sztálin és hóhérai - A zsarnok, és akik neki 
gyilkoltak, Park, Budapest, 2011) 


Farkas Vladimir (Lőwy, 1925—2002) 
Az ÁVH egyik vezetője. Apja, Farkas Mihály, az országot irányító 
Rákosi-trojkában honvédelmi miniszter. 

Nagyanyja nevelte fel szülővárosában, Kassán. Édesapja 1939- 
ben vitette ki magához Moszkvába. A háború kitörésekor 
önkéntesként tankelhárító árkokat ásott. Később apjával, annak 
családjával és az emigráns magyar pártvezetéssel együtt Ufába 
telepítették át. Itt néhány hónapig esztergályosként dolgozott. 
1942-1943 között az MKP megbízásából elvégezte a Komintern 
káderképző iskoláját, 1944-ben rádiós kiképzést kapott. 

1945-ben tért haza, az MKP pártközpontjában lett rádiós. 1946- 
ban a Magyar Államrendőrség Államvédelmi Osztályára került, 
alhadnagyként a lehallgatásokkal és a levélcenzúrával foglalkozó 
(IX.) alosztályra. 1948 augusztusától az alosztály vezető-helyettese, 
1949 márciusától vezetője. A Rajk-perben nemcsak a lehallgatást 
végezte, de Justus Pál és Cseresznyés Sándor egyik kihallgatója is 
volt. A per után soron kívül őrnaggyá léptették elő. 1950-ben a 
szociáldemokraták, illetve Szűcs Ernő ÁVH ezredes elleni vizsgálat 
egyik irányítója, 1950 elejétől az ÁVH Operatív Főosztályát vezette, 


1951 szeptemberétől a Hírszerző Főosztályt. 

Részt vett Kádár János és Kállai Gyula kihallgatásában. 1955- 
ben saját kérésére távozott az ÁVH-ból. 

1956 nyarán a pártvizsgálat felelősnek mondta ki őt is a 
törvénysértésékért, ezért augusztusban kizárták a pártból, 
októberben pedig letartóztatták. 1957-ben 12 évre ítélték. Egyéni 
kegyelemmel szabadult 1960. április 1-jén.  Félreállították, 
mellőzött ember lett. Először fordítást vállalt, mások nevén 
bedolgozott, a Belkereskedelmi Kölcsönző Vállalatnál bérelszámoló 
volt. Az ELTE-n megkezdett tanulmányait nem fejezhette be, a 
KSH-nál középfokú, majd felsőfokú statisztikusi képesítést szerzett. 
Ilyen minőségben végezte munkáját, majd 1976-tól nyugdíjazásáig, 
1986-ig a Volán Tröszt tanácsadója. 

Rangjai: áv. százados (1948), áv. őrnagy (1949), áv. alezredes 
(1951). 

(Trójai faló a Belügyminisztériumban, i. m. 200—-201. o.) 


Fodor Miklós (1924-1985) 

Eredetileg nyolc elemit végzett. 1949 elejétől szolgált az ÁVH-nál, a 
Belügyminisztériumban, de 1956 előtti tevékenységéről nem 
rendelkezünk adatokkal. 1956. október 23-tól 30-ig a BM központi 
épületében tartózkodott, több akcióban vett részt. 

,Jó munkájának eredményeképpen - áll 1958-as minősítésében — 
kilenc ellenforradalmi tevékenységet kifelytő [(sic!] személy került 
őrizetbe, s 37 személy ellen szabadlábon indult eljárás. Ezen kívül 
nagyrészt már feldolgozott öt "Forradalmi Katonai Tanács-ban 
szereplő személyek ügyét." 

1960-ig a belső elhárítás területén, a volt horthysta 
erőszakszervezetek vonalán dolgozott. , A kutató, felderítő munkája 
során több mint 100, megyénk területén élő olyan személyt derített 
fel, akik ellenséges kategóriát képeznek és ez ideig nem szerepeltek 


nyilvántartásunkban." (1960) 

1960 és 1962 között jeles eredménnyel elvégezte a BM 
Rendőrtiszti Akadémiáját, nappali tagozaton. Ezután operatív 
beosztottként a Szolnok megyei Rendőr-főkapitányság II[/III-1 
alosztályára került ,....] új munkaterületre, az rk. egyház és 
szerzetesek vonalára lett helyezve." 1963-ban főoperatív beosztottá 
léptették elő. 1968 végétől a megyei III[/III-nál szolgált. ,Az 
ügynökség — tartása — és foglalkoztatása tekintetében a 
következetesség, pontosság jellemezte munkáját, kapcsolatai 
tisztelték és megfelelő tekintélyt szerzett előttük." Ugyanakkor 
,munkája során előfordult eredménytelenség —- nem a legjobban 
sikerült beszervezés vagy akció." (1968) 

1973 nyarán saját kérésére nyugdíjazták. 

Rangjai: őrmester (1949), főtörzsőrmester (1950), alhadnagy, 
hadnagy (1951), főhadnagy (1954), százados (1958), őrnagy (1963), 
alezredes (1969) 

Nyolc kitüntetést kapott, többek között a Munkás-Paraszt 
Hatalomért Érdem Érmet az , Ellenforradalom leverésében való 
részvételért." Ötször kapott dicséretet -— a főkapitánytól is -, és 
háromszor pénzjutalmat is. Négyszer követett el fegyelemsértést 
(1959-ben, 1965-ben és 1971-ben kétszer), de ezek oka egy 
kivételével az adatlapján törölve van. 1959-ben írásban 
figyelmeztették, mert ,ismerős polgári személy lakásügyébe 
jogtalanul beleavatkozott." 

(ÁBTL, Jász-Nagykun-Szolnok megyei Fogyaték, 933) 


Földes László (1914-2000) 

Eredetileg asztalos. A káderosztály vezető-helyettese 1946-tól 1948- 
ig az MKP budapesti pártbizottságán, 1949 és 1951 között az MDP 
Központi Vezetőségében. Ezután Sztálinvárosban nagyüzemi 
párttitkár. 1955-től külkereskedelmi miniszter-helyettes. 


1956 októberében a párt katonai bizottságának tagja. Az IKB, ill. 
KB tagja (1956-70), a párt Szervező Bizottságában is részt vett 
(1956-57). A KB Káderosztályának vezetője (1957), Tömpe István 
utódjaként lett a belügyminiszter első helyettese, főleg az 
állambiztonságot felügyelte 1964-ig. 1967—1972: mezőgazdasági és 
élelmezési miniszterhelyettes, majd 1980-ig a Hungexpót vezette. 


Galambos József (Háner, 1921, Bécs —1979) 

Négy polgárit végzett, majd vasesztergályosként dolgozott. 1938- 
ban belépett az SZDP-be, 1944-ben az MKP-ba. 1942-től katona, 
1944 októberében megszökött az egységétől. 1945-től a MADISZ- 
ban különböző tisztségeket töltött be. 1948 októberétől az MDP KV 
Szervezési Osztályán instruktor, 1950-1952 között a KV Ifjúsági 
Osztályát vezette. A kétéves pártfőiskola elvégzése után a KV Párt- 
és Tömegszervezetek Osztályán főinstruktőr. 

1956 júniusában lépett belügyi szolgálatba: a BM VI. 
(Mezőgazdasági Szabotázselhárító) Osztály vezetője lett alezredesi 
rangban. A forradalom bukása után a szovjet csapatokkal elhagyta 
Budapestet, majd részt vett a Politikai Nyomozó Főosztály 
megszervezésében, helyettes vezetője, majd 1958 elejétől a 
főosztály vezetője. 1961 márciusától 1966 elejéig belügyminiszter- 
helyettes, majd I. helyettes, emellett 1962 augusztusától 1966-ig a 
III. Főcsoportfőnökség vezetője. 1966-tól 1973-ig a belügyminiszter 
személyügyi helyettese, a IV. Főcsoportfőnökség vezetője. Saját 
kérésére nyugdíjba helyezték és ekkor a Vörös Zászló 
Érdemrenddel tüntették ki. 1966-1970: az MSZMP KB tagja. 

Rangjai: alezredes (1957), ezredes (1958), vezérőrnagy (1962) 
(Trójai faló a Belügyminisztériumban, i. m. 218-219. o.; ÁBTL, 
Archontológia 


Harangozó Szilveszter (1929) 

A MÁV-nál, majd egy cipőgyárban dolgozott. 1949-ben került az 
ÁVH-hoz próbarendőrként, majd különböző megyei osztályokon 
szolgált. 1951-ben a központba, az Ellenőrzési osztályra helyezték. 
1952-ben előléptették főhadnaggyá és kinevezték az ÁVH titkárság 
vezetőjévé, majd a BM Belső reakció-elhárítás Osztályán főoperatív 
beosztott, csoportvezető. 

A forradalom leverése után az ORFK Politikai Nyomozó 
Főosztály egyik megszervezője, annak alosztályvezetője, majd a 
II/5 osztályon (belső reakció elleni harc) alosztályvezető-helyettes, 
osztályvezető-helyettes. Részt vett többek között Fekete Sándor, 
Hegedűs B. András, Litván György, Mérei Ferenc kihallgatásain. 
1963 után ő felügyelte a népi írókat, a tudományos intézményeket, 
és irányította az ügynökhálózat újjászervezését. Ő volt a 
tartótisztje Szakáts Miklós színésznek, Szepesi Györgynek, vagy 
Nagy Péter akadémikus, irodalomtörténésznek. 

1962 végétől 1966-ig vezette a III[/III-5, illetve 4. osztályt 
(elhárítás kulturális területen), 1966-ban a III[/III csoportfőnök 
helyettesének nevezték ki, 1977-től  csoportfőnök és a 
főcsoportfőnök első helyettese. 1985 elejétől 1989. április 30-ig a III. 
Főcsoportfőnökség vezetője, egyúttal állambiztonsági 
miniszterhelyettes. Állandó tagja az MSZMP KB operatív 
bizottságának, amely meghozta az , ellenséges-ellenzéki?" személyek 
elleni intézkedéseket. Fontos kezdeményező szerepet játszott 
különböző folyóiratok (Liget, Tiszatáj, Mozgó Világ) betiltásában, 
ellenzékiek kirúgásában, vegzálásában. 

Rangjai: ezredes (1965), vezérőrnagy (1972), rendőr altábornagy 
(1985). 

Iskolai végzettsége: Öt elemi, négy polgári, kereskedelmi iskola, 
pártiskola (hat hónapos), Dzerzsinszkij iskola (három hónapos), két 
félév az ELTE BTK történelem szakán, félbehagyott tanulmányok 
az ELTE jogi karán, Marxizmus- Leninizmus Esti Egyetem, 


hároméves pártiskola, MSZMP Politikai Főiskola vezetőképző 
tanfolyama. 

28 kitüntetésben, 22 dicséretben és jutalomban részesült. 1979- 

ben aranytőrt, 1989-ben húszezer forint értékű festményt és 
aranyórát kapott. 
(ÁBTL, Archontológia; Tabajdi Gábor - Ungváry Krisztián: 
Elhallgatott múlt. A pártállam és a belügy. A politikai rendőrség 
működése Magyarországon 1956-1990, 1956-os Intézet- Corvina, 
Budapest, 2008, 228—232. o.) 


Hárs István (1924-2014) 

A gimnázium befejezése után fémesztergályosként dolgozott. 1944 
tavaszán — megszökött a  munkaszolgálatból. 1945 utáni 
munkahelyei: MKP pártapparátus (segédmunkás), Tudakozó Iroda, 
majd a Budapesti Pártbizottság Agitációs és Propaganda Osztályán, 
illetve az MDP Szervező Bizottságán politikai munkatárs. 1950 és 
1952 között elvégezte a kétéves pártfőiskolát. 1952 és 1954 között 
az MDP KV Adminisztratív Osztályának helyettes vezetője. 1954 
szeptemberétől áv. ezredesként a Hírszerző Osztály (1955. október 
1-től Főosztály) élére nevezték ki. 1955. december 16-tól 
belügyminiszter-helyettes, egyben az Államvédelmi 
Főcsoportfőnökség vezetője. 

1957 júniusában került a Magyar Rádióhoz: először az Agitációs 
és Propaganda Főosztályt vezette, 1959 októberétől a Magyar Rádió 
és Televízió elnökhelyettese, a két intézmény szétválása után, 1974- 
től 1988-ig a Magyar Rádió elnöke. 1975-1988: az MSZMP KB tagja. 

Iskolai végzettsége: ELTE Jogi Kar. 

(Tóth Eszter: A politikai és gazdasági hírszerzés szervezettörténete 
1945—-1990. in: A megtorlás szervezete, i. m. 398. o.; Trójai faló a 
Belügyminisztériumban, i. m. 245. o. 


Hollós Ervin (Holzschlag, 1923—2008) 

Hat elemit végzett, szűcssegéd volt. 1938-tól az MSZDP ifjúsági 
csoportjának titkára,  1939-től a párt Országos Ifjúsági 
Bizottságának tagja, a betiltott Kommunista Párt tagja. 1942—1944 
között — börtönbüntetésre ítélték tiltott kommunista és 
háborúellenes tevékenység miatt. 1945-től a MADISZ budapesti 
titkára, 1952-1956 között a DISZ KV titkára. Az ötvenes évek elején 
elvégezte a hároméves pártfőiskolát és az ELTE BTK történész 
szakát. 

A restauráció során Kádár János felkérésére a 
Belügyminisztérium állományába került. 1957. április 15-től az 
ekkor megalakított II/5 Osztály (belső reakcióelhárítás) vezetőjévé 
nevezték ki, alezredesi rangfokozattal. Aktívan részt vett a 
megtorlásokban, így a Petőfi kör vezetőinek letartóztatásában és 
kihallgatásában, a Nagy Imre-per előkészítésében. 

1962-ben több sztálinista vezető káderhez hasonlóan, őt is 
eltávolították a BM-ből. Kinevezték a Művelődésügyi Minisztérium 
Marxizmus-Leninizmus Oktatási Osztályának helyettes vezetőjévé, 
emellett a Budapesti Műszaki Egyetemen a tudományos 
szocializmus tantárgyat oktatta. A hatvanas évektől, részben 
feleségével - Lajtai Verával, a  Pártélet című folyóirat 
szerkesztőjével - több könyvet is írt a forradalomról (közülük a 
legismertebb a Köztársaság tér 1956 című), amelyekben a szovjet 
katonai beavatkozás és a megtorlás jogszerűségét bizonygatta, és 
azt, hogy 1956 a horthysta-fasiszta erők ellenforradalmi 
puccskísérlete volt, a külföldi imperialista erők segítségével. 

Eörsi István az Igaz mértékkel című, az Élet és Irodalom 2003. 
január 20-i számában megjelent cikkében többek között ezt írta 
Hollósról: ,,[...] 1955 tavaszán a Szabad Ifjúságtól rúgatott ki. 1955 
őszén az Akadémia államvédelmi vagy  pártapparátusának 
segítségével meggátolta, hogy Lukács György aspiránsa lehessek. 
1960 áprilisában feltehetően bátyám közbenjárására és a 


kommunista nómenklatúra jóvoltából felkerültem az egyéni 
kegyelemmel szabadulók listájára, de Hollós [...] arra hivatkozott, 
hogy szabadulásom esetén nem garantálható a közrend, és elérte, 
hogy ekkor még ne engedjenek ki. [...] 

(Tabajdi-Ungváry, i. m. 70-73. o.) 


Horváth József dr. (1931-?) 

Üveggyárban, 1945—1949 között pedig a csepeli acél- és fémműben, 
majd asztalos tanoncként dolgozott. 1949 elején lépett belügyi 
szolgálatba: a szombathelyi karhatalmi századnál, kiképző 
ezrednél, majd Győrben, Budapesten raj-, őrsparancsnok, az ÁVH 
Belső Karhatalmi egységeinél és különböző parancsnokságainál 
segédtiszt, századparancsnok, tiszti kiképző, beosztott. 

A forradalom alatt - önéletrajza szerint — hatszor vett részt 
karhatalmi bevetésben, november elején a Kozma utcai börtönbe 
csukták. 1956 végétől kormányőr - részt vett Kádár János 
személyes védelmében is -, majd a Politikai Nyomozó Osztálynál 
főelőadó, operatív beosztott. 1959-től főoperatív beosztottként a 
II/5 Osztály (belső reakció-elhárítás) E alosztályán a bíróságok, 
ügyészség, és az ügyvédi kamarák elhárítási területén 
tevékenykedett. 1964-1970 között a III[/III-4 Osztály (Elhárítás a 
kulturális területen) A alosztályának csoportvezetője, majd a B 
alosztályvezetője. 

1973-tól egyre feljebb jutott a belügyi ranglétrán. Először a III/ 
III-2 Osztály (elhárítás az ifjúság körében) vezetője, majd 1974-től 
1981-ig a III/III-4 Osztály vezetése mellett a  csoportfőnök 
helyettese, majd 1984-től első helyettese, 1985től 1990-ig 
nyugállományba helyezéséig csoportfőnöke. 

Fizetése 1985 januárjában -  csoportfőnökké történt 
kinevezésekor - 10 850 forint, 1989 januárjában 26 100 forint volt. 

Rangjai: próbarendőr (1949), áv. főhadnagy (1955), százados 


(1958), őrnagy (1963), alezredes (1968), ezredes (1975), 
vezérőrnagy (1985) 

Iskolai végzettsége: BM Karhatalmi Tanfolyam, MDP három 
hónapos pártiskola, Határőr és Belső Karhatalmi Tiszti Iskola, ELTE 
Állam- és Jogtudományi Kar, Marxizmus-Leninizmus Esti Egyetem, 
SZKP Pártfőiskola, MSZMP KB Politikai Főiskola: 10 hetes, illetve 2 
hónapos vezető-továbbképző tanfolyam. 

19 kitüntetésben részesült; többek között: Munkás-Paraszt 
Hatalomért, , Az állambiztonság tiszteletbeli munkatársa" (KGB- 
jelvény), Harci együttműködés erősítése érdemérem (KGB), szovjet 
Vörös Csillag Érdemrend. 30 alkalommal kapott dicséretet, illetve 
jutalmat (1980-ban a KGB elnökétől tárgyjutalmat az eredményes 
együttműködésért, 55. születésnapjára aranytőrt a 
belügyminisztertő). A rendszerváltás után több, félrevezető 
információkat tartalmazó visszaemlékezése jelent meg. 

(ÁBTL, Archontológia; Tabajdi-Ungváry, i. m. 116-117. o.; Szigorúan 
titkos "89, LHarmattan, Budapest, 2014) 


Kabai Mihály (1928 —?) 

Nyolc elemit végzett. 1947 és 1950 között üveggyári segédmunkás, 
ezután sorkatona. 1952-től szolgált a politikai rendőrségnél, 
elvégezte a Dzerzsinszkij iskolát. 1956 előtti tevékenységére 
vonatkozóan nincsenek dokumentumok. 

A forradalom napjaiban részt vett a Belügyminisztérium 
épületének védelmében és több fegyveres akcióban. Az év végén 
Nyíregyházára helyezték a megyei RFK Politikai Nyomozó 
Osztályra, majd kérésére hamarosan Szolnokra került a Vizsgálati 
alosztályra, vizsgálónak. 1958-as Minősítése szerint , Munkáját a 
kezdeti időben nagy szorgalommal és odaadással végezte, később 
[...] személyi ellentétek keletkeztek vezetője és közötte, valamint a 
vizsgálati alosztály egyes dolgozói között, ami munkájának 


hanyatlásához vezetett. Volt alosztály vezetője leváltása után újból 
nagy lendülettel fogott [..] munkájához, azonban, amikor 
tudomására lett hozva, hogy nem lesz megbízva az alosztály 
vezetésével és más munkaterületre kerül át, újabb törés következett 
be." 1958-ban az Útlevél csoportnál előadó volt, majd operatív 
munkásként . államtitok-védelem lett a feladata. (.[...] hálózat 
kiválasztása, szervezés terén merülnek fel problémák. Többször 
előfordult, hogy tanácstalan.") 

1963 és 1967 között Figyelődossziés személyekkel, volt politikai 
elítéltekkel, majd 1971-ig a volt szerzetesrendek tagjaival 
foglalkozott. Ezután kiemelt főoperatív — beosztottként 
visszahelyezték a , veszélyes személyek?" ellenőrzésére. A váltást 
, sérelmesnek ítélte meg [...] Munkakörének megváltoztatása emberi 
magatartásában, munkája végzésében, aktivitásában negatív 
változást eredményezett. Ezzel magyarázható - áll az 1975-ös 
Minősítésében - hogy ital hatása alatt az operatív elveket sértő 
cselekményt követett el, melyért a Szerv vezetője "megrovás" 
fenyítésben részesítette." 1975 és 1983 között még kétszer 
fenyítették szolgálati fegyelem megsértése, illetőleg tiszthez 
méltatlan magatartása miatt. 

Minősítéseiben visszatérőek a magatartásával kapcsolatos 
problémák. Sértődékeny. ,, Kijelentéseit esetenként indulat vezérli, 
téves nézeteihez mereven ragaszkodik." Véleménye , esetenként 
sértő, nem eléggé objektív." Főnökei azt várják tőle, hogy munkáját 
,nagyobb  ambícióval és lelkesedéssel végezze." 1983-ban 
nyugdíjazták. 

1966-tól őrnagy, és ebben az évben fejezte be a kétéves 
Rendőrtiszti Akadémiát. Pályafutása során öt kitüntetést kapott. 
(ÁBTL, Jász-Nagykún-Szolnok megyei Fogyaték, 1436) 


Kolláth Ferenc (1928-?) 


Belügyi szolgálatának kezdete 1947 június. Az ötvenes évek első 
felében főhadnagyként az angol-amerikai osztály A alosztályának 
helyettes vezetője. 1960 körül az illegális  rezidentúrák 
felállításával és irányításával foglalkozó 19 fős I[/3-G alosztályt 
vezette őrnagyi rangban. 1982. június 16-án az MSZMP 
Belügyminisztériumi Bizottsága elméleti tanácskozásán előadást 
tartott a hírszerzés 1956. október 23. és 1957 júliusa közötti 
időszakáról (in: Történeti hűséggel. A Belügyminisztérium és szervei 
újjászervezése, a hatalom megszilárdításáért kifejtett tevékenysége, 
1985, BM Könyvkiadó). 

Vékonyka személyi-dossziéjában nagyon kevés dokumentum 
található. 1985 áprilisában ment nyugdíjba. Rendőrtiszti 
Akadémiát végzett, angol felsőfokú nyelvvizsgát tett le. 1964-től 
alezredes. Pályáján 12 kitüntetést kapott, 1957-ben - nyilván az 
, ellenforradalom leverésében? szerzett érdemeiért - hármat is 
(Munkás-Paraszt Hatalomért, Fegyverrel a hazáért, Közbiztonsági 
Érem arany). Többször részesült parancsnoki dicséretben, pénz- és 
tárgyjutalomban is, 1988-ban pedig szociális körülményei miatt 
6000 forintos segélyben. A felesége is a BM-ben dolgozott. 

(ÁBTL, BM Központi Fogyaték 17200; A megtorlás szervezete, i. m. 
51., 84., 402. o.) 


Komornik Vilmos (1923-?) 

Négy polgári iskolát végzett, 1943-tól 1947 végéig szabóként 
dolgozott. 1948-ban az ifjúsági mozgalomban (IX. kerületi MADISZ, 
Ifjúsági Bizottság) tevékenykedett, egyidejűleg elvégezte az MDP 
három hónapos pártiskoláját, majd a pártapparátusba helyezték. 
1948-tól 1951-ig az MDP KV Szervezési Osztályán politikai 
munkatárs, ezután három évig Moszkvában tanult az SZKP 
Pártfőiskoláján. Hazatérve az MDP Pártfőiskola Tanulmányi 
Osztályát vezette két évig, 1955 és 1956 között pedig 


igazgatóhelyettes volt. Ebben az időben a Zrínyi Miklós Katonai 
Akadémián elvégezte a kétéves törzstiszti képzést. 

1956 novemberében került a politikai rendőrséghez, rögtön 
őrnagyi rangban. Először az Ipari-, és Közlekedési Szabotázs- 
elhárító Osztály, 1957 júniusától pedig a belső reakció-elhárító 
Osztály vezető-helyettese. 1961 végétől a Hírszerzési Osztály 
vezető-helyettese, majd vezetője. 1962 nyarától a Hírszerzés 
csoportfőnökévé nevezték ki, egyben soron kívül előléptették 
alezredessé, titkos állományban. 1964-től ezredes, 1975-től 
vezérőrnagy. 1967-től nyugállományba vonulásáig, 1980 végéig a 
csoportfőnök első helyettesi posztot töltötte be. 

(ÁBTL, Archontológia) 


Koncz András dr. (1938) 
1956-tól 1961 szeptemberéig az Országos Mentőszolgálat miskolci 
kirendeltségén mentőápoló, közben 1958-tól 1961 elejéig 
sorkatonai szolgálatot teljesített a Határőr Híradó Zászlóaljnál. 
Belügyesként mindvégig a Szabolcs-Szatmár megyei Rendőr- 
főkapitányságon dolgozott. 1962 nyaráig a Nyomozó Osztály V. 
alosztályán (belső reakció elhárítás) operatív beosztott, 1964 
nyaráig rendőr. 1971-ig a III. osztályon két különböző alosztályon 
főoperatív beosztott, vizsgáló, alosztályvezető. 1971-1973: a 
Kémelhárító Osztály  vezető-helyettese. 1973 végétől 1982 
februárig: a III/III osztály vezetője. 1982-től a főkapitány 
állambiztonsági helyettese. 1988-as minősítése szerint , több mint 
25 éves belügyi szolgálata alatt az állambiztonsági munka 
valamennyi szakterületét megismerte, különböző beosztásokban 
dolgozott. [... ] Tovább mélyítette és gazdagította a szovjet és magyar 
állambiztonsági szervek közötti munkakapcsolatot. 

1990. január 16-án kérte a  belügyminisztertől, hogy 
méltányossági alapon engedélyezze nyugdíjba vonulását, mert: , A 


folyamatban levő társadalmi mozgások nagy valószínűséggel arra 
utalnak, hogy munkaköröm, egzisztenciám bizonytalan." A 
miniszter kedvező döntéséről Konczot írásban a BM Személyzeti 
Csoportfőnökség helyettese, Császár Józsefné ezredes értesítette, 
aki akkor már több évtizede szolgált a BM-ben, ahol még Kuncze 
Gábor minisztersége alatt is (1994-1998) főosztályvezetői beosztást 
töltött be. 

Rangjai: törzsőrmester (1961), alhadnagy (1962), hadnagy 
(1964), főhadnagy (1967), százados (1972), őrnagy (1976), alezredes 
(1982), ezredes (1985). 

Iskolai végzettsége: nyolc általános; gimnáziumi érettségi; BM 
Központi Tiszti Iskola Rendőrtiszti Akadémia; BM Rendőrtiszti 
Főiskola: két alkalommal kéthónapos vezetői továbbképző 
tanfolyam és ÁB szak (2 hónapos vezetői továbbképző tanfolyam); 
jogi egyetem. 

12 kitüntetést kapott 
(ÁBTL, BM Központi fogyaték 14629) 


Lóránd György (1926, Moszkva - 1956) 

A  Tanácsköztársaság alatti tevékenységükért a  Horthy- 
rendszerben gépészmérnök apja és édesanyja is őrizetbe került. 
1920-tól Bécsben, 1925-től Moszkvában éltek. Lóránd György 
elemi- . és — középiskolai tanulmányait Moszkvában és 
Kazahsztánban végezte. A  Honvédő Háború éveiben 
autószerelőként dolgozott. 1945-ben érettségizett, és hazatért, 
autójavító üzemekben segédmunkás, majd csoportvezető. 1947-től 
1948-ig az MSZMT Országos Központjában a lektorátus 
csoportvezetője. 1947-ben beiratkozott a Műszaki Egyetem 
gépészmérnöki karának esti tagozatára. Emellett az egyetemi 
pártszervezet káderosztályának kari megbízottja, később a 
káderosztály vezetője volt. 


1950-es jellemzése szerint káderesként ,,/...] túlzottan radikális 
volt egyes vezetőkkel szemben. Egyetemi tanulmányait [(...] a 
politikai munka miatt elhanyagolta [...] a Pártszervezet dorgálásban 
részesítette, és politikai megbízatásából leváltotta, főleg azért, hogy 
tanulni tudjon." Ugyanebben a jellemzésben dicsérőleg említik, 
hogy , Lóránd György elvtársat a megbízható elvtársak körében úgy 
ismerik, mint teljesen megbízható elvtársat." 

1950 májusától katonai szolgálatot teljesített, a Haditechnikai 
Intézetben alhadnaggyá léptették elő. 1950 októberétől a Hírszerző 
Főosztály B alosztályán hadnagy, 1951 júliusától 1952 júliusáig, 
diplomáciai fedésben, a  Külügyminisztérium állományában, 
hírszerzőként az ország londoni külképviseletén dolgozott. 1952 
őszétől a Hírszerző Főosztály angol-amerikai osztály D alosztályán, 
1953 novemberétől a Katonai Elhárító Osztályon dolgozott 
főhadnagyként. 

1956 októberében tűzharcban esett el. Egy 1960-as 
jellemzésében Tömpe András vezérőrnagy a többek között ezt írta 
róla: ,keménykezű, könyörtelen volt az osztályellenséggel és 
megalkuvókkal szemben." 

(ÁBTL, BM Központi Fogyaték 3425) 


Móró István dr. (1921-?) 
A polgári iskola befejezése után szerszámlakatosnak tanult. 
Bekapcsolódott a munkásmozgalomba, belépett a 
Szociáldemokrata, majd az illegális Kommunista Pártba. 1940-ben 
háromévi fegyházra ítélték. 1946-ban rövid ideig a MADISZ 
budapesti központjában osztályvezető, majd egy gyárban lakatos 
volt. 1947-től az MKP Budapesti Bizottságának munkatársa. 
Pártfőiskolára küldték, amelynek elvégzése után ott maradt 
tanítani.  Eltávolítása után  1950-1951-ben a VI. kerületi 
pártbizottságon funkcionárius. 1952 elején került az ÁVH-hoz 


Farkas Vladimir támogatásával, aki bátornak tartotta őt, amiért a 
Pártiskolában egy taggyűlésen meg merte bírálni az igazgatónőt, 
Andics Erzsébetet, aki Farkas anyósa volt. Móró először a 
Hírszerző Főosztályon a VIII. Osztályt (angol-amerikai hírszerzés) 
vezette, őrnagyi rangban, 1953 januárjától pedig - már 
alezredesként - a Hírszerző Főosztály vezető-helyettes, 1955 
végétől I. helyettes. 

1956 végétől a BM OREFK Politikai Nyomozó Főosztályán a 
hírszerzés vezetője, 1957 májusától a BM Politikai Nyomozó 
Főosztály Hírszerzési Osztály vezetője. 1959 májusában 
felmentették T (titkos) állományú beosztásából, és leszerelték. (A 
megelőző két évben miniszteri figyelmeztetést és írásos fenyítést is 
kapott.) 

1959-től a Marxizmus-Leninizmus Esti Egyetem igazgatója, 
1970-től 1982-ig a VI. kerületi PB első titkára. 

Iskolai végzettsége: Pártfőiskola, ELTE BIK levelező tagozat: 
történelem, 1964-ben megszerezte a doktori címet. 

(Trójai faló a Belügyminisztériumban, i. m. 351—352. o.) 


Pálffy György (Oesterreicher, 1909-1949) 

A Ludovika Akadémián, majd a Hadiakadémián végzett. 1944 
őszétől az MKP Katonai Bizottságának vezetője. Részt vett a 
budapesti ellenállási mozgalom szervezésében és irányításában. A 
Honvédelmi Minisztérium Katonapolitikai Osztályának vezetője 
tábornoki rangban. 1946-tól a határőrség parancsnoka, 1948-ban 
megkapta a Kossuth-érdemrendet (harmadik osztály). Ez év 
tavaszától honvédelmi miniszter-helyettes, az MDP Államvédelmi 
Bizottsága Katonai Albizottságának titkára. A Rajk-perrel nagyjából 
egy időben, attól elkülönítve az ő és négy társa ügyét katonai 
bíróság tárgyalta. Kilenc nappal Rajk után, 1949. október 24-én 
végezték ki. 


Pap János (1925—-1994) 

Kisparaszti családban született. Érettségi után az Ajkai Erőműben 
vegyésztechnikus, 1947-től MKP-titkára. 1948-ban  pártiskolát 
végzett, 1949-től az MDP Veszprém megyei Bizottsága Agitprop. 
Osztályának munkatársa, majd az Ipari és közlekedési Osztály 
vezetője. 1952 és 1954 között pártiskolát végzett. 

Részt vett a megtorlásokban, a Munkásőrség létrehozásában - a 
verőbrigádok segítségével történő - erőszakos téeszesítésben. 
1957-1961: az MSZMP Veszprém megyei Pártbizottságának első 
titkára. . 1961. szeptember  13-tól 1963. december  6-ig 
belügyminiszter. Működése alatt szervezték át az állambiztonsági 
szolgálatot. A III/III költségvetését — bár keményvonalas politikus 
volt - rendszeresen megnyirbálta az OREK javára. 

Posztjáról a politikai rendőrségen belüli intrikák és Biszkuval 
való konfliktusai miatt távozott. 1963-tól 1965. június végéig a 
minisztertanács elnökhelyettese. Ezután 1985-ig ismét Veszprém 
megyei első titkár. Kiskirályként, diktatórikus módszerekkel 
irányította a megyét. Országosan forgalmazott filmeket, 
sajtótermékeket — cenzúrázott, egyszer pedig  - hatalma 
demonstrálására -— engedély nélkül robbantatott fel egy templomot. 

1959-1985 között a KB tagja. 1958-tól országgyűlési képviselő 
volt, 1985-ben azonban a kötelező többes jelöléses választásokon 
alulmaradt, ezért korkedvezménnyel nyugdíjba ment. A 
rendszerváltás — megviselte, 1994-ben a  vadászfegyverével 
agyonlőtte a feleségét, majd magával is végzett. 

Iskolai végzettsége: Pártfőiskola, Veszprémi Vegyipari Egyetem. 

(Tabajdi-Ungváry, i. m. 102. o., [Külső hivatkozás) 


Péter Gábor (Eisenberger Benjámin, 1906-1993) 
Eredetileg szabó, a húszas évek végén kapcsolódott be a 
munkásmozgalomba, 1931-ben lépett be a kommunista pártba. 


1945 januárjában kinevezték a budapesti rendőrség Politika 
Rendészeti Osztálya vezetőjének. Ezután az ÁVO, majd az ÁVH 
vezetője lett. Főszerepet játszott a koncepciós perek 
előkészítésében és lebonyolításában. 1952-ben leváltották 
tisztségeiből, kizárták a pártból, 1953 január elején letartóztatták. 
1954-ben a Katonai Felsőbíróság életfogytiglani börtönbüntetésre, 
a Legfelsőbb Bíróság Katonai Tanácsa 1957-ben tizennégy évre 
ítélte, a büntetést azonban egy 1953-as kegyelmi rendeletre 
hivatkozva mindjárt felére szállította le. 1959-ben szabadult. 
Nyugdíjazásáig könyvtárosként dolgozott. 

1948-ban megkapta a Kossuth-érdemrendet (harmadik osztály). 


Piros László (1917-2006) 
A hat elemi elvégzése után négy évig hentes és mészárosipari 
tanuló. 1939-ig szakmunkásként a húsiparban dolgozott. 1939 
őszén, majd 1942 végén behívták katonának, 1943 januárjában 
Voronyezsnél fogságba esett. A hadifogolytáborban részt vett az 
antifasiszta mozgalomban, elvégezte a hathónapos antifasiszta 
iskolát, majd a kijevi partizániskolára került. 1945 januárjában tért 
haza. 

1945-től 1950-ig a szakszervezetek főtitkár-helyettese. 1946 
januárjától 1950 decemberéig az MKE, illetve az MDP budapesti 
pártbizottságának, 1948 júniustól 1956 októberéig az MDP 
Központi Vezetőségének tagja, illetve póttagja. 

1950-ben az Államvédelmi Határőrség és Belső Karhatalom 
parancsnokává nevezték ki vezérőrnagyi rangban. 1953. június 4- 
től Gerő Ernő belügyminiszter első helyettese, majd 1954. június 6- 
tól — belügyminiszter. — Részt vett a koncepciós perek 
felülvizsgálatával, az áldozatok  rehabilitálásával megbízott 
bizottság munkájában. 

Az MDP Központi Vezetőségének 1956. október 23-i ülésén 


kimaradt a politikai bizottságból, 26-án a kormányból is. Október 
28-tól november 3-ig, majd november 10-től a Szovjetunióban 
tartózkodott. 1957. május 9-én az országgyűlés megfosztotta 
mandátumától. 1958 szeptemberében térhetett haza, visszakapta 
párttagságát. Nyugdíjazásáig, 1977-ig a Szegedi Szalámigyár 
főmérnöke, igazgatója, majd vezérigazgatója volt. Nyugdíjasként 
évekig a szakszervezetek Csongrád Megyei Tanácsának elnöke, és 
az MSZMP Szegedi Városi Bizottságának a tagja. 

(Trójai faló a Belügyminisztériumban, i. m. 375-376 o.) 


Rácz Pál (1928-1986, New York) 

1938-1945 között a nagyváradi sörgyárban segédmunkás, 
kifutófiú. 1944 végén lépett be az MKP-ba. 1946-1947: a 
Földmunkások és Kisbirtokosok Országos Központ Sajtó osztályán 
munkatárs, 1948-ban a MADISZ Országos Központban vezető. 

1948 végén került a  Külügyminisztériumba. Először a 
költségvetési osztályon dolgozott. 1950-től 1953-ig Bernben 
szolgált, ez idő alatt szervezték be az ÁVH hírszerzői közé. 1963-ig 
kisebb megszakításokkal az ÁVH/BM állományában látta el 
feladatait. Szolgált Belgrádban, 1955—-1957 között Washingtonban 
II. titkárként és emellett 1956 és 1957 között a magyar ENSZ 
küldöttség tagjaként. 1957-ben kiutasították az USA-ból. 

1957-ben külügyi delegációval több afrikai és ázsiai országban 
járt, a , magyar kérdéssel" kapcsolatos hivatalos magyar álláspont 
ismertetése céljából. Párizsban követségi tanácsos és ideiglenes 
ügyvivő (1957-1960), Kairóban nagykövet (1963-1968). Külügyi 
karrierje egyre emelkedett: főosztályvezető, a IV. területi osztály 
vezetője (1960-1963, 1968-1969), miniszterhelyettes (1969-1970, 
1974-1976), államtitkár (1976-1980), 1980-tól a magyar ENSZ 
küldöttség vezetője. Közben 1970 novemberétől  1974-ig 
belügyminiszter helyettes, III/III főcsoportfőnök. 


Rangjai: áv. főhadnagy (1952), százados (1957), őrnagy (1962), 
vezérőrnagy (1970). 

Iskolai végzettsége: Külügyi Kollégium (6 hónapos), Külügyi 
Akadémia (levelező tagozat,  Marxizmus-Leninizmus Esti 
Egyetem. Felsőfokú nyelvvizsgája volt angol, francia, spanyol és 
román nyelvből. 

(ÁBTL, BM Központi Fogyaték 6528) 


Rajnai Sándor (Reich 1922-1994, Chicago) 
Kereskedelmi érettségi után kifutófiú, kötőszövő szakmunkás. 
1946-ban lépett a politikai rendőrség szolgálatba. 1947-ben már 
csoportvezető az ÁVO-nál. 1950-től a Belső Reakció Elleni Harc 
(majd a Belső reakció elhárító) Osztályon alosztályvezető, később 
osztályvezető. 1951-ben a Kádár-ügy egyik beosztott kihallgatója. 
1955 őszétől - ekkor már áv. alezredes — a Hírszerző Osztályon 
(majd Főosztályon) osztályvezető-helyettes, a főosztályvezető I. 
helyettese, főosztályvezető. Az MDP 1956. augusztus 9-i ülésén 
neve szerepelt azok listáján, akiket az ÁVH által elkövetett 
törvénytelenségek miatt pártvonalon felelősségre kell vonni. 

Október-novemberben a BM épületében, majd a szovjet 
csapatok tököli bázisán tartózkodott. 1956 után vezette a BM 
Titkárságát, 1962 nyaráig pedig a BM Politikai Nyomozó Főosztálya 
vezető-helyettese. E minőségében irányította a forradalom 
vezetőinek letartóztatását, és (Révész Sándor fedőnéven) szerepet 
játszott Nagy Imre és társainak Romániába hurcolásában. A 
Gyorskocsi utcai börtönben létrehozott ún. K-részleggel felügyelte 
a per előkészítését és lebonyolítását. 1962 augusztusában - 1956 
előtti szerepe miatt — KB határozattal elbocsátották. 

A karrierje azonban nem szenvedett hajótörést. 1962-től a 
moszkvai nagykövetségen követ-tanácsos, Jurij Andropov - akkor 
az SZKP KB Szocialista Országok Együttműködési Főosztályának 


vezetője — kérésére 1966 nyarán, a PB és a KB hozzájárulásával 
visszakerült a  BM-be, mindjárt a III. Főcsoportfőnökségre 
helyettesként. E beosztása megtartása mellett a következő évtől a 
Hírszerző  Csoportfőnökséget is vezette.  1968-tól rendőr 
vezérőrnagy. 1976-ban saját kérésére nyugdíjazták. 1978-1982 
között Bukarestben, 1982 és 1989 között pedig Moszkvában 
nagykövet, ahonnan az ellenzék követelésére hívták vissza. 1988- 
tól az MSZMP KB tagja. 1992-ben Izraelben, később Kanadában, 
majd az Egyesült Államokban telepedett le. 

Iskolai végzettsége: Állambiztonsági Operatív Iskola (Moszkva), 
Lenin Egyetem (Moszkva) 
(Trójai faló a Belügyminisztériumban, i. m. 386.—387. o.) 


Sárkány László (1945) 

A Vasútforgalmi és kereskedelmi technikumi érettségi megszerzése 
után, 1963-tól 1967-ig az ózdi Kohászati Üzemek diszpécsere. 1967- 
től szolgált a politikai rendőrségnél, mindvégig Szolnok megyében. 
Először operatív tiszt (T-19), 1971-től a Figyelődossziésokkal, volt 
politikai elítéltekkel foglalkozott. 1986-tól főoperatív tiszt. 1989 
végén ugyan felesküdött a Magyar Köztársaságra, de nem tudtak a 
számára munkát biztosítani, így 45 éves korában, 27 éves 
munkaviszony után nyugdíjba mehetett. 

, Minden vonatkozásban megbízható és osztályhű [...] Munkáját a 
folyamatos lendület és ambíció jellemzi." (1968); , A rendőri operatív 
munkát hivatásának tekinti. ([..] átgondoltabb, sokoldalúbb 
intézkedések megtervezésére, kombinatív képességeinek fejlesztésre 
kell törekednie." (1973); ,A parancsok és utasítások mélyebb 
ismeretével finomítani kell a munkáját. [...] Esetenként nagyobb 
önuralomra,  átgondoltságra kell törekednie, hogy hirtelen 
felindulását " ellensúlyozza." (19779  ,[..] munkafegyelme 
kifogástalan. [...] Korábbi lobbanékonyságát leküzdötte." (1981); 


,1985 elején a pártvezetőség újjáválasztásakor  pártcsoport 
bizalminak nem lett megválasztva, mert [...] nem mutatott kellő 
érzékenységet és figyelmet egyes, a kollektívát érintő problémák 
iránt. [..] A feldolgozó munkában kissé bizonytalan. [...] A BM 
központi szervei ellenőrzésük során több hiányosságot tártak fel a 
nyilvántartás terén. [...] Szolgálati fegyelemsértés miatt 1985-ben 
szóbeli figyelmeztetést kapott." (1985) 

Legmagasabb rangja: őrnagy (19836). 

Iskolai végzettsége: BM Rendőrtiszti Akadémia, Rendőrtiszti 
Főiskola, Marxizmus-Leninizmus Esti Egyetem általános tagozata. 

Hat kitüntetést és öt (főkapitányi vagy főkapitány-helyettesi) 
dicséretet-pénzjutalmat kapott. 
(ÁBTL, Jász-Nagykun-Szolnok megyei Fogyaték 2103) 


sollich Endre (1936-?) 
Textilipari Technikumban végzett 1954-ben, ezután a hadtáp és 
egészségügyi tiszti iskola állományába került. 1956 végén leszerelt, 
és a győri Richards Textilgyárban technikus, majd művezető volt. 
1961 szeptemberében került a Győr-Sopron megyei Rendőr- 
főkapitányság Politikai Nyomozó Osztályára egy éves 
próbaszolgálatra operatív beosztottként. Először a horthysta 
erőszakszervezetek egykori tagjait ellenőrizte, majd a katolikus 
egyház vonalán végzett önálló operatív munkát. Minősítése szerint 
, Igen jó eredményt ért el az egyházi iskolákban tanuló fiatalok 
beszervezése tekintetében, valamint közöttük társadalmi jellegű 
kapcsolatok kiépítése vonatkozásában." 1967-ben Molnár István 
őrnaggyal közösen 49 oldalas tanulmányban számoltak be három, 
egyházi gimnáziumban végzett beszervezésük tapasztalatairól. 
, Érdemes volt egy viszonylag új, még töretlen úton elindulni? — írták 
a bevezetőben. Úgy vélték, hogy az országban működő nyolc 
egyházi gimnáziumban , ellenséges tevékenység" tapasztalható, az 


itt végző diákok közül sokan az egyházi reakció bázisát képezik. 

1968-ban kérésére, családi okok miatt áthelyezték a Szolnok 
megyei Rendőr-főkapitányság III/III alosztályára, továbbra is a 
katolikus egyházzal foglalkozott. A III/3 csoportnál 1971 nyarától 
főoperatív beosztott, 1980 nyarától pedig a csoport vezetője. ,,/...] 
az ellenőrzést új, ez ideig nem átfogott területekre is kiterjesztette, 
illetve megfelelő beszervezésekkel, az "SZT" állományban történt 
utánpótlással a hatékony szűrő-kutató, felderítő munka feltételeit 
[... ] tovább erősítette." 

1990. január 25-én kérte a belügyi államtitkárt, Gál Zoltánt, 
hogy nyugállományba mehessen ,a teljes összegű nyugdíj 
megállapításával." Ennek ellenére február elején kinevezték a 
Szolnok megyei Rendőr-főkapitányság Személyzeti Osztályára 
főelőadónak, de február végi hatállyal végül nyugdíjazták. 

Rangjai: alhadnagy (1961), hadnagy (1963), főhadnagy (1966), 
százados (1970), őrnagy (1976), alezredes (1986, soron kívüli 
előléptetés) 

Iskolai végzettsége: Marxista-Leninista képzés (középiskola, 
Egyetem Szakosító, illetve 5 hónapos szociológiai tanfolyam), BM 
Akadémia, levelező tagozat. 

Kilencszer tüntették ki, tízszer kapott dicséretet (a főkapitánytól 
ötször, a főkapitány helyettesétől, a  belügyminisztertől, a 
helyettesétől, és az államtitkártól is egyszer-egyszer), és 
egyidejűleg pénzzel is jutalmazták. 

(ÁBTL, Jász- Nagykún-Szolnok megyei Fogyaték, 2106) 

Somlai Ferenc (1949) 

1980-1990 között a BREK ÁB. Szerve III/III. Osztály D alosztályán 
dolgozott, 1986-tól mb. alosztályvezetőként, 1988 augusztusától 
alosztályvezetőként. 

Rangjai: hadnagy, főhadnagy (1980), százados (1987), őrnagy 
(1989). 

Iskolai végzettsége: Rendőrtiszti Főiskola ÁB szak. 


(ÁBTL, Archontológia) 


Somosi Sándor (1935—?) 
Érettségi után egy állami gazdaságban bérelszámoló, majd 1957 és 
1959 között a Debreceni Posta igazgatóságon műszerész tanuló, 
1963-ig a mátészalkai postán műszerész. 1963-ban került a 
Szabolcs-Szatmár megyei Rendőr-főkapitányság hírcsoportjához 
műszerészként. 1967-től a megyei RFK Operatív Technikai 
Osztályán operatív beosztott, majd ugyanitt értékelő. 1975-től 
operatív tiszt a Kémelhárító Osztályon, majd a II[/III-nál. 1985-től a 
társadalomra veszélyes F-dossziés személyekkel, volt politikai 
foglyokkal, röpcédulázókkal stb. foglalkozó III/3 csoport vezetője. 
Bár felesküdött a köztársaság alkotmányára, 1990 január végén 
nyugdíjba ment. 

1987-ben a fizetése havi nettó 12 349 forint. 

Rangjai: alhadnagy (1967), hadnagy (1969), főhadnagy (1973), 
százados (1978), őrnagy (1985). 

Iskolai végzettsége: Rendőrtiszti Akadémia,  Marxizmus- 
Leninizmus Esti Egyetem szakosító, egyéves pártiskola. 

Pályafutása alatt tízszer tüntették ki, és hét alkalommal 
részesült dicséretben, pénzjutalomban. 
(ÁPTL, Szabolcs-Szatmár-Bereg megyei Fogyaték, 3316) 


Szabó László (19483) 

A vegyipari gépészeti technikum elvégzése után két évig 
katonáskodott, majd jelentkezett belügyi szolgálatra. 1968. 
december 1-től a Baranya megyei REK III[/III osztályán próbaidős 
operatív beosztott, őrmesteri rangban. 1969-ben tíz nap fogda- 
fenyítést kapott, mert egy szórakozóhelyen ,ittas állapotban 
lövöldözött a nála levő szolgálati fegyverével." 1971-től operatív 


tisztként ifjúságvédelmi vonalon dolgozott. 

1976-os Minősítés-kiegészítése szerint , 1975-ben a szakmai 
parancsnokok, az alapszervezet vezetősége és a taggyűlés is 
foglalkozott . munkájával, . magatartásával, — illetve — annak 
hiányosságaival." 1978-as Minősítéséből: ,,/...] szakmai fejlődése, 
operatív . munkája, emberi magatartása nem felelt meg a 
követelményeknek.  [..]  Kombinatív készsége,  — szorgalma, 
következetessége sok esetben a kezdő operatív tiszt szintjét sem üti 
meg." Egy év próbaidőt kapott, amit azonban nem várt meg és 
1978. április 13-án leszerelési kérelmet adott be, mivel , az eddig 
eltelt . időszakban változás nem állt be a munkájában, 
magatartásában." 

Rangjai: alhadnagy (1968), hadnagy (1973), főhadnagy (1977). 

Iskolai végzettsége: Rendőrtiszti Akadémia ÁB szak (levelezőn), 
Marxizmus- Leninizmus Esti Gimnázium két éves tanfolyama, 
Marxizmus-Leninizmus Esti Egyetem egy vagy több évfolyama. 

Egyszer kapott pénzjutalmat. 
(ÁBTL, Baranya Megyei Fogyaték, 0399) 


Szebeni Sándor (1931-?) 

Mindvégig a BRFK-nál szolgált. 1956 decemberétől főoperatív 
beosztott a BRFK Politikai Nyomozó Osztályán, majd 1959-től 
annak II. alosztályán, illetve a Politikai Osztályán dolgozott. 1971-ig 
- beosztására vonatkozóan nincs adat. 1972 szeptember és 1973 
decembere között a III[/III-B alosztályon (kulturális terület) kiemelt 
főoperatív tiszt. 1974-től nyugdíjazásáig, 1982 januárjáig a III[/II-B 
alosztályán (idegenforgalom) mb. alosztályvezető, majd kiemelt 
főoperatív tiszt. 

(ÁBTL, Archontológia) 


Szigetvári Árpád (1928-?) 

Cselédként dolgozott, majd tanonc lett, 1945 előtt lopásért kétszer 
büntették, 1946-ban nyolc havi börtönre ítélték. 1945-től katona. 
1947-től a Csepel Vas- és Fémművekben munkás, a gyári 
pártbizottság javaslatára 1949-ben bevonult a BM ÁVH belső 
karhatalomhoz. — Börtönőr a Mosonyi utcai börtönben, 
őrsparancsnok, később az MDP ÁVH, illetve BM pártbizottság 
függetlenített politikai munkatársa. 

Részt vett a Köztársaság téri pártház védelmében. 1957 elejétől 
1959-ig a belső reakció elhárító osztály ellenforradalmárokat 
felkutató, illetve köröző G alosztályán operatív munkatárs. 
Jellemzése szerint: ,Az ellenforradalom napjaiban fegyverrel a 
kezében harcolt, több fontos fegyveres akcióban vett részt. [...] 
Operatív feldolgozó munkája eredményeképpen eddig 13-14 személy 
került őrizetbe." 

1961-től 1963-ig a II/5-D alosztályon főoperatív beosztott. 1963- 
1971: az MSZMP BM III. Csoportfőnökségi Bizottsága függetlenített 
párttitkára. 1971-től nyugállományba helyezéséig, 19833-ig a III[/III-3 
Osztály vezetője. Cionista ügyek vizsgálatában is részt vett. 

Rangjai: áv. őrmester (1949), áv. főhadnagy (1949), százados, 
(1958), őrnagy (1963), alezredes, (1969), ezredes (1976) 

Iskolai végzettsége: öthónapos MDP Pártiskola, 1 gimnáziumi 
osztály, BM Rendőrtiszti Akadémia, MSZMP  Pártfőiskola, 
Rendőrtiszti Főiskola: kéthónapos vezető-továbbképző tanfolyam 
és ugyanitt AB szak, kéthónapos vezető-továbbképző tanfolyam. 

Pályafutása során 16 dicséretet, jutalmat és 12 kitüntetést 
kapott. 

(ÁBTL, BM Központi Fogyaték 9490; ÁBTL, Archontológia) 


Szücs Ernő (néhol Szűcs, született Szüsz, 1908-1950) 
A harmincas évek első felében, majd 1940-től a Szovejetunióban 


élt. 1935-40 között itthon börtönben ült. 1942-től az NKVD 
munkatársa lett. 1945. augusztus 28-án tért haza, először a 
Belügyminisztérium Sajtóellenőrzési alosztályára, majd innen a 
PRO-hoz került. 

1948 őszétől az ÁVO helyettes vezetője. Rajk főkihallgatója, ott 
volt a kivégzésénél is. Meghatározó a szerepe a Rajk-per és azok 
mellékpereinek előkészítésében, a letartóztatottak kínzásában. Ő a 
szovjet elhárítás egyik első számú magyarországi ügynöke: a 
magyar kommunista vezetőkről - így Rákosiról is - , Gerendás?" 
fedőnéven rendszeresen magának Viktor Abakumovnak, a szovjet 
kémelhárítás vezetőjének (majd állambiztonsági miniszternek) 
jelentett. 1950 szeptemberében őt és az akkor Londonból 
hazalátogató öccsét, Miklóst letartóztatták, és november 21-én 
halálra verték őket. Szűcs Ernő megölésére Rákosi személyesen 
adott parancsot. Huszár Tibor A pokol malmai. Szűcs Ernő ÁVH-s 
ezredes ügye és elágazásai 1946-1955 címmel (Corvina, Budapest, 
2009) könyvet írt a pályájáról, sorsáról. 

(Müller Rolf, i. m. 101-—102. o.) 


Tihanyi János (Neumann Henrik 1922-?) 

Érettségi után kifutófiú egy textil nagykereskedésben, majd 
segédmunkás. 1943-ban munkaszolgálatos. 1944-ben álnéven 
segédmunkás. 

1945 februárjától szolgált BM állományban. Először a Fehér 
megyei  PRO-nál nyomozó, majd a központban operatív 
beosztott, 1945 végétől csoportvezető, alosztályvezető helyettes, 
1950 februárjáig BM ÁVH szervezési alosztályvezető, majd 
ügyosztály vezető. Ezután az ÁVH II. Katonai Elhárító Főosztály 
helyettes vezetője, augusztustól az ÁVH X/3 Hírszerző Osztály 
vezetője, 1951 szeptemberétől a VIII. Hírszerző Főosztály helyettes 
vezetője, egyben a VIII/1 (Jugoszláv) Osztály vezetője. Fizetése 


1952-ben havi 3080 forint. 

A Rajk- és a Sólyom-ügy vizsgálatában is részt vett. Péter Gábor 
legszűkebb köréhez tartozott, ezért — Péter és társai ügyének 
vizsgálatakor - 1953 januárjában és júliusában házkutatást 
tartottak nála, majd letartóztatták. Kapitány István százados a 
Vizsgálati Főosztály vezető-helyettese ezt írta 1953. november 21-i 
jelentésében: , 1947-48-ban, mint az egyházi alosztály vezetője 
karrierista törekvéseiből és zsidó nacionalista nézetéből kifolyólag 
elhanyagolta a cionisták elleni elhárító munkát. Ugyanakkor 
megfelelő munkát végzett a katholikus reakció elleni felderítéssel." 
Bizonyítékot nem találtak ellene, és ezért még ebben az évben 
szabadon engedték, de szigorú párt-megrovásban részesítették, és 
javasolták fizikai munkakörbe helyezését. 

Szabadulása után a MASZOLAJ főelőadója lett, majd a Vegyipari 
Minisztériumban, a Kőolajipari Trösztnél dolgozott. 1961-től a 
Chemolimpex Külkereskedelmi Vállalat főosztályvezető-helyettese. 
1962-ben - az 1956 előtti törvénysértések felülvizsgálatakor — 
kizárták a pártból, ahova többszöri kérésére sem vették vissza. 
1966 májusától a berlini kereskedelmi kirendeltség vezetője lett, 
később a Komplex külkereskedelmi Vállalathoz került. 

Rangja: alezredes (1951 novemberétől). 

Iskolai végzettsége: egyhónapos  pártiskola,  Marxizmus- 
Leninizmus felsőfokú káderképző tanfolyam, , önálló tanuló?" a 
,Bolsevik Párt története? című témakörből. Oroszul közepesen 
beszélt, franciául tanult. 

A Rákosi rendszerben öt, 1956-os tevékenységéért három 
kormánykitüntetést kapott. Felesége is ÁVH-s volt. 

(A megtorlás szervezete, i. m. 387. 0.; ÁBTL, 2.1. — VI./64; (V-150169/ 
a) 


Tihanyi Sándor dr. (Timli, 1919-2006) 


1940-től — kocsigyártósegéd. — 1943-1945: a Szovjetunióban 
antifasiszta iskolába járt, majd a 4. Ukrán frontban partizán. 
Rendőrségi karrierje 1945-ben kezdődött. Először a Tolna megyei 
Főkapitányság Politikai Osztályán dolgozott, majd sziráki járási, 
később nagykátai járási, később győri kapitányságvezető, Somogy 
megyei főkapitány, BM osztályvezető, 1954 végétől a Hírszerzésen 
a Jugoszláv alosztály vezetője. 

1956 végétől 1957 márciusáig a BREK Politikai Nyomozó Osztály 
vezetőhelyettese, 1957 végétől 1962-ig a III. osztály vezetője, a 
főkapitány I. helyettese. 1971 nyarától nyugdíjazásáig, 1976-ig a 
BREK főkapitányának állambiztonsági helyettese. 

Rangjai: rny. alhadnagy (1945), hadnagy (1947), százados (1949), 
áv. őrnagy (1950), áv. ezredes (1955), ezredes (1963) vezérőrnagy 
(1974). 

Iskolai végzettsége: kocsigyártás, BM Rendőrakadémia; MDP 
Öthónapos  Pártiskola;  Állambiztonsági Operatív Iskola -— 
Szovjetunió (egyéves); jogi egyetem. 

(ÁBTL, BM Központi Fogyaték 9049; ÁBTL, Archontológia) 


Tömpe András (1913-1971) 
Apja postai tisztviselő. Ő középiskolásként került kapcsolatba a 
szociáldemokrata és kommunista diákcsoportokkal. Látogatta 
József Attila és Madzsar József szemináriumait. 1930-tól vett részt 
az illegális baloldali mozgalomban, kétszer súlyosan megsebesült. 
1937-ben gépészmérnöki diplomát szerzett Brünnben (Brno), a 
műszaki főiskolán. Tanulmányai alatt a magyar diákmozgalom 
illegális — csúcsszervének főtitkára, majd a műegyetemi 
kommunisták képviselője a csehszlovákiai kommunista 
diákfrakcióban (KOSTUFRA). 

1937-1939: a spanyol polgárháborúban a Nemzetközi Brigád 
századparancsnoka.  — 1939-1941: Franciaországban  — három 


táborban raboskodott. 1941-ben a dessaui Junkers gyárban 
mérnökként dolgozott, Még ebben az évben visszatért 
Magyarországra, mérnökként a Müller és Társa elektromos cégnél 
dolgozott, s emellett illegális pártmunkát végzett, többször 
lebukott. 1944-ben a frontra vitték, de pártutasításra, átszökött az 
oroszokhoz, majd bekapcsolódott az itthoni partizánharcokba: a 
Nógrádi partizán egység operatív főnöke, később politikai 
megbízottja, századosa volt. 

1945 elejétől a Hadifoglyok Hazahozatali 
Kormánybiztosságának, 1946 szeptemberétől a Rendőrakadémia 
Szervező Bizottságának a vezetője. 1945. január 1-től a BM 
rendőrfőtanácsosa, a Magyar —— Államrendőrség Vidéki 
Főkapitányság Politikai Rendészeti Osztályának vezetője. Amikor 
azonban 1945 január végén Debrecenből megérkezett a több mint 
százfős osztag Tömpe vezetésével, a kommunisták székházában 
szembe találta magát a BRFK Politikai Rendészeti Osztályának 
(PRO) hatvanfős, Péter Gábor gründolta csapatával. Péter bizonyult 
erősebbnek. 

Végül is ezért vállalta el Tömpe a megbízatást: fedésben -— mint 
üzletember  -  1947-1959 között szovjet  hírszerzőként 
tevékenykedett Dél-Amerikában. Itthon először a BM hírszerzés 
vezetőjévé nevezték ki, majd 1961. március 9-től a BM Politikai 
Nyomozó Főosztályának helyettes vezetőjévé. 1962 februárjától 
novemberig az MSZMP KB Adminisztratív Osztályát vezette. 1963- 
tól 1967-ig a Corvina Könyvkiadó igazgatója. 1967 júliusától 1968 
decemberéig Berlinben nagykövet, posztjáról Csehszlovákia 
megszállása után lemondott, ezután a Magyar Könyvkiadók és 
Könyvterjesztők Egyesületének elnöke lett. Politikai meghurcolása 
miatt 1971-ben öngyilkos lett. 

Angolul, németül, spanyolul, franciául, oroszul írt és beszélt. 

Rangjai: ezredes (1945), vezérőrnagy (1946). 

Kitüntetései: Az 1941-45 évi Nagy Honvédő Háborúban 


Németország felett aratott győzelemért (1946 - szovjet érem), 
Budapest bevételéért (1947 — szovjet érem), Közbiztonsági Érem, 
bronz fokozat (1947), 1948-as Díszérem, A Magyar Népköztársasági 
Érdemrend V. fokozata (1950), Magyar Partizán Emlékérem (1955), 
A Spanyolországi Nemzetközi Brigád Magyar Önkéntesei (1956), 
Szolgálati Érdemérem (1960), Kiváló Szolgálatért Érdemérem (15 
éves szolgálatért) 

(ÁBTL, BM Központi Fogyaték 5865) 


Tömpe István (1909-1983) 

1945-ben egy ideig Rajk László titkára. 1946-1948: Somogy 
vármegye alispánja. 1948-1950: a BM Közigazgatási Főosztályának 
vezetője, 1956-ig a Földművelődésügyi Minisztérium 
főosztályvezetője. 1956 december és 1958 között a belügyminiszter 
első helyetteseként a politikai rendőrséget felügyelte. A BM 
Karhatalmi erők vezetője, tagja az MSZMP BM 11 fős Intéző 
Bizottságának, és a Honvédelmi Tanácsnak, 1958-1962: a 
földművelésügyi miniszter első helyettese, majd 1974-ig a Magyar 
Rádió- és Televízió elnöke. 1975-1983: az Állami Rádió és Televízió 
Bizottság elnöke. 1956 végétől 1988-ig az MSZMP IKB, illetve KB 
tagja. Tömpe András testvére. 


Török Pál (1923-?) 

Eredetileg géplakatos. 1945 júniusától lépett belügyi szolgálatba. 
1951 májusáig az [/2 Osztályon (Belső Reakció Elleni Harc) 
dolgozott, szeptembertől a VIII/1 Osztály (Jugoszláv Hírszerzés) 
vezetője. 1952 áprilisától - az előző évben megszervezett -— 
washingtoni rezidentúra vezetője őrnagyi (1955 áprilisától: 
ezredesi) rangban. Hárs László Pál néven követségi attasé, 
jelentéseit , Iványi Pál" néven küldte Budapestre. 1955 végén tért 


haza az USA-ból. A forradalomig vezette a BM Hírszerzési 
Osztályát. 

1957 júniusától rendőrnyomozó alezredesként a BM II[/6 Osztály 
(szabotázs-elhárítás) helyettes vezetője. 1961 júniusában Galambos 
József miniszterhelyettes nyilvános parancsára törölték a BM 
állományából, és ugyanakkor titkos paranccsal, SZT-tisztként — , 84- 
es számú rendőr alezredes? fedőnéven - a II/2 Osztályra 
(kémelhárítás, 1962-től III/II. Csoportfőnökség) helyezték. 1964 
júniusában leszerelték és Washingtonban használt fedőnevén, 
Hárs László Pálként a Külügyminisztérium titkos tisztviselője lett. 
1967 decemberétől formálisan SZT állományú  főoperatív 
beosztottként - , K-225 számú rendőr alezredes? fedőnéven - 
visszakerült a hírszerzésbe. 1981 szeptemberében ment nyugdíjba 
a II[/[I-11 Osztályról (hírszerzés harmadik országban). 

Iskolai végzettsége: 6 hónapos nyomozóiskola, 6 hónapos 
pártiskola, Marxizmus- Leninizmus szakosító tagozat. 

(Trójai faló a Belügyminisztériumban, i. m. 454—-455. o.) 


Török Sándor (1946) 
1967-1968: a BM Szolnok Megyei RFK III/V-2 alosztályon 
tiszthelyettes, majd ugyanitt 1980. szeptember 1-ig operatív tiszt. 
1980-19836: a megyei III[/III osztályvezetője, 1986. október 1-től a 
megyei rendőrfőkapitány állambiztonsági helyettese. 
Rangjai: őrmester (1967), alhadnagy (19683), alezredes (1986). 
Iskolai végzettsége: BM Rendőrtiszti Főiskola, ÁB szak; 
kéthónapos vezetői továbbképző tanfolyam;  Marxizmus- 
Leninizmus Esti Egyetem, szakosító. 
(ÁBTL, Archontológia) 


Vértes János (Werb 1920-?) 


A négy polgári elvégzése után cipészsegédként, 1937-1942 között 
cipőgyári munkásként dolgozott, majd alkalmi munkákból élt. 
1946-1948: az egyházakkal szembeni hírszerzés és elhárítás 
területén (ÁVO III. alosztály) tevékenykedett. 1950 szeptemberétől 
az angol-amerikai elhárítást (ÁVH X/3-b, majd VIII/2), később a 
jugoszláv osztályt vezette. 1953-ban  frakciózás vádjával 
elbocsátották. 

Ezután a Duna Cipőgyárban dolgozott. 1953-1957: az Országos 
Tervhivatal előadója, főosztályvezetője. 

1957 elején visszakerült a BM kémelhárításhoz, alosztály- 
vezető, osztályvezető-helyettes. 1958 márciusától alezredes. AZ év 
végétől a II/3. (Hírszerző) Osztály helyettes vezetője, majd vezetője. 
1962-ben átkerült (talán SZT-tisztként) az Országos Tervhivatalba, 
az Általános Szervezési Főosztályt vezette. 1970-től nyugdíjazásáig, 


1981-ig pakisztáni nagykövet, külügyminisztériumi 
főosztályvezető, majd újra nagykövet - Indiában és ázsiai 
országokban. 


(A megtorlás szervezete, i. m. 69-70. o.) 


Zima Péter (1930-?) 

1945-től a MADISZ  szervezőtitkára.  1948-tól a Vasas 
szakszervezetben tevékenykedett. 1949-ig szerszámkészítőnek 
tanult, 1950-ben szakérettségizett, de előtte már felvették az ÁVH- 
hoz alhadnagyi rangban. 

1956. október 30-án az utcán felismerték és letartóztatták, 
november 4-én szabadult ki. 1957-től operatív tiszt. 1958-as 
Minősítésében írja Harangozó Szilveszter: , Előző beosztásában [...] 
a hibás politika eredményeként olyan feladatokat látott el, 
melyeknek valótlanságáról később maga is meggyőződött. [...] 
Gyakran fejezte ki aggodalmát, hogy nem ismételjük-e meg a régi 
hibákat [...] ideológiai, politikai érzéke, felkészültsége hiányos, ezen 


sürgősen javítani kell." 

1962-től főoperatív tiszt, 1963-tól csoportvezető. 1965-től 
alosztályvezető helyettes. 1966-tól a II[/III-3-A alosztály megbízott 
vezetője, 1971-től kinevezett vezetője. 1962-ben ,Nagy Lajos?" 
(Bácskai Tamás) tartótisztje, 1963-ban a Péntek István elleni 
koncepciós eljárás egyik vezetője. 1966-1967 között , Harmath" 
(Sóvágó — Gábor)  tartótisztje, 1973-ban cionista ügyekkel 
foglalkozott. 

1972-es Minősítéséből: , Képes bonyolultabb operatív feladatok 
megszervezésére, irányítására.  Fáradhatatlan,  élethivatásának 
tekinti az állambiztonsági munkát." De azért akadnak a 
munkájában hiányosságok: , Magatartásában időnként jelentkező 
kioktató, merev vezetői stílus. [..] Az általa tapasztalt 
hiányosságokra és a feléje elhangzott észrevételekre a kelleténél 
élesebben és nyersebben reagált [...1] Fegyelmezett, rendszerető, 
csendes, jó megjelenésű és tárgyalóképességű vezető." 

1973-tól alezredes. 1986-ban nyugdíjazták, de a I[I[/III 
csoportfőnökség titkárságának beosztottjaként tovább 
foglalkoztatták. 

Iskolai végzettsége: hathónapos hírszerző iskola; BM 
Idegennyelvű Főiskola; Marxizmus-Leninizmus Esti Egyetem 
szakosító, kéthónapos vezető továbbképző tanfolyam. 

Megkapta többek között az Államvédelem Emlékérmet és a 
Haza Szolgálatáért Érdemérem arany fokozatát. 

(ÁBTL, BM Központi Fogyaték 12171) 


Jegyzetek 


A 26-os számú holttest 


Az írás rövidítve megjelent az Élet és Irodalom 2014. május 9-i 
számában. 


1 Balog János egykori áv. százados — vagy ezredes - 1989 nyarán 


elmondta Angyal Ádámnak, hogy édesapját ő és két társa 
hurcolta el a lakásáról 1949. július 4-én vagy 5-én. Ő 
kivételesen vett részt ilyen akcióban, mert ekkortájt annyira 
megszaporodtak a letartóztatások. Szerinte Angyal július 7-én 
halt meg az alagsori cellájában. (Angyal Ádám közlése.) 


2 ÁBTL, 2.1 - I/66 (V-142750) 


3 


Lajta Andor filmtörténész szerint a MAFIRT-nek 1946-ban 
Budapesten 34, 1947-ben pedig 24 mozija volt Budapesten. 
(Lajta Andor: A budapesti filmszínházak története, 1895—1956, 
kézirat; [Külső hivatkozás] 


Murányi Gábor: ,A legrosszabb orosz film is jobb, mint egy 
amerikai." Dokumentumok a szovjet film magyarországi 
hegemóniájának megteremtéséről (1945-1948) in: Múltunk 
2005/3, 39—101. o. 


5 Uo. 78-79. o. 


6 Uo. 82-83. o. 


7 Uo. 88. o. 


8 A Hivatal 1949 májusában, a Népművelési Minisztérium 
megalakításakor  — megszűnt, szerepét, funkcióját a 
minisztérium Filmművészeti Főosztálya vette át. 


9 ÁBTL, 2.1- I/66 (V-142750), 5. o. 

10 ÁBTL, 2.1- I/66 (V-142750), 38. o. 
11 ÁBTL, 2.1- I/66 (V-142750), 43. o. 
12 MOL- XIX-I-3-e, 7. doboz, 3. tétel 


13 Csendes Károly (1916-?) eredetileg fogtechnikus. 1945-től az 
MKP, majd az MDP KV Káder Osztályán dolgozott. 1954-től az 
Igazságügyi Minisztérium főosztályvezetője, 1960-1979: a 
Legfőbb Ügyész helyettese. 


14 MOL- XIX-I-3-e, 7. doboz, 3. tétel 


15 Czakó Kálmán, dr. (1919-1985) szövőgyári fonó, postás, majd 
MÁVAG-segédmunkás. 1942 és 1944 között kisebb 
megszakításokkal katonai szolgálatot teljesített, harcolt a keleti 
fronton is. 1948-ig a kereskedelemben dolgozott, majd a 
Belügyminisztériumba került, itt tiszti tanfolyamra járt, a 
személyzeti, később az ellenőrzési osztályt vezette. 1950 
augusztus végétől az Igazságügy-minisztérium előadója, 
főelőadója, 1952 februárjától a miniszter helyettese. 1953. 
július 4. és 1955. augusztus 4. között a Magyar Népköztársaság 
legfőbb ügyésze. Leváltása után egy édesipari vállalat jogásza, 
majd igazgatója. 


16 Az ebben a fejezetben közölt dokumentumok, adatok az 
Angyal-ügy dossziéjában - ÁBTL, 2.1 - [/66 (V-142750) - 


találhatók. 


17 Szalma személyével, pályájával A család című fejezetben 
foglalkozom. 


18 ÁBTL, [/28-a (V-142716/1) 
19 ÁBTL, 2.1 — X/2, 29. o. 


20 Férjét 1950-ben koncepciós perben életfogytiglani börtönre 
ítélték. Mód Péter (1911-1996) 1945 és 1947 között az MKP 
Budapesti  pártbizottságán, majd a KV káderosztályán 
dolgozott, 1947-től 1949-ig pedig a  Külügyminisztérium 
tanácsosa volt. 1954-ben szabadult. 


21 ÁBTL, 2.1 — X/2, 29. o. 

22 Uo. 32. 

23 ÁBTL, 2.1- I/66 (V-142750), 66-67. o. 
24 Angyal Ádám közlése 

25 ÁBTL, 2.1- IX/22, 1. és 51. o. 

26 Angyal Ádám közlése 

27 ÁBTL, 2.1-IX/21, 4. o. 

28 ÁBTL, 2.1 — I/66.a (V-1427050/1) 

29 ÁBTL, 2.1-IX/6/1,14. o. 


30 1991-ben a család - a kommunizmus áldozataként - 1 millió 
forint kárpótlásban részesült. (Angyal Ádám közlése.) 


31 Angyal Ádám közlése 


A család 
32 Müller ROlf, i. m. 228. o 
33 ÁBTL, BM Központi Fogyaték 6497 


34 A Magyar Demokratikus Ifjúsági Szövetség a párton kívüli 15-— 
24 éves fiatalokat tömörítette. A tömegszervezet az MKP 
kezdeményezésére alakult meg Szegeden 1944. december 31- 
én. 


35 Az alosztály feladatairól: Müller Rolf, i. m. 29. o. 
36 Müller ROlf, i. m. 202. o. 
37 Trójai faló a Belügyminisztériumban, i. m. 47. o. 


38 Jobst Ágnes: Dokumentum az államvédelmi tisztképzés 
megindításáról, Betekintő, 2010/2. 


39 A két alosztály feladatairól Borecky Beatrix: Az Államvédelmi 
Hatóság szervezete, 1950-1950 című tanulmányában, in: 
Trezor 1., A Történeti Hivatal Évkönyve, Történeti Hivatal, 
Budapest, é. n., 94. o. 


40 Tabajdi-Ungváry, i. m. 75. o. 


41 Nagy Imre (1896-1958) orosz hadifogoly (1915-1918), majd a 
Vörös Gárda tagjaként részt vett a polgárháborúban. 1920-ban 
belépett a bolsevik pártba. 1921-ben hazatért Magyarországra, 
a Magyarországi Szocialista Pártban tevékenykedett. 1928-ban 
Bécsbe emigrált, majd 1930-tól a Szovjetunióban élt és 
dolgozott. 

Itthon az Ideiglenes Kormány földművelésügyi minisztereként 
az 1945. évi földreform végrehajtója. — 1945-1946: 


belügyminiszter, 1946-1949: az MKP KV egyik titkára. 
Jobboldalinak minősített nézeteiért megbírálták. 1950: az MKP 
KV Adminisztratív Osztályának vezetője. 1952 elejéig 
élelmezésügyi, majd begyűjtési miniszter. 1952 novemberétől 
miniszterelnök-helyettes. 1953 júliusa és 1955 áprilisa között 
miniszterelnök: igyekezett helyreállítani a törvényességet, 
fordulatot hajtott végre a  gazdaságpolitikában. 1955 
áprilisában valamennyi állami-, és párttisztségéből leváltották, 
decemberben a pártból is kizárták. A sztálinista rendszert 
bíráló értelmiségi pártellenzék vezéralakja lett. 1956. október 
13-án visszavették a pártba, október  24-től ismét 
miniszterelnök. November 4-én a budapesti jugoszláv 
nagykövetségre menekült, 23-án Romániába hurcolták. 1958. 
június 15-én halálra ítélték, s másnap kivégezték. 


42 Rákosi Mátyás (1892—-1971) 1910 óta vett részt a 
szociáldemokrata mozgalomban, 1918-tól a KMP tagja, a 
Tanácsköztársaság idején népbiztos. Az I. világháborúban 
orosz hadifogságba került, bekapcsolódott a magyar 
hadifoglyok forradalmi  mozgalmába.  1920-tól  1924-ig 
Moszkvában a Komintern VB munkatársa, 1921-ben titkára. 
Itthon többször bebörtönözték, 1940-ben kiengedték a 
Szovjetunióba —- az 1849-ben zsákmányolt magyar zászlók 
visszaszolgáltatásáért cserébe. 1940 és 1945 között a 
Szovjetunióban élő magyar emigráció vezetője. 
1945-től az MKP illetve az MDP főtitkára, 1953 júliusától 1956. 
július 18-ig, leváltásáig első titkára. 1952-ig államminiszter, 
miniszterelnök-helyettes, 1952-1953: miniszterelnök. 
Sztálinéhoz hasonló személyi kultuszt épített ki, döntő 
felelősség terhelte a  törvénysértésekért, voluntarista 
gazdaságpolitikájával katasztrofális károkat okozott. 1956. 
július 18-i leváltása után feleségével együtt a Moszkva melletti 


Barvihán gyógykezelték. 

Gerő Ernő az SZKP KB Elnökségétől kérte, hogy hosszabbítsák 
meg Rákosi tartózkodását október végéig. 1957-ben ugyan 
átigazolták őt az MSZMP-be, de fel is függesztették a 
párttagságát, 1962-ben pedig - politikai bűnei miatt — kizárták. 
Leveleivel gyakran zaklatta a szovjet vezetőket - haza akart 
térni -, ezért nem maradhatott Moszkvában. 1957 
augusztusában Krasznodarba, 1962-ben pedig a kirgiz 
fővárostól 80 km-re levő Tokmakba telepítették át. Az MSZMP 
KB 1970. áprilisi határozatával hozzájárult Rákosi 
hazatéréséhez, ő azonban nem fogadta el ennek feltételeit. 
(Kedves, jó Kádár elvtárs! Válogatás Kádár János levelezéséből, 
1954-1989, szerk.: Huszár Tibor, Osiris, Budapest, 2002, 853. 0.) 


43 Gerő Ernő (Singer, 1898-1980) orvosnak tanult, de nem végezte 
el az egyetemet. 1918-tól a KMP tagja, a Tanácsköztársaság 
alatt vöröskatona. Ezután Bécsben, Pozsonyban és Budapesten 
pártaktivista, felforgatásért többször letartóztatták. 1923-ban 
15 évre ítélték, de egy év múlva kiadták a Szovjetuniónak. 
Moszkvai emigrációban élt, de a Komintern aktivistájaként 
több nyugati országban végzett illegális pártmunkát, a spanyol 
polgárháborúban az anarchisták és trockisták között (ő volt a 
, barcelonai mészáros"). 1939-1941 között a KMP-t képviselte a 
Kominternben, közben az emigráns magyar kommunisták 
lapját, az Új Hangot szerkesztette. A Vörös Hadsereg tagjaként 
a magyar hadifoglyok között agitált. 1944 novemberében részt 
vett Moszkvában a magyar fegyverszüneti delegációval 
folytatott tárgyalásokon. 

Hazatérve a pártszervezés, ill. az információs- és káderügyek 
felelőse lett. 1945-ben kereskedelem- és közlekedésügyi 
miniszter, 1945-től 1949-ig közlekedési miniszter, 1948-tól 
1949-ig pénzügyminiszter, 1949-től 1952-ig államminiszter, 


1953-1954: belügyminiszter. 1952-től 1956-ig miniszterelnök- 
helyettes. Rákosi leváltása után, 1956 július közepétől 1956. 
október 25-ig az MDP KV első titkára. Ő és klikkje azonban 
nem akart semmilyen változást. 1956. október 23-án este 
érkezett vissza jugoszláviai útjáról, ekkor telefonon kérte a 
szovjet csapatok beavatkozását Hruscsovtól. 1956. október 25- 
én leváltották minden tisztségéből. A Szovjetunióba menekült, 
ahonnan 1960-ban tért haza. Az 1962-es KB ülésen kizárták a 
pártból. Nyugdíja mellett fordításból élt. 


44 Trójai faló a Belügyminisztériumban, i. m. 16. o. 
45 i. m. 21. o. 
46 ÁBTL, 2.1-III/1 (V-143387) 


47 Cseresnyés Sándor (1909-1971) újságíró. 1947 és 1949 között a 
BM Központi Sajtóosztályát vezette. Szebenyi Endre - Rajk 
helyettese, államtitkár - perében hatévi kényszermunkára 
ítélték. Őrizetesként - fogdaügynökként — együttműködött az 
ÁVH-val. 1955-ös perújításán négy évre mérsékelték büntetését 
és azonnal szabadlábra helyezték. 1963-ban rehabilitálták. 


48 — Rajk László  (1909-1949)  1929-től a budapesti 
tudományegyetem bölcsészeti karán magyar-francia szakon 
tanult. 1930-ban bekapcsolódott az illegális kommunista 
mozgalomba, 1931-ben tagja lett a KIMSZ-nek és a KMP-nek. 
Illegális politikai tevékenysége miatt többször letartóztatták, 
tanulmányait nem folytathatta, 1933-tól építőmunkásként 
dolgozott. 1937-ben részt vett a spanyol polgárháborúban, a 
köztársaság bukása után Franciaországba menekült, ahol 
internálták. — 1941-ben hazatért, itthon letartóztatták, 
internálták. 1944 szeptemberi szabadulása után a párt KB 
titkára, az ellenállási mozgalom egyik fő szervezője és 


irányítója. 1944 decemberében a nyilasok letartóztatták, 
Sopronkőhidára, majd Németországba hurcolták. 

1945 májusában tért haza. Itthon tagja lett az MKP vezető 
testületeinek, valamint az Ideiglenes Nemzetgyűlésnek, 
országgyűlési képviselő. 1945 májusától novemberig a 
budapesti pártbizottság titkára, majd 1946 márciusáig az MKP 
főtitkárhelyettese. 1946 márciusától 1948 augusztusáig 
belügyminiszter, majd külügyminiszter. 1949. május 30-án 
koholt vádak alapján letartóztatták, szeptember 24-én a 
Népbíróság népellenes bűntett és hűtlenség vádjával halálra 
ítélte, október 15-én kivégezték. 1955-ben rehabilitálták, 1956. 
október 6-án temették el a Kerepesi temetőben. 


49 Zinner Tibor: , A nagy politikai affér" -— A Rajk-Barankov-ügy I, 
Saxum, Budapest, 2013, 2014, 299. o. 


50 A Kormányőrség laktanyájában, a volt Dzerzsinszkij iskolában 
valójában legalább 150 foglyot - köztük Marosán Györgyöt, 
Farkas Mihálynét - tartottak fogva. 


51 Dr. Szalma József: ÁBTL, Központi Fogyaték, 8076 


52 Papp István: A BM II/8 (Vizsgálat) osztály; in: A megtorlás 
szervezete. A politikai rendőrség újjászervezése és működése 
1956-1962, 227. o. 


53 Uo. 220. o. 
54 Uo. 223. o. 
55 Uo. 227. o. 
56 Tabajdi-Ungváry, i. m. 61. o. 


57 MOL M-KS 2883.f,, 5/24. ő.e. 


58 Czinege Lajos (1924-1998) eredetileg földmunkás, majd 
kovács. 1945—1951 között az MKE, ill. MDP Szolnok megyei 
szerveinél dolgozott, 1952-től a HM tüzércsapatok politikai 
osztályának vezetője, alezredes. 1954-1957: az MDP KV, ill. 
MSZMP KB Adminisztratív Osztályának helyettes vezetője, 
vezetője. 

1956. október 26-tól az MDP Katonai Bizottságának tagja. 
Tevékenyen részt vett a forradalom leverésében és a 
Munkásőrség megalakításában. 1957-1960: az MSZMP Szolnok 
megyei első titkára. 24 éven át, 1960 és 1984 között 
honvédelmi miniszter. 1984-től 1987-ig  miniszterelnök- 
helyettes. 

1960-tól altábornagy,  1962-től vezérezredes,  1978-tól 
hadseregtábornok. 1958-tól 1988-ig az MSZMP KB tagja, 1961- 
től 1970-ig a PB póttagja. A PB-nek azonban a - Varsói 
Szerződés egyedüli honvédelmi minisztereként - nem lett a 
rendes tagja. 

Ellentmondást nem tűrő, lobbanékony természetű, ordítozó, 
alkalomadtán az ököljogtól sem visszariadó ember volt. , A 
fényűző vendéglátást, a  megszámlálhatatlan külföldi 
túrautazást, a lakás többszöri átépítését ( felújítását), a 
leányfalui nyaraló fel (és be-) építését, utak és telefonvonalak 
kiépítését, vadászkocsik kialakítását, vadászházak és területek 
fel-. illetve kiépítését, miniszteri lakosztályok létesítését, 
gépkocsik, helikopterek és repülőgépek - szinte tetszés szerinti — 
igénybevételét" közpénzből fizette. Czinege így , Mintegy 
kezdeményezője a közvagyon elherdálásának, a korrupciónak, a 
hivatali hatalommal való visszaélésnek." 

(Bokor Imre : Kiskirályok mundérban, Új Idő Kft, Debrecen, 
1989, 21. o.) 


59 Trójai faló a Belügyminisztériumban, i. m. 419. o. 


60 Angyal István (1928-1958. december 1.) 
Békés megyei zsidó kisiparos és kiskereskedő család harmadik 
gyermeke. 1944-ben édesanyjával és egyik nővérével 
Auschwitzba deportálták. Egyedüli túlélőként Magyarországra 
visszatérve kommunista lett, de a pártba soha nem lépett be. 
1947-ben felvették az ELTE BTK magyar-történelem szakára, 
1949-ben azonban politikai okokból kizárták. 1951-től 
Dunapentelén (Sztálinvárosban) a Sztálin Vasmű építésén 
dolgozott, közben letette a vasbeton-szerelő szakvizsgát. 
Építésvezető-helyettes lett. 1953-ban racionalizálták, 
Budapesten segédmunkavezető, majd  — munkavezető, 
építésvezető-helyettes, — építésvezető lett. A forradalom 
napjaiban forradalmi verseket, röpiratokat terjesztett, 
kötszert, élelmet szállított a harcolóknak és a rászorultaknak a 
Péterfy utcai kórházból. Eközben került kapcsolatba a Tűzoltó 
utcai felkelőkkel, akik lassan elfogadták parancsnokuknak. 
Futó János (1936-1959. október 28.) 
Géplakatos. A Garay-téri majd Thököly úti csoportban harcolt — 
november 4. után is. 
Kósa Pál (1921-1959. augusztus 5.) 
Asztalos. 1956. október 30-tól az újpesti Forradalmi Bizottság 
elnöke. 
Nickelsburg László (1924-1961. augusztus 26) 
1944-ben munkaszolgálatra hívták be, ahonnan megszökött, és 
a háború végéig bujkált. Édesanyja és három testvére a 
koncentrációs táborban elpusztult. A háború után művszerész, 
művezető, sztahanovista élmunkás. 1956. október 31-én 
belépett a Nemzetőrségbe, és a Baross téri csoportot vezette. 
November  4-e után bekapcsolódott az Önkéntes 
Mentőszolgálat munkájába, a Péterfy Sándor utcai kórházban. 
Ő volt az utolsó kivégzett ötvenhatos elítélt. 
Péch Géza (eredeti neve: Eckhardt, 1930-1958. április 22.) 


Kisgyermek korában árván maradt. Az érettségi után — mivel 
nem jutott be az állatorvosi egyetemre - alkalmi munkákból 
élt. 1951-ben a honvédségnél lett sofőr, a BME gépészeti kar 
esti tagozatán három évet végzett el. 1956. október 25-től 
november  6-ig a Péterfy Sándor utcai kórházban 
mentősofőrként sebesülteket mentett és szállított. November 
közepén bekapcsolódott a 2. sz. női klinikán folyó 
szervezkedésbe. Január 13-án a csoport segítségével kijutott 
Ausztriába, elvállalta, hogy hazatér Magyarországra, hogy 
sebesülteket segítsen ki Ausztriába. 1957. február 10-én 
letartóztatták. 

Renner Péter (1932-1958. február 3.) 

Édesanyja családját a nácik elpusztították Dachauban. Renner 
az érettségi után két évig térképészetet tanult a Földtani 
Intézetben. 1954-ben sorkatonaként a katonai bíróság félévi 
börtönre ítélte titoksértésért. 1955-ben szabadult, azonban 
újabb fél évre ítélték deviza-bűntett miatt. 1956. október 23-án 
Csepelen röpcédulákat osztogatott, az ÁVH őrizetbe vette. 5 
napig tartották fogva, rendszeresen bántalmazták. Október 29- 
től . a Corvin-köziekkel harcolt, — Pongrátz Gergely 
rajparancsnoknak nevezte ki. November 9-ig vett részt a 
harcokban, majd november 26-án Ausztriába menekült, ahol 
felvette a kapcsolatot a bécsi emigráns Magyar Forradalmi 
Tanáccsal. Vezetői megbízásából jött vissza Magyarországra. 
Eörsi László: Egy megvádolt áldozat [Külső hivatkozás] 


61 Kádár János (Csermanek, 1912-1989) 
17 évesen a Vasas Szakszervezet ifjúsági csoportjának a tagja. 
1931-ben belépett a KIMSZ-be és a KMP-be. 1933-tól a KIMSZ 
KB titkára. Letartóztatták, kommunista szervezkedésért két év 
fegyházbüntetésre ítélték. Szabadulása után több helyen is 
dolgozott segédmunkásként, bekapcsolódott a 


Szociáldemokrata Párt munkájába. 1940-től az SZDP VB 
Ifjúsági Csoportjának a vezetője. 1941 tavaszán a KMP 
Budapesti Területi Bizottság tagja, 1942 májusától a KMP KB 
tagja, 1942 decemberétől KB titkára, 1943 februárjában vezető 
titkár. Ekkor új nevet kapott a mozgalomban: Kádár János. 
Budapest ostroma után kinevezték Budapest rendőrfőnök- 
helyettesévé. Áprilisban megválasztották az MKP KV titkárává, 
az MKP Budapesti Területi Bizottságának titkárává és az MKP 
KV Káder Osztályának vezetőjévé, majd májusban a PB 
tagjává. 1946-tól az MKP, 1951-ig az MDP főtitkárhelyettese. 
1948 és 1950 júniusa között belügyminiszter. Részt vett Rajk 
letartóztatásában, a per megtervezésében, s Farkas Mihállyal 
együtt kihallgatta őt (meglehetősen durván, keményen). 
Posztjáról - a párton belüli belharcok, s meggyengült pozíciója 
miatt — csak több mint fél évvel Rajk kivégzése után, 1950 
májusában mondott le. Ekkortól az MDP KV Szervező Bizottság 
tagja, a Párt- és Tömegszervezeti Osztály vezetője. 1951 
tavaszán az ÁVH letartóztatta, és az MDP KV májusi ülésén 
minden testületi tagságtól megfosztották. A Legfelsőbb Bíróság 
1952 decemberében életfogytiglani szabadságvesztésre ítélte. 
1954 júliusában rehabilitálták. Az MDP XIII. kerületi 
pártbizottság titkára, majd 1955 szeptemberétől az MDP Pest 
Megyei PB első titkára. Az MDP KV 1956 júliusi plénumán 
visszavették a testületbe, megválasztották PB tagnak, s a KV 
másodtitkárának. 

1956. október 25-én az MDP KV első titkárává választották. 
Október 28-án az MDP Elnökségének elnöke lett. A Kormány 
Kabinet tagja, államminiszter. Október 31-én az alakuló 
MSZMP Intéző Bizottság tagja. November 1-jén átállt a 
szovjetekhez. Moszkvában részt vett az SZKP KB Elnökségének 
ülésein, a szovjet vezetés őt nevezte ki az ellenkormány élére. 
Hruscsov emlékiratában azt állítja, hogy Kádár Moszkvában 


egyetértett a katonai beavatkozás szükségességével. 

1957. február 26-án az MSZMP Ideiglenes KB elnökévé 
választotta. Az 1957 júniusi országos pártértekezleten az 
MSZMP KB első titkárává, a PB tagjává választották. 
Meghatározó a szerepe az "56 utáni megtorlásokban. Nezvál 
Ferenc igazságügy-miniszter, az Oral History Archivum 
számára adott 1987-es interjújában azt állította, hogy Kádár 
személyesen vezette az ,ellenforradalmárokkal"? szembeni 
megtorlást. Kádár még a PB 1957. december 16-i - a 
halálbüntetésekkel foglalkozó - ülésén is elutasította az 
amnesztiát, s az egyhangúlag elfogadott határozat 
jegyzőkönyvét haláláig a páncélszekrényében őrizte. 

1958. január 28-án leköszönt a Minisztertanács éléről és 
államminiszter lett. 1961 és 1965 között ismét a 
Minisztertanács elnöke. Az MSZMP KB első titkári tisztét 1985- 
ig töltötte be. 

Az 1968-ban elindított gazdasági mechanizmus 
megtorpanásáért, jegeléséért, a reformerek leváltásáért őt 
terheli a felelősség. 60. születésnapján, 1972-ben csak taktikai 
okokból, pozíciója megerősítése érdekében mondott le első 
titkári tisztségéről. 

1985 és 1988 között az MSZMP KB főtitkára. Az 1938-as 
országos pártértekezleten kimaradt az MSZMP PB-ből, de az 
MSZMP elnökévé választották. Az MSZMP KB 1989 májusi 
tanácskozásán - egészségi állapotára hivatkozva  - 
felmentették KB tagságából és pártelnöki tisztéből. 


62 ÁBTL, V-150 000/16, 85 


63 Papp István: A BM II/8. (Vizsgálat) osztály, in: A megtorlás 
szervezete, i. m. 222. o. 


64 Nezvál Ferenc dr. (1909-1987) öt elemit végzett. Kocsis, 


cipészinas, bőripari munkás. 1945-től 1948-ig az MKP XIII., 
majd III. kerületi bizottságának titkára, 1949-től 1954-ig 
Budapest alpolgármestere, a Fővárosi Tanács VB 
elnökhelyettese. 1955-ben az ELTE Állam- és Jogtudományi 
Karán jogi doktori oklevelet szerzett. 1954-1956-ban a város- 
és községgazdálkodási miniszter első helyettese. A megtorlás 
egyik vezetője. 1956. december 29-től 1957. május 9-ig az 
Igazságügyi Minisztérium megbízott vezetője: átszervezte az 
ügyészséget, ahonnan a statáriális bíráskodást nem vállaló 
ügyészeket elbocsátották. 1958-ban bejelentette az ügyvédek 
kamarai tagságának felülvizsgálatát. 1966. december 7-ig, 
nyugdíjazásáig — igazságügy-miniszter, az  Államjogi és 
Államigazgatási Kormánybizottság elnöke. 


65 Szénási Géza dr. (Zamenák, 1919-1979) 1945-től 1951 áprilisáig 
belügyi állományban szolgált, majd a MÉH jogtanácsosa. 1956. 
november 16. és 1975 között legfőbb ügyész. Részt vett a 
legfontosabb politikai perek előkészítésében. Az MSZMP KB 
tagja (1962-1975). 


66 Domokos József dr. (1890-1978) a budapesti és kolozsvári 
tudományegyetemen jogot tanult. A bíróság elé állított 
kommunisták és szocialisták védőügyvédje (1931-1944). 1944- 
ben letartóztatták és  Mauthausenbe deportálták. 1945 
augusztusától igazságügyi államtitkár, legfőbb államügyész. 
1949-től a Legfelsőbb Ügyészség vezetője. 1953 májusában 
felmentését kérte, nyugdíjazták. 1954-ben visszahívták és 
nyugdíjazásáig, 1958-ig, a Legfelsőbb Bíróság elnöke. Jelentős 
szerepet vállalt a kádári megtorlásban, a különbíróságok 
létrehozásában; a polgári ügyek bíráit kötelezte, hogy a 
büntetőügyekben is vegyenek részt. 


67 idézi Papp István i. m. 222. o. (ÁBTL 1.6 Beszámoló a Vizsgálati 


Főosztály 1956. október 23. óta végzett munkájáról és a 
végrehajtandó feladatokról, 1957 első fele) 


68 Trójai faló a Belügyminisztériumban, i. m. 419. o. 


69 Biszku Előterjesztése és a PB ülés jegyzőkönyve: MOL M- 
KS288.f. 5./105. ő.e. 


70 Krahulcsán Zsolt: Párt/állam/biztonság, in: A Nagy Testvér 
szatócsboltja. Tanulmányok a magyar titkosszolgálatok 1945 
utáni történetéből; Állambiztonsági Szolgálatok Történeti 
Levéltára - LHarmattan, Budapest, 2012, 224. o. 


71 Filep Tibor debreceni újságíró, történész két könyvet is 
szentelt a megyei III[//III történetének. Első, 507 oldalas 
könyvében (A politikai rendőrség Hajdú-Biharban, 1957-1989: 
III/III, szerzői kiadás, Debrecen, 2011) egyetlen utalást sem 
találni Szalmára. A második, 511 oldalas kötetben is (A 
politikai rendőrség Hajdú-Biharban, 1957-1989, szerzői kiadás, 
Debrecen, 2012) mindössze hétszer említődik Szalma neve, 
többnyire számunkra érdektelen kontextusban. 


72 Filep Tibor, II. kötet, i. m. 56. o. 


73 Szalma József kitüntetései és jutalmai: 
1948: dicséret és pénzjutalom 
1951: — Népköztársasági — érdemrend, — szakmai munka 
elismeréséért 
1952: dicséret és pénzjutalom 
1953: Kiváló szolgálatért érdemérem 
1955: Kiváló szolgálatért érdemérem; miniszteri dicséret 
1956: Államvédelmi érdemérem 
1957: tárgyjutalom 
1961: dicséret és pénzjutalom 


1963: Kiváló szolgálatért érdemérem; Népköztársasági 
érdemérem 

1964: dicséret és pénzjutalom (1200 Ft) 

1966: dicséret és pénzjutalom (2000 Ft) 

1967: Kiváló szolgálatért érdemérem; Felszabadulási jubileumi 
szolgálati érdemérem; főkapitányság vezető tárgyjutalma 
1968: a főcsoportfőnök dicsérete és pénzjutalom (3500 Ft) 

1969: a csoportfőnök-helyettes dicsérete és pénzjutalom (1000 
Ft) 

1970: a főcsoportfőnök dicsérete és pénzjutalom (3500 Ft) 

1971: tárgyjutalom (utazás a Szovjetunióba); dicséret és 
pénzjutalom (3000 FO); a belügyminiszter helyettes dicsérete és 
pénzjutalom (5000 Ft) 

1972: a  főcsoportfőnök I. helyettesének dicsérete, és 
pénzjutalom (4000 Ft), 

1973: a belügyminiszter dicsérete és pénzjutalom (6000 Ft) 
1973: a belügyminiszter dicsérete és pénzjutalom (6000 Ft) 


74 fegyelmik és nyugdíjkérelem: Dr. Szalma József: ÁBTL, 
Központi Fogyaték, 8076 


75 Bálint László: Évtizedeim a titkosszolgálatnál. Egy magyar 
kémelhárító emlékiratai 237. o. 


76 ÁBTL, BM Központi Fogyaték 9675 
77 MOL M-KS 288. f.5./105. ő.e. 


78 A fejezet információinak forrása: Petrikné Vámos Ida: Iratok a 
Történeti Hivatalban. Vázlat a volt állambiztonsági szervek 
iratanyagának irattani feltáráshoz, in: Trezor 1. A Történeti 
Hivatal Évkönyve 1999, Történeti Hivatal, 29-38. o. és Tabajdi— 
Ungváry, i. m. 153., 155. o. 


79 A komolyabb, hároméves képzést nyújtó Rendőrtiszti Főiskola 
1971. szeptember 1-jén kezdte meg működését (a volt 
Rendőrtiszti . Akadémia épületeiben) A hallgatók a 
tanulmányaik befejezése után államvizsgát tettek és oklevelet 
kaptak. A nappali képzés 1971-ben, a levelező 1975-ben indult. 


80 ÁBTL, A-2053 
81 ÁBTL, BM Központi Fogyaték 9675, 4. o. 
82 Uo. 12. o. 


83 ÁBTL, BM Központi Fogyaték 4510 


Bomba ügy 


A Teller-dossziékat először Hargittai István dolgozta fel Teller 
Budapesten című tanulmányában (Magyar Tudomány, 2009. 
szeptember, 1108-1117. o.), ezt a szöveget később apró 
kiegészítésekkel közölte Teller című könyvében is (Akadémiai 
Budapest, 2011, 64-71. o.: A család sorsa.) Hargittait azonban — 
mivel az ő ,főhőse" Teller — nem érdekelték teljes mélységében, 
minden részletében a Teller rokonok itthoni sorsára, 
megpróbáltatásaira vonatkozó dokumentumok. Értelemszerűen 
nem vizsgálta a Teller iskolatársainak, barátainak, a család egykori 
alkalmazottainak, illetve Teller tudóstársainak (Bay Zoltánnak és 
Wigner Jenőnek) a beszervezésére, illetve az ő rokonaik, kollégáik 
megzsarolására vonatkozó titkosszolgálati (ÁVH-s, KGB-s) 
anyagokat sem. 


Az írás rövidítve (a Wigner és Bay című fejezet nélkül) megjelent 
az Élet és Irodalom 2013. április 5-i számában. 


84 Teller Ede (1908-2003) A Királyi József Műegyetemen 
megkezdett tanulmányait Karlsruhében, Lipcsében folytatta. 
1930-ban fizikából doktorált. 1933-ban elhagyta 
Németországot, Angliában, majd Dániában dolgozott, kutatott. 
1935-ben az USA-ban telepedett le, s a George Washington 
Egyetemen kvantummechanikát tanított. 1942-től részt vett a 
Manhattan tervben. Miután egy 1954-es titkos bizottsági 
meghallgatáson — terhelő tanúvallomást tett Robert 
Oppenheimer fizikusra - a Manhattan terv korábbi 
igazgatójára — elszigetelődött az amerikai tudományos életben. 
1975-től a Stanford Egyetem Hoover Intézetének kutatója volt. 
Számtalan amerikai és - 1990 után - magyar kitüntetést 
kapott. Emlékét az 5006 Teller kisbolygó (is) őrzi. 


85 Lawrence Livermore National Laboratory (LLNL) 


86 Farkas Vladimir, főosztályvezető, majd helyettes, alezredes; 
Gazdik Gyula, osztályvezető, alezredes; Hárs István 
osztályvezető, ezredes; Kolláth Ferenc, alosztályvezető 
helyettes, főhadnagy; Lóránd György alosztályvezető, 
főhadnagy; dr. Móró István, osztályvezető helyettes, őrnagy; 
Tihanyi János, főosztályvezető-helyettes, alezredes; Vadász 
Tibor alosztályvezető, százados; Varga János alosztályvezető, 
százados; Vértes János, osztályvezető, őrnagy. 


87 ÁBTL, K-1547/1-6 


88 Az 1945 elején létrehozott Katonapolitikai Osztály volt a 
koalíciós években a Magyar Kommunista Párt ellenfeleivel 
való leszámolás elsődleges eszköze. 1950 februárjában az 
állambiztonsági szervek összevonásakor beolvasztották az 
ÁVH-ba. 


39 Okváth Imrének Kémek kémek ellen című tanulmányában (in: 


A nagy testvér szatócsboltja, i. m. 92. o.) sikerült azonosítania a 
IV/101 fedőnevű ügynököt. Ő Ferenczi Edmond (1920-?) jogász, 
újságíró. Genfben született, ott is végezte az egyetemi 
tanulmányait. 


90 idézi Palasik Mária: Kétszólamú hangfoszlányok az ötvenes 
évek elején című tanulmányában, in: A nagy testvér 
szatócsboltja, i. m. 281. o. 


91 Nem azonosítható. 
92 Nem azonosítható. 
93 Nem azonosítható. 
94 Nem azonosítható. 


95 Harkányi Ede (1879-1909) ügyvéd, szociográfus, író. A 
budapesti, majd a lipcsei egyetemen tanult. Részt vett a 
Társadalomtudományi Társaság  — megalapításában. A 
Társadalomtudományok Szabadiskolája titkára és tanára, a 
Szabadgondolkodás Magyarországi Egyesületének alelnöke 
volt. 


96 Magos Gábor  C(1912-?) mezőgazdász. 1945 után 
pártfunkcionárius, fontos részt vállalt a mezőgazdaság 
újjászervezésében. 1956-ban a Magyar Értelmiség Forradalmi 
Bizottságában tevékenykedett. 1956 végén emigrált. 


97 Gimes Miklós (1917-1958) újságíró, politikus. 1955 májusában 
kizárták az MDP-ből. A forradalom napjaiban Magyar 
Szabadság címmel lapot alapított, és többekkel együtt 
szerkesztette azt. November  4-e után Október 
Huszonharmadika címmel illegális újságot adott ki és 
megalapította a Magyar Demokratikus Függetlenségi 


Mozgalmat. A Nagy Imre-per harmadrendű vádlottjaként a 
Legfelsőbb Bíróság halálra ítélte. 


98 Jánossy Lajos (1912-1978) fizikus, asztrofizikus, matematikus. 
Lukács György nevelt fia. Kossuth-díjas (1951), az MTA és több 
külföldi akadémia tagja. 1955-1973 között az MTA titkára, 
főtitkárhelyettese, alelnöke. A 20. századi magyar fizika 
történetének egyik legsokoldalúbb, iskolateremtő egyénisége. 
Kimagasló eredményeket ért el az asztrofizika, az atomfizika, a 
kvantummechanika, a fizikai matematika és statisztika, az 
elektrodinamika és az optika területén. Emigrációjából 1950- 
ben tért haza, 1951-től a Központi Fizikai Kutatóintézet 
osztályvezetője, majd igazgatóhelyettese, igazgatója, az ELTE 
elméleti fizikai tanszékén oktatott, később az atomfizikai 
tanszék első vezetője volt. 1962-től haláláig az MSZMP KB 
tagja. 


99 Gombás Pál (1909-1971) fizikus, egyetemi tanár. Kossuth-díjas 
(1948, 1950), az MTA tagja, alelnöke (1948—-1958). 1948-1971: a 
Műszaki Egyetem fizikai tanszékének vezetője, 1954-től az 
MTA Elméleti Fizikai Kutató Csoportjának igazgatója. Nagy 
szerepe volt a hazai elméleti fizikai kutatások fejlesztésében. A 
statisztikus atomelmélet kiváló képviselője, a Thomas-Fermi-— 
Gombás-modell társalkotója. 


100  Kőrösy Ferenc (Francis de  Korosy,  1906-1997) 
vegyészmérnök. Az MTA tagja (1995) Az 1930-as években 
közreműködött a kis nyomású kripton töltésű izzólámpa 
kifejlesztésében. Több találmányát szabadalmaztatta. 1947- 
1956 között alkalmazott fizikai kémiát tanított az egyetemen. 
1957-ben Izraelbe emigrált, ahol a beér-sevai Negev-sivatagi 
Kutatóintézetben dolgozott és tanított a jeruzsálemi Héber 
Egyetemen. 


101 lásd a 115. jegyzetet. 


102 Wigner Jenő (1902-1995) fizikus. Nobel-díjas (1963) 1921-től a 
Berlini Műszaki Főiskolán tanult. 1925-től Magyarországon az 
édesapja mellett mérnök az újpesti bőrgyárban, de később 
Berlinben, majd Göttingenben kutatott. 1930-tól kisebb 
megszakításokkal évtizedeken át a Princeton Egyetem 
oktatója, kutatója. 2001. január 1-jén két magyar csillagász 
(Sárneczky Krisztián és Kiss László) által fölfedezett kisbolygót 
róla nevezték el (75570 Jenőwigner). 


103 1925-1984. A dániai Aarhus egyetemén, és a dublini Trinity 
College-ben volt matematika professzor. A gráfelméletben 
alkotott jelentőset. ÁBTL, K-528 


104 Paul Adrien Maurice Dirac (1902—-1984) brit fizikus. A 
kvantummechanika egyik megalapozója. A relativisztikus 
kvantummechanika alapegyenletének, a Dirac-egyenletnek a 
megalkotója. Apja a svájci Wallis/Valais kantonból emigrált, és 
franciát tanított. Dirac villamosmérnöknek tanult a Bristoli 
Egyetemen, 1921-ben végzett, és rövid ideig mérnökként 
dolgozott, majd matematikával kezdett foglalkozni. 1923-ban 
Bristolban matematikai fokozatot szerzett, ezután élete nagy 
részében a cambridge-i St. Johns College-ban kutatott. 1933- 
ban Erwin Schrödingerrel együtt , az atomelmélet új hatékony 
formáinak felfedezéséért" kapott Nobel-díjat. Tiszteletére díjat 
alapítottak. 


105 Nem azonosítható. 


106 Pál Lénárd (1925) fizikus, matematikus, politikus, egyetemi 
oktató. Kossuth-díjas, Wigner Jenő-díjas (2001), a fizikai és 
matematikai tudományok doktora, az MTA rendes tagja (1973). 
1950 és 1953 között ösztöndíjas aspiráns a Moszkvai M. V. 


Lomonoszov Állami Egyetemen. Hazatérését követően, a 
Központi Fizikai Kutatóintézet tudományos munkatársa, 
osztályvezetője, , majd — 1956-1978 között tudományos 
igazgatóhelyettese, igazgatója, majd főigazgatója. 1957-től 
1995-ig oktatott az ELTE-n. 1980 és 1984 között az Akadémia 
főtitkára, 1978-1980-ban az Országos Atomenergia Bizottság 
elnöke. 1975-től 1989-ig a MSZMP KB tagja, 1985 márciusa és 
1988 decembere között titkára volt. 


107 , Balázs" azt fejtegette, hogy az amerikaiak és általában a 

nyugatiak azt hiszik, hogy Magyarországon vasfüggöny van, 
,mi pedig azt hisszük, hogy náluk van vasfüggöny. Az ilyen 
összejövetelek tisztázhatják, hogy vasfüggönyök nincsenek." 
Wigner megjegyezte: nagyon fontos lenne, hogy a tudósok 
utazhassanak. A beszélgetés során Wigner élénken érdeklődött 
a budapesti viszonyok iránt. , Egyes utcák, épületek, az egyetem 
háború előtti sorsa, a vidéki egyetemek helyzete nagyon 
érdekelte." . Azt is megkérdezte, hogy mi történt 
Magyarországon a nyilasokkal, megtanult-e mindenki oroszul, 
és hogy mennyit keresnek a munkások. 
Pál és , Balázs" elmondták neki, hogy mennyibe kerül az üzemi 
étkezdében egy ebéd. , Beszéltünk a hidakról [...] kérdezte mi 
van Bródy Imrével. Mondtuk, hogy a nyilasok meggyilkolták, s 
most róla neveztük el az Izzó laboratóriumát [...] A végén azzal 
köszönt el, hogy tényleg a viszontlátásra." 


108 Korábban, 1930-tól 1936-ig egyetemi tanár volt a szegedi 
egyetem elméleti fizikai tanszékén. 1936-tól a Tungsram- 
Egyesült Izzó fejlesztő laboratóriumát, majd végül a gyárat 
vezette. 1938-ban megszervezte a Műegyetemen az 
Atomfizikai tanszéket. 1946. február 6-án, több hónapi 
kísérletezés után többedmagával sikerült a Holdra radarjelet 
küldeni és a visszavert jelet érzékelni. Washingtonban a 


George Washington Egyetemen a kísérleti fizika professzora 
lett,  gyorskoincidencia-kísérletekkel foglalkozott. 1955-től 
1972-ig a Nemzeti Szabványügyi Hivatalban dolgozott, 
kutatott. 

A Bay-dossziét 1964 júliusában zárták le. 

ÁBTL, K 1419, 247-250. o. 


109 idézi Palasik Mária: A Hírszerző Osztály és állománya 1956- 
1962, in: Betekintő 2011. 2. szám 


110 Baráth Magdolna: Szovjet tanácsadók a magyar 
állambiztonsági szerveknél. in: A nagy testvér szatócsboltja, i. 
m. 62. o. 


111 Farkas Vladimir: Nincs mentség. Az ÁVH alezredese voltam, 
Interart Stúdió, Budapest, 1990, 302. o., illetve 304. o. 


112 Szegő Iván Miklós: Szovjet hidrogénbomba: kutatás 
halálfélelemben, II. rész HVG 2009. december 7. [Külső 
hivatkozás] (Utolsó frissítés: 2012. január 20); Hargittai István: 
Eltemetett dicsőség - Hogyan tették a szovjet tudósok 
szuperhatalommá a Szovjetuniót, Akadémiai, Budapest, 2014, 
95. o. 


113 A Napi Operatív Jelentések (NOIJ) a III/I, III/II, III/III, IIII/IV 
csoportfőnökségek, megyei rendőr-főkapitányságok 
állambiztonsági szervei stb. által készített napi tájékoztató 
jelentések, amelyekből a III. Főcsoportfőnökségen készítettek 
összefoglaló tájékoztatókat. 


114 Hargittai, 2011, i. m. 69. o. 


115 A konferenciákon a tudósvilág a béke, a leszerelés, a 
nukleáris energia békés célokra történő felhasználásával 


foglalkozik. Az első konferenciát 1957 júliusában Cyrus Eaton — 
bankár, üzletember, az USA hidegháborús politikájának 
kritikusa - szülőhelyén, a kicsiny új-skóciai Pugwash 
településen tartották. 


A delfinek hangja 


Az ÁBTL-ben található Szilárd-dossziékat dr. Gál Éva is feldolgozta 
Libamáj, operatív célból. Szilárd Leó esete a titkos rendőrséggel 
című tanulmányában. (In: Lejáratás és bomlasztás. Tudósok, 
tanárok a titkosrendőrség látókörében, Corvina, Budapest, 2013, 
317-331. 0.) 


A szerzőt azonban csak Szilárd és a körülötte szorgoskodó magyar 
hírszerzők, diplomaták érdekelték, így nem foglalkozott dr. Varga 
István beszervezési kísérletével, , Vári"-val, dr. Smolka János 
közvetítőként való felhasználásával, majd sorsa alakulásával, és 
nem érintette Szilárd irodalmi munkásságát. 


116 1894-ben született. A Királyi József Műegyetemen (ma BME) 
megkezdett tanulmányait 1919-től a berlini Technische 
Hochschule-on folytatta, majd a Berlini Egyetemen fizikát 
tanult. 1922-ben cum laude doktorált, disszertációját az 
informatika, információelmélet és a kibernetika alapvetésének 
tekintik. 1925-1933 között több szabadalma született (többek 
között a részecskegyorsítóé, elektronmikroszkópé). 1933-tól 
Angliában, 1938 szeptemberétől Amerikában élt. Először a 
Columbia University-n kutatott, 1942-től dolgozott a Chicagói 
Egyetemen: 1946-ig a Metallurgiai Laboratóriumban vezető 
fizikus, 1953-ig a Sugárbiológiai és Biofiziológiai tanszéken 
félállású biológia professzor, majd a saját laboratóriumában 
biológiai kutatásokat folytatott, 1956-tól biofizika professzor az 


Enrico Fermi Nukleáris Tanszéken. Élete utolsó éveiben a 
Jonas Salk (a gyermekbénulás elleni szer feltalálója) által 1960- 
ban alapított — a kaliforniai La Jollában működő - Intézetben 
kutatott. 

Írásaiban, előadásaiban, nemzetközi kongresszusokon a 
nukleáris fegyverzet ellenőrzése mellett lépett fel, egyik 
alapítója volt 1946-ban az Emergency Committee of Atomic 
Scientists, 1962-ben pedig a Council for a Liveable World nevű 
szervezetnek. Carl Friedrich von Weizsácker német fizikus 
szerint a fizikusok közül elsőként ismerte fel és gondolta át az 
új tudományos felfedezés messzemenő következményeit és a 
fegyverkezési verseny megakadályozására is ő tette az első 
gyakorlati lépéseket. 


117 1939. július 16-án Szilárd és Wigner Jenő, majd két héttel 
később Szilárd és - az akkor már Kaliforniában levő Wigner 
helyett — Teller Ede felkereste Einsteint. , Einstein németül 
diktálta a levelet — emlékezett később Szilárd -, amit Teller 
papírra vetett, én pedig a német szövege alapján elkészítettem 
az elnöknek küldendő levél két tervezetét." Einstein az 1939. 
augusztus 2-i dátummal elküldött levélben - amelyet csak 
maga írt alá - felhívta Roosevelt figyelmét az újfajta bomba 
elkészítésének lehetőségére, következményeire, és arra 
figyelmeztetett, nehogy a németek megelőzzék az amerikai 
tudósokat. (Isaacson, Walter: Einstein, Alexandra, Pécs, 2009, 
493. o.) 


118 Enrico Fermi (1954-1954) olasz fizikus. 1938-tól élt az 
Egyesült Államokban. Ebben az esztendőben kapott fizikai 
Nobel-díjat , az indukált  radioaktivitással kapcsolatos 
munkájáért. Szilárd Leóval együtt fejlesztette ki az első 
nukleáris reaktort. 


119 Molnár Ferenc százados (II/3-F alosztály) jelentése 1959. 
augusztus 6-án. 


120 ÁBTL, K-1527/1,2 - 1. sz. melléklet 


121 Julius Robert Oppenheimer (1904-1967) fizikus. 1943—1952: 
Los Alamosban az atombombaprogram vezetője, 1946-1952: 
az USA Atomenergia Bizottságának elnöke. 1949 és 1953 között 
az Amerika-ellenes tevékenységet vizsgáló Bizottság többször 
foglalkozott a megbízhatósága kérdésével: akadt olyan tanú, 
aki kommunistának, sőt olyan is, aki egyenesen szovjet 
ügynöknek nevezte. Meghurcolták, megalázott és mellőzött 
emberként halt meg. 2009. május 20-án a Woodrow Wilson 
Institute konferenciájának előadói - elsősorban Alekszandr 
Vassziljevnek a KGB archívumából megszerzett 
dokumentumaira támaszkodva - megerősítették, hogy 
Oppenheimer sohasem kémkedett a Szovjetuniónak. 


122 Alexits György (1899-1978) matematikus, egyetemi tanár, az 
MTA tagja. A KMP egyik alapító tagja. A második világháború 
alatt bekapcsolódott az ellenállási mozgalomba, 
tevékenységéért koncentrációs táborba hurcolták. 1949—1950: 
a szovjet mintára átszervezett MTA első főtitkára. Jelentős 
szerepe volt a tudományos életben folyó tisztogatásokban, 
átalakításokban. 1948-1967: a Műegyetem III. sz. matematikai 
tanszékének vezetője, majd az MTA Matematikai 
Kutatóintézetében tudományos osztályvezető. 


123 A budapesti VI. kerületi Magyar Királyi Állami Főiskolába 
(Bulyovszy utcai főreál) jártak együtt. Smolka, Szilárd és 
Székely már az elemiben - a Szász-féle magániskolában - is 
osztálytársak voltak. 


124 Nem azonosítható 


125 Székely István (1899-1979) filmrendező. Az 1920-as évek 
elején Berlinben az Ullstein lapok munkatársa, majd rendezni 
kezdett. Itteni sikereinek köszönhetően bízták rá a Hyppolit, a 
lakáj elkészítését, amely minden idők egyik legsikeresebb 
magyar filmje lett. 25 filmet rendezett itthon, 1939-től 
Hollywoodban dolgozott. 


126 Fock Jenő (1916-2001) 1930-tól műszerészként dolgozott. 

1932-ben belépett a KMP-be. 1940-ben kémkedés koholt 
vádjával a hadbíróság háromévi fegyházbüntetésre ítélte. 
1943-ban a frontra került, egy év múlva azonban megszökött. 
1951 januárjától 1954-ig kohó- és gépipari miniszterhelyettes. 
Elvégezte a Gazdasági Műszaki Akadémiát. 1955. április 30-tól 
a SZOT titkára, 1956 júliusától az MDP KV póttagja. 1956 
novemberében az MSZMP IKB tagja lett. 1957 februárjától 
gazdaságpolitikai KB-titkár volt, majd a júniusi országos 
pártértekezleten beválasztották a PB-be, amelynek 1980-ig 
tagja maradt. 1961 szeptemberében felmentették KB-titkári 
tisztségéből, és a Minisztertanács elnökhelyettesévé nevezték 
ki. Tagja lett a KB államgazdasági bizottságának. 1967. április 
14-től 1975-ig a Minisztertanács elnöke volt. Tevékenyen részt 
vett az , új gazdasági mechanizmus?" bevezetésében. 
1975. május 15-én félreállították, nyugdíjazták. 1975 és 1980 
között még az MSZMP BB tagja maradt, KB-tagságát 1989-ig 
megtartotta. A KB 1988 májusi plénumán ő javasolta, hogy 
Kádár János mondjon le főtitkári tisztségéről, és legyen az 
MSZMEP elnöke. 


127 Varga Istvánt (1897-1962) az MTA 1989-ben rehabilitálta. 
1990. március 15-én pedig posztumusz Széchenyi-díjjal 
tüntették ki. Életében közel 870 publikációja jelent meg. 


128 Friss István (1903-1978) közgazdász, az MTA tagja. 1956 előtt 


az "MDP Kv Állampolitikai-:, illetve  Államgazdasági 
Osztályának, majd  Terv-, Pénzügyi és Kereskedelmi 
Osztályának a vezetője. 1956 végétől 1962-ig az MSZMP KB 
Államgazdasági Osztályának a vezetője. 1954-1974: az MTA 
Közgazdaságtudományi Intézetének vezetője. 1956 
novemberétől 1978-ig az MSZMP IKB, illetve KB tagja. 


129 Dr. Dósai István (1926-1991) jogi egyetemet végzett. 
Főhadnagyi rangban politikai oktató a Repülőtiszti Főiskolán. 
1950-ben 10 évre ítélték a demokratikus államrend 
megdöntésére irányuló szervezkedés miatt, 1954-ben 
rehabilitálták. A Népművelési Minisztérium Országos 
Moziüzemi Igazgatóságnál osztályvezető, — később a 
Hungarofilm Vállalat igazgatóhelyettese, 1962-től 
vezérigazgatója. 1984-1991: a Római Magyar Akadémia 
igazgatója. 


130 lásd a 114. jegyzetet 
131 Kairosz Kiadó, Budapest, 2005, ford.: Mente Éva 


132 Radványi János (1922) diplomata, politikus, egyetemi tanár. A 
második világháborúban partizán. 1947-től dolgozott a 
Külügyminisztériumban, szolgált Törökországban, 
Franciaországban, Svájcban, Szíriában. 1962-től ideiglenes 
ügyvivő Washingtonban, 1967-ben átállt, és politikai 
menedékjogot kért az USA-tól. 1971-ben a Stanford egyetemen 
történelemből doktorátust szerzett, a Mississippi State 
University történelem tanszékén tanított. 1982-től az általa 
alapított Center for International Security and Strategic 
Studiest vezette. 


133 Nemes Dezső (1908-1985) Kossuth-díjas, Állami-díjas, az MTA 
tagja. 1922-től kárpitosként, 1927-ben pedig az újpesti 


téglagyárban dolgozott. 1928-ban a KIMSZ KB titkára. Illegális 
politikai tevékenysége miatt bebörtönözték, szabadulása után 
1933-1945 között - három évet leszámítva - a Szovjetunióban 
élt. A moszkvai Nemzetközi Lenin Iskolában, majd a 
Lomonoszov Egyetemen történelmet tanult. Közben három 
évig egy bútorgyárban kárpitos volt. 1943 és 1945 között 
politikai agitációs munkát végzett hadifogoly-iskolában, 
hadifogolytáborokban. 1945 és 1948 között a SZOT titkára, 
1950 és 1953 között a Népművelési Minisztérium 
főosztályvezetője, 1956-ig a Szikra Könyvkiadó, 1956-ban pedig 
a Pártfőiskola igazgatója. 1957. január 15. és 1961 között a 
Népszabadság szerkesztőbizottságának a vezetője. 1961. 
szeptember 12. és 1965. június 25. között az MSZMP KB külügyi 
titkára. 1965-1966 - majd 1980 és 1983 között ismét - a 
Párttörténeti Intézet főigazgatója, 1966-1977 között a Politikai 
Főiskola rektora. 1977-1980: a Népszabadság főszerkesztője. 


134 Péter János (1910-1999) munkáscsaládban született. 1931- 
1932-ben a budapesti Református Teológiai Akadémián, majd 
Párizsban, Glasgowban tanult. 1936-tól 1945-ig a budapesti 
Bethesda kórház lelkésze. 1945-től a Külügyminisztérium béke- 
előkészítő osztályának munkatársa, a párizsi 
békekonferencián a magyar delegáció tagja. 1946-1949-ben 
Tildy Zoltán, majd Szakasits Árpád köztársasági elnök 
titkárságvezetője. 1949-1957: a Tiszántúli Református 
Egyházkerület püspöke, majd két évig a Kulturális Kapcsolatok 
Intézetének  kormánymegbízottja, elnöke. 1958-1961: a 
külügyminiszter első helyettese, 1973. december 14-ig 
külügyminiszter. 1953-1990: országgyűlési képviselő, 1973- 
1988: az Országgyűlés alelnöke. 


135 Straub F. Brunó (1914-1996) biokémikus, az MTA tagja. 1937- 
től tanított a Szegedi Egyetemen. 1948-tól a  SOTE 


Orvostudományi Egyetem Biokémiai Intézete igazgatója, 1960- 
1967 között az MTA biokémia részlege elnöke. 1971-től az MTA 
Szegedi Biológiai Központ főigazgatója. 1967-1973 és 1985- 
1988 között az MTA alelnöke. 1988. június 29-október 23: az 
Elnöki Tanács elnöke. 


136 Sárneczky Krisztián és Szabó Gyula csillagászok az 1999. 
október 24-én felfedezett kisbolygót 38442 Szilárdnak nevezték 
el. A Holdkráter: 34.0"N, 105.7"E, 122 km dia. 


A Nobel-díj bajjal jár 


A Békésy-dossziét először Csizmadia Ákos dolgozta fel ,A 
stockholmi levél". Adalékok Békésy György magyarországi 
kapcsolataihoz című tanulmányában. (Kaleidoscope, Művelődés-, 
Tudomány-, és Orvostörténeti Folyóirat, 2011/3, 131-141. o. [Külső 
hivatkozás] 

Írásom megjelent az Élet és Irodalom 2013. augusztus 16-i 
számában. 


137 Békésy György (Georg von Békésy, 1899-1972, Honolulu, 
Hawaii) gazdasági diplomata édesapja kiküldetései miatt az 
általános iskolát Münchenben, Konstantinápolyban és Pécsett 
végezte. A budapesti Werbőczyben, majd Zürichben járt 
gimnáziumba. 1916-tól a Berni Egyetemen vegyészetet 
hallgatott, a Budapesti Egyetemen 1923-ban doktorált 
fizikából. Az 1930-as években a Magyar Rádió stúdióinak 
akusztikus tervezését is ő végezte el. 1933-ban a 
Tudományegyetem magántanárává habitálták, 1940-től a 
Tudományegyetemen tanszékvezetője.1946-ban a stockholmi 
Karolinska Intézetben kutatott. 


138 ÁBTL, K-1503 


139 Halm Tibor: A tanítvány szemével -— Békésy György emlékezete. 
Orvosi Hetilap, 1987/ 46.; Tarnóczy Tamás: Kiegészítések Békésy 
György életrajzához, Fizikai Szemle, 1992/6. 


140 Simonovits István (1907-1985) orvos, hematológus. 1985-től 
akadémikus. A KMP-nek 1932-től tagja. 1945 januárjában egyik 
megszervezője . volt a Magyar — Orvosok Szabad 
Szakszervezetének. 1954-től miniszterhelyettes, 1957-1963 
között a miniszter első helyettese. 1964-től az Országos 
Vértranszfúziós Szolgálat főigazgatója. A SOTE-n tanszékvezető 
egyetemi tanár. 


141 Óvári Miklós (1925—2003) apja kiugrott katolikus pap, anyja 
mosónő volt. Latin-olasz szakot végzett, 1949 és 1958 között 
olasz nyelvet és történelmet tanított a pártfőiskolán. 1958-tól 
dolgozott az MSZMP KB apparátusában. 1961 és 1970 között az 
MSZMP Tudományos és Kulturális/Közoktatási Osztályának, 
Tudományos, Közoktatási és Kulturális Osztályának vezető- 
helyettese, majd vezetője. 1970-1985: a KB titkára, 1985—1988: 
a KB iroda vezetője. 


142 Halm Tibor (1910-1992) 1941-től a Repülőorvosi Vizsgáló és 
Kutató Intézet szakorvosa volt, ahonnan 1944-ben politikai 
meggyőződése miatt eltávolították és egy büntetőszázadba 
vezényelték. Innen megszökött, lebukott, katonai őrizettel az 
ausztriai Welzenegg munkatáborába került, ahol orvosként 
dolgozott. Angol hadifogságból 1946-ban szabadult. Itthon 
különböző munkahelyeken repülőorvos, 1951-től orvos 
alezredes. 


143 Kállai Gyula (1910-1996) apja falusi csizmadia. 1932-ben a 
Pázmány Péter Tudományegyetemről - ahol latin-magyar 


nyelv és irodalom szakon tanult - politikai tevékenysége miatt 
eltávolították. Ezután újságíró, először a debreceni Független 
Újságnál, majd 1939 és 1944 között a Népszavánál. 1945. június 
15-től miniszterelnökségi adminisztratív államtitkár, majd 
július 18-tól politikai államtitkár. 1945 novembere és 1946 
májusa között tájékoztatásügyi politikai államtitkár. 1946 
szeptembere és 1949 júniusa között az MKP KV 
osztályvezetője. 1949. júniusától külügyminiszter. 1951-ben 
koholt vádak alapján 15 évi szabadságvesztésre ítélték. 1954 
júliusában szabadult, és a Népművelési Minisztérium Kiadói 
Főigazgatóságának vezetőjévé nevezték ki. 1955 februárjától 
1956. október 31-ig népművelési miniszterhelyettes. 1957- 
1959: a KB ideológiai és kulturális titkára, emellett 1957 és 
1958 között művelődési miniszter. Államminiszter (1958- 
1960), miniszter elnök-helyettes (1960-1965), kormányfő 
(1965-1967), az országgyűlés elnöke (1967-1971). 


144 Id. a 130. jegyzetet. 


145 Révész György (1915-1986) fül-orr-gégész kutatóorvos. 1951- 
től hivatásos katonaorvos, 1955-től alezredes, 1967-től a SOTE 
tanszékvezető egyetemi tanára, 1975-től a Országos Fül-Orr- 
Gégészeti Intézet igazgató főorvosa. 


146 Szőnyei Tamás: Titkos írás. Állambiztonsági szolgálat és 
irodalom. 1956-1990; Noran Könyvesház, Budapest, 2012, 1. 
kötet, 594—595. o. 


147 Szipka József (1908-1994) lengyel eredetű családból 
származott, apja kútásó volt. Hat elemit végzett. 1920-tól 
segédmunkás, munkás. 1925-ben belépett az MSZDP-be, 1930- 
ban az illegális kommunista pártba. 1950 márciusától a 
Külügyminisztérium Gazdasági Hivatalának vezetője, majd 


Pekingben, Bukarestben teljesített diplomáciai szolgálatot, 
közben elvégezte a Külügyi Akadémiát. 1954 novemberétől 
1963 elejéig követ Finnországban, majd 1969-ig nagykövet 
Moszkvában. 


148 Békési  magángyűjteményéről: Tarnóczy Tamás id. 
tanulmánya és [Külső hivatkozás] 


Kodály Zoltán és a hatalom 
Pályakép az állambiztonsági dokumentumok tükrében 


Tanulmányom előzménye az Élet és Irodalom 2007. december 7-i 
számában jelent meg. Néhány évvel később folytattam a Kodállyal 
kapcsolatos kutatásomat, amelynek során sok új dokumentumot, 
adatot találtam. 


149 Szalai Sándor (1912-1983) szociológus, filozófus, egyetemi 
tanár, az MTA tagja, Állami díjas (1980). Tanulmányait 
Lipcsében, Frankfurt am Mainban és Zürichben végezte. 1944- 
ben munkaszolgálatos. 1946-tól a budapesti 
tudományegyetemen a szociológiai intézet vezetője. Bárdossy 
László  — népbírósági — perében a vád képviselője. 
Börtönbüntetéséből 1956 márciusában szabadult, 1957-ben 
rehabilitálták. 1956—-1957-ben az ELTE BTK-n tanított, majd 
1966-ig az Egyetemi Könyvtár főmunkatársa. 1966-1972: az 
ENSZ Kutatási és Oktatási Intézete kutatási igazgató-helyettese. 
1972-től 1980-ig a Marx Károly Közgazdaságtudományi 
Egyetem, 1983-ig pedig az ELTE BIK professzora. 


150 Baranyai Lipót dr. (1894-1970) az MTA tagja. Tanulmányai 
befejeztével bírói-ügyvédi oklevelet szerzett. 1928-tól a Magyar 
Nemzeti Bank ügyésze, 1921-től jogtanácsosa, 1935-től 


igazgató-helyettese, 1936-tól vezérigazgatója, 1938-tól 1943-ig 
elnöke volt. 1944. március 19. után a németek letartóztatták. 
1945 után a Takarékpénztárak és Bankok Egyesülete, és a 
Magyar-Amerikai Társaság elnöke. 1948-ban elhagyta az 
országot. 1951-1959: a Világbank utazó képviselője, később, 
haláláig a frankfurti Deutsche banknál volt tanácsadó. 


151 ÁBTL, 2.1 - III/4 (V-143389) 


152 Volkov, Szolomon: Sosztakovics és Sztálin, Napvilág Kiadó, 
Budapest, 2006 


153 Zeneműkiadó, 1977. 222. o. 


154 Gróf Károlyi Mihály (1875-1955) politikus, 1918-1919-ben az 
őszirózsás — forradalom idején — miniszterelnök, majd 
köztársasági elnök. Több évtizedes emigráció után 1946-ban 
hazatért, 1947 augusztusától párizsi követ. Posztjáról Rajk 
László letartóztatásáról értesülve, 1949. június 2-án lemondott. 
Emigrációban halt meg. 


155 Sir Julian Sorell Huxley (1887-1975) brit biológus, az UNESCO 
első igazgatója, a Wildlife Fund egyik alapítója, a világhírű író, 
Aldous Huxley testvére. 


156 Ferenczi Edmond (1920-?) jogász, újságíró. Genfben született, 
ott is végezte az egyetemi tanulmányait. 1948 márciusában 
már biztosan ő a magyar  UNESCO-képviselő, ilyen 
minőségében jegyezte ugyanis a szervezet folyóirata, a Le 
Courrier I. évfolyam. 2. számában megjelent cikkét. 


157 ÁBTL, K-747, 4. dosszié 


158 Varga László: A Rajk-per hátterében. Ferenczi Edmond és Noel 
Haviland Field. In: Évkönyv VIII. 2000, 1956-os Intézet. 11-25. o. 


159 A magyar ENSZ-társaság honlapjának kronológiájából [Külső 
hivatkozás] 


160 [Külső hivatkozás (A tartalom már nem elérhető.) 


161 Révai József (1898-1959) A Budapesti Kereskedelmi Akadémia 
elvégzése után banktisztviselőként helyezkedett el, de rövid 
ideig az irodalom, a művészetek vonzották. 1918 végén alapító 
tagként belépett a KMP-be. A Tanácsköztársaság megdöntése 
után — emigrációba kényszerült: Bécsben, majd — - 
megszakításokkal - Moszkvában élt. A húszas évek során 
egyre fontosabb figurává lépett elő, 1928-ban a Komintern VI. 
kongresszusán fel is szólalt. 1930-ban kérésére illegális 
munkára hazaküldték, de lebukott, és három év fegyházra 
ítélték. Ezért 1937-ben Moszkvában eltávolították a Komintern 
apparátusából, s két évre Prágába száműzték. 

1945 legelejétől 1953-ig az MKP agitáció és a propaganda első 
számú felelőse. A párt főideológusa, az országot irányító 
négyes fogat tagja. 1945-től 1950-ig a Szabad Nép 
főszerkesztője; gyakori vezércikkeivel élenjárt a klerikális 
, reakció?" elleni harcban, az összeesküvések leleplezésében. 
1945-1946-ban az MKP, 1946-1953 között az MDP KV titkára. 
1949-ben gyakorlatilag a számára hozták létre a Népművelési 
Minisztériumot, amelynek 1953-ig maradt az élén. Az 1953-as 
irányváltás során kibukott a hatalomból, be kellett érnie az 
Elnöki Tanács helyettes elnöki posztjával. A Központi 
Vezetőség 1956 júliusi ülésén visszatért a pártvezetésbe. 
Október 31-én Moszkvába menekítették. 1957-ben a régi 
sztálinista gárda tagjai közül egyedül őt hívták vissza a 
vezetésbe, a Központi Bizottságba is beválasztották. Súlyos 
egészségi állapota miatt azonban nem tudott részt venni a 
politikai életben. Irodalomtörténészként is tevékenykedett, az 
MTA rendes tagja volt, 1949-ben megkapta a Kossuth-díj arany 


fokozatát. 


162 Zoltán Kodály: Letters, edited by Dezső Legány és Dénes 
Legány, Argumentum-Kodály Archívum, Budapest, 2002. 
Kodályt a levelezésben első felesége, Sándor Emma segítette. 


163 Zoltán Kodály i. m. 331. o. 
164 Nem azonosítható. 


165 Palló Imre (1891-1978) operaénekes (bariton), Kossuth-díj 
(1949), kiváló művész (1950). Az Operaháznak 1934-től haláláig 
örökös tagja. Életművének fontos része kapcsolata a magyar 
zenével, elsősorban Bartók és Kodály műveivel. Kodály a 
, magyar népdalok mesterdalnokának"? nevezte, neki ajánlotta 
népdalgyűjteményének több füzetét; a Háry János és a 
Székelyfonó Kérőjének első alakítója volt. 1957-1959: az 
Operaház igazgatója. 


166 Szabolcsi Bence (1899-1973) zenetörténész, Kossuth-díjas 
(1951, 1965), Herder-díjas (1971), az MTA tagja. 1945-től a Liszt 
Ferenc Zeneművészeti Főiskolán zenetörténetet tanított, 1951- 
ben megalapította és haláláig irányította a zenetörténész- 
képzés első magyarországi műhelyét, a Zenetudományi 
Tanszéket. 1951-1956, valamint 1959-1961 között a Magyar 
Zeneművészek Szövetségének elnöke. 1961-ben megalapította 
és 1973-ig vezette a Magyar Tudományos Akadémia Bartók 
Archívumát. 


167 Kodály sokat időzött a galyatetői állami üdülőben, 1953-ban 
például közel száz napot töltött el ott. 


168 idézi Péteri Lóránd: Zene, tudomány, politika. Zenetudományi 
Gründerzeit és államszocializmus 1951-1953, (in: Muzsika, 


2002. január) 


169 Ortutay Gyula: Napló, Alexandra, Pécs, 2009-2010, I. kötet, 
471. o. 


170 Antal Gábor újságíró. 1946-tól 1964-ig jelentett. 1957 elejétől 
, Dávid", illetve , Dávid Mátyás" fedőnéven foglalkoztatták. 6-os 
kartonjának alsó száma: 031570. 


171 Dr. Walkó Györgyné (1921-?), nyelvtanár. 1949. szeptember 
19-én szervezték be. Alapja: hazafias, vonala: kémelhárítás. A 
6-os karton alsó száma: 00326, naplószáma: 72/203/34/141, 
dossziészám: 34-6041/50, Irattári szám: B- 106651, M-22755. 
1964-ben társadalmi kapcsolat lett. 1973. október 1-jén , családi 
körülmény miatt" kizárták a hálózatból. 


172 Nem azonosítható. (Csak a munkadossziéja van meg: 
M-13999/1.) 


173 Ortutay, i. m. II. kötet, 181. o. 


174 Szakáts Miklós (1920-1984, Bad Reichenhall) színész. 1941- 
ben végezte el a Színészakadémiát. Pályafutása legfontosabb 
színhelyei a Művész-, a Nemzeti-, és a Magyar Néphadsereg 
Színháza (1961-től újra Vígszínház). 1956-ban tagja volt a 
Magyar Színház- és Filmművészeti Szövetség Forradalmi 
Bizottságának. 1957-ben internálták, majd Harangozó 
Szilveszter százados beszervezte. , Cyrano" fedőnéven adott 
jelentései két dossziét töltenek meg. Ügynöki tevékenységéről 
Szőnyei Tamás idézett könyvében lehet olvasni. 1969-ben 
Angliába, majd az USA-ba emigrált. 


175 Tóth Aladár (1896-1968) zenetörténész, zenekritikus, 1945—- 
1956 között az Operaház igazgatója 


176 lásd a 61. jegyzetet. 


177 Déry Tibor (1894-1977) író. Kossuth-díjas. 1957-ben 
tartóztatták le, kilencévi börtönbüntetésre ítélték, 1960-ban 
amnesztiával szabadult. 


178 ÁBTL, A-985/2 


179 Az 1957-1963 közötti időszakot retorzió és könyörtelen 
ideológiai harc jellemezte. A párt sikerrel gleichschaltolta az 
irodalmi, művészeti életet, sajtót; az írókat, újságírókat, 
művészeket fizikai és egzisztenciális —— kényszerrel, 
fenyegetéssel,  , meggyőzéssel, ígéretekkel maga mellé 
állította, vagy elhallgattatta. 


180 Denijs Dille (1904-2005) a flamand zenetörténész pályáját 
teológiai és filozófiai tanulmányok után tanárként kezdte. 
1961-es alapításától 10 éven át vezette Budapesten a Bartók 
Archívumot. Több mint fél évszázadon át foglalkozott Bartók 
pályájának, munkásságának kutatásával, a magyarországi 
hagyaték gondozásával. Írásaiban gyakran hivatkozott 
Kodállyal folytatott beszélgetéseire, aki még első 1946-os 
magyarországi látogatásakor fogadta őt bizalmába. 

,DPiós beszervezéséről" tárgyban, 1957. július 27-i jelentésében 
Kovács Zoltán százados azt írja, hogy Dille kijelentette: ,,Ő 
egyedül a Bartók kutatómunkának él, s mással nem is hajlandó 
foglalkozni." A tartótiszt szerint a tudós , rendkívül művelt, 
intelligens ember. [...] A velünk való titkos együttműködést 
örömmel vállalta." Ez utóbbi állításnak azonban ellentmond az 
1958. augusztus 28-án született kizárási javaslat. Ebből kiderül, 
hogy Dille beszervezése nem lett megerősítve nyilatkozattal. 
, Nem vállalta a hírszerzéssel járó kockázatokat, mert fél a 
lebukástól. [...1] Továbbiakban csak társadalmi kapcsolatként 


használjuk fel. [...1] mint ügynököt javaslom "Diós" hálózatból 
való kizárását." Működése mérlege: , Titkos anyagot egyet 
adott, azt se dolgozta ki részletesen." 


181 Marosán György (1908-1992) görög katolikus kántortanító 
apja öngyilkossága után árvaházban nevelkedett. Négy elemit 
végzett, a pékmesterséget Nagyváradon tanulta ki. 15 éves 
korában csatlakozott a  munkásmozgalomhoz, 1927-ben 
belépett a Szociáldemokrata Pártba, amelynek 1943-tól vidéki 
szervező titkára. Az Élelmezési Munkások Országos 
Szövetségének 1939-től főtitkára, 1943-tól elnöke. 1942-ben 
néhány hónapig börtönben volt, a német megszállást követően 
újra letartóztatták. Meghatározó szerepet játszott az SZDP és 
az MKP egyesülésében. 1948-tól az MDP főtitkár-helyettese. 
1949-1950-ben könnyűipari miniszter. 1950-ben koholt vádak 
alapján először halálra, majd életfogytiglani börtönbüntetésre 
ítélték. 1956 március végén szabadult. Július végétől a 
Minisztertanács elnökhelyettese. 

Az 1956. október 23-i diáktüntetés betiltását, az erőszakos 
fellépést, a tűzparancs mielőbbi kiadását szorgalmazta. 1957. 
február 26-tól 1962 októberéig az MSZMP KB titkára, a párt- és 
tömegszervezetek, az adminisztratív területek felügyelője, 
Kádár helyettese. Emellett 1957-1959-ben a Budapesti 
Pártbizottság első titkára, 1956. november 4-től 1960-ig 
államminiszter is. 1962 októberében lemondott minden 
tisztségéről, és visszavonult a politikai élettől. 1956 
novemberétől 1962 októberéig az MSZMP IKB, majd KB illetve 
az IIB, majd BB tagja. 

, Marosán György nem volt hétköznapi pártfunkcionárius. 
Pozícióiról való önkéntes lemondása és memoárköteteinek már- 
már parttalan áradása éppúgy egyedi figurává tette, mint 
lobbanékonysága és jó svádája. [...] az 1956-ot követő pár év 


agresszív és szájaskodó ultrája utóbb felemás, ám nehezen 
elvitatható kedveltségnek örvendett unikális szerepében, mint a 
rendszer balos kvázi ellenzékije." (László Ferenc: Marosán 
György életútja - A mérges pók, Magyar Narancs, 2008. 
november 20.) 


182 Jakab Tiborné (Zádor Mária, 1922-?) egy ideig a 
miniszterelnöki titkárságon, majd az ötvenes évek elején a 
Népművelési minisztériumban dolgozott, itt utóbb a zenei 
főosztályon. 1954 szeptemberében lefelé bukott: az 
Operaházba került revizornak. 1950 áprilisában szervezte be 
Vámos Endre áv. főhadnagy (I/2) ,terhelő adatok" alapján. 
Először ügynök, 1956-ban átminősítették, 1967-től társadalmi 
kapcsolat. 6-os kartonja felső száma: 0131-859-7, alsó száma: 
034646, napló szám: 65/311, irattári szám: B-111717. Két 
munkadossziéja közül az egyiket megsemmisítették. Meglevő 
283 oldalas dossziéjában (ÁBTL,  M-27278) 64 oldalt 
anonimizáltak. 16 emberről, nagyobb részt az Operaház 
vezető művészeiről jelentett, elsősorban Palló Imrére állították 
rá. 


183 A húszas években tanítványát, Szabó Ferenc zeneszerzőt 
magánórákon taníttatta, anyagilag támogatta, kosztot és lakást 
biztosított neki. 1943-ban, illetve közvetlenül a Szálasi- 
hatalomátvétel előtt levelet írt az illetékes hatóságnak, hogy 
egykori tanítványait, Weiner Lászlót és Deutsch Jenőt 
mentesítsék a munkaszolgálat alól. Korábban megpróbált 
számukra - sikertelenül - állást szerezni a melbourne-i 
konzervatóriumban. Mindkettőjüket meggyilkolták. 
Deutschról azt írja: , Eltűnése — ha véglegesnek bizonyulna — a 
legfájdalmasabb vesztesége volna zenei életünknek. [...] mint 
ember és jellem, szerénysége és feltétlen megbízhatósága által 
olyan jelenség, aki a mentesítés elbírálásánál alkalmazni 


szokott mértéket nemcsak meghaladja, kérvényét kedvező 
elbírálásra a legmelegebben ajánlom. Budapest, 1944. október 
8." (MTA Kézirattár, MS 4163/34) 


184 Tiltakozott az ellen, hogy Dohnányi Ernőt - zeneszerző, 
karmester, zongoraművész, tanár,  1934-től 1943-ig a 
Zeneakadémia főigazgatója - háborús bűnösnek nyilvánítsák. 
Kiállt Zathureczky Ede - hegedűművész, 1943-tól 1957-ig a 
Zeneakadémia főigazgatója mellett -, akit mondvacsinált okkal 
el akartak távolítani posztjáról. 


185 1949-ben levélben kérte Rákosi Mátyástól Mindszenty József 
szabadon bocsátását. 1950-ben védőügyvédet fogadott a 
koncepciós — perbe fogott — Szomjas-Schiffert György 
népzenekutató mellé. Követelte, hogy Halmos Lászlót - 
zeneszerző, egyházzenész - kiengedjék a börtönből. Vásáry 
József kisgazda politikus kitelepítése után fiának, Vásáry 
Tamásnak munkát szerzett, anyagilag támogatta őt, és vett 
neki egy drága versenyzongorát. 1958. december 7-én Kállai 
Gyula államminiszternek írt levelében támogatta Mécs Imre 
halálos ítélete elleni fellebbezését. 


186 Bors Irma még apácaként segített abban, hogy 
rendházukban, a háború végóráiban Kodály zsidó származású 
feleségével menedéket találjon, és a svéd követségtől, majd a 
pápai nunciatúrától is menlevelet szerzett nekik. 


187 Járdányi Pál (1920-1966) zeneszerző. Kossuth-díjas. Az MTA 
Népzenekutató Csoportjának munkatársa, majd vezetője. 1956- 
ban tagja volt a Magyar Értelmiségi Forradalmi Tanácsának, s 
részt vett a Magyar Zeneművész Szövetség 
, forradalmasításában". 


188 Kedves, jó Kádár elvtárs! i. m. 141. o. 


189 Kádár Kodálynak: uo. 142—-144. o.; Kodály Kádárnak: uo. 145— 
147. o. 


190 Aczél György (1917-1991) édesapja kocsis, majd hentessegéd, 
édesanyja zálogházi tisztviselőnő volt. Apja 1925-ös halálát 
követően árvaházban nevelkedett, 1929-től bentlakásos 
kőművesinasnak adták. Vezetéknevét 1936-ban, keresztnevét 
pedig valamikor a 30-as évek végén változtatta meg. 
Autodidaktaként képezte magát, de munka mellett 1936 
őszétől még fél évet elvégzett az Országos Magyar Királyi 
Színművészeti Akadémián. Ezután amatőr színészként és 
előadóként próbált boldogulni. 1942 elején letartóztatták, 
később rövid ideig munkaszolgálatos. A nyilasuralom alatt a 
kommunista párt tagjaként több száz zsidót mentett meg. 

1945 után az MKP Budapest V. kerületi, 1946 augusztusától 
Zemplén megyei, 1948 májustól Baranya megyei Bizottságának 
titkára. 1949 júliusában koholt vádak alapján bebörtönözték, 
és a Rajk-per egyik mellékperében életfogytiglani fegyházra 
ítélték. 1954-ben szabadult. 1954 novemberétől egy építőipari 
vállalat igazgatója. 1955-ben rehabilitálták. 

1957 áprilisától a művelődésügyi miniszter helyettese, 1958 
februárjától első helyettese. 1957 augusztusában a PB-hez írt 
előterjesztésben fogalmazta meg a ,három T" (támogatás, 
tűrés, tiltás) néven elhíresült művelődéspolitikai irányelveket. 
1967 áprilisától az MSZMP KB titkára. Egyik kidolgozója az 
1969 júniusi tudománypolitikai irányelveknek. 1969-től az 
Agitációs és Propaganda Bizottság elnöke, 1971-től az ekkor 
létrehozott Művelődéspolitikai Munkaközösség elnöke. 1974- 
től a Minisztertanács elnökhelyetteseként az ideológiai és 
kulturális területet irányította. 1974 és 1982 között az Állami 
Díj és Kossuth-díj Bizottság elnöke. 1982 júniusától 1985 
márciusáig újra a KB titkára. 1985 és 1989 között az MSZMP KB 


Társadalomtudományi Intézetének főigazgatója. — 1956 
novemberétől 1989-ig az MSZMP IKB, illetve KB tagja, 1970 és 
1978 májusa között a Politikai Bizottságnak is tagja. 

Varga Ágota Aczél című, 2009-ben elkészült 
dokumentumfilmjében a politikusról barátai, egykori kollégái 
és politikája áldozatai beszélnek. Agárdi Péter, az MSZMP KB 
egykori munkatársa, illetve osztályvezetője progresszív 
személyiségnek látja őt, Eötvöshöz, Klebelsberghez hasonlítja. 
Vámos Tibor akadémikus szerint Aczél mindig azt gondolta 
magában a kivégzésekről, hogy Kádár ,nem tudta, valójában 
mi történik." Aczél ellentmondásos, izgalmas egyéniségét 
találóan jellemzi Heller Ágnes: , Szíve szerint lényegében egy 
kellemes kalandor, egy sznob, egy kicsit linkóci, de jószívű 
linkóci ember volt, De a funkciója alapján egy 
pártfunkcionárius, aki dönt élet és halál felett, legalábbis az 
irodalomban. [...] Én azért vándoroltam ki, mert Aczél György 
kiűzött ebből az országból." Konrád György , fondorlatos 
zsarnoknak", , tehetséges parvenünek? tartja Aczélt. 

(Varga, 115. o., 141. o., 254. o., 256. o., 315. o0., 317. 0.) 


191 Péteri Lóránt: Az utolsó évtized: Kodály Zoltán és a Kádár- 
rendszer művelődéspolitikája. Múltunk, 2006./1 


192 lásd 130. jegyzetet. 


193 Cseterki Lajos (1921-1983) a kolozsvári tanítóképzőben 
szerzett oklevelet, majd falun tanított. 1944-ben, keleti frontra 
kerülése első napján átszökött a szovjet csapatokhoz, 
antifasiszta iskolát végzett. 1951-1953-ban a Pedagógus 
Szakszervezet főtitkára, 1953-1956-ban a SZOT titkára. 1957- 
1961-ben az MSZMP Fejér megyei, 1961-1963-ban Borsod- 
Abaúj-Zemplén megyei Bizottságának első titkára, 1963-1967- 
ben a KB titkára. 1967-től nyugalomba vonulásáig, 1978-ig az 


Elnöki Tanács titkára. 


194 Orbán László (1912-1978) 1945-től 1950-ig az MKE, illetve az 
MDP KV Agitációs és Propaganda Osztályának vezetője. 1950 
és 1955 között a Vallás-és Közoktatásügyi, később Oktatásügyi 
Minisztérium csoportfőnöke, a Felsőoktatási Tanács titkára, 
majd főosztályvezető. 1955—-1956: Oktatásügyi 
miniszterhelyettes. 1956 novemberétől 1957 júliusáig az 
MSZMP KB Agitációs és Propaganda Osztályának helyettes 
vezetője, 1962-ig a Tudományos és Kulturális Osztály, majd az 
Agitációs és Propaganda Osztály vezetője. 1967-1974: a 
művelődésügyi miniszter első helyettese, 1976-ig kulturális 
miniszter. 


195 Aczél György feljegyzése: MOL, 288. f.35/1964/2 ő. e 


196 Ortutay Gyula (1910-1978) a szegedi egyetemen 
bölcsészdoktorátust,  — magyar-latin-görög — szakos tanári 
diplomát szerzett, A Szegedi Fiatalok Művészeti 
Kollégiumának alapító tagja, Radnóti Miklós jóbarátja. Jeles 
néprajztudósként indult. 1945—-1947 között a Magyar Központi 
Híradó (Rádió, MTI, Filmhíradó) elnöke, 1947-1950: vallás- és 
közoktatásügyi miniszter, 1957-től a Hazafias Népfront 
főtitkára, majd alelnöke, 1958-től az Elnöki Tanács tagja, 1964- 
től a Tudományos Ismeretterjesztő Társulat elnöke. 1957-től 
1963-ig az ELTE rektora. 

,[..-.] az én jegyzeteimből se lehetne megírni életemet" — írta 
Ortutay még 1953. június 25-én a naplójába. De tévedett. 
Naplójából elég pontos képet alkothatunk magunknak az 
életéről, a pályájáról s a jelleméről. Sokat elárul 
személyiségéről Kádárhoz való viszonya. 1964. június 25-én ezt 
jegyzi fel a ,zseniális politikussal? folyatott másfélórás 
beszélgetése után: , Valóban új korszak kezdődik az életemben? 


[... ] Kádárral való kapcsolatomban lényeges változás történt, 
hisz tán két és fél éve már, hogy hivatalos alkalmakon kívül egy 
mondatot sem beszéltünk és egyre nyilvánvalóbb volt nála 
"kegyvesztettségem". 

Érdemes felütni a Kedves, Jó Kádár elvtárs! című kötetet is, 
hogy meggyőződjünk arról, Ortutaynak nagyon is fontos, hogy 
hogyan , fekszik". 1957. december 31-én , Kedves Barátomnak!" 
szólítja Kádárt, s elküldi neki a magyar népköltészetről szóló 
háromkötetes munkáját. 1961. január 9-én meglehetősen 
alázatosan magyarázkodik, amiért meglátogatta a börtönből 
szabadult Déry Tibort. , Tettét" , menthetetlen ostobaságnak, 
bűnös könnyelműségnek" ,ostoba politikai vakságnak" tartja. 
Kádár vádjára reflektálva -— , A Népfront nem a Te személyes 
tulajdonod, nem személyes ötleteid és személyes játékaid 
színtere" - azt is kijelenti, hogy csak azért vállal , háromannyi 
szereplést, utazgatást, cikket, beszédet", mert Kádár és a Párt is 
a bizalmával ajándékozta meg. , 1956 novembere után is — 
kételyektől elgyötörten - munkáért jelentkeztem?" - írja 
ugyanebben a levélben.  Naplójában ennek némileg 
ellentmondó szándékot fogalmazott meg 1956. október 25-én: 
,Én az első nap elhatároztam, hogy soha többé nem 
jelentkezem, nem keresek holmi érvényesülési kapcsolatokat." 


197 Ortutay, i. m. III. kötet, 17. o., 19. o., 130. o. 
198 Uo,, II. kötet, 388. o. 

199 Uo,., II. kötet, 396. o. 

200 Uo)., II. kötet, 15. o. 


201 Nádasi Alfonz Tibor (1909-1997) bencés szerzetes, tartalékos 
tábori lelkész. 1930-ban lett a bencés rend tagja, 1933-ban 
szentelték pappá. A teológia mellett görög-latin szakos tanári 


diplomát szerzett. Megtanult franciául, olaszul, németül, 
angolul is. A Zeneakadémián hegedű, zongora és egyházzenei 
szakon tanult, de a háború miatt nem diplomázhatott. 1942-től 
tábori lelkész. Budapest ostromakor került hadifogságba, ahol 
megtanult oroszul, és később oroszt is tanított. Hazatérése 
után a budapesti, 1950-től a győri bencés gimnázium tanára. 
Az ÁVO (ÁVH) többször előállította és kihallgatta, kórusát 
betiltották. Világnáborús hadinaplója és hadifogoly naplója is 
megjelent nyomtatásban. 


202 Kapuy Károlyt (1913-?) 1954. március 4-én szervezte be 
Földes György áv. hadnagy, terhelő adatok alapján. 
Foglalkoztatási vonala: , klerikális reakció". 1975 végéig 
jelentett. 6-os kartonja felső száma: 0034-671-7, alsó száma: 
060456, naplószám: 65/324, dosszié száma: 10 69653 


203 Nem azonosítható. 


204 Nem azonosítható. (Csak a munkadossziéja van meg: 
M-24450, M-40009) 


205 A Népszabadság és a Magyar Nemzet 1967. március 2-i 
számában megjelent tudósításokban is csak egy fél mondat 
utalt arra, hogy a Farkasréti temetőben, a hivatalos állami 
ünnepségen kívül sor került egyházi szertartásra is. 


A kaméleon 


A diplomázó orvostanhallgatók a világ sok országban, és korábban 
nálunk is Hippokratészről, az i. e 460-375 között élt híres orvosról, 
orvos íróról elnevezett esküt (Hippocratis Jusjurandum) teszik le. A 
szöveg feltehetőleg korábbról, az i. e. VI. századból, a Kósz szigetén 
működő Aszklépiosz orvos-papok fogadalmából származik: ,,[...] 


Foglalkozásom gyakorlása közben vagy azon kívül bármit látok, 
illetve hallok az emberekkel való érintkezés során, aminek nem 
szabad nyilvánosságra kerülnie, arról hallgatni fogok, és azt, mint 
titkot őrzöm. Ha teljesítem és nem szegem meg eskümet, adassék 
meg nekem, hogy örömömet lelhessem életemben és hivatásomban, 
mindig elismerésben részesüljek minden ember részéről: ha viszont 
fogadalmamat megsértem és hamisan esküszöm, akkor az ellenkező 
sors jusson nekem osztályrészül." 


206 Dr. Purebl György PhD - a Semmelweis Egyetem 
Magatartástudományi Intézet klinikai igazgatóhelyettese, a 
Magyar Pszichiátriai Társaság alelnöke - közölte ezt e- 
mailjében, . amelyben ismertette a klinika egykori 
igazgatójának, Juhász Pálnak a tragikus sorsát. Juhász is 
katonaorvosként került a SOTE pszichiátriai klinikájára — 
amelyet 1967-1984 között vezetett -, de nagyon hamar fittyet 
hányt a vele szembeni elvárásokra: nyitott a nyugat (a 
tudományos eredmények, a szakirodalom megismertetése) 
felé, és foglalkozni kívánt a magyar társadalom problémáival, 
így a tabutémának számító alkoholizmussal és a drogozással. A 
nappali szanatóriumban neki köszönhetően a művészetterápia 
keretein belül olyan ellenzéki kulturális csoportok működtek, 
mint az Inconnu-csoport, de az URH és a Balaton együttes is itt 
tartotta első koncertjét. Ő indította útjára Kopp Mária és 
Gerevich József addiktológus karrierjét is. 

Juhászt éppen abban az évben, 1983-ban választották meg a 
Nemzetközi Pszichiátriai Társaság (World  Psychiatric 
Association, WPA) alelnökének, amikor a szervezet a sorozatos 
pszichiátriai visszaélések -— ellenzékiek kényszergyógykezelése 
-— miatt kizárta tagjai sorából a Szovjetuniót. Juhászt itthon (a 
munkahelyi pártszervezetén keresztül) arra akarták rávenni, 
hogy határolódjon el ettől a döntéstől, és mondjon le alelnöki 


posztjáról. Miután megtagadta az utasítást, politikailag 
meghurcolták, majd leváltották igazgatói posztjáról. Az 
izgalmak és megaláztatás következtében hasnyálmirigyrákot 
kapott, és néhány hónapon belül meghalt. Hősies 
helytállásával — amellyel kiállt a hatalomtól független, szakmai 
alapon működő pszichiátriáért — Robert van Voren: Cold War 
in Psychiatry: Human Factors, Secret Actors című könyvében 
(Rodopi, Amsterdam, 2001) is foglalkozik. 

Juhászt az intézmény élén 1985-től 1994-ig szintén 
katonaorvos, Magyar Iván követte. Ő 1951-től kinevezéséig 
szolgált a Magyar Néphadseregben, ahol a katonai pszichiátria 
humanizálása miatt híresült el: többek között megszüntette a 
Néphadsereg pszichiátriájának börtön jellegét, modernizálta a 
katonaságon belüli pszichiátriai ellátást. (Minderről bővebben: 
A Balassa utcai klinikák 100 éve, szerk.: Bitter István, Huszár 
Ilona, Szirmai Imre, Semmelweis Kiadó, Budapest, 2008) 


207 Bodor Péter—Nyitrai-Sükösd Anikó: Politikai pszichiátria. 
Létezett-e Magyarországon az államszocializmus időszakában? 
című írásukban (Élet és Irodalom, 2009. július 24), korábbi 
kutatások, és a saját, ÁBTL-ben folytatott kutatásaik, illetve 
pszichiáterekkel történt beszélgetéseik alapján legfeljebb egy 
tucat (nagyrészt korábban már publikált) példát találtak a 
, politikai kényszerpszichiátriára". 

Az egyik legismertebb politikai kényszergyógykezelt dr. Pákh 
Tibor, jogász, fordító, akit a bebörtönzött és kivégzett 
fiatalkorú szabadságharcosokról írott — külföldre juttatott — 
memoranduma miatt 1961-ben 15 év börtönre ítéltek. Először 
odabent kezdett éhségsztrájkba az elítéltek emberi jogaiért, 
ezután 1966 és 1971 között az Országos Igazságügyi Megfigyelő 
és  Elmegyógyintézetben elektrosokkos és  inzulinkómás 
,kezelésnek?" vetették alá. 1971-ben  ,gyógyíthatatlan 


elmebetegnek" nyilvánították, hátralévő büntetését elengedték. 
1980 tavaszán Lengyelországban, lengyel polgárjogi 
aktivistákkal folytatott éhségsztrájkot. 1981 októberében 
útlevelének jogtalan elkobzása miatt tiltakozott 
éhségsztrájkkal; ekkor beszállították az Országos Ideg- és 
Elmegyógyintézetbe, ahol tudatmódosító infúziót kapott, és 
durva mesterséges táplálást alkalmaztak. Embertelen és 
életveszélyes , kezelése?" ellen 57 magyar értelmiségi és több 
nemzetközi szervezet tiltakozott, ennek hatására október 
végén kiengedték az elmegyógyintézetből. 1982 októberében 
Pákh ismét az éhségsztrájkhoz fegyveréhez nyúlt. 


208 Benedek István (1915-1996) orvos, író, művelődéstörténész 
(orvostörténész, biológiatörténész), egyetemi tanár. Szent- 
Györgyi Albert-díj (1992), Széchenyi-díj (1992) Benedek Elek 
unokája, Benedek Marcell fia. 1940-ben szerzett orvosdoktori 
oklevelet Budapesten, ezt követően Csepelen volt kórházi 
orvos. Szondi Lipót tanítványa. 1948-ban az Országos Ideg- és 
Elmegyógyintézet — főorvosává nevezték ki, 1951-ben 
elmeorvosi szakvizsgát tett. Intaházi évei tapasztalatairól, 
érdekesebb eseteiről, a hazai elmegyógyászat problémáiról írt 
az Aranyketrec: egy elmegyógyosztály élete című, 1957-ben 
megjelent könyvében. (A mű azóta még kilenc kiadást ért meg, 
és megjelent angolul, németül, és szlovákul is.) 1957-1958-ban 
internálták. 


209 ÁBTL, M - 33 556 6-os kartonjának alsó száma: 212641, fölső 
száma: 0045-589-7; Napló szám: 207/360, Dosszié szám: 
H-44178, irattári szám: B-122637-r1. , Hegyit" először Szőnyei 
Tamás azonosította i. m. II. kötetében, a 176. oldalon. 


210 ÁBTL, M - 33 556, 76., 77., 189., 222. o. 


211 Uo. 252. o. 


212 Uo. 253. o. 

Rainer M. János a Jelentések hálójában — Antall József és az 
állambiztonság emberei 1957-1989 című művében - 1956-os 
Intézet, Budapest, 2008, 75. o. 13. jegyzet - idézi az 
állambiztonsági szerv szabályzatát miszerint , huzamosabb 
együttműködés esetén [...] méltányos mértékben segítséget 
kérhet lényeges anyagi és egzisztenciális problémáinak 
megoldásához" 


213 Polgár 1971 júniusától a III/II alosztály csoportvezetője, 
alosztályvezető-helyettese, majd a III/III osztály vezető- 
helyettese, mb. osztályvezetője, végül osztályvezetője. Tízszer 
tüntették ki, hétszer pénzjutalmat, 50. születésnapján pedig a 
belügyminisztertől aranyórát kapott. Az évek során elvégezte a 
BM Központi Tiszti Iskola Rendőrtiszti Akadémia levelező 
tagozatát, a Marxizmus-Leninizmus Esti Egyetemet, az MSZMP 
egyéves vezetői továbbképző tanfolyamát és a BM Rendőrtiszti 
Főiskola, kéthónapos vezetői továbbképző tanfolyamát. ÁBTL, 
Vas megyei Fogyaték 0773 


214 Bálint Endre (1914-1986) festő, grafikus, a modern magyar 
művészet egyik legjelentősebb alakja, Kossuth-díjas (1985) 
Itthon 1956-ig nem rendezhetett kiállítást. 1957 és 1962 között 
Párizsban élt, ekkor készültek híres Biblia-illusztrációi. Élete 
utolsó évtizedében minden lehetséges kitüntetést megkapott. 
Nővére, Bálint Klára Szerb Antal író és irodalomtörténész 
felesége volt. 


215 Bohó Róbert (1928), a Marx Károly Közgazdaságtudományi 
Egyetem adjunktusa 8 évet kapott a Nagy-Imre perben. 1961- 
ben szabadult. A Magyar Televízióban dolgozott 


dokumentumfilm rendezőként, amikor 1974-ben , Szegedi" 
fedőnéven titkos megbízottként beszervezték. 6-os kartonja 
alsó száma: 236148 (Szőnyei, i. m. I. kötet,169. o.) 


216 Kertész Pál (1909-1970) a II. világháború előtt tisztviselő, 
majd munkás volt. 1945 és 1950 között tanított a Színház- és 
Filmművészeti Főiskolán, ahol 1947-1948 között Balázs Béla 
titkára. 1957-től a Magyar Filmtudományi Intézet munkatársa. 
Dokumentum-, oktató-, és riportfilmeket készített, 
szinkronrendezéssel is foglalkozott. 


217  Királyhegyi Pál  (1909-1981) író, forgatókönyvíró, 
konferanszié. Érettségi után az USA-ban munkás, pincér, 
irodai alkalmazott, újságíró magyar nyelvű lapoknál, 
Hollywoodban statiszta és forgatókönyvíró. 1931-ben hazajött, 
és különböző lapokban publikált. 1938-tól 1941-ig Angliában 
élt. 1944-ben deportálták, 1950-ben kitelepítették. 1956-tól 
publikálhatott újra. 


218 Mezei Éva (1929-1986) 1952-ben végzett a Színház- és 
Filmművészeti Főiskola rendezői tanszakán. 1957-től a 
Népművelési Intézet munkatársaként az amatőr színjátszás 
módszertani irányítója. Az Universitas együttes, a Magyar 
Rádió rendezője, a Pannónia Filmstúdió szinkronrendezője. 
1985-től a budapesti Pinceszínházat igazgatta. 


219 Simon Zoltán (1920-1991) zeneszerző, karmester. Erkel 
Ferenc-díj (1980). A szegedi egyetemen bölcsészként végzett, 
majd a Zeneművészeti Főiskolán zeneszerzés, karmester 
szakon diplomázott. Az Ifjúsági Színház, majd a Magyar Állami 
Népi Együttes, később a SZOT Művészegyüttes karmestere. 
1954-ben szerződött a Nemzeti Színházhoz, ahol korrepetitor, 
később karmester, majd évtizedekig zenei vezető volt. A 


Budapesti Katona József Színház egyik alapító tagja. 1990-től a 
Zeneakadémián (újra) létrehozott egyházzenei tanszéken 
tanított. 


220 Egyikük személyi anyaga sem található az ÁBTL-ben. A 
belügyi dokumentumokból csak annyit sikerült kideríteni, 
hogy Reisz Lajos 1922-ben született, és hadnagy volt, Győrffy 
(írják Győríynek és Győrfinek is) Tibor 1899-ben született, 
százados volt. 


221 ÁBTL, M — 33 556; 49., 50., 53., 57. o. 


222 Tánczos Gábor (1928-1979) filozófus, tanár, szociológus. Apja 
munkaszolgálatban pusztult el, őt édesanyjával Bécsbe 
deportálták. A kommunista vezetésű Magyar Diákok Nemzeti 
Szövetsége főtitkárhelyettese. 1953-tól tanársegéd az ELTE 
filozófiai tanszékén. 1955 elejétől a Petőfi Kör vezetője. 1956- 
ban részt vett a forradalmi eseményekben, a Magyar 
Értelmiség Forradalmi Bizottsága megalakításában. Később a 
jugoszláv követségre menekült, Snagovba hurcolták. A 
börtönből 1962 tavaszán kegyelemmel szabadult. Néhány évig 
esti gimnáziumban tanított irodalmat, majd az Országos 
Pedagógiai Intézet munkatársa: oktatás- és olvasásszociológiai 
kutatásokban vett részt. 1979. december 6-án öngyilkos lett. 


223 Mérei Ferenc (1909-1986) pszichológus. Kossuth-díj (1949). 
1928-tól a párizsi Sorbonneon tanult, emellett elvégezte a 
pályaválasztási tanácsadó főiskolát. 1940-ig fizetés nélkül a 
Magyar Királyi Gyermeklélektani Intézetben, majd a 
Gyógypedagógiai Tanárképző Főiskolán, Szondi Lipót 
laboratóriumában dolgozott. 1942-ben munkaszolgálatra 
vitték. 1944-ben megszökött, átjutott a fronton és csatlakozott a 
szovjet hadsereghez. 1945-től 1948-ig a Fővárosi Lélektani 


Intézet vezetője, a Pedagógiai Főiskola és az Eötvös Kollégium 
tanára, a NÉKOSZ központi szemináriumának vezetője. 1949- 
ben kinevezték az Országos Neveléslélektani Intézet élére, 
amelyet 1950-ben felszámoltak. 1956-ig állástalan, fordításból 
élt. 

1956-ban rehabilitálták, kiemelt tudósként került az MTA 
Pszichológiai Intézetébe, majd 1958-ban a Biokémiai Intézetbe. 
1964 februárjától nyugdíjazásáig, 1976-ig vezette az Országos 
Ideg- és Elmegyógyászati Intézetben, az általa alapított Klinikai 
Pszichológiai Laboratóriumot, amely a magyar 
pszichológusképzés központjává vált. A gyermekközpontú, 
cselekvésre, önálló véleményalkotásra nevelő iskola volt az 
eszményképe. A pszichodráma magyarországi meghonosítója, 
a csoportdinamika, a szociometria művelője, a , közösségek 
rejtett hálózatának" feltérképezője, az ország leghíresebb 
gyermekpszichológusa.  Életművét az MTA 1982-ben a 
pszichológiai tudományok doktora fokozattal ismerte el. 


224 Litván György: Mérei Ferenc a börtönvilágban című 
tanulmányában (in: Mérei élet-mű, szerk.: Borgos Anna—Erős 
Ferenc—Litván György; Új Mandátum, Budapest, 2006) az 
ÁBTL-ben található , Hungaricus? csoport-dosszié (CS-604 
0-10986/1-2), illetve a  Méreiről nyitott, F-7412 számú, 
háromkötetes figyelő dosszié alapján írt a pszichológus 
megfigyeléséről. Az akkori törvényi szabályozás miatt a 
besúgókat csak fedőnevükön nevezhette meg. 


225 Tabajdi Gábor: A III/III krónikája, Jaffa, Budapest, 2013, 90-91. 
o. 


226 Kun Miklós (1908-2005) pszichiáter. Méreivel a magyar 
klinikai pszichológia megteremtője. A Zsidókórházban majd a 
Gyógypedagógiai Főiskolán a Szondi Lipót vezette lélektani 


laboratóriumban dolgozott. A nyilas uralom alatt a 
Nemzetközi Vöröskereszt főorvosaként gyermekotthonokat 
szervezett az üldözött zsidó gyermekeknek. 1957-től az 
Országos Ideg- és Elmegyógyintézet osztályvezető főorvosa 
nyugdíjazásáig, 1980. december 31-ig. 

A Lipóton forradalmi újításokat vezetett be: megszervezte az 
első nyílt felvételi osztályt, és a csoport-, illetve családterápiát. 
1962-ig a Gyógypedagógiai Tanárképző Főiskolán kórtant 
tanított, majd az ELTE pszichológiai tanszékén pszichiátriát és 
pszichopatológiát — tanított. Kezdeményezte a Magyar 
Pszichiátriai Társaság megalakítását, annak alelnöke majd 
tiszteletbeli elnöke lett. Megalapította és vezette a Magyar 
Rehabilitációs Társaság Pszichiátriai Szekcióját. Ő hozta létre 
az első 24 órás lelki elsősegély telefonszolgálatot. Jelentős a 
tudományszervezői munkássága, aránylag keveset publikált. 


227 Binét Ágnes (1920-1991) Jean Piaget-nál tanult Genfben. 1945- 
ben abszolvált a budapesti egyetemen. 1948-1950 között a 
Mérei Ferenc vezette Országos Neveléslélektani Intézetben 
előadó. Az 1960-as években a Gyermeklélektani Intézet 
(később az MTA Pszichológiai Intézet) munkatársa. Ezután egy 
nevelőotthonban pszichológus, majd egy rendelőintézetben 
gyermekterapeuta. 


228 Füredi János (1937) 1967-1977 között az Országos Ideg-, és 
Elmegyógyintézetben segédorvos, alorvos. 1977-1992: a 
Központi Állami Kórház osztályvezető főorvosa, 1983-tól az 
Orvostovábbképző Egyetem Cilletve jogutódai) docense, 
egyetemi tanára, és egy ideig tanszékvezetője. A Magyar 
Pszichiátriai Társaság alelnöke, majd elnöke, tiszteletbeli 
elnöke. 


229 ÁBTL, M - 33 556; Méreiről: 66, 74., 180., 182, 206; Bálintról: 


51.; Binetről: 43., 194.; Fürediről: 187, 193. o.; 


230 Szakács Ferenc dr. (1933) gyógypedagógus, klinikai 
szakpszichológus, kutató és egyetemi oktató. A klinikai 
pszichológiai továbbképzés egyik megszervezője, majd 
irányítója. 1957-1958 között a Gyermeklélektani Intézet, a 
Pedagógiai Tudományos Intézet és az Országos Mozgásterápiai 
Intézet külső munkatársa. 1961-től 1998-ig az Országos Ideg- és 
Elmegyógyintézetben dolgozott. 


231 Szakácsról:194. o.; Benedekről: 69-70; Heimről és gyerekeiről: 
69-69., 95., 132., 199; Pozsgairól: 124-125. o. 


232 Süléről: Uo. 47., 86., 97. o. 

Süle szerint ügyéről egy nagyon is tájékozott alezredes 
hallgatta ki, aki  biblia-köri tagsága miatt burkoltan 
megfenyegette, mondván az orvosin kívül más becsületes 
munkalehetőség is van. A társaság egyik tagját, Bugánszky 
Mátyást több hónapra börtönbe zárták, ahonnan csak külföldi 
tiltakozásra engedték ki. Süle végül nem kapott útlevelet 
Angliába. (Szóbeli közlés 2013. július 12-én.) 

Süle Ferenc (1936) pszichoterapeuta, pszichiáter, pszichológus. 
Kutatási területe: mélylélektani pszichoterápia, valláslélektan. 
1962 és 1966 között dolgozott Intaházán. Későbbi 
munkahelyei: Fővárosi Pszichoterápiás Módszertani Központ, 
Karcagi Városi Tanács Kórház Rendelő Intézet (pszichiátriai és 
pszichoterápiás osztály vezetője), Országos Testnevelés és 
Sportegészségügyi Intézet  (sport-mentálhigiénés osztály 
vezetője), Országos Pszichiátriai és Neurológiai Intézet 
(valláslélektani osztály vezető főorvosa). 


233 Counterintelligence Corps (United States Army) a II. 
világháború és hidegháború időszakában működött amerikai 


katonai elhárítás. Szerepét 1961-ben, illetve 1967-ben az Army 
Intelligence Corps, majd az Army Intelligence Agency vette át. 


234 Uo. Lovagiról: 74., 85.; Molnárról: 80.; Halásznéról: 169., 184.; 
dr. F.-ról: 191-192.; dr. B. F.-ről: 84.; Giziről: 74.; M. Róbertről: 
140-141. o. 


235 ÁBTL, M - 33 556, 85., 131; 136.; apósáról, anyósáról: 108, 116- 
117. o. 


236 Uo. 227., 223. o. 
237 Uo. 249. o. 


238 Uo. 232., 239., 240., 242., 245., 246. o. ( lehet valamire 
felhasználni") 


239 Uo. 228-230., 243. o. 
240 Uo. 237. o. 


241 A pesthidegkúti osztályra vonatkozó adatok forrása: Bakonyi 
Péter: Téboly, terápia, stigma, Szépirodalmi, Budapest, 1983, 
103. o. 


242 Konrád György: Idézet egy 1982-ben íródott önéletrajzból (az 
1974-es évről) [Külső hivatkozás] 


243 Solt Ottilia: Mi történik a cseppel a tengerben?, Beszélő 25. 
szám (2. évfolyam/2. szám) 


244 Géczi János (1954) költő, író, szerkesztő, egyetemi oktató. 
József Attila-díjas. 


245 ,A nyomor mára teljesen elfogadottá vált" — Ayhan Gökhan— 
Izsó Zita beszélgetése Géczi Jánossal, Átjáró, 2014. február 14. 


246 ÁBTL, 1.11.11 — 220813 


247 Először Kun Miklós próbált létrehozni egy Pszichiátriai 
Szekciót a Magyar Ideg- és Elmeorvosok Társasága keretében, 
de kezdeményezése kudarcba fulladt. Dubovitz Dénes -— 
korábban minisztériumi osztályvezető, majd az állat- 
egészségügyi szervezet elnöke - az általa alapított Magyar 
Rehabilitációs Társaság keretében viszont szívesen látott egy 
Pszichiátriai Szekciót. Ennek elnöke a hetvenes évek végéig 
Goldschmidt Dénes volt. A Magyar Pszichiátriai Társaság 
közvetlen elődjének  — számító Szekció kutatásokat 
kezdeményezett, összejöveteleket szervezett, céljai közt 
szerepelt a neurológiától való teljes függetlenség és nyitás más 
orvosi "— szakirányok felé. — Első  konferenciájukat a 
kardiológusokkal rendezték 1969-70 körül Balatonfüreden. A 
Magyar Pszichiátriai Társaság 1980 májusában alakult meg. 


248 A Magyar Pszichiátriai Társaság honlapja szerint — [Külső 
hivatkozáslI - a díjat utoljára 2008-ban adták ki. 


249 Süle Ferenc szóbeli közlése. 


250 Az emlékezések a Lélekemelő pszichiátriai folyóirat 2009. 
novemberi számában a , Mi emlékszünk? című összeállításban 
jelentek meg a 17-19. oldalon. [Külső tartalom - PDFI; A 
letöltés ideje: 2014. július 28. 


251 Lust Iván pszichológus mondta a 2000. évi Pszinapszis 
workshopján: , Hová lett Goldschmidt Dénes öröksége? [...] 
Hidegkút is bezárt, most már végleg." 


Élni és élni hagyni 


252 A Pomázi Munkaterápiás Intézet 1950 februárjában alakult 
meg. Eredetileg csak munkáltatásra hozták létre, 1957-től vált 
gyógyító intézménnyé. 


253 ÁBTL, M-31222 6-os kartonjának fölső száma: 0059-411-6 alsó 
száma: 218899. Napló száma: 211/838, dosszié száma: H-48651. 


254 , Szentendrei"-t először Szőnyei Tamás azonosította i. m. II. 
kötetében, a 176. oldalon. 


255 Méreiről Id. a 223. jegyzetet. 
256 Uo. 37., 65—66., 88., 94. o. 
257 Uo. 65., 76. o. 


258 Krassó György János (1932-1991) 1946-1952 között az MKP 

(majd MDP) tagja. A Csepel Vas-, és Fémművekben 1951-ben 
szabadult esztergályosként, majd, mint munkásfiatal, érettségi 
nélkül tanulhatott tovább a Marx Károly 
Közgazdaságtudományi Egyetemen. 1955-ben, az államvizsgái 
előtt kizárták, és csak 1976-ban szerezhetett diplomát. 1977- 
ben doktorált közgazdaságtudományból. 1982-ben Magyar 
Október néven szamizdat kiadót hozott létre. 1985-ben, amikor 
kiutazhatott Londonba haldokló bátyjához, menedékjogot kért. 
A Szabad Európa Rádió- nak és a BBC-nek dolgozott. 1989-ben 
tért haza, megalapította a Magyar Október Pártot, amely 
azonban nem indulhatott a választáson. Szívinfarktusban halt 
meg. 
Bátyja Krassó Miklós (1930-1986) filozófus, költő. Lukács 
György baráti köréhez tartozott. 1956-ban szerepe volt a Nagy- 
budapesti Munkástanács megszervezésében. Az oxfordi 
egyetemen tanított, munkatársa volt a New Left Review című 
folyóiratnak. 


259 Tabajdi (2013), i. m. 63—64. o. 


260 Modor Ádám: Célkeresztben Krassó (Kairosz, Budapest, 2000), 
109. o. 


261 ÁBTL, M-31222, 5., 66-67. o. 

262 Uo. 3.,31., 22. o. 

263 Uo. 8-10. o. 

264 Uo. 23., 39. o. 

265 Uo. 56-59. o. 

266 Uo. 61. o. 

267 Uo. 64. o. 

268 Uo. az angol betegről: 64, 69—70. o. 
269 Uo. a francia betegről: 38-40., 42—43., 44-45. o. 
270 Uo. 35., 82. o. 

271 Uo. 9. o. 

272 Uo. 106. o. 


273 Oláh Gusztáv (1857-1944) elmeorvosi munkássága 
Angyalföldön kezdődött. Húsz év igazgató-főorvosi működése 
után a Lipótmezei Elmegyógyintézet igazgatójává nevezték ki. 
Az intézményt modern konyhával, központi fűtéssel 
korszerűsítette, parkosított, télikertet csináltatott, uszodát, 
teniszpályát, . kis — színházat, — műhelyeket  (jéggyárat, 
sertéstelepet, pékműhelyt) létesített. A női betegeknek szalont 
rendezett be zongorával, a férfiaknak társalgót. Foglalkozott a 


megelőzéssel és a járóbeteg-ellátás kiépítésével. [Külső 
hivatkozás] 


274 [Külső hivatkozás] 


Tűzáldozat a Múzeum-kertben 


A Kádár-rendszer a kezdetektől brutálisan lépett fel az általa 
politikailag veszélyesnek tartott — különösen az "56 emlékét ápoló, 
a szabadságjogokat hiányoló - fiatalokkal szemben. Jó példa erre 
Lugossy István operatőr, rendező és társai esete. Lugossyt 1960 
szeptemberében, 17 évesen, negyedik gimnazista korában, 
huszadmagával tartóztatták le, államellenes szervezkedés 
vádjával. Az volt a ,bűne", hogy egyszer továbbadott egy 
ismerősének néhány röplapot, illetve laza kapcsolatban állt egy 
iskolatársával, Kassánszky Zsomborral, aki sokat foglalkozott "56 
emlékével. (Házibulikon gyújtó hangú verseit szavalta, egy április 
4-én pedig a Margit hídról a Dunába dobott egy vörös zászlót.) 

A húsz vádlott 64 évet kapott, Lugossy hármat, amiből kettőt le 
is ült, az előzetes letartóztatás tizenegy hónapját magánzárkában. 
A szabadulása utáni nyolc évben rövidebb-hosszabb idő után 
minden munkahelyéről kirúgták. Sokadik jelentkezésre ugyan 
felvették a Színház- és Filmművészeti Főiskolára, de két évig nem 
kapta meg a diplomáját. A hetvenes években még alkalmanként 
jutott megbízásokhoz, a nyolcvanasokban azonban már nem, mert 
a BM mindig utánanyúlt. 

Bódy Gábor (, Pesti") 1975-ben az egyik jelentésében segítséget 
kért az állambiztonsági tisztektől Lugossy számára, aki az 
Amerikai anzix című filmjét fényképezte. Az egyik 
legtehetségesebb operatőrnek tartotta, , kár lenne, ha elkallódna." 
Fél éve végzett a főiskola operatőr szakán, de nem tud 
elhelyezkedni. 


Lugossy azt feltételezi (okkal, hogy ebben a BM akadályozta. 
,Pesti"? elmondta róla, hogy ,nem így képzeli el a szocialista 
társadalmat, mint ahogy nálunk van. Ettől függetlenül azonban az a 
tény, hogy nyugati útjáról hazatért — a jelenlegi helyzetét tekintve — 
azt bizonyítja, hogy Magyarországon kíván élni és dolgozni." 

(, Megkapaszkodni a létezés peremén..."  Gervai András 
beszélgetése Lugossy Istvánnal, Magyar Hírlap, 1993. október 27.) 


275 Idézi Standeisky Éva: Mélyrétegi metszet. Jobboldali fiatalok a 
hatvanas években, Évkönyv IX., 1956-os Intézet, 2001, 87—110. 
o. 


276 ÁBTL, V- 57864/1, V-57864/2 


277 Január 20-án Pilsenben Josef Hlavaty 25 éves üzemi munkás, 
január 21-én Znojmóban Josef Jaros 19 éves traktorista, 22-én 
Brnoban Miroslav Malinka 22 éves munkás, 23-án Léván Jan 
Gabor 22 éves munkanélküli, január 24-én Pozsonyban 
Emanuel Sopko 23 éves mechanikus, Prágában Blanka 
Nacházelová tanuló, február 25-én Jihlaván Jan Zajíc, 19 éves 
tanuló, április 9-én Prágában EvZen Plocek 40 éves technikus, 
1970. február 13-án Brassóban Moyses Márton, 29 éves költő, 
1972. május 14-én a litvániai Kaunasban Romas Kalanta, 19 
éves diák. 


278 ABTL, Verebélyi János és társai V-157854/1; 
279 Nem azonosítható. 


280 Kovács Ferencet június 10-én, Székely Kornélt május elején 
feltételesen szabadlábra helyezték. 


281 Nem azonosítható 


282 Nem azonosítható 


283 Nem azonosítható 
284 Nem azonosítható 
285 Nem azonosítható 
286 Nem azonosíthatók. 


287 Az általa vezetett tanács összeesküvésben való részvétel 
bűntettében marasztalta el 1965. június 30.-án P. Rózsa Elemér 
volt jezsuita rendtagot és társait illetve 1971. június 30-án 
Hagemann Frigyes papot és hat társát. 


288 B XVI. 3256/1969/18 


289 Az általa vezetett tanács ítélte másodfokon halálra Mansfeld 
Pétert. 


290 6-os kartonjának alsó száma: 227223, felső száma: 00830-035-8. 
A hálózatból való kizárása oka: , megbízhatatlan." (Szőnyei, i. 
m. II kötet, 213—214. o.) 


291 Babay Lászlót nem tudtam felkutatni, ezért nincsenek 
információim a szabadulása utáni életéről. 


292 Szalai Miklós és társai V-159241/1, Szántó Zoltán és társa 
V-159241/8 


293 Tabajdi-Ungváry, i. m. 365. o. 

294 Szirmay Tamás szóbeli közlése (2012. november 10-én) 
295 13. B. 94/1994/2 

296 lásd a 124. jegyzetet. 


297 lásd a 61. jegyzetet. 


Szabad Európa 


298 Budai József (1925-?) foglalkoztatási vonala: , belső reakció". 
A 6-os karton felső száma: 0016-357-6, alsó száma: 215152, 
naplószáma: 208/799, dosszié száma: H-45614, irattári száma: 
B-118407. 

ÁBTL, M-31312 


299 1966. február 17-én éjszaka, rossz időjárási viszonyok között 

szállt fel egy TU-114. A repülőtér kifutópályájának csak egy 
részéről takarították el a havat, a repülőgép bal oldali főfutója 
elakadt a hóban, a személyzet pedig nem tudta irányban 
tartani a nagy gépet. A TU-114 kisodródott, összetört, majd 
kiégett. A személyzet és az utasok közül többen életüket 
vesztették. 
A TU-114 a TU-95 stratégiai bombázóból kifejlesztett nagy 
hatótávolságú utasszállító repülőgép. Leszállás nélkül 11 000 
km-t tudott megtenni. Megjelenésekor a legnagyobb 
utasszállító " repülőgép volt, amelynek  utazósebessége 
megközelítette a sugárhajtású repülőgépek sebességét. 1961. 
április 24-én állította szolgálatba az Aeroflot, 1965-ig összesen 
31 db épült belőle. 


300 Társadalmi tulajdon. 
301 PKKB 15. B. 22.211/1966/5. 


302 dr. Kahler Frigyes kutatásai szerint 1957. január 1. és 1960. 
december 31. között Magyarországon állam elleni 
bűncselekmény miatt 16748 személyt ítéltek el, közülük 
16 195 főt szabadságvesztésre. Izgatásért 4917 személyt ítéltek 
el a bíróságok. 

A bűnözés helyzete Magyarországon az 1961-1966 években 
című - a Legfelsőbb Bíróságon őrzött - statisztikai értékelő 


kiadvány (1967) szerint a következőképen alakult az izgatás és 
közösség megsértésének bűntettét elkövetők aránya. 


TT emereteg TT Eat T Figyelmeztetés TT 

Tear Tre Tiszt] s [/ 
IE IEEE CC HESS ENNE TC INNENI INCZE IE EE TTI HI 
TT eseTt rotta Tt] Two Th 


IE ENE CIN IE INET JE IESNNI ENE CZ IN ENNE EE HI 
IE IEEE IE ENNE IE INNEN INN ENE TI EI 
mase TT Tsz TeT 


Mindkét forrást idézi: Zinner Tibor: A megtorlás vége - a 
konszolidáció kezdete? című tanulmányában (História 1995/9- 
10) 

Zinner szerint ,[...] A cselekmények túlnyomó többsége szóbeli 
és főként italboltban, vagy hasonló helyen elkövetett izgatás. 
Feltűnően kevés a tudatos és előre megtervezett rendszeres 
szóbeli agitáció, vagy írásos izgatás miatti eljárás." 


303 Bf. XXVIII.6570/1966/5. 
A két ítélet: BFL XXV. 44.b. 22211/1966 


304 Gavallér József, Mohácsi Gábor, Miklós Andor, Soós György és 
Erdő Lajos debreceni lakosok 1953-1954-től rendszeresen 
hallgatták a Szabad Európa Rádiót és az Amerika Hangját, 
illetve a BBC magyar nyelvű adásait -— 1959-ig főleg Erdő 
lakásán. A társaság gyakran kártyázott Gavallér dohánygyári 
bérelszámoló lakásán is, ahol azonban nem volt rádió. 
, Kártyázás közben általában megvitatták a külföldi adásokban 
hallottakat és ezekhez megjegyzéseket is fűztek. ([...] A 
megbeszéléseken a hírek kicserélésén túl tervezgették, hogy a 
rendszer megváltozása esetén kinek miként változna meg a 
helyzete." 


Gavallért 1957-től figyeltette a politikai rendőrség, egyrészt a 
múltja és származása miatt (a Horthy hadseregben négy és fél 
éven át szolgált, legmagasabb beosztásban hadnagyként, az 
apja pedig pap volt), másrészt pedig azért, mert munkahelye 
személyzeti vezetője szerint 1956-ban aZ 
ellenforradalmárokkal tartott." 

A Debreceni Megyei Bíróság 1960-ban izgatás miatt első fokon 
Gavallért 3 év 6 hónap, Mohácsi Gábort és Miklós Andort 4-4 
év, Erdő Lajost 3 év, Soós Györgyöt 1 év börtönbüntetésre 
ítélte. A Legfelsőbb Bíróság 1962. március 6-án - ítélete szerint 
- ,úgy találta, hogy az elsőfokú bíróság ítélete téves 
szemléletből kiindulva, rendkívül eltúlzott." Gavallér József 
börtönbüntetését 1 év 2 hónapra, Mohácsi Gáborét 1 év 4 
hónapra, Miklós Andorét 1 év 6 hónapra, Erdő Lajosét 1 év 2 
hónapra mérsékelte, Soós Györgyöt pedig felmentette. 

ÁBTL, O — 14959/642, V - 147112 


305 1970. január 22-én Moszkvában ünnepélyesen fogadták a 
január 17-én, illetve január 18-án földet ért Szojuz-4 és 
Szojuz-5 űrhajók legénységét. A menet a Borovickaja kapun át 
behajtott a Kremlbe, amikor Viktor Ivanovics Iljin katonatiszt 
(1947) rálőtt a feltételezése szerint Brezsnyevet szállító 
gépkocsira. Iljin ellen 1970 februárjáig folyt a nyomozás, majd 
márciusban a Szovjetunió Legfelsőbb Bíróságának Katonai 
Kollégiuma megállapította, hogy nem beszámítható, ezért 
elrendelte a kényszergyógykezelését. [Külső hivatkozás] 
Leonyid Iljics Brezsnyev (1906-1982) 1952-1953-ban, 1956- 
1960-ban és 1963-1964-ben az SZKP KB titkára, 1964-től 
haláláig az SZKP első titkára. 1960-1964 között és 1977-től 
haláláig a Legfelsőbb Tanács Elnökségének elnöke. 
Uralkodását a rendszer megmerevedése, újabb személyi 
kultusz kiépítése, agresszív külpolitika jellemezte. 


(Csehszlovákia és Afganisztán megszállása, szükségállapot 
Lengyelországban) 


306 1956. november 1-jén a Fővárosi Tanács épületében 20-25 
résztvevővel alakították meg a Keresztény Magyar Pártot, 
amelynek ideiglenes elnöke, pártigazgatója Zajgóvári Károly 
ügyvéd lett. November 2-án ő és Reibel Mihály véglegesítette a 
párt programját, amely a népi demokráciát törvénytelennek 
tekintette, és előirányozta az 1945 óta hozott törvények és 
rendeletek felfüggesztését, az állami tulajdon eltörlését, az 
egyházi iskolák, a kis- és középüzemek, az 50 holdnál kisebb 
földbirtokok visszaadását. Zajgóvári Károly I. rendű vádlottat 
első fokon, 1957. november 26-án a Fővárosi Bíróság Fekete 
László vezette tanácsa 12 évi börtönbüntetésre, másodfokon 
1958. június 30-án a Borbély János vezette tanács 
életfogytiglanra ítélte. (Nb 4063/1957, illetve Nbf 5118/1958) 


307 Nem azonosítható. 
308 Rendőri felügyelet. 


309 Töttösi Zsoltról az alábbiakat tudjuk Király Imréné Szatcski 
Anna (1931) egyetemi hallgató 1958. április 24.-i vallomásából: 
, Különösen lelkesen vetették bele magukat a politizálásba 1956 
őszén az ELTE joghallgatói. [...] Kb. október végén Töttösi Zsolt 
és társai szereztek egy létrát, és az egyetem folyosóján a dékáni 
hivatal homlokzatáról Töttösi Zsolt leverte az ötágú csillagot. 
[...] 1956. november 4-én vagy 95-én [..] az egyetemen 
találkoztunk több személlyel, akik fegyverrel voltak felszerelve. 
Többek között Péter János, Herczeg Imre, Kiss Imre, Töttösi 
Zsolt, és volt még két-három idegen katona is. [...] kijelentették 
azt, hogy ki fognak lőni az ablakon, úgy tudom, ki is lőttek." 
ÁBTL V-143667 


310 Szalma József a BM Vizsgálati Osztályának vezetője 1958. 
február 10-én Biszku Béla belügyminiszternek jelent ,az 
ellenforradalmi események során vezető, vagy szervező 
tevékenységet kifejtő 63 előzetes letartóztatott" ügyéről. A 
jelentésben többek között ez áll: , Földvári Attila 3 drb pisztolyt 
rejtegetett." 

(ÁBTL, V-150 000/85) 


311 Nem azonosítható. 


312 Társadalmi Tulajdon Osztály 


A , Varázsló? 


313 Bár Sz. Sz. Lajos 115 évvel ezelőtt született, nevét — esetleges 
leszármazottaira tekintettel -— mégsem adom meg, mivel 
dossziéjában az egészségi és mentális állapotára vonatkozó sok 
kényes - de a történet szempontjából fontos - információ 
szerepel. 


314 Hírszerzésf/felderítés az ellenséges — főleg USA és NSZK-beli — 
diverziós, fellazító és propaganda központok ellen. 


315 ÁBTL, 0-14907/8 


316 A Kínai Népköztársaság 1949-es kikiáltásától kezdve igényt 
tartott Tajvan (Formóza) szigetére is. A konfliktusok 
állandósultak, Peking több környező kis szigetet elfoglalt. Ezért 
a VII. amerikai flottát 1950 júniusában a Tajvani szorosba 
vezényelték, 1954. december 2-án pedig az USA és a Kínai 
Köztársaság (Tajvan) kölcsönös védelmi szerződést kötött. 


317 ÁBTL, V-128640 


318 B. II. 0025/1955-6. 
319 B. IV. 001234/1955-11 


320  K-anyag-K-dosszié-Körözési dosszié: az államellenes 
bűncselekmények miatt körözött személyek felkutatására és 
elfogására indított bizalmas nyomozás iratait tartalmazó 
dosszié. 


Vaj a fejen 
321 MRT, MTV, MTV RT. 1957-1997, é. n. II. kötet 322. o. 
322 ÁBTL, 0-17896 


323 Valójában csak egy kis földjük és egy szatócsboltjuk volt. 
(N. N. szóbeli közlése 2014. július 25-én.) 


324 A tsz-szervezések idején Pelle János veséjét leverték. (N. N. 
közlése.) 


325 Ld. a következő, vele foglalkozó fejezetet. 
326 Nem azonosítható. 
327 Nem azonosítható. 
328 Nem azonosítható. 


329 Mindszenty József (1892-1975) katolikus főpap, 1946-tól 
hercegprímás. 1949-ben koholt vádak alapján életfogytiglani 
börtönre ítélték, 1956. október 30-án kiszabadították, 
november 4-én az amerikai követségre menekült, 1971-ben 
hagyhatta el az országot. 


330 M. M. közlése szerint édesapját, M. S.-t és annak két testvérét 
a nagyapjuk, a 14 gyerekes M. J. nevelte. A család nem élt jól 
anyagilag. M. M. nem akarta, hogy a családtagok a nevükön 
szerepeljenek. 


331 M. S.-nek csak az egyik testvére volt rendőr. (M. M. közlése) 


332 M. M. szerint édesanyja szülei nem voltak módosak. Szerinte 
a családjukat az is gyanússá tette, hogy több rokonuk élt 
Nyugaton. 


333 A vers elszavalása miatt Kunráthot - 1957-ben, az ellene 
indított vizsgálat lezárásáig - felfüggesztették. Ő és a felesége 
egyébként nem voltak párttagok, és ezért gyakran kimaradtak 
az iskolai jutalmazásokból. (N. N. közlése.) 


334 Nem azonosítható. 


335 Sós Sándor elmondta nekem, hogy az őt felkereső titkosszolga 
nyilván félreértett valamit, mert nagyapja testvére 1956-ban 
nem volt tagja a forradalmi tanácsnak, bár annak vezetését 
felajánlották neki. Sós édesapja egyébként ekkor a faluban 
élelmiszert gyűjtött és annak Budapestre szállítását szervezte. 


336 Nem azonosítható. 


Egy pap , emlékiratai" 
337 Tabajdi-Ungváry, i. m. 42-43., 291. o. 


338 Szabó Gyula: A Pápai Magyar Intézet, mint a magyar 
hírszerzés előretolt bástyája (1963-1989), Püski, Budapest, 
2011. 


339 A 6-os karton alsó száma: 108807, Napló szám:194/100, 
Dosszié szám: H-25547, Irattári szám: B-136755 ÁBTL, M-40617 


340 Az 1902-ben épült Jászszentandrási templom különlegessége, 
hogy freskóit (1933-ban) Aba-Novák Vilmos festette. 


341 Már jóval a forradalom előtt bebörtönözték. (N. N. szóbeli 
közlése.) 


342 Nem azonosítható. 


343 ÁBTL, CS-655/ II. 
A ,Misszió" fedőnevű  csoport-dossziét 1961 májusában 
nyitották. 


344 Székelyfi Pál római katolikus káplánt 1955. augusztus 10-én 
szervezte be Juhász Sándor áv. hadnagy, IV. osztály. Az ügynök 
foglalkoztatási vonala: , rk. egyház vonalán." 1965 májusában 
kizárták a hálózatból, mert kérte a kapcsolat megszakítását. 6- 
os kartonja felső száma: 0129-4673, alsó száma: 147349. Napló 
szám: 160/489, dosszié szám: H-2990, irattári szám: B-107078, 
M-23166, 23166/1. 


345 ÁBTL, M-23166/1; a dossziét 1961. szeptember 18-án nyitották. 


346 Tabódy István (1921-2000) a Ludovikán végzett 1941-ben. 
1944-ben főhadnagyi rangot kapott és kivezényelték az orosz 
frontra, ahol Varsó közelében súlyos sebesülést szerzett. 1945- 
től a Honvédelmi Minisztériumban szolgált. 1947-ben 
kémkedés vádjával letartóztatták és internálták Kistarcsára, 
később Recskre. 1953-as szabadulása után szállítómunkásként 
dolgozott, majd papi tanulmányokat kezdett. 1957: diakónussá 
szentelték, az 1956-os forradalommal való rokonszenvezése 
miatt hét hónapra börtönbe zárták. 1958. június 13-án 


szentelték pappá. Pár hónapig a szemináriumon volt előadó, 
majd kizárták, mivel több társával együtt nem jelent meg az 
országos békepapi gyűlésen. Ezt követően a Közlekedési 
Múzeumban takarító. Néhány paptársával együtt titkos 
szemináriumot szervezett. Emiatt 1961-ben letartóztatták és 
, államellenes szervezkedés" vádjával 12 évre ítélték. 1972 
végén szabadult, utána plébános lett, 1992-től halálig 
székesfehérvári kanonok. 


347 1982-ben Domán Ferenc atya kezdte összegyűjteni a Kelet- 


Magyarországi Egerszalókon az egyetemista korú fiatalokat a 
Kármelhegyi Szűzanya búcsújáró helyén. 


348 MOL 288.f. 5/82. ő.e. (idézi Tabajdi-Ungváry, 44. o.) 


349 Kádár László Gábor (1927-19836) 1945-ben érettségi után 


lépett a ciszterci rend tagjai közé Zircen; rendi neve Gábor. 
1950. június 16-án szentelték pappá. 1961 és 1965 között az 
egri főegyházmegyében káplán. 


350 Tabajdi-Ungváry, i. m. 288-289., 291., 295. o. 


351 Magyar Népköztársaság 


Lenin hüje volt 


Az írás megjelent az Élet és Irodalom 2013. december 13-i 
számában. 


352 A világforradalom lánglelkű apostoláról, Vlagyimir Iljics 


Leninről (1870-1924) hazájában és a szocialista országokban 
könyvtárnyi - tulajdonképpen ,hagiográfiai"? - irodalom 
született. Robert Service oxfordi történészprofesszor az eddigi 


legkitűnőbb, legalaposabb monográfiájában briliánsan rajzolja 
meg Lenin alakját 

Az ő hősét nem csak az eszme szolgálata, s a megszállottság 
mozgatta, hanem legalább annyira a hatalomvágy. Idejét, 
energiája nem kis részét harcostársai meg- és legyőzése, a 
frakciózás, különböző taktikai és stratégiai játszmák kötötték 
le. Csalhatatlannak hitte magát, személyisége mozgatórugója a 
beképzeltség. Egyszemélyes fellebbviteli bíróság. Ingerült, 
követelőző, erőszakos, ha  ellenkeztek vele, gyakran 
dührohamot kapott. Egész életében úgy viselkedett, akár egy 
elkényeztetett kisfiú. 

Kevés barátja volt. Rideg ember. Nem rendítette meg mások 
szenvedése, nyomora, oktalan halála, sőt, mindezt gyakran a 
forradalom szempontjából még hasznosnak is vélte. A nőket 
manipulálta, kijátszotta egymás ellen, így például a feleségét a 
sógornői ellen. A Krupszkajával való meghitt kapcsolata is 
mítosz, éveken át csalta őt egy Inessza Armand nevű elvált, 
ötgyerekes asszonnyal. 

Szüntelenül a kapitalizmust ostorozta, miközben számára az 
egyik legfontosabb dolog a saját kényelme, amelynek feltételeit 
mindig - az emigrációban különösen - igyekezett 
megteremteni; nemesi szülei birtokának jövedelméből egy 
tőkepénzes életét élte. Nem mellékesen a bolsevikok az ő 
jóváhagyásával, sőt talán az ő ötletére részben bankrablásból 
finanszírozták a működésüket, s így, nyilván, részben az ő 
külföldi tartózkodását. 

Service nem fukarkodik az elismeréssel sem: Lenin az 
iskolában ragyogó tanuló volt, az egyetemet politikai 
kényszerből autodidakta módon végezte el, kitűnő 
eredménnyel. Meglepő, de nem volt aszkéta, élvezte az élet 
kisebb-nagyobb örömeit: különösen az emigrációban. Gyakran 
járt színházba, koncertekre - kedvence Wagner (akár 


Hitlernek)  -, szeretett biciklizni, sétálni, túrázni. 
Száműzetésében - a Szibéria Itáliájának tartott vidékén - sokat 
vadászott, kirándult. 

Lenin csak 1917-ben robbant be az orosz nagypolitikába. 
Nélküle nemcsak az októberi forradalom nem tört volna ki, de 
a sorsdöntő jelentőségű breszt-litovszki békét sem kötötték 
volna meg, és ha nem kezdeményezi a NEP, az ,új gazdasági 
mechanizmus"? bevezetését, a fiatal szovjet állam eltűnik a 
történelem  süllyesztőjében. Nélküle, az Oroszországi 
Kommunista Párt létrehozója nélkül nem született volna meg 
az egy párton, egy ideológián alapuló szovjet állam. Annak 
több intézményét - például a rettegett titkosrendőrséget, a 
Csekát - ő hozta létre, egyáltalában: a terror meggyőződéses és 
feltétlen híve, alkalmazója. 

Azért jutott a hatalom és hírnév csúcsaira, , mert szerencséje 
volt a családjával, a neveltetésével, az ideológiájával, országa 
körülményeivel és nem utolsó sorban veleszületett 
képességeivel. És tudott élni is a szerencséjével. (Robert 
Service: Lenin. Egy forradalmár életrajza, Park, Budapest, 2007, 
579. 0.) 


353 Az Ifjú Gárda kifejezés szószerinti fordítás oroszból 
(MoJionas3 rBapNnHAa), a nevet számtalan partizán-szervezet, 
könyv- és lapkiadó, óvoda, stb. viselte. A nálunk főleg 
középfokú iskolákban és munkahelyeken működött Ifjú Gárda 
a KISZ rendezvényeit biztosította, de egyenruhát viselő, 14 
évesnél idősebb tagjai általános, honvédelmi kiképzésen és 
politikai foglalkozásokon kívül szakági (honvéd, határőr, 
polgári védelmi, munkásőr, rendőr, tűzoltó, vízirendész) 
felkészítést is kaptak. A szervezet felépítése katonai jellegű volt 
(raj-szakasz-század-zászlóalj), , parancsnoki állománya a 
megyei szinttől hivatásos katonatisztekből szerveződött. Egy 


1967. április 12-i parancs szerint az Ifjú Gárda és a megyei 
állambiztonsági szervek között egy-egy operatív tisztet kell 
kijelölni összekötőnek, aki a szervezésben és a kiképzésben is 
segít. A Gárda egységeit preventív célokból (főleg 
rendezvénybiztosításra) is fel lehet használni. (Tabajdi, 2013, i. 
m. 119. o.) 1972-ben a 37 zászlóaljban, 89 önálló században és 
141 szakaszban 31 ezren szolgáltak. A szervezet 1989-ben 
feloszlott. 


354 ÁBTL, 0-18211, 9-13., 16., 20-21., 24-25., 27-30., 33., 42 43—46., 
49-51., 57. o. t borítékokban íráspróbák, önéletrajzok. 


A helyzet fokozódik 


355 Az utolsó pillanatban a hatóságok megakadályozták, hogy az 
Ellenfőrum a Hotel Intercontinentalban - egy külföldi 
szervezet által -— lefoglalt termeket igénybe vehesse, ezért az 
ellenzéki vitákat, megbeszéléseket magánlakásokban tartották. 
Az ott elhangzottakról több ügynök is jelentett, a BM pedig 
naprakészen tájékoztatta a pártvezetést. A Beszélő 13-14. 
számából - amely az Ellenfórum eseményeivel és a júniusban 
megtartott monori találkozóval foglalkozott — 400-400 példányt 
elkobozott a rendőrség. Tabajdi (2013), i. m. 365—-366. o. 


356 Nem azonosítható. 


357 Csathó Gábor elmondta nekem, hogy amikor visszatért a 
nyári szabadságról, a portás közölte vele: a tűzoltóság 
ellenőrzést tartott a szobájában. ,Nem értem, honnan tudott 
erről a portás, és miért szólt róla. Ha nem szól - mivel a 
szobámban akkoriban nagy kupi volt —, elhessegettem volna a 
gyanút, hogy máshogy voltak a tárgyak. Egy-két hónap múlva 
az igazgató elmondta magától hogy nem a tűzoltók 


ellenőriztek, hanem rendőrök, mert egy Esti Hírlapba tett röplap 
ismeretlen szerzője után nyomoztak." 


358 Nem azonosítható. 
359 Nem azonosítható. 


360 Virág Jánost (1925-?) Kmeczó István, a BRFK főhadnagya (V/ 
a) szervezte be , hazafias alapon" 1962. június 21-én. A 
Pedagógiai Főiskolát végzett férfi ebben az időben lakatosként 
dolgozott, , ellenforradalmi" kategóriába sorolták, és a , belső 
reakció elhárítás" vonalán foglalkoztatták ügynökként, majd 
titkos megbízottként. 1985 tavaszán betegsége és vidékre 
költözése miatt kizárták a hálózatból. Jelentései kilenc 
munkadossziét töltöttek meg, ebből csak kettő található a 
levéltárban (M-39112, M-39112/5.) 
6-os kartonjának felső száma: 0085-544-2, alsó száma 204348. 
Napló-szám: 201/442, dosszié-szám: H-29885, irattári szám: 
B-136869--1. 

, Vitéz" . személyét először Modor Ádám azonosította 
Célkeresztben Krassó című idézett művében. 


361 Kiss Györgyöt (1931-1999) 1960-ban szervezték be. Mintegy 
harminc éven át jelentett, főleg közeli barátjáról, Antall 
Józsefről. Fedőnevei: , Kátai György", , Kátai", / , Kovács Jenő", 
, Kovács." 1970-től titkos megbízott. Személyét Rainer M. János 
Jelentések hálójában - Antall József és az állambiztonság 
emberei 1957-1989 című könyvében azonosította, és portréját 
is megrajzolta A jó barát című fejezetben. 

Kiss az ELTE történelem-filozófia szakán végzett, először egy 
óbudai általános iskolában tanított, ahol 1956-ban a 
forradalmi bizottság egyik tagja volt. 1957-től a rákospalotai 
Dózsa György Gimnáziumban történelemtanár. 1963-tól a 


szentendrei Katonai Főiskola pedagógiai tanszékén oktató, 
majd az Egyesül Izzóban, a Magyar Hajó- és Darugyárban 
üzemi pszichológus, később minisztériumi, ipari kutató 
intézetekben tevékenykedett. 1973-tól a Műszaki Egyetemen 
oktatott, egészen a docensségig vitte. A nyolcvanas években 
mind több publikáció, könyv szerzője, tudományos társaságok 
tisztségviselője, külföldi pszichológiai folyóiratok 
szerkesztőbizottsági tagja. 


362 , Aradi Gyula? / , Fogarasi" / , Fogarasi István" - Ungvári Gyula 
(1936-?) könyvtáros. 1965. november 30-án szervezte be 
Balázs Béla őrnagy (III/III-2-b) , hazafias?" alapon. Először 
informátor — volt, később ügynök, titkos megbízott. 
Foglalkoztatási vonala: , egyetemi." Jelentett többek között Bibó 
Istvánról, Déry Tiborról, Eörsi Istvánról, Haraszti Miklósról, 
Obersovszky Gyuláról, Szalai Pálról, Vásárhelyi Miklósról. Még 
1989 júniusában - Nagy Imre és társai újratemetésekor — is 
kapott feladatot. 
6-os kartonja felső száma: 0010-787-3, alsó száma: 213267, 
napló száma: 208/280, dosszié száma: H-45095. 6-os kartonja 
kódja (01) szerint 1980-tól , titkosított hálózati személy." 
Munkadossziéi: M-37889, 3788/1, 2, 3. 


363 Bibó István (1911-1979) jogtudós, filozófus, politikus, 
egyetemi tanár, az MTA levelező tagja (1949-ben 
felfüggesztve). 1956. november 2-4. között a frissen alakult 
Petőfi — Párt — képviseletében a Nagy  Imre-kormány 
államminisztere. 1957-ben emlékiratot juttatott Nyugatra 
Magyarország helyzete és a világhelyzet címen. 1958-ban 
életfogytiglani börtönbüntetésre ítélték. 1963-ban 
amnesztiával szabadult. A KSH Könyvtárában dolgozott 1971- 
es nyugdíjazásáig. 


364 Szilágyi Sándor (1954) a JATE BTK-n, majd az ELTE BTK-n 
magyar-történelem szakon tanult. Bibó István életművének 
kutatója. 1975 és 1985 között a magánlakásokban megtartott 
Hétfői Szabadegyetem szervezője, 1981-1989 között a Beszélő 
alapító szerkesztője. 1988-1989-ben az SZDSZ aktivistája. 


365 Fekete Gyula (1922-2009) író, újságíró, szociográfus. 
Háromszoros József Attila-díjas, 1945 és 1956 között több lap 
szerkesztője, illetve rovatvezetője. 1956-ban a Magyar Írók 
Szövetsége prózai szakosztályának titkára, decemberben 
letartóztatták, 1957-ben szabadult. 1981-től a Magyar Írók 
Szövetségének alelnöke. Ötvennél több könyve jelent meg. 
Megszállottan harcolt a család- és gyermekvédelemért, a 
népesség fogyása ellen. 


366 A változó politikai klíma is erősíthette az állampolgári 

öntudat kialakulását, megerősödését. Ennek jele, hogy többen 
is kifogásolták az igazoltatást, rendőri intézkedést. Egy 45 éves 
férfi például azt mondta a rendőrnek: , A rendőrség nem segít a 
segítségre szoruló állampolgároknak, csak mindenkit zaklat." 
Egy 33 éves nő pedig kifakadt, hogy ő szabad állampolgár. 
, Nem érti, hogy miért zaklatjuk a békés állampolgárokat. [...] 
ellene panasszal fog élni." 
Egy, a Broadway sörözőben igazoltatott férfi munkahelyi 
jellemzésében többek között ez áll: , Simulékony, fogékony 
jelleme miatt munkatársai cigány származása ellenére 
rokonszenveznek vele." A lakóhelyi ellenőrzés során pedig az 
egyik szomszéd így jellemzi őt: ,,/...] cigány létére szokatlanul 
tiszta ember." 


367 G. R. - aki egyébként nem érzékelt semmit a megfigyeléséből 
- nem szerette volna, ha nevét, vagy valódi monogramját 
megadom. 


368 Nem azonosítható. 


369 Solt Ottilia (1944-1997) az ELTE magyar-filozófia szakán 
végzett. 1969 és 1971 között szociológusként a Gazdaságkutató 
Intézetben, 1979-ig pedig a Fővárosi Pedagógiai Intézet 
szociológiai csoportjában dolgozott. 1981-ben elbocsátották, 
ezután nem kaphatott állást, ruhafestésből és alkalmai 
munkákból élt. A hetvenes években a magyarországi 
társadalom legszegényebb rétegeinek életkörülményeit kezdte 
vizsgálni, s ennek nyomán 1979-ben létrehozta a Szegényeket 
Támogató Alapot, a SZETA-t. A Beszélő egyik szerkesztője, 19838- 
ban a Szabad Kezdeményezések Hálózatának ügyvivője, és 
alapító tagja a Szabad Demokraták Szövetségének. 


370 Kunszabó Ferenc (1932-2008) 1944-1948 között napszámos. 
1949-1950: a Magyar Ifjúsági Népi Szövetség sziráki járási, 
majd salgótarjáni városi titkára. 1951-ben kezdte meg 
tanulmányait az ELTE BTK orosz szakán. 1955-ben 
nacionalizmusért az ország összes egyeteméről kizárták, 
ezután 1956-ig a Ganz Hajógyárban betanított vasszerkezeti 
lakatosként dolgozott. 1956-ban a Somogyi Néplap munkatársa, 
a forradalom idején főszerkesztő, a Somogy megyei 
Forradalom Nemzeti Tanácsának tagja. 1962-1964: egy állami 
gazdaságban napszámos, majd ismét a hajógyárban dolgozott. 
1964-1966: az MTA Szociológiai  Kutatócsoportjának 
munkatársa, 1976-ig az Agrárgazdasági Kutató Intézet 
szociológusa, majd az Országos Széchényi Könyvtár 
tudományos főmunkatársa. 1989-ben megalapította a Hunnia 
Kiadót, a Hunnia Füzetek (később Hunnia) című folyóiratot, 
melynek 1992-től főszerkesztője volt. 17 könyve jelent meg. 


371 Bólya István szóbeli közlése szerint nem volt buddhista. Az 
sem igaz, hogy Nemeskéri Péter az ő lakásában szitanyomdán 


buddhista anyagokat készített volna. 


372 Bólya szerint direkt politikai tevékenységet sohasem fejtett ki. 
Egész egyszerűen csak attól lehetett gyanús, hogy 
viselkedésével, magatartásával szétfeszítette a hagyományos 
tanári szerep kereteit, és igényességével irritálhatott másokat. 


373 Finta József (1931-1994) Munkácsy-díjas (1984). A Papp- 
csoport tagja, 1963-1983 között részt vett éves kiállításain. 
1964 és 1979 között a budapesti Iparművészeti Főiskola 
fotóműhelyét vezette. 


374 Ez alkalommal bukkan fel a 12. és a 13. számú röplap. 
5 NINCS NEKÜNK SOK ELLENSÉGÜNK CSAK A SZOVJET 
BIRODALOM AZ EURÓPAI CIVILZÁCIÓ ÉS A HAZAI 
KOLLABORÁNSOK DE SEGIT NEKÜNK AZ AIDS Ő 
MEGRITKÍTJA MI ELSÖPÖRJÜK ŐKET MI A MODERN 
KONZERVATÍVOK ŐK A KONZERVATÍV  MODERNISTÁK 
SEMMIFÉLE KÖZMEGEGYEZÉS NEM SZÜLETHET KÖZTÜNK A 
DIKTATÚRÁBAN SZÉPEN ÉRIK A FORRADALOM rdp 12" 
, EGY BŰNÜNK VAN CSAK HOGY TŰRTÜK AZ ÉLŐSKÖDŐ 
RÉTEGEK KÉNYURALMÁT ELNYOMÓNAK LENNI JÓ LEHET DE 
HA BEDÜHÖDIK A NÉP ITT NEMCSAK SZTRÁJK LESZ 
KEGYETLENÜL KIÁRUSÍTOTTÁK NÉPÜNKET EZEK A FÉRGEK 
[...] SZERVEZKEDJ, HA JÖVŐT AKARSZ rdp 13" 


375 lásd a 61. jegyzetet. 
376 ÁBTL, 0-19848/1, 2, 3 


377 A listán szereplő személyek (az eredeti dokumentum 
sorrendjében): 
Récsey . Róbert vezérőrnagy, a BRFK főkapitány 
állambiztonsági helyettese 


Cirkos Tibor alezredes, osztályvezető 
Fekete László őrnagy, vonalvezető 
Holló Aladár főhadnagy 

Lendvai Zoltán főhadnagy 

Koncz Endre főhadnagy 

Kerekes József százados 

Kurta István főhadnagy 

Mihály Tibor főhadnagy 

Gaál Dezső alezredes, alosztályvezető 
Dávid Sándor őrnagy 

Turucz István főhadnagy 

Farkas László hadnagy 

Bíró Gyula alezredes, alosztályvezető, (1988 végétől emellett 
osztályvezető is) 

Agócs István ezredes, osztályvezető 
Somlai László százados, megbízott alosztályvezető 
Szabó Mihály őrnagy 

Novák László főhadnagy 

Gombos Lajos főhadnagy 

Szanka István főhadnagy 

Csatádi István őrnagy, osztályvezető 
Fritz László főhadnagy 

Varga Pál hadnagy 

Sóti Tibor őrnagy 

Papp Gábor őrnagy 

Sági József alezredes 


378 A levéltár munkatársai különböző belügyminisztériumi 
dokumentumokból (napiparancsok, utasítások stb.) több tiszt 
vázlatos szakmai pályafutását (beosztás, rang) tudták 
rekonstruálni. 


379 Agócs István 1988-ban, Cirkos Tibor, Gaál Dezső és Sági József 


1990-ben, Récsey Róbert -— a Kormányőrség parancsnokaként 
1990. szeptember 30-án ment nyugdíjba (Récsey 1989. május 1- 
től aBM Kormányőrség parancsnoka volt.) 


380 Szigorúan titkos "89, i. m. 87., 92. o. 


381 A BREK állambiztonsági főkapitány-helyettese, Stefán Géza 
például az újonnan alakult Katonai Biztonsági Hivatal 
főigazgatója lett. Lusztig Péter a BM Baranya Megyei RFK 
állambiztonsági helyettese 1990 után Baranya megyei 
rendőrfőkapitány. 1994-től országgyűlési képviselő (MSZP). 
1995-től az Önkormányzati és rendészeti bizottság tagja, a 
rendészeti albizottság elnöke. Később Lamperth Mónika 
belügyminiszter kabinetirodájának munkatársa, majd 2008-ig 
az Igazságügyi és Rendészeti Minisztériumban tanácsadó, a 
Mecseki Erdészeti Zrt. igazgatósági tagja. (www.parlament.hu; 
www.vg.hu; www.gondola.hu) 


Éreztek-e bűntudatot a besúgók? 


Az interjú eredetileg az Élet és Irodalom 2010. július 16-i számában 
jelent meg 


382 Az 1927-ben született Szekeres Lászlót 1957 májusában, a 
szegedi egyetem bölcsészkarának tanársegédjeként, 
, ellenforradalmi" kategóriában, , hazafias" alapon szervezte be 
Molnár István százados. 1958-tól az MTA Irodalomtudományi 
Intézetében, majd hosszú időn át a Petőfi Irodalmi 
Múzeumban dolgozott. Az irodalomtörténész 1987-ig öt 
dossziényi jelentést írt több száz személyről, irodalmárokról, 
kollégáiról, ellenzékiekről. 
Szőnyei Tamás azonosította őt először i. m. I. kötete, 132. 
oldalán; a két kötetben rengeteget idéz ,Sziklai Barna" 


jelentéseiből. 


383 Sajátos identitás-válságra, szerepzavarra utalnak például a 
,Bihari" fedőnevű ügynök jelentései. 1954. június 16-án 
szervezte be őt - akkor még az ÉDÁSZ érettségizett 
tisztviselőjeként Dér Ferenc áv. főhadnagy (Győri Főosztály IV. 
Osztály . ipari alosztálya)  ,terhelő — adatok alapján". 
Foglalkoztatási vonala: , Belső reakció": a munkahelyén 
, meghúzódó antidemokratikus és osztályidegen elemek 
felderítése, majd ellenőrzése [...T" Emellett jelentenie kellett 
korábbi egyházi gimnáziuma tanárairól és diákjairól is. 

, Bihari" első megmaradt jelentése 1957. februári 4-i keltezésű. 
1957-es jelentései feltűnő sajátossága az én látványos 
megkettőződése, hasadása. Azzal a móddal, ahogy , Bihari" 
mintegy eltávolítja magától a besúgó,  jelentésíró 
személyiségét, figuráját, mintha azt akarná jelezni, hogy neki 
semmi köze hozzá. Jelentéseihez Ha nyilván 
olvasmányélményei, irodalmi emlékei alapján — meglehetősen 
komikus formát, a detektívregények narratíváját választja. 

, Bihari" 1957. február 4-i jelentését így kezdi: ,A városban 
sétálva észreveszem azt, hogy Boglári Miklós eléggé sietős 
léptekkel bekanyarodik a Bencés-rendház kapuján. Egyet 
gondolva én is utána megyek. [...] látom, hogy a lépcsőn felfelé 
haladva Csizmadia Gergő szobája felé tart. Gondolom 
magamban, na itt már lesz valami." 

Február 22-én , Bihari" lektűröket idéző nyelvi fordulatokkal 
tálalja beszámolóját. , Sötét eső felhők vannak az égbolton és 
szakad az eső. Boglári Miklós elindul nádorvárosi lakásáról a 
szokásos lakásfelderítő útjára. Az első útja legelőször is a győri 
Bencés székházhoz vezet. Induljunk csak el utána. [...] Követem, 
de vigyázva arra, hogy észre ne vegyen. Boglári célhoz ért. 
Kinyitja a külső ajtót és halk kopogással kér bebocsájtást, amit 


meg is kap. Én igyekszem a leghangtalanabbul a két ajtó közé 
bújva kihallgatni a bent elkezdődő beszédet. [...] Hah, valaki 
közeledik a folyosón, nincs időm tovább figyelni, mert minden 
pillanat a leleplezést rejtegeti, tehát gyors cselekedettel kilépek 
az ajtó mögül és biztos léptekkel indulok a lépcső felé. A 
kanyarulatnál lopva visszanézek [...] közben lemegyek a lépcsőn 
és magam biztosan (sic!] kisétálok a rendház kapuján. A szél az 
esőt az arcomba csapja, de azért [...] vigyázó szemmel nézem a 
rendház bejáratát. Nem is gondolkoztam rosszul, amikor arra 
gondoltam, hogy Boglári is le fog jönni. Kilép az utcára, feltűri 
fázósan a gallérját és elsiet a Lenin út irányába. Nem történt 
más." 

1957 szeptemberében , Biharit" a tartótisztje utasítja, hogy — 
mivel a bencések gyanakszanak rá - gyónja meg, hogy 
korábban kapcsolatban állt az ÁVH-val. , Olyan paphoz menjen 
el gyónni, aki fecsegő és a püspöknek elmondja." 

1957 októberében , Bihari?" végrehajtja a feladatot. Erről a 
drámai eseményről így tudósít: , Boglári Miklóst nyomon 
követve eljutottam én is a káptalandombi templomba. [...] utána 
sietek Boglárinak, és mint lerázhatatlan kullancs követem. [...] 
az első mellékoltárnál álló gyóntatószékhez megy és betekint az 
ablakon. Utána be is megy. Én is oda megyek, mintha gyónni 
szeretnék, közben jó közel állok az ajtóhoz, hogy halljak is 
valamit. [...] Mindjárt vissza is húzódom, nehogy véletlen 
észrevegyen, és még jobban odahúzódom a gyóntatószék 
falához." 

Ez a hang, stílus, megközelítés aztán , Bihari" jelentéseiben 
1958-tól eltűnik. Lehet, hogy már nincs többé szüksége erre a 
rejtőzködésre, szerepjátékra, mert jobban tudja kezelni az 
ügynöki szerepét, feladatát, megerősödött az énje. De az is 
lehet, hogy a tartótisztje figyelmeztette arra, hogy a jelentéseit 
szabályosan fogalmazza meg, ne kalandozzon stilárisan, ne 


térjen el a tárgyától. 

1958 február eleji jelentésében egyébként azt jegyzi fel a 
tartótiszt, hogy találkozott , Biharival" aki ,,[...] elmondta, hogy 
az ő élete teljesen hozzánk nőtt és el se tudja képzelni az életét e 
munka nélkül." Persze, lehet, hogy ez a ,hűségnyilatkozat" csak 
színlelés, , Bihari" megfelelni akarásából, félelméből fakad, de 
az is lehet, hogy élvezi a szerepjátékot, és a jelentésírást, a 
feladatát. (Egy 1958 májusi jelentésre azt írja rá egy főnök: , Ne 
szoktassuk rá az ügynököt, hogy a mi pénzünkön járjon 
kuglizni. Csak akkor adunk rá pénzt, ha komolyabb jelzéseink 
vannak, illetve lesznek.") 

ÁBTL, M-15727, 33., 50., 59., 60., 63. o. 

Boglári Miklós (1934-?) fedőnevei: , Bokréta", majd , Bihari". 
1962 júniusában zárták ki a hálózatból , alkalmatlanság?" miatt. 
A 6-os karton felső száma csak részben olvasható: [...] 552-7, 
alsó száma: 043508, napló száma: 8/13, dosszié szám: 22-6906, 
irattári száma: B-98999. Két munkadossziéjából az elsőt, az 
M-41991 jelűt megsemmisítették. 


384 Szőtsné Fritz Ágnes—Banainé Balogh Katalin: Kádár János 
sk., A betűkbe zárt történelem, Budapest, Flaccus, 2009. 


Ügynökök emlékeznek 


385 — Takács Tibor:  Besúgók a  besúgásról. — Ügynök- 
visszaemlékezések a Kádár-korszakról, LHarmattan, Budapest, 
2013, 90., 92., 94., 95—96., 98-99., 101. o. 


386 63., 66., /7—80., 87. o. 
387 104-115., 107., 110., 112. o. 


388 120., 130-131., 139—140.,143. o. 


389 38. 0. 


A besúgás pszichológiája és szociológiája 
390 Az Élet és Irodalom 2008. november 28-i számában megjelent 
interjú némileg rövidített változata. 


391 A BStU igazgatójával, Hans Altendorffal, 2010 nyarán készített 
interjúm összefoglalása: A BStU hatalmas anyagot őriz: a 
különféle megyei állambiztonsági központokban és a 
minisztériumban harminchatmillió kartotékot, és 180 km 
hosszú aktakígyót találtak. És 15-16 ezer zsáknyi széttépett, 
elégetett, bedarált anyagot is. 

Az 1991 végén megszületett Stasi törvény (StUG) 1. paragrafusa 
szabályozza, hogy a Stasi aktáit a BStU nyilvántartásba vegye, 
feldolgozza, kezelje és felhasználja. A törvény a levéltári 
szempontok mellett az állampolgárokat, a kutatókat és a sajtót 
is megillető iratbetekintési jog, illetve a Stasi által megfigyeltek 
adatvédelmi jogai közötti jogállami egyensúlyt szabályozza. 

Minden állampolgárnak törvényben rögzített joga, hogy 
betekinthessen a vele kapcsolatos Stasi-aktákba. Ezeket a 
dokumentumokat a kutatók és a sajtó is megkaphatja. A 
megfigyeltek magánéletére - szexuális szokások, egészségi 
állapot, vallás stb. - vonatkozó úgynevezett szenzitív 
információk és a 18 évnél fiatalabbak ügynöki tevékenységére 
vonatkozó dokumentumok azonban nem ismerhetők meg. 

Az állampolgár kérelmezheti a róla jelentő nem hivatalos 
munkatársak fedőneveinek feloldását. A nyomtatott és az 
elektronikus sajtóban elvileg nyilvánosságra lehet hozni, hogy 
kik voltak nem hivatalos munkatársak. Ez nem csak az 
úgynevezett , kortörténeti személyiségekre?" vonatkozik. A 
médiának azonban minden egyes esetben mérlegelnie kell a 


nyilvánosság információhoz való jogát és az egykori nem 
hivatalos munkatárs adatvédelmi érdekeit. 

A közéleti személyiség, közszereplő (Person des öffentlichen 
Lebens) kifejezés a német joggyakorlatban kevésbé 
használatos, inkább az Emberi Jogok Európai Bíróságának 
ítéleteiben fordul elő. A német bíróságok inkább a Person der 
Zeitgeschichte - , kortörténeti személyiség?" - megnevezést 
használják. A Stasi-törvényben is ez a kifejezés szerepel. 

A Német Szövetségi Alkotmánybíróság szerint , kortörténeti 
személyiség" az, akire rangja vagy közéleti szerepe - például 
művészeti, — politikai vagy  sportteljesítményei, illetve 
büntetendő cselekmény - miatt folyamatosan vagy 
átmenetileg közfigyelem irányult, irányul. Lehet valaki 
, abszolút kortörténeti személyiség" vagy , relatív kortörténeti 
személyiség". 

A ,kortörténeti személyiségekkel" kapcsolatban a Stasi- 
aktákról szóló törvény (StUG) 32 (1) 4 paragrafusában 
kimondja, hogy a BStU kiadhat személyes információkat 
tartalmazó iratokat, amennyiben ezek az illető , kortörténeti 
szerepét, feladatkörének és hivatalának gyakorlását érintik". 
Helmut Kohl, az egykori szövetségi kancellár pere kapcsán — 
amelyet az őket érintő iratok kiadása ellen indított, 
sikertelenül - ezt a paragrafust külön részletezték az 
iratkiadási gyakorlat számára. 


Anna Funder ausztrál írónő Stasiország című könyvében 
(Európa, Budapest, 2014, 305. és 311-312 oldal) leírja 2000-es 
látogatását a Nürnberg közeli Zirndorfban, a Stasi 
Dokumentációs Hivatal Rekonstrukciós Munkacsoportjánál, 
ahol összesen 18 nő és 13 férfi dolgozik a Stasi-tisztek által 
1989-ben megsemmisíteni akart, összetépett, bedarált akták, 


kartonok, fotók -— 15 ezer zsákot megtöltő -— fecnijeinek az 
összerakásán. A Munkacsoport igazgatója szerint: 

,1 dolgozó átlagosan 10 oldalt rak össze naponta. 40 dolgozó 
átlagosan 400 oldalt rak össze naponta. 40 dolgozó évi 250 
munkanapon átlagosan 100 000 oldalt rak össze. Egy zsákban 
átlagosan 2500 lap van. 100 000 lap évi 40 zsák feldolgozását 
jelenti. [...] Ez annyit jelent, hogy az összes akta rekonstruálása 
40 dolgozónak 375 év munka." 

A munkát 1995-ben kezdték el. 


392 Inoffizielle Mitarbeiter des Ministeriums für Staatssicherheit. 
Teil 1: Richtlinien und Durchführungsbestimmungen. (Hrsg.) Ch. 
Links Verlag: Berlin 1996 
Inoffizielle Mitarbeiter des Ministeriums für Staatssicherheit. 
Teil 2: Anleitung für die Arbeit mit Agenten, Kundschaftern und 
Spionen in der Bundesrepublik Deutschland. (Hrsg.) Ch. Links 
Verlag: Berlin 1998 

